
Forord. 

-Læseren  maa  ikke  af  denne  Bogs  Titel  lade  sig  forlede  til  den 
Antagelse,  at  Forfatteren  formaar  eller  agter  at  give  en  udvortes 
beskrivende  eller  historisk  Skildring  af  Tysklands  Hovedstad.  Hvad 
her  findes  samlet  og  bearbejdet  er  en  Række  Optegnelser,  som  ere 
nedskrevne  under  et  flereaarigt  Ophold  i  Berlin  og  som  fra  for- 
skjellige  Sider  belyse  Stadens  Fysiognomi  og  dens  Aandsliv. 

Jeg  saa  Berlin  første  Gang  i  1868,  medens  den  endnu  kun 
var  Hovedstad  i  Preussen,  gjensaa  den  Aar  efter  Aar  under  maaned- 
lange  (to  Gange  endog  halvaarlige)  Besøg  i  Tidsrummet  1872 — 76, 
var  endelig  bosat  Borger  i  den  fra  Efteraaret  1877  til  Foraaret 
1883,  har  altsaa  adskillige  Betingelser  for  at  kjende  tyske  Forhold 
ganske  godt.  Imidlertid  har  mit  Kjendskab  snevre  Grænser,  hvad 
dels  beror  paa  min  Personligheds  Begrænsning,  dels  paa  at  jeg 
har  levet  en  Arbejders,  ikke  en  Rejsendes  Liv  i  Berlin.  Jeg  har 
ikke  i  Længden  kunnet  se  paa  Staden  og  dens  Beboere  som  Turist, 
jeg  har  levet  i  den  som  et  adopteret  Byesbarn,  og  kjender  altsaa 
mere  til  dens  Aand  og  Væsen,  mindre  til  dens  samtlige  Seværdig- 
heder end  mangen  En,  der  i  et  Par  Maaneder  iler  omkring  for  at 
se  saa  meget  som  muligt.  De  gængse  Beskrivelser  af  Stadens 
Gallerier,  Theatre,  Danseboder  og  Tyvehuller  vil  man  ikke 
finde  her; 

Det  er  ikke  faldet  mig  ind  at  iagttage  Byen  for  at  beskrive 
den,  jeg  har  ubevidst  indsuget  dens  Livsluft,   og  Aa  mrn^  \ugi- 


Forord. 


tageiser  ere  gjorte  uvilkaarligt,  umethodisk,  er  det  mig  vanskeligt 
at  gjøre  Rede  for  og  i  klare  Ord  udtale  hvad  jeg  véd  eller  tror 
at  vide.  En  dybtliggende  Uvilje  til  at  dømme  for  tidligt  har  her 
som  ellers  berøvet  mig  Letheden  til  at  forme  mine  Indtryk  til 
Almensætninger  og  Evnen  til  hurtigt  at  uddrage  Resultater  af  det 
Sete  og  Oplevede.  Langt  heller  lader  jeg  rent  være  med  at 
dømme  end  jeg  letsindigt  almindeliggjør  en  Iagttagelse.  Mine 
Stemninger  modsige  hyppigt  hinanden,  mine  Tanker  sjældent. 

Hvis  i  min  Ungdom  en  Sandsigerske  havde  forudsagt  mig,  at 
jeg  som  Mand  skulde  komme  til  af  egen  Drift  at  tage  fast  Op- 
hold i  Berlin,  saa  vilde  jeg  visselig  ikke  have  troet  Opfyldelsen  af 
denne  Spaadom  mulig.  Jeg  følte  den  Gang  kun  ringe  Tiltrækning 
til  Tyskland  og  slet  ingen  til  Preussen.  Da  Tidsbegivenhederne 
med  pludselig  Klarhed  viste  mig,  at  man  i  Danmark  havde  levet 
i  tyk  og  skæbnesvanger  Uvidenhed  om  det  store  Naboriges  Væsen, 
og  da  den  politiske  og  krigerske  Kraftudfoldelse,  hvormed  dette 
forbavsede  Evropa,  vakte  min  Interesse,  opstod  der  hos  mig  en 
Trang  til  at  fuldstændiggjøre  hvad  jeg  besad  af  romansk  Dannelse 
med  fyldigere  Indtryk  af  germanisk  Liv;  jeg  lærte  at  vurdere 
Meget,  hvormed  jeg  ikke  oprindeligt  sympathiserede,  og  hvormed 
jeg  kun  i  ringe  Grad  er  beslægtet;  og  da  saa  tilsidst  Livsforhold 
gjorde  mig  det  nødvendigt  at  søge  mig  en  Virkekreds  og  en 
Læsekreds  udenfor  Danmark,  valgte  jeg  at  bosætte  mig  i  Berlin. 

Vi  Danske  have  i  de  sidste  halvhundrede  Aar  i  Reglen  kun 
kjendt  Tyskland  fra  dets  uelskværdigste  Side,  den,  det  politisk  har 

vendt  ud  imod  os.    Flere  end  jeg  ville  rimeligvis  nutildags  føle  det 

• 

nom  en  Nødvendighed  at  lære  vor  mægtigste  Nabostat  at  kjende 
indenfra,  midtfra.  Det  er  i  ethvert  Tilfælde  den  lige  Vej  bort  fra 
Ensidighed  og  Fordom,  Magter,  som  vel  tilsyneladende  forøge 
Fædrelandskjærligheden,  men  som  ganske  sikkert  skade  Fædrelandet 


Første  Indtryk. 

_  Juli  1868. 

Landskabet  paa  Vejen  nordfra  til  Berlin  er  simpelt  og  fladt; 
Birke-  og  Granskove.  Magerhed  og  Fattigdom,  Tørhed  og  Slank- 
hed. Jordbunden  er  ufrugtbar;  om  Berlin  lutter  Sand.  Ingensteds 
har  Naturen  vist  sig  mindre  imødekommende  mod  Menneskene. 
Den  har  Intet  skjænket.  Alt  er  aftrodset  den  ved  Evnen  til  Flid 
under  Savn.  Det  har  været  nødvendigt  for  Frederik  den.  Store  at 
indføre  Kartoffeldyrkning  med  Magt.  Og  det  har  været  nødyen- 
digt  i  det  nittende  Aarhundrede  at  forvandle  dette  Kartoffelland 
til  et  Industriland. 

Byen  svarer  til  sit  Ry  som  .kjedelig.  Jeg  kjører  den  igjennem 
i  Droschke  paa  Kryds  og  Tværs;  alle  Gader  synes  mig  dragne 
efter  Lineal  og  lige  lidet  mærkelige.  Hvilken  Modsætning  til  det 
morsomme,  gavlrige  Stralsund,  der  ligner  Flensborg;  her  er  Intet 
af  det  karakterfulde  Gamle,  der  saa  velgjørende  bryder  den  mo- 
derne Ensformighed.  Spree  er  en  tynd  Kanal,  ser  stillestaaende 
ud,  opliver  paa  ingen  Maade  Byen  som  Seinens  hurtige  Bølger 
Paris.  Slottet  er  stærkt,  fæstningsagtigt,  men  mindre  smukt  be- 
liggende og  mindre  smagfuldt  bygget  end  Stockholms  Slot,  og 
sammenligner  man  det  med  Louvre  og  Tuilerieme  et  VuVaåwgen. 


4  Farate  Indtryk. 

saare  tarvelig.  Det  har  kun  enkelte  gamle  og  skjønne  Partier, 
den  ældste  Del  deraf,  som  malerisk  stiger  op  af  Floden  og  den 
morsomme,    kraftige  Portal   ud   mod  Schlossfreiheit.      Paladspartiet 


er  meget  pompøst;  dog  indtager  det  kun  en  kort  Strækning,  og 
hvor  kort  og  livløs  er  ikke  Unter  den  Linden  mod  Paris's 
Boulevarder ! 


For  den  skjønne  Universitetsbygning,  tilforn  et  Palads,  bygget 
i  Hesteskoform  med  en  Have  foran  sig,  tog  jeg  min  Hat  dybt  af, 
da  jeg  første  Gang  kjørte  forbi  Gitterporten.  Her  har  Heiberg 
hørt  Hegel,  Kierkegaard  Schelling.  Dengang  besøgte  man  Filo- 
sofiens og  Aandsrevolutionernes  Berlin,    nu   gjennemfarer  man  Bis- 


i„)M    f— i 


i 

: 


marcks  Berlin,  Politikens  og  Militærdespotiets  Hovedstad.  Paa  den 
indre  Magt,  den  smukke  Magt,  som  Tyskland  dengang  sad  inde 
med,  har  det  nu  grundet  sin  stygge  Magt.  Den  største  Ulykke 
for  de  Besejrede  er,  at  Voldsherredommet  her  ikke  uden  videre 
er  hult. 


8  Første  Indtryk. 

Paa  Spreebroen  ved  Slottet  staa  otte  skjønne  Marmorgrupper, 
Pallas  Athene,  der  opdrager  Ynglingen  til  Kamp  og  beskytter  ham 
under  Kampen.  Vi  se,  hvorledes  hun  rækker  ham  Vaaben,  lærer 
ham  at  bruge  dem,  opægger  ham  til  Kamp,  og  hvorledes  han 
kæmper,  skjærmet  og  støttet  af  hende.  Pallas  Athene  synes  mig 
den  eneste  græske  Guddom,  Tyskerne  ret  have  forstaaet  og  til- 
egnet sig;  de  have  underliden  gjort  hende  til  en  pedantisk  gammel 
Jomfru,  men  de  have  erobret  hende,  og  jeg  er  bange  for,  at  de 
have  hendes  Naade. 

Til  Højre  og  Venstre  ligge  her  overalt  Læreanstalter  og  Ka- 
serner, derimod  ser  man  forholdsvis  yderst  faa  Kirker.  Det  er 
intet  Under,  tfri  af  alle  kristne  Byer  er  Berlin  den,  som  i  Forhold 
til  sin  Størrelse  har  det  ringeste  Antal  af  Kirker.  Man  siger  mig, 
at  for  adskillige  Aar  siden  blev  det  i  et  Præstemøde  erklæret,  at 
af  440,000  Indbyggere  gik  kun  4000  i  Kirke.  Nu  anslaa  Bladene 
Kirkegængerne  til  kun  */*  Procent  af  Byens  Befolkning.  Tyskland 
er  og  bliver  Kjætteriets  Hovedland  trods  al  officiel  Rettroenhed. 

Det  store  Bronzemindesmærke  over  Frederik  den  Store  og 
hans  Mænd  er  meget  vellykket,  men  koldt,  og  saaledes  med  Alt: 
det  har  et  Præg  af  Kulde.  Der  gives  ingen  mindre  indsmigrende 
By,  hvor  den  er  smuk,  der  er  den  smuk  uden  Ynde.  De  smuk- 
keste offentlige  Bygninger  i  Stadens  Midte  have  desuden  et  Præg 
uf  Fremmedhed.  Vagthuset  og  det  gamle  Musæum  ere  udførte  i 
rent  græsk  Stil;  det  er  en  Kunst,  som  ikke  er  skudt  op  af  Jorden 
her  og  som  derfor  er  Befolkningen  og  Livet  fremmed.  Det  tog 
nig  latterligt  ud  at  se  en  preussisk  Soldat  med  sit  Fængnaalsgevær 
staa  op  mod  de  nøgne,  svævende  Skikkelser,  der  fylde  Schinkels 
overspændte  Fresco  paa  Museets  Mur.  Og  de  preussiske  Pikkel- 
huer  gjøre  et  rent  barbarisk  Indtryk,  indfattede  i  den  græske 
Hovedvagtsbygning.  Soldaterne  ere  kantede,  men  ypperligt  dres- 
serte,  Officererne  stive.  Medens  de  danske  Officerer  i  Reglen  se 
ud  som  beskedne,  noget  forsultne  Embedsmænd,  ere  Officererne 
her  en  højere  Kaste,  svulmende  af  Standsfølelse  indtil  Kastehovmod. 
De  ere  privilegerede,  begunstigede  Væsener;  det  ses  ved  første 
Blik  paa  Berlins  Gader  og  offenlige  Steder,   at  i  Sammenligning 


Berlins  Corso.  O 

med  dem  gjælder  Borgeren  Intet.  De  synes  sammenvoxede  med 
Uniformen,  optræde  aldrig  uden  den.  Det  minder  En  om,  at  de 
tyske  videnskabelige  Forfattere  altid  paa  Titelbladet  skrive  sig 
Doktorer.  I  Frankrig  som  i  Norden  møder  man  faa  Uniformer 
og  støder  paa  faa  titulerede  Skribenter.  Standsforskjellen  inden- 
for de  Dannedes  Kreds  synes  at  spille  en  større  Rolle  her  end 
andensteds. 

Jeg  saa  Navnet  Spargnapani  paa  et  Konditorskilt  og  blev 
staaende  med  en  Slags  Pietet;  jeg  gik  derind  at  spise  Frokost,  jeg 
huskede,  at  Kierkegaard  nævner  dette  Sted  i  »Gjen tageisen t  som 
et,  han  plejede  at  besøge. 


i. 

Berlins  Corso.  —  Rigsdagen.  —  Kunstudstillingen. 

Berlin,  29.  Novbr.  1877. 

Hele  November  har  været  uhørt  mild.  Hver  eneste  Efter- 
middag vrimlede  det  udenfor  Brandenburger  Thor  og  om  Thier- 
gartensRande  af  Kjørende,  Ridende  og  Fodgængere  i  deres  bedste 
Pynt,  næsten  lige  saa  let  klædte  som  ved  Sommertid:  Siegesallé, 
den  smukke  brede  Vej,  der  udmunder  i  Konigsplatz,  spiller  her 
samme  Rolle  som  Corso  i  Rom  eller  Cascinerne  i  Florents.  Der 
bevæge  Vognrækkerne  sig  forbi  hverandre,  der  er  Ekvipager  nok 
til  at  det  afgiver  et  ret  stateligt  Syr;  Rytterne  galoppere  frem  og 
tilbage  det  samme  korte  Stykke  Vej.  Det  uniformerede  Element 
er  overvejende :  ranke,  stramme  Officerer  og  Damer  med  de  moderne 
Rembrandthatte.  Dette  sidste  Uniformsstykke  er  meget  klædeligt 
og  smukt  for  høje  Damer,  men  skjuler  fuldstændigt  de  smaa  for 
ens  Blik.  Toiletterne  ere  overdaadige  i  Sammenligning  med  Klæde- 
dragten i  Norden,  men  den  individuelle  Smag  er  mindre  udviklet 
end  i  Paris.  Det  hele  brogede  Skue  beherskes  af  den  kolossale 
Siegessåule,  som  fra  sit  uhyre  blanktslebne  Fodstykke  stiger  i  Vejret 
som  en  Kæmpe -Asparges,    hvis  tykke   Hoved   bærer  en  forgyldt 

Victoria.  Søjlen  er  plump,  den  ser  snarere  ud  som  var  den  rejst 
paa  Kongen  af  Siams  end  paa  Kejseren  af  Tysklands  Befaling;  og 
paa  den  forgyldte  Dame  øverstoppe  ere  alle  Proportioner  saa  uheldige, 
at  Folkevittigheden  har  døbt  hende  »das  alleinstehende  Mådchen 
ohne  Verhåltnisse« ,  nogle  sige  »das  tugendhafteste  Mådchen 
Berlinsc.  Men  plump  som  Søjlen  og  grim  som  Sejrsgudinden  er, 
gjør  hun  og  den  lige  fuldt  et  Indtryk  af  dybt  rodfæstet  Magt, 
urokkelig  paa  sit  brede  Grundlag. 


Jeg  kan  ikke  sige,  at  det  Indtryk,  man  faar  af  den  nys  sammen- 
traadte  Rigsdags  Forhandlinger  nøje  svarer  hertil.  Vistnok  hviler 
Regeringsmagten  med  alle  sine  Tøjler  nu  som  før  i  én  eneste 
mægtig  Haand.  Men  denne  Haand,  som  Tysklands  Fjender  se 
knyttet  om  Tordenkilen,  ligger  fladt  udstrakt  som  en  trykkende 
Mare  over  den  indre  Politik.  Bismarck  er  saa  nødvendig  overfor 
Udlandet  og  overfor  de  Ultramontane,  at  Folkets  Flertal  indadtil 
giver  ham  Fribrev;  men  hans  lange  Orlov,  som  ingen  virkelig 
Orlov  er,  hans  Fraværelse  fra  Berlin,  hans  Usynlighed  i  Rigsdagen 
uden  at  han  erstattes  af  nogen  fyldestgjørende  Stedfortræder,  de 
mange  Rygter  om  at  snart  den,  snart  den  Minister  skal  fjærnes  paa 
Grund  af  Uoverensstemmelse  med  den  usynlige  Rigskansler,  alt 
dette*  afgiver  et  Gjæringsstof  i  den  politiske  Stemning. 

At  der  er  en  saadan  Gjæring  kom  kraftigst  til  Orde,  da  det 
af  Fortschrittspartei  saa  uklogt  foreslagne  Mistillidsvotum  til  Mini- 
steriet blev  diskuteret  i  det  meget  omtalte  Møde  den  27.  Oktober, 
som  i  Grunden  senere  er  bleven  repeteret  en  Gang  hver  Uge.  Den 
Dag  afholdtes  paa  én  Gang  politisk  Parade  og  politisk  Turnering. 
Alle  Førerne  talte,  de  "holdt  lange,  omhyggeligt  udarbejdede  Taler; 
de  paraderede  for  Landet  med  deres  hjemme  vel  blankede  Vaaben- 
skjolde;  men  enhver  vidste  forud,  at  der  intet  vilde  komme  ud  af 
Kampen  og  at  hvis  nogen  Minister  i  en  nær  Fremtid  skulde  falde, 
var  det  ikke  fra  Kammeret  men  fra  hin  Gamle  i  Varzin  at  Stødet 
maatte  udgaa.  Det  var  da  ingen  Kamp,  men  en  Turnering  og 
den  betragtede  fra  de  overfyldte  Tilskuerpladser  som  saadan.    Men 


den  afgav  en  Anledning  til  at  studere  Førernes  Optræden  og  Per- 
sonligheder. 

Windthorst  angreb  Ministeriet  med  Centrumspartiets  sædvanlige 
Argumenter,  betegnede  Ministrene  som  Marionetter  i  Kanslerens 
Haand,  som  Bismarcks  Kommis'er  og  truede  med  Kulturkampens 
Udfald.  Han  er  en  lille  bitte  grim  skaldet  Gnom  med  frem- 
springende Mave,  Kalot  og  Guldbriller   og   med   en  Mund   som   en 


Frø.  Han  ligner  en  Mandsling  af  Guttapérka,  men  Ansigtet  er 
spirituelt  og  dets  Udtryk  ikke  uden  Godmodighed,  saa  ondskabs- 
fuldt som  hans  Vid  kan  være.  Alt  hvad  han  siger,  har  Næb  og 
Kløer,  det  bider  og  stikker.  Han  har  sin  Styrke  i  Afbrydelser, 
Beskyldninger,  spydige  Udfald  og  Spørgsmaal  —  alle  sammen 
dikterede  af  Nidkjærhed  for  Kirken.  Han  blæser,  som  Giboyer 
siger,  Dies  irs  paa  Piccolofløjte.    Han  er  lige  saa  god  Logiker  som 

Mefistofeles  selv;  det  er  en  Miniaturmefistofeles  i  Vatikanets  Tjeneste. 
I  Selskabslivet  er  han  meget  yndet,  en  indtagende  Verdensmand. 
Han  koketterer  gjerne  en  Smule  med  sin  meget  hvide  og  smukke 
Haand.  En  Bekjendt  af  mig,  der  nylig  var  sammen  med  ham, 
hørte  en  Dame,  en  liberal  Politikers  Hustru  sige  ham  en  henkastet 
Kompliment  for  denne  Haand.  »»Ak  jal  naadigeFrue,c  svarte  han, 
»havde  jeg  ikke  denl  men  se  paa  mit  Ansigt  og  sig  mig,  skyldtes 
der  mig  ikke  en  saadan  Kompensation?  Og  véd  De,  hvorledes  det 
gik  til,  at  jeg  har  faaet  dette  burleske  Ydre?  Nu  skal  De  høre. 
Vorherre  begyndte  meget  grundigt,  da  han  formede  mig,  tog  fat 
paa  Fingrene  en  for  en  og  fik  Haanden  færdig,  mens  Leret  endnu 
var  vaadt.  I  det  samme  kommer  St.  Peder  styrtende.  »Herre! 
Herre  lt  raaber  han.  »Hvad  er  det,t  siger  Vorherre,  »kan  du  ikke 
lade  mig  i  Ro  med  min  Windthorst.t  »Ak  Herre,  c  siger  St.  Peder, 
»De  maa  op  med  mig  i  Paradiset,  de  11,000  Jomfruer  skjændes 
som  de  var  gale,  og  det  nytter  ikke,  hvad  jeg  siger  og  gjør.  De 
har  ingen  Respekt  for  mig.t  Saa  gik  Vorherre  fra  Arbejdet  midt 
i,  efter  saadan  ganske  raat  at  have  formet  Resten  til  en  Mandsling, 
som  blev  mig.  c  c  Det  er  i  Rigsdagen  altid  underholdende  at  høre 
ham  drille  de  Nationalliberale  med  deres  uigjengjældte  Ømhed  for 
Bismarck;  men  dog  staa  disse  sig  i  Reglen  nok  saa  godt  i  Debatten. 
Lasker  talte  paa  deres  Vegne  og  afgav  paa  sin  Side  et  ikke 
mindre  originalt  Skue  end  Windthorst.  Hans  Ansigt  er  kjendt  nok 
gjennem  Fotografier,  men  Billedet  giver  ikke  nogen  fyldestgjørende 
Forestilling  om  Karakteren  af  hans  Ydre.  Han  er  under  Middel- 
højde, undersætsig,  bevægelig,  i  evig  Uro,  med  et  storstilet,  udtryks- 
fuldt Ansigt.  Hans  mørke  Haar  og  Skæg  ere  stærkt  graasprængte, 
med  mere  af  Saltets  end  af  Peberets  Farve.  Den  hele  lille  Figur 
er  sluttet,  virksom,  højst  kolerisk.  Hovedet  er  et  Arbejdshoved, 
Panden  stærk,  godt  formet,  Øjnene  energiske.  Man  ser,  det  er  en 
Mand,  som  har  kæmpet  sig  i  Vejret  fra  de  knappeste  Kaar.  Og 
selv  nu  besidder  han  ingen  Formue;  Politiken  indbringer  intet;  thi 
Rigsdagen  indbringer  ingen  Diæter,  og  Diæterne  i  Abgeordneten- 
haus  gaa,  som  jeg  engang  hørte  Lasker  sige  det,  med  til  Portoen 
for  hans  Breve.     Han  er  en  Mand  af  ét  Stykke,   og  dette  Stykke 

er  Retskaffenheden  selv.  Lasker  er  en  Aristides  i  Uegenyttighed, 
men  der  er  foreløbig  ingen  Fare  for,  at  han  skulde  bliv«  lands- 
forvist som  Aristides;  thi  han  gaar  ingenlunde  mod  Strømmen, 
han  undgaar  endog  med  Angst  enhver  Konflikt  med  Regeringen. 
Han  er  en  politisk  Arbejder  af  første  Rang,  men  ingen  Statsmand. 
Hans  aandelige  Overlegenhed  beror  paa  Karakterens  Renhed;  men 
hans  politiske  Blik  er  uden  Fremsyn,  og  hans  Aand  er  fast  hvor 
den  burde   være   smidig,    eftergivende   hvor   den   burde  være  fast. 


Hans  Væsen  mangler  Finhed.  Gratierne  er  ikke  de  Gudinder,  ti] 
hvilke  han  hyppigst  ofrer.  De  hævne  sig  ved  at  lade  ham  blive  i 
Overbevisningen  om,  at  han  umuligt  kan  kede,  naar  han  taler.  Han 
er  en  ypperlig  Taler,  i  fuld  Besiddelse  af  den  kløvende  Dialektik, 
under  hvis  Hag  Modstanderens  Argumenter  splintres;  men  han  er  en 
bedre  Taler  end  Tilhører  og  misforstaar  af  lutter  Iver  let  sin  Modpart. 
*  Fond  af  Naivetet  i  Lasker.  Det  røber  sig  tydeligst 
Aar  gamle  af  Auerbach  udgivne,   anonyme  Bog 

»Bekenntnisse  einer  Mannesseelec,  et  allerede  sjældent  Skrift,  da 
det  blev  tilbagekaldt  og  undertrykt  af  Forfatteren,  saasnart,  han 
saa  sit  Navn  opdaget.  Det  indeholder  hans  Hjærtes  Bekjendelser, 
Rækkefølgen  af  hans  uskyldige  Kjærlighedshistorier  trukne  paa  en 
Traad.  Kjærlighedshistorier  ér  egentlig  for  stærkt  et  Ord ;  Rækken 
af  hans  Forelskelser  burde  man  sige;  thi  den  stakkels  Lasker  elsker 
mere,  end  han  bliver  elsket,  og  der  hænger  mere  end  én  Kurv  paa 
hans  Livstraad.  Comtnes  les  kommes  d' esprit  sont  bétesl  Hvor 
besynderligt  er  det  ikke,  at  Lasker  noget  Øjeblik  har  kunnet  tro, 
man  ikke  vilde  kjende  ham  igjen  i  denne  Bog!  Hvor  var  det  muligt, 
at  der  i  et  Samfund  som  Berlins  ikke  skulde  være  mindst  en  halv 
Snes  Individer,  som  vare  altfor  bevandrede  i  hans  Privatlivs  Historie 
til  at  kunne  gjætte  fejl  1  Han  havde  i  sin  Naivetet  gjort  hvad  han 
kunde  for  af  blive  uopdaget.  Stilen  er  saa  abstrakt  som  Goethes 
Alderdomsstil;  ingen  Navne  nævnes,  ikke  engang  paa  Byer  eller 
Haver;  naar  han  mener  London,  siger  han  »jeg  kom  til  den  frem- 
mede Stade,  naar  han  tænker  paa  Thiergarten,  skriver  han  »vi 
gik  under  grønne  Træerc  Man  véd  aldrig,  i  hvad  Land  Scenen 
foregaar.  Kun  møjsomt  opdager  man  f.  Ex.,  at  den  Landsforviste, 
hvem  Lasker  i  sin  Ungdom  besøger,  er  den  bekjendte  Gottfried 
Kinkel,  nu  Professor  i  Ziirich,  som  fra  det  preussiske  Tugthus  flygtede 
til  Schweitz.  Man  ser  af  Bogen,  at  Lasker  har  værer  forlovet  med 
denne  i  sin  Tid  saa  meget  omtalte  Frihedsmands  Datter,  og  at  den 
unge  Piges  Død  har  været  den  dybeste  Hjærtesorg  i  hans  Liv. 
Hvad  der  i  det  lille  Skrift,  som  iøvrigt  aander  en  sjælelig  Fornem- 
hed og  Renhed,  der  ikke  er  alt  for  hyppig  hos  Politikere  af  Faget, 
fremtræder  skarpt,  er  den  stærke  Selvfølelse,  som  især  lægger  sig 
for  Dagen,  hvor  Lasker  omtaler  den  Betydning,  hans  schweitzerske 
Venner  have  tillagt  ham  som  Fører  for  Frihedsbevægelsen  i  Tysk- 
land. Han  synes  at  anse  sig  selv  for  den  liberale  Ides  noget  nær 
eneste  Bærer  ved  Indtrædelsen  i  den  nye  Epoke,  som  indvarsles  af 
Bismarck  og  bærer  hans  Navn. 

Eugen  Richter  var  den,  som  af  Fremskridtspartiet  rettede  Hoved- 
angrebet paa  Ministeriet  for  dets  uparlamentariske  Sammensætning 
og  paa  de  Nationalliberale  for  deres  Uvilje  mod  at  bruge  kraftige 

Midler  til  Bedste  for  deFormaal,  de  have  tilfælles  med  Fortschritts- 

partei.    Han  repræsentere! 

■  den  principielle  Liberalismes  venstre  Side 

og  den  største   Indsigt  i 

Rigets  Finanser.     Ogsaa   denne  Mand  er 

en  fremragende  Taler.    Han  er  mindre  pathetisk  end  Lasker,  mindre 

negativ  end  Windthorst, 

og   forener  paa  en  meget  duelig  Maade  i 

sit   Foredrag  Udviklingen 

af  Kjendsgjerninger    med    satiriske  Glimt 

og  overraskende  Indfald. 

Han  søger  Effekten  og  finder  den,  ligger 

i  Debatten   aldrig  under, 

selv   ikke   naar  han   krydser  Klinge   med 

Bismarck.     Hans  Veltalenhed   er  Joumalistveltalenhed,    og   han   ud- 

giver  ogsaa  som  Journalist  en  Korrespondance,   der  aftrykkes  i  alle 
hans  Partis  Provinsaviser.     Men  hans  Indflydelse  i  Rigsdagen,   som 
i  og  for  sig  er  betydelig,    lider  under  at  hans  Modstandere  —  jeg 
véd  ikke  ret  hvordan  —  have  heftet  mala  fides  paa  hans  Pande. 
Man  beskylder  ham  med  Rette  for  stadigt  at  forudsætte  Uærlighed 
og  Uoprigtighed  hos  andre,  og  man  tror  ham,  vistnok  med  Urette, 
aldrig  rigtig  selv,    forsaavidt  som  han  gjælder  for  at  være  helt  og 
holdent  Partimand.    Naar  man  ser  og  hører  ham,  forstaar  man  disse 
Beskyldninger.    En  høj,  temmelig  stærktbygget,  noget  skaldet  Skik- 
kelse, Haandbevægelserne  lidt  kejtede,  Holdningen  uskjøn  paa  Grund 
af  en  vis  bred  Svejryggethed.    Luca  Signorelli  har,    forøvrigt  sans 
comparaison,  paa  sine  Fresker  i  Orvieto  givet  Antikristen  en  lignende 
Holdning.   Richter  talte  brillant  under  hint  første  Partiernes  Sammen- 
stød, var  som  Frihedens  og  Selvstyrebens  Talsmand  snart  alvorlig, 
snart   vittig   og   udslyngede   Beskyldninger    til    højre   og   venstre. 
Endelig  satte  han  sig  under  Bifaldssalver  af  sit  Parti.     Men  neppe 
sad  han,   før  der  fra  alle  Sider  sprang  Medlemmer  op,    som  han 
havde  saaret,  som  krævede  ham  til  Regnskab  for  de  gjorte  person- 
lige Beskyldninger,  og  som  nødte  ham  til  at\nodificere  eller  rektificere 
dem  næsten  alle.     Hans  Hovedanke  var  den,    at  Regeringen  viste 
en  haardnakket  Uvilje  mod  at  indføre  den  nye  Provinsialordning  i 
de  vestlige  Provinser;  men  denne  Uvilje  synes  betinget  af,  at  Land- 
befolkningen i  disse  Provinser  er  fuldstændig  ultramontan,  gjennem- 
agiteret  af  Præsterne,    og  at  den  nye  Ordning  vilde  give  Landet 
Overvægten  over  Stæderne,  som,  med  Undtagelse  af  Aachen  alene, 
ere    frisindede    og    det    nye   Rige    hengivne    trods   Befolkningens 
katholske  Konfession.    Det  er  da  intet  Under,    at  Bismarck  i  det« 
nærværende  Øjeblik  betænker  sig  paa  at  udføre  lovede  Reformer, 
der  kunne  have  saa  farlige  Resultater  som  at  give  Centrumspartiet 
Rigsdagsmajoritet. 

Den  sidste  betydelige  Fører,  som  fik  Ordet,  var  Loewe,  der 
staar  i  Spidsen  for  en  egen  lille  Gruppe  mellem  Fortschrittspartei 
og  de  Nationalliberale.  Skjønt  han  havde  det  for  en  Rigsdagsmand 
altid  vanskelige  Hverv  at  skulle  tale  sidst  og  efter  lange  Foredrag 
—  vanskeligt,  fordi  man  er  træt,  naar  man  begynder,  o^  foxd\  AsX 

Forberedte  ikke  passer,  faldt  det  i  hans  Lod  at  udtale  de  Ord,  som 

• 

gjorde  dybest  Indtryk,  eftersom  de  rammede  Sømmet  paa  Hovedet. 
Han  erklærede  det  for  en  ren  Tidsspilde  at  tale  mod  Ministeriet 
som  uparlamentarisk,  saalænge  der  faktisk  ikke  i  Rigsdagen  fandtes 
en  Majoritet,  der  var  stærk  nok  til  at  sætte  sin  Vilje  igjennem. 

Loewe  er  en  af  de  Gammelliberale  fra  1 848.  Han  var  Medlem 
af  Frankfurterparlamentet  og  valgtes  til  Præsident  for  Stuttgarter- 
parlamentet,  som  dreves  fra  hinanden  med  Bajonetter.  Han  blev 
dømt  til  at  slæbes  baglænds  til  Retterstedet  og  henrettes  paa  en 
Kohud.  Det  var  den  klassiske  Terminus  dengang;  maaske  har 
Kohuden  skullet  virke  særligt  stærkt  paa  den  folkelige  Fantasi. 
Han  flygtede  først  til  London,  saa  til  New  York,  hvor  han  levede 
som  Læge  og  hvorfra  han  først  vendte  tilbage,  da  Bismarck 
havde  indledet  den  nye  Æra.  Ingen  har  en  noblere  Fortid 
bag  sig.  Loewe  er  en  smuk,  svær,  60-aarig  Mand,  med  mørkt 
Haar,  mørke  Øjne  og  en  strængt  romersk  Profil.  Hans  Stemme 
er  velklingende  og  fuld  som  Nestors,  den  gode  Raaber  i  Kampen. 
Hans  Væsen  er  den  uskrømtede  Ærlighed,  den  klare  bona  fides. 
Han  er  uden  Ærgjerrighed,  uden  Partilidenskab  *,  han  repræsenterer 
Frihedstro  og  Humanitet  i  Politiken.  Det  synes  at  være  den  per- 
sonlige Uforligelighed  mellem  Richter  og  ham,  der  har  sprængt 
den  ældre  Mand  ud  af  Fortschrittpartei,  hvis  tidligere  Fører  han 
var.  I  Øjeblikket  er  hans  Indflydelse  svækket;  men  han  er  en  af 
Rigsdagens  mest  agtede  Mænd  og  hører  til  den  Slægt  af  idealistiske 
og  dog  med  Aarene  stedse*  mere  praktiske  Politikere,  som  er  ifærd 
med  at  forsvinde. 

•  Hvad  betyder  denne  tyske  Opposition?  Den  kan  forhindre  ad- 
skilligt, forhale  et  og  andet,  men  kun  gjennemføre  hvad  Regeringen 
vil  Den*  Grundulykke  er,  at  den  mangler  al  Prestige,  fordi  den  i 
Konflikttiden  negtede  Bismarck  Midlerne  til  at  drive  en  Politik, 
hvin  Resultater  den  billiger  og  beundrer.  Og  hvad  betyder  de 
Nationalliberales  Indflydelse?  At  Regeringen  foreløbig  behøver  og 
bruger  deres  Ideer  og  deres  Arbejdskraft  Om  en  virkelig  parlamen- 
Uriftk  Indflydelse  er  der,  saalænge  Bismarck  lever  og  virker,  ikke 
7*k.    0g[  lange  Tider  vil  det  vare,  før  der  overhovedet  kan  være 

Tale  derom.  Rigets  centrale  Magt  Preussen  er  et  Land,  som  al  Tid 
har  været  bureaukratisk  regeret,  og  som  skylder  sit  dygtige,  kraftige 
og  pligttro"  Bureaukrati  den  Storhed,  det  har  naaet  Selv  om 
Oppositionen  kom  til  Roret,  vilde  det  dog  være  Bureaukratiet,  som 
faktisk  vedblev  at  regere.  Sæt  en  Demokrat  blev  Statsminister  1 
Saa  vilde  der  hænde  ét  af  to,  enten  sløvedes  hans  Bestræbelser  ved 
Kontorernes  Modstand  eller  han  blev  forvandlet  i  sin  Forgængers 
Lignelse. 


* 


Næst  den  Udstilling  af  Karakterhoveder,  som  Rigsdagen  byder, 
frembød  den  i  November  sluttede  aarlige  Kunstudstilling  størst 
Interesse.  I  Sammenligning  med  tidligere  Udstillinger  stod  den  dog 
ikke  højt.  Det  mest  paafaldende  Arbejde  var  A.  v.  Werners  gjen- 
nem  tidligere  særskilt  Udstilling  bekjendte  Kæmpebillede  af  Kejser- 
hyldingen  i  Versailles.  Werner  er  tilvisse  en  dygtig  Mand,  et  af 
de  brugbare  Talenter,  man  her  forstaar  at  paaskjønne.  For  faa 
Aar  siden  blev  han  (kun  31  Aar  gammel)  udnævnt  til  Direktør  for 
Kunstakademiet,  en  Udnævnelse,  som  her  intet  besynderligt  har, 
men  som  indbyder  til  Sammenligning  med  nordiske  Forhold,  under 
hvilke  en  Mand  i  Almindelighed  først  bliver  Chef  som  tandløs  og 
marvløs.  Werner  passede  fortræffelig  ind  i  den  folkelige  Stemning 
efter  Rigets  Oprettelse.  Den  lagde  mindre  Vægt  paa  den  person- 
lige Opfattelse  end  paa  den  nationale,  mindre  Vægt  paa  kunst- 
nerisk og  malerisk  Ejendommelighed  end  paa  monumental  Fast- 
holden  af  det  historiske  Moment.  Det  blev  derfor  ogsaa  Werner, 
som  kom  til  at  udføre  Originalen  til  det  brogede  Mosaikmaleri  om 
Sejrssøjlens  nederste  Afdeling.  I  Hyldingsbilledet  havde  han  store 
Vanskeligheder  at  kæmpe  med.  Foroven  Uniformerne,  den  ene 
ved  den  anden  i  Hundredvis,  for  neden  de  lige  saa  mange  Par 
Blanklædersstøvler,  der  absolut  maatte  indtage  Billedets  laveste 
Del  —  og  saa  det  rent  Ceremonielle  i  Situationen.  Han  har  ud- 
ført et  Værk,   som   lader   sig   se   med  Interesse,    men   som   aldrig 

kan  faa  noget  højt  kunstnerisk  Værd.  Det  vil  ved  sin  Rigdom  af 
godt  men  tørt  udførte  Portræter  blive  staaende  for  Eftertiden  som 
en  historisk  Illustration.  Historiens  Nemesis  taler  i  dette  Billed. 
Disse  Vægge  i  den  gamle  Festsal  i  Versailles  raabe  højere  end  selve 
Officererne  i  Salen,  der  istemme  Hyldingsraabet.  Oppe  under 
Loftet  læses  paa  Væggen  de  Indskrifter,  der  i  sin  Tid  maltes  for 
med  store  Bogstaver  at  forkynde  Ludvig  den  I4des  Triumfer.  Den 
Indskrift,  som  vender  ud  imod  Publikum,  lyder  Passage  du  Rhin 
en  présence  de  Vennemi  —  et  Tilfælde,  der  tillige  er  en  Tanke. 
Kunstneren  har  villet  accentuere  Skæbnens  blodige  Ironi  over  denne 
Erindring.  Men  Ordene  tage  sig  ud  som  et  af  Historiens  Genius 
tegnet  Mene  tekel  upharsin. 

To  Malere  have  paa  denne  Udstilling  tiltrukket  sig  min  Op- 
mærksomhed, en  Klassiker  og  en  Realist.  Den  ene,  den  gamle 
Bendemann,  havde  malt  en  Penelope.  Hun  sidder  oprejst  paa  sin 
Løjbænk  i  den  tidlige  Morgenstund;  hun  længes  efter  sin  Odysseus. 
Der  er  Poesi  i  dette  strengt  klassisk  holdte  Billede.  Penelopes 
skjønne,  blottede  Overkrop  hæver  sig  hvid  og  blændende,  dog  kysk, 
ud  fra  et  mørkegrønt  Tæppe,  op  mod  hvilket  Sengen  er  stillet. 
Denne  sidste,  ved  hvilken  Væverredskaberne  ligge  i  en  Kurv,  er 
noget  vel  akademisk  og  ingenlunde  den  naive  og  originale  Seng, 
som  Odysseus  selv  havde  tømret  om  Egebullen.  Penelope  er  evigt 
ung  som  hos  Homer,  højst  28  Aar  gammel;  det  ædle  alvorsfulde 
Hoved  med  den  rene  Profil  er  bøjet,  Hagen  har  en  Kløft  af  uimod- 
staaelig  Ynde,  Blikket  stirrer  halvt  træt,  halvt  haabende,  men  i 
Savn.  Gjennem  den  aabne  Svale,  i  hvilken  Morgenlyset  trænger 
ind  og  strider  med  den  udgaående  Lampe,  ser  Tilskueren  ud  over 
en  sydlig  Strand,  og  noget  borte  ved  Havets  Bred  —  skimter  han 
den  ankomne  Odysseus  med  Hyrden  og  Hunden.  Lykkelige 
Odysseus,  som  nu  blot  behøver  at  slaa  en  Snes  Friere  ihjel  for 
efter  Flakkelivets  farefulde  Eventyr  at  kvæges  i  den  dejlige  Penelopes 
Arme  I  Stakkels  Odysseus,  hvis  han  (som  Paul  Heyse  har  skildret 
det  i  et  dybt  og  beundringsværdigt  Digt)  næppe  har  stillet  sin 
Længsel  efter  Hustru   og  Hjem  før  han  i  sin  rolige  Lykkes  Favn 

vaagner  til   ny  Længsel    efter  Stormen  og  Malstrømmen   og   det 
Heltelivets  Vovespil,  han  lige  er  undsluppen  fral 

Af  yngre  Kunstnere  gjorde  ingen  i  Aar  den  Opsigt  som  Carl 
Gussow.  Skjønt  allerede  Professor  ved  Akademiet  i  Berlin,  har 
han  i  sin  Kunst  et  elan,  som  man  kun  skulde  vente  hos  en  ung 
Begynder.  Gussow  er  en  djærv,  hensynsløs,  fuldblodig  Realist, 
næsten  brutal  i  sin  Farvegivning,  ligegyldig  mod  al  Skjønheds- 
vedtægt,  alene  stræbende  mod  Sandhed  i  Gjengivelsen.  Men  han 
kommer  ufrivillig  Publikum  i  Møde,  for  saa  vidt  som  han  har  et  vul- 
gært Naturel.  Der  var  da  ogsaa  stadigt  Opløb  foran  hans  Billeder. 
Det  bedste  af  dem  hedder  »Velkommen!«  og  forestiller  en  Landbo- 
familie, som  fra  et  Vindve  hilser  og  kranser  en  hjemvendende 
Bataljon.  Den  unge  Pige,  der  er  Hovedpersonen,  synes  at  øjne  sin 
Ven,  og  hun  læner  Overkroppen  helt  ud  af  Vinduet  med  en  kraftig 
og  voldsom  Bøjning.  Det  er  en  sværlemmet,  landligt  rødmusset 
Bondepige ,  der  godt  vilde  kunne  bære  Geværet  for  sin  Elsker. 
Formerne  ere  for  drøje  for  en  forfinet  Smag,  Kinderne  for  røde  for 
en  Salon,  men  hvilket  Liv,  hvilket  Pust,  hvilket  skingrende  Glædes- 
raab  fra  hendes  Læber,  idet  hun  gjennemstrømmes  og  illumineres 
af  Sejrsrusen  og  Gjensynsglæden.  Hele  hendes  grove  sunde  Legeme 
i  de  hvide  Særke-Ærmer  straaler  af  den.  —  Dette  Billede  var  malt 
med  en  her  uset  Bravur.  Det  levede,  skinnede.  Det  brændte  Øjet 
omtrent  som  en  Brændenælde  brænder  Huden.  Jeg  sværmer  ikke 
for  Kunstretningen,  men  jeg  priser  Malerens  Mod.  Her  er  da 
endelig  en,  som  har  vovet  helt  ud  i  Fingerspidserne  at  være  sig 
selv,  som  har  turdet  gjengive  hvad  han  har  set  og  følt  uden 
nogen  som  helst  Indrømmelse.  Skade,  at  der  ikke  er  Storhed  i 
hans  Syn,  og  at  hans  kunstneriske  Personlighed  ikke  er  værdifuldere 
og  mere  interessant. 

Forelæsninger.     DOhring  og  Werder. 

15.  Dec.  1877. 

En  fint  dannet,  fornem  og  hovedrig  Russer,  der  har  været 
Officer,  men  paa  Grund  af  liberale  Anskuelser  har  taget  sin  Af- 
sked fra  Militærtjenesten,  sagde  nylig  til  mig:  »De  maa  høre 
Duhring;  det  er  en  af  Berlins  mærkeligste  Mænd;  De  véd,  at 
han  nylig  er  bleven  fjærnet  fra  Universitetet  her;  jeg  kjender  ham 
personligt,  det  er  en  Mand,  som  det  er  værd  baade  at  kjende  og 
at  høre.  c 

Det  yderliggaaende  Frisind  hos  begavede  Russere  er  et  Fæno- 
men, som  ikke  overrasker  Nogen.  Det  er  ikke  altid  synderlig 
kritisk,  og  det  var  derfor  snarere  af  Høflighed  end  paa  Grund  af 
store  Forventninger,  at  jeg  gjorde  Brug  af  den  Billet,  Duhrings 
russiske  Beundrer  sendte  mig. 

Da  vi  traadte  ind  i  Arkitektforeningens  smukke  rummelige 
Forelæsningslokale,  hviskede  min  Ledsager  til  mig:  »Se  Dem  ret 
omkring,  her  har  De  paa  én  Gang  samlet  for  Øje  hele  la  grande 
boheme  i  Berlin,  c  Skuet  var  ikke  uinteressant.  Hvor  man  saa  hen, 
blinkede  Intelligensen  ud  af  disse  Øjne.  Der  var  vel  en  300  Til- 
hørere til  Stede,  mest  Mænd  paa  en  fyrretyve  Aar,  bredskuldrede 
med  svært,  graasprængt  Skjæg;  men  man  saa  paa  deres  Hoveder,  at 
det  var  Tankens  Arbejdere,  Intelligensproletariatet,  ikke  Haand- 
værkere,  hvem  disse  brede  Skuldre  tilhørte.  Det  var  ældre  Stu- 
denter, Lærere,  Filosofer  paa  Tagkamrene,  Socialister  og  Socialist- 
førere,  Præster  fra  Frimenigheder,  Skribenter,  Journalister,  endelig 
Udlændinge  fra  mange  Lande,  ingen  Medlemmer  af  det  officielle 
Berlin.  Damernes  Antal  var  ikke  ringe;  paa  første  Bænk  saas 
den  bekjendte  Forfatterinde  i  Kvindefrigjørelses-Sagen,  Fru  D., 
med  den  ene  af  sine  udmærket  smukke  Døtre,  der  i  sin  kokette 
Dragt  tog  sig  ud  som  Zigeunerdronningen  i  hele  denne  Zigeuner- 
lejr.  Alle  Øjne  rettedes  mod  Kathedret,  da  Døren  bag  det  gik  op: 
et  Medlidenhed  vækkende  Skuespil.  Ledet  af  en  tarvelig  klædt 
Kvinde  famlede  en  lille  spinkel  Skikkelse  frem,   fandt  IjsftestoVeci 

og  blev  staaende  foran  den  med  et  Blik  udover  Tilhørerkredsen, 
som  ikke  var  noget  Blik.  Den  stakkels  Mand  er  blind.  Kvinden, 
som  ledte  ham  ind,  er  hans  Hustru,  hans  Støtte,  hans  Medhjælperske 
i  alle  hans  Arbejder.  Ved  første  Blik  paa  hendes  Ydre  tog  hun 
sig  ud  som  en  af  de  fattige  Harpespillerinder,  der  lede  en  blind 
Mand  fra  Gaard  til  Gaard  for  at  han  skal  synge  for  Folk;  men 
der  bor  en  Heltesjæl  i  denne  Kvinde.  Hun  henter  fra  Biblio- 
thekerne  de  Bøger,  som  hendes  Mand  har  nødig,  læser  dem  for 
ham,  gamle  Sprog  saavel  som  nye,  foretager  for  ham  Udarbejdelsen 
af  de  Excerpter,  for  hvilke  han  har  Brug,  og  samtidigt  laver  hun 
hans  Mad,  ja  er  af  Besøgende  bleven  overrasket  i  den  ydmyge 
Gjerning  at  skure  Trapperne  udenfor  Familiens  Dør.  I  den  efter 
tyske  Forhold  uhørt  lange  Aarrække  (snart  fjorten  Aar)  i  hvilken 
Dtihring  er  forbleven  Privatdocent  ved  Universitetet,  have  hans 
Indtægter  været  saa  knappe,  at  hans  Hustru  maatte  være  ham  i 
Tjenestepiges  Sted. 

Hun  satte  sig,  Duhririg  satte  sig  og  Foredraget  begyndte. 
Det  er  en  Selvfølge,  at  det  var  fuldstændigt  frit,  det  holdtes  jo 
med  lukkede  Øjne.  Gjenstanden  og  ikke  blot  for  dette  første  men 
ogsaa  for  de  følgende  Foredrag  var,  som  der  stod  paa  Adgangs- 
kortet: »Den  Forfølgelse,  de  professionelle  Videnskabsdyrkere  have 
udøvet  mod  selvstændige  Tænkere«  og  det  baade  i  Oldtid  og  Nu- 
tid, i  Filosofien  og  i  Naturvidenskaberne.  Med  en  klar,  tydelig,  al- 
deles lidenskabsløs  Stemme,  der  dog  ofte  kunde  antage  Udtrykket 
af  den  bitreste  Malice  og  det  mest  indtændte  Had,  gjennemgik 
Taleren  i  den  første  Time  den  hele  Verdenshistorie  for  at  paavise 
Martyrer  for  Professor-Ufordrageligheden.  Hans  Grundtanke  var 
den  i  og  for  sig  ikke  usande,  at  langt  oftere  end  man  tror,  rent 
personligt  Had  og  rent  personlig  Rivalitet  ligger  bagved  Forholds- 
regler, der  historisk  ere  tagne  i  Statens,  Kirkens,  Videnskabens 
Navn.  Men  som  Sætningen  fremstiltes,  blev  den  ved  sin  Over- 
drivelse ligefrem  burlesk.  Sokrates  drak  Giftbægeret,  hvorfor? 
Ikke  fordi  Folket  kaldte  ham  Atheist  og  Ungdomsforfører ,  men 
fordi  Sofisterne  »Datidens  Professorer«  nærede  et  dødeligt  Had  til 
den  Filosof,    som  overstraalede  dem.     Giordano  Bruno  led  Døden 


Dlthring.  2  5 

paa  Baalet,  hvorfor?  Ikke  fordi  Pavemagt  og  Inkvisition  havde 
faaet  den  store  Tænker  i  deres  Kløer,  men  fordi  gamle  Studie- 
kammerater af  Bruno  »Datidens  Universitetspedanter«  havde  an- 
givet og  anklaget  ham.  Jeg  husker  ikke,  ved  hvilket  Tasken- 
spillerstykke  »Professorerne«  fik  Skyld  for  den  kirkelige  Retssag 
mod  Galilei,  eller  ved  hvilken  oratorisk  Vending  Encyclopædisterne 
forvandledes  til  ordentlige  Professorer  og  fik  Skylden  for  Rousseau's 
Misanthropi;  det  var  først,  da  vi  naaede  til  den  nyeste  Tid.  at 
Duhring  fandt  et  virkeligt  Offer  for  Professorbornertheden  i 
Auguste  Comte,  hvem  Arago  paa  en  saa  utilgivelig  Maade  haanede 
og  forfulgte. 

Alt  dette  kunde  endda  være  som  det  var,  hvis  ikke  den  uaf- 
brudte indirekte  Henpegen  paa  Diihrings  egen  Skjæbne  havde 
gjort  Foredraget  ikke  blot  burlesk,  men  pinligt.  Selv  min  Russer 
var  skuffet.  Og  de  følgende  Timer  bragte  kun  delvis  noget  Bedre. 
Det  Hele  løb  ud  i  et  ngeppe  nok  saa  let  maskeret  Angreb  paa 
den  Mand,  hvem  Duhring  mistænker  for  at  være  Ophav  til  hans 
Fjærnelse  fra  Lærerposten  ved  Viktoria-Lycæet  og  til  hans  Ud- 
stødelse af  Universitetet,  nemlig  den  store  Fysiker,  Professor 
Helmholtz.  Helmholtz  skal  nære  Hævngjerrighed  mod  Duhring, 
fordi  denne  med  særlig  Styrke  har  hævdet  den  længe  tilsidesatte 
Fysiker  Robert  v.  Mayer  Prioriteten  til  Opdagelsen  af  Arbejdets 
og  Varmens  Ækvivalens,  der  længe  tillagdes  Helmholtz,  og  som 
Helmholtz  tillagde  sig  selv,  saa  længe  indtil  han  blev  gjort  op- 
mærksom paa  Existensen  af  Mayer's  Afhandling  »Bemerkungen 
iiber  die  Kråfte  der  unbelebten  Natur«  (1842,  5  Aar  før  Helm- 
holtz's  Bog  »Ueber  die  Erhaltung  der  Kraft«).  Mayer  er  saa 
meget  mere  egnet  til  Helt  for  Duhring,  som  han  tiltrods  for  sin 
store  Opdagelse  i  lang  Tid  har  maattet  lide  under  Misforstaaelser 
og  Forhaanelser  i  sin  lille  Fødeby  Heilbronn;  han  har  endog  en 
Tid  lang  været  indespærret  i  en  Sindssygeanstalt,  enten  —  som 
Duhring  og  han  selv  paastaar  —  uden  al  Ret,  eller  paa  Grund  af 
den  Melankoli,  som  dels  Mangelen  paa  Anerkjendelse,  dels  en  af 
den  officielle  Videnskab  afhængig  Presses  Forhaanelser  naturligt 
maatte   fremkalde.     Hele  Diihrings  andet  Foredrag  V\axvA\fete.  om 

ham,  og  det  tredje  endte  med  et,  her  i  Tyskland  højst  naivt,  Op- 
raab  til  Almenheden  om  at  bidrage  til  Oprettelsen  af  et  frit,  af 
Staten  uafhængigt  Universitet,  der  kunde  modarbejde  Professor- 
Indflydelsen.  Svagheden  ved  Diihrings  Professorhad  (i  M&dsætning 
til  Schopenhauers)  er  det,  at  Duhring  saa  længe  har  næret  Ønsket 
om  selv  at  blive  Medlem  af  den  Stand,  han  nu  skildrer  som  be- 
staaende  af  lutter  lønnede  Kannibaler. 

Det  er  vanskeligt  for  Udenforstaaende  at  bedømme  Sagens 
Kjærne.  Vist  er  det,  at  Duhring  aldrig  havde  kunnet  fjærnes  fra 
Universitetet,  hvis  han  ikke  havde  havt  et  beklageligt  Hang  til 
Trættekjærhed,  som  gav  sig  Luft  i  uophørlige,  højst  personlige 
Angreb  paa  hans  Kolleger  ved  Universitetet,  tilsidst  endog  paa 
deres  Fruer.  Den  blinde  Forsker  er  bleven  bitter,  mistænksom  og 
galdesyg.  Hans  store  Talent  havde  i  ethvert  Tilfælde  Krav  paa 
Skaansel.  Det  har  været  hans  Ulykke,  at  han  har  havt  Mænd  til 
Modstandere,  hvis  Fortjenester  vare  uomtvistelige  og  saa  alment 
anerkjendte,  at  man  næppe  en  Gang  tiltroede  dem  den  Bornerthed 
eller  de  Fejlgreb,  som  altfor  ofte  følge  af  Stillingen  som  Viden- 
skabens officielle  Repræsentanter. 

For  Diihrings  lange  Række  af  nationaløkonomiske  Skrifter  og 
hans  prisbelønnede  »Mekanikens  Historie«  har  man  i  kyndige 
Kredse  stor  Respekt.  Hans  Bog  »Der  Werth  des  Lebens«  inde- 
holder værdifulde  Overvejelser  og  fortjener  Opmærksomhed  allerede 
derved,  at  her  en  fattig,  blind  og  hos  Magthaverne  ilde  anskreven 
Mand  aflægger  et  kraftigt  Vidnesbyrd  om  Livets  Værd  og  med 
Lidenskab  angriber  den  Schopenhauer-Hartmann'ske  Pessimisme. 
Ved  sit  materialistiske  Grundsyn,  sin  Tænknings  Uforfærdethed, 
sin  Kundskabsrigdom  og  sin  djærve  Form  minder  Duhring  mig 
nærmest  om  den  fortjente  og  saa  uretfærdigt  tilsidesatte  danske 
Filolog  Dr.  Jessen.  Men  i  sit  Temperament  er  han  ham  ulig. 
Thi  der  findes  inderst  i  ham  som  i  flere  tyske  Lærde  et  Fond  af 
Plumphed.  Naar  han  vil  være  djærv,  bliver  han  grov  og  i  sin 
Grovhed  raa.  Hvor  han  hader  eller  vil  nedsætte,  gaar  han  langt 
ud  over  det  Sagliges  Grænse,  ja  gaar  tilsidst  Fanatismens  Bersær- 
kergang.     Hans  Angreb  paa  Lessing,   paa  den  jødiske   Stamme, 

paa  de  Digtere  og  Tænkere,  hvis  Forhold  til  det  Sexuelle  synes 
ham  unaturligt,  overgaa  i  Raahed  og  den  af  Raahed  udspringende 
Uforstand  det  Trolige  hos  en  ellers  saa  højt  udviklet  Aand.  Han 
sammenligner  Eduard  v.  Hartmann  med  en  i  Berlin  som  »Mord- 
pæderast«  henrettet  Forbryder,  han  beskylder  Goethe  for  med  sin 
Euphorion  i  »Faustc  at  have  besudlet  Byrons  Minde,  idet  han  i 
Strid  med  al  sund  Fornuft  tillægger  Ordene :  »Nur  das  Erzwungene 
ergotzt  mich  schierc  en  obscøn  Betydning  og  endda  udtaler  den 
Formening,  at  »en  saadan  tiltvungen  Nydelse  ikke  var  Herr  von 
Goethe  ubekjendt«.  Optimisten  Dtihring  ligner  Pessimisten  Scho- 
penhauer i  sit  Hang  til  at  skjælde,  men  han  er  efterhaanden 
sunken  langt  under  Schopenhauers  Niveau  i  den  Henseende. 
Disse  Tænkere  vise  ved  deres  Mangel  paa  Maadehold  og  Finhed, 
at  den  ægte  Tysker,  hvor  meget  han  end  har  lært  og  grublet, 
sjældent  kan  tænke  sig  djærv  Naturlighed  og  Mandighed  ander- 
ledes end  med  en  Ballast  af  Grovhed  og  Plumphed. 

Faa  Dage  efter  at  jeg  havde  overværet  Duhrings  Foredrag, 
hørte  jeg  for  Modsætningens  Skyld  en  af  Berlins  gamle  navnkun- 
dige officielle  Professorer  fra  den  Hegelske  Tid,  nemlig  Werder. 
Allerede  i  1841  glædede  han  sig  som  Professor  ved  et  uhyre  Til- 
løb. Søren  Kierkegaard  hørte  ham  den  Gang  i  Berlin.  Han 
skriver  til  Sibbern:  »Werder  er  en  Virtuos.  Han  kan  som  en 
Jonglør  lege  og  spille  med  de  abstrakteste  Kategorier,  og  aldrig 
saa  meget  som  en  Fortalelse,  uagtet  han  taler  saa  hurtigt  som  en 
Hest  kan  løbe.  Han  er  en  Skolastiker  i  gammel  Forstand.  Det 
er  altid  saare  gavnligt  for  et  Universitets  studerende  Ungdom,  at 
der  er  saadan  en  Mand.  c  Auditoriet,  et  Amfitheater,  var  fuldt  til 
lige  op  under  Loftet.  Da  det  er  Damer  forment  at  betræde  Uni- 
versitetet i  Berlin  —  Grunden  er  Fordom,  Paaskuddet  Pladsens 
Sneverhed  —  bestod  Tilhørerskaren  udelukkende  af  Studerende 
og  Militære.  Et  ikke  ganske  ringe  Antal  af  unge  Japanesere 
blandt  Studenterne  frembragte  med  deres  gule  Hud  og  smaa 
smalle  mørke  Øjne  en  Afvexling  i  Typerne.  Ingen  agtede  paa 
dem,  de  ere  meget  hyppige  ved  Universitetet.  Den  lille  vel- 
soignerede joaarige  Professor  traadte  ind  i  en  elegant  ?t\£k&^\&. 


28  Werder 

Regelmæssige  Ansigtstræk,  buet  Næse,  det  graa  Haar  omhyggeligt 
friseret  hen  over  de  skaldede  Steder.  Han  tog  sit  Hefte  op  af 
Lommen;  det  var  om  Shakespeares  Macbeth,  han  skulde  tale.  Ja, 
han  var  virkelig  den  i  Tjenesten  graanede  dialektiske  Jonglør. 
Stemmen  var,  især  i  Begyndelsen,  saa  svag  og  hviskende  som 
man  tænker  sig  den  alderstegne  Tithon's.  Men  snart  fik  den,  trods 
manglende  Fortænder  og  den  deraf  følgende  Utydelighed  noget 
mere  Kraft,  og  nu  hvirvlede  og  snoede  Talen  sig  ustandseligt 
fremad. 

Det  var  et  rent  Virtuosnummer  i  meget  gammel  Stil;  med 
fremstrakte,  lidenskabeligt  bevægede  Hænder,  med  Hovedet  virrende 
i  en  trefjerdedels  Cirkel  Salen  rundt,  bevægede  den  lille  Filosof 
sig  gjennem  Spørgsmaal,  Svar,  Udraab,  Beundringsudbrud;  snart 
hviskede  Stemmen  i  Rædsel,  hvor  Talen  faldt  paa  Banquo's  Aand, 
snart  raåbte  den,  saa  godt  den  kunde,  hvor  Macbeth  beslutter  at 
falde  som  en  Helt.  Det  var  virkelig  Veltalenhed,  om  end,  en  Vel- 
talenhed uden  Fortænder. 

Foredraget  gik  ud  paa:  i)  at  Shakespeare  var  den  dybsindigste, 
fineste,  grundigste,  genialeste  Digter,  der  nogensinde  havde  levet; 
2)  at  Macbeth  særlig  var  en  af  de  mest  hjærtegribende,  lærerige, 
poetiske  og  tragiske  Tragedier,  samme  Shakespeare  havde  digtet 
og  3)  at  Ingen  havde  forstaaet  noget  af  alt  det  Høje,  Dybe, 
Store,  Fine  o.  s.  v.  i  bemeldte  Macbeth,  før  gamle  Karl  Werder  nu 
holdt  sit  Foredrag  derover.  Det  var  mig,  som  saa  jeg  salig 
Rotschers  Aand  hæve  Hovedet  bag  Kathederet,  medens  Werder 
talte  om  Banquos.  Det  var  Æsthetik  fra  1830.  Ingen  historisk 
Sans,  ingen  Virkelighedssans  i  al  denne  skarpsindige  Fortolknings- 
kunst 1 

Jeg  meddelte  denne  sidste  Iagttagelse  til  en  herværende  filo- 
sofisk Forfatter,  hvem  jeg  mødte  paa  Gaden  lige  som  jeg  kom  ud 
fra  Werder:  »Det  er«,  sagde  han,  »netop  det,  jeg  selv  beundrer 
hos  ham.  I  40  Aar  har  han  nu  holdt  virkeligt  aandrige  Foredrag 
om  Literatur,  og  ikke  en  Anelse  om  Psykologi,  ja  ikke  en 
Anelse  om,  at  han  her  har  en  Svaghed.  Da  han  nylig  vilde  sige 
mig  som  den  Yngre  noget  Forbindtligt,    ytrede  han:    »Man  føler, 

naar  man  læser  Dem,  at  De  1  Deres  Ungdom  har  hørt  Psychologi 
hos  mig.« 

Det  er  imidlertid  let  nok  at  spotte  den,  hvem  den  moderne 
Udvikling  er  løbet  fra.  Der  er  ligefuldt  noget  Indtagende  ved 
denne  gamle  Mands  oprigtige  og  følte  Begejstring  for  Poesi.  Man 
gjennemlæse  hans  »Vorlesungen  uber  Shakespeare's  Hamlet«,  der 
nyde  et  vist  Ry.  Ganske  vist  er  Formen  trods  al  sin  Livlighed 
trættende,  en  evig  Kamp  mod  Hamlets  hundrede  andre  tyske  For- 
tolkere —  Werders  Tanke  er  ægte  tysk  deri,  at  den  først  spirer, 
naar  Jordbunden  er  gjødet  med  Ligene  af  utallige  slagtede  Theo- 
rier  —  men  der  er  en  Pietet  for  Shakespeare  i  denne  Bog,  som 
ikke  findes  sandere  hos  Gervinus,  og  der  er  en  Angst  for  at  gjøre 
Digteren  Uret,  en  Tro  paa  den  organiske  Sammenhæng  i  hans 
Skikkelser  og  en  almindelig  poetisk  Finfølelse,  som  stammer  fra 
hin  Tid  i  Tysklands  Aandsliv,  da  Poesi  endnu  var  en  Hovedinter- 
esse for  de  Dannede  i  Folket. 

Den  Forsker,  som  betegner  den  tyske  Shakespeare-Opfattelses 
nuværende  Standpunkt,  er  ikke  Werder,  men  Rumelin  (i  hans 
Skrift  »Shakespeare-Studien  eines  Realisten.«)  Hos  Rumelin  findes 
en  ærlig,  kraftig  Vilje  til  at  forestille  sig  den  historiske  Shakes- 
peare med  hans  Geni  og  hans  Begrænsning;  han  puster  Dunsterne 
fra  den  principielle  Shakespeare-Dyrkelse  bort;  han  har  en  Gave 
til  at  se,  hvad  der  virkelig  under  Dramernes  Udarbejdelse  foregik 
i  Digtersjælen.  Den  Virkelighedssans,  som  er  det  moderne  Tysk- 
lands Særkjende  og  som  det  skylder  sine  Triumfer,  findes  lys- 
vaagen  hos  ham.  Til  Gjengjæld  findes  her  ogsaa  den  nationale 
Selvovervurdering,  som  var  sjældnere  i  Werders  Tid  end  nu  til 
Dags.  Maaden,  hvorpaa  Rumelin  sammenligner  Schiller  med 
Shakespeare,  lader  sig  ikke  forsvare.  Man  tør  ikke  af  Schillers 
Betydning  som  det  tyske  Folks  Opdrager,  lade  sig  henrive  til  en 
Udtalelse  som  den,  at  Schiller  »ikke  behøver  at  bøje  sit  høje,  al- 
vorlige Hoved  for  Nogen«,  det  vil  sige  for  Shakespeare;  thi  han 
indtager  som  Digter  absolut  en  meget  lavere  Rang.  Har  Werder 
ikke   det   moderne  Blik   for   det  Historiske   i   en  Digters   og  hans 

Skikkelsers  Psykologi,  saa  har  han  heller  ikke  det  Hang  til  Over- 
vurdering af  de  nationale  Storheder  og  Værker,  hvoraf  Tyskland 
nu  i  dets  Velmagtstid  trues. 

Kirkelige  og  religiøse  Forhold. 

2.  Jan.  1878. 

Henad  II  om  Formiddagen  staar  gjerne  en  hel  lille  Skare 
stille  ved  Frederik  den  Stores  Monument  midt  i  »Unter  den 
Linden «'s  Allé  og  stirrer  over  paa  det  sidste  Vindue  i  Stue-Etagen 
paa  den  lave  og  kjønne  Hjørnebygning.  Gjennem  dette  Vindue 
ser  man  en  gammel  statelig  Herre  i  Uniform  staa  stiv  og  rank 
lige  op  mod  Ruden,  og  under  Vinduet  nede  paa  Gaden  staar 
ufravigeligt  en  Politibetjent  med  Blikket  spejdende  til  alle  Sider. 
Den  gamle  Herre  er  Kejser  Wilhelm.  Trods  sin  høje  Alder  er 
han  endnu  ved  ret  kraftigt  Helbred,  giver  staaende  sin  Formiddags- 
Avdiens  og  tager  sig  med  Iver  af  de  Sager,  der  forelægges  hans 
Afgjørelse. 

Det  er  en  bekjendt  Sag  i  Berlin,  at  han,  hvor  stor  den  Ære- 
frygt end  er,  der  vises  ham,  ikke  altid  er  helt  opbygget  ved  sin 
Stilling  som  konstitutionel  og  af  Bismarck  indskrænket  Monark. 
»I  Staten  har  jeg  jo  ikke  mere  at  sige  end  en  Gehejmeraad  af 
anden  Klasse  c  er  en  af  hans  Yndlingstalemaader.  Til  Gjengjæld 
har  den  gamle  Herre  foresat  sig  ikke  at  give  Kirkens  Anliggender 
ud  af  sin  Haand.  »I  Kirken  gjælder  jeg  dog  endnu  Noget«  siger 
han  gjærne. 

Denne  Forestilling  hos  Hs.  Majestæt  volder  i  flere  Retninger 
Besvær.  Den  er  byrdefuld  for  ham  selv,  fordi  Kejser  Wilhelm  til 
Trods  for  en  Rettroenhed,  som  Ingen  har  Grund  til  at  betvivle,  i 
s'w  Egenskab  af  Ikke-Theolog  mangler  Klarhed  over,    hvori  egent- 

lig   hans  orthodoxe  Tro   bestaar  og  hvad  det  er  for  Dogmer,    han 
formentlig   er   sat   til   at   hævde.      Han  er  selv  som  bekjendt  refor- 


mert, men  der  har  i  Aarenes  Løb  udviklet  sig  den  Forestilling  hos 
ham,    at  han,    som   han  plejer  at   udtrykke  det,   hav   besvoret  &ecw 

luthersk-ortliodoxe  Nadver-  og  Kirkelære.      Han   har  dernæst  langt 

fra   en  -Jurists  nøje  Kundskab  til  den  preussiske  Kirkes  Forfatnings- 

og  Forvaltnings-Regler,    gaar  stundom   ud    fra  rent  urigtige  Forud- 

Wbt 

Kejser  Wilhelm   i  iit  Arbejdsværelse. 

sætninger  og  lader  sig  da  paa  Grund  af  en  medfødt  Haardnakket- 

hed,    der  i   andre   Henseender  er  hans   Styrke,    kun   med  yderste 

Vanskelighed   sine  Meninger   afdisputere.      Dette   giver  nu  og  da 

Kirkelige  Forviklinger.  ?? 

-Anledning  til  Forviklinger,  som  strejfe  det  Burleske.  Men  Kejserens 
årlige  Vilje  til  at  lægge  Rettroenhed  for  Dagen  har  desuden  i 
43jeblikket  den  pinlige  Egenskab,  at  den  lægger  den  Bismarck- 
Talk'ske  Kirkepolitik  uforudsete  Hindringer  i  Vejen.  Man  véd  i 
Berlin  meget  vel,  hvad  for  et  Anliggende  det  var,  som  Kejseren 
i  de  sidste  Uger  hyppigst  debatterede  ved  hine  fra  Gaden  synlige 
Formiddagsavdientser,  det  var  det  saakaldte  HossbacA'ske  Spørgs- 
maal,  den  sidste  Knude  paa  den  preussiske  Kirkepolitiks  langtud- 
spundne  Traad.  Det  er  bekjendt  at  Kejseren  har  skrevet  det  ene 
lange  Brev  efter  det  andet  til  Hermann,  til  Falk  o.  s.  v.  og  har 
givet  sin  Anskuelse  til  kjende  overalt.  Han  har  været  den  eneste 
virkelige  Hindring  for  at  dette  meget  omtalte  og  meget  omskrevne 
Anliggende  gik  sin  normale  Gang,  idet  han  har  kastet  sit  tunge 
Vægtlod  i  den  orthodoxe  Kirkemyndigheds  Skaal.  Ellers  vilde 
Hermann  aldrig  have  fordret  sin  Afsked,  som  Falk  formodentlig 
nødes  til  at  bevillige  ham,  imidlertid,  som  det  haabes,  kun  paa 
det  Vilkaar,  at  han  erstattes  med  en  anden  Konsistorialpræsident 
af  samme  frisindede  Retning.  Ikke  desmindre  bliver  det  lige  fuldt 
en  lidet  rimelig  Ting,  at  en  Gejstlig,  der  som  Hossbach  ved  sin 
Tiltrædelsesprædiken  i  højeste  Grad  tiltaler  sin  nye  Menighed  og 
af  den  vedblivende  ønskes  til  Præst,  skal  tvinges  bort  fra  denne 
Menighed,  blot  fordi  han  i  fuld  Overensstemmelse  med  sine  Til- 
hørere erklærer  sig  mod  Dogmet  om  Kristi  overnaturlige  Und- 
fangelse. Sagen  er  jo  endnu  ikke  endt  og  det  er  endnu  muligt, 
at  de  Orthodoxe,  mod  hvilke  den  toneangivende  tyske  Presse  med 
sjælden  og  samlet  Energi  ved  denne  Lejlighed  har  erklæret  sig, 
ingen  Anledning  ville  faa  til  at  triumfere;  men  der  er  tydeligt 
nok  en  Reaktion  i  Gære. 

Man  bør  heller  ikke  skjule  for  sig  selv,  at  den  Interesse,  der 
nu  af  de  Dannede  vises  Hossbach,  udelukkende  skyldes  hans  fri- 
sindede Retning  i  Almindelighed,  ingenlunde  dennes  bestemte  Af- 
skygning. Rationalismen  som  saadan  har  i  Tyskland  næsten  ingen 
andre  Tilhængere  end  fordums  orthodoxe  Theologer.  Særligt  i 
Berlin  gaar  den  offentlige  Aands  Strømning  langt  videre,  og  Hoss- 
bach vilde   have   bukket   forsmædeligt    under,    hvis  IVkfc   sti  V*\ 

Gruppe  af  fuldstændigt  religionsløse  Politikere  havde   antaget  sig 
hans  Sag  »for  Principets  Skylde,  som  man  hører  dem  sige. 

Medens  den  tyske  Literatur  som  Helhed  i  højere  Grad  end 
nogen  anden  i  Evropa  har  løsrevet  sig  fra  enhver  kirkelig  eller 
konfessionel  Indflydelse,  og  skjøndt  man  kan  sige  at  den  tyske 
Dannelse  som  saadan  er  aldeles  religionsløs,  ikke  en  Gang  deistisk, 
saa  findes  der  som  Regel  i  de  højere  Stænder  ikke  nogen  levende 
polemisk  Stemning  mod  de  bestaaende  Kirker-,  en  vis  Ligegyldig- 
hed har  afløst  Fyrretyvernes  begejstrede  Hang  til  at  udbrede 
Videnskabens  Natur-  og  Livsanskuelse.  Mellem  de  Lærde  er  det 
for  Tiden  herskende  Tone  at  være  Fritænker  paa  en  saa  stilfærdig 
Maade  som  mulig.  Kulturkampen,  som  nødvendigvis  har  givet 
Anledning  til  en  literær  Agitation  mod  Katholicismen,  er  kun  i  en 
Del  af  Dagspressen,  men  ingenlunde  af  Regeringen  ført  ud  fra 
fritænkerske  Forudsætninger,  og  det  er  selvfølgelig  i  de  højeste 
Kredse,  som  let  blive  en  Art  Forbillede,  ikke  Tonen  at  udtale  sig 
antikirkeligt.  I  de  Samfundslag,  hvis  Aandsliv  paa  første  eller 
anden  Haand  bestemmes  ud  fra  Videnskaben,  er  man  foreløbig  til- 
fredsstillet ved  de  gjennem  Regeringens  Kirkepolitik  indvundne  Resul- 
tater. Herpaa  beror  det  ogsaa,  at  det  Forsøg,  man  har  gjort  paa 
at  organisere  de  religiøst  frisindede  Elementer,  hidtil  ikke  har 
høstet  den  Opmuntring,  det  fortjente. 

»Den  frireligiøse  Menighed«  stiftedes  i  sin  Tid  i  Tilslutning 
til  den  Ronge'ske  Bevægelse  af  Brødrene  Wisticenus,  efter  Alles 
Sigende,  der  her  have  kjendt  dem,  to  apostelagtige  Naturer,  lige 
udmærkede  ved  Karakterens  Renhed  og  ved  høj  Begavelse.  Den 
ene  af  dem  er  død,  den  anden  forestaar  for  Øjeblikket  den  fri- 
religiøse Menighed  i  Dresden;  thi  den  berlinske  Menighed  har 
Filialer  i  alle  større  tyske  Byer.  Den  herværende  bestaar  dels  og 
overvejende  af  den  intelligentere  Arbejderbefolkning,  dels  af  en- 
kelte blandt  de  rigeste  og  mest  dannede  Familier.  Et  af  dens 
virksomste  Medlemmer  er  den  bekjendte  Pringsheim,  hvis  pragt- 
fulde med  Wernerske  Mosaiker  dekorerede  Palads  i  Wilhelms- 
strasse  vækker  alle  Rejsendes  Opmærksomhed.  Han  har  alene 
sk/ænket  Menigheden  her  100,000  Thaier  paa  ét  Bræt. 

Forrige  Søndag  Formiddag  overværede  jeg  en  Forsamling  i 
Menighedens  Lokale.  Ved  Indgangen  blev  der  stukket  mig  et 
Papir  i  Haanden  med  Overskrift  »Grundsætninger  for  den  frireli- 
giøse Menighed  i  Berlinc,  som  bestod  af  9  velredigerede  og  klare, 
men  paa  tysk  Vis  besværligt  definerende  Paragrafer.  Jeg  anfører 
de  to  vigtigste,  den  fjerde  og  den  sjette. 

»Vor  Menighed  er  religiøs;  dog  forstaa  vi  ved'  Religion  ikke 
noget  som  helst  Forhold  til  et  uden  for  Verden  staaende,  over- 
naturligt Væsen  (Gud)  eller  Liv  (Himmel  og  Helvede),  men  den 
mer  eller  mindre  bevidste,  evigt  menneskelige  Stræben  efter  et 
harmonisk  Forhold  til  den  os  omgivende  Verden  paa  Grundlag  af 
vor  egen  indre  Harmoni,  d.  e.  vor  Sanddruhed  og  Samvittigheds- 
fuldhed. 

Fra  den  praktiske  Side  er  Religion  for  Q3  væsentlig  Sædelig- 
hed, saaledes  som  den  fornemmelig  udpræger  sig  i  de  menneske- 
lige, d.  e.  sociale  og  politiske  Forhold,  hvorfor  vi  tragte  efter 
stedse  bedre  at  forstaa  disses  lovbundne  Væsen  og  der  igjennem 
forædle  dem.  c 

Til  Slutning  erklæredes,  at  man  særlig  var  sammentraadt  som 
Menighed  i  den  Hensigt  at  gjennemføre  sine  Børns  Opdragelse  i 
egen  Aand  og  der  igjennem  befri  dem  fra  og  beskytte  dem  imod 
enhver  indre  og  ydre  Voldshandling  af  religiøs  Natur. 

Salen  var  fuld  af  søndagsklædte  Arbejderfamilier,  blandede 
med  Rækker  af  Mænd  og  Kvinder  af  de  højere  Samfundslag. 
Der  var  vel  en  400  Personer  til  Stede.  Præcis  Kl.  11  besteg  efter 
en  temmelig  slæbende  og  kold  Afsyngning  af  en  salmelignende 
Sang,  Forstanderen  Dr.  G.  S.  Schaefer,  Kathederet  og  holdt  et  i 
enhver  Henseende  fortræffeligt  Foredrag,  fuldt  af  sunde  Tanker, 
aldeles  prunkløst  og  ligesaa  vægtigt  som  populært.  Det  drejede 
sig  om  sædelige  Grundbegreber,  Skyld,  Straf,  Anger,  Ansvar. 
Det  henvendte  sig  ikke  mindre  til  Forstanden  end  til  Følelsen. 
Dets  Kjærnepunkt  var  en  dybttænkt  og  varmtfølt  Sammenligning 
mellem  Naturens  ubarmhjærtige  og  hensynsløse  Straffemaade  og 
det  humane  Ideal,  der  stedse  mere  burde  foresvæve  de  menneske- 
lige' Straffelove.     Paa  en  slaaende  Maade  viste  haxv  YwotVetas  dæ&. 

tf 

Ældres  Erfaringer  kan  beskytte  den  Yngre  mod  ubesindige  Over- 
trædelser af  Naturens  Bud,  medens  det  i  mange  andre  Tilfælde  er 
næsten  umuligt  at  lade  den  enes  personlige  Erfaringer  komme  den 
anden  tilgode.  Saa  sluttede  han,  og  atter  blev,  øjensynlig  for  at 
bevare  saa  meget  som  muligt  af  den  officielle  Gudstjenestes  Præg, 
en  aandelig  Sang  sunget. 

Næppe  var  den  endt,  før  en  4oaarig  Arbejder,  Forstander  paa 
en  eller  anden  Fabrik,  der  hele  Tiden  havde  siddet  fortabt  i  Be- 
skuelsen af  de  smukkeste  blandt  de  tilstedeværende  Damer,  rejste 
sig  og  med  et  cynisk  Udtryk  i  sit  hæslige  Ansigt  meddelte  de 
tilstedeværende,  at  der  om  faa  Dage  i  en  nærliggende  Borger- 
forening holdtes  et  gratis  Foredrag  over  Hudsygdomme,  hvilket 
det  maaske  i  Anledning  af  Straffene  for  Naturovertrædelser  kunde 
have  Interesse  for  adskillige  at  høre.  Man  sagde  mig,  at  denne 
Personage  var  et  af  de  indflydelsesrigeste  Medlemmer  i  en  Arbejder- 
forening, at  han  var  bleven  særdeles  velhavende  ved  Spekulationer, 
men  at  hans  Hoved-Indtægtskilde  tilflød  ham  fra  Huse,  han  besad, 
og  som  han  udlejede  uden  Skrupler  med  Hensyn  til  deres  Brug 
—  hans  Ansigt  talte  for  Sandheden  af  disse  Beskyldninger.  Det 
var  umuligt,  ikke  at  betages  af  en  sørgmodig  Stemning  under  Ind- 
trykket af  hvilke  Personligheder  der  kunne  svinge  sig  op  til  en 
folkelig  Bevægelses  Ledere,  og  af  den  Selvsikkerhed,  med  hvilken 
Brutaliteten,  som  var  det  en  Selvfølge,  her  som  andensteds,  tager 
til  Indtægt  hvad  Idealismen  fører  frem  til  Kamp  og  Værn  mod 
Forstokketheden  i  Overtro  og  Fordom. 


4- 

Forhandlinger  om  Bennigeene  Indtrædelse  i  Ministeriel  — 

Deres  Stranden. 

31te  Decbr    1877. 

Kort  før  Jul  rejste  Fyrstinde  Bistnarck  nogle  Dage  ind   fra 
Varzin  til  Palæet  i  Wilhelmstrasse  for  derfra  at  gjøre  sine  Indkjøb 

til  Julen.  Man  saa  for  første  Gang  i  lang  Tid  igjen  Lys  i  de 
kjendte  Vinduer  og  hengav  sig  til  Haabet  om,  at  Manden  selv 
snart  vilde  indtage  sin  gamle  Residens.  Men  Fyrstinden  tog  bort 
igjen  med  sine  Indkjøb,  og  Haabet  sank.  Da  erfarede  man  med 
ét,  at  blandt  de  mange  Julegaver,  hun  havde  taget  med  til  Varzin, 
var  der  ogsaa  en  stor  levende  Present,  ingen  ringere  end  Landdags- 
præsidenten,  Rudolf  1.  Bennigsen. 

Han  skulde  jage  Vildsvin  sammen  med  Rigskansleren  i  Julen, 
og  saa  meget  er  vist,  at  de  have  jaget  Vildsvin  sammen  og  tømt 
adskillige  Flasker  01  og  Vin  i  Kompagni.  Hvad  der  ellers  er 
bleven  afgjort  dem  imellem,  og  om  noget  er  blevet  afgjort,  det  véd 
endnu  ingen. 

Flertallet  af  det  tyske  Vælgerfolk  nærer  imidlertid  det  Haab, 
at  Julemødet  mellem  Bismarck  og  Bennigsen  endelig  yil  slutte  den 
svævende  Tilstand,  der  har  varet  lige  siden  Delbriicks  Udtræden  af 
Ministeriet  i  April  1876,  altsaa  henved  2  Aar  I  den  sidste  Tid 
kunde  Regeringen  ikke  mere  regne  paa  nogen  sikker  Majoritet, 
hverken  i  Landdag  eller  Rigsdag;  det  talrigste  Parti,  de  National- 
liberale havde,  som  de  selv  tilstode  og  tilstaa,  slet  ingen  »Fuhlung< 
med  Regeringen,  og  Udviklingen  stod  stille.  Hvis  Bennigsen, 
som  det  ventes,  nu  bliver  Rigs-Vicekansler  og  Vicepræsident  for 
det  preussiske  Statsministerium,  saa  har  Preussen  gjort  et  Skridt  bort 
fra  den  oplyste  Absolutisme  hen  imod  parlamentarisk  Regering. 
Eulenburgs  Orlov  tager  sig  ud  som  et  Skridt  her  imod ;  thi  Eulen- 
burg  stod  som  en  Levning  af  den  gammelpreussiske  Statsorden  og 
passede  ikke  ind  i  det  nye  Statsliv.  Han  var  en  elskværdig,  fint- 
dannet,  doven,  konservativ  Junker;  han  var  en  sleben  Verdensmand, 
der  satte  Pris  paa  at  være  evig  ung,  trods  sin  fremrykkede  Alder. 
Han  malte  nylig  sig  selv  i  dette  Ord  til  en  af  mine  Bekjendte :  »Jeg 
vil  ikke  blive  gammel,  jeg  vil  heller  gjøre  mig  latterlig,  om  saa 
skal  være.  c  Vanskeligheden  for  Bismarck  ved  at  faa  ham  fjærnet 
laa  i,  at  han  i  højeste  Grad  besidder  Kejserens  Yndest,  og  Kejseren 
giver  yderst  nødig  sine  gamle  Tjenere  Afsked.  Derfor  fik  Eulen- 
burg  kun  Orlov,  hvor  ivrigt  han  end  ansøgte  om  mere.  Han  fik 
Orlov  til   en  Rejse   og  bliver   dog  bestandig   endnu   her   i   Berlin. 

Dermed  hænger  det  saaledes  sammen:  Han  haaber  som  Retræte- 
post at  faa  et  eller  andet  stort  Gesandtskab,  i  Petersburg  f.  Ex. 
eller  en  anden  vigtig  By,  menBismarck  vil  ingen  Gesandt  ansætte, 
der  kjender  Kejseren  personlig  og  nøje*,  han  har  al  Tid  Arnims 
Exempel  for  Øje  og  frygter  at  se  sine  Planer  omgaaede  eller 
krydsede  med  Understøttelse  fra  oven.  Derfor  er  Bismarck  ogsaa 
saa  fornøjet  med  Hohenlohe  i  Paris,  der  næsten  slet  ikke  kjender 
Kejseren. 

Man  venter  selvfølgelig,  at  Eulenburgs  Orlov  nu  maa  blive  til 
en  definitiv  Entledigelse. 

Af  de  andre  Ministre  maa  Achenbach  gaa  af.  Han  har  særlig 
paadraget  sig  Bismarcks  Unaade,  og  denne  har  efter  Sædvane  talt 
til  højre  og  venstre  om  at  Achenbach  maatte  bort.  Til  en  Rigs- 
dagsmand af  Fremskridtspartiet  sagde  han  saaledes  nylig:  »Hvad 
skal  jeg  med  Achenbach?  han  holder  lange  Taler  i  Rigsdagen,  og 
det  er  alt«.  Jeg  har  denne  Ytring  af  den,  til  hvem  den  blev  sagt. 
Achenbach  har  en  ængstelig,  lidt  naragtig  Mine,  et  friseret  Hoved 
og  to  sylspidse  Snurbarter;  man  læser  paa  hans  Ansigt  Frygten 
for  at  rammes  af  det  fjærnende  Spark.  Nylig  beklagede  han  sig  i 
et  Selskab  over  store  Politikeres  Hensynsløshed  og  Brutalitet.  De 
have  slet  ingen  Privatmoral  i  offentlige  Anliggender,  sagde  han. 
Han  nævnte  Frederik  den  Store  som  Exempel,  men  om  han  tænkte 
paa  ham  er  et  andet  Spørgsmaal.  At  Justitsministeren  Leonhardt 
bliver  erstattet  af  Dr.  Friedberg,  betyder  intet  andet,  end  at  Næst- 
kommanderende i  Ministeriet  indtager  Øverstkommanderendes  Plads. 
Friedenthal,  der  med  meget  ringe  Underordnede  har  bestyret  sit 
Ministerium  ypperligt,  medens  Achenbach  med  fortrinlige  Under- 
ordnede har  avlet  Utilfredshed  og  Klager  over  Udygtighed,  vil  i 
ethvert  Tilfælde  blive.  At  Falk,  i  hvem  Kulturkampen  er  inkarneret, 
maa  blive,  er  sikkert  nok,  foreløbig  ikke  mindre  sikkert  end  at 
Bismarck,  den  uundværlige  bliver.  »Unausstehlich  und  unentbehrlich« 
kaldes  han  af  dem,  der  afsky  ham. 

Den  mest  betydningsfulde  Følge  af  den  tilsyneladende  fore- 
staaende  Forandring  vilde  den  blive,  at  Riget  endelig  fik  Mini- 
sterier.    Nu   er  Kansleren  i  én  Person  Rigets  hele  Ministerium*  og 

saalænge  denne  Tilstand  fortsættes,  vil  Tyskland  rystes  dobbelt  ved 
hans  Død.  Var  hans  utallige  Forretninger  fordelte  paa  flere  Hænder, 
vilde  Tabet  i  det  mindste  føles  mindre  overvældende.  Mod  disse 
Forventninger  og  Forhaabninger  strider  imidlertid  dels  Bismarcks 
eneraadige  Personlighed  dels  Forbundsraadet,  i  hvilket  de  forskjel- 
sige  tyske  Stater  ere  repræsenterede,  og  hvis  Medlemmer  for  saa 
vidt  de  ere  Statsministre,  vanskelig  kunne  tænkes  havende  Rigs- 
ministre  over  sig  eller  ved  Siden  af  sig.  I  hvad  der  er  sket  har 
man  det  eneste  sikre  Varsel  om  hvad  der  vil  ske.  For  Staten  mere 
endnu  end  for  det  enkelte  Menneske  gjælder  dette  Nytaarsvers  af  en 
Ven,  jeg  har  havt,  og  som  faldt  i  Krigen: 

»De  spørger,  kommer  Lykken  vel  om  kort  Tid  ? 
Hvad  eller  forestaar  der  mig  en  slem  Tid  ? 
Ja  ser  De,  kjære,  Deres  Fremtid 
Den  ligger  jo  i  Deres  Fortid.« 

1  ode  Januar  1878. 

Der  er  ingen  Forandring  indtraadt  i  den  indre  Situation.  At 
Bennigsen  kom  tilbage  fra  Varzin  uden  Resultat,  fortolkes  af  dem, 
der  ikke  ønske  hans  Indtræden  i  Regeringen,  som  et  Tegn  paa,  at 
Sammenkomsten  overhovedet  intet  Udbytte  har  bragt;  mange  tro 
dog,  at  Forhandlingerne  snart  ville  blive  gjenoptagne.  Naar  man 
betænker,  hvor  mange  Punkter  der  er,  om  hvilke  Enighed  er 
vanskelig  at  opnaa  (Frihandel  eller  Beskyttelse,  Rigsministeriernes 
Sammenknytning  med  de  preussiske  Ministerier  uden  Hensyn  til  de 
øvrige  tyske  Stater),  kan  det  i  og  for  sig  ikke  undre,  om  Afgjørelsen 
trækker  i  Langdrag.  Iforgaars  sagde  Bennigsen  imidlertid  selv  til 
en  af  sine  Kolleger  i  Landdagen,  at  alt,  hvad  der  var  blevet  aftalt 
mellem  ham  og  Bismarck,  var  isom  skrevet  med  Kridt  paa  en 
Tavle,  til  at  viske  ud  med  Ærmet,  c  Han  har  efter  Samraad  med 
Lasker  nægtet  at  træde  ind  i  Ministeriet  alene.  De  Nationalliberale 
have  optraadt  yderst  forsigtigt,  yderst  mistroisk  og  mistænksomt 
overfor  den  stedse  mere  hensynsløse  og  utaalmodige  Statsmand. 
De  have  forsøgt  at  binde  ham,  at  sikre  sig  imod  ved  den  første, 
bedste  Lejlighed  at  blive  kastede  tilside  —  og  han  paa  sin  Side 

har  villet  beholde  frie  Hænder,  vant  som  han  er  til  at  se  dem  føje 
sig  tilsidst. 

Hans  nervøse  Pirrelighed  er  stegen  til  en  meget  høj  Grad.  Han 
har  den  Svaghed  at  tage  sig  smaa  Gjenvordigheder  nær,  især  saa- 
danne,  der  røbe  Hadet  mod  hans  Person  —  saaledes  gik  Forgift- 
ningen af  hans  Yndlingshund  i  Fjor  ham  nær  til  Hjærte  —  og  han 
lader  sig  ærgre  af  sine  Modstandere.  Man  fandt  i  et  under  en 
Retssag  fremlagt  Brev  fra  et  Centrumsmedlem  disse  Ord:  »Hvad 
det  gjælder  om,  er  at  berøve  Kansleren  Appetitenc,  og  dette 
Løsen  er  bleven  fulgt  med  Held.  Han  har  mistet  »Appetitenc,  er 
bleven  sygelig,  søvnløs,  irriteret.  Ikke  desmindre  arbejder  han 
stadig  med  sin  vante  Kraft.  Hans  snart  10  Maaneders  Fraværelse 
fra  Berlin  betyder  ingen  Udhvilen.  Den  nylig  offenliggjorte  Post- 
statistik viser,  at  der  i  1877  er  bleven  befordret  10,400  Telegram- 
mer og  6,500  Breve  til  og  fra  Bismarck  i  Varzin.  Qg  hvor  svagt 
et  Begreb  giver  dog  ikke  dette  om  hans  Arbejde  1 

Han  har  andre  Modstandere  end  de  Ultramontane,  Modstandere 
i  Kejserens  umiddelbare  Nærhed.  laftes  saa'  jeg  i  Theatret  bag 
Kejserinden  en  lille  skaldet  Herre  med  tyk  blond  Snurbart  og 
stikkende  Øjne,  hendes  Kammerherre,  Fyrst  R.,  den  Mand  som 
siges  at  være  Mellemleddet  mellem  Bismarcks  Modstandere  ved 
Hove  og  de  depossiderede  Fyrster,  Windthorst  og  Centrum  paa 
den  anden  Side.  Det  hedder  sig,  at  denne  lille  Mand  harTraadene 
i  det  hele  Væv  af  anti-Bismarckske  Hof-,  Fyrste-  og  Kvinde-Intriger 
i  sin  Haand,  og  den  store  Kuldkaster  af  Troner  og  Stater  formaar 
ikke  at  kaste  ham  ud  af  hans  Stilling.  Han  dækkes  af  alt  for 
mægtige  Skjørter. 

For  Kejserinden  og  Kronprinsessen  staar  Bismarck  som  den 
hovmodige  Majordomus.  Man  skylder  ham  Triumfer  og  Ydmygelser. 
Det  er  visselig  med  Urette,  man  har  beskyldt  Kejserinden  for  at 
nære  ultramontane  Sympatier;  derimod  synes  det  som  om  den 
brutale  Maade,  paa  hvilken  Kulturkampen  under  Bismarcks  Avspicier 
er  ført,  har  vakt  hendes  Uvilje.  Fyrsterne  —  med  Hertugen  af 
Gotha,  Kronprinsessens  Fortrolige,  i  Spidsen  —  se  bestandig  i  ham 
den   inkarnerede  Revolution.     At   han   er  Revolutionen   fra   oven, 

stSKiimer  dem  ikke  blidere   imod  ham.     De  stræbe   at  drille  ham 
ve<zl  tusinde  smaa  Sammenstød,    og  de  synes   ikke  at  have  været 
fr^xumede  for  det  ifjor  indtraadte  Sammenstød   med  Stosch,    der 
ea.<flnu  holder  Bismarck  borte  fra  Berlin. 

TilGjengæld  viser  han  dem  paa  sin  Side  med  Ostentation  den 
yderste  Ringeagt.      »Hvor  ofte«,    sagde   for   nogen   Tid   siden  en 
aisset  Rigsdagsmand    til   mig,    »har  jeg    ikke   været  Vidne   til   de 
Ydmygelser,    han  tilføjer   dem.     Hvor   ofte   har  han    ikke   ved    en 
Hoffest  taget  den  første,   den  bedste  Politiker  tilside  for  at  under- 
holde sig  med  ham,  og  har  saa  med  halvhøj  Stemme  spurgt:  »Hvem 
er    den  Herre   derhenne   (en   af  de  Durchlauchtigste   af  de  Durch- 
l^uchtige),    hvad  er  hans  Fag?«    og  naar  man   saa  hviskende  har 
svaret,   at  det  er  hans  Højhed  Hertugen  af  G.  eller  Fyrsten  af  D., 
hvilken  Grimace    kan    han    saa    ikke   skære  1    Jeg    selv  har  et  Par 
Gange  maattet  tjene  ham  til  Medspillende  ved  saadan  en  Lejlighed«. 
Man   maa   overhovedet  ved   Bedømmelsen  af  Bismarck    aldrig 
glemme  den  Modstand,    han   har  at  overvinde  ved  Hoffet.     Denne 
tvinger  ham  til  at  optræde  endnu  mere  konservativ  end  han  er. 

At  ville  gjøre  Bismarck  til  en  Frihedsmand,  som  det  undertiden 

*>lev  forsøgt,  da  Kulturkampen  stod  i  sin  Blomstring,  er  sikkert  nok 

Ulr*uligt.    Han  er  endnu  meget  længere  fra  at  være  en  Frihedselsker 

^'ici   fra  at  være  en  principiel  Reactionær.    Han  kan  naturligvis  efter 

Sl1*     hele  Fortid   ikke  ventes   at   have   nogen   sær  Sympati   for   det 

^^^lamentariske  Væsen,    men   det   er  ham   vigtigt   at  kunne   støtte 

SlS     til  et  parlamentarisk   Flertal  i    sine    Reformplaner.      Han   har 

1     <3ette  Øjeblik  helst   villet  have   de   Nationalliberales   Tilslutning, 

°rdi  de  saa  længe  have  støttet  ham  og  endnu  udgjøre  det  stærkeste 

^*"ti.     Maa  Overenskomsten    med   Bennigsen    betragtes    som    mis- 

^*clcet,  vil  han  vende  sig  andensteds  hen,  til  de  reactionære  Partier. 

^^n  saa  meget  er  vist,   at  han  aldrig  principielt  kan  eller  vil  give 

siS  Reactionen  i  Vold. 

Det  er  historisk   gaaet  Bismarck  som  Preussens   forrige  Gjen- 

°prejser  v.  Stein      Begge   begyndte   stokkonservativt,    men    begge 

*aHe,  efter  at  være  komne  til  Roret,    at  de  kun  kunde  løse  deres 

v*sentlige  Opgaver  i  Forbund  med  Tidsaanden.     Saaledes  er  det 

gaaet  til,  atBismarck,  det  preussisk-reaktionære  Partis  Hedspore  fra 
1848  har  udført  det  tysk-nationale  Partis  Program,  har  haft  Be- 
røringspunkter med  Lassalles  Socialisme  i  1864  og  senere,  har  bi- 
draget sit  til  at  grundlægge  det  moderne  Italien  og  har  virkeliggjort 
det  demokratisk-fritænkerske  Tysklands  videstgaaende  Ønsker  med 
Hensyn  til  borgerligt  Ægteskab,  Skolens  Løsrivelse  fra  det  gejst- 
lige Opsyn  o.  s.  v. 

I  at  hylle  alle  sine  dybtgribende  Reformer  ind  i  strengt  kon- 
servative Formler  følger  Bismarck  kun  den  gamle  preussiske  Tradition. 
Her  er  et  af  de  Punkter,  paa  hvilke  man  i  de  skandinaviske  Lande 
har  mindst  Blik  for  preussisk  Ejendommelighed.  Intet  kan  være 
mere  ægte  preussisk,  end  at  udføre  Reformer  under  et  strængt 
konservativt  Program.  Man  stemmer  sig  i  den  preussiske  Regering 
med  Hænder  og  Fødder  mod  den  liberale  Frase;  man  nægter 
til  det  yderste  at  ville  noget,  som  savner  Præcedens;  man  siger 
nej,  men  man  vil  det  og  gjør  det. 

Lige  omvendt  i  Østerrig,  som  enhver,  der  har  haft  Anledning 
til  at  sammenligne  de  to  Staters  Metoder,  vil  indrømme.  I  Østerrig 
har  man  alle  Friheder  paa  Papiret,  men  faa  i  Virkeligheden.  I 
Østerrig  er  det  liberale  Program,  den  liberale  Frase  den  højeste 
Mode,  man  koketterer  med  den,  man  raaber  den  ud;  men  det 
bliver  ved  Programmet.  I  Preussen  skyr  og  flyr  man  ethvert  Skin 
af  det  Revolutionære;  men  Menneskenes  og  Tingenes  Fornuft  er 
her  progressistisk.  Det  ses  i  smaat  som  i  stort.  Det  ses  f.  Ex.  i 
Kvindesagen.  Stephan  f.  Ex.  vilde  ikke  være  nogen  ægte  preussisk 
Embedsmand,  hvis  han  ikke  privat  og  offenlig  havde  udtalt  sig 
mod  Ansættelse  af  Kvinder  ved  Post-  og  Telegrafvæsenet.  Ikke 
desmindre  har  han  allerede  selv  ansat  en  stor  Mængde  Kvinder. 
Paa  lignende  Maade  er  Forholdet  mellem  Frisind  og  Stivsind 
i  Hærens  Administration.  Lad  en  Officer  begaa  en  Brutalitet 
imod  en  Soldat,  og  Soldaten  klager,  —  denne  faar  altid  Uret  og 
Officeren  Ret.  Men  et  halvt  Aar  efter  faar  Officeren  (uden  nogen 
Angivelse  af  Grund)  sin  Afsked,  eller  han  bliver  saa  systematisk 
forbigaaet  ved  ethvert  Avancement,  at  han  tvinges  til  at  tage  den 
selv.   Derfor  ere  Officererne  i  den  preussiske  Arme  ikke  mindre  bange 

for  at  gjøre  Uret  mod  Soldaten,  end  de  vilde  være  det  under  en 
tilsyneladende  mindre  jærnhaard  Disciplin.  Kort  sagt:  Preussen  har 
et  moderne  Ansigt  halvt  skjult  under  en  stiv  og  gammeldags« 
Pikkelhue. 


5- 

Hans  Makart  og  Catarina  Cornaro. 

15.  Januar  1878. 

Siden  Berlin  er  bleven  Kejserrigets  Hovedstad  gjøres  her  meget 
f°r  Kunsten  og  Kunstsamlingerne.  For  Berlins  realistiske  og  lære- 
lystne Befolkning  spille  Musæerne  samme  Rolle  som  de  store 
domkirker  for  den  sanselige  og  pragtelskende  Befolkning  i  de 
k^tholske  Landes  store  Byer.  Et  Søndagsbesøg  i  det  gamle  Musæum 
eller  i  Nationalgalleriet  erstatter  i  Berlin  Menigmand  Søndags- 
prædikenen i  Kirken.  Befolkningens  voxende  Interesse  og  de 
^tyrendes  større  Evne  og  Drift  til  at  anskaffe  Nyt  komme  nu  for 
*  iden  hinanden  i  Møde,  og  Følgen  er,  at  Musæerne  beriges  fra 
Uge  til  Uge. 

To  nye  Erhvervelser  i  Nationalgalleriet  vække   nogen  Opsigt. 

^or  en  stor  Sum  har  man  anskaffet  et  Portræt  af  Jenny  Lind,  malt 

a*   den  gamle  Berliner-Portrætmaler  Magnus,    et  Portræt,    som  intet 

^*^sterværk  er.    Kunstnerinden  sidder  i  Koncertdragt  i  en  utvungen 

Stilling   med   de  blottede  Arme  i   Skødet.     Hun   ser   godlidende, 

elslcværdig,    men  ubetydelig  ud.     Efter    dette   Portræt    at    dømme 

skulde  man  tro,  at  Jenny  Lind  kun  "havde  haft  sin  smukke  Stemme 

a*  virke  med,   men  hverken  Lidenskab  eller  Ild*,    de  graablaa  Øjne 

^  troskyldigt  ud  i  Rummet  og  deres  Blik  opvejer  ikke  tilstrække- 

"St  Trækkenes  Mangel  paa  ædel  Form.     Der  har  sikkert  været  et 

ganske  andet  Stjærneblink  i  disse  Øjne. 

*     Det    andet    nyserhvervede   Maleri,    Hans   Makarts    kolossale 

Catarina  Cornaro  var  til  for  nylig  halvt  dækket  for  Øjet  af  et  Stil- 

lads,  men  man  skimtede  over  Stilladset,  at  dette  Billede  i  stræng 
Forstand  var  netop  det  og  alene  det,  hvortil  det  anvendtes  her  i 
Trappebygningen:  Øjenlyst  og  Dekoration.  Det  er  blevet  befæstet 
øverst  paa  Galleriets  Trappevæg,  som  det  nøjagtigt  udfylder,  og 
blevet  omgivet  med  en  mægtig  Guldramme,  der  i  disse  Dage  er 
færdig.  Det  flammer  i  alle  Farvers  Pragt,  og  ingen,  der  paa 
Kunstens  Omraade  medbringer  Modtagelighed  for  nye  Retninger, 
vil  undlade  at  hellige  dette  store  og  meget  omtalte  Billede  en 
prøvende  Opmærksomhed.  Makart  er  som  bekjendt  Østerriger, 
født  iAaret  1840,  var  fra  først  af  Elev  af  Piloty  (hvis  »Wallensteins 
Død«  pryder  det  nye  Pinakothek  i  Miinchen),  men  optraadte  meget 
tidlig  som  selvstændig  Mester,  som  Ultra-Kolorist.  Jeg  husker  en- 
gang i  Miinchen  at  have  hørt  en  Anekdote  om  Makarts  Lærer  og 
Kaulbach.  Kaulbach  besøgte  Piloty  i  hans  Atelier  og  fortalte  om 
sine  Planer  med  Hensyn  til  sit  sidste  store  Billede  i  Berlinermusæets 
^Treppenhaus«,  det,  som  forestiller  Reformationens  Tidsalder.  »Jeg 
tænker  mig  det  omtrent  saaledes«,  sagde  Kaulbach:  »Forrest 
anbringer  jeg  de  store  humanistisk  anlagte  Aander,  som  frembragte 
Historiens  sande  Gjenfødelse,  til  højre  Digterne  Shakespeare,  Cer- 
vantes, Boccacio,  Petrarca  o.  s.  v.,  til  venstre  de  store  Videnskabs- 
mænd Bruno,  Galilei,  Newton  o.  fl. ,  saa  Amerikas  Opdagere, 
Verdenshandelens  Repræsentanter,  længst  tilbage  endelig  Luther 
mellem  Repræsentanterne  for  Renæssancens  og  Reformationens 
Kunst,  mellem  Rafael  og  Durer;  en  Samklang  af  Humanisme, 
Renæssance  og  Reform  ...  og  nu  De,  Piloty,  hvad  Planer  har  De 
for  Deres  næste  Billede,  hvad  skal  det  forestille?«  I  Stedet  for  at 
svare  direkte  gik  Piloty  hen  til  et  Skab  i  Atelieret,  trak  en  Mængde 
højrøde,  morkeblaa,  brogede  Drapperier  og  Lapper  ud  deraf,  kastede 
dem  i  en  bestemt  Blanding  ud  paa  Gulvet,  og  sagde:  »Jeg  har 
tænkt  mig,  at  det  skulde  tage  sig  omtrent  saaledes  ud«. 

Anekdoten  oplyser  paa  en  grovt  tydelig  Maade  Modsætningen 
mellem  Idemaleriet  og  Farvesymfonien.  Det  første  er  i  Tyskland 
blevet  til  lutter  Tegning,  det  har  fra  Cornelius's  Dage  indtil  nu  i 
Grunden  kun  svoret  ved  Fabers  Blyant  Nr.  2,  det  andet  er  hos 
Munchener-  og  Wienermalere  blevet  tjj  blændende,    men  død  og 

usand  koloristisk  Effekt.      Den  første  Retning  er  umalerisk,   den 
sidste  hyppigt  ganske  aandløs.     Cornelius,  der  havde  Elementer  af 
Storhed  i  sin  Sjæl,   men  hvis  Pathos  var  naturløs,    indvarslede  den 
Retning  i  Kunsten,  paa  hvilken  Kaulbach  med  fuldstændig  Mangel  paa 
Naivetet   gav   sig   ind:     Hanget   til   at   levere  en   ny    Extrakt  af 
Verdenshistorien  i  ethvert  nyt  Maleri.     Piloty,    der  i  sine  tidligere 
Billeder  har  lagt  et  stort  Talent  for  Dagen,    men  som   dog  altid 
har  malt,  som  Meiningerne  spille,  med  større  Eftertryk  paa  Kostymet 
end  paa  Karakteren,  er  endt  med  balletagtige  Arrangementer  (hans 
Thusnelda  skrider  Nero  forbi   med  Kunstpauser  mellem  sine  Pas) 
og   Makarts  brede  Festbilleder  vidne  snarere  om  en  Dekorations- 
malers Øje  end  om  en  Kunstners  Sjæl.     Skal   man   endelig  vælge 
mellem  begge  Retninger,  foretrækker  jeg  den  sidste,  for  saa  vidt  et 
Maleri  først  og  fremmet  maa  være  malet;  men  strængt  taget  bryder 
jeg  mig  ikke  stort  om  nogen  af  dem.    Man  kan  ikke  nægte  Makart 
en  kraftig   Originalitet;    han    lever   i   Farvernes   Glød    som   efter 
Sagnet  Salamanderen  i  Ild;    han  elsker  det  Højrøde  som  Filosofen 
det  Sande,  for  dets  egen  Skyld.    Saadanne  Billeder  som  hans  Abun- 
dantia-Malerier  (en  Spisesals-Dekoration) ,    der  tidligere  have  været 
udstillede  i  Berlin,    ere  et  Slags  Bakkanal  af  flammende  og  blæn- 
dende Farver.     Men  hvad  der  fattes,   er  som  hos  Piloty  Liv;    thi 
faret  den,  der  meddeler  Liv,  frembringer  Kunst  i  højeste  Forstand. 
Jeg  siger  med  Vilje  Liv,    ikke  Aand  eller  Sjæl,  Ord,    hvormed  der 
drives  Misbrug.     Hvad  jeg  savner  hos  Makart  er  ikke  Idealisme, 
Himlen  bevare  tysk  Kunst  for  mere  af  den  1    Makart  kunde  for  mig 
være  endnu  langt  sanseligere,    langt  mere  skjønheds-dyrkende  end 
han  er;   han  vilde  derved  kunne  blive  mere  Kunstner;    men  han 
maatte  besidde  det  levendegjørende  Pust,  der  bringer  Tilskueren  til 
at  tro   paa   hans   Skikkelser    som   levende   Væsner.      Denne   Tro 
vinder   Makart  ikke;   han   har   ikke   det   overbevisende,    det   som 
tvinger  En  ind  i  Illusionen.     Drapperierne  ere  stedse  bedre  malte 
end  de  Figurer,    der  bære  dem,   og  selve  disse  Figurer  staa  stadig 
Model,  de  ville  intet,  føle  intet,  have  intet  for.     Jeg  kan  imidlertid 
ikke   andet   end    tro,    at    »Catarina   Cornarot    overhovedet   er   en 
uheldig  Repræsentant  for  Makarts  Kunst.     Paa  den  Raci^xisk\&& 

Samling  her  i  Berlin  findes  en  ganske  lille  Farveskitse  til  et 
Billede,  en  Alfedronning,  som  bæres  gjennem  en  Skov,  der  i  al  sin 
Ubetydelighed  og  Uanselighed  røber  Evnen  til  en  grandios  og  vild 
Fantastik,  som  ingen  sporer  her.  Dette  store  Billede  giver  ikke 
Fantasien  det  ringeste  at  bestille. 

Jo  mere  man  tænker  over  Makart,  des  mere  føler  man,  at  hans 
Kjendemærke  er  det  at  være  østerrig  sk  Kunstner.  Østerrigsk 
Kunst  er  altid  mere  sensuel  og  malerisk  end  preussisk  Kunst,  men 
den  er  mindre  beskeden,  mindre  selvstændig.  Den  nærmer  sig  den 
franske  Retning  i  Kunsten,  men  for  Wienernes  Vedkommende  med 
en  mere  tykblodig  Sanselighed,  for  Ungarernes  og  Bohmernes  Ved- 
kommende med  en  vis  vild  Aroma  af  den  jomfruelige  Jordbund. 

I  Almindelighed  ere  i  vore  Dage  de  tyske  Østerrigere  for- 
vovnere  men  mindre  strænge  Artister  end  deres  nordlige  Stamme- 
frænder. Farverne  spille  større  Rolle  i  deres  Maleri,  Forholdet 
mellem  Kjønnene  behandles  dristigere  i  deres  Poesi.  Der  er  noget 
typisk  Østerrigsk  ved  den  brogede  men  undertiden  forstyrrende 
Billedrigdom  i  Anastasius  Griin's  Lyrik.  Der  er  en  ikke  ringe  Lig- 
hed mellem  en  moderne  østerrigsk  Digter  som  Hamerling,  For- 
fatteren til  »Ahasverus  i  Rom«  og  »Kongen  afZion«,  og  Makart,  »De 
syv  Dødssynders«  Maler.  Man  kan  spore  den  østerrigske  Sfæres 
Indflydelse,  naar  man  iagttager,  hvorledes  det  .gaar  nordtyske 
Skribenter,  som  udsættes  for  den,  Adolf  Wilbrandt  f.  Ex.  Wilbrandt 
er  en  Mecklenburger  af  Fødsel,  altsaa  af  den  langsomste  og  kold- 
blodigste nordtyske  Race*,  i  sine  første  Arbejder  er  han  nordisk 
abstrakt;  han  skildrer  i  et  stort  gammeldags  Ridderskuespil  (Der 
Graf  von  Hammerstein)  Kjærligheden  mellem  to  Elskende  5  Akter 
igjennem  saa  farveløs  som  den  fremstilles  i  Ingemanns  Romaner. 
Han  lader  i  sit  Lystspil  »Die  Maler«  tyske  Kunstnere  leve  lige  op 
ad  en  ung  smuk  Pige  uden  Blik  for  hendes  Skjønhed,  blot  fordi 
hun  bærer  Briller  og  er  •  ligegyldig  for  sit  Toilette.  Saa  kommer 
han  til  Wien  og  gifter  sig  med  en  Skuespillerinde  ved  Burgtheatret. 
Den  poetiske  Frugt  af  dette  Ophold  og  denne  Forbindelse  ere 
»Arria  og  Messalina«  samt  hans  andre  Stykker  af  denne  Art,  der 
snarere  synes  beregnede  paa  at  vække  Sensation  ved  Effekten  end 

paa  at  tilfredsstille  Trangen  til  Poesi.  Wilbrandts  >Messalina«  er 
en  rent  Makartsk  Figur  og  burde  kostumeres  nøjagtigt  som  Makarts 
Heltinder. 

Hvad  er  det  da,  som  mangler  Makarts  Kunst  i  Sammenligning 
med  den  Gren  af  den  franske,  der  lader  sig  sammenligne  med  den? 
Man  foler  det,  naar  man  mindes  Billeder  af  Makarts  Jævnaldrende 
Regnault.  Ogsaa  Regnault  elskede  Farven  som  Farve  og  svælgede 
i  Farven  som  i  sit  Element.  Men  hos  ham  var  alt  gjennemstraalet 
af  Liv.  Hos  ham  var  Farvesymfonien  kontrapunktisk  fuldendt, 
medens  den  hos  Makart  larmer  som  en  hel  Vagtparade.  Hans 
Salome  paa  Pariserudstillingen  1870  var  et  Farve-Kunstværk  i  Gult. 
Væggen,  op  mod  hvilken  Salome  sad,  hendes  Atlaskesdragt,  det 
Slør,  hvori  hun  var  hyllet,  alt  var  gult;  men  hver  forskjellig  Af- 
skygning af  Farven  i  de  forskjellige  Stoffer  kom  til  sin  Ret,  Grund- 
tonen i  den  hele  Farveskala  var  klangfuld  og  skjær  —  og  saa  var  alt 
dette  Gyldengule  dog  kun  som  en  stor  Udstraaling  af  den  sortøjede, 
sorthaarede  Asiaterindes  eller  Afrikanerindes  Væsen.  En  Stemning 
af  østerlandsk  Vildhed  samlede  Billedets  prægtige  Elementer  i  en 
eneste  Virkning.  Makarts  »Catarina  Cornaroc  opløser  sig  i  ypper- 
ligt malte  Flagstænger,  Purpurkapper,  staaende  Mænd  og  siddende 
Kvinder. 


6. 

Theaterforbold.     Fru  Niemann-Raabe.     Ibsens  „StOtzen  der 

Geeeilechaft'*. 

23.  Jan.   1S78. 

Det  kunstneriske  Fænomen,  hvorom  der  i  de  sidste  Dage  har 
været  talt  mest,  er  Fru  Hedwig  Niemann-Raabe,  der  giver  nogle 
Gjæsteroller  paa  Residenz-Theatret.  Hun  er  optraadt  i  to  Roller, 
begge  meget  interessante,  skjønt  noget  beslægtede.  Titelrollerne  i 
Victorien  Sardous  tDora<  og  »Andreat.  Hun  har  stadig  spillet 
for  udsolgt  Hus  og  har  gjort  den  mest  ubetingede  Lykke. 


Residenz-Theatret  i  Berlin  er  det  Theater,  der  gjor  sig 
Umage  og  følger  bedst  med.  Det  nyder  en  lignende  Yndest  hos 
Publikum  som  Gymnase  i  Paris  og  Valle-Theatret  i  Rom,  og  som 
begge  disse  spiller  det  særligt  de  bedre  nyfranske  Stykker.  Jo 
mere   de  store   officielle  Tlieatre  synke  ned  i  Kjedelighed   og  De- 


des  mere  trænges  der  i  de  fleste  større  Byer  til  en  liv- 
lig, fordomsfri,  foretagende  Skueplads,  der  tor  tage  Initiativer  og 
derved  kan  spore  Hovcdtheatret  fremad,  som  Gymnase  f.  Ex.  lur 
virket  ansporende  paa  Theatre  Frangais. 

Gjøres    dette    nogensteds    fornødent,     da    her   i    Berlin 


i,     hvor 


Thea  terf oi-hold. 


lausptelhaus   trods   sin  Statsunderstøttede    er    en   af  de   middel- 
maadigste    Kunstanstalter,    der    ex  isterer.      Medens    i   Wien    baade 


So 


Schauspielhau 


Stjærnebilleder  af  udøvende  Talenter,  er  Schauspielhaus  under  ] 
v.  Hiilsens  Ledelse  udartet  ti!  en  saa  traurig  gamme!  Kukkass 
som  der  ellers  kun  findes  i  ærbare  Provinsbyer. 

Det  skorter  i  ren  Almindelighed  talt  ingenlunde  paa  Tal« 
hos  de  Spillende.  Der  er  mange  gode  Kræfter,  om  end  ing« 
opvoxende  Genialitet,   og  der  er   i    ethvert  Tilfælde  flere  begavet 


Personligheder  knyttede   til   dette  Theater  end   til   det  kongelig 
Kjøbenhavn.      Naar  Resultatet  dog  forholdsvis  og  ofte  absolut  i 
ringere  end  i  Danmark,  saa  beror  det  paa  en  Hestyrelse,  som  i 
vilde   taales   en   Maaned    i    noget  Land,    hvor   en   offenlig  Menirt| 
vovede  at  gjøre  sig  gjældende  overfor   en  Særhed  hos  Monarki 
I    Tyskland    opponeres    der   ikke    mod    en   Viljesytring    af  Kej 

Wilhelm;  man  tager  Fornuften  fangen  i  Lydighed.  Og  saaledes 
har  en  gammel  aflægs  Hofmand,  en  afdanket  Militær,  der  aldrig 
har  lugtet  Krudtet,  og  som  ligefuldt  ikke  har  det  spædeste  Begreb 
om  Kunst,  en  Hr.  v.  Hulsen,  hvis  Frue  under  Navnet  Helene 
skriver  svagelige  Noveller,  faaet  Lov  til  at  forme  Nationaltheatret  i 
sit  Billede  —  og  der  er  ikke  ringeste  Haab  om  at  han  kan  faa 
sin  Afsked,  før  Døden  giver  ham  eller  Kejseren  den.  Man  véd,  at 
saa  længe  Kejserens  Øjne  ere  aabne,  vil  ingen  anden  Theater- 
direktør  komme  til  at  afløse  ham,  og  hans  Regimente  er  Aandløs- 
hedens.  Han  har  hverken  forstaaet  at  danne  et  Repertoire  eller  at 
opdrage  Skuespillerne.  Han  har  i  Ordets  kunstneriske  Forstand 
virket  demoraliserende  baade  paa  dem  og  Publikum. 

Man  har  ved  Schauspielhaus  en  enkelt  dygtig  og  fintdannet 
Skuespillerinde,  Fru  Erhartt,  men  hun  træder  ved  denne  Sæsons 
Udgang  tilbage  fra  Scenen.  Man  har  en  enkelt  med  Rette  berømt 
Veteran,  den  gamle  komiske  Skuespiller  Doring,  (hvis  Udførelse  af 
Mefistofeles's  Vise  om  Loppen  i  Goethes  Faust  er  et  af  de  virk- 
ningsfuldeste Kunstværker  jeg  har  hørt,  dæmonisk-burlesk)  og  ham 
lader  man  forfærde  Publikum  som  Shylock.  Man  har  fremdeles 
den  gamle  talentfulde  Fru  Frieb-Blumauer,  Berlins  Fru  Sødring, 
men  hendes  Ævner  ubetydeliggjøres  ved  Roller  i  Robert  Benedix's 
poesiforladte,  paa  en  første  Scene  umulige  Lystspil.  Saa  er  der 
en  lille  Række  dygtige  Karakterskuespillere,  som  fortræffeligt  ud- 
fylde Roller  i  andet  Plan,  en  Alba  i  »Don  Carlosc,  en  Oranien 
i  » Egmont  t.  Men  rundt  om  og  foran  Talenterne  breder  sig  som 
Regel  den  tænksomme  Talentløshed,  en  Pathos,  der  er  hul,  en 
Affektation,  der  er  solid,  og  det  blotte  kvindelige  Tække,  hvis 
Rutine  ikke  kan  gjøre  Fyldest. 

Den  første  Elskerinde,  Frøken  Clara  Meier,  er  en  meget  smuk, 
endnu  ung  Dame,  yderst  indtagende  ved  sin  Person,  men  kunstne- 
risk set  altfor  uskyldig  til  at  spille  i  nogen  som  helst  Stil,  uden 
al  Naivetet,  uden  Ægthed  i  Opfattelse  og  Gjengivelse  —  og  hun 
er  Theatrets  Clårchen  og  Gretchen  og  Dorothea  (i  Topfers  elendige 
Bearbejdelse  af  Goethes  episke  Idyl).  Den  første  Elsker,  Hr. 
Ludwig,  er  velskabt,  tager  sig  godt  ud  i  hvidt  Atlask  som  lL^moT&, 

bærer  med  Anstand  sin  Lavrbærkrans  som  Tasso,  men  er  ren  De- 
klamator. En  enkelt  yngre  Karakterskuespiller,  Hr.  Kahle,  om 
hvem  man  for  nogle  Aar  siden  kunde  fatte  Haab,  især  siden  han 
med  Dygtighed  spillede  Carlos  i  »Clavigot,  har  intet  Fremskridt 
kunnet  gjøre.  Man  gav  ham  Narciss's  gjennem-usande  Hovedrolle 
i  Brachvogels  slette  og  berømte  Stykke  af  samme  Navn,  denne 
taabelige  Fordrejelse  af  Diderots  »Rameaus  Neveut  og  han 
havnede  rigtigt  i  Affektationen.  I  flere  Roller  har  han  udviklet 
sig  til  en  Kopi  af  Lewinsky.  Han  gaar  saa  vidt,  at  han  i  Liden- 
skab endog  trækker  Munden  skjævt  efter  ham.  Saaledes  efter- 
ligne Kineserne  Ridser  i  en  Mønster-Thekop. 

Kort  sagt.  Overværelsen  af  en  Opførelse  i  Schauspielhaus  be- 
riger En  saa  godt  som  aldrig  med  nye  Synspunkter. 

Derfor  er  det,  at  vi  begive  os  paa  Vej  til  Residenz-Theatret. 
Hvor  man  end  bor,  man  bor  aldrig  i  dets  Nærhed.  Det  ligger 
som  de  fleste  andre  Privattheatre  i  en  af  Byens  yderste  Udkanter 
—  en  Omstændighed,  der  allerede  viser  at  Berlin  ikke  er  en  By 
med  Lidenskab  for  Skuespilkunst,  thi  skjønt  i  Paris  Byggepladser 
i  Stadens  Midte  ere  lige  saa  dyre  som  i  Berlin,  ligge  dog  alle 
Theatrene  i  de  mest  befærdede  Egne.  Gaa  derhen  kan  man  ikke, 
man  fandt  aldrig  Vejen.  Op  derfor  i  Droschke!  Og  nu  rumler 
det  gjennem  en  Uendelighed  af  triste,  ensformige,  menneskefyldte, 
vognrige  og  lysrige  Gader,  over  store,  sørgelige  Torve,  forbi 
Hundreder  og  atter  Hundreder  af  skidengraa,  kedsommelige  Hus- 
fagader,  til  Vognen  endelig  standser  ved  en  uanselig  Indgang,  be- 
lyst af  Gasblus  i  en  stor  Bue,  og  vi  er  der. 

Sardou  er  altid  Hovedmanden  i  Theatre  af  denne  Art.  Augier 
er  for  fin,  Dumas  skriver  for  faa  Stykker,  Sardou  derimod,  der  er 
mindst  Digter  af  de  tre,  er  netop  desformedelst  den  mest  fore- 
tagende, leverer  stedse  nyt,  og  stiller  færre  Fordringer  til  Publi- 
kums Dannelsestrin,  fordi  han  stiller  mindre  strenge  Fordringer  til 
sig  selv.  Ikke  at  han  er  skjødesløs,  langtfra;  men  de  Fordringer, 
han  stræber  at  opfylde,  og  altid  opfylder,  ere  af  theatralsk, 
ikke  af  poetisk  Natur.  Hans  Stykker  have  ikke  som  Augiers  og 
Dumas's  en  Ide,  de  med  al  dramatisk  Magt  ville  illustrere;  Æmnet 

laaner  Sardou   hvor  han  kan  faa  det,    hyppigst  hos  Dumas,    men 
iøvrigt  rundt  omkring  fra,    og  Ideen    er  ham   kun  det  nødvendige 
Substrat  for  Opfindelsen  af  dristige  og  virkningsfulde  Scener   paa 
Theatret.       Sardou    begyndte,    som    bekjendt,     lige    saa   ungt   og 
begejstret   som   nogen    Anden*,    han    skrev   lange   Tragedier,    han 
ingen  Steds   kunde    faa    opført,    og    der   var   intet,    han   foragtede 
i  den  Grad  som   det  moderne  realistiske  Drama.     Da  han  indsaa, 
at  dette  havde  mere  for  sig  end  Alexandriner-Tragedien,  opdagede 
han  til  sin  Skræk,  at  det  var  langt  vanskeligere  at  skrive.     For  da 
at  underkaste  sig  en  grundig  Skole  i  scenisk  Kunst,    valgte  han 
følgende  Fremgangsmaade.      Han  læste  en  Akt  eller  to  af  et  af 
Scribes   større  Stykker,    lukkede  saa  Bogen  og  skrev  selv  Midte 
og  Slutning   til.      Ved   i  en  hel  Aarrække  at    bære  sig  saadan  ad 
og  sammenligne  sine  saaledes  udførte  Produktioner  med  den  gamle 
Rutinier's,    erhvervede  han  sig  den  sikre  Færdighed  i  Sceneføring 
og  Iværksættelse  af  den  dramatiske  Virkning,  som  nu  spores  i  alle 
lians  Stykker.     Af  sit  eget  erstattede  han  saa  Scribes  borgerlige 
Jævnhed  med  det  andet  Kejserdømmes  Kruditeter  og  dennes  kloge 
forsigtighed  med  en  vis  halsbrækkende  Forvovenhed,   der  kommer 
^odt  fra  det  og  der  morer  Publikum  som  et  farligt,  men  vellykket 
Xinedanserspring.    For  at  nyde  Sardou  maa  man  helst  se  ham  paa 
<Jymnase  i  Paris,    i  et  Theater,    hvor  man  giver  sig  Tid  til  at  ind- 
øve  hver   enkelt  Rolle,    selv    den    mindste,    til    den   har  modtaget 
Fuldkommenhedens  Stempel,    og   hvor   det   store  Antal  Opførelser 
af  et  og  samme  Stykke  giver  Sammenspillet  Taktfasthed  og  Liv. 
Men  jeg  har  set  ham  ypperligt  udført  ogsaa  anden  Steds,  f.  Ex.  i 
Rom  paa  Valle.     Der  spilledes  Elsker-  og  Elskerinderollerne  i  hans 
Stykker   i  Maj  Maaned  i  Fjor  af  to  store  Talenter,    Salvadore  og 
Marini.      Paa  Marini  maatte  jeg  tænke,    da   jeg  nu  her  saa'   Fru 
Niemann-Raabe  og  interessant  er  det,    at  se  Sardou   gjengivet  af 
fremmede  Nationaliteter. 

Det  romerske  Publikum  medbringer  frisk  Modtagelighed,  natur- 
lig Kunstsans,  men  ingen  literær  Dannelse.  Det  berlinske  Publikum, 
som  søger  Residenz-Theatret,  bestaar  nærmest  af  den  højere  Kjøb- 
tøandsstand  og  er  et  indtil  Blaserthed    »dannet«   Publikum,    som 

kjender  til  den  hele  evropæiske  Literatur,  har  franske  Sympathier 
og  attraar  mere  krydrede  Skuespil  end  de  tyske.  Alligevel  kan 
det  ikke  fornægte  sin  Nationalitet. 

Sardou  i  sig  selv  er  et  Stof  uden  synderlig  Karakter.  De 
italienske  Skuespillere  stræbe  at  gjøre  ham  sand,  de  tyske  stræbe 
at  gjøre  ham  poetisk;  thi  der  er  ubevidst  en  Sandhedstørst  i  det 
italienske  Publikum,  en  Skjønhedstørst  i  det  tyske.  Italienerne 
fordre  ikke  direkte  Skjønheden  i  Skuespillet,  fordi  de  have  Over- 
flod af  den*,  Tyskerne  vurdere  den  saa  højt,  fordi  den  er  deres  Savn. 
Italienerne  ere  fødte  Skuespillere,  Tyskerne  ikke;  Alt  hvad  en 
Italiener  og  Italienerinde,  der  er  blot  nogenlunde  velskabt,  gjør 
med  sine  Hænder  og  Fødder  under  Samtalen,  klæder  dem,  medens 
Tyskeren  lige  som  Nordboen  af  Naturen  er  stiv  eller  kejtet.  Det 
er  umuligt  paa  en  Scene  at  se  noget  gratiøsere  end  en  ung 
italiensk  Elsker  som  Salvadore.  Hans  Holdning,  Armbevægelser, 
Fingerspil  have  en  henrivende  Naturlighed,  en  aldrig  svigtende 
Ynde,  og  dette  Fortrin  er  særlig  italiensk.  Følgen  er,  at  Italienerne 
paa  Scenen  vove  meget  mere  Uskjønt  end  Tyskerne,  og  at  i  Tysk- 
and Glæden  over  Skønheden  paa  Scenen  er  større  end  i  Italien. 

Marini  spillede  Sardou's  Heltinderoller  med  en  naturlig  Adel. 
Det  Ingénueagtige  i  Rollerne  lykkedes  hende  mindst;  hun  er  en 
Dame  paa  omtrent  40  Aar  og  større  i  Lidenskabens  Udtryk  og 
Udbrud  end  i  det  Naive.  Men  hvor  hun  fik  Lov  at  være  sig  selv, 
Kvinde,  ikke  Barn,  der  var  hun  skærende  sand.  Hun  steg  til  den 
ædleste  Højhed,  hvor  hun  f.  Ex.  som  Dora  i  Brudenatten  afviser 
sin  Mand,  da  han,  skjønt  han  mistænker  hende  for  at  have  be- 
gaaet  Depeschetyveriet,  overvunden  af  hendes  Skønhed  vil  slutte 
hende  i  sine  Arme.  Hun  respekterede  ingen  Konveniens,  det 
kostede  hende  intet  at  vælte  en  Sofa  eller  et  Par  Stole  med  en 
pludselig  Bevægelse  eller  ved  et  pludseligt  Fald.  Men  hun  spillede 
aldrig  ud  til  Tilskuerne;  hun  syntes  at  have  glemt  dem  eller  at 
ringeagte  dem. 

Fru  Hedwig  Niemann-Raabe  spiller  ikke  Sardou's  Heltinder 
med  ringere  Glans,  men  paa  en  helt  anden  Maade.  Hun  er  altid 
Ingénue.      Hun   er   mindre,    yngre,    langt   smukkere   end   Marini. 

Talende  mørkeblaa  Øjne,  en  Mund  med  de  dejligste  Tænder,  en 
Afrodites  Væxt,  en  Stemme  der  kan  hviske  et  »Hvor  vilde  jeg  da 
elske  hamU  i  de  sagteste  Fløjtetoner  og  som  siden  under  Visheden 
om  den  Elskedes  Kjærlighed  har  alle  Sprogets  Harpetoner  i  sin 
Magt  —  det  er  de  Midler,  hvor  over  hun  byder.  Desuden  smit- 
tende Latter  og  Graad,  katteagtig  Indsmigren  og  hvas  Forstand. 
Som  Andrea  var  hun  lige  indtagende,  hvor  hun  i  barnlig  Sorgløs- 
hed kjeder  sin  Mand  med  Meddelelser  om  sine  selskabelige  Adspre- 
ddser,  og  hvor  hun  i  fuld  Indignation  forekaster  ham  Troløshed 
og  Løgn. 

Mangler  var  der  imidlertid,    og  de  samme,    som  al  nordtysk 
Skuespilkunst   har.     Publikum   her   har   tykkere   Hud   end   et  ro- 
mansk,  og   for   at   trænge   gjennem  denne  tykke   Hud  udfordres 
grove  Midler.      Skuespillerinden   véd   det   og   bruger   dem.      Hun 
understreger  Alt,   og  med  to  Streger.     Hun  spiller  —  tilmed  som 
Gjast  —  for  sin  Skyld  alene  og  tager  intet  Hensyn  til  sine  Med- 
spillende.    Alt  er  villet,  beregnet,  bevidst,  spillet.     Naar  man  paa 
et  Søkort    tegner  Strømningernes  Gang,    saa    anbringer   man  en 
krum  Pil  deri,    for  at  antyde  hvad  Vej  Strømmen  gaar.      Saadan 
ere  denne  og  næsten  enhver  fremragende  tysk  Skuespillerindes  Be- 
vægelser;   Bevægelsen  er  ikke  simpel;   den  har  en  Pil  i  sig,   som 
viser  Tilskueren   hvorhen   den  fører,    markerer   ham  —  og  det  ud- 
trykkeligt —  hvor  den  bærer  hen. 

Thorvaldsen  gik  med  Riepenhausen  i  Roms  Gader  og  talte 
om  Tyskernes  Mangel  paa  Simpelhed  i  Kunsten.  Se,  sagde  han, 
her  sidder  nu  en  Kone  med  Appelsiner.  Naar  I  vil  lade  En  tage 
en  Appelsin  af  denne  Kurv,  saa  gjør  I  ikke  saadan  (han  lod  Armen 
synke  ned  mod  Kurven),  men  saadan  ....  (han  hævede  Armen 
over  Hovedet,  bevægede  den  i  en  mægtig  Bue  og  snappede  til 
Konens  Forskrækkelse  en  Appelsin). 

5.  Fcbr. 

Ingen  Epidemi  grasserer  i  dette  Øjeblik  i  Berlin  som  *Die 
Stutzen  der  Gesellschaft« ,  og  det  ingenlunde  fordi  Ibsen  her  er  syn- 
derlig kjendt,  men  paa  Grund  af  den  store  Mangel  paa  moderne  Skue- 
spil og  Behageligheden  ved  intet  Forfatterhonorar  at  Yvavfc  aXVttXA*. 

Belle- Alliance-Theatre t  gjorde  Begyndelsen:  »Die  Stutzen  der 
Gesellschaftc  paa  Tysk  ved  Wilh.  Lange.  Pressen  udtalte  sig 
strax  yderst"  velvilligt.  Samtidigt  annoncerede  Stadttheatret  »Die 
Stiitzen  der  Gesellschaftc  med  Fjærnelse  af  lokale  Hentydninger,  i 
fuldkommen  fri  Bearbejdelse  ved  Kammerraad  Jonas.  Der  blev 
gjort  lidt  Reklame  for  ham  i  »Tageblatt«,  hvis  Medarbejder  han 
for  Nordens  Vedkommende  er,  Berlins  mest  udbredte  og  bedst 
redigerede  Nyhedsblad,  der  i  et  Aarstid  har  opnaaet  60,000  virke- 
lige Abonnenter,  og  som  rimeligvis  fandt  det  ganske  naturligt,  at 
Henrik  Ibsen  blev  bearbejdet  af  Hr.  Jonas;  thi  det  havde  kun 
svage  Forestillinger  om  den  norske  Digter;  en  Maaned  forud  havde 
dets  særdeles  dygtige  Theaterkritiker,  Oscar  Blumenthal,  i  Anledning 
af  et  daarligt  Stykke  af  Hedberg,  der  blev  spillet  paa  Schauspiel- 
haus,  bemærket,  at  det  hidtil  kun  var  lykkedes  én  svensk  Digter, 
nemlig  Bjørnson,  at  vinde  Lavrbær  i  Tyskland;  for  de  øvrige,  som 
Ibsen  og  Hedberg,  hang  Lavrbærrene  for  højt.  —  Saa  averterede 
Nationaltheatret  en  af  Digteren  selv  i  Forening  med  Frk.  Klingen- 
feld  foranstaltet  Oversættelse,  igaar  har  Ostend-Theatret  annon- 
ceret en  til,  og  et  eller  to  Theatre  endnu  have  Stykket  i  For- 
beredelse. Saaledes  bydes  et  og  samme  Stykke  Berlins  Publikum 
paa  en  Gang  i  6  Fremstillinger,  ja  det  spilles  paa  en  Aften  i  6 
Theatre.  Skade,  at  ingen  international  Lovgivning  sikrer  Digteren 
mod  det  Plyndringssystem ,  der  skjuler  sig  under  denne  tilsyne- 
ladende Anerkjendelse.  Jeg  kan  ikke  tro  andet,  end  at  Ibsen,  hvis 
han  havde  villet  indgaa  i  de  tyske  dramatiske  Forfatteres  For- 
ening, havde  kunnet  sikre  sig  Dispositionsretten  over  sit  Drama; 
men  da  havde  han  rigtignok  maattet  betegne  den  tyske  Over- 
sættelse som  Originalarbejdet  og  sin  norske  Original  som  Over- 
sættelse, og  derved  har  maaske  hans  Nationalstolthed  vægret  sig 
—  visselig  ikke  med  Urette. 

Alle  de  paagjældende  Theatre  ere  Theatre  af  tredje  Rang, 
men  Stadttheatret  havde  til  Konsul  Bernicks  Rolle  sikret  sig  en 
meget  dygtig  fremmed  Kraft,  nemlig  Hr.  Emil  Hahn,  Direktør  for 
Victoria-Theatret;  og  derved  lod  jeg  mig  i  Gaar  forlede  til  at  se 
Stykket  spillet  i  den  Jonas'ske  Skamfiling. 

For  Kortheds  Skyld  og  formodentlig  for  helt  at  spare  Fruerne 
Rummel,  Holt,  Lynge  o., s.  v.,  der  ikke  komme  igjen  efter  Exposi- 
tionen,  ere  de  40   første  Sider  af  Dramet  erstattede  med  fire  eller 
fem,  i  hvilke  Hilmar  Tønnesen  lige  ud  fortæller  Adjunkt  Rørlund 
Historien   om  den  bortflygtede   John  og  Madam  Dorf;   herved  er 
opnaaet,    at    første  Akt   kun    spiller  nogle  faa  Minutter;    men  til 
Gjemgjæld  er  Stykkets  Begyndelse  bleven  i  den  Grad  flov  og  dum, 
at     den  næppe  er  til   at  se,    og  da  hele  det   moralsk  forbedrende 
Selskabs  Karakteristik    er  udeladt,    bliver  Lona  Hessels    Indtræden 
absolut  meningsløs.      Og  med  en  lignende  Genialitet  å  la  Papirsax 
er  Resten  af  Stykket  omredigeret*,   Forkortningerne  ere  vel  mindre 
voldsomme  i  de  øvrige  Akter,   men  saa  taabelige,  at  det  er  yderst 
vanskeligt    at     begribe     hvad    Meningen    er.        Hilmars    Karakter 
er  aldeles  strøget;  han  spilles  som  en  godmodig  og  flot  ung  Mand, 
"^   har  været  ført  bag  Lyset  af  Bernick,    og  Dinas  Rolle  er  saa 
beklippet,   at  den  har  tabt  al  Ejendommelighed.     Dette  er  jo  lidet 
werigt  eller  interessant;    interessant  og  lærerigt  er   det  derimod, 
at  man  i  Tyskland  øjensynlig  har  yderst  vanskeligt  ved  at  forstaa 
de  sammensatte  af  Stykkets  Karakterer:   Hilmar  Tønnesen  spilles  i 
uoesl<aaren  Skikkelse   lige  saa  slet  paa  Belle-Alliance-Theatret  som 
1  Sta.dt-Theatret;  Recensenten  i  »Vossische  Zeitung«  betegner  ogsaa 
enne  Hilmar  som  en  »jovial   og  gemydig«  Karakter  og  skjænker 
tta*n   øjensynlig  sin  hele  Sympathi.     Dette  ligger  vel  til  Dels  i,    at 
åndingen    af  Dovenskabens    enerverede    Sværmeri    for    det  Livs- 
alige med  den  Prætention  at  »løfte  Ideens  Fane  højt«,   for  Tiden 
er    ^n  i  Tyskland  ukjendt  Varietet,    men  det  beror  dog  i  Hoved- 
SaS^n  paa,    at  man  i  Berlin  endnu  slet  ikke  nærer  den  Pietet  for 
n°*"diske  Dramer,    som  vilde  føre  til  et  indtrængende  Studium,    og 
^t    har  den  dybere  Grund,    at  der  er  et  Svælg  mellem  den  tyske 
®lemaade  og  den  nordiske. 

Den  dansk-norske  Literatur  blev  grundlagt  af  en  Komiker,  den 

^r  satirisk,  lattermild  i  sin  Grund.     Det  tyske  Aandsliv  er  derimod 

1  sin  Grund  højtideligt.     Derfor  har  den  tyske  Kunststil  en  Sans  for 

det  Værdige,    som  særligt  den  danske  mangler,    den  nordiske  om- 

v^ndt  et  Hang  til  tørt,  bidsk  Lune,    som  man  i  Tyskland  hverken 

kjender  eller  bemærker  i  et  nordisk  Skuespil.  I  enhver  Oversæt- 
telse fra  Norsk  eller  Dansk  til  Tysk  bliver  Saltet  fordummet,  som 
i  enhver  Oversættelse  fra  Tysk  til  Dansk  Udtrykket  for  det  Høje, 
det  Frygtelige  og  Vilde  udplattes.  Deraf  den  Ferskhed,  som 
»Samfundets  Støtter«  har  over  sig  i  Berlin. 

Spillet  frembød  alligevel  et  og  andet  Seværdigt.  Hr.  Hahn 
spillede  Konsul  Bernick  saaledes,  at  det  Uædle  og  Besmittede, 
Forbryderske  og  Ydmygende,  hvorunder  denne  Skikkelse  næsten 
synker  sammen,  ved  den  Verdensmandsholdning  og  det  Glimmer 
af  æsthetisk  indtagende  Egenskaber,  han  meddelte  Manden,  frelstes 
fra  at  blive  Tilskuerne  modbydeligt.  Man  forstod,  at  Konsulen 
havde  gaaet  under  Navnet  den  »smukke«  Karsten  Bernick.  Med 
al  sin  moralske  Lavhed  var  han  bestandig  æsthetisk  fin;  han  be- 
varede helt  igjennem  den  gode  Tone,  selv  i  sin  Gnavenhed  og 
Urimelighed  overfor  sin  Hustru,  —  han  sagde  disse  Repliker  let 
med  dæmpet  Stemme,  i  Forbigaaende  —  og  han  bevarede  den 
selv  i  sin  Haardhed  overfor  Aune  —  han  truede  ham  saa  koldt  og 
stilfærdigt  med  Afsked,  at  man  følte  en  æsthetisk  Tilfredsstillelse 
ved  at  se  den  hensynsløse  Bestemthed.  Og  saaledes  blev  han 
heller  ikke  gemen,  hvor  de  forbryderske  Tanker  og  Planer  hen 
imod  Stykkets  Slutning  faa  Overhaand  hos  ham.  Man  fordømte 
ham  uden  at  væmmes  ved  ham,  og  den  dygtige  Skuespiller  gjorde 
lige  fuldt  ikke  det  fjærneste  Forsøg  paa  at  sentimentalisere  For- 
brydelsen og  modvirke  Indignationen  hos  Tilskueren  ved  Rørelse. 

En  anden  af  Rollerne,  der  syntes  mig  at  være  i  meget  dyg- 
tige Hænder,  var  Lona  Hessels,  udført  af  Frøken  Kelly.  Efter  at 
have  læst  Stykket  opmærksomt  nærede  jeg  den  Frygt,  at  Lona 
muligvis  paa  Scenen  kunde  blive  vel  uskjøn;  Fristelsen  laa  nær  til 
at  lægge  hele  Eftertrykket  paa  det  Mandhaftige  og  Emanciperede 
og  virke  som  Sandhedsapostel  alene;  der  syntes  mig  da  at  være 
vel  mange  gamle  Jomfruer  i  Stykket,  og  navnlig  frygtede  jeg  for 
Scenen  mellem  de  to  gamle  Piger  i  sidste  Akt.  Det  Skær,  jeg 
har  berørt,  blev  ganske  omsejlet  af  Lona  Hessels  Fremstillerinde: 
hun  saa  betydeligt  yngre  ud,  end  man  efter  Stykkets  Bogstav  er 
tilbøjelig   til  at  tænke  sig  hende,    uden  dog  at  være  for  ung,    og 

hun  spillede  frejdigt  og  sundt  uden  nogen  gammeljomfruagtig 
Skarphed.  Frk.  Kelly  har  en  høj,  kraftig  og  yppig  Skikkelse; 
hun  forstod  at  se  frisk  og  hærdet  og  dog  tillige  ganske  kvindelig 
ud.  Hendes  megen  Talen  om  sin  Alder  klædte  hende,  fordi  man 
forstod  den  som  den  dygtige  midaldrende  Kvindes  Uvilje  mod  at 
gjøre  Fordringer  paa  Ungdom  og  Skjønhed,  over  hvilke  hun  i  sit 
Sind  for  længe  siden  var  ude. 

Adjunkt  Rørlund  spilledes  fornuftigt  og  uden  Overdrivelse, 
Rollen  er  jo  let  og  af  den  Art,  der  hyppigt  forekommer  i  tyske 
Stykker.  Aune  fremstilledes  paa  sin  Tysk,  men  med  ypperlig 
Maslce.  Kun  Johan  Tønnesen  var  absolut  elendig*,  man  havde  til- 
ladt det  Tossefaar,  der  spillede  ham,  at  lade  sig  coiffere  og  par- 
fumere som  en  Frisørsvend  og  klæde  sig  med  det  yderste  Lapseri. 
Dekorationerne  var  gode;  den  norske  Kyststad  var  malet  udtrykke- 
ligt for  Stykkets  Skyld.  Den  saa  temmelig  naturtro  ud*,  kun  laa 
en    Tremaster  lige  op  ad  Bolværket  ved  Havnegaden. 

Fra  nordisk  Side  er  kun  en  eneste  Ytring  om  Stykket  kommet 

wiig  for  Øje,  Bjørnsons  (i  Kristianias  Studentersamfund)  at  én  stærk 

Aand   (gjennem    »Samfundets  Støtter«)    havde   peget   hen    paa    at 

man  i  Norge   led   af  en  hel  Del    »dulgt  Kjæltringeagtighéd«;    det 

troede   ikke    Bjørnson,     der   saa    Samfundets    Brøst   anden    Steds. 

Mig  synes  Ibsen   ikke   at  have   rettet  sin   Svøbe  mod    »det  Kjæl- 

tringeagtige«   i   Samfundet;    han   har  rettet  den  først  og  fremmest 

mod  dets  Selvgodhed,    direkte  kun  mod  den  Smaalighed  og  det 

Nid,  som  spærrer  den  lige  Vej  for  enhver  større  Stræben  og  driver 

den  ind  paa  Krogveje.      Den  misundelige  Smaalighed  er  det,    som 

e™r  hans  Fremstilling  muliggjør  og  til  Dels  nødvendiggjør  Hykle- 

net   og   Løgnen   som    Samfundspotentater.       Den    alene    gjør   det 

mi"igt,   at  selv  en  Plimsoll  ved   given  Lejlighed   kunde  tænkes  at 

taa  Grund  til  at  inddrage  norske  Forhold  under  den  Fordømmelse, 

^n  saa  modigt  udtalte  over  engelsk  Nedrighed.      Kjæltringeagtig- 

ueden  i  Ibsens  Stykke  er  et  afledet  Fænomen,    en  med   digterisk 

Frihed  draget  Konsekvens,  et  Multiplikationsresultat,  fremkommet  ved 

den  nordiske  Smaaligheds  mange  Gange  gjentagne  og  opsummerede 

Svaghed,  Fejghed,  Misundelse  og  Indbildskhed.   Dog  er  det  mindre 

paa  Resultatet  end  paa  Faktorerne,  at  Digteren  henpeger  med 
et:    »Lad  os  se,  hvor  vi  staal« 

Man  føler  dette  kraftigt  naar  man,  som  jeg  nu,  lever  i  et  Sam- 
fund, der  har  Mangler  og  Laster,  men  ingen  Sjnaalighed. 

I  en  meget  forstandig  Kritik  har  her  Karl  Frenzel  lagt  Fingeren 
paa  to  svage  Punkter  i  Stykkets  Teknik;  det  ene  er  Dina  Dorfs 
ubetingede  Erklæring,  at  hun  er  forlovet  med  Rørlund,  en  Erklæring, 
som  kun  hidfører  en  tom  Theatereffekt,  thi  den  er  utilstrækkelig 
begrundet  og  leder  til  intet.  Den  anden  og  betydeligere  Svaghed 
er  Johan  Tønnesens  »naivtkomisket  Beslutning  at  ville  rejse  til 
Amerika  og  saa  komme  igjen  og  hævne  sig.  Ibsen  maa  jo  nemlig 
have  ham  til  at  beslutte  det,  for  at  kunne  faa  hele  sin  Skibsunder- 
gangshistorie  i  Gang;  men  det  havde  unægteligt  været  forstandigere 
og  simplere  af  Johan  at  blive  i  Norge,  da  han  allerede  er  der,  indtil  han 
har  bragt  sine  nærmest  liggende  Forhold  i  Orden,  i  Steden  for  at 
skyde  Gjenvejen  over  Amerika.  Stykket  har  saa  mange  gode 
Egenskaber,  at  det  vel  kan  taale  en  upartisk  Kritik. 

7.  Februar  1878. 

Saa  tidt  jeg  mellem  Kl.  3 — 4  gaar  ud  af  min  Dør,  møder  jeg 
den  slanke,  stramme  Skikkelse  med  den  faste  Gang  —  Nakken  lidt 
foroverbøjet  —  altid  ene,  med  det  alvorlige  Udtyk,  den  strænge 
Rovfugleprofil  og  det  stille  Tænkerblik.  Nu  og  da  er  han  til  Hest, 
og  skjønt  han,  netop  saa  gammel  som  Aarhundredet,  til  Oktober 
fylder  78  Aar,  sidder  han  rank  og  elegant  i  Sadlen.  Da  jeg  kun 
bor  faa  Skridt  fra  Generalstabsbygningen,  er  jeg  noget  nær  Moltkes 
Nabo,  og  ofte  falde  mine  Øjne  paa  Hjørnevinduet,  bag  hvilket  hans 
Arbejdsværelse  er. 

Undertiden  falder  det  mig  da  ind,  at  Moltke  ikke  al  Tid  har 
vzret  preussisk  Officer,  men  engang  var  dansk.  Fra  1812 — 1818 
gjeonemgik  han  det  kongelig  danske  Kadetakademi  som  en  slank 
Yngling    med    svært    blond   Haar  og   godmodige   blaa   Øjne,    med 


et  stille  forekommende  Væsen.  Han  var  i  Kjøbenhavn  paa  Grund  af 
un  sjxldnc  Flid.  sin  dybe  Fligtfolclse,  sin  ubetingede  Samvittigheds- 
fuldhed anerkjendt  og  skattet  af  sine  Kammerater.  >Han  vidste 
det,  »skriver  en  af  hans  Ungdomsvenner,   »men  gjorde  aldrig rareste 

Brug  af  den  overvejende  Anseelse,  han  nød.  c  Den  unge  mecklen- 
burgske  Officerssøn  har  ikke  følt  sig  vel  tilpas  i  den  By,  hvor  hans 
Faders  Stilling  havde  ført  ham  hen.  Han  har  et  Steds  skrevet  derom : 
»Uden  Slægtninge  og  Bekjendte  i  den  fremmede  Stad  tilbragte  vi 
der  en  ret  glædesløs  Barndom.  Behandlingen  paa  Kadetakademiet 
var  stræng,  endog  haard,  og  nu,  hvor  min  Dom  derover  dog  maa 
være  bleven  upartisk,  maa  jeg  sige,  den  var  for  stræng,  for  haard.  c 
Ordet  har  Vægt  i  denne  Spartaners  Mund. 

Nytaar  1818  blev  Moltke  Løjtnant  i  det  danske  Infanteri,  tjente 
saa,  som  Skik  var  for  de  Kadetter,  der  havde  nydt  Statsunder- 
støttelsen  (50  Rigsdaler  aarlig),  og  som  ved  deres  Ydre  og  Opførsel 
egnede  sig  dertil,  et  Aar  som  Page  ved  Hoffet  i  Kjøbenhavn. 
1819  blev  han  sendt  som  Løjtnant  til  et  Regiment  der  laa  i  Rends- 
borg.  Efter  tre  Aars  Tjeneste  derved  ønskede  han  at  træde  ind  i 
Garden.  Den  Ærgjærrigel  Som  om  man  saadan  uden  videre  brød 
ind  i  den  kongelig  danske  Garde  til  Fods.  Moltke  fik  allernaadigst 
Afslag  paa  sin  Ansøgning,  og  da  han  ikke  saa'  nogen  Udsigt  til 
Avancement,  bad  han  i  Stedet  om  sit  Pas.  Det  fik  han  —  til 
Held  for  sig,  men  næppe  til  Held  for  Danmark,  fra  hvilket  Land 
han  iøvrigt  kun  synes  at  have  én  kjær  Erindring,  den  om  General 
Hegermann-Lindencrone's  Familie,  hvis  ædle  og  fine  Dannelse  han 
tillægger  en  velgjørende  Indflydelse  paa  sin  tidligste  Udvikling. 

Saa  traadte  han  da  i  Aaret  1822  i  preussisk  Krigstjeneste,  blev 
efter  bestaaet  Examen  Løjtnant  i  et  Liv-Grenaderregiment,  gjen- 
nemgik,  under  haarde  Savn,  da  man  fra  Hjemmet  ikke  kunde 
tilstaa  ham  en  Pfennigs  Understøttelse,  1823 — 26  Krigsskolen  i 
Berlin  og  blev,  da  man  dér  hurtigt  erkjendte  hans  fremragende  Evner, 
først  udnævnt  til  Bestyrer  af  en  noget  forvildet  Divisionsskole,  der- 
næst fra  1828  af  knyttet  til  den  Afdeling  af  den  store  Generalstab, 
som  havde  at  foretage  Landopmaalinger  i  Schlesien  og  Posen. 
1833  blev  han  indlemmet  i  den  store  Generalstab  og  samme  Aar 
Premierløjtnant,  1835  udnævntes  han  til  Kaptajn;  »  Desværre,  t 
skriver  han,  »var  Avancementet  den  Gang  ved  Generalstaben  ikke 
saa  hurtigt  som  nu  \  jeg  forblev  syv  Aar,  siger  og  skriver  syv  Adf 

Kaptajn;  dog  faldt  heldigvis  i  disse  syv  Aar  mit  fireaarige  Ophold 
i  Tyrkiet.« 

1845  giftede  Moltke  sig  med  sin  Søsters  unge  Steddater  Mary 
Burt  og  levede  til  Aaret  1868  i  et,  som  det  synes,  fuldendt  lykke- 
ligt, om  end  barnløst,  Ægteskab.  Fra  1858  af  har  han  staaet  i 
Spidsen  for  den  preussiske  Generalstab.  I  Krigen  mod  Danmark, 
hvor  der  var  liden  Brug  for  Strategi,  tog  han  dog  først  aktiv  Del 
efter  Dybbøls  Fald;  Overgangen  til  Als  var  hans  Plan.  Imidlertid 
var  hans  Navn  endnu  ubekjendt  udenfor  militære  Kredse.  Det 
er  det  østerrigske  Felttog,  der  har  gjort  hans  Navn  verdens- 
berømt og  det  franske,  der  har  sikret  hans  Ry  som  Tidsalderens 
første  Feltherre. 

Det  sidste  Hefte  af  »Deutche  Rundschau«  bringer  fra  Moltkes 
Haand   en  Række  Breve  fra  Paris.     De  Breve  fra  Rusland,   som 
tidligere  have  staaet  i  Tidsskriftet,  vare  uden  Moltkes  Minde  tilbage- 
oversatte  fra  det  kjøbenhavnske  Blad    »Dagens   Nyheder«,    i  hvis 
Besiddelse  de  vare  komne  gjennem  Indiskretion  af  danske  Slægt- 
ninge, hvem  Moltkes  Hustru  i  sin  Tid  havde  sendt  dem  til  Gjennem- 
læsning.     Da  Greven  den  Gang  af  Aviserne  havde  set,  at  de  vilde 
komme  ud  i  «Rundschau«,  blev  han  meget  urolig,  og  faa  Dage  før 
Heftet  udgik,    indfandt  en  Soldat  sig  i  Redaktionen  med  Bøn  fra 
Feltmarschallen  om  at  faa  det  nyeste  Hefte.    Soldaten  fik  det  fra  den 
forrige  Maaned,    men  kom  tilbage  og  skulde  bede  om  det  næste, 
som  endnu   ikke    var  færdigt.      Sagen   var  den,    at   Moltke,    som 
erindrede  at  have  ladet  nogle  nedsættende  Ytringer  (alde  om  Offi- 
cererne i  den  russiske  Hær,  frygtede  for  at  se  disse  offentliggjorte. 
Da  det  udkomne  Hefte  imidlertid  viste  ham,  at  Redaktionen  havde 
førnet  alt,    hvad  Marschallen  kunde  formodes  ugjerne  at  ville  se 
tykt,   blev  han  meget  fornøjet  og  takkede  Redaktøren  i  et  artigt 
**rev.   For  nu  ikke  at  udsætte  sig  for  nye  Tilbageoversættelser,  har 
**an.  selv  overgivet  Rundschau  sine  Pariserbreve. 

De  henlede  Tanken  paa  at  han  allerede  i  sine  yngre  Aar  er 

°Ptraadt  som  Forfatter,  og  den,   der  føler  sig  draget  til  den  store 

^^nds  Personlighed,    vil  ikke  forsømme,   gjennem  Studiet  af  hvad 

aU  har  skrevet,  at  danne  sig  et  saa  tydeligt  Billede,  han  formaar, 

af  det  Sjæleliv  og  Aandsliv,  som  Moltkes  trykte  Meddelelser  aaben- 
bare.  Den  Bog,  der  i  denne  Henseende  giver  størst  Udbytte,  er 
Skildringen  af  hans  Iagttagelser  og  Oplevelser  i  det  evropæiske  og 
asiatiske  Tyrki,  betitlet  »Briefe  viber  Zustande  und  Begebenheiten 
in  der  Turkei  aus  den  Jahren  1835 — 1839c,  som  i  1841  udkom 
anonym,  men  senere  forsynedes  med  Tilføjelsen  »von  Helmuth 
v.  Moltke,  Hauptmann  im  Generalstabe,  spater  Feldmarschallc 
Denne  Bog  er  et  klassisk  Værk,  klassisk  ved  sit  Personlighedspræg 
og  ved  den  simple  men  store  Fremstillingskunst,  hvormed  det 
fængslende  Stof  er  meddelt.  Fortællerens  Menneskevæsen,  hans 
mangesidige  Skarpsyn,  hans  humoristiske  og  gjennemsigtige  Prosa- 
form rangere  saa  højt,  at  man  indenfor  den  tyske  Litteratur  maa 
søge  til  Goethe's  Skildringer  fra  hans  Rejser  for  at  finde  noget,  der 
staar  i  lige  Linje  hermed.  Den  tvangløse  Brevform,  som  velgjørende 
røber,  at  der  fra  først  af  ikke  har  været  tænkt  paa  Offentligheden, 
men  som  dog  er  fuldendt  nok  til  at  kunne  forelægges  denne,  har  den 
moderne  Tids  Præg;  Forfatteren  indfører  uden  Generthed  eller  Sky 
sin  egen  Personlighed  og  skildrer  Forholdene  mellem  sine  Om- 
givelser og  sig  selv;  men  der  er  lige  fuldt  noget  Antikt  i  denne 
saglige  Prosa,  noget,  der  minder  om  det  gamle  Grækenland,  om 
Xenofon  f.  Ex.,  lige  som  der  overhovedet  er  nogle  Punkter,  hvor 
de  to  store  Generalers  Væsen  og  Levnet  mødes.  Som  Xenofon 
har  Moltke  tilbragt  sine  kraftigste  Aar  i  Lilleasiens  Bjærgland- 
skaber,  indkaldt  til  Bistand  for  en  barbarisk  Hersker  under  for- 
tvivlede Omstændigheder.  Og  om  Xenofon  minde  Moltkes  faa 
Rigsdagstaler  ved  hele  deres  Holdning  og  Stil,  ved  det  logisk  Be- 
visende, roligt  Mandige,  der  her  taler  Fædrelandets  Sag,  og  som 
danner  saa  skarp  en  Modsætning  til  andre  moderne  Feltherrers  op- 
hidsende Bulletin-Stil. 

Naar  jeg  søger  det  simpleste  Element  i  Moltkes  overlegne 
Feltherrebegavelse,  finder  jeg  det  i  hans  Stedsans.  Han  har  øjen- 
synlig af  Naturen  en  overordentlig  Sans  for  Terrænforhold,  der 
alsidig  udviklet  er  bleven  genial  i  sin  Art  og  som  i  Spiren  inde- 
holder hans  forskjellige  Interesser  og  Anlæg.  Han  fortæller  i  et 
Brev  fra  Sayd-Bey  Kalessi,  hvorledes  han  i  Kurdistan  i  en  uvejsom 

Fjaeldegn,    som  er  ham  ganske  ubekjendt  men  skal  rekognosceres, 

lader  sit  hele  Følge,  deriblandt  den  kurdiske  Soldat,  som  Paschaen 

li  ar   tiltænkt  ham  til  Fører,    blive  hjemme,    og  i  Tillid   til  sin  egen 

større  Hurtighed    »da  han   gjerne  vilde  se   endnu  ved  Dagslysetc 

gaax  alene  forud  med  Minørerne,   og  han  tilføjer:    »Jeg  selv  bliver 

nole  snart  en  af  de  bedste  Førere  i  disse  Bjærge«. 

Det  er  denne  Stedsans,  der  fra  først  af  giver  ham  Landmaaler- 
Redskaberne   i    Hænde,    gjør    ham   til   Geometer   og   dernæst   til 
Geograf,   en  Geograf  af  den  Betydning,    at  en  Avtoritet  paa  dette 
Omraade  som  den  berømte  Carl  Ritter  allerede  i  1841  i  Forordet 
til   Moltkes  Rejseskildringer  kunde  tale  om   »den  i  Sandhed  glim- 
rende Udvidelse«  den  geografiske  Indsigt  havde  ham  at  takke  for. 
Moltkes  første  Indskydelse  overfor  enhver  Egn,  selv  den  skjøn- 
neste   og   mest  romantiske,    har  sikkert  altid  været  at  optage   et 
fuldstændigt  og  nøjagtigt  Kort  over  Terrænet.    Som  Moltke  er  den, 
der  har  optaget  det  første  paalidelige  Kort  over  Lilleasien,  saaledes 
'°d  han,    da  han  kom  til  Rom    (ikke  i  videnskabelig  Sendelse  men 
SOTJ^   Adjutant  hos  en  syg  preussisk  Prins)  end  ikke  otte  Dage  gaa 
kei*    med  at  studere  Kunst  og  nyde  Natur,    før  han  begyndte  at 
°Ptage    det  Kort   over   Roms  Campagna,    der    først   paaviste    den 
attiske  Vejs  virkelige  Gang,    og   der  af  de  Indfødte  nu  er  bleven 
£°dlcjendt  som  det  officielle  Kort  over  Roms  Omegn. 

Visselig  er  han  Korttegner  med  Lidenskab.     Hør,  med  hvilken 
^anne   han   i  Forordet  til  sine   (aldrig  fuldstændigt   udgivne)  Op- 
tegnelser  fra  Rom  skildrer  Korttegnerens  Arbejde:    »Dig,  min  ube- 
kendte Efterfølger,  spaar  jeg  stor  Glæde  af  dit  Arbejd  i  hin  herlige 
^•Sn.    En  liflig  Følelse   er  det,    i   den  tidlige  Morgens  Friskhed  at 
^JØre  gjennem  den  endnu  slumrende  By,  ud  mellem  de  snevre  Have- 
mure i  den  frie  vide  Slette,  og  dér  med  opsparet  Kraft  at  begynde 
s*t    Dagværk.     Du  vælger  et  højt  Punkt  for  at  orientere  dig,    og 
^dens    Magnetnaalen   spiller,    strejfer    dit    Blik    rundt    over    det 
Pragtfulde  Panorama.    Dyb  Stilhed  hersker  i  den  ensomme  Egn  og 
^W  Klokkernes  Lyd   fra    de    360  Kirker  paa   de  syv   Høje   naar 
**ke  mere  dit  Øre.    Intet  Hus,  intet  Menneske  er  at  se,  kun  smukt- 
krvede  Firben  stirre  fra  det  gamle  Murværk  med  kloge  Øjne  paa 

din  Færd  og  styrte  saa  ilsomt  af  Sted.  Nu  svæver  Solens  straalende 
Skive  op  over  Sabiner-Bjærgene,  og  en  sagte  Susen  skjælver  gjea- 
nem  Pinjernes  brede  Kroner.  Med  de  klareste  Omrids  skjælnerDu 
de  tre  eller  fire  Mile  fjærne  Gjenstande,  Villaerne  ved  Randen  af 
Frascatis  skovbevoxede  Højdedrag  og  de  blændende  Sejl  paa  det 
dybtblaa  Hav.  Dog  Arbejdet  maa  fremmes,  du  tør  ikke  længer 
opfatte  Landskabet  i  dets  maleriske  Virkning,  du  maa  opfatte  det  efter 
dets  fysiske  Beskaffenhed.  Og  Arbejdet  fører  dig  nu  gjennem  stenede 
Skovkløfter,  over  tætbevoxede  Høje  op  paa  frie  Vidder.  Fra 
enhver  af  disse  fremstiller  det  samme  herlige  Billede  sig  i  nye  For- 
skydninger, medens  dit  Maalebord  aftvinger  Jordbunden  Hemmelig- 
heden ved  dens  sceniske  Kunster . . .  Din  Ledsagers  træge  Skridt 
minde  dig  pludselig  om  at  otte  eller  ni  Arbejdstimer  ubemærket 
ere  svundne  hen.« 

I  dette  »ubemærket«  røber  Korttegnerens  Lidenskab  sig. 

Moltke  har  mange  af  de  Egenskaber,  som  de  store  Opdagelses- 
rejsende besidde  og  blandt  disse  Opdagerens  Glæde  ved  som  første 
Evropæer  at  trænge  ind  i  en  aldrig  før  videnskabeligt  udforsket 
Egn  og  optage  Kort  over  den.  Mangfoldige  Gange  kommer  under 
hans  Ophold  i  det  asiatiske  Tyrki  denne  Følelse  til  Udbrud.  Men 
næsten  lige  saa  stor  er  Glæden  ved  at  berigtige  de  tidligere  Forskeres 
Kort,  og  stille  et  med  streng  Samvittighedsfuldhed  og  videnskabelig 
Præcision  udført  Arbejd  i  Stedet  for  det  skjødesløse  og  fejlfulde. 

Moltkes  Blik  for  en  Egn  er  imidlertid  aldrig  Geometrerens 
abstrakte.  Korttegneren  er  tillige  Topograf,  og  Geografen  tillige 
Geolog.  Han  spørger  sig:  Hvorledes  opstod  denne  Jordbund,  hvor- 
ledes har  den  dannet  sig,  hvorledes  har  den  set  ud  i  ældre  Tid? 
Han  har  saaledes  skizzeret  den  romerske  Campagna's  Geologi. 
Herigjennem  kommer  han  naturligt  til  Studiet  af  de  klimatiske  For- 
hold, til  Undersøgelser  af  hvad  der  kan  gjøres  mod  de  Farsotter, 
der  hærje  disse  Egne,  som  Sumpfeberen  Roms  Omegn  eller  Pesten 
Tyrkiet,  lutter  Forhold,  som  en  Feltherre  maa  forstaa. 

Men  af  den  overordentlige  Stedsans  følger  dernæst  ligefrem 
hans  ualmindelige  beskrivende  Evne.  Hvad  enten  han  skildrer  et 
russisk  Palads  eller  et  Gadeparti  i  Paris  eller  gammelgræske  Ruiner, 

foler  man  bag  Beskrivelsen  et  Øje,  der  er  i  Slægt  med  Byg- 
msterens  og  Ingeniørens,  nemlig  Taktikerens  Blik.  Med  samme 
Simpelhed  og  Renlighed,  Klarhed  og  Skarphed,  hvormed  Lokali- 
teternes Linjer  og  Forhold  afpræge  sig  i  hans  Sind,  gjengiver  han 
det  Sete.  Dette  Renlige  og  Klare  i  Opfattelse  og  Gjengivelse  er 
Grundlaget  for  hvad  jeg  har  kaldt  det  Græske  hos  ham. 

Naturligvis  sporer  man  ofte  Fagmanden.  Naar  han  synes  at 
have  set  paa  et  Slot  kun  som  Arkitekt,  opdager  man  dog  snart, 
at  han  ved  Murenes  Beskaffenhed  og  Tykkelse  uvilkaarligt  først 
har  lagt  Mærke  til  deres  Modstandsevne  overfor  Kanonskud. 
Naar  han  synes  at  have  betragtet  en  Bro  med  Ingeniørens  Øje, 
mærker  man,  at  han  har  tænkt  paa  hvad  den  vilde  betyde  som 
Tilbagetogslinje.  Næppe  har  han  i  Paris  (1856)  udtalt  sin  Beundring 
for  Hotel  de  Ville  som  Pragtbygning  og  for  den  skjønne  Fritrappe 
i  Gaarden,  før  han  med  en  tiltalende  Tørhed  (med  en  let  Hen- 
tydning til  Louis  Napoleons  Forsigtighedsregler)  tilføjer:  »Dette 
Raadhus  og  Kasernen  ved  Siden  deraf  danne  iøvrigt  et  kjønt 
strong-hold  i  Stadens  Midtpunkt,  netop  hvor  om  kort  Tid  to 
bwdc,  næsten  lige  Gader  i  rette  Vinkler  ville  gjennemskære  det 
smukke,  livlige  Paris.«  Man  maa  alligevel  ikke  lade  sig  forlede 
til  den  Antagelse  at  Moltke,  som  hin  engelske  Ingeniør,  der  mente, 
at  Gad  havde  skabt  Floderne  for  at  man  kunde  have  Vand  til 
Kanalerne,  i  Grunden  kun  interesserer  sig  for  Terrænet  med  det 
Synspunkt  for  Øje,  hvor  Batterierne  her  med  mest  Virkning  kunne 
anbringes.  Den  geniale  Stedsans  gjør  ham  til  Historiker,  til 
Archæolog. 

Det  beror  paa,  at  han  med  det  dybe  Indtryk,  han  modrager 
af  Naturomgivelserne,  nødvendigvis  modtager  Indtrykket  af  disses 
Uforanderlighed  under  de  vexlende  Tider.  Gjennem  sin  eminente 
Indsigt  i  Terrænforholdene  skuer  han  Historien,  ja  Forhistorien 
kuende  for  sig.  Et  lille  Udsnit  af  Rummet  og  han  ser  Tidernes 
hele  Gang  der  over;  tydeligst  naturligvis  hvor,  som  han  har  skrevet 
det  om  Rom ,  Minuter  skille  i  Rummet  hvad  historisk  ligger  Aar- 
hondreder  fra  hinanden. 

Saaledes  se  vi  ham  i  den  Egn,  hvor  Troja  har  staaet,  foregribe 
de .  Schliemann'ske  Undersøgelser  (dog  uden  Schliemanns  naive 
Postulater) : 

»Denne  Gang  rettede  jeg  mine  Skridt  til  et  Sted,  hvortil  de 
»ældste  historiske  Erindringer  hefte,  men  hvor  Tiden  sandsynligvis 
»har  nedbrudt*  ethvert  Spor  af  Menneskeværk,  til  Uiuml  Det  er 
»visselig  mærkværdigt/  at  man  desuagtet  med  en  høj  Grad  af 
»Sandsynlighed  kan  eftervise  Skuepladsen  for  en  Begivenhed,  Qm 
»hvilken  en  blind  Olding  for  Aartusinder  siden  fortalte,  at  den 
»havde  fundet  Sted  Aarhundreder  før  ham.  Men  Naturen  er 
»forbleven  uforandret;  endnu  sprudle  de  to  Kilder,  den  ene 
»varmere,  den  anden  koldere,  i  hvilke  de  troiske  Kvinder  vaskede 
»deres  »lysende  Klædninger«;  endnu  bestandig  flyder  Simois  ned 
»fra  Ida,  »den  kilderige  Ernærer  af  Vildtet«  og  forener  sine  hvirvlende 
»Vande  med  den  blidere  Halvbroder,  Skamander's  Strømme;  Bøl- 
»gerne  bruse  endnu  den  Dag  i  Dag  ved  Kap  Sigæum'. . . .  Om  alle 
»de  Fyrster,  som  Homer  fortæller  om,  have  kæmpet  under  Pergamos's 
»Mure,  det  kan  være  lige  saa  megen  Tvivl  underkastet  som  hans 
»Halvguders  Stamtavler;  men  vist  er  det,  at  Homer  har  tilpasset  sit 
»Digt  til  netop  disse  Stedforhold  og  har  kjendt  dem  til  Fuld- 
»  kommenhed.« 

I  sine  »Vandringer  om  Rom«  siger  han:  »Om  mange  Egne 
»kan  man  paastaa,  at  de  i  Aartusinder  virkelig  ere  blevne  ufor- 
»andrede.  Havet  med  dets  Bølgers  stadige  Skiften  fremstiller  sig 
»for  os  med  samme  storladne  Simpelhed  som  engang  for  Argo- 
»nauterne.  Beduinerne  vande  endnu  deres  Heste  og  Kameler  ved 
»de  samme  Kilder  og  græsse  deres  Hjorder  paa  de  samme  grønne 
»Enge  som  Abraham  og  Muhammed.  Sletterne  ved  Mellem-Eufrat 
»frembyde,  oversaate  som  de  ere  med  Basaltblokke,  Vandreren  den 
»Dag  i  Dag  det  samme  trøstesløse  Skue  som  de  en  Gang  frembød 
»det  romerske  Riges  Grænsevogtere,  og  mange  Dale  om  Jerusalem 
»vise  sig  vistnok  netop  saadan  for  vort  Øje,  som  Forløseren  saa' dem, 
»da  han  vandrede  paa  Jorden.« 

Jeg  maa  som  Modsætning  til  den  rent  alvorlige  Stil  paa  disse 
Steder   citere    et  andet  Sted,    der   udtrykker  samme    Grundtanke, 

men  som  er  typisk  for  Moltkes  Skrivemaade  ved  den  Ynde   med 
hvilken  Stilen  stiger  fra  almindelig  Brevstil  til  højtidelig  Grebethed 
og  atter  synker  til  elskværdig  Skjemt.     Det  findes  i  et  Brev  fra 
Diarbekir  til  en  Ven  i  Konstantinopel: 

»Havde  jeg  ikke  havt  Deres  Champagne,    saa  vilde  jeg  aldrig 

»have  kunnet  slæbe  vor  tykke  Divan-Effendi  fra  Samsun  til  Karput; 

»jeg  lod   ham   al  Tid  se   en    »Gymyschbaschic    (et   Sølvhoved)   i 

»Perspektiv,  naar  han  havde  redet  flittigt  og  vi  havde  naaet  Natte- 

»kvarteret 

»I  en  stjærneklar  Nat  stod  jeg  nylig  paa  Ruinerne  af  det  gamle 

»Romerslot    Zeugma.      Eufrat    blinkede    dybt    under    mig    i    en 

»Klippekløft  og  dens  Brusen  fyldte  Aftenens  Stilhed.    Da  skred 

»Cyrus    og     Alexander,    Xenofon,    Cæsar    og    Julian     i 

»Maaneskinnet  forbi;    fra  dette  samme  Punkt  havde  de 

»set  Chosroes's  Rige  hinsides  Floden,  og  set  det  netop 

»saalcdes;   thi  Naturen  er  her  af  Sten  og  forandrer  sig 

»ikke.    Da  besluttede  jeg  at  ofre  det  store  Romerfolks  Minde  de 

»gyldne  Druer,  som  Romerne  først  have  bragt  til  Gallien  og  som  jeg 

»har  baaret  fra  deres  uhyre  Riges  vestlige  til  dets  østlige  Grænse. 

»Jeg  slyngede   Flasken    ned    der   oppe    fra,    den    dukkede    under, 

»dansede  paa  Vandet  og  gled  med  Strømmen  ned  mod  det  indiske 

»Verdenshav.     De  har  imidlertid  meget  rigtigt  sluttet,    at  jeg  ifor- 

» vejen  havde  tømt  den;   jeg  stod  der  som  den   gamle  Konge  af 

>  Thule: 

trank  letzte  Lebensglut 

und  warf  den  heiligen  Becher 

hinunter  in  die  Flut. 

Ich  sah  ihn  sttlrzen,  trinken 

des  Eufrat  gelbe  Flut, 

Die  Augen  thaten  mir  sinken 

»jeg  drak  aldrig  en  Draabe  mer.    Thi  Flasken  havde  havt  én  Fejl; 
jden  var  min  sidste.« 

Det  er  Følelsen  af  Naturens  Enshed,  der  giver  Moltke  den 
historiske  Videnskabsmands  Blik.  Hans  Blik  for  Terrænformer, 
hans  Evne  til  at  sammenligne  Oldtidens  Beskrivelser  med  den  virke- 
lige Lokalitet,  lærer  ham  at  bestemme  Beliggenheden  a&  exv  ^mtcvxwX 


70  Generalfeltmarschallen. 

Valplads  med  anderledes  Sikkerhed  end  det  kunde  lykkes  den 
filologiske  Textkritik  alene,  og  derigjennem  at  sætte  en  historisk 
Karakter  i  et  rigtigere  Lys.  Som  det  er  hans  Fag  at  rektificere 
Landkort,  saaledes  formaar  han  at  rektificere  Historien,  godtgjør 
f.  Ex.  ugjendriveligt  at  det  Slag  ved  Saxa  Rubra  som  Constantin 
Aar  312  vandt  mod  Maxentius  ikke  kan  være  leveret  ved  den 
Milviske  Bro,  efterviser  Valpladsens  Beliggenhed  og  oplyser  derved 
at  Maxentius  ingenlunde  lagde  en  Rasendes  eller  Fortvivlets  For- 
blændeise for  Dagen,  men  havde  sikret  sig  Veje  nok  til  et  muligt 
Tilbagetog. 

Karakteristisk  saa  vel  for  Grundigheden  af  Moltkes  archæologiske 
Indsigt  som  for  hans  Væsens  fuldendte  Prunkløshed  er  følgende 
lille  Træk:  Den  Oplysning,  som  han  i  sine  Rejsebreve  fra  Tyrkiet 
giver  om,  at  en  ti  Fod  høj  Bronzesøjle,  som  findes  paa  Atmeidan 
i  Konstantinopel,  ikke  kan  være  andet  end  den  Slangepille,  der  af 
Grækerne  viedes  Apollo  til  Minde  om  Sejren  over  Xerxes's  Myriader, 
var  ny,  da  den  fremkom',  men  ingen  lagde  dengang  Mærke  til 
den  i  det  lidet  læste,  anonyme  Skrift.  Flere  Aar  efter  kom  en 
tysk  Lærd  under  et  Ophold  i  Konstantinopel  til  samme  Resultat 
angaaende  Søjlen  som  Moltke,  gjorde  allevegne  opmærksom  paa 
sit  Fund  og  blev  i  hele  Pressen  fejret  som  Opdager.  Hertil  sagde 
Moltke  ikke  et  Ord,  hverken  mundtligt  eller  paa  Tryk.  Da  han 
senere  var  bleven  verdensberømt,  udfandt  man  naturligvis  hans 
Prioritetsret  til  det  lille  archæologiske  Fund,  og  han  blev  spurgt, 
hvorfor  han  ikke  i  sin  Tid  havde  gjort  denne  gjældende:  »Det 
var  jo  ikke  Umagen  værd  c,  lød  hans  lakoniske  Svar.  Han  havde 
rigtignok  i  Mellemtiden  erhvervet  Ry  nok  til  at  kunne  overlade 
lidt  til  en  Fattig. 

Moltke  forstaar  et  Landskab  tilfulde.  Dubois- Raymond  har 
etsteds  skrevet:  »Jeg  kjender  ingen,  undtagen  maaske  Grev  Moltke, 
der  som  Darwin  besidder  den  Kunst,  i  to  Linjer,  uden  et  eneste 
malerisk  Biord,  blot  og  bart  ved  det  træffende  Valg  af  hvert  Ud- 
tryk, at  udkaste  et  Naturmaleri,  der  præger  sig  ind,  som  havde  vi 
set  det«.  Sammenstillingen  af  Moltkes  Navn  med  Darwins  er  lige 
saa  slaaende  som  ærefuld.    Dog  Moltkes  Blik  er  ikke  Naturviden- 

skabsmandens,  men  den  vordende  Feltherres.  Han  ser  politisk, 
strategisk  paa  Egnen,  tænker  paa,  hvorledes  den  provianterer  sig, 
hvorvidt  den  brødføder  sig  selv  eller  behøver  Samhørigheden  med 
andre  Provinser.  Man  mærke  f.  Ex.  disse  Ord  i  hans  »Breve  fra 
Ruslande:  »Man  har  sagt,  at  det  umaadelige  Rige  ved  tiltagende 
Befolkning  vil  falde  fra  hinanden.  Men  ingen  Del  af  det  kan  bestaa 
oden  den  anden,  det  skovrige  Norden  ikke  uden  det  kornrige  Syden, 
den  industrielle  Midte  ikke  uden  begge,  Indlandet  ikke  uden  Kyst- 
landet eller  uden  Volgas  400  Mile  lange  Vandvej,  c 

Man  tænke  sig  nu  Anlæg  af  den  beskrevne  Art  bragte  ind 
noder  en  stræng  militær  Optugtelse,  først  under  den  haarde,  kolde 
Togt  i  det  danske  Landkadetakademi,   saa  under  den  preussiske 
Krigstjenestes    energiske,    alle   Kræfter    æggende   Disciplin.     Den 
glædesløse  Ungdom  giver  ham  Stemplet  af  ensom  Sluttethed,  stille 
Fastbed.    Den  grundigt  videnskabelige  Militærdannelse  giver  ham 
den  Lærdes,  Videnskabsmandens,  Mathematikerens  Præg.     Endelig 
odvikler  Forholdet  til  Tropperne  alle  hans  rent  menneskelige  Evner. 
Tidligt   bliver   han  Lærer  for   dem   og  endnu  ung  stillet  overfor 
Tropper  af  vidt   forskjellig  Race,    udnævnt   til  Raadgiver   for   en 
Sultan  og  Vejleder  for  hans  Generaler,    hensat  i  Situationer,   som 
udfordre  et  højt  Maal   af  Forstand,  Menneskekundskab,  Bestemt- 
hed og  Takt.     Han   havde  allerede  som  attenaarig  færdedes  ved 
et  Hof,   han  skulde  senere  som  General  lære  de  fleste  større  evro- 
psåske  Hoffer  at  lejende;    en  Feltherre,    der  ikke  tillige  er  Regent, 
maa  være  noget  af  en  Hofmand,   og  Moltke  blev  netop  saa  meget 
deraf  som   der  behøvedes.     Han   vandt  i    meget  høj   Grad  Sultan 
Mahmuds  Velvilje;   et  og  andet  Træk,   Moltke  skjødesløst  [eller  i 
humoristisk  Tone  meddeler,    kunde  endog  tyde  paa  Beundring  hos 
Sultanen.    Han  lærer  fordomsfrit  at  opfatte  de  forskjellige  Folke- 
slags Nationalkarakterer,  han  skildrer  Araber  og  Tyrker  med  samme 
Sikkerhed  som  Russere  og  Franskmænd.    Han  lærer  at  indse  det 
Relative  i  hvad  der  hos   Folkene  gjælder  for  Dyd  og  Last,    for 
Passende  og  Usømmeligt.     Maa  han  mangen  Gang  bide  Latteren 
over  tyrkisk  Etikette  i  sig,   saa  finder  han  dog  vor  moderne  evro- 
paetslce  Klædedragt    ligesaa    hæslig    som   uhens\gtstnæ&^£,   wc    \ 

Tyrkernes  Kappe  og  Turban  en  klædelig  og  fornuftig  Dragt  og 
finder  at  vi  overhovedet  med  Hensyn  til  Kostymet  kunne  lære 
meget  af  Orientalerne.  Han  sætter  den  Turkmeniske  Høflighed 
over  den  tyske  \  »Turkmenerne  havec,  siger  han,  »den  naturlige 
Høflighed  der  kommer  fra  Hjærtet,  medens  vor  pr  tillærte.  Han 
sætter  den  romerske  Almue  højere  end  de  tyske  Storstæders.  Han 
skriver:  »Der  stikker  i  dette  Folk  en  ældgammel  Kultur...  dér 
udelukker  vor  Pøbels  Raahed«.  Han  skildrer  en  ung  arabisk 
Scheikh,  der  under  Indflydelse  af  Kaffen  og  Vandpiben  erklærer 
at  Moltke  kan  betragte  al  hans  Ejendom  som  sin,  og  slutter  med 
disse  Ord:  »Desuagtet  vilde  jeg  ugjerne  møde  min  kaffebrune  Ven 
med  hans  Følge  i  en  Hulvej  —  uden  at  jeg  derfor  tænker  mere 
ilde  om  ham  end  om  vore  glorrige  Forfædre  Røverridderne.  I  sit 
Telt  er  denne  Mand  en  Fyrste,  hos  os  vilde  han  blive  transporteret 
til  Strausberg  som  Vagabund  eller  som  usikker  Værnepligtig  blive 
forlods  udskrevet  til  Linjen«. 

Moltke  lærer  altsaa  ikke  blot  vidt  forskjellige  Folkeslag  og 
deres  Fyrster  at  kjende,  men  lærer  ogsaa  at  bedømme  dem  relativt, 
det  vil  sige  rigtigt.  Betænker  man  nu,  hvor  nødvendigt  det  er  for 
en  Feltherre  at  danne  sig  et  ikke  mindre  træffende  Billede  af 
Fjendens  Karakter  og  militære  Beskaffenhed  end  han  har  af  sine 
egne  Troppers,  saa  vil  man  se,  hvorledes  alle  disse  Anlæg  og  Livs- 
forhold i  Forening  virkede  sammen  til  at  gjøre  Moltke  til  den  han 
blev,  Feltherren  med  den  eminente  Evne  til  at  danne  sig  Billedet 
af  en  Situation,  der  er  Betingelsen  for  at  handle  hurtigt  uden  ringeste 
Ubesindighed. 

Der  kan  nu  og  da  undslippe  Moltke  Ytringer,  som  vise  hvor 
dybt  Mathematikeren  stikker  i  den  sejrrige  Feltherre.  Da  efter 
Slaget  ved  Sedan  Moltkes  Neveu  og  Arving  sprængte  ham  i  Møde 
paa  Valpladsen  og  i  sin  Begejstring  raabte:  »Men,  Onkel,  det  har 
Du  sandelig  gjort  godtl«  svarte  Moltke  paa  sin  stille  Maade:  »Ja, 
Jung,  das  war  ziemlich  gut  abgepasst«.  Ordet  »abgepasstc  røber 
ikke  blot  dfcn  geniale  Mands  dybe  Beskedenhed  men  Mathematikerens 
Synsmaade,  hvis  Forkjærlighed  for  og  Virtuositet  i  det  saakaldte 
koncentriske  Angreb,    det  vil  sige  Foreningen  af  de  adskilte  Hær- 

afdelinger  bag   Fjendens  Opstilling,    hidførte  Indesluttelsen   af  Mac 
Mahon  ved  Sedan  som  Sejren  ved  Konigsgråtz  og  Omringeisen  af 
Razaine.    Jeg  kan  ikke  tænke  mig  ham,  som  tidligere  Tiders  Felt- 
herrer sejrende  ved  en  Krigslist;  ikke  heller  tænke  mig  ham  revet  med 
af  Ophidselsen    under  Kampen.     Hans  særegne   Art  af  geografisk 
Hukommelse  og  dertil  svarende  militær  Fantasi  lader  ham  først  benytte 
det  hele  vidtstrakte,  rigtforgrenede  System  af  Jærnbaneskinner,  saa 
at  Togene,  der  befordre  Hundredetusinder  næsten  samtidigt,  fungere 
saa  regelmæssigt  som  de  Maskiner,  der  drage  dem,  og  lader  ham  der- 
næst fra  Grænsen  af  ved  sit  nøje  Kjendskab   til  Vejene,   Terræn- 
vanskelighederne,   Fjendens  Beskaffenhed  og  Stilling,    sende  Trop- 
perne ind  i  Fjendens  Land   under  saadanne  Forhold,    at  der  sikres 
hvert  Korps  den  størst  mulige  Bevægelighed  og  Evne  til  at  udrette 
alt  hvad  det  formaar.     Det  er  herved,  han  har  sejret.  f 

Hvad  der  imidlertid  gjør  Bekjendtskabet  med  Manden  gjennem 
hans  Breve  saa  tiltrækkende,  det  er  de  sjældne  menneskelige  Egen- 
skaber,   der  hos  ham  bære  Talentet.     De,    der  tænke  sig  Moltke 
som  den  kolde  strategiske  Skakspiller,  der  under  Kampen  føler  sig 
bedst  tilpas  i  sin  Stue,    bøjet  over  sine  Kort,    kjende  intet  til  hans 
Væsen.     Havde  Henrik  Ibsen  læst  hans  Breve  fra  Tyrkiet,  vilde  han 
næppe  have  beskyldt  denne  Mand  for  at  have  »myrdet  Slagets  Poesi  c. 
Hans  personlige  Mod  er  æventyrligt.    Man  kan  ikke  ret  tænke  sig  at 
han  skulde  være  Vovehals  umiddelbart  af  Temperament;    men  en 
Vovehals  er  han.     Og  dette  ikke  blot  saaledes  at  forstaa,    som  det 
er  udtrykt   i   hans  ypperlige  og  vise  (iøvrigt  ikke  originale)  Valg- 
sprog iErst  w iig en  dann  ivagcn*%  at  hos  ham  som  Feltherre  Vove- 
stykket følger  paa  den  muligst  alsidige  og  forsigtige  Overvejelse, 
men  saaledes,  at  han  mangfoldige  Gange  som  yngre  Mand  indlader 
sig  paa  de  mest  halsbrækkende  Foretagender,  naar  Æren  efter  hans 
Opfattelse  byder  ham  at  foje  en  Andens  Onske  eller  Lune. 

Grundlaget  for  hans  Væsen  er  den  strænge,  ved  militær  Disci- 
plin udviklede  Pligtfølelse,  den  ubetingede  Opgaaen  i  det  militære 
Ideal.  En  Gang  for  alle  har  han  i  sin  Sjæls  Urtid  sat  Livet 
ind,  saa  ingen  enkelt  Udsætten  sig  for  Livsfare  koster  ham  en 
Sindsbevægelse.     Men  hvad  der  henriver,    er  den  Yæsetiefrs  vfaaSfe 

Simpelhed,  som  røber  sig  saa  tidt  han  fortæller  om  et  nyt  Æventyr; 
det  er  som  var  det  intet;  han  glemmer  aldeles  Faren  eller  affærdiger 
den  med  en  Spøg  eller  beviser  med  Anstrengelse,  at  den  har  været 
yderst  ringe  (som  f.  Ex.  Faren  ved  Opholdet  i  Konstantinopel  under 
Pesten  med  Besøg  i  Hospitalerne). 

Han  foretog  i  1838  første  Gang  en  Nedfart  ad  Eufrat  paa 
et  let  Stillads  af  Grene,  der  hvilte  paa  en  halvhundrede  oppustede 
og  sammenbundne  Faarehuder.  Dette  Materiale  er  nemlig  det  eneste 
Anvendelige,  da  det  paa  Grund  af  sin  elastiske  Natur  uden  at 
knuses  kan  udholde  de  Stød,  det  uophørligt  faar  af  Klipperne,  og 
da  Apparatet  ikke  brister  selv  om  tre  eller  fire  enkelte  Skindposer 
sprænges.  Strømmen  er  saa  hurtig,  at  der  hverken  behøves  Aarer 
eller  Sejl,  kun  et  Ror  for  at  undgaa  farlige  Hvirvler.  Denne  første 
Rejse  ved  Lavvande  var  endda  nogenlunde  bekvem,  skjønt  Regnen 
i  halvfjerde  Døgn  itræk  styrtede  gjennemblødende  ned  over  ham, 
hans  Folk  og  hans  Levnetsmidler  og  de  mange  Malstrømme 
skyllede  alt  Løst  over  Bord.  Men  det  gjaldt  for  Hafis  Pascha,  den 
Hærfører,  Moltke  ledsagede  som  Raadgiver,  om  at  erfare,  hvorvidt 
Floden  lod  sig  besejle  ved  Højvande.  >Eufrat  er,«  skriver  Moltke 
fra  Malatia  April  1839,  »netop  nu,  da  vi  behøve  den,  steget  15  Fod, 
og  Paschaen  var  meget  bekymret  for,  om  det  var  muligt  at  befare 
den  under  disse  Forhold,  og  hvem  han  skulde  give  det  Hverv  at 
foretage  det  noget  mislige  Forsøg.«  De  mest  erfarne  Sømænd 
erklærede  Foretagendet  paa  dette  Sted  for  aldeles  umuligt,  da  to 
Expeditioner  af  tre  ved  langt  gunstigere  Vande  vare  forulykkede. 
Paschaen  foreslog  Moltke  Partiet.  Efter  sex  Timers  Fart  forlode 
hans  fornemmere  Ledsagere  ham  og  han  maatte  true  Søfolkene  til  at 
blive.  Paa  en  Strækning  af  tyve  Mil  var  der  mere  end  300  Vandfald 
at  passere.  Næppe  var  man  naaet  gjennem  den  ene  Hvirvel  før 
man  hørte  den  næste  bruse  og  et  Øjeblik  efter  følte  det  iskolde 
Vand  slaa  sammen  over  sig.  Folkene  faldt  over  Bord,  men  da  de  vare 
fastbundne  ved  Strikker,  kom  de  op  igjen.  Ved  det  næste  Stoppe- 
rted sendte  Moltke  alle  de  unødvendige  hjem  og  bød  to  af  Sø- 
mændene hver  en  Pung,  ifald  de  alene  med  ham  vilde  vove  endnu 
et  Forsøg.    De  betakkede  sig :  »Ikke  for  Venedig  1  ingen  vilde  mere 

ivaere  med  i  Legen.  Spørgsmaalet  om  Sejlbarheden  var  iøvrigt 
»fuldkomment  besvaret,  Umuligheden  af  at  føre  Bagage  ned  ad 
»Strømmen  var  klar  og  jeg  fandt  mig  nødsaget  til  at  vende  om.« 

En  Dag  sender  Paschaen  Moltke  ud  paa  en  Rekognoscering 
foran  en  fjendtlig  By.  Dertil  giver  han  ham  et  Par  Dusin  kurdiske 
Ryttere  med,  der  kun  vare  bevæbnede  med  Lanser,  Sabler  og 
Skjolde.  Da  de  første  Skud  falde,  ville  disse  Soldater  ikke  mere 
slaa  Følge  »og,«  skriver  Moltke,  »da  jeg  ikke  kunde  tale  med  dem, 
havde  jeg  ingen  anden  Udvej  end  at  ride  videre  alene,  hvorpaa  en 
Korder  fulgte  mig.  Jeg  fandt  Landsbyen  forladt,  Lejrpladsen  yderst 
fordelagtig.  Efter  at  jeg  havde  afgivet  Paschaen  denne  Meddelelse, 
tog  jeg  Lejligheden  i  Agt  til  at  sige  ham,  at  man  hos  os  giver  en 
rekognoscerende  Officer  en  Patrulje  Fodfolk  med,  eller  ogsaa  naar 
det  er  nødvendigt  en  Bataljon  med  nogle  Stykker  Skyts,  c  Først 
rekognoscerer  han  alene,  saa  giver  han  —  rent  theoretisk  —  Paschaen 
Oplysninger  om  hvorledes  man  i  Evropa  sørger  for  en  rekogno- 
scerende Officers  Sikkerhed. 

Eller  man  læse  Moltkes  Fortælling  om  hvordan  han  leder  Be- 
lejringen  af  et  kurdisk  Klippeslot,    eller  man  følge  hans  Færd,    da 
han  før  Slaget  ved  Nisib  anraaber  Hafis  Pascha  om  at  opgive  sin 
fordærvelige  Plan  og  antage  Moltkes,    dernæst  da  alle  Anraabelser 
ere  frugtesløse,  nedlægger  sin  Værdighed,  fralægger  sig  alt  Ansvar, 
tibidst  ikke  desmindre  anvender  al  sin  Kløgt  og  hele  sit  Mod  paa  at 
gjøre  det  bedst  Mulige  ud  af  den  halsstarrige  Paschas  taabelige 
Kampplan,    bruger  Natten  til  at  føre  tolv  Stykker  Skyts  frem  i 
Fjendens    umiddelbare    Nærhed    og    besvarer    ethvert    klynkende 
Spørgsmaal  om  det  ikke   nu  er  nær  nok,    med  det  uforanderlige 
Svar  »Langtfra  ikke  endnu  U.    Det  var  ham  pinligt  nok  altid  atfra- 
raade  Kampen.    »Jeg  havde  da,«  skriver  han  simpelt,  »for  at  redde  min 
Kredit,   intet  andet  at  gjøre  end  at  tage  den  virksomste  Del  i  alle 
saadanne  Foretagender,    hvis  Udførelse  det  ikke  var  lykkedes  mig 
at  forhindre.« 

Hafis   Paschas   totale   Nederlag   stadfæstede   kun   altfor   fuld- 
stændigt hvad  hans  store  Raadgiver  havde  forudsagt,  Moltke  reddede 
sit  Liv  ved  et  36  Timers  Ridt,  og  vi  se  ham  nu  \  Kotvs\åtv\\tvo^\ 

slutte  sin  Virksomhed  i  Tyrkiet  med  at  sætte  sin  hele  Avtoritet 
ind  paa  at  undskylde  og  frelse  den  ukyndige  Feltherre,  som  selv 
havde  forskyldt  sin  Undergang. 

Alle  disse  Exempler  vise  en  fra  den  dybe  Pligtfølelse  ud- 
gaaende  Dristighed,  der  i  Moltkes  senere  Liv  ytrer  sig  som  Jærnro 
under  Kugleregnen.  Dens  Art  forklarer  den  Ejendommelighed, 
man  har  bemærket  hos  ham,  at  han  som  Feltherre  hverken  er 
gammel  eller  ung,  idet  hos  ham  den  største  Forvovenhed  i  alle 
Operationer  er  forenet  med  den  omhyggeligste  Forsigtighed. 

Hvor  Storhed  er  velgjørende!  hvor  det  kvæger  Sindet,  som  daglig 
har  smaa  Ting  og  smaa  Aander  at  trækkes  med  og  væmmes  ved, 
tilgavns  at  fordybe  sig  i  Beskuelsen  af  en  stor  Menneskesjæl! 

Hvad  bryder  jeg  mig  om  det  Smaa,  at  denne  Helt  nu  er  en 
Olding  med  grønlig  Paryk,  at  han  er  sparsom  indtil  Gjerrighed, 
eller  at  han  tier,  naar  han  ikke  gider  tale.  Som  Personlighed  er 
han  forbilledlig  ikke  blot  for  den  tyske  Officersstand,  hvem  det 
maa  forædle  at  have  en  saadan  Chef,  men  for  det  tyske  Folk,  der 
her  har  den  sjældne  Lykke  at  se  sine  ypperste  Nationalegenskaber 
forenede  i  en  stor  Mand,  der  er  et  ædelt  Menneske  tillige. 

Jeg  ser  det  godt,  at  han  ikke  har  Herskerpræget,  ikke  heller 
den  frie  Mands  Præg;  faa  have  i  Tyskland  det  sidste?  Hans 
Væsen  er  Underkastelse  under  et  Højere  og  under  en  Højere,  han 
passer  ind  i  det  militære  Hierarki,  han  er  Embedsmand  helt  igjen- 
nem.  Han  kan  ikke  heller  tænkes  uden  paa  Grundlag  af  den 
preussiske  Militær-Tradition.  Men  denne  Bestemmelse  og  Begræns- 
ning udelukker  ikke  at  der  er  en  Skjønhed  og  en  Storhed,  som 
kun  findes  hos  de  største  Naturer,  udbredt  over  hans  Væsen  og 
Færd. 

Skade  kun,  at  alle  disse  sjældne  Egenskaber  og  Evner  ere 
stillede  i  noget  Saadants  Tjeneste  som  Krig!  jeg  har  i  Frankrig 
mistet  et  kvindeligt  Venskab,  som  jeg  satte  Pris  paa,  blot  fordi  jeg 
protesterede,  da  man  kaldte  Moltke  en  Blodhund ;  men  hvor  ugjerne 
tænker  man  paa  alt  det  Blod,  han  har  ladet  flyde,  eller  paa  alle 
de  haarde  Befalinger,  som  denne  af  Naturen  saa  humane  Mand  har 
følt  det  som  sin  Pligt  at  udstede!  Han  er  stor  nok  til  at  fordømme 

Krigen  og  dens  Rædsler;  han  søger  en  ufuldkommen  Trøst  i  den 
Forestilling,  at  et  stærkt  Tyskland  er  den  bedste  Borgen  for  Fred 
i  Evropa;  men  iøvrigt  er  han,  som  det  lader  sig  forstaa,  paa  dette 
ene  Punkt,  i  sin  Betragtning  af  Krigen,  slagen  af  en  Usikkerhed, 
som  han  paa  intet  andet  Punkt  forraader.  Den  store,  gjennem- 
dannede  Personlighed  ser  i  Krigen  et  Barbari  —  det  tyske  Riges 
Feltmarschal  kan  ligefuldt  ikke  tænke  sig  en  Tid,  hvor  der  ikke 
længere  skulde  være  Brug  for  en  Hær. 

Denne  Modsigelse  er  paa  en   meget  slaaende  Maade  kommet 
frem  i  offenlige  eller  offenliggjorte  Udtalelser  af  ham.     I  et  Brev  til 
Fredsligaen  erklærede  Moltke  det  nylig  for  en  Utopi  at  ville  afskaffe 
Krigen,   som  han  kaldte  »et  Element  i   den  af  Gud  indsatte 
Ordning«   og  i  en  Rigsdagstale  fra   1868  sagde  han:     »Ad  den 
internationale  Forhandlings  Vej  vil  man  aldrig  komme  til  Afvæbning; 
Krigen  er  kun  en  Fortsættelse  af  Politiken  ved  andre  Midler.«    Men  i 
an  Rigsdagstale  24.  April  1877  erklærede  han:    »Selv  et  lykkeligt 
Felttog   koster    mere   end    det  indbringer,    thi  at  kjøbe   materielle 
Goder  ved  Menneskeliv  kan  ikke   være  nogen  Vinding«,    og  i  et 
Brev  til  en  Arbejder  i  Liebstadt,    der  havde  bedet  ham  virke  hos 
Kejseren   for  en  Nedsættelse  af  Hærens  Styrke,    skrev  han  med 
endnu  stærkere  Udtryk:    »Hvem  deler  ikke  det  inderlige  Ønske  at 
se  de  tunge  Militærbyrder   lettede,    som  Tysklands  Verdensstilling 
midt  imellem  de  mægtigste  Naboer  tvinger  det  til  at  bære.     Ikke 
Fyrsterne  eller  Regeringerne    sætte  sig  derimod;    men   lykkeligere 
Forhold  kunne  først  indtræde,    naar  alle  Folkeslag   naa   til  den  Er- 
kjendelse,  at  enhver  Krig,  ogsaa  den  sejrrige,  er  en  natio- 
nal Ulykke.« 

Da  Moltke  skrev  disse  Ord,  maa  han  have  folt  Vemod.  Han 
har  som  faa  Mennesker  paa  Jorden  havt  Lykken  med  sig  i  store 
Foretagender,  men  selve  denne  Lykke  viser  sig  for  hans  Grublen 
som  Ulykke,  en  mindre  Ulykke,  der  afbøder  en  større. 

Aldrig  har  han  taget  Lykken  forfængelig.  Aldrig  er  hans 
Storhed  stegen  ham  til  Hovedet.  Han  føler  sig  baaret  af  en 
historisk  Strøm,  styret  af  en  Magt,  hvis  Navn  han  ægte  Goethesk 
lader  staa  hen,    men  som  han  hævder.     I  denne  Aatul  v&t  ta\  ^X 

han  i  1 87 1  i  sit  Brev  til  Digteren  O.  v.  Redwitz  tilbageviste  en 
Ros,  der  sammenstillede  ham  med  Fortidens  store  Mænd.  »Thi 
disse,«  skrev  han,  »vare  ogsaa  store  i  Ulykken,  vi  derimod  have 
kun  havt  lutter  heldige  Udfald  at  opvise.  Man  kalde  det  Til- 
fælde, Lykke,  Skjæbne  eller  Guds  Bestemmelse  —  Menne- 
skene alene  gjorde  det  ikke,  og  saa  uhyre  Resultater  følge  i  det 
Væsentlige  af  Forhold,  hvorover  vi  ikke  ere  Herrer.« 

Der  er  noget  ægte  Tysk  og  af  det  bedste  Tyske  i  denne  filo- 
sofiske Religiøsitet  og  denne  stille  Skepsis. 


8. 

Lyrik  og  Blomster. 

10.  Februar  1878* 

Stadig  faar  jeg  fra  Norden  tilsendt  Samlinger  af  lyriske  Digte, 
trykte  og  i  Haandékrift,  gode,  middelmaadige  og  umulige  imellem 
hverandre,  Vidnesbyrd  om  bevæget  Stemningsliv,  drømmende  Uvirk- 
somhed eller  umoden  Sentimentalitet.  I  Norden  er  der  endnu  et 
Marked  for  Lyrik,  her  er  der  intet.  Der  skrives  for  Tiden  i  Tysk- 
land kun  faa  lyriske  Digte,  blandt  disse  færre  gode  og  i  Hoved- 
staden næsten  ingen.  Paul  Heyse's  »Skizzenbuch«,  der  udkom  ved 
Juletid,  er  sikkert  den  skjønneste  Lyrik,  der  i  mangfoldige  Aar  er 
skrevet  af  en  født  Berliner,  men  den  har  ikke  kunnet  opstaa  her, 
er  sendt  herop  søndenfra.  Af  denne  sandede  Jordbund  skyde  ingen 
Kjærlighedsdigte  op.  Jeg  gad  vide  om  der  i  Berlin  overhovedet 
skrives  andre  vellykkede  Vers  end  Ernst  Dohms  rimede  Feuilletoner, 
de  fortræffelige  altid  nye  Reklamepoesier,  med  hvilken  Skrædder- 
butiken  i  Leipzigerstrazze  Nr.  110  (das  goldene  Hundertundzehn«) 
hver  Dag  gjør  opmærksom  paa  sin  Tilværelse,  og  de  groteske  Rim, 
der  synges  i  Smaatheatrenes  »Possenc: 

Alle  Ochsen  schlacht'  man,  alle  Ochsen  schlacht'  man. 
Nor  die  Orthodoxen  schlacht'  man  nicht  o.  s.  v. 


Byen   og   Tidsaanden   her  er   Lyrik   saa    ugunstig,    at   jeg   var 
ristet    til  en  Forsikring   om,    at    selv  Skoledrengene    i  Berlin    ikke 

skrive  Vers  til  deres  elskede  Gjen- 
stande.  En  Dreng  paa  sexten 
Aar  vil  her  betragte  Lyriken 
som  et  tilbagelagt  Stadium. 

Den   eneste   mig   bekjendte 
store  lyriske  Digter  her  i  Byen 
°°r  Unter  den  Linden  og  hedder  Schmidt  —  slet  og  ret.     Han  er 
rt,   Blomsterbyen,    og  kalder   sig  Schmidt   fra  Erfurt   (som 

man  siger  Hofmann  fra  Fallersleben).  Ingen  Lyriker  her  har  paa 
langt  nær  saa  megen  Farve,  Duft,  Friskhed  og  Stemning  som  han; 
ingen  komponerer  bedre.  Af  Profession  er  han  Handelsgartner,  og 
hans  Produkter  kaldes  i  det  vulgære  Sprog  for  Buketter.  Blomster- 
kurve, Blomsteropsatser  o.  s.  v.  For  mig  er  de  Hymner,  Salmer, 
Folkesange,  Elegier  og  Kjærlighedsdigte,  uden  al  Tvivl  de  bedste, 
som  gjøres  i  Berlin.  At  de  muligvis  kunne  udlægges  forskjelligt, 
have  de  tilfælles  med  megen  anden  Poesi.  Men  det  er  umuligt 
at  passere  hans  høje,  store  Spejlglasruder  uden  at  fortabe  sig  i 
Synet. 

Her  er  en  stor,  rund,  hvælvet  Buket  af  højrøde,  flammende 
Kamelia'er,  en  Lovsang  over  Skjønhed,  istemmet  af  henrykte  Følelser 
og  begejstret  Begjær.  Hvor  fin  en  Tegning  paa  hvert  enkelt  Blad 
og  hvilken  pompøs  Rytmik  i  den  kunstrige  Anordning  1  Lige  over 
for  den  ligger  en  anden  uhyre,  ganske  hvid  Buket  af  sneagtige 
Kamelia'er  hvidglinsende  som  Konkylier,  ordnede  paa  fri  men  form- 
bestemt Maade  om  hvide  Hyacinther,  imellem  hvilke  de  fine  Stilke 
af  Liljekonvaller  ryste  deres  hvide  Smaaklokker.  Højtidelig  og 
vemodvækkende  er  denne  Buket. 

Se  her  en  Blomsterpude.  Bogstaveligt  en  Pude,  naturligvis 
formet  over  et  fint,  skjult  Staaltraadsstativ.  Den  bestaar  af  lutter 
violette,  fløjelsbløde,  fløjelsglatte,  dugbesprængte  Stedmoders- 
blomster  som  skabte  til  Skammel  for  en  Kvindefod  •,  de  ere  ind- 
fattede i  en  Ramme  af  Mos,  et  mat,  graaligt  Mos  af  en  Lød  som 
Oliventræernes  Blade,  og  fra  de  fire  Hjørner  hænge  Duske  af 
Hyacinther  og  Fuchsia'er  ned  som  Kvaster.  Ikke  mangen  versifi- 
ceret Erklæring  af  ydmyg  underkastende  Elskov  har  denne 
Skjønhed. 

Her  er  en  Opsats  af  Form  som  en  gammelgræsk  Lampe,  fra 
Hovedstammen  hænge  tre  Kurve  ned,  en  fuld  af  røde  Rosen- 
knopper, en  fuld  af  Violer  og  en  fuld  af  hvide  Rosenknopper. 
Den  minder  om  hin  den  skjønneste  Lampe-Opsats,  som  blev  funden 
i  Pompeji,  den  hvis  brede  Grundflade  er  inkrusteret  med  Sølv  og 
som  paa  sin  ene  Side  har  en  lille  Bacchus,  paa  den  anden  et 
Alter.      Gregorovius  har  skrevet  sit  smukke   Hexameterepos    »Eu- 

phorion*  til  dens  Pris.  Saadan  vare  maaske  dens  tre  hængende 
Lamper  smykkede  med  Blomster,  da  den  kunstfærdige  græske 
Slave,  som  udarbejdede  den,  første  Gang  satte  den  paa  sin 
Herskerindes  Bord  i  Haab  om  ved  den  at  vinde  sin  Frihed  og 
muligt  Mere. 

Se  endelig  her  mellem  friske  grønne  Blade  lutter  store,  gule 
—  lysegule,  rødgule,  brandgule  —  Rosenknopper  i  et  Kniplings- 
væv  af  udsøgt  Finhed.  Det  synes  En,  som  havde  man  kjendt 
eller  set  en  Kvinde,  der  saa'  saadan  ud.  Der  gaarUro,  Spænding, 
Angst  og  Ild  ud  fra  denne  Blomstersammensætning.  Hvilket 
Luesmil! 

Det  er  mærkværdigt  som  Nationalforskjelligheden  lægger  sig 
for  Dagen  selv  i  noget  saa  Ringe  som  Blomsterbinding.  I  Paris, 
der  daglig  forbruger  saa  mange  Blomster,  kjender  man  kun  en 
eneste  Maade  at  binde  dem  paa,  naar  man  vil  præsentere  dem  i 
Galla.  Man  ordner  dem  aldeles  regelmæssigt,  blaa,  hvide,  røde 
for  sig,  i  Ringe  til  et  uhyre  Hjul.  Ingen  Frihed,  ingen  endog  blot 
tilsyneladende  Uorden.  Det  er  den  klassiske  Stil,  Ludvig  den 
fjortendes  Tidsalders,  de  stive  Havers,  de  figurrige  Bedes,  en  fuld- 
kommen Blomster-Arkitektur.  I  Tyskland  derimod  er  Blomster- 
bindingen  lyrisk,  overladt  til  Gartnerens  eller  Afsenderens  Inspira- 
tion. Der  er  en  rent  germanisk  Poesi  i  disse  uregelbundne,  ens- 
farvede, fint  afskyggede  Buketter. 

Evropas  Blikke  ere  i  dette  Øjeblik  henvendte  paa  Konstanti- 
nopel og  Rom.  I  Konstantinopel  har  Rædselen  sit  Sæde,  i  Rom 
Festglæden.     Thi  der  er  vel  næppe  Nogen  saa  naiv  at  ta^t  taX. 

romerske  Folks  Begravelsesfester  for  Tegn  paa  Melankoli.  Sorg- 
løse Sydboer!  Næppe  er  man  i  Rom  lykkelig  kommet  ud  af 
Sørgejubelen  for  en  elsket  Monark,  før  en  kjærlig  Himmel  sender 
Romerne  ny  Sørgejubel  over  en  ærværdig  Pave.  Hvor  stilfærdig 
og  alvorlig  er  ikke  i  Sammenligning  hermed  selv  en  Bryllupsglæde 
i  Berlin,  som  den  idag,  da  Kronprinsen  og  Prins  Friedrich  Carl 
gifte  hver  sin  Datter  bort. 

Alligevel  er  det  tydeligt  nok,  at  de  allerhøjeste  Magter  ville 
Hohenzollerne  det  vel.  Himlen  selv  fejrer  det  dobbelte  Bryllup. 
Efter  at  Dagen  i  Gaar  havde  været  indhyllet  i  en  sand  Londonsk 
Taage,  steg  Solen  idag,  varm  og  skinnende  som  en  Majsol,  op 
paa  en  Himmel,  der  fra  i  Morges  af  til  nu,  da  Illuminationen  be- 
gynder og  Stjærnerne  vise  sig,  ikke  har  været  vanheldet  af  en 
eneste  Sky.  Som  efter  en  stiltiende  Aftale  pyntede  da  ogsaa  alle 
Mennesker  sig,  og  der  var  mellem  2  og  4  en  Corso,  hvortil  jeg  i 
Berlin  endnu  ikke  har  set  Mage.  Tre  til  fire  Rækker  Vogne  ved 
Siden  af  hverandre* og  Rækkerne  saa  tætte,  at  Politiet  hvert  Øje- 
blik maatte  byde  Holdt  over  alle  Linjerne,  for  at  enkelte  Fod- 
gængere kunde  slippe  over,  og  Heste  og  Vogne  undgaa  at  filtres 
ind  i  hinanden.  Sejrsgudinden  oppe  paa  sin  Søjle,  der  i  Gaar 
ved  Middagstid  ikke  var  til  at  skjelne  for  Taage,  og  det  fra  selve 
Pladsen  under  den,  skinnede  i  sin  Forgyldthed,  saa  det  næsten 
gjorde  ondt  i  Øjnene.  Officerer  i  Gaia,  Arm  i  Arm  med  silke- 
klædte, fløjlsbedækkede  Damer;  Ryttere  i  Galop  frem  og  tilbage 
paa  Jordvejen  ved  Siden  af  Ekvipagerækken;  Festsmil  og  Fest- 
stemning. 

Der  flages  sjældent  i  Berlin,  des  mere  oplivende  tager  det  sig 
ud,  naar  det  som  i  Dag  sker  med  hundreder  og  atter  hundreder 
af  store  vimpelformige  preussiske  og  tyske  Faner.  Ja  selv  et  Par 
sachsiske  og  oldenborgske  have  til  de  høje  Brudgommes  Ære 
fundet  Plads  blandt  de  andre.  Og  henne  foran  det  store,  fæst- 
ningsagtige,  gamle  Slot  staa  i  dette  Øjeblik  Tusinder  af  Mennesker 
sammenpakkede  lige  ned  til  det  lille  Kejserpalæ  og  stirre  op  mod 
de  lange  Suiter  af  oplyste  Vinduer,  bag  hvilke  den  berømte 
Fakkeldans  nu  danses.     Det  er  en  Polonaise,   under  hvilken  hver 

Danser  holder  en  Voxfakkel  i  sin  Haand,  og  som  her  i  Berlin 
hver  Gang  et  Medlem  af  Kongehuset  formæles,  opføres  saaledes, 
at  først  det  unge  Par  i  et  Optog  med  Overhofmarschallen  og  alle 
Statsministrene  i  sin  Spidse  gjør  en  Rundgang  i  Salen  under  Musik, 
dernæst  Bruden  danser  med  Kejseren  og  saa  med  alle  Prinserne  en 
efter  en  paa  samme  Maade,  tilsidst  Brudgommen  med  Kejser- 
inden og  alle  Prinsesserne. 

Det  er  en  Dans,  som  egner  sig  vel  for  et  Militærhof,  strabad- 
serende som  en  Parade,  vidtløftig  som  en  Manøvre.  Det  er  godt, 
at  de  to  unge  Brude  ere  to  sundt  opdragne  og  tidligt  hærdede 
unge  Piger,  ellers  kunde  denne  endeløse  Dans  nok  angribe  deres 
Nerver.  For  Brudgommene  behøver  man  ikke  at  frygte;  det  er 
to  unge  Løjtnanter,  vante  til  stræng  Tjeneste,  og  den  ene  af  dem, 
Meiningeren,  er  endda  saa  strix  i  Tjenesten,  at  han  gjærne  om 
Morgenen  er  den  første,  som  møder  ved  sit  Kompagni.  Han  er 
en  ung  Mand  med  Interesser.  Han  forstaar  sig  paa  Musik,  kom- 
ponerer, holder  Foredrag  i  en  herværende  arkæologisk  Forening 
og  gjentager  dem  forsynligt  nok  et  Par  Dage  efter  i  et  af 
Militære  bestaaende  videnskabeligt  Selskab.  Han  er  tarvelig,  lige- 
frem og  lever  ikke  højere,  end  hans  Midler  tillade  ham.  Indtil  i 
Dag  har  han  boet  paa  3dje  Sal  i  et  Hus  i  den  højst  uanselige 
Invalidenstrasse,  sammen  med  Urtekræmmere  og  Blikkenslagere; 
og  det  afstedkom  nogen  Forlegenhed,  da  Kronprinsessen  en  Dag 
kjortc  hen  og  besøgte  ham  der.  Men  hun  er  selv  sparsommelig 
og  forstaar  at  paaskjønne  denne  Dyd.  En  af  mine  Bekjendte  traf 
i  Kronprinsens  Palæ  en  af  de  unge  Prinser  i  Samraad  med  sin 
Skrædder.  »De  tror  naturligvis«,  sagde  han  leende  til  ham,  »at 
jeg  skal  have  en  ny  Frakke,  men  det  er  saamæn  en  af  de  gamle 
af  Papas,  der  bliver  syede  om«.  Sligt  er  Hohenzollernsk  Tradition 
og  ingen  daarlig  eller  upopulær. 

For    en    Uges    Tid    siden    var    de    unge   Prinsessers   Udstyr 
Trousscoux  som  man  her  kalder  det  med  et  fransk  Udtryk)    ud- 
stillede paa  det  kongelige  Slot.     Der  var  stor  Rift  om  Billetter  i 
Dameverdenen.     En  Dame,    paa   hvis   Oje   og    Smag  jeg   stoler, 
mig,   at  Udstyrene  vare  forbavsende  tarvcU^e.     Hva&^tv&s 

Friedrich  Carl  havde  givet  sin  Datter  med,  var  alligevel  smag- 
fuldt. Kronprinsessen  derimod  havde  givet  sin  Datter  yderst 
uanselige  og  lidet  smagfulde  Sager.  Det  eneste,  den  unge  Dame 
fik  en  Rigdom  af,  var  Støvler;  alle  de  kostbare  Stykker  i  Sam- 
lingen vare  Gaver  fra  Fremmede. 

I  de  sidste  Uger  har  man  for  Kronprinsessens  Svigersøn  og 
hans  unge  Brud  indrettet  et  ganske  lille  Hus  i  Potsdam.  Han  har 
faaet  en  Kavaller  pg  hun  en  Hofdame;  derude  skulle  de  holde 
Hof.  Der  koketteres  dygtigt  med  denne  Simpelhed.  Men  blot 
Skin  er  den  paa  ingen  Maade.  Den  er  medvirkende  Aarsag  til,  at 
Preussen  har  bragt  det  saa  vidt  som  det  har.  De  sydtyske  Magter 
vide  det  vel.  Man  kan  høre  forbavsende  Ytringer  desangaaende. 
En  af  de  sydtyske  Gesandters  Gemalinder  talte  forleden  Dag  i  et 
stort  Selskab  med  en  Fremmed  om  denne  nordtyske  Evne  til  at 
underkaste  sin  Individualitet  under  Statstanken;  hun  følte  sig  per- 
sonligt stødt  tilbage  af  Gemytternes  Uniformering;  men  hun  an« 
erkjendte  den  Resignation,  som  bestandig  var  villig  til  at  bringe 
Ofre.  »Fordi  Preusserne  have  den,  og  fra  øverst  til  nederste, 
sagde  hun,  »ere  de  blevne,  hvad  de  er,  og  fordi  vi  mangle  den, 
ere  vi  med  alle  vore  kjære  individuelle  Særegenheder  blevne  til 
Ingenting.c 

Saaledes  talte  hun  om  det  Land,  et  af  Sydtysklands  største, 
som  hendes  Mand  her  repræsenterer.  En  saadan  Ytring  er  et 
Tidens  Tegn.  Hendes  Fader  var  en  sydtysk  Førsteminister  og  en 
af  dem,  der  før  1866  gjorde  Bismarck  skarpest  Modstand  og  havde 
mest  Tillid  til  Østerrigs  Sejr.  Nogle  truende  Ord,  han  i  sin  Tid 
udtalte,  ere  tidt  blevne  anførte.  Datteren  hører  nu  til  Bismarcks 
nærmeste  Kreds  og  til  hans  ivrigste  Beundrerinder.  Da  Talen 
faldt  paa  »Preussen c,  sagde  hun:  Man  maa  nu  sige  »Tysklande ;  det 
er  udenlandsk  Vane  endnu  bestandig  at  tale  om  Preussen  som  en 
Modsætning  til  det  store  Hele. 

i  o. 
Rigskansleren. 


12.  Marts  1878. 


Det  var  ikke  ganske  let  at  faa  Adgang  til  Kanslerdebatten  i 
Rigsdagen.  Medens  det  ellers  sædvanligvis  er  tilstrækkeligt  at  lade 
sit  Kort  bringe  ind  til  en  af  de  Rigsdagsmænd,  man  kjender,  for 
ved  hans  Hjælp  at  faa  sig  en  Plads  anvist  paa  »die  Abgeordne ten- 
Tribune  c,  maatte  man  denne  Gang  sikre  sig  et  Adgangskort  flere 
Dage  forud,  og  det  var  endda  kun  de  mere  formaaende  Rigsdags- 
mænd, som  fik  et  enkelt  at  disponere  over. 

Alle  Tilhørerpladserne  vare  fyldte  til  op  under  Taget.  I  de 
finere  Loger  saa'  man  de  samme  Ansigter,  som  man  ser  overalt  hvor 
den  Del  af  Samfundet,  der  kaldes  Selskabet,  samles;  der  var  ad- 
skillige af  de  bekjendte  Føreres  Hustruer,  som  kom  for  at  høre 
deres  Mænd  tale,  adskillige  unge  Gesandtskabs- Attachéer  med  lange 
smalle,  vel  plejede  Hænder,  soignerede  Bakkenbarter  og  en  ganske 
liden  Maane  paa  Baghovedet;  de  gabede  forskrækkeligt,  for  om 
Aftenen  i  en  eller  anden  Soirée  at  kunne  sige,  de  havde  været  der. 

Det  er  ganske  morsomt  at  sidde  der  oppe  paa  Tribunen  og 
se  ned  i  den  fra  oven  af  gjennem  Glastaget  i  Loftet  smukt  belyste 
Sal.  Der  er  mange  intelligente,  mange  interessante  Ansigter,  enkelte 
smukke  Skikkelser,  men  det  er  faa.  Jeg  ser  Friedrich  Kapp, 
sikkert  det  aabneste  og  lyseste  Ansigt  i  Salen,  sidde  bøjet  over 
sine  Papirer,  og  i  hans  Nærhed  Bamberger,  hvis  uendeligt  spirituelle 
Fysiognomi  bringer  En  til  at  glemme  Trækkenes  Uregelmæssighed 
og  den  magre  Skikkelses  besynderlige  Mangel  paa  Forhold.  De 
er  Venner  og  Partifæller,  deres  Skjæbne  er  beslægtet.  Begge  bleve 
de  dødsdømte  1848,  Bamberger  flygtede  til  Frankrig,  Kapp  til 
Amerika,  begge  have  tjent  sig  en  Formue  i  Exilet  og  begge  ere 
vendte  hjem  for  at  tage  Sæde  i  den  lovgivende  Forsamling.  Kapp 
er  Typen  paa  den  germaniske  Mand,  udrustet  med  Racens  ejen- 
dommelige Skjønhed,  Bamberger  er  Kosmopolit,  af  jødisk  Afstam- 
ning, men  med  et  Udseende,  i  hvilket  intet  Racepræg  spores. 
Kapp  er  en  af  de  Mænd,   som  oplive  en  Sal  blot  ved  dttts  l&æx- 


Bismarck  som  Taler. 


87 


Fremstilling,  ved  tappert  Frisind  og  samvittighedsfuld  Nøjagtighed, 
men  det  Fineste  af  det,  som  giver  hans  Væsen  dets  Tiltrækning, 
det  uimodstaaeligt  Ungdommelige,  det  dagklart  Straalende,  det 
hensynsløse,  burschikose  Vid  er  fløjet  bort.  Det  lykkes  Bamberger 
langt  bedre  at  tage  hele  sit  Væsen  over  med  sig  naar  han  skriver. 
Han  er  en  sjældent  fin  Stilist.  Nu  da  vi  sidde  og  vente  paa  Bis- 
marck falder  hans  gode,  lærerige  Bog  om  Bismarck  mig  ind,  i 
hvilken  han  efter  den  østerrigske  Krig  søgte  at  fortolke  Fransk- 
mændene den  preussiske  Førsteministers  Væsen.  Saa  forældet  den 
end  nu  er,  saa  er  den  dog  langt  at  foretrække  for  Hezekiels  mod- 
bydeligt servile  Bismarck-Biografi. 

Jeg  husker  tydeligt  den  Dag,  jeg  saa'  Bismarck  første  Gang. 
Det  var  fra  Rigsdagstribunen  i  Aaret  1873.  Han  sad  paa  sin  Plads 
og  skrev  paa  nogle  Papirer,  som  dybt  bukkende  Rigsdagstjenere 
modtoge  fra  hans  Haand  og  bortbragte,  alt  som  de  bleve  dem 
rakte.  Han  saa*  alvorlig  og  stræng  ud;  Ansigtet  kjendte  jeg  fra 
hans  Portræt,  men  jeg  havde  ikke  tænkt  mig  Skikkelsen  saa  rank 
og  saa  mægtig.  Efter  nogen  Tids  Forløb  forlangte  han  Ordet. 
Han  rejste  sig,  og  mit  første  Indtryk,  da  jeg  overskuede  den 
kæmpemæssige  og  kraftige  Skikkelse  i  hele  dens  Højde,  var  dette: 
Ham  havde  man  valgt  til  Konge  i  Norge,  hvis  han  i  Middelalderen 
var  bleven  født  deroppe.  Thi  han  var  flere  Hoveder  højere  end 
alle  andre  Mænd;  man  saa'  paa  ham,  at  han  var  vel  forfaren  i  alle 
kropslige  Idrætter,  en  dygtig  Rytter,  Fægter  og  Skytte,  og  hans 
Holdning  var  en  Høvdings.  De  plumpe  Ansigtstræk  tydede  paa 
hensynsløs  Vilje,  paa  en  energisk  og  gjennemskuende  Intelligens.  Jeg 
mindedes  de  Ord  af  Mérimée  efter  hans  første  Sammentræf  med 
Bismarck  i  Biarritz,  at  det  var  en  meget  elskværdig  Tysker  et  pas 
du  tout  nat/.  Hverken  naiv  eller  sentimental . . .  Han  var  allerede 
begyndt  at  tale.  I  første  Øjeblik  forbavser  hans  Foredrag;  man 
venter  noget  helt  forskjelligt;  man  undrer  sig  over,  at  den  berømte 
Taler  ikke  er  veltalende.  Han  synes  forlegen,  søger  sine  Ord, 
drejer  med  lidenskabelig  Uro  en  Blyant  mellem  sine  Fingre,  som 
vilde  han  ved  den  hurtige  Omdrejning  drive  Ordene  frem.  Han 
sine  Sætninger   stodvis,    men    med   stort  Eftertryk  tX  Ck& 

kommer  ham  paa  Læberne,    han  synes  at  prøve  dets  Værd  eller 
Vægt,  at  betænke  om  det  ikke  er  klogere  at  holde  det  tilbage,  da 
det  i  Morgen  vil  foreligge,  sort  paa  hvidt  for  alle  Verdensdele,  — 
nej!   det  synes  ham  træffende,    og  Ordet  farer  med  et  Stød  ud  i 
Salen.     Han  beherskede  den  helt,    medens  han  talte.     Han  havde 
jo  ogsaa  da,    hvad  han  i  Preussens  snart  glemte  Konflikttid  havde 
savnet,   den  uhyre  fordelagtige  Position  at  tale  for  en  overvejende 
venligsindet   Forsamling,   en  Forsamling,    hvis    Flertal    bestod    af 
lyttende  Beundrere.     Han  kunde  vove  en  Spøg  uden  Fare  for  at 
blive  misforstaaet,  og  han  vovede  mange.    Talen  var  om  en  temmelig 
ringe  Sag,  Oprettelsen  af  et   nyt  Gesandtskabshotel   i   Petersburg", 
jeg  husker,    at  han  gik  ud  jpaa   at  godtgjøre  sin  Uegennyttighed 
ved  dette  Forslag,  efter  som  han  selv  forlængst  havde  været  Gesandt 
i  Petersburg  og  ingen  Udsigt  havde   til   at  blive   det  igjen;  han 
gjorde  sig  med  et  humoristisk  Smil  til  af,  at  han  vilde  indrette  saa 
smukt  et  Hus  for  sine  »lachenden  Erben«.     Siden  da  har  jeg  ofte 
hørt  Bismarck,  men  det  første  Indtryk  er  dybest.    Hans  Person  har 
noget   fængslende:    det    grove   Ansigt    med   de   svære   Træk;    to 
Etager  af  tykke  Haarbuer  (Øjenbrynene  og  Knebelsbarten)  under 
Skaldepanden:    noget  af  Bulldoggens   og  noget  af  Løvens  Udtryk, 
overhovedet   en   Art   Herskerfysiognomi,    som    ikke   tidligere   har 
oristeret  i  Verdenshistorien-,  den  store  Napoleons  lod  sig  dog  føre 
tilbage    til   Augustustypen ,    men   her   er    intet   Traditionelt,    intet 
Imperatorisk,  Udtrykket  er  barsk  og  aabent.    De  smaa  Fødder  og 
meget  smukke  smaa  Hænder  røbe,  at  dette  Statsmandshoved  sidder 
paa  en  Junkers  Legenr,  Gangen  er  saa  let  og  elastisk  som  en  Danse- 
lærers.    Og  Ansigtets  brutale  Energi  opklares   nu   og  da  ved   et 
Lone,  der  minder  om  den  fordums  Bummier  og  Student. 


Det  er  underligt  nok,  at  de  mange  og  lange  Forberedelser  til 
en  Forandring  i  den  indre  Stilling,  om  hvilke  der  nu  snart  i  sex 
Uger  har  været  Tale,  kun  have  affødt  saa  spæd  og  lille  en  Be- 
givenhed som  det  Forslag,  Bismarck  har  forelagt  Forbundsraadet, 

at  Kejseren,  saa  tidt  og  i  saa  stort  Omfang  det  findes  passende, 
skal  kunne  indsætte  Stedfortrædere  for  Rigskansleren  i  de  mange 
forskjellige  Ressorts,  der  henhøre  under  ham.  De,  som  havde 
ventet  at  se  Rigets  eneste  ansvarlige  Ministers  alsidige  Herredømme 
erstattet  eller  begrænset  ved  Oprettelsen  af  en  hel  Kreds  af  ansvar- 
lige Rigsministerier,  ere  skuffede,  og  man  frygter  for  Fremtiden 
mere  end  Enkeltmands  Despoti  Forbundsraadets  Indflydelse.  Dette 
vil,  som  det  for  Tiden  er  indrettet,  kunne  blive  en  alvorlig  Hindring 
for  det  tyske  Riges  Fremtid.  Faar  det  Lov  at  udvikle  sig  uforstyrret, 
da  bliver  det  en  lignende  Hæmsko  paa  enhver  energisk  Rege- 
ringshandling,  som  den,  den  salig  Forbundsdag  i  Frankfurt  afgav. 
Forbundsraadet  blev  jo  nemlig  i  sin  nuværende  Skikkelse  oprettet 
umiddelbart  efter  det  nye  Riges  Stiftelse  under  Indtrykket  af  det 
store,  samdrægtige  Vaabenbroderskab  mellem  Fyrsterne  og  under 
Trykket  af  den  Velvilje  og  Taknemmelighed,  den  preussiske  Konge 
og  hans  Førsteminister  maatte  vise  i  Handling  overfor  den  store 
Gruppe  af  Suveræner,  der  —  mere  eller  mindre  af  egen  Drift,  men 
i  ethvert"  Fald  med  gode  Miner  til  det  slette  Spil  —  højtidelig  og 
frivillig  havde  tilbudt  Kong  Wilhelm  Tysklands  Kejserkrone.  Preus- 
sen kunde  under  disse  Omstændigheder  ikke  diktere  Forbundsfor- 
fatningen saaledes,  at  det  endog  uden  en  eneste  Allieret  var  i  født 
Flertal  i  Forbundets  Raad ;  man  tvivlede  maaske  i  den  første  Sejrs- 
og  Glædesrus  end  ikke  paa,  at  Allierede  i  tilstrækkeligt  Tal  altid  vilde 
være  at  paaregne.  Imidlertid  beklager  man  allerede  nu  bittert  i 
Berlin,  at  Preussen,  som  dog  er  Rigets  Hovedmagt,  dets  Hjærne  og 
dets  Vilje,  er  i  født  Mindretal  i  Rigets  Raad.  Bismarck  vilde  selv 
næppe  sky  noget  Middel  for  itide  at  bøde  derpaa;  men  den  gamle 
Kejser,  der  altid  er  mere  Følelsesmenneske  end  Politiker,  er  ham 
her  i  Vejen.  Han  er  sine  kjære  Fættere  paa  de  mindre  Troner 
taknemmelige;  han  vil  dem  vel,  han  vil  ikke  give  sit  Minde  til,  at 
deres  Suverænitet  end  yderligere  formindskes. 

De  Nationalliberales  Ønske  er  nu  det  at  faa  Rigsministerier 
oprettede,  vel  at  mærke  paa  de  Vilkaar,  at  den  preussiske  Justits-, 
Handels-,  Udenrigs -Minister  o.  s.  v.  eo  ipso  er  det  hele  Riges 
Justits-,    Handels-,    Udenrigs -Minister.      Saaledes   vilde    der    være 

dannet  en  kraftig  Modvægt  mod  Preussens  ufordelagtige  Stilling  i 
Forbundsraadet.  De  Nationalliberale  opfatte  Bismarcks  Forslag 
som  en  Overgangsform  hertil,  denne  synes  imidlertid  aldeles  ikke  at 
fole  Tilbøjelighed  til  at  faa  nye,  quasi-sidcordnedc  Ministre. 


Men  Bismarck  er  traadt  ind.  Han  ser  ilde  ud,  sygelig,  ængste- 
ligt daarlig.  Det  svære  Legeme  er  blevet  bredere,  siden  jeg  saa' 
ham  sidst;  Ansigtet  er  hvidgult,  nogle  af  de  Træk,  der  vare 
barskest,  ere  nu  tillige  noget  slappe.  Den  opslaaede  brandgule 
Uniformskrave  giver  ved  sin  skrigende  Farve  Ansigtets  Hud  en 
endnu  usundere  blegfed  Karakter.  Naar  han  rejser  sig,  forbavser 
Legemets  uhyre  Masse. 

Det  blev  en  underlig,  men  lærerig  Forhandling,  en  Ordkamp 
mellem  Partikularismen  (fra  Forbundsraadets  Side),  Skinkonstitu- 
tionalismen  (i  Rigskanslerens  Person)  og  Liberalismen  (med  Bennig- 
sen  og  Lasker  til  Ordførere),  der  alle  søgte  at  støtte  Loven  af  vidt 
forskjellige  Grunde.  Bayerns  og  Wiirtembergs  Ministre  talte  for 
Loven,  fordi  de  i  den  saa'  en  Sikkerhed  for,  at  Ideen  om  Op- 
rettelse af  Rigsministerier  var  definitivt  opgiven,  og  at  det  blev  ved 
Stedfortrædere  for  Kansleren  alene.  Bennigsen  og  Lasker  støttede 
Loven,  fordi  de,  som  de  ikke  dulgte,  i  den  saa*  det  indledende 
Skridt  til  Oprettelsen  af  Rigsministerier,  der  efterhaanden  kunde 
trænge  Forbundsraadet  mere  og  mere  i  Baggrunden.  Bismarck 
stod  midt  imellem  og  forsikrede  den  ene  Part,  at  den  ej  behøvede 
at  nære  Frygt,  den  anden,  at  han  ej  begreb,  hvortil  den  knyttede 
saa  sangvinsk  et  Haab;  og  kun  den  lille  Windthorst  sagde  alle 
Parter  Ubehageligheder  i  Øjnene,  medens  han  skar  sine  Grimacer 
fra  Talerstoler  og  erklærede,  at  han,  for  at  varetage  Enkeltstaternes 
Rettigheder,  vilde  stemme  imod  Loven. 

Bismarcks  Tale  blev  holdt  med  svag,  dæmpet  Stemme;  snart 
rejste  han  sig,  snart  satte  han  sig  igjen,  saa  stillede  han  sig  bag 
sin  Stol  og  lænede  sig  mod  Stoleryggen,  saa  lod  han  sig  bringe  et 
stort  Glas  Kognak,  og  en  halv  Time  efter  et  endnu,  medens  han 
gik  rundt  om  sin  Stol  og  talte  —  man  følte  tydelig  aX  tax& 

Kræfter  ikke  slog  til.  Det  er  klart,  at  man  har  gjort  ham  Uret, 
da  man  antog,  han  forleden  ved  Besvarelsen  af  Interpellationen 
om  Forholdene  i  Orienten,  holdt  Slutningen  af  sin  store  Tale  sid- 
dende for  derigjennem  at  motivere  sit  Afslag  paa  Indbydelsen  til 
at  deltage  i  Formælingsfestlighederne  den  foregaaende  Aften.  Man 
troede,  han  vilde  antyde  Umuligheden  for  ham  af  at  føre  Fakkel- 
dansen op  og  saaledes  redde  Skinnet,  medens  Hoffet  i  Virkelig- 
heden følte  hans  Unaade.     Nu  saa'  jeg,  at  han  er  syg. 

Hvilken  kostelig  Mine  Bismarck  satte  op,  daHofmann,  som  saa1 
ham  forgjæves  vinke  ad  en  Tjener,  i  sin  Iver  bragte  ham  et  Glas 
Vand  istedenfor  den  kraftigere  Drik,  der  holdtes  beredt  1  Faa 
Dage  efter,  den  8de  Marts,  da  han  faldt  over  Lasker  fordi 
denne  talte  for  en  vis  Selvstændighed  hos  den  projekterede 
Vicekansler,  væltede  han  i  sin  nervøse  Febrilskhed  Kognakglasset 
foran  sig. 

Lasker  var  saare  oprørt  over  Bismarcks  Urimelighed  imod  ham, 
og  paastod  privat,  at  der  laa  en  eller  anden  Plan  skjult  bag  den 
tilsyneladende  Vrede,  der  her  havde  givet  sig  Luft.  Han  anførte 
talrige  Exempler  paa  Bismarcks  dybe  Beregnethed  og  paastod,  at 
han  altid  har  sig  helt  i  sin  Magt,  men  kun  lader  anderledes.  Dog 
tilstod  han,  at  han  ej  kunde  udfinde,  hvad  Bevæggrund  Bismarck 
egentlig  kunde  have  til  at  angribe  ham,  uden  netop  en  forbigaaende 
Misstemning.  Lasker  forstaar  ikke,  at  Bismarck  altid  har  hadet  ham, 
selv  naar  han  modtog  hans  Understøttelse,  hadet  ham  med  Adels- 
mandens Had  mod  Parvenuen,  med  den  store  Godsejers  Had  mod 
Intelligensproletaren,  med  den  despotiske  Revolutionæres  Had  mod 
den  Liberale  og  endelig  med  Virkelighedsmandens  Afsky  for  alt 
Doktrinært.  Bismarck  tager  mod  Laskers  Bistand,  naar  han  kan 
bruge  den,  som  da  Lasker  forleden  ufrivilligt  gik  hans  Ærinde  ved 
at  angribe  Camphausen  (den  eneste  Minister,  med  hvem  de  Natio- 
nalliberale stod  sig),  men  han  er  ham  ikke  god  og  nærer  mindst  af 
alt  nogen  Taknemmelighed  imod  ham.  Han  har  ikke  tilgivet 
Lasker,  at  denne  gjorde  sit  til  at  forhindre  Overenskomsten  mellem 
Bennigsen  og  Bismarck,  og  under  den  Svingning,  han  nu  er  ifærd 
med  at  foretage,  er  det  hans  Interesse  at  ramme  de  to  Modstandere 

jr  og  Camphausen  ligeligt.     Lasker  angreb  Camphausen,  fordi 
for  lydigt  fulgte  Bismarck;  Bismarck  tager  Angrebet  til  Ind- 
;t,  fordi  Camphausen  ikke  følger  ham  villigt  og  lydigt  nok. 
Den  første  Lørdag  efter  sin  Tilbagekomst  gav  han  sin  første 
Soirée.    Ved  disse  store  Aftenselskaber  faa  Gjæsterne  meget  god 
Mad,  men  absolut  ingen  Vin.    I  Begyndelsen  gav  han  som  Minister 
ud    paa  Natten  »Schlummerpunschc,    i  de  sidste  Aar  faa  Gjæsterne 
ikke  andet  at  drikke  end  01.     Det  er  spartansk,    nationalt  og  — 
billigt.      Indbydelserne    udstedes    temmelig    ufravigelig,    naar   det 
gjaelder  om  ved  Elskværdighed  at  forberede  en  eller  anden  mindre 
Populær  Foranstaltning.     Soiréen  forrige  Lørdag  kan  betegnes  som 
en  Tobaksbeskatnings-Soirée.    At  Riget  trods  Milliarderne,  der  kom 
°g  gik,   i  høj  Grad  fattes  Penge,  er  bekjendt.     At  indkræve,    hvad 
fe*"  fattes,    gjennem  Matrikularbidrag  fra  de  forskjellige  Stater,    er 
bekvemt  og  bringer  desuden  Riget  i  en  pinlig  Afhængighed  af 
Smaastaterne.     Det  gjælder  derfor  for  Bismarck  om  at  sikre  sig  en 
^^et   indbringende    indirekte    Skat,    som   direkte   gaar   i   Rigets 
*^sse.     En  saadan  vilde  en  forøget  Tobaksafgift  være,    som   ingen 
^°dstand    finder.      Men    Bismarck    ønsker   Tobaksmonopolet,    som 
^-^mphausen  yderst  nødigt  vil  indlade  sig  paa.     Riget   maatte  ud- 
l>etale  den   kolossale  Erstatningssum  af  ioo  til  120  Millioner  Mark 
k*   de  nuværende  Tobaksfabrikanter,  selv  overtage  den  hele  Industri 
°S     monopolisere   alle  Udsalg.      Man    begriber,    hvilken   Forskræk- 
*else  Bismarcks  uforbeholdne  Tiltræden  af  dette  Projekt  i  Rigsdags- 
budet i  Fredags  har  vakt  i  store  Kredse,    naar  man  betænker,    at 
**^le  Byer   som  Bremen   f.  Ex.  have   en   af  deres  væsentligste  Ind- 
tægtskilder gjennem  Tobaksdriften.     Soiréen  forrige  Lørdag  havde 
**1    utvetydigt  Formaal  ved   fagre  Ord  og  Spadseren  op  og  ned   i 
^^■len  Arm  i  Arm  med  de  Paagjældende  at  bevæge  indflydelsesrige 
Rigsdagsmænd,  formodede  eller  frygtede  Modstandere  af  Planen,  til 
a*  l^gge  deres  Indflydelse  i  Vægtskaalen  for  den  eller  idetmindste 
stille  sig  neutralt. 

Aviserne  fortælle,    hvorledes  Camphausen  den  ene  Dag  ytrede 
^  mod  Tobaksmonopolet,    den  næste  Dag  for  det,    og  hvorledes 

Spliden    mellem    ham    og   Bismarck    udjævnedes   under   offentlige 
Haandtryk  og  Taarer. 

Herved  er  at  mærke  for  det  Første:  at  Taarerne  udelukkende 
vare  Camphausens  og  Haandtrykket  ganske  ensidigt,  det  gik  ud 
fra  ham  alene  og  gjengjældtes  ingenlunde;  en  Rigsdagsmand,  der 
sad  ganske  nær,  sagde  mig  endogsaa,  at  Bismarck  havde  set  ret 
ondt  paa  Camphausen,  medens  denne  tog  hans  Haand.  For  det 
Andet  var  det  intet  Tilfælde,  at  Camphausen  udtalte  sig  mod 
Tobaksmonopolet  og  blev  dementeret  lige  op  i  Ansigtet  af  Rigs- 
kansleren. De  Indviede  véd,  at  Bismarck  Maaneder  igjennem  har 
lokket  Camphausen  hen  til  den  Grav,  han  holdt  beredt  for  ham; 
han  har  i  almindelige  Udtryk  forsikret  ham  om,  at  han  var  enig  med 
ham,  og  tilmed  specielt  om  sit  Venskab;  han  lod  ham  mod  Reg- 
lerne oplæse  Trontalen  (Hofmann  skulde  egentlig  gjort  det)  for  at 
give  ham  et  Vidnesbyrd  om  sit  venskabelige  Sindelag,  og  da  han 
havde  gjort  ham  ganske  tryg,  var  det,  at  han  lod  ham  udvikle 
sin  Beskatningstheori,  for  uforudset  at  rette  et  Kølleslag  imod  ham. 
Sagen  er,  at  Bismarck  absolut  vil  af  med  Camphausen,  og  han 
er  nødt  til  at  gribe  til  stærke  Midler  for  at  faa  ham  bort,  da 
Kejseren  har  sat  sig  i  Hovedet,  at  han  er  for  gammel  til  nu  at 
»skifte  Tjenere«,  som  han  kalder  det.  Det  Visse  er,  at  han  er 
meget  gammel;  det  viser  sig  bl.  A.  i,  at  han  bestandig  glemmer 
det  lige  nylig  hændte,  f.  Ex.  om  Tirsdagen  paany  vil  afgjøre  de 
Sager,  der  definitivt  ere  blevne  ordnede  om  Mandagen. 


24.  Marts  1878. 

Vittighedsbladet  »Ulk«  havde  for  nogen  Tid  siden  en  Tegning, 
paa  hvilken  alle  Ministrene,  Bismarck  i  Midten,  vare  afbildede  sid- 
dende paa  en  kort  Bænk;  men  Bismarck  sad  saa  bredt,  med  de 
knyttede  Næver  støttede  mod  sine  Lænder,  og  optog  saa  megen 
Plads,  at  de  andre  trængtes  sammen  paa  en  ynkelig  Maade,  de 
yderste  faldt  paa  Jorden,  de  øvrige  klamrede  sig  fast,  medens 
Bænken  knagede  under  dem,    som   om  den  vilde  ryge  i  Stykker. 

Man  læste  i  deres  forskjellige  Minespil  det  stærkere  eller  svagere 
Haab,  de  gjorde  sig  om  at  kunne  holde  Pladsen. 

Nu  har  Manden  slaaet  ud  med  Armene  og  saa  at  sige  fejet 
Bænken  tom.  Grev  Eulenburgs  Orlov  er  bleven  til  definitiv  Afsked, 
og  hans  Navne,  Overpræsidenten  i  Hannover,  har  fulgt  ham. 
Camphausen  er  definitivt  fjærnet;  som  hans  Efterfølger  nævnes 
Hobrecht,  Overborgermester  i  Berlin,  tidligere  Nationalliberal. 
Fremdeles  har  Bismarck  ved  sin  sidste  parlamentariske  Middag  for- 
kyndt Justitsminister  Leonhardts  Fjærnelse  med  den  Vending,  at 
han  haabede  at  bevæge  ham  til  at  blive  paa  sin  Plads  endnu  en 
Stund,  skjønt  han,  »som  alle  de  preussiske  Ministre«  var  træt  og 
svækket.  »De  Herrerc,  sagde  Bismarck,  »begynde  alle  ivrigt  nok, 
naar  de  komme  til  Roret,  og  det  ene  Lovforslag  følger  efter  det 
andet  Men  snart  viser  det  sig,  at  Kræfterne  ikke  strække  til,  og 
efter  kort  Tids  Forløb  ere  de  opslidte.«  Hvad  Handelsministeren 
Achenbach  angaar,  da  har  Bismarck  igaar  i  Landdagen  tilføjet 
ham  en  lignende  Krænkelse  op  i  Ansigtet,  som  sidst  Finansminister 
Camphausen  i  Rigsdagen,  saa  det  antages  for  umuligt,  at  han,  selv 
med  den  inderligste  Kjærlighed  til  Porteføljen,  kan  holde  sig 
længer.  Og  til  Syvende  og  Sidst  siges  Kirkeministeren  Falck  al- 
mindeligt at  ville  fordre  sin  Afsked,  hvis  der  søges  Fred  med  Rom 
og  den  orthodoxe  Grev  Stolberg  bliver  Vicekansler.  Selv  om 
Falcks  Udtræden  af  Statens  Raad  forhales  længere  Tid,  saa  er  det 
dog  vist,  at  vi  staa  foran  tabula  rasa. 

Det  viser  sig  nu,  at  Bismarck  har  tilbudt  Bennigsen  Vice- 
leanslerposten,  hvis  han  vilde  tage  den  uden  videre.  Da  Bennigsen 
som  Betingelser  for  Overtagelsen  stillede  i)  at  nogle  andre  National- 
liberale (o:  Forckenbeck)  skulde  optages  i  Ministeriet,  2)  at  Tanken 
om  Tobaksmonopolet  blev  opgivet,  3)  at  der  blev  sikret  Rigsdagen 
en  Stemme  med,  om  hvorledes  det  ved  de  nye  Skatter  indvundne 
Overskud  skulde  anvendes,  svarede  Bismarck  med  at  erklære  de  to 
første  Betingelser  for  diskutable,  men  den  3dje  Betingelse  for  uan- 
tagelig, og  dermed  var  al  Forhandling  forbi.  Efter  at  have  op- 
givet de  Nationalliberale,  har  Bismarck  nu  vendt  sig  meget  længere 
tilhøjre  og  synes  at  ville  prøve  paa  at  regjere  med  et  a£  V^^jV- 

telsesmænd   samt  gamle  og  nye  Konservative   dannet  Parti.     D^^ 
imidlertid  et  saadant,    for  at  kunne  udgjøre  en  nogenledes  anselig 
Styrke,    ogsaa   maatte   indbefatte   de    egentlige   rigsfjendtlige  Re- 
aktionære og  Ultramontane,  ser  den  nye  Kombination  endnu  gaade- 
fuld  ud.     Begge  de  liberale  Partier  her  i  Landet  have  i  den  sidste 
Tid  gaaet  og  opsendt  de  bedste  Ønsker  for,  at  denne  Pave  maatte 
blive   ligesaa   stædig   og   umedgjørlig   som   den   forrige,    da    dette 
baade  af  Nationalliberale  og  Fremskridtsmænd  anses  for  den  eneste 
mulige  Betingelse   for   at   føre  Kulturkampen   til   et   for  Tyskland 
heldigt  og  varigt  Resultat;  nu  synes  han,  saavidt  man  kan  skjønne, 
imidlertid   at  vise  en  klog  Selvbeherskelse  og,    som  hans  Brev  til 
den  tyske  Kejser  røber,   et  quasi-forsonligt  Sindelag;   Faren  for  de 
liberale   Ideer   og   Partier   er   derfor   i   dette  Øjeblik   ingen   ringe. 
Det  vilde  unægtelig  være  højst  besynderligt,    om  vi  skulde  opleve 
det  Skuespil   at  se   de  Partier,    der  have  fostret  Enhedstanken  og 
kraftigst  bidraget  til  at  virkeliggjøre  den,   kastede  over  i  en  princi- 
piel Opposition.      Saameget  er  vist,    at  Tyskland  ikke  siden  Kon- 
flikttiden har  været  længere  fra  parlamentariske  Tilstande  end  nu. 

Man  lever  her  mere  end  nogensinde  under  den  oplyste  Abso- 
lutisme; Ministre  falde  som  Fluer  uden  at  være  styrtede  af  Rigs- 
dagen, Ministre  indsættes  uden  at  være  kaldte  til  deres  Post  af  Rigs- 
dagen, og  i  Længden  holder  ingen  Minister  det  ud  med  Kansleren 
mere  end  et  Aar  eller  to.  »Al  Respekt  for  Bismarck«,  hører  man 
tidt  sige,  »men  arbejde  sammen  med  ham  eller  under  ham,  nej 
Takle  At  være  Minister  med  Bismarck  som  Kollega,  synes  de 
fleste  det  samme  som  at  være  Triumvir  sammen  med  Cæsar  eller 
Konsul  af  Frankrige  sammen  med  Bonaparte,  og  selvstændige 
Mænd  betakke  sig  derfor. 

Under  disse  Omstændigheder  fejredes  Kejserens  8 ide  Fødsels- 
dag den  22de  med  spredte  og  blandede  Følelser.  Den  gamle 
Herre  er  bleven  nødt  til  at  »skifte  Tjenere  c  efter  en  større  Maale- 
stok,  end  han  eller  Nogen  havde  anet.  Der  hvilede  en  tung  Stem- 
ning over  Dagens  Festligheder,  og  den  næredes  af  det  kolde  Vejr 
og  den  bidende  Østenvind. 


Bismarcks  Heftighed  og  Selvbeherskelse.  gy 

Tre  Gange  har   nu  Bismarck  siden  sin  Tilbagekomst  i  forrige 

Maancd  holdt  store  Taler  i  Rigsdagen,   den    19de  Februar  om  det 

orientalske    Spørgsmaal,    den    26de    Februar   om  Tobaksmonopolet 

og  den   5te  og  8de  Marts  under  Kanslerdebatten.      I  Grunden  er 

den  første   af  disse  Taler  den   mest  betegnende   for  hans  Væsen, 

ligesom  han  altid  imponerer  langt  mere,    naar  han  taler  om  ydre 

Politik  end  om  indre.     I  sin  med  saa  megen  Selvbeherskelse  dulgte 

Magtstilling    overfor   Rusland    er   han    stor,    i   sin   parlamentariske 

Taktik  mod   de  Liberale  er  han  meget  mindre.      Macchiavellismen 

kan  paa  begge  Omraader  være  lige  nødvendig,    men  smuk  bliver 

den  først,  naar  den  er  storstilet. 

Det  er  ikke  i  det  større  eller  ringere  Maal  af  Selvbeherskelse, 
at  Forskjellen  stikker.  Rimeligvis  har  Bismarck  tiltrods  for  sin  til- 
syneladende Hidsighed  havt  sig  selv  ligesaa  meget  i  sin  Magt,  da 
han  talte  mod  Lasker,  som  da  han  besvarede  den  orientalske 
Interpellation.  Idetmindste  fortalte  den  Deputerede  Schneegans, 
at  han,  der  med  de  øvrige  Elsassere  var  tilsagt  til  Audiens  hos 
Bismarck  i  Anledning  af  Forhandlingerne  om  Elsass-Lothringen 
den  8de  Marts,  og  som  altsaa  skulde  tale  med  ham  umiddelbart 
efter  Scenen  med  Lasker,  ikke  fandt  Spor  af  Ophidselse  i  hans 
Væsen.  De  elsassiske  Deputerede  vare  yderst  ilde  tilmode  ved  at 
skulle  have  Kansleren  i  Tale  netop  i  et  Øjeblik,  da  han  var  mis- 
stemt og  forbitret,  men  de  overraskedes  behageligt  ved  at  træffe 
ham  i  bedste  Lune,  rygende  sin  Pibe  med  fuldstændig  Flegma. 
Forsaavidt  synes  det  som  om  Lasker  havde  Ret  i  at  tro  Bismarcks 
Heftighed  kunstig.  Men  ved  at  sammenligne  dette  Tilfælde  ved 
mange  lignende  kommer  jeg  til  det  Resultat,  at  Kansleren  som 
Rigsdagstaler  er  i  Stand  til  dels  koldblodigt  at  tale  sig  ind  i  en 
Heftighed,  som  han  da  virkeligt  føler,  dels  til  andre  Tider,  naar 
det  koger  i  ham  af  Forbitrelse,  formaar  ligesaa  behersket  at  bruge 
den  Lidenskab,  der  er  opstaaet  hos  ham,  og  som  da  forlader  hans 
Sind,  naar  den  er  brugt. 

Jo  mere  jeg  i  Tankerne  dvæler  ved  det,  des  fortrinligere  finder 
jeg  Bismarcks  Svar  paa  Interpellationen  i  det  orientalske  Anlig- 
gende.    I  andre  Lande  er  Besvarelsen  af  en  saadan  Fotesprø^fcV  \ 

Regelen  uinteressant,  enten  fordi  Forespørgslen  er  bestilt  eller  fon 
Ministeren    gjør   sig  Umag   for  at  finde  saa  intetsigende  Sætninge^^ 
som  muligt     Dette  er  imidlertid  ikke  Bismarcks  Art,  og  derfor  va^  -* 
Spændingen    med    Hensyn    til    hvad    han   vilde   sige    ikke    ringet 
Naturligvis  røbede  han  Intet,    som  Statskløgt  bød  at  fortie.     Rigs — ■ 
dagsmænd  have  fortalt  mig,  at  da  de  engang  bad  ham  om  Oplys-  — 
ninger  af  samme  Slags  som   fremmede  Regjeringer  af  og  til  lade 
trykke    om    deres  Forhold    til    udenrigske  Magter,    svarte   han  vel- 
villigt: »Hvis  De  sætter  Pris  derpaa,   kan  ogsaa  jeg  gjærne  udgive 
nogle  Blaabeger,  men  hvad  har  De  deraf;    det  er  jo  klart,    at  der 
ikke  trykkes   andre  Depecher  end  de,    der  egne  sig  dertilc.      Ikke 
desmindre  er  den  Kunst  beundringsværdig,  med  hvilken  han   i  sit 
Svar   viser  Ufornuften    af  at    optræde   som  Voldgiftsmand  mellem 
de  stridende  Magter  med  Sværdet  i   Haand,    præciserer  sin  Rolle 
som  den  ærlige  Mægler  og  skaaner  Ruslands  Selvfølelse,  medens  al 
hans  Politik   maa  gaa  ud  paa   at   lade  det  Byttet  fra  San  Stefano 
aftvinge. 

Da  Bennigsen  og  Hånel  lode  forespørge  hos  ham,  om  en 
Interpellation  var  ham  bekvem,  gav  han  til  Svar,  at  bekvem  var 
den  ham  ganske  vist  ikke;  han  havde  heller  set,  den  var  kommen 
fra  fjendtlig  Side  end  som  nu  fra  venskabelig,  han  havde  da  havt 
et  afvisende  Svar  beredt.  Nu  vilde  han  imidlertid  komme  og 
svare.  Han  har  grebet  Lejligheden  til  at  iføre  sig  den  ærlige 
Mæglers  beskedne  Kostume  og  saaledes  gjøre  Rusland  det  muligt 
uden  altfor  stor  Ydmygelse,  i  Tiden  at  underkaste  sig  hans  uund- 
gaaelige  Voldgift. 

Han  har  i  det  orientalske  Anliggende  selvfølgelig  bestandig 
støttet  Østerrig,  hvor  han  kunde.  Allerede  i  Nikolsburg  1866  skal 
han  have  svaret  dem,  der  opfordrede  ham  til  at  drage  det  yderste 
Udbytte  af  Sejren: '  »Wir  brauchen  Oesterreich  flir  den  Orient«  og 
allerede  i  1867  tilbød  han  Østerrig  et  Forbund,  som  Beust  afslog. 
Jeg  véd  ogsaa  med  Bestemthed,  at  han  paa  et  tidligere  Stadium 
indtrængende  har  opfordret  Østerrige  til  at  rykke  ind  i  Bosnien 
og  besætte  denne  Provins  under  Paaskud  af,  at  Staten  ikke  kunde 
finde  sig  i  al  den  Uro,  som  Oprøret  i  Herzegowina  fremkaldte  paa 

dets  Grænse.  Han  var  i  sin  Tid  meget  misfornøjet  med,  at  dette 
ikke  skete.  Han  sagde  paa  sin  malende  Maade:  »Hvis  Kejseren 
havde  nogen  Kurage,  saa  vidste  han,  hvad  han  havde  at  gjøre; 
han  behøvede  blot  at  tage  sin  røde  Uniform  paa  og  stige  til  Hest 
og  ride  gjennem  Gaderne  i  Pest,  saa  kunde  han  trække  dem  alle 
sammen  efter  sig,  og  de  fulgte  ham  alle;  men  han  stoler  ikke  paa 
Nogen,  fordi  han  véd,  at  man  ikke  kan  stole  paa  ham;  han  er  og 
bliver   *ein  schlechter  Freund  und  ein  boser  Feind.«  f 

Denne  Tone    i    den    private  Omtale    af  saa   høje  Personer   er 
karakteristisk  for  det  ustyrlige  Hang  til  Ligefremhed,  som  er  et  af 
Elementerne    i    Bismarcks    meget    sammensatte    Naturel.       Der   er 
næppe  en  Potentat  i   Europa,    om  hvem  han   ikke  i  sit  Hus  har 
fort  et  lignende  Frisprog.      Han  fortalte  f.  Ex.  ved  et  stort  parla- 
mentarisk Middagsselskab  om  sit  Møde  med  Kejser  Napoleon  efter 
Sedan;  i  Begyndelsen  holdt  han  den  ceremonielle  Tone:   hvorledes 
han  var  sprungen  af  Hesten,    da  han  i  Frastand   havde  set  Hans 
Majestæt,    hvorledes    han    havde    gjort    Front    med    Haanden    ved 
Hjælmen,    havde   tiltalt  ham   i   dybeste   Ærbødighed:     Sire l    osv. ; 
hvorledes    han  indstændigt  havde  søgt  at  overtale  Hs.  Majestæt  til 
at  vende  tilbage  til   sine  Tropper    (>vi  vilde  nemlig  helst  være  fri 
for  ham,  og  allerhelst  slutte  Freden  med  ham«);    med  Et  skiftede 
han  Tone  og  sluttede  fyndigt:   >Der  Lump  war  zu  feige«. 

Udtrykket  er  haardt;  thi  hvad  Bismarck  foreslog,  var  Napo- 
leon umuligt;  han  havde  kun  ved  Hjælp  af  tyske  Bajonetter 
kunnet  gjenvinde  sin  Trone.  Ordet  Pjalt  er  overhovedet  ikke  det 
rette  Ord  om  den,  hvem  Bismarck  ved  en  anden  Lejlighed  vittigt 
har  kaldt  »une  grande  incapacité  méconnue-;  men  Napoleon  var  en 
nedbrudt  Mand  før  Sedan.  Jeg  saa'  ham  en  Dag  i  Foraaret  1S70 
skbe  sig  lille,  syg,  sammenskrumpet,  med  langsomme  Skridt  gjen- 
ntm  Louvre-Gallcriet  for  at  tage  en  nydekoreret  Sal  i  Ojesyn; 
han  gik  med  en  høj  Kammerherre  paa  hver  Side  af  sig  og  holdt 
om  begges  Arme  for  at  støtte  sig  —  som  en  tyrkisk  Sultan  eller 
en  af  Sengen  lige  opstaaet  Patient.  Hofmændene  toge  sig  ud 
*>m  Kæmper  ved  Siden  af  ham.  skjøndt  de  ikke  vare  stort  over 
Middelhøjde.     Og    nu    denne   sørgelige   Maske    under    v\mxv  VtVvcfce. 

Silkehat,  det  udslukte  Øje,  helt  uden  Blik,  til  den  friserte  Spids 
moustache  1 

Der  findes  hos  Grev  Moltke  en  Skildring  af  Napoleons  Ydre, 
som  er  overordentlig  fin,  især  fordi  der  (som  han  selv  har  sagt  det 
om  sine  Pariserbreve)  staar  saa  meget  mellem  Linjerne.  Han 
skriver  1856:  »Jeg  havde  tænkt  mig  Louis  Napoleon  større;  han 
ser  godt  ud  til  Hest,  mindre  godt  til  Fods.  En  vis  Ubevægelighed 
i  h^ps  Træk  og  i  det,  jeg  kunde  næsten  sige,  slukte  Blik  var  mig 
paafaldende.  Et  venligt,  ja  godmodigt  Smil  er  fremherskende  i 
hans  Fysiognomi,  der  har  lidet  Napoleonsk  ved  sig.  Han  sidder 
mest,  med  Hovedet  let  bøjet  til  den  ene  Side,  ganske  rolig,  og 
det    maa  vel  være  denne  Ro,    der  som  bekjendt  ikke  forlader  ham 

i    farlige  Kriser,    som    imponerer    de   bevægelige  Franskmænd 

I  Selskabslivet  bærer  han  ikke  nogen  imponerende  Holdning  til 
Skue,  og  i  Samtale  viser  han  endog  en  vis  Forlegenhed.  Han  er 
en  empereur,  ingen  Konge«. 

Man  føler,  at  Moltke  har  gjennemskuet  Louis  Napoleon.  Bis- 
marck har  leget  med  ham,  vundet  ham,  tumlet  ham,  tilintetgjort 
ham.  Hvilken  beklagelsesværdig  Figur  maa  han  hin  Septemberdag 
have  afgivet  i  sin  haabløse  Situation  overfor  den  Vældige  i  den 
hvide  Kyradseruniform l  Det  var  Fortiden  og  Nutiden,  som 
mødtes,  Europas  Voldgiftsmænd  før  og  efter  1866,  Hortenses  Søn 
med  den  mystiske  Cæsartro  paa  Stjærnen,  Eventyreren  med  dyna 
stiske  Traditioner,  den  almindelige  Stemmerets  Kejser  med  Sfinx 
tavsheden  som  Skjul  over  Mangelen  paa  Bestemthed,  Nationalite 
ternes  Talsmand,  der  holdt  Rom  besat,  Socialisten  paa  Tronen 
der  havde  brugt  Hæren  mod  Folket,  halvt  et  moderne  Menneske 
halvt  den  store  Napoleons  Neveu,  Drømmeren,  den  store  Uklare 
Søvngængeren,  den  kolde,  upersonlige,  flegmatiske  Despot  med 
Grusomhed  og  Vellyst  i  sit  Følge,  den  bløde,  elskværdige  Natur 
med  Sværmeriet  for  Ideer,  napoleonske  Ideer,  som  han  kaldte  dem, 
for  Storhed  i  Væsen  og  Færd,  i  Mangel  deraf  for  Prestige,  det  vil 
sige  imponerende  Blændværk,  og  som  begribeligt  nok  indbildte  sig 
at  have  fundet  en  Elev  af  sin  Skole  i  den  Brandenburgske 
Politiker  —  og  saa  han,  den  »Virkelige«  (i  den  Mening  hvori  Goethe 

ta^j«r  dette  Ord),  Manden,  der  stod  fastere  i  sine  Sko  end  nogen 
A.x-a.<3en  i  Europa,  som  altid  havde  havt  klare  Formaal,  altid  havde 
valgt  de  rette  Midler  og  hvem  hidtil  Alt  var  lykkedes,  Alt.  En 
Nat  urkraft  var  han,  Uroxen  fra  Germaniens  ældgamle  Skove,  som 
årtusindernes  Løb  havde  faaet  tolv  Mænds  Forstand  og  fyrre- 
i  Millioner  Menneskers  Kraft.  Da  man  i  Tyskland  var  kjørt 
i  det  dybe  Dynd,  havde  den  spændt  sig  for  Vognen  og  bragt 
i  Gang,  bragt  den  paa  farbar  Vej,  i  sikker,  uimodstaaelig  Fart. 
N"u    knuste  den  et  Kejserdømme  under  Vognens  Hjul. 

Jeg  kom  fra  Bismarcks  Ligefremhed  i   den  private  Omtale  af 

Souverainer.      Han  taler  ligesaa  frit  om  de  indenlandske  som  om 

^e     fremmede.      Mangen   lille  Anekdot,    som  jeg   har  fra  Personer, 

have  Ordene  fra  Bismarcks  Læber,    maler  hans  Maade  at  tale 

bedre  end  nogen  offentliggjort  Udtalelse,  jeg  har  set.     Til  en 

^*     mine  Bekjendte  sagde  han  ved  sit  Bord*    »De  kan  hos  mig  faa 

^^llcen  Slags  Snaps,    De  ønsker.      Kejseren  af  Rusland  har  sendt 

rrilS    en  fuldstændig  Samling  til  Foræring,  og  jeg  tilstaar  jeg  spiser 

^^digr  til  Middag  uden  en  Snaps.      Tidligere  fandt  jeg  ogsaa  altid 

"Taffels  hos  vor  Kejser  Flasken    ved  mit  Kuvert.      For  nogen 

lc*     siden  savner  jeg  den  en  Dag.      En  meget  højtstaaende  Dame 

^-^cle  ladet  en  Ytring  falde  imod  at  der  blev  drukket  Snaps  ved 

^**cles  Bord.     Jeg,  som  ingen Uraad  anede,  siger  til  Lakajen:   »En 

na-I>s<.   —    »Durchlauchtl    der  findes   ingenc   —   »Saa  hent  l «    — 

*^^ndes    Majestæt   Kejserinden    har    forbudt    at    der   maa    findes 

r*ndevin  ved  Taffeletc   —   »Ah  l   Godtl   Saa  bring  mig  et  Glas 

lkør|i    —  Et  Øjeblik  efter   bringer  Lakajen    mig   Glasset.      Jeg 

øt**rner  det;    det  var  min  Snaps.      Jeg  ser  forundret  paa  Fyren; 

k^n    bevarer  sin  uigjennemtrængeligt  underdanige  Mine.      Ser  De, 

Sa^xian   er   det   at   blive   protegeret   af  Lakajerne.     Jeg   har   altid 

s*^a.et  mig  godt  med  dem.      Bliver  jeg  ved  Hove  af  og  til  drillet 

en   Smule  fra  oven,  saa  bliver  jeg,  som  De  ser,  til  Gjengjæld  favo- 

ns^ret  fra  neden«. 

Det  er  bekjendt  nok  i  Berlin,  at  han  nu  og  da  udtaler  sig 
^dnu  langt  friere  om  selve  den  gamle  Kejser,  sammenligner  ham 
^d  »en  stædig  Hest«    (ein  stetiges  Gaul),    der  ikke  er  til  at  drive 

ud  over  en  vis  Linje,  eller  siger,  som  han  henkastede  det  til  en  af 
mine  Bekjendte  »Ærgrelser  ude,  og  naar  jeg  kommer  hjem,  ikke 
sjældent  indtil  fire  dumme  Breve  fra  Kejserenc.  Kejser  Wilhelm 
véd  deraf,  men  da  han  kjender  Bismarcks  oprigtige  og  varme 
Hengivenhed  for  ham  og  da  Kanslerens  Optræden  ved  alle  offent- 
lige Lejligheder  er  mønstergyldig,  tager  han  ham  ikke  dette  Væsen 
ilde  op.  Det  er  jo  ogsaa  kun  et  Udslag  af  den  overstadige  Kraft- 
følelse, den  i  gamle  Dage  fremfusende,  senere  i  alle  Statsanliggender, 
beherskede  Djærvhed,  som  det  maa  have  været  Bismarck  trods  al 
hans  Evne  til  Forstillelse  som  Politiker,  vanskeligere  at  lægge 
Baand  paa  og  skole,  end  man  tror. 

Særligt  ejendommelig  for  alle  slige  Udtalelser  er  deres  humo- 
ristiske Farve.  Denne  Humor  giver  undertiden  hvad  han  fortæller 
et  Skær  af  Godlidenhed,  af  godmodig  Selvsatire,  som  meget  hyp- 
pigt er  udbredt  over  hans  Ungdomsbreve  til  Søsteren  og  som 
tydeligt  nok  heller  ikke  er  fremmed  for  hans  Væsen  som  Mand. 
Der  blev  udfærdiget  Indbydelser  til  en  af  hans  sædvanlige  store 
politiske  Soiréer,  da  en  af  de  Tilstedeværende  ved  Nævnelsen  af 
Navnet  paa  en  paatænkt  Gjæst  af  Fremskridtspartiet  vovede  en 
Indvending:  >Det  gaar  ikke  an,  at  Durchlaucht  inviterer  denne 
Mand,  han  vil  heller  ikke  komme-,  De  har  i  Aaret  47  i  den  for- 
enede Landdag  fornærmet  ham  groveligt,  og  om  De  end  har 
glemt  det,  har  han  det  sikkert  ikke«.  Bismarck  summede  sig  et 
Øjeblik  paa  Sagen  og  sagde:  »Laden  Sie  ihn  ein,  und  sagen  Sie 
ihm  von  mir,  dass  ich  damals  ein  ganz  dummer  Junker  war*,  er 
wird  schon  kommen«.  Det  er  ved  denne  Form  af  Elskværdighed, 
at  han  vinder  saa  mange  Hjærter,  og  han  forsømmer  ikke  at  vinde 
Nogen  for  sig,  der  i  en  vis  Kreds  kan  skabe  offentlig  Mening  for 
ham.  Meget  lærerig  er  i  denne  Henseende  en  lille  Historie,  Bis- 
marck nylig  fortalte  sine  Gjæster  om  en  Fyr,  Kjøbmand  tror  jeg, 
der  var  født  i  Australien  af  tyske  Forældre,  og  som  havde  fore- 
taget en  Rejse  til  Europa  for  at  se  sit  Fædreland  og  dets  store  Mænd. 
Han  havde  først  løbet  Moltke  over  Dørene,  men  var  aldrig  kommen 
ind  og  var  tilsidst  paa  Grund  af  sin  Paatrængenhed  nær  kommen 
hurtigere  ned  ad  Trapperne  end  op.     Saa  gik  han  yderst  mistrøstig 

ti\  Btsinarck,    fik   forebragt   en  Tjener  sit  Ærinde   og  kom   til   sin 
FoOrtUlring  Hge   strax  ind.      Det  var  kort  før  Bismarcks  Middags- 
tid.     Fyrsten  var  yderst  huldsalig,    bad   Australeren   tage  Plads, 
lod  ham  fortælle  om  sit  Hjemland,   sin  Rejse,   sin  Vanskjæbne   hos 
Moltke  o.  s.  v.   og  da  Fyrens  pudserligt-naive  Væsen  morede  ham, 
overvældede   han   ham  med  en  Indbydelse  til   at  spise  til  Middag 
der   i  Wilhelmsstrasse    ganske   en  famille.      Gjæsten,    der   næppe 
kunde  tro  sine  Øren,  tog  naturligvis  yderst  beæret  imod,  og  efter- 
haanden,   som   han   følte  sig  mere  hjemme  i  det  Bismarckske  Hus, 
blev  han  friere  baade  i  Udtalelsen  af  sin  Beundring  og  i  Udtrykkene 
for    sine  Ønsker.      Talen  faldt  paa  Slaget  ved  Konigsgratz.      »Om 
Durchlaucht  endnu  besad  den  Uniformskasket,    han  havde  baaret 
under  Slaget?<    —  »Hvorfor?c    —    »Fordi   det  vilde  være   ham   en 
stor  Glæde  og  Ære  at  turde  medtage  den  til   Erindringc.  —  En 
Tjener   blev   tilkaldt   og    fik  Ordre   til   at   opsøge   en   vis   gammel 
»Miitzec    etsteds    i    en    Garderobe.      Den   blev   viklet    i    Papir   og 
skjænket  Gjæsten.      Talen   gled   videre   til   den  tysk-franske  Krig. 
»Om   Durchlaucht   vel   endnu   besad   de   Støvler   som   Højstsamme 
havde  baaret   under  Slaget  ved  Sedan?«    —    »De  vil   da  vel   ikke 
ogsaa  have   dem?«    —    »Hvis   Durchlaucht   ikke   vilde   vredes,    saa 
vilde    det   være  ham  en  stor  Udmærkelse  at  modtage  dem;    de  og 
Kasketten  vilde  danne  Grundlaget  for  en  Samling;    man  kunde  da 

i  Melbourne  grunde  et  Musæum «     Bismarck,    som  er  oplagt 

til  at  gaa  ind  paa  Alt,  hidkalder  en  anden  Tjener,  giver  de  nød- 
vendige Ordrer,  og  noget  efter  bringes  et  Par  gamle,  mere  eller 
mindre  authentiske,  Rytterstøvler  ind.  En  halv  Time  efter,  da 
Kaffe  og  Likør  er  drukket,  entlediges  Australeren  salig,  fortumlet 
af  al  den  gode  Vin  og  den  ubeskrivelige  Naade,  med  Kasketten 
under  den  ene  Arm,  Støvlerne  under  den  anden,  rede  til  i  Resten 
af  sit  Liv  at  udbasune  Fyrstens  Ros  over  den  femte  Verdensdel. 

Det  vil  næppe  vare  længe  før  der  existerer  en  hel  Literatur  om 
Fyrst  Bismarck,  og  han  vil  blive  gjort  til  Gjenstand  for  det  mest 
indtrængende  psykologiske  og  politiske  Studium.  Det  er  underligt, 
at   Ingen  har  benyttet   de  i    Hezekiels  Bog  udgivne   Breve  i   For- 

ening  med  hans  Taler  til  en  Karakteristik  af  Bismarck  fra  den 
rent  menneskelige  Side.  Det  maatte  være  underholdende  at  skildre, 
hvorledes  han  med  en  Genialitet,  hvis  væsentlige  Ejendommelighed 
ikke  er  tysk,  gror  ud  af  Tysklands  Historie,  at  fremstille  hans  bru- 
sende Ungdom  med  Drikkelag,  Tærningspil,  Udskejelser  og  Dueller, 
hans  første  overmodige  Mandsalder  som  Jurist,  Landeværnsofficer, 
Godsejer  og  Landdagsmedlem,  hans  Optræden  som  ægte  kristelig- 
preussisk Junker  af  Kreuzzeitungsretningen  og  hans  tidligste  Fast- 
holden ved  Forbundet  med  Østerrig  indtil  Underkastelse  under 
Østerrig  blot  for  at  man  i  Fællig  kunde  bekæmpe  Revolution  og 
Demokrati.  Han  gaar  i  denne  første  Periode  saa  vidt  som  til  at 
forsvare  Ydmygelsen  ved  Olmiitz.  Saa  helbreder  hans  Stilling  som 
preussisk  Gesandt  ved  Forbundsdagen  ham  for  alle  Illusioner  med 
Hensyn  til  en  Samgaaen  med  Østerrig  og  hele  den  anden  Periode 
af  hans  offentlige  Liv  er  Forberedelse  til  Bruddet  med  Østerrig  og 
Sejren  over  det.  Hvilken  Opgave  at  skildre  i  alle  Enkeltheder, 
hvorledes  han  forbereder  Krigen  trods  Alt  og  Alle,  vover  den  og 
faar  Østerrig  til  at  erklære  den;  hvorledes  han  ved  at  vække  For- 
haabninger,  han  aldrig  agter  at  opfylde,  faar  Frankrig  til  at  være 
Tilskuer,  og  hvorledes  han  under  Opstanden  i  Polen  med  kold  og 
grusom  Klogskab,  men  med  rigtig  Politik,  forpligter  Rusland,  der 
alt  siden  Krimkrigens  Tid  er  forbitret  paa  Østerrig,  sa^  det  lader 
ham  raade.  Se  ham  saa  i  Mellemrummet  mellem  1866  og  70 
knytte  og  befæste  det  nordtyske  Forbund  som  Forberedelse  til 
Kejserdømmet  og  isolere  Frankrig  som  han  havde  isoleret  Øster- 
rig, endelig  fra  71  til  nu  grundlægge  det  tyske  Rige  og  sikre  det 
Fred  trods  Nabostaternes  Krigslyst.  Hans  Brutalitet  er  forfærdelig 
i  sin  Art,  især  fordi  den  stifter  Skole.  Han  er  maaske  en  Ulykke 
for  Evropa,  men  en  uhyre  Styrke  for  sit  Folk.  Thi  han  er  netop 
lige  saa  stor  en  sammensvejsende  som  sprængende  Kraft.  Hans 
praktiske  Geni  omformer  dette  nye  Tyskland  i  sit  Billede.  Man 
føler  Paavirkningen  af  hans  drøje  og  sikre  Virkelighedssans  paa 
alle  reale  og  mange  aandelige  Omraader.  En  lidt  ældre  Forsker, 
der  nogen  Tid  har  ledet  Udgravningerne  i  Olympia,  sagde  til  mig: 

Lv  i  Studiet  af  Kunstarkæologien  kan  man  hos  de  Yngre  spore 
nc>g«t  af  Bismarcks  Aand.c 

Rent  theoretisk  set  staar  han  ikke  paa  Højden   af  den  tyske 
Kultur.     Af  Tysklands  rige  Filosofi  synes  han  aldrig  at  have  mod- 
taget ringeste  Indtryk.      Der  kan  ingen  Tvivl  være  om  hans  Op- 
rigtighed,    naar   han  paa   talrige  Steder   udtaler  sig   om  sin  ortho- 
do>ce  Tro  paa  Gud,  paa  Evangelierne  o.  s.  v.     Han  kalder  sig  selv 
>r/>f  straffglåubiger  Christi,   hans  Tro   er  en   stram  Retning  som 
Soldatens  i   Geleddet,    naar  Obersten    rider   ned  ad  Fronten.     Paa 
åenrt  Medaille,    der  blev   slaaet   til   hans  Ære   efter  Krigen   lod  han 
sætte   det  Horatsiske    tPoscimur*    som   Devise.       Det    noget    fler- 
tydige Udtryk  skulde  formodentlig  paa  én  Gang  antyde  Kaldelsen 
fra   oven   og  fastslaa  i  hvilken  Grad  han  betragter  sin  Virken  som 
foreskrevet  af  uafvendelige  Kjendsgjærninger.    Men  jeg  spørger  mig, 
om  han  er  i  Stand  til  at  begribe  Goethe. 

Jeg   tror  det  ikke,    og  han  er  i  ethvert  Tilfælde  upaavirket  af 
toam.     Jeg   husker  heller   ikke   et  eneste   Citat   af  Goethe   i   hans 
Taler.      Schiller  staar   ham   nærmere,    men  det  er  ganske  tydeligt, 
at  blandt  Digterne  er  Shakespeare  hans  Mand.     Han  har  faaet  sin 
Dannelse  paa  en  Tid,    da  Shakespeare  som  Romantikernes  Afgud 
trængte  ind  i   alle   tyske  Hjem.      Han  anfører  ham  stadigt  og  har 
studeret  ham;    men  blandt   Shakespeareske   Figurer  er  atter  øjen- 
synlig Hotspur  hans  Helt,    og  sikkert  er  intet  Sted  i  »Henrik  den 
Fjerde<    ham   kjærere   end   det,   hvor   Hotspur  skildrer  sin   Harme 
ved   støvet,     krudtsværtet    og    blodig    midt    i    Stridens    Hede    paa 
Holmedon  Mark  at  skulle  staa  paa  Pinde  for  den  slikkede  Kavaler. 
Bismarck  anfører  det  etsteds  i  en  af  sine  Taler  som  malende  hans 
egen  Følelse  ved  midt  i  sit  politiske  Arbejde,    hvis  Vanskeligheder 
Ingen  i  Rigsdagen  kan  overskue,    at  skulle  aflægge  den  første  den 
bedste    parlamentariske    Kritiker    Regnskab    og    høre    paa    dennes 
Bcdreviden  angaaende  Ting,    for  hvilke   han  har  kæmpet  og   lidt. 
Det    er   ingen  Tilfældighed    at  Bismarck    er   en    ivrigere  Læser   af 
Shakespeare  end  af  Goethe.     Han  er  selv  en  Shakcspearesk  Figur. 
Og  sammenligner  man  ham  og  Moltke,   de  to  Genier,   i  hvilke  det 
nye  tyske  Rige  er  kraftigst  personificeret,  saa  er  det  interessant,  at 

Moltke,  der  i  sine  Skrifter  aldrig  anfører  Shakespeare,  derimod 
hyppigt  Oldtidens  Skribenter,  selv  har  noget  Antikt  i  sit  Væsen  og 
ligesom  synes  en  Affødning  af  det  Helleniske,  den  tyske  Civilisation 
har  optaget  og  som  har  bragt  den  saa  vidt,  hvorimod  Bismarck, 
der  ingen  Berøringspunkter  har  med  det  gamle  Hella9,  synes  en 
Udstrømning  fra  den  oprindeligere,  for  Tyskere  og  Englændere 
fælles  germaniske  Aand  i  dens  ubændige  Handlekraft. 

Hvad  er  han  for  Tyskland?  Den  Jernhandske,  der  blev 
smeddet  til  Gotz  von  Berlichingen,  da  han  havde  mistet  sin  Haand. 
Det  hele  Aarhundrede  igjennem  havde  Tyskland  jo  staaet  der 
uden  Handlekraft,  uden  højre  Haand;  da  fik  det  Jernkansleren, 
Jernredskabet,  der  med  sin  vældige  Ufølsomhed  og  Haardhed  gjen- 
gav  Kæmpen  sin  Førlighed.  Men  Haanden  er  oprindeligt  Legemet 
fremmed  og  Kæmpen,  der  bruger  den,  erholdt  den  kun,  fordi 
han  var  en  Krøbling. 

Er  Bismarck  en  Lykke  for  Tyskland,  selv  om  han  ingen  Vel- 
gjører  er  for  Menneskeheden?  Spørgsmaalet  er  ikke  saa  enkelt 
som  det  ser  ud.  Han  er  for  Tyskland  hvad  et  Par  udmærkede, 
uhyre  stærke  Briller  er  for  den  Svagsynede.  Det  er  en  stor  Lykke 
for  Manden  at  han  har  saa  udmærkede  Briller,  men  en  stor  Ulykke 
for  ham,  at  han  har  dem  nødig,  og  hans  Øjne  svækkes  i  Længden 
end  yderligere  derved. 

* 

Det  er  underligt  med  Bismarcks  Sygdom.  Hans  Læge  sagde 
forleden:  »For  en  Maaned  siden  var  han  fuldstændig  vel,  men  saa 
slog  Ærgrelsen  over  ikke  at  kunne  bevæge  Kejseren  til  at  tillade 
ham  en  energisk  Indskriden  overfor  de  russiske  Fordringer  sig  saa 
heftigt  paa  hans  Nervesystem,  at  det  er  i  høj  Grad  lidende  nuc, 
en  Udtalelse,  der  oplyser  om  mere  end  Bismarcks  Sundheds- 
tilstand. 

En  anden  Læge,  der  kjender  ham  nøje,  sagde  om  hans  Syg- 
dom: »Vist  er  han  syg;  der  er  noget  i  Vejen  med  Blodomløbet 
hos  ham,  og  at  han  nu  begynder  at  lægge  sig  Mave  til,  tyder 
heller  ikke  paa  Sundhed.     Hans  stramme  Holdning  ved  offentlige 

Lejligheder  er  forsætlig;    han  formaar  ikke  at  bevare  den  i  Privat- 
livet.    Men   hvad   der  mest  mangler  ham,    er   dog  en  eller  anden 
stor  Gjærning,    der  paany   kan   tage   alle   hans  Kræfter   i   Beslag. 
Lad  Forholdene  paany  give  ham   et  eller  andet  Herkules-Arbejde, 
og  man  vil   se,    at  det  var  Alt,    hvad   han  behøvede  for  igjen  at 
blive  rask«. 

Det  hedder  sig  jo  ogsaa,  at  han  nylig  i  en  Samtale  har 
sammenlignet  sig  selv  med  en  træt  Jægersmand,  der  udmattet 
efter  lang  Tids  Møje  er  sunket  til  Jorden  og  har  i  Sinde  rent  at 
opgive  Jagten,  indtil  Jægerdrengene  signalisere  ham  et  mægtigt  Vild- 
svin og  derved  vække  al  hans  Kraft  paany.  Det,  der  nu  skulde 
have  Tiltrækning  for  ham,  det  maatte,  har  han  sagt,  være  >etne 
ortZentliche  Sauhetzi,  en  Vildsvinejagt.  En  sagde  mig,  at  han 
t^ikte  paa  at  binde  an  med  det  sociale  Spørgsmaal. 

Problemet  Bismarck  er  dette:  Selv  forudsat  at  han  altid  saa' 
Gelere  end  de  Andre,  indtil  hvilket  Punkt  lade  Velgjærninger  sig 
Pa  3.  tvinge  et  Folk? 


1 1. 

To  Generationer.    Modsætningen  og  det  Fælles. 

1 8.  Marts  1878. 


Idag  for  30  Aar  siden  —  dette  løber  uvilkaarlig  rundt  i  Ens 
ud 


°^ed  den  hele  Dag.      Den   18de  Marts   1848  brød  Revolutionen 


i  Berlin;    derfor  Ære    være    Dagen!      Hvilken    livskraftig,    be- 

S^J^tret  Slægt  den   som   levede   da,    hvor  har   den  ikke  vovet  Liv 

S      Blod    for   sine    Forhaabninger,    sine   Illusioner,    sine   Forsætter. 

^*l  er  det,    som  det  nyskabte  tyske  Rige  skylder  Alt,    hvad  det 

^r   i  sig  af  Frisind  og  Tro  paa  Ideer. 

Der  gives  i  Tyskland  to  Generationer,    og   den,    som  forstod 
*^*ti  ret,  vilde  have  den  psykologiske  Nøgle  til  Alt,    hvad  der  her 

sker  og  vil  ske,  men  jo  længere  man  lever  i  Tyskland,  des  vanske- 
ligere bliver  det  En  at  gjøre  Iagttagelser  om  noget  saa  omfattende 
som  en  Slægt.  Hvor  ofte  hører  man  ikke  det  Ord  af  en  af  de 
Ældre  (et  Ord  sagt  med  Sorg,  med  virkelig  Bekymring):  Hvad 
skal  det  blive  til  hos  os,  naar  vi  50-aarige  dø  ud?  der  findes  slet 
ingen  Nackwuchs.  Ordet  kan  synes  besynderligt;  thi  der  skulde 
jo  synes  at  være  unge  Kræfter  nok.  Men  i  Virkeligheden  er  det 
forbavsende,  saa  faa  de  Mænd  af  den  yngre  Slægt  ere,  der  have 
helliget  deres  Liv  til  de  offentlige  Anliggender,  til  Politiken,  over- 
hovedet til  noget  Almenmenneskeligt.  Den  yngre  tyske  Slægt  er 
Specialister.  Der  findes  i  den  hele  tyske  Rigsdag  ikke  en  eneste 
Mand,  hvis  Navn  har  Klang,  som  tilhører  den  yngre  Slægt.  Der 
findes  lige  saa  lidt  en  eneste  i  den  preussiske  Landdag.  Den 
yngre  Slægt  er  en  Fjende  af  al  Dilettantisme  og  betragter  parla- 
mentarisk Virksomhed  som  Dilettanteri. 

Jeg  var  en  Dag  i  Dresden  indbudt  hos  en  berømt  tysk  Lite- 
raturhistoriker.  Efter  Bordet  tog  han  mig  til  Side  og  sagde  til 
mig:  »Vil  De  tro  det,  min  Søn  der,  denne  19-aarige  Studiosus, 
ringeagter  mig  aldeles.  ,  Han  betragter  mig  som  en  Mand  uden 
Fagkundskab,  uden  Specialitet.  Han  har  gravet  sig  ned  i  en  be- 
stemt græsk  Forfatter  og  ser  hverken  til  Højre  eller  til  Venstre 
ud  over  ham.  At  beskjæftige  sig  med  Skribenter  fra  det  18de 
eller  endog  19de  Aarhundrede  forekommer  ham  som  det  sikre 
Symptom  paa  videnskabelig  Decadence.«  Jeg  talte  med  den  unge 
Mand  og  maatte  stadfæste  Faderens  Indtryk. 

En  anden  anset  Mand,  en  Politiker  her,  sagde  en  Dag  til  mig 
om  sine  Neveu'er:  »Deres  Attraa  gaar  ud  paa  at  faa  sig  en  god 
Stilling  og  føre  et  smukt  Hus,  og  de  sige  det  lige  ud.  I  min  Tid 
var  der  unge  Mennesker  nok.  der  tænkte  saaledes,  men  de  vilde 
ikke  have  sagt  det.  c  Man  har  her  i  Tyskland  dannet  et  nyt  Ord 
for  denne  nye  Race:  man  kalder  dem  Streber,  og  den  almindelige 
Streber  er  ikke  noget  tiltalende  Fænomen. 

Iblandt  de  yngre  Videnskabsmænd  her  træffer  man  ofte  en 
forbavsende  Lærdom,  men'  de  have  til  Gjengjæld  ikke  megen 
Aand,  ikke  meget  Sving.     De  følge  med  Øjet  den  Fure  de  drage/ 

d^rcs  Arbejdsmark    er   deres    Horizont.       En    ypperlig    Skole    og 

«t:      ^Minimum   af  Talent,    det  er  Flertallets  Særkjende.      Karakterer 

^re    sjældne  iblandt  dem,    eller  rettere,    man  finder  sjældent  mere 

l*Ca rakter  end  en  samvittighedsfuld  Embedsmand  behøver.     De  rase 

tidligt  ud  —  undtagelsesvis  gjennem  Udsvævelser,  hyppigst  igjennem 

uskyldige  Drikkelag  og  Dueller  —  siden  hellige  de  sig  deres  Fag. 

Vil  man  se  det  Almenmenneskelige  repræsenteret  maa  man  da 

gaa   til    den    ældre   Slægt.      De  Yngre    er   ikke    Europæere,    men 

Patrioter    og    der    er   iblandt    dem    en    germanisk-kristelig  Gruppe, 

hvem   man   jævnlig    fristes    til    at    minde    om   Ludwig  Feuerbachs 

Ord:    »Kristendommen    lærer    ikke:    Gud   og  den  tyske  Mikkel  er 

Et,  men  Gud  og  Menneske  er  Et.« 

Det  er  trist  at  se  Konservatismen   især  i  Form  af  politisk  In- 
differentisme og  Formaalsløshed  hos  saa  mange  Unge.      Men  man 
tnaa  huske,    at  de  have   faaet  Alt  i  Vuggegave,    hvad   der  i  halv- 
hundrede Aar  stod  som  uopnaaelig  Drøm.      Besiddelsen   af  Magt 
og  Ry,  som  man  ikke  selv  har  erhvervet,  vækker  ingen  Begejstring, 
ingen  aandig  Stræben.      Den   gjør  kold   og   tilfreds   med  det  Ind- 
vundne. 

Hvor  der  endnu  findes  en  polemisk  Aand  som  hos  Duhring, 
*r  Vinen  bleven  til  Eddike  og  Begejstringen  omsat  i  Bitterhed 
og  Galde.     En  ren  Ildaand  som  Feuerbach  findes  ikke  mer. 

Og  selv  en   Mand   som   Duhring   hører   egentlig   ikke   til   den 

* 

ungt  Generation.  Han  hører  til  dem,  der  staa  paa  Overgangen 
mellem  Slægterne.  Derfor  forener  han  noget  af  Fortidens  Idealisme 
med  den  senere  Tids  Positivisme. 

Det  Samme  gjælder  om  flere  andre  af  de  Mænd,  der  give  det 
nye  Rige  dets  literære  og  kunstneriske  Præg.  Der  ligger  f.  Ex. 
paa  sin  Seng  ude  i  et  simpelt  Hus  i  den  triste  Schonhauser-Allé 
udenfor  Berlin  en  yngre  bredbringet  Mand  med  et  svært  mørkt 
Skæg  og  kloge  Øjne,  hvem  en  Knæskade  tvinger  til  at  leve  saa 
ensomt  og  ensformigt  som  en  middelalderlig  Munk,  en  Mand, 
som  ikke  mangler  den  ældre  tyske  Aands  fantastiske  og  meta- 
fysiske Element,  men  som  tænker  klart  og  i  mange  Henseender 
med  ædruelig  Skarphed,    en  Idealist  paa  sin  Vis:    Eduard  v.  Hart- 


mann,      Hans  fyrste  Hovedværk   iPhilosophré  des  Unbewuastem   i 
den  filosofiske  Bog.  der  i  det  sidste  Tiaar  har  vakt  mest  Opmærk- 


somhed i  Tyskland,  og  lians  andet  Hovedværk,  paa  hvilket  han 
i  disse  Dage  retter  Korrekturen,  er  vel  saa  meget  værd.  Hartmann 
minder  i  Mangt  og  Meget  om  den  Schellingske  Retning,    men  han 

cr   mcmJerne  tysk  ved  sin  patriotiske  Overtro  paa  den  tyske  Aands 
ubetirkgede  Overlegenhed    — -   en   Overtro,    ved    hvilken    han   staar 
langt       tilbage    for    sit   store  Forbillede   Schopenhauer,    og    han    cr 
moderne  ved    sin  altfor  energiske  Drift  til  at  henlede  Opmærksom- 
heder*    paa  sig.      Hans  Forlægger  har  med  hans  Minde   gjort   en 
Reklame   for  ham,    i  hvilken  der  er  endnu   større  Stil  end  i  hans 
Bøger,    og  Hartmann  selv  har  nedladt  sig  til  at  udgive  Udklip  af 
alle  Udtalelser   om  sig  som  Brochure   i  tre  Afdelinger:    de  liden- 
skabeligt  nedsættende  og  udskjældende  Domme,    de  roligt  bedøm- 
mende  og  de  lovprisende.      Der    er   en  Amerikanisme  heri,    som 
strider  besynderligt  mod   den  metafysiske  Mystik,    i   hvis  Tjeneste 
den  anvendes. 

Hartmann,    Bismarck    og  Wagner,    siger   en  Dame   i   en  tysk 

Roman,   ere    de   tre   Personer,    der   bestemme    det    nye  Tysklands 

Fysiognomi.     I  denne  Form  er  Sætningen  altfor  knap;   der  maatte 

nævnes  mindst  endnu  en  halv  Snes  Navne.     Et  af  dem  bærer  den, 

som  har  skrevet  Sætningen.     Henne  i  Hohenzollernstrasse  bor  han 

t  den  prægtige  første  Etage  i  et  herskabeligt  Hus.     Han  ser  mange 

Gjaester  hos  sig,    fortjener  mange  Penge,  bruger  mange  Penge,  har 

Glæde  af  at  leve  som  grand  seigneur.      En    lille  fin   cgernagtig 

Mand    med    et    skarpt   Ansigt:     Friedrich    Spielhagen.       I    denne 

Maaned  giver  han  fire  store  Soiréer;    han  har  tilbragt  Begyndelsen 

af  Vinteren  i  Montreux,    og  vil   nu   indhente  det  Forsømte.      Der 

var  udstedt  200  Indbydelseskort  til  alle  fire  Selskaber,  men  før  det 

andet  blev  han  syg  af  Overanstrængclse.     Han  arbejder  over  Evne, 

hvorom  noksom  Antallet  af  hans  Romaner  vidne.     Men  i  de  bedste 

af  dem,    som    »Familien    Hohensteinc    og    »In    Reih'   und    Gliedt, 

finder  man  nogle  Træk  af  det  nye  Riges  Grundlineamenter. 

I  mange  Maader  har  Spielhagen  den  nu  allerede  ældre  Slægts 
Præg.  Fyrrernes  blodrøde  Radikalisme  lever  i  hans  tidligere 
Bøger.  Hans  Sving,  hans  Pathos,  hans  Karaktertegning,  selve 
Stilen  i  hans  Foredrag  er  langt  mere  idealistisk  end  det  svarer  til 
Tonen  hos  de  Yngste.  Af  den  nye  Tid  har  han,  som  de,  især  op- 
taget Penny-a4iner> 'ens  rastløse  Flid  og  Udnytten  af  alle  Livsind- 
tryk.     En  berømt  Digter  blev  i  Sommer  indbudt  til  et  Landophold 

hos  Hertugen  af  G.  >Det  er  altid  en  Feuilletonc,  sagde  han. 
Digter  før  1848  havde  næppe  udtrykt  sig  saa  massivt.  Man  holc= 
den  Gang  Venskabet  og  Honoraret,  Selskabssalen  og  Forretnings 
kontoret  skarpere  ud  fra  hinanden. 

Alligevel    er   her  talrige  Idealister  blandt  den   yngste   Slægfc. 
Det  er  f.  Ex.  ligesaa  hyppigt  her  at  træffe  unge  Officerer  og  unge1 
Læger,  der  kunne  godt  Sanskrit,  som  i  Norden  at  træffe  saadanne, 
der   kunne    godt  Engelsk.      Dannelsesniveauet   er   højere,    vil  man 
sige.     Det  er  ikke  alene  det,    som  gjør  det;    her  er  en  Drift  til  at 
lære  ogsaa  det,   hvorfor  man  ej  har  praktisk,  øjeblikkelig  Brug. 

Jeg  har  her  truffet  en  ung  Musiker,  en  Elev  af  Liszt,  der,  da 
han  ønskede  at  opføre  Liszt's  »Kristusc  i  Berlin,  hvor  den  aldrig 
er  bleven  spillet,  men  manglede  Pengene  til  at  betale  de  udøvende 
Kunstnere  han  vilde  dirigere,  hver  Aften  bragte  200  Aviser  om- 
kring, for,  ludfattig  som  han  var,  efterhaanden  at  skillinge  den 
nødvendige  Sum  sammen.  Det  lykkedes  tilsidst.  Han  skrev  i 
sin  Triumf  til  Liszt  hvad  han  havde  udført,  og  at  >Kristusc  skulde 
opføres  i  Ugens  Løb.  Liszt  telegraferede  det  mest  ubetingede 
Forbud  tilbage*,  han  vilde  ikke  tillade  Opførelsen,  fordi  Berlin 
havde  stillet  sig  saa  fjendtlig  mod  Paven  og  den  katholske  Verden 
i  det  Hele  —  og  den  unge  Mand  stod  skuffet  for  al  sin  Møje. 
Men  Idealisme  vil  næppe  Nogen  nægte  ham. 

Man  maa  overhovedet,  naar  man  studerer  et  Folks  fysiogno- 
miske Grundtræk,  aldrig  glemme,  at  det  kun  er  de  groveste,  mest 
ydre,  man  først  bliver  opmærksom  paa.  Som  man  før  saa  lutter 
Letfærdighed  i  Frankrige,  ser  man  nu  altfor  let  lutter  Brutalitet  i 
Tyskland.  Der  er  altid  stor  Forskjel  paa  den  The,  Kineserne  selv 
drikker,  og  den,  der  løber  Landene  om.  Den,  der  holder  af  The, 
vil  i  ethvert  Kina  se  at  komme  til  at  drikke  af  de  Indfødtes. 

Som  Regel  kan  man  sige,  at  Idealismen  hos  den  yngre  Slægt 
—  hvor  den  findes  —  er  mere  dulgt  end  hos  den  ældre  og  iklæder 
sig  andre  Former.  Det  er  Specialisters  Idealisme.  Det  smukke 
Træk,  der  er  fælles  for  begge  Slægter,  er  hos  alle  de  Bedre  det, 
at  deres  Fag  under  deres  Hænder  forvandler  sig  til  deres  Kald. 
De   drive   det   med   den   dybe,    grundige   Alvor,    der  er  egen  for 

Tyskeren  og  som  hindrer  harfi  i  at  betragte  sin  Virksomhed  blot 
som  et  Levebrød,  noget  der  kun  er  altfor  hyppigt  anden  Steds 
særligt  i  de  romanske  Lande. 

Tyskerne  er  i  dette  Øjeblik  trods  eller  paa  Grund  af  deres  Magt- 
udfoldelse mindre  afholdte  i  Evropa  end  nogensinde.     De  frygtes 
nu   mere  end  før,  men  elskes  ikke  mere  end  tidligere.    Man  stræber 
imidlertid  ikke  nok  at  forstaa  dem.    De  tage  sig  ikke  ud  i  deres  nye 
Herlighed,  de  ere  ikke  Gentlemen  som  de  gamle  mægtige  Nationer, 
de  ere  Opkomlinger,  og  hvor  mange  Dyder  en  Parvenu  ogsaa  har, 
vindende  er  han  sjældent.     Jeg  hørte  engang  en  Ungarer  og  en 
Tysker  tale  sammen  i  en  Jærnbanevogn.    »En  Ungarere,  sagde  den 
første,    »giver  saa  mange  Penge  ud  til  Drikkepenge  i  Løbet  af  et 
Aar,  at  en  Tysker  i  det  samme  Aar  kunde  leve  af  detc     »Derfor 
have  vi  noget,    og  Ungarerne  Ingentingc,    svarede  Tyskeren  tørt. 
Hist  de  ridderlige,  ofte  kun  indbildte  og  unyttige  Dyder.     Her  de 
borgerlige  Dyder,   som  ere  lige  nyttige  for   Individet  og    Staten. 
I  andre  Lande  rejse  kun  de  Velhavende.     Den  rejsende  Englænder, 
hvor  frastødende  han  end  iøvrigt  kan  være,  tager  sig  i  sin  praktiske 
Rejsedragt  altid  hundrede  Gange  bedre  ud  end   den  fattige  tyske 
Doktor,   der  rejser  i  sin  luvslidte  sorte  Frakke.     Men  fra  Tyskland 
rejse  10  for  hver  en,   der  rejser  ud  fra  England.     Englænderen  er 
som  saadan  en  Gentleman  af  gammel  Familie,  Tyskeren  har  altfor 
ofte  langt  Nakkehaar  og  daarligt  børstede  Støvler.     Men  den  førstes 
Sol  er  i  Synken,  den  andens  staar  paa  sin  Middagshøjde. 


12. 

Statens  Kunstinteresse.  —  Tanagrafigurer. 

2.  April  1878. 

For  nylig  sluttedes  her  to  af  Staten  foretagne  Udstillinger,  som 
begge  saas  med  Interesse;  den  af  Schnorr  v.  Carolsfeldts  samlede 
Værker  (Malerier,  Udkast,  Skizzer)  i  Original  og  den  af  Tizians 
samlede  Værker  i  Kopier.    Det  er  bleven  Skik  hvert  Aax  at  tatwr 

stalte  flere  saadanne  Udstillinger  af  en  Malers  hele  Produktion  her  i 
Berlin,  en  god  Skik,  af  hvilken  der  kan  høstes  megen  Indsigt  i 
Kunstens  og  den  enkelte  Malers  Væsen.  De,  der  hidtil  kun  kjendte 
Schnorr  af  hans  smaa  snurrige  prærafaeliske  Billeder  i  Dresdener- 
galleriet,  der  ere  holdte  omtrent  i  samme  Stil  som  Tiecks  og 
Wackenroders  første  romantiske  og  fromladne  Værker,  fik  her  en 
langt  bedre  Mening  om  denne  ægte  germaniske  og  rastløst  stræbende 
Kunstnersjæl.  Han  levede  1794 — 1872  og  arbejdede  sig  med 
Tidsalderen  hurtigt  og  energisk  ud  af  Romantikens  affekterede  Ten- 
denser. Hvad  Tiziansudstillingen  angaar,  da  kunde  den  jo  kun 
for  den,  der  ikke  kjendte  Billedernes  Originaler,  have  en  særdeles 
Betydning;  men  da  næsten  hvert  af  de  berømteste  Malerier  (f.  Ex. 
den  himmelske  og  jordiske  Kjærlighed  fra  Palazzo  Borghese  eller 
Venus  fra  Tribunen  i  Florents)  forelaa  i  flere  Kopier,  kunde  man 
more  sig  med  at  sammenligne  de  moderne  Kunstneres  forskjellige 
Opfattelser  af  et  Renaissancekunstværk. 

Tizians  400-Aars-Fødselsdag  forherligedes  desuden  ved  Kunstner- 
foreningens  Maskerade,  hvor  Festspillet  iaar  havde  Titelen  »Tiziano 
Vecellio«.  Det  var  under  den  brogede  Maskestøj  (Herrer  alene  i 
højst  fantastiske  Dragter)  næsten  umuligt  at  høre  et  Ord  af 
Stykket;  men  i  disse  Dage  har  Forfatteren,  den  elskværdige  Ud- 
giver af  et  Tidsskrift  for  Ungdommen,  Julius  Lohmeyer,  udgivet 
dette  tilligemed  sine  andre  Festspil  ved  Kunstnerkarnevalerne  i  et 
nydeligt  udstyret  Bind,  betitlet  »Kiinstlerfestspielec  Et  af  disse 
Stykker  >Malerholle«  kaldet,  er  morsomt;  det  skildrer,  hvorledes 
den  akademiske  Kunstner  Leberthran,  der  ligesom  Faust  har 
studeret  Anatomi,  Mythologi  og  Modeller  uden  at  blive  klogere  end 
han  var,  navnlig  uden  at  blive  klog  over  hvilken  Retning  han 
skal  vælge  i  Kunsten,  og  hvilken  Mester  han  skal  følge,  maner 
Djævelen  og  af  ham  føres  ned  i  Helvede,  hvor  de  største  Malere 
opholde  sig  efter  Døden. 

Det  Betegnende  for  disse  Festspil  er  deres  Harmløshed.  Tonen 
er  trods  det  udelukkende  mandlige  Publikum  saa  decent,  at 
Alt  kunde  spilles  for  unge  Piger  —  man  tænke  sig  til  Sammen- 
ligning Overgivenheden  i  en  Kunstner-Karnavals-Spøg  i  Paris  —  og 

Stilen  er  dernæst  saa  braadløs,    saa  upersonlig,    at  ingen  kan  føle 

sig£       saaret.     I  Frankrig  vilde  Lystigheden  sætte  sig  ud  over  alle 

A^rastandsregler,    i  Danmark  blive  mere   eller  mindre  ondskabsfuldt 

satirisk.     Her  finder  ingen  af  Delene  Sted,    det  første  ikke   fordi 

Hentydninger  til  Kjønslivet  overhovedet  ikke  forekomme  i  det  bedre 

Selskabs  Forlystelser,    det  andet  ikke,    fordi   Æresfølelsen   er  saa 

kilden,  at  Ingen  taaler  den  Art  Angreb,   som  i  Danmark  foretages 

under  Spøgens  Maske.     Hvad  det  i  Kjøbenhavn   vilde   anses   for 

umuligt   at  beklage  sig  over,   vilde  i  Berlin   afføde   en  Udfordring. 

Morskaben    er   derfor  godmodigere,    uskyldigere.     Man   nyder  den 

her   uden  de  stærke  Doser  af  Peber  og  Salt  som  i  Norden. 

Et  i  disse  Dage  udgivet  Bind  Afbildninger   >Die  Terracotta- 
"ff**ren   aus  Tanagra«    tilgængeliggjør  for  Udlandet   en   af  Berlins 
største  Skatte.     Det  tyske  Rige  har  som  bekjendt  indlagt  sig  For- 
tjenester  af  den   græske   Kunst   ved    at   lade    store   Udgravnings- 
aroejder  foretage  i  Grækenland  for  sin  Regning,    uklogt  nok  uden 
at   forbeholde  sig  andet  derfor  end  Afstøbninger.     Nogle  Originaler 
"i*<ies  imidlertid  dog  paa  Musæet  i  Berlin,  og  de  ere  siden  ifjor  til- 
gængelige for  Offentligheden.    Det  er  Terracottafigurer  fra  Tanagra. 
^Vnet  af  dem   er  maaske   den  fineste  Skjønhedsnydelse,    man  kan 
"ave   her  i   Berlin,    naar  Talen   er  om  bildende  Kunst.     I  ethvert 
Tilfælde  kan  man  umuligt  ellers  gjennem  Øjet  faa  et  saa  lærerigt 
Indblik   i    den    græske    Kultur    under    dennes    skjønneste   Periode. 
^*sse  Smaafigurer  forene  Fotografiens  Livlighed  med  Billedhugger- 
kunstens Idealitet.     De  i  Pompeii  forefundne  Miniaturkunstsager  ere 
intet  imod  dem;    thi  disse  ere  Værker  fra  Grækenlands  allerbedste 
l*d,  medens  hine  stamme  fra  Romernes  sildige  Tidsalder. 

Man  tier  om,  hvorledes  Sagerne  fra  Tanagra  overhovedet  ere 
koir^e  til  Berlin.  De  Indviede  lægge  Fingeren  paa  Munden,  naar 
^n  spørger.  Den  græske  Regering  har  jo  strengelig  forbudt  Ud- 
førselen af  noget  antikt  Originalarbejde.  Men  den,  som  ikke  har 
Udsigt  til  at  komme  til  Grækenland,  glæder  sig  over,  at  Forbudet 
*  blevet  overtraadt. 

Her  er  græske  Damer  med  deres  spidse  (omtrent  japanesiske) 
Hatte  og  med  den  hjærteformige  Vifte  i  Haanden,  der  bevæge  sig 
frem  stolt  skridende;  Holdningen  er  herlig,  værdig  uden  at  være 
stiv.  Det,  som  især  overrasker,  er  Ansigternes  forbavsende  Liv; 
saa  bitte  smaa  som  de  ere,  har  Udtrykket  fuldstændigt  Portræt- 
lighedens Præg.  Det  dernæst  mest  Imponerende  er  den  Kraft, 
hvormed  det  Øjeblikkelige  i  Bevægelsen  er  grebet.  Kjødfarven  er 
endnu    bevaret,    Øjnene    er    fordetmeste    blaa,    Haaret    fordetmeste 

rødt.  Rødt  Haar  har  øjensynlig  været  Moden,  ligesom  2000  Aar 
senere  i  Venedig.  Der  er  en  Art  stolt  Koketteri  i  Maaden,  hvor- 
paa  Dragten  bæres.  En  sidder  med  Baand  om  sit  Haar,  med 
blottede  Arme,  og  har  viklet  Haanden  ind  i  sit  Gevandt;  en  Danser- 
inde er  helt  indhyllet  indtil  Munden;  en  ung  Pige,  der  ligner  en 
Syditalienerinde  fra  vore  Dage,  har  gult  Haarbaand,  rød  Overkjole, 
blaa  Underkjole,  hvidt  Skjørt  og  røde  Tøfler.  Røde  Sko  og 
Støvler  synes  at  have  været  særlig  yndede.  Ved  Siden  af  en 
Andromeda  paa  Klippen,    der  er  lænket  ganske  nøgen  med  ud- 

bx-^dte  Arme,  staa  pudsigt. nok  hendes  smaa  røde  Støvler  paa  en 
IClippepynt. 

Der  er  unge  Piger  i  en  Mangfoldighed  af  Stillinger:   siddende, 

drømmende,  sørgende,  sovende;  Piger,  som  bære  Æbler,  Duer,  Boldte, 

\~ifter;   Piger,    som  bære  hinanden,    og  det  underlig   nok   (i   flere 

G  nipper)  saaledes  at  den  Bærende  kun  holder  om  den  Andens  ene 

B«n.    Enkelte  har  Kyser  om  Hovedet,  andre  spidse  Top-Hatte. 

Endnu  morsommere    end  de    unge  Piger    ere   Børnene.      Det 
barnlige  Udtryk  er  saa  levende  truffet,  at  næppe  et  Fotografi  kan 
maale  sig  dermed,  skjønt  man  mindes  derom.     Der  er  især  en  lille 
Fyr,  der  sidder  helt  indhyllet  i  en  skjævtsiddende  Kappe,  en  rigtig 
smuk  Dreng,  der  ganske  har  det  Udtryk  som  Børn,  der  blive  foto- 
graferede, have.     En  hel  Række  af  smaa  flyvende  Eroter  har  man 
fundet,   som  øjensynlig  have  været  sendte  som  en  Slags  Nytaars- 
praesenter.     En  bærer  en  Boldt,   En  en  Tavle,   En  et  Par  Sko,  En 
«  fuld  Sæk,    En  har  en  lille  Pige  paa  Armen.     Saa  er  der  videre 
de  egentlig  realistiske  Fremstillinger  af  Livet:  En  Skolemester,  som 
pfyglcr  sine  Elever,    en  Æseldriver,    som   driver  et  Æsel   med   en 
\ins2k,  en  Frisør,  som  udøver  sin  Kunst,  en  Bager,  der  arbejder  i 
sin  Profession  o.  s.  v.,  alt  smaat,  men  i  høj  Grad  tydeligt  og  nøj- 
agtigt.     Hertil   slutte  sig    endelig    saadanne    groteske  Figurer  og 
Grupper,  som  minde  om  dem,  man  den  Dag  i  Dag  ser  i  de  franske 
Galanteributiker.      I    det   blotte    Gjøgl   kunne   vi    nutildags   endda 
komme  Grækerne  nærmest.     Overfor  alt  det,    der  er  udført  i  ædel 
og  simpel  Stil  føler  man  den  uendelige  Afstand.    Den  hele  moderne 
Kunstsans  er  og  bliver  barbarisk  i  Sammenligning  med   den   som 
fandtes  hos  hine  gamle  Bøoter,  der  blandt  deres  Landsmænd  gjaldt 
for  dumme. 

Hvor  ringe  Forstaaelscn  selv  her  i  Berlin  er  for  disse  Miniature- 
Kunstværkers  ejendommelige  Skjønhed,  viser  et  saadant  novellistisk 
Forsøg  som  den  unge  Digter  Ernst  von  Wildenbruchs  af  Kritiken 
roste  »Der  Meister  ausTanagra<.  Billedhuggeren  Siemering  ytrede 
træffende,  at  man  ved  Læsningen  følte,  Wildenbruch  aldrig  havde 
<ct  et  Billedhugger- Værksted.  Men  saadanne  Herligheder  som  disse 
Smaafigurer  ere  jo  ogsaa  kun  til  for  nogle  Udvalgte. 

Det  er  Lykken  ved  at  bo  i  Berlin,  at  man  her  er  paa  et 
hvor  alt  det  Ypperste  strømmer  sammen,    de  sjeldneste  Kunstsagc^^ 
som  de  betydeligste  Mennesker.     Her  residerer  en  Regering,    sove: 
Intet  sparer  for  ogsaa  aandeligt*  at  hævde  det  nye  Rige  dets  Stilling^ 
som  Verdensmagt. 

Udlandet  maa  studere  Tanagrafigurerne  i  det  nye  Værk  om 
dem;  man  vover  ikke  at  tage  Afstøbninger,  da  Figurerne  vilde 
lide  derunder.  Derimod  kunne  frie  Efterligninger  naturligvis  fore- 
tages, men  de  ville  altid  kun  blive  mere  eller  mindre  slette  Over- 
sættelser. 

Berliner-Selskabsliv. 

16.  April  1878. 

Foraaret  er  kommet  med  en  pludselig  overvældende  Varme, 
der  virker  pinlig  og  trykkende  paa  Nervesystemet.  Dagen  efter  at 
man  havde  baaret  Vinterfrakke  uden  at  være  for  varm,  kunde  man 
end  ikke  taale  en  let  Sommeroverfrakke  uden  at  stønne  i  den  med 
Vanddampe  mættede  Solluft.  Alle  Borde  og  Stole  eré  paa  Be- 
værtningsstederne flyttede  ud  i  det  Frie,  og  ser  man  ind  i  Haverne, 
sidde  de  gode  Berlinere  og  Berlinerinder  ved  deres  01  saa  tæt 
som  Fluer  paa  et  Fad  Mælk  ved  Midsommerstid. 

I  den  sidste  Maaned  af  Vintersæsonen  har  man  i  alle  Kredse 
søgt  at  se  Venner  og  Bekjendte  hos  sig  saa  hyppigt  som  muligt, 
før  de  splittes  ad  ved  Badestederne.  Selv  det  fordringsløseste 
Samfundsmedlem  har  daglig  kunnet  finde  Indbydelser  paa  sit  Bord. 
I  sine  ydre  Former  adskiller  Berlinerselskabslivet  sig  ikke  synder- 
ligt fra  det  i  andre  store  Byer,  særligt  det  i  Paris.  Middagssel- 
skaber have  i  begge  Byer  samme  Præg,  kun  at  Tiden  er  fastsat 
et  Par  Timer  tidligere  her.  Til  Aften  træffes  man  her  noget  efter 
Kl.  9;  lidt  efter  10  vil  hele  Selskabet  i  Almindelighed  være  samlet; 
mellem  11  og  12  spises  der  til  Aften,  og  hvor  mange  Gjæster  der 

end  «\  man  sidder  altid  til  Bords;  Taler  holdes  absolut  aldrig; 
man  tager  hjem  Kl.  1  eller  senere.  Inden  for  denne  Ramme  be- 
væge* imidlertid  et  noget  særegent  Liv  sig. 

Tor  at  begynde  med  det  Groveste:    Selve  Maaltddet  spiller  en 
større  Rolle  her  end  i  de  romanske  Lande.    Medens  Franskmændene 
i  Selskab  spise  let  og  lidt  til  Aften,  og  Italienerne  slet  intet  spise, 
er  NTaaltidet  her  meget  tungt  og  solidt,    bestaaende  af  mange  og 
svaex-«  Retter,    selv  naar  det  indtages  ved  Midnatstid.      Føden  er 
Sdslcabets  drøjeste  germaniske  Element,    og  til  den  svarer  Vinen, 
der     drikkes  i  større  Kvantiteter  end  i  Frankrige  og  altid  ublandet 
Der    bødes  imidlertid  herpaa  ved  den  Ejendommelighed,    at  man  i 
Reglen  kun  drikker  én  *Sort.      Man  spørges  strax  af  Værten  om 
tnan  ønsker  rød  eller  hvid  Vin  og  træffer  sit  Valg  for  hele  Aftenen, 
en  god  Skik,  der  fortjente  at  adopteres  andensteds.     Det  slaar  den 
Fremmede,    at  Tonen  er  hjærteligere,  venskabeligere  i  Berlin  end  i 
Paris.    Jeg  tænker  ikke  paa  Værtens  Forhold  til  sine  Gjæster;  det 
er  overalt  i  dannet  Selskab  godt,    men  paa  Gjaesternes  Stilling  til 
hverandre.      Den   Mur   af  Høflighed,    Forbeholdenhed   og    Kulde, 
hvori  enhver  født  Pariser  foreløbig  indeslutter  sig  overfor  en  Ube- 
kendt, findes  ikke  her.     Den  særligt  parisiske  Egenskab,   Mistænk- 
somheden, og  den  særligt  parisiske  Følelse  af  at  være  overløbet  af 
Fremmede,    mod  hvem  det  er  bedst  at  barrikadere  sit  Hjem,   ere 
saa  at  sige  ukjendte  i  Berlin.      I   enhver  stor  Salon  slutte  de  Til- 
stedeværende her  en  Art  flygtigt  Venskab;   man  kan   præsentere 
sig  selv,    tale   med    Alle,    Herrer   og   Damer,    og   den    gjensidige 
Imødekommen    er  overordentlig  stor.      Hyppigt  sluttes  et  nærmere 
Bekjendtskab  paa  Grundlag  af  et  enkelt  tilfældigt  Møde  i  en  Sel- 
skabssal,  noget,  der  i  Paris  vist  omtrent  er  uhørt. 

Høflighedens  ydre  Former  iagttages  her  mindre  samvittigheds- 
fuldt end  der;  det  kan  her  ske,  at  den  Indbudne,  ifald  han  agter 
at  komme,  ikke  sender  noget  Svar,  idet  han  gaar  ud  fra  Regelen, 
at  den,  som  tier,  samtykker,  og  saaledes  lader  Husets  Frue  i  Uvis- 
hed, om  han  overhovedet  har  modtaget  hendes  Sendclse.  Med 
Visiter  regner  man  det  her  ikke  heller  synderligt  nøje.  Til  Gjen- 
gjdd  florerer  Titulering  i  en  saadan  Grad,    at  saa  at  sige  Ingen, 

hverken  M&nd  eller  Kvinde,  nævnes  ved  sit  Navn.  Det  maa  være 
en  meget  berømt  Mand,  man  skal  kunne  nævne  kort  og  godt  med 
et  Hr.  uden  at  han  føler  sig  saaret.  Man  mærker  selv  i  en  saa- 
dan  Udvorteshed,  at  ingen  social  Revolution  nogensinde  har  paa- 
tvunget det  tyske  Samfund  et  demokratisk  Lighedsprincip.  Det 
kan  ske,  at  man  ved  et  Bord  hører  6  Personer  titulere  hinanden 
»Herr  Geheimerathc  eller  »Herr  Doctorc,  saa  man  kun  af  Blikkets 
Retning  ved,  hvem  der  tales  til.  Man  giver  (som  i  Sverig) 
Hustruen  Mandens  Titel  og  siger  »Frau  Hauptmånnin«  og  lig- 
nende. Man  kan  ikke  som  paa  Dansk  sige  »Frue! c  alene  uden 
noget  Adjektiv  eller  Navn;  man  bruger  Tiltaleformen  »Gnådige 
Frau!« 

Det  beror  paa  at  Tyskerne  endnu  kun  have  et  poetisk  Sprog 
og  et  Curial-Sprog,  men  intet  Omgangssprog.  Det  er  et  Folk 
som  først  er  i  Færd  med  at  skabe  sig  en  Mellemsfære  mellem  den 
digteriske  Stil  og  Kancellistilen,  ligesom  det  først  er  i  Færd  med 
at  skabe  sig  en  Prosa,  der  kan  naa  op  i  Højde  med  den  tyske 
Poesi. 

Dette  Formvæsen  i  Tiltale  og  Omgang  har  sin  gode  Side. 
Den  dansk-norske  Sædvane  at  bortkaste  Formelen  »Hr.«  foran 
Navnet,  saa  snart  man  har  talt  nogle  Gange  med  hinanden,  er  et 
Symptom  paa  det  nordiske  Omgangslivs  Formløshed:  man  rykker 
især  mellem  unge  Mænd  hinanden  altfor  nær  ind  paa  Livet,  siger 
hinanden  drillende  eller  krænkende  Ord  og  Tonen  er  at  taale  det. 
Der  findes  ingen  point  dfhonneur,  saare  liden  Anstand  og  ringe 
Hensyntagen*,  alt  Sligt  opsluges  af  en  postuleret  Kammeratskabs- 
følelse.  Endnu  værre  er  det  i  Sverig,  hvor  Mangelen  paa  Tiltale- 
ord har  affødt  det  almindelige  Dusbroderskab  (ja  Dussøstervæsen). 
I  Tyskland  bortkastes  selv  mellem  unge  Mænd  kun  i  de  nærmeste 
Venskabsforbindelser  Titulaturen  »Herre,  og  Omgangsformerne  ere 
fulde  af  Hensyn,  idet  selv  den  ringeste  Tilsidesættelse  fremkalder 
Udfordring  og  Duel. 

Sammenligner  man  imidlertid  de  tyske  Tiltale-  og  Præsenta- 
tionsformer  i  Selskab  med  det  franske  Sprogs  simple  Monsieur  og 
Madame,  da  betegner  utvivlsomt  de  sidstnævnte  Udtryk,  der  tilmed 

erne  bruges  gjennem  alle  Samfundsklasser,  et  højere  Kulturtrin, 
er  i  Paris  velgjørende  at  høre  en  Politibetjent  tiltale  en  Sælge- 
kjæ rling  »Madame«  eller  at  høre  Opvarterne  paa  en  Restauration, 
de  eneste  Væsener,  som,  ikke  tituleres  »Monsieur«,  bruge  denne 
Form  i  Samtale  med  hverandre. 

I  Selskabslivet   betyde  Udtrykkene   Monsieur  og  Madame,    at 
paa*     denne   neutrale  Grund    ere   vi    for  nogle  faa  Timer  alle  lige 
ell^a:   rettere   vi    gjælde    her   ikke    ved    vor    Samfundsstilling,    vore 
Xige  Meriter  i  vort  Fag  eller  lignende,  men  kun  ved  det  Bidrag, 
"ormaa  at  give  til  den  selskabelige  Underholdning.      I  Tyskland 
slæfcer  man  sin  Stand,    sin  Livsstilling  med  sig  i  Selskabet.      Alle- 
reol^   Officerernes    Uniformer   ere    i    Selskabssalen    et  Barbari.     En 
UTxxiform  er  her  en  Plet,    der  ingensteds  hører  hjemme.      Titlerne, 
bl.  A.  bevirke,    at  Kjøbmændene   med   Undtagelse   af  de   faa 
eller    titulerede,    her   slet   ingen    selskabelig    Stilling   have, 
tde  uophørligt  om   det  Samfundshierarki,    som   man   netop   har 
"begivet    sig   i    Selskab    for    et   Par   Timer    igjennem    at    glemme. 
^aar  man  bringer  sin  Stand,  det  vil  sige  sin  Fortid  med  sig  i  Sel- 
skabet, er  man  mindre  ansporet  til  at  give  sit  Bedste  i  Øjeblikket. 
Heldigvis   ere  de  forskjellige  Livsstillinger  gode  Venner.      Det 
A-Hermeste,  hvad  der  f.  Ex.  fortælles  om  Officersstandens  Afsluttet- 
ned   og  Hovmod,   svarer  til  forældede  Tilstande,  der  nu  kun  findes 
1  Smaabyer;    de  store  Sejre  have  gjort  Hæren  populær  og  Office- 
rerne beskedne;  nu,  da  de  have  Noget  at  være  stolte  af,   have  de 
Kastet  Hovmodet  fra  sig.     Selvfølgelig  er  den  almindelige  Løjtnants- 
typ«    her  som  andensteds   ikke  synderlig  indtagende  eller  fordoms- 
fri,   dog  langt  godmodigere  end  man  tror.      Men  det  er  i  Grunden 
kua  Generalstabsofficererne  som  spille  en  Rolle  i  det  gode  Berlinske 
Selskab,  og  man  finder  sjældent  kundskabsrigere  og  finere  dannede 
Mænd  end   dem.      Man  forstaar  endnu  ikke  ret  i  Udlandet,    hvad 
dei*  højere  preussiske  Officersstand  er  for  et  Elitekorps.     Man  kan 
™n    sammenligne  det  med   det  højere  katholske  Kleresi.      Det  er 
tvende   Hierarkier,    hvor  man  med  yderste  Iver  spejder  efter  Ta- 
ftet   og  ingen  Møje  skyr  for  at  udvikle  det  og  anbringe  det  paa 
en  ^lads,  hvor  det  kan  gavne  mest.     Naar  den  tyske  Hær  i  1870 

knuste  den  franske,  saa  beroede  det  i  sidste  Instans  paa  at  der  i 
den  tyske  Generalstab  fandtes  en  70  Officerer,  der  havde  forberedt 
Alt,  og  mod  hvilke  de  Franske  ingen  Modvægt  havde  at  opstille, 
selv  om  de  ellers  hvad  Troppernes  Tapperhed  og  de  underordnede 
Befalingsmænd  angik  kunde  møde  Tyskerne  som  Ligemænd. 
Naturligvis  kan  man  i  Selskabslivet  ogsaa  udenfor  Generalstaben 
træffe  betydelige  Officerer,  om  end  mindre  hyppigt.  I  Reglen  kan 
man  dog,  naar  en  Officer  er  kommet  helskindet  (o:  uafsat)  om 
Majorshjørnet,  være  vis  paa,  at  der  er  Noget  ved  ham.  Thi 
ved  det  Hjørne,  der  fører  til  Obersten,  kasseres  alle  Middelmaadig- 
hederne  hensynsløst.  I  det  gode  Selskab  komme  Militære,  Kunst- 
nere, Skribenter,  Politikere  stadig  sammen,  og  ligesom  Officers- 
standen  herved  mister  sit  bornerede  Klassepræg,  saaledes  forhindrer 
dette,  at  Skribenterne  leve  et  Zigeunerliv  med  Zigeunersprog  og 
Sæder;  de  danne  intet  Intelligensproletariat  som  i  saa  mange 
andre  Byer. 

Hvis  man  vilde  se  meget  nøje  til  i  de  selskabelige  Kredse, 
vilde  man  ganske  vist  finde,  at  Repræsentationslysten,  Nødvendig- 
heden' af  at  sikre  sig  Forbindelser  og  vedligeholde  disse,  Trangen 
til  at  faa  indflydelsesrige  Mænd  i  Tale  og  giftefærdige  Døtre  af- 
satte, her  spiller  en  ikke  mindre  Rolle  end  andensteds.  Man  vil 
ogsaa  finde,  at  den  fine,  stadige,  gjensidige  Smiger,  der  er  alle 
Forbindelsers  Kit,  her  er  en  ligesaa  gangbar  Mynt  som  nogen- 
steds. Man  hører  den  glide  fra  Haand  til  Haand  i  alle  Grupper 
og  Kroge.  Den  har  afløst  Galanteriet  mellem  Mand  og  Kvinde, 
den  har  forlængst  fortrængt  den  hensynsløse  Tone  mellem  Mand 
og  Mand.  Men  trods  alt  dette,  er  der  her  i  det  selskabelige  Sam- 
kvem noget  Cordialt  og  Ligefremt.  Det  kan  en  Gang  imellem 
hænde,  at  en  Disput  bliver  hidsig,  at  en  Uopdragen  begaar  en 
Taktløshed  —  langt,  langt  oftere  end  i  Frankrig  —  men  selve 
dette  viser,  at  man  er  mindre  langt  fra  at  give  sig,  som  man  er. 
Man  er  naivere  og  mindre  identisk  med  sit  hvide  Halstørklæde  og 
sin  Selskabsdragt. 

Hertil  svarer,  at  det  ikke  er  det  egentlige  Konversationstalent, 
der   her  gjor  en  Mand  søgt  og  yndet  i  selskabelig  Omgang.      Faa 

sige  et  bonmot,  Faa  gaa  ud  paa  at  udtrykke  deres  Tanker 
pa.a.  en  fin  eller  slaaende  Maade;  men  alle  fortælle  gjærne,  hvad 
der     ved  sit  saglige  Indhold  kan  interessere  eller  more. 

Hvad   der  giver  Samtalerne  i  det  selskabelige  Liv  deres  store 

Interesse  for  den,  der  kommer  fra  en  By  som  Kjøbenhavn,  er  især 

den    Stoffets  overordentlige  Rigdom,   som  fremkommer  ved  Menne- 

slcenes   forskjellige   Udgangspunkter   og   Udviklingsgang.     Kjøben- 

havn  er  saa  lille,    at  i  Løbet  af  en  Uge  alle  Samtaler  der  i  alle 

'dse  dreje  sig  om  de  samme  Gjenstande.     Danmark  er  saa  lille 

saa   afsidesbeliggende,    at  Alle   i   Kjøbenhavn   have   modtaget 

samme   Opdragelse,    oplevet   de    samme   Begivenheder,    læst   de 

samme  Bøger,  ja  i  Reglen  endog  de  samme  Avisartikler  og  set  de 

samme   Theaterstykker.     Man   kjender  Et   og   det  Samme   og   er 

svidende  om  Et  og  det  Samme.      Man  taler  om  samme  Ting  paa 

samme  Maade.    Deraf  Konversationens  ubeskrivelige  Armod. 

Selskabet   i   Berlin    bestaar   kun    for   en   ringe   Del    af  fødte 

*^rlinere.     Af  tyve  Huse,  hvori  jeg  kommer,  er  der  kun  et  eneste, 

«vor   Husets   Herre    (ikke  en  Gang  Fruen   med)    er  født  i  Berlin. 

Hovedstadens  Tiltrækning   er   saa   stor,    at  Alt   hvad   der  stræber 

stærkest   fremad,    flytter  hertil.      Deraf  en  stor  Forskelligartethed ; 

™  Forskjellen  mellem  en  Bremer  og  en  Tyroler,    en  Holstener  og 

en  Schwaber  eller  Schweitzer  er  enorm.      Og  jeg  taler  her  endda 

kun    om  Tyskfødte  eller  Tysktalende,    medens  her  desuden  findes 

en     fransk,    en  engelsk,    en  russisk,    en  amerikansk  Koloni  o.  s.  v., 

hvis  Medlemmer  ingenlunde  afslutte  sig,  men  træfles  rundt  omkring. 

Den   Berlinske   Tone    gjælder   i   Tyskland    og    ikke    mindst    i 

Staden  selv  for  yderst  kritisk,    særligt  negativ  kritisk,    kjæk  indtil 

fripostighed    og   ætsende    vittig.      Den    synes  mig  i  Færd  med  at 

forandre  sin  Karakter.      Sikkert   nok  vil  den  Berlinske  Gadedreng 

°§    sikkert   nok   det   lavere  Folk    i    uoverskuelig  Tid    beholde    sin 

eJendommeligt   forvovne,    forstandigt-affærdigende   Tone.      Før   vil 

tyree  holde  op  at  flyde,  før  den  ægte  Berliner  vil  mangle  et  Svar 

°S  Svaret  sin  Snært.      Ganske  vist  er  det  ogsaa  Stilen  her  i  det 

^Hetfcgode  Selskab  altid  at  udtrykke  sig  nedsættende.     Man  river 

i  visse  Kredse  ned  paa  Alt  fordi  man  frygter  for  at  miste  Skjæret- 
af  Overlegenhed,  hvis  man  udtaler  Beundring. 

Men  ligefuldt  kan  man  i  vore  Dage  ikke  med  Rette  betegne 
den  Berlinske  Aandsretning  som  negativ,  den  nærmer  sig  i  de 
toneangivende  Samfundslag  til  at  blive  almindelig  tysk,  alt  som 
Berlin  befolkes  fra  Rigets  forskjelligste  Egne.  I  talrige  Kredse  er 
det  tunge  og  djærve  Naturer,  der  angive  Tonen.  Naar  jeg '  lader 
Tanken  løbe  rundt  ser  jeg  snart  det  brave,  skarpsindige  Luther- 
agtige, snart  den  grundige,  geniale  Lærdom,  snart  den  slanke 
Ungdoms  hjærtevindende  Godhed,  snart  glimrende  Dygtighed  i  op- 
ofrende Menneskekærligheds  Tjeneste,  snart  det  firskaarne  Væsens 
Ligevægt  i  Ærbarhed  og  Humor  føre  Ordet  og  bestemme  Husets 
Tonart.     Sligt  er  ikke  Berlinsk  i  Ordets  gammeldags  Forstand. 

Man  kan  maaske  endog  sige  at  Opfattelsesmaaden  er  mindre 
kritisk  her  end  i  Kjøbenhavn.  Man  tager  her  langt  Mere  al- 
vorligt, hvad  der  uden  mindste  Tvivl  beror  paa,  at  her  er  en 
Følelse  af  Sikkerhed  for  Landets  Fremtid  og  af  Udsigter  for  den 
Enkelte,  som  savnes  i  Danmark  og  dér  foraarsager  en  Opløsen  af 
Alt  i  Mistvivl  eller  Grin.  Ungdommen  her  finder  Lærere,  Mønstre 
og  faste  Baner  for  sig.  Den  begynder  tidligt  at  arbejde,  den 
spilder  ikke  Tid  med  at  stirre  ind  i  det  Udsigtsløse.  Det  er  utro- 
ligt, hvor  det  svækker  Modet  og  vækker  den  golde  Kritik,  at  leve 
i  et  Land,  der  bestandig  er  blevet  mindre,  stadig  er  sunket  til  en 
ringere  Vægt  i  Europa  og  som  Ungdommen  i  mismodige  Øje- 
blikke tror  dødsdømt.  Siden  Berlin  hver  Dag,  som  gaar,  føler  sig 
som  den  stedse  betydeligere  Hovedstad  i  et  stedse  mægtigere 
Rige,  er  man  bestandigt  mindre  negativ  der. 

Hvad  er  det  nu  for  en  Idé,  under  hvis  Stjærne  Selskabslivet 
her  staar?  Det  er  den,  som  betegnes  med  det  paa  Fransk  og 
Engelsk  uoversættelige  Ord  B  ildung,  efter  hvilket  vort  »Dannelse c 
er  oversat.  I  det  engelske  Selskab  gjælder  det  om  at  være 
a  perfect  gentleman,  i  det  franske  om  at  være  un  komme  de 
beaucoup  desprit\  her  er  »Dannelsensc  Hjem. 

Ordet  »Bildungc  er  ikke  særdeles  gammelt.  Det  stammer  fra 
Humanitetsperioden   og    det  er  kraftigt  betegnende  for  den  tyske 

fordi  det  udtrykker  Sammensmeltningen  af  de  to  Egen- 
som  denne  har  sat  højest  Pris  paa :  Universalitet  og  Indi- 
alitet.  »Bildung«  (Dannelse)  betyder  Universalitet  i  Modsæt- 
;  til  indskrænket  Fagdygtighed  og  »Bildung«  (Formning)  be- 
r  den  særegne  personlige  Bearbejden  af  Kundskabsforraadet  i 
^Æodsætning  til  den  videnskabelige  Videns  upersonlige  og  kollektive 
ICsLrakter. 

I  Humanitetsperioden  var  Tyskland  det  Land,  hvor  man  uden 
Sp>drgsmaal  traf  paa  én  Gang  de  mest  alsidigt  og  mest  særegent 
udviklede  Mennesker.  Endnu  bestandig  er  der  Hochgebildete,  Fein- 
él^&ildete  Forbilledet,  idetmindte  det  nominelle.  Dog  er  det  tyde- 
l*g"t,  at  der  er  en  Reaktion  i  Gjære  mod  hint  Ideal.  Filosofen 
Lazarus  har  etsteds  bemærket,  at  Ordet  Bildung  næppe  vilde  blive 
dannet  nutildags,  og  han  har  Ret,  thi  det  begynder  allerede  med 
ei*  vis  Betoning  at  faa  en  lidt  parodisk  Klang.  Da  »Dannelsen«  alt- 
*°r  ofte  er  bleven  forvexlet  med  Evnen  til  at  snakke  med  om  alt, 
«vad  det  hører  til  Bourgeoisiets  Opdragelse  at  kjende,  saa  er  den 
lidt  efter  lidt  selv  kommen  i  et  vist  Vanry.  Og  det  store  nationale 
°S  militære  Opsving  har  naturligvis  ikke  været  Humanitetsidealet 
fiur\stigt.  Det  turde  om  en  50  Aar  i  Tyskland  være  gaaet  med 
**-^iinelsen«  som  det  i  vore  Dage  er  gaaet  med  »Oplysningen«,  at 
^*r*Jet  og  Begrebet  betegner  noget  Forbigangent.  Tyskland  vil  da 
,ra&1"^  det  Land,  hvor  engang  Dannelsen  raadede,  som  Frankrig  nu 
er     ciet  Land,  hvor  engang  Høfligheden  stod  i  Flor. 

Endnu  er  Dannelsesidealet   ikke   theoretisk   fornegtet  i  Tysk- 
•,  man  finder  det  hyppigere  end  i  noget  andet  Land  tilnærmel- 
virkeliggjort  hos   de  Bedste   af  begge   Kjøn.     Ingen  anden 
^*^ds  finder  man  Kjøbmænd,  der  ere  saa  grundigt  musikalske  eller 
*— 3&rde  med   saa   mangesidig  en  Kundskab.     Det  hvorpaa   det  be- 
gynder at  skorte  er  det  Oprindelige,  Personlige  i  Dannelsen.     Fra 
*ten  vulgære  »Daiuielsesfilister«   vil,    hvis  Centralisationen  faar  Lov 
at    raade  uhindret,    en   beklagelig  Ensformighed  brede  sig   opefter 
9ennem  Samfundet  og  udslette  det,  som  længe  gav  det  selskabelige 

Llv   i  Tyskland   dets  største  Tiltrækning:    Individualitetsforskjellig- 
heden. 


126  Adel,  Penge  og  Talent. 

Med  Dannelsesidealet  hænger  det  sammen  at  Adel  og  Borger- 
stand selskabeligt  ere  ganske  anderledes  sammenblandede  her  end 
i  Kjøbenhavn.  Der  gjøres  ikke  i  et  borgerligt  Hus  noget  Væsen 
af  en  Greves  eller  Barons  Tilstedeværelse,  end  mindre  af  en  simpel 
Adeligs  —  Sligt  er  et  Hverdagsfænomen  —  og  dog  kan  det  for 
begge  Kjøns  Vedkommende  siges,  at  de  Ypperste  af  den  tyske 
Adel  ved  høj  Kultur  og  Jævnhed  i  Færd  gjøre  deres  Stand  al 
mulig  Ære,  medens  i  Danmark  som  bekjendt  Adelen  altfor  længe 
kun  har  været  Aristokrati  af  Navn. 

Pengene  spille  selskabeligt  en  ringere  Rolle  her  end  mangt  et 
andet  Sted.  Det  hænger  vel  tildels  sammen  med  det  Alt  over- 
groende  Militær-  og  Embeds- Væsen  men  dog  ogsaa  med  Dannelses- 
idealet. En  ganske  ung  fransk  Pige  af  rig  Familie,  som  her  lærte 
Tysk  og  for  første  Gang  skulde  arbejde  sig  gjennem  Goethe's 
»Faust«,  afbrød  efter  de  første  Scener  Læsningen  med  detSpørgs- 
maal:  »Hvad  mon  denne  Faust  omtrentlig  maa  tænkes  at  have 
havt  i  aarlig  Rente?«,  et  ægte  fransk  Spørgsmaal  fra  Pigelæber, 
men  umuligt  i  Tyskland.  Man  opdrages  her  til  en  andagtsfuld 
Respekt  for  Geni  og  Talent  og  deres  Værker;  paa  Heltens  Formues- 
tilstand tænker  Ingen. 

Ganske  vist  er  denne  Respekt  ikke  trængt  igjennem  i  alle 
Kredse.  Der  lurer  megen  feudal  Bornethed  i  visse  Samfundslag. 
Det  er  yderst  betegnende,  at  en  konservativ  Adelsmand  i  Rigs- 
dagen kunde  rose  Herr  von  Keudell  for  den  Gjæstfrihed,  han  som 
Gesandt  i  Rom  udviser,  med  det  Udtryk  at  han  modtog  alle  Tyske 
i  sit  Hus  »fra  Fyrsten  ned  til  Kunstneren«  {vom  Fur  sten  bis  zum 
Kunstler).  Men  den  Haan-Jubel,  hvormed  denne  Vending  mod- 
toges i  Pressen,  viser  noksom,  at  den  offentlige  Mening  er  langt 
ude  over  en  saadan  Betragtningsmaade.  I  Selskabslivet  aabnes 
Døren  paa  vidt  Gab  for  Talentet. 

Lad  os  gaa  fra  Gruppe  til  Gruppe  i  et  stort  Berlineraftensel- 
skab og  se,  hvilke  Mænd  Folk  helst  tale  med. 

Den  Mand  derhenne  med  den  underligt  mørke,  stærkt  sol- 
brændte Hudfarve  og  det  sorte  Overskjæg,  der  ser  ud,  som  om 
han  hørte  hjemme  under  et  andet  Klima,    er  den  berømte  Afrika- 


NjJitigal. 


127 


rejfende  Dr.  Xachtigal,  Tysklands  mest  fremragende  nulevende 
Op«iager.  Han  har  længe  været  Livlæge  i  Tunis  inden  han  begav 
sig  paa  sine  Rejser,  og  Mier  Arabisk  som  Tysk.  Han  er  den 
fonte  Evropæcr.  der  har  berejst  Landene  Tibtsli,  Uorgn  og   L'adai. 


Han  forener  den  A åndsnærværelse,  Bestemthed  og  Snildhed,  der 
udfordres  til  slige  praktiske  1 'ure tagender,  med  en  videnskabelig 
Fordannelsc  af  den  grundigste  Art.  Ham  lange  Ophold  i  Tunis 
•om  Læge  for  den  lunefulde  og  lastefulde  llcy  har  lært  ham  il 
behandle  afrikanske  Regenter,    og  det   er  en  Nydclje  at  hore  ham. 


1 28  Menzel. 

fortælle  om,    hvorledes   det  gik  til  at  han  blev  saa   gode  Venn * 

med  Sultanen  af  Dar  Fur,    der  iøvrigt*  slagtede  sine  Undersaatt- 
med  saa  let  Haand  og  Hjærte.     Nachtigal  fortæller  fortræffeligt 
med  en  elskværdig  Humor.     Man   faar  en  levende  Forestilling  01 
en  Opdagelsesrejsendes  Strabadser,    naar  man  hører  hvad  Værd 
lille  Pose  med  Salt,  han  bestandig  bar  om  Halsen,  havde  for 
eller  hvor  stor  Vanskeligheden  var  ved   under  Afrikas  Himmel   at- 
beskytte  sig  mod  Insekterne  om  Natten. 

Emile  Augier  har  i  sit  Skuespil  »Lions  et  renards  c  skildret  en 
Mand  af  denne  Art  og  dette  Mod,  men  Nachtigal  er  betydeligt 
snildere  og  mere  reflekteret  end  Stykkets  Helt.  Denne  er  en 
barnlig  Natur,  Nachtigal  en  Verdensmand  med  kosmopolitisk 
Anstrøg.  Han  fik  i  Foraaret  1876  den  store  Guldmedalje  af  Paris's 
geografiske  Selskab  og  holdt  ved  denne  Lejlighed  en  fransk  Tale 
om,  at  Videnskaben  ikke  kjendte  til  Nationaladskillelse,  hvilken 
adskillige  Chauvinister  i  den  tyske  Presse  dengang  toge  meget  ilde 
op,  ja  næsten  betegnede  som  en  Art  Forræderi;  nu  er  det  glemt, 
og  Nachtigal  er  atter  en  af  Berlins  populæreste  Personer. 

Det  er  ejendommeligt  for  Mænd  af  hans  Art,  at  de  trods  alle 
de  gjennemgaaede  Strabadser  bestandig  længes  tilbage  til  Afrika. 
Ærgjærrigheden  drager  dem  stedse  paany  til  de  Egne,  de  skylde 
deres  Ry.  Nachtigal  betragter  i  Grunden  sin  nærværende  Bosættelse 
i  Berlin  kun  som  et  forbigaaende  Ophold,  nødvendigt  til  Udarbej- 
delsen af  det  store  Værk  om  hans  Rejser.  —  — 

Den  lille  gamle  Mand  med  det  underlige  Ansigt  og  de  korte 
Ben,  som  staar  faa  Skridt  fra  ham  midt  i  en  Flok  unge  Damer*  er 
Menzel,  Nordtysklands  første  Maler.  Hans  beundringsværdige 
Marmorbuste  udført  af  Begås,  er  fornylig  bleven  rejst  i  National- 
galleriets smukke  Forsal.  Det  er  den  første  Buste,  som  der  har 
faaet  Plads,  og  sikkert  en  af  de  bedste  i  den  nyere luL  Menzels 
Specialitet  er  Frederik  den  Stores  Tidsalder,  som  han  har  fremstillet  i 
en  Mængde  Tegninger  og  Raderinger  af  høj  Rang  og  i  nogle  faa 
betydelige  Malerier,  af  hvilke  Galleriet  opbevarer  to.  Menzel  er  en 
personlig  Ven  af  Meissonier,  der  i  Paris  indtager  en  lignende  hædret 
Stilling  som  han  i  Berlin.     Den  gamle  Mand  er  i  sin  Tale  naiv, 


munter,  humoristisk  som  en  ægte  Kunstner.    Idet  vi  gaa  forbi,  høre 
2ia.m  sige  til  de  unge  Piger:   »Nej,  nej,  jeg  har  lykkeligvis  været 


åMtøn/uL 


I&fcfbr  styg;  paa  den  yderste  Dag  skal  tier  ikke  findes  nogen  Kvinde, 
**=»«!  peger  paa  mig  og  siger:    >Du  gamle  Menzel,  Du  har  mig  paa 


I  JO  Menzel  og  Bocklin. 

din  Samvittighed;  ikke  ene   —   Menzel  er  en  Mester;  Ordet  syn^^ 
som  skabt  for  ham.     Han  har  i  sin  Kunst  Mesterens  Strenghed  Oj 
Korrekthed,    den  haarskarpe  Iagttagelsesevne  og  den  hensynslø 
Kraft  i  Udførelsen.     Han  er  en  Original. 

Man  kan  betragte  hans  Livsværk  som  et  af  de  kunstneriske  Symp- 
tomer paa  Tysklands  nationale  Gjenfødelse  under  Preussens  Scepter. 
Thi  han  er  Preusser  i  sin  inderste  Sjæl,  og  begyndte  at  forherlige 
Frederik  den  Store  og  hans  Soldater  paa  en  Tid  da  den  tyske 
Kunst  ellers  kun  helligede  sig  til  romantisk  Madonna-  og  Fedyrkelse 
eller  til  spekulativt  Idemaleri.  Han  var  fra  første  Færd  af  en  stor 
Realist  og  er  bleven  det  stedse  mere.  Vil  man  danne  sig  et 
Billede  af  hans  Udviklingsgang  behøver  man  kun  at  sammenligne 
hans  smukke  men  nu  i  koloristisk  Henseende  lidt  forældede  Ung« 
domsmaleri  »Frederiks  Taffel  i  Sanssouci«  med  hans  ypperlige, 
figurrige  »Jærnvalseværk«  eller  som  Titelen  lyder  »Moderne  Titanerc 
(begge  i  Nationalgalleriet).  Den  Djærvhed,  hvormed  det  øjeblikke- 
lige Liv  i  det  sidstnævnte  Billede  er  gjengivet,  og  den  oprigtige 
Kjærlighed  til  det  Karakteristiske,  som  her  og  i  hans  Illustrationer 
til  Kleist  er  saa  energisk,  at  den  nu  og  da  fører  ham  det  Hæslige 
i  Vold  —  slige  Træk  ere  i  fremragende  Grad  moderne.  Han  er 
som  Maler  og  Illustrator  Tysklands  store  Virkelighedskunstner, 
medens  Sydtyskeren  Bocklin,  der  supplerer  ham,  maa  betegnes  som 
Tysklands  store  Digter  i  Malerkunsten.  Tilsammen  repræsentere 
de  paa  en  glimrende  Maade  det  store  Folks  maleriske  Evne  nutil- 
dags.  Ingen  overtræffer  dem  og  begge  have  frembragt  enkelte 
Værker,    som  overhovedet  ikke  i  den  moderne  Tid  ere  overtrufne. 

Af  disse  to  bor  kun  Menzel  i  Berlin,  og  er  her  i  lige  Grad 
Folkets  og  Hoffets  Mand.  Han  lever  som  i  en  Sky  af  Beundring 
og  han  er  knortet  naiv  nok  til  i  al  Uskyldighed  at  glæde  sig  over 
sit  Ry.  Se  ham  her  i  Selskabet  I  En  Herre  fører  en  ganske  ung 
Pige  fra  en  nordtysk  By  til  et  af  de  smaa  Borde  i  Spisesalen.  »Det 
gjør  mig  i  Grunden  ondt  for  Dem«,  siger  han,  »at  De  skal  sidde 
her  alene  med  mig  i  en  Sal,  der  er  saa  fuld  af  langt  berømtere 
Mænd,  hvem  De  naturligvis  som  fremmed  gjerne  vilde  se  paa 
ganske  nært  Hold.    Tilstaa  mig,    hvem  af  dem  alle  De  helst  vilde 

**k  med?f  —  Efter  nogle  Forsikringer  om  fuldstændig  Tilfredshed 

"ttd  sin  Lod  nævner  den  unge  Pige  rødmende  Menzel.    Den  unge 

Mand  rejser  sig  for  ved  Buffet'en  at  forsyne  sin  Dame,  men  griber 

^ligheden  til  gjennem  en   af  Husets  Døtre   at  lade  den  gamle 

Mester  vide,    hvor  der  sidder  en  ung  Beundrerinde  af  ham.     Han 

ve**cler  tilbage  til  sin  Plads  og  indestaar  med  Sikkerhed  sin  Dame 

f°«\    at  hun  skal  faa  Adolf  Menzel  i  Tale.    Faa  Minutter  efter  bliver 

c*ct    Menzel    for   varmt,    hvor   han   sidder,    han   kommer   tilfældigt 

gaaende,    overraskes  behageligt  ved  at  træffe  den  unge  Mand  og 

tager  Plads  ved  det  lille  Bord  som  den  tredie. 

Den  smukke,    bredskuldrede  Mand  i  Uniform,  som  saa  gjerne 
kr.  er  Major  Jåhns  af  Generalstaben,  bekjendt  som  Militærforfatter, 
*n    Taler,     hvis  Foredrag  høres  af  det  fineste  Publikum  i  Berlin. 
Han  er  Typen   for  den  lærde  og  muntre  Generalstabsofficer;    de 
grundigste,   alsidige  Kundskaber,    et  Stænk  af  Chauvinisme.     Han 
tf  et  sandt  Lexikon  i  alt  hvad  angaar  Historie  og  Militærvidenskab. 
Høj,  værdig,  hvidhaaret  staar  ved  en  Dørstolpe  faa  Skridt  der- 
fra  den  gamle  Digter  Heinrich  Kruse.    Han  har  i  en  Aarrække 
varet  Chefredaktør  for   »Kolnische  Zeitungc    og   har  som  saadan 
altid  med  Mod  og  Varme  talt  Danmarks  Sag.     Først  i  den  sidste 
Tid  er   han    optraadt  som  Poet    med    en   Række   meget    dygtige 
historiske  Dramer.    Den  lille  svære  Mand,  med  hvem  han  taler,  er 
Berlins  H.  C.  Andersen  Berthold  Auerbach,    hvem   alle  holde  af, 
alle  hakke  paa  for  hans  dog  saa  uskyldige  Forfængelighed,    men 
hvem  alle  kjende  som  et  redeligt  Hjærte,    en  trofast  Ven  og  den 
nfcst  sprudlende  underholdende  Mand  i  Samtale. 

Her  sidder  en  henrivende  kvindelig  »Excellenz«  i  et  næsten 
tyrkisk  Kostume,  her  straaler  en  slank  Senatrice  fra  en  af  Hanse- 
stæderne i  højrødt  Fløjl,  her  endelig  har  en  lille  Klynge  dannet 
a8  om  en  af  de  Deputerede  fra  Elsass,  der  begynder  at  føle  sig 
veltilpas  i  Berlin  og  som  derfor  begynder  at  lægges  for  Had  blandt 
anc  Landsmænd.  Det  er  Schneegans,  ivrig  elsassisk  Patriot,  be- 
fyndt  som  saadan  alt  fra  Nationalforsamlingen  i  Bordeaux,  hvis 
Vanskjacbne  er  den  at  være  fordomsfri  nok  til  paa  engang  at  kunne 
t*Undre  Victor  Hugo  og  Bismarck.     Naar  han  forsødet  ^aa.  AtiV 


Mommsen.  j« 

Han  er  et  Vidunder  af  Lærdom  og  en  stor  Skribent.  Ordet  Geni 
siger  ikke  for  meget  om  ham.  Alle  Træk  i  dette  Ansigt  ere  Liv 
og  Aand.  Han  har  som  ingen  anden  formaaet  at  rykke  Oldtidens 
Historie  nær  paa  Livet  af  os.  Han  er  ikke  en  Historieskriver  af 
den  gamle  tyske  Slags,  den  idealistiske,  som  hans  Kollega  Ernst 
Curtius,  Forfatteren  af  Grækenlands  Historie,  men  en  rent  moderne 
Aand    med    den    mest    levende  Virkelighedssans.     Man   kan   siden 


K  rigen  ikke  frikjende  ham  fer  nogen  Xationalbnmerthed  og 
et  vist  Nationalhad  overfor  Franskmændene,  ikke  heller  for  nogen 
Inkonsekvens  i  politiske  Sympathier,  siden  denne  storste  Beundrer, 
som  Cæsar  rimeligvis  nogensinde  i  Oldtid  og  Nutid  har  havt,  med 
saadan  Fanatisme  ivrer  mod  BUmurck.  Men  han  tilbeder  nu  en- 
gang Cæsarismen  i  Rom  og  hader  den  i  Tyskland.  Hans  hele 
fine  Skikkelse  skjælvcr  af  Lidenskab,  saasnart  han  kommer  ind  paa 
moderne  Politik. 


1 34  Theaterforestillinger. 

Det  er  Mænd  som  disse,  der  for  Tiden  ere  det  gode  Selskabs 
Løver  i  Berlin,  og  man  kan  derfor  næppe  sige,  at  dette  stiller  faa 
Fordringer  eller  viser  daarlig  Smag  i  sit  Valg  af  dem,  det  kaarer. 


14. 

Theaterforestillinger.     Kostbare  Ovationer. 

26.  April  I S  78. 

Er  Berlin  end  ikke  selv  et  Hovedsæde  for  dramatisk  Kunst, 
saa  giver  Staden  dog  paa  Grund  af  sin  centrale  Stilling  Anledning 
til  at  se  det  Ypperste,  som  findes  i  alle  tysktalende  Lande.  Den 
Bayriske  Trup,  som  jævnlig  gjæster  os,  bringer  et  Pust  fra  Tyroler- 
Alperne  med  sig  og  har  sin  Inspiration  fra  det  østerrigske  Tyrols 
ypperlige  Dramatiker,  Folkeskuespillenes  Digter,  Anzengruber;  den 
Meiningske  Trup,  der  for  Tiden  opholder  sig  her,  repræsenterer 
paa  en  meget  seværdig  Maade  et  teknisk  Princip,  det  dekorative 
Elements  fuldendte  Gjennemførelse,  den  størst  mulige  Kostym- 
troskab,  og  de  Skuespillere  og  Skuespillerinder  fra  Wien,  som  af 
og  til  optræde,  vise  os  den  tyske  Skuespilkunst  paa  dens  ædleste 
Højde.  Netop  i  Øjeblikket  frembyde  de  forskjellige  Theatre  et. 
broget  Skue. 

Det  kongelige  Schauspielhaus,  der  ved  omfangsrige,  grundige 
Foretagender  stræber  at  erstatte  hvad  der  fattes  det  i  Genialitet, 
har  i  Vinter  tre  Gange  spillet  Shakespeares  Kongedramer  igjen- 
nem  efter  Tidsordenen  og  agter  nu  i  Maj  paa  lignende  Maade  at 
opføre  alle  Schillers  Dramer  i  Træk.  Denne  ægte  tyske  Liden- 
skab for  at  meddele  Oversigter  (der  kun  overgaas  af  »National- 
theater«,  som  forleden  spillede  hele  Schillers  Wallenstein,  alle  tre 
Afdelinger,  fra  Kl.  4  til  u1/*)  fortjente  at  have  bedre  Kræfter  til 
sin  Raadighed.  Man  kan  ikke  let  tænke  sig  et  for  en  nogenlunde 
kritisk  Tilskuer   tommere  Resultat.     Jeg   saa'  for   et   Par  Aftener 

siden  det  allerbedste  Stykke  af  denne  Suite  og  omtrent  det  bedste 
Stykke,  som  existerer,  nemlig  Henrik  lV's  iste  Del,  og  da  jeg  gik 
hjem,    opgjorde  jeg  med   mig  selv,    at  det  eneste  Nye,   jeg  havde 
lært    af  denne  i  Kostymer  yderst  nøjagtige  Opførelse,  var,  at  Kong 
Henrik  i  sin  Tid  har  baaret  en  Art  ægyptisk  Hovedtøj  af  højrødt 
Fløjl.       Hr.  Ludwig  spillede  Prinsen  af  Wales,    som  det  syntes,  til 
sin        egen  Tilfredshed*,    for   Fremstilleren    af  .Falstaff  lykkedes    det 
Vidunderlige,    at  faa  Publikum   til   at  bevare   en   urokkelig  Alvor 
v-ecl     alle  gamle  Hans's  Skjælmsstreger  og  Løgne,    og  Hr.  Urban, 
n^^atrets    »anden  Elsker«,    bestræbte  sig  som  Henrik  Percy  især 
for      at  stamme,    halte  og  buldre.      Ikke  en  Anelse  om  Karakterens 
sen!    ikke  et  Glimt  af  Liv  eller  Ild  over  den  hele  Forestilling  1 
Heldigvis    have   vi    paa  Residenztheatret   kunnet  se  ypperlige 
espillere  fra  Wiener-Burg theatret. 
Først    optraadte  Fru  Wilbrandt-Baudius   her  i   to   Stykker   af 
*"*^x*.des  Mand,  Adolf  Wilbrandt:  »Natalie«  og  »Auf  den  Brettern«;  hun 
Ilede  fortrinligt  i  dem  begge,   men  uden  at  opnaa  fuldt  Hus,  da 
Del  Theaterkritik  her  i  Pressen  stillede  sig  afgjort  fjendsk  til  de 
"amer,  hvori  hun  glimrede  —  mest  af  »moralske«  Grunde;  der  gives 
bekjendt  intet  saa  katonisk  som  Journalistmoral.     En  vis  Nys- 
arrighed    lokkede    en   Del    af    det   literære   Publikum    ud    at    se 
Wilbrandt,     fordi     et    udbredt    Rygte     angiver    hende    som 
*°del    til  Heltinden    i   et   af  den  tyske  Literaturs  fineste  erotiske 
°^mer,    et  Rygte,    som  sikkert   ikke  er  kommet  fra  Digteren,    og 
So**i  ikke  synes  at  være  den  begavede  Skuespillerinde  ukjært.    Hun 
"^r  spillet  her,  fordi  Direktøren  for  Burgtheatret,    Dingelstedt,    har 
0l*slcet,   at    hun   lagde   en   vis   Mellemtid   imellem  sin   Optræden  i 
^ien  i  de   ganske  unge  Roller  og  i   dem,    hun   ved  sin  Tilbage- 
komst skal  overtage.      Dingelstedt  er  meget  stræng  mod  de  Skue- 
sPillerinder,    der  nærme  sig  den   modnere  Alder;    mange  sige:    til 
Jengjæld    blid    mod    de    ganske    unge.      Sligt  hændes  undertiden 
alderstegne  Theaterdirektører   i   store  Byer.      En    ung  Skuespiller- 
inde   i  Wien  sagde  engang   til   mig  om  sin  gamle  Direktør:    »Det 
behageligste  var  ikke  engang,    at  han  bestandig  vilde  kaste  sig 
^aa    ^Cnæ  for  mig,  men  at  han  ikke  kunde  komme  op  paa  Benene 

igjen,  uden  at  jeg  hjalp  ham.«  —  Fru  Wilbrandts  Spil  er  patho- 
logisk-genialt.  Hun  er  saa  spinkel  og  mager,  som  kunde  hun 
pustes  om,  lutter  Nerver  —  og  saa  to  overnaturligt  store,  udtryks- 
fulde Øjne.  Men  man  føler,  at  hendes  egen  Sjæl  rystes  og  sitrer 
under  hendes  Spil,  og  man  har  det  pinlige  Spørgsmaal  paa  Læben, 
om  hun  kan  taale  Anstrængelsen. 

Sonnenthal,  der  er  fulgt  efter  hende,  repræsenterer  ligesom 
hun  en  nervøsere  Skuespilkunst  end  den  nordtyske.  Han  er  en 
Kunstner  af  første  Rang,  samvittighedsfuld  og  tænkende  som  Josef 
Lewinsky,  men  lykkeligere  udrustet  af  Naturen.  I  Ifflands  gamle 
Skuespil  »Die  Hagestolzen«,  hvori  jeg  har  set  ham  paa  Burg- 
theatret,  havde  han  ringe  Lejlighed  til  at  udfolde  sit  Talent.  Helt 
lykkedes  det  ham  ikke  heller  i  George  Sand's  »Marquis'en  af  Ville- 
mer«,  som  han  iøvrigt  selv  har  bearbejdet  for  den  tyske  Scene  og 
hvori  han  har  lagt  en  Rolle  tilrette  for  sig,  Hertugen  af  Aleria's, 
den  letsindige,  livsglade  Roué,  der  med  al  sin  Færdighed  i  at  sætte 
sine  og  Andres  Penge  overstyr  er  saa  elskværdig  og  honnet,  en 
trofast  Broder,  en  ridderlig  Elsker  og  en  kjærlig  Søn.  Efter 
George  Sands  Vis  ere  her  alle  de  optrædende  Personer  ædle  og 
brave,  saa  Diktionen  strømmer  over  af  Sentimentalitet  og  Følelses- 
inderlighed.  Midt  i  dette  vaade  Føleri  vader  da  Sonnenthal  som 
Hertugen  om,  overgiven,  spillende,  skjæmtende,  snart  fræk,  snart 
selvironisk,  hvirvler  sine  Repliker  ud  til  alle  Sider  og  gjør  alle  de 
Veklagende  lykkelige  tilsidst.  Det  var  et  meget  nydeligt  Skue, 
men  noget  tomt. 

En  sand  Kunstnydelse  var  det  derimod  at  se  ham  som  Risler 
i  det  efter  Alphonse  Daudets  bekjendte  Roman  »Fromont  jun.  og 
Risler  sen.«  forarbejdede  Drama.  Romanen,  der  i  sig  selv  intet 
Mesterværk  er,  har  Bearbejderen  ganske  jammerligt  forskaaret  for 
at  gjøre  et  Skuespil  ud  deraf.  Men  ved  Sonnenthals  geniale  Spil 
blev  Stykket  et  Kassestykke. 

Man  havde  Møje  med  at  kjende  ham  igjen,  da  han  traadte 
ind  paa  Scenen  som  Risler.  Hvor  var  hans  slanke  Skikkelse  at 
finde  i  denne  ærlige,  bredskuldrede,  lidt  rundryggede  Arbejders 
Krop   med    de   svære   Hænder,    og   var    det   virkelig   Sonnenthals 

Hoved,  dette  runde,    aabne  og  saa   uendeligt  godmodige  Aasyn  i 
en  Sky  af  gult,  krøllet  Haar?     Helt  igjennem  følte  man  den  talent- 
fulde Arbejder,    Opfinderen,    der  har   arbejdet  sig  op  til  Velstand 
og  Anseelse,    men  som   føler  sig   utilpas   i   sine   Festklæder.      Det 
var  i  høj  Grad  rørende  at  se  hans  Dans,   da  han  paa  sin  Bryllups- 
aften  maa  danse  Salen  rundt  en  Gang  med  sin  Kompagnons"  ædfe 
Frue;   han   var   kejtet,    usikker    og    med    alt   det  saa  værdig,    saa 
fuldendt  nobel;    selv  Svimmelheden,    der  afbryder  Dansen,    klædte 
ham.    De  første  Akter  igjennem  vedligeholdt  han  uden  megen  Af- 
vcxling  det  samme  inderligt  godlidende,    faderlige  Udtryk.      Han 
var  det  store,  tankefulde  Barn,  der  intet  forstaar  af,  hvad  der  sker 
omkring  ham.     Publikum,  som  plagedes  af  de  andre  Rollehavendes 
middclmaadige    og    tildels   vulgære    Spil   begyndte    at   blive    træt. 
Bifald  lød  slet  ikke.      Da  kom  Scenen,    hvori  han  af  Kassererens 
Kulde  og  Tavshed   gætter  sig  til  Alt:    Husets  forestaaende  Fallit, 
hans  Kompagnons  Forræderi,    hans  Hustrus  Utroskab;    han  er  ved 
at  kvæles,    river  sit  Halstørklæde  op,    er  nær  ved  at  do.     Musiken 
fra  Ballet  høres  oppe  fra;  med  hæs,  stønnende  Stemme  kalder  han 
sin  Hustru   ned.      Det  var  den  simple  Arbejders   frygtelige  Vrede. 
Hvor  maa  han  bekæmpe  sig  for  ikke  at  slaa,    at  knuse  l     Han  ser 
Madame  Fromont,   den  af  ham  saa  højligt  beundrede  Kvinde,  hvis 
Mand  dette  Fruentimmer  har  forlokket.     Paa  Knæ  for  hende!     Og 
hans  tunge  Haand  tvinger  hende  i  Knæ.     Ah!   vi  har  lojct,  vi  har 
bedraget,  vi  har  stjaalet  —  det  maa  vi  altsammen  gjøre  godt  igjen. 
Og   han   tager  Ørenringene   af  hendes   Øren,    river   Halskjæden   af 
hendes  Hals,    vrister  Armbaandene  af   hendes  Arme;    Ringe,    Uhr, 
altsammen   skal   gives  igjen.      Hans  Feberhast,    hans  hvidglødende 
Vrede  og  den   dybe  Hæderlighed,    der  robede  sig  i  denne  tilsyne- 
ladende Brutalitet,  var  saa  saml,  saa  skjøn.  at  Publikum  brød  ud  i 
en    Bifaldsstorm,    der    ingen    Knde    vilde    tage,    og    Aftenens  Slag 
var  vundet. 

Ogsaa  Kroils  Theater  glæder  sig  i  denne  Tid  ved  Tilløb. 
I>cr  synger  et  italiensk  Operaselskab  med  to  Primadonnaer,  en 
meget  rutineret  og  allerede  moden,  fra  Moskau,  Signora  Kmma 
Saurel,  og  en  ung  Begynderinde  fra  Finland,  Signorina  (alias  Frøken) 


Ij8  Frk.  Fohstrøm  og  Fru  Gerster-Gardini. 

Alma  Fohstrøm.  Den  svenske  Sangerinde  er  19  Aar  gammel, 
spinkel  og  spæd,  med  en  høj,  allerede  særdeles  øvet  Sopran,  endnu 
fri  for  al  Theaterrutine.  Netop  dette  indtager  for  hende.  Hun 
gjør  megen  Lykke  og  fortjener  det.  Der  er  noget  Ungt,  Friskt, 
Foraarsagtigt  over  hendes  Sang  og  Spil.  Hun  har  sikkert  en 
FVemtid.  Sangen  er  ganske  vist  ikke  helt  uden  Haardhed  og 
Spillet  ikke  helt  uden  Fladhed,  men  hos  Kroll  er  man  enthusiastisk 
og  tager  det  ikke  altfor  nøje  med  en  tiltalende  og  meget  lovende 
ung  Sangerindes  Mangler.  Jeg  har  hørt  Frk.  Fohstrøm  som  Lucia 
i  Operaen  af  samme  Navn.  Hun  sang  Fløjtearien  som  en  Virtuos- 
inde,  medens  hendes  Spil  som  Vanvittig  var  lidt  ringe.  Et  nyde- 
ligt Øjeblik  var  det,  da  hun  efter  Fløjteariens  Slutning  fik  to  Bu- 
ketter rakt  op  paa  Scenen  og  med  det  uskyldigste  Udtryk  af 
pludselig,  barnlig  Glæde  førte  dem  begge  op  til  Næsen  og  ind- 
aandede  deres  Vellugt,  saa  bøjede  sig  takkende  og  atter  takkende 
med  Fingerkys.  Nu  hører  jeg,  at  hun  har  de  samme  Gestus  hver 
eneste  Aften  og  at  hun,  da  jeg  saa  hende,  udførte  denne  lille 
Scene  alt  for  syvende  Gang.  Buketterne  ere  formodentlig  en 
Tribut  fra  Operaens  Impressario.  Saadan  gaar  det  En,  hvergang 
man  er  naiv  l  Man  kunde  have  sparet  sig  sin  Rørelse,  det  er  vist. 
Det  har  sikkert  ogsaa  Mangen  sagt  til  sig  selv,  da  Hemmelig- 
heden ved  den  Blomsterregn,  som  hver  Aften  i  denne  Maaned 
overvældede  den  bekjendte  Sangerinde,  Fru  Etelka  Gerster-Gardini 
i  Operaen,  i  disse  Dage  blev  bekjendt.  Alt  før  Fru  Gerster  ankom, 
hed  det  sig  og  blev  behændigt  indsmuglet  i  alle  Blade,  at  man  i 
Officerskredse  havde  besluttet  en  kolossal  Ovation  for  hende,  noget 
Uhørt,  Primadonnaen  skulde  bogstaveligt  begraves  under  Blomster. 
Og  det  skete  næsten  bogstaveligt  hver  Aften.  Hendes  Mand 
havde  forbeholdt  sig  et  meget  stort  Antal  Billetter.  Nylig  op- 
dagedes det,  at  disse  Billetter  bleve  solgte  ved  Theaterdøren  til 
særdeles  høje  Priser  af  Kommissionærer.  Direktionen  krævede  Hr. 
Gerster  til  Regnskab  for  hvad  dette  skulde  betyde.  »Det  er  den 
ærligste  Sag  af  Verden« ,  lød  Svaret.  »Kun  ved  at  sælge  Billetterne 
saa  dyrt  som  muligt  kan  jeg  afholde  Udgifterne  ved  den  Mængde 
Buketter,     som    jeg    maa    kjøbe    hos  Blomsterhandlerne  i   Berlin 

for  at  lade  dem  tilkaste  min  Kone  af  paalidelige  Folk.  Selv  om 
vi  sende  dem  tilbage  til  Blomsterhandlerne  og  lade  dem  opfriske 
med  Vand  til  næste  Aften,  saa  maa  de  dog  hyppigt  ombyttes  og 
koste  svære  Summere 

»Hvorledes? c  spørger  man  uvilkaarligt:  > Gives  der  da  ikke 
mere  begejstrede  Gardeofficerer?  Hvor  er  Enthusiasmen  henne, 
hvis  den  ikke  mere  findes  blandt  adelige  Husarer  og  Uhlaner? 
O  Sværmeri!  er  din  Dag  da  omme?«  Svaret  er:  »Saaledes  for- 
holder det  sig«. 


15. 

Tyske  Socialister. 


4.  Ma;    187«. 


For  nogle  Maaneder  siden  udkom  en  Samling  af  Lassalle'ske 
Breve  med  Titlen  »Une  page  damour«,  Kjærlighedsbreve,  som 
den  tyske  Socialismes  dæmoniske  Ophavsmand  i  Aaret  1860  har 
skrevet  til  en  ung  russisk  Pige.  Hvad  enten  Samlingen  i  alle 
Enkeltheder  maa  betragtes  som  ægte  eller  ikke,  saa  har  den 
utvivlsomt  kun  skadet  Mindet  om  Lassalle;  thi  den  viser  alle  hans 
svage  Sider,  hans  Sclvopfyldthed  og  Hang  til  Selvros,  i  det 
skarpeste  Lys,  og  de  enkelte  store  Træk,  som  skimtes,  kunne  ikke 
bøde  paa  det  pinlige  Indtryk  af  hine  Egenskaber. 

Sikkert  vil  imidlertid  en  anden,  nu  udgiven  Samling  »Briefe 
von  Ferdinand  Lassalle  an  Carl  Rodbertus-Jagetzow«  virke  dæmpende 
paa  den  ugunstige  Virkning,  den  forrige  havde  fremkaldt.  Ud- 
giveren er  Professor  i  Statsøkonomi  ved  Berliner-L'niversitetet 
Adolph  Wagner,  en  af  de  mest  bekjendtc  'Kathcdcr-Sncialiitcn. 
Adressaten  er  en  tysk  Politiker  og  Statsokonom  (1X05  —  1X75),  der 
i  1848  et  Øjeblik  var  preussisk  Kirkeminister.  Han  nyder  betyde- 
lig Anseelse  som  den   føfete  videnskabelige  Socialist,    der  befriede 

Økonomien  fra  de  franske  Socialisters  Fantasterier,  og  Lassall^^ 
nævner  ham  i  sine  Agitationsskrifter  altid  med  dyb  Respekt.  Eil^ 
fælles  Ven,  den  nu  som  Bismarcks  Næstkommanderende  saa  be- 
kjendte  Lothar  Bucher,  bragte  Rodbertus  og  Lassalle  i  Forbindelse 
med  hinanden;  personligt  mødtes  de  første  Gang  i  Franz  Dunckers 
Hus.  Brewexlingen  opklarer  Rodbertus's  betingede  Tilslutning  til 
Lassalle  og  giver  interessante  Indblik  bag  Arbejderbevægelsens 
Kulisser  i  Aarene  1862  —  63. 

Det    fremgaar   af  disse   Breve   med   fuld   Tydelighed,    at   der 
gaves  en  esoterisk  og  en  exoterisk  Lassalle,  det  vil  sige,  at  Lassalle 
selv   var    langt    fra    at    nære    den    fulde   Tillid    til  Nytten   af   sine 
Produktionsforeninger  med  Statskredit,     som    hans    offentlige   Ud- 
talelser  kunde    bringe    en    ukritisk  Læser  til   at  tro;    han  erklærer 
gjentagne  Gange   Rodbertus,    at   han   kun   har  valgt  dette  Middel 
som     det     nærmest    liggende     og     fordi     Arbejderne     trænge     til 
noget  Haandgribeligt   at  rette  Blikket  paa,    samt   at  han   er  villig 
til  at  lade  det  falde  strax,   hvis  Rodbertus  er  i  Stand  til  at  angive 
ham    et    andet    ligesaa    virksomt    Middel.       Det    var   et    Stød    for 
Lassalle,  at  Rodbertus,   der  iøvrigt  principielt  var  enig  med  ham,  i 
sin    Sky  for  at  blande  den  politiske  Bevægelse  ind   i   den  sociale 
vægrede  sig  ved   at  indtræde  i  den  almindelige  tyske  Arbejderfor- 
ening,   der  nødvendigvis  repræsenterede  ikke  blot  et  socialt,    men 
ogsaa    et    politisk    Parti    og    et    politisk    Princip,     den    almindelige 
Stemmeret.      Hvad   detN  egentligt  Politiske   angaar,    hørte  desuden 
Rodbertus   og  Lassalle  til  stik  modsatte  Lejre;    den  første  ønskede 
Tysklands  Forening  under  Østerriges  Overhøjhed  og  som  Forbunds- 
stat,   den  sidste  attraaede  Enhedsstaten  under  Preussen.      Det   er 
næppe  tvivlsomt,   hvem  der  har  forraadt  mest  praktisk  Blik.     Rod- 
bertus havde   ikke  desmindre  i   den  ydre  Politik  Ideer,    der  ingen- 
lunde   fjærne   sig    stærkt    fra  Bismarcks.      Han   sværmede  for  den 
Tanke    at   Tyskland    under    østerrigsk   Ledelse    skulde    splitte   det 
afmægtige    Tyrki    og    indlemme    det.      Han   skriver:    »Jeg    haaber 
endnu  at  opleve  den  Tid,    da  den  tyrkiske  Arv  tilfalder  Tyskland 
og  da  tyske  Soldater  eller  Arbejderregimenter  staa  ved  Bosporusc. 
Lassalle   applauderer   disse   Fremtidsdrømmerier,    men   stræber  for- 

gæves  at  bevæge  Rodbertus  til  Medvirkning  i  Nuet.  Hvad  der 
imidlertid  virker  velgjørende  i  alle  hans  Breve  til  den  ældre  Viden- 
skabsmand, er  den  Ærefrygt,  den  Taknemmelighed,  den  hjærtelige 
Anerkjcndelse,  som  paa  ethvert  Punkt  lægger  sig  for  Dagen,  selv 
hvor  hans  Tanke  i  den  videnskabelige  Disput  er  ikke  lidet  skarpere 
end  hans  Korrespondents. 

Den  Tid  er  langt  borte,    da  den  socialistiske  Bevægelse  var  i 
saadanne  Lederes  Haand.     De  nuværende  ere  ikke  mindre  energiske 
Mænd,  men  Mænd  uden  videnskabelig  Dannelse  og  uden  originale 
Ideer,  hvis  Kampstilling  gjør  dem  grove.     De  have  i  Vinter  næsten 
ikke   talt   i   Rigsdagen;    en    enkelt   af  dem   har   med    Alvor   og 
Kraft    taget   Ordet    mod   Tysklands    usle    politiske   Retspleje   og 
høstede   ved    den  Lejlighed    ogsaa  Anerkjendelse  af  de  andre  Par- 
tier;  andre   have   ladet  sig   henrive  til  Tølperagtigheder.      En  en- 
stemmig Hyssen    mødte    f.  Ex.    forleden   i  Rigsdagen   Liebknecht, 
da    han   om  Fremskridtspartiet  udraabte:    »Et  Parti,    der  tæller  en 
Mand    som    Franz   Duncker   i   sin   Midte  I  c       Denne   Ytring    der 
refererer   sig    til    økonomiske   og    rent   private  Ulykker,    som    ifjor 
tvang  Duncker  til  at  nedlægge  sit  Mandat,    var  et  hæsligt  Udbrud 
af  Partifanatisme   og   dobbelt  anstødelig,    fordi  den  Angrebne  ikke 
mere  havde  Sæde  i  den  lovgivende  Forsamling. 

Franz  Duncker  har  hos  alle,  der  upartisk  have  fulgt  hans  poli- 
tiske og  sociale  Stræben,  vundet  Sympathi.  Han  er  en  livfuld, 
kundskabsrig  Taler,  en  varmtfølende,  frihedselskende  Demokrat 
med  en  grand  seigneur's  Dyder  og  Fejl.  I  en  lang  Række  Aar 
var  hans  gjæstfri  Hjem  den  Salon  i  Berlin,  hvor  Alt  mødtes,  hvad 
der  i  den  frisindede  Lejr  fandtes  af  Fremragende  i  Literatur  og 
Politik.  I  Begyndelsen  af  Halvfjerdserne  var  Huset  i  Potsdamer- 
strasse  med  den  herlige  Have  et  Midtpunkt  for  Liv  og  et  Brænd- 
punkt for  Ideer  som  ikke  ret  mange  andre.  Her  herskede  Aands- 
frihed  som  i  en  russisk  Salon  og  fin  Tone  som  i  en  parisisk.  Kun 
den  Uegennyttighed,  hvormed  Duncker  ofrede  sin  Tid  til  de  offent- 
lige Anliggender,  bragte  ham  til  at  forsomme  sine  egne  og  gjor 
at  han  nu  er  en  falden  Storhed. 

Have  de  socialistiske  Førere  været   tavse  paa  Rigsdagi 
have  tie  til  Gjengjæld  været  des  virksommere  paa  Moderne  i 
den.     En  særlig  Anledning  til   denne  Virksomhed   har  det  F« 
afstedkommet,  som  enkelte  høje  protestantiske  Gejstlige  have  j 
paa    at   fuske    dem    i  Næringen.      I    alle  Lande    have  Biskop] 


taget  Del  i  den  socialistiske  Bevægelse,  for  at  tage  den  til  Iiu] 
lede  den,    og,    saa  at  sige,    dobe  den.     Den  protestantiske  ] 
Preussen    har    ingen    Bisper;    det    er    her    »Oberhofj 
som  have  overtaget  Biskoppernes  Rolle.     Fremfor  alle  harOvi 
prædikant  Stockcr  i  Vinter  været  virksom, 


Stocker. 


H3 


Denne  Stocker  er  en  ægte  Prælat  med  et  lyst,    aabent  Ansigt 
og  falske  Øjne.     Han  har  som  Feltpræst  vist  Egenskaber,  der  have 
indtaget  en  Del  af  Officersstanden  og  Hofselskabet  for  ham.     Han 
er    en  kraftig,    firskaaren  Mand,    et  Turner-Naturel,    fri   for  al  For- 
knythed.     Han  er  af  dem,    der   ufortrødent  gaa  paa,    fordi  Slags- 
broder-Naturen ikke   drives  ud  ved   Ornatet,    men  virker  gjennem 
det    som  Tros-Lidenskab.     Han  mangler  ikke  Blik  for  hvad  der  af 
det,     som   er  oppe  i  Tiden,    kan   afgive  praktisk   Stof  for  en  ær- 
gerrig  gejstlig    Agitator.      Han  er  paa  Arbejdermøder  her   frem- 
traacit  med  Forkyndelse  af  den   kristelige    Stats-Socialisme  i  Mod- 
sætning   til    den   revolutionære  Ditto,    og    som   jeg    fra    god  Kilde 
véci  :      det    bliver    regnet    ham    i   høj     Grad    tilgode     paa    høje 
Steder.      Man  beundrer   i  Palæerne   hans   uforfærdede    Mod,    hans 
glodende    Trosiver   o.   s.   v. ;     mangen    Hoffrøken    har   spurgt   sig 
Selv-,    hvor   mange  Flasker   Eau   de   Cologne   Hs.   Højærværdighed 
Vel      maatte   benytte,     naar   han    kom    hjem    fra   hine   forfærdelige 
■^^  cider,  hvor  det  lugtede  af  Tobak  og  andre  Grueligheder,  og  hvor 
^^n.     lille    vevre  Hr.  Most    faldt    Slotspræsten  i  Flanken    med    saa- 
^^-rine  Forsikringer,    som    at  det  var  »Løgne,    hvad  Hs.  Højærvær- 
^igVied  fortalte  om  Skabelsen  i  de  sex  Dage.     Hs.  Højærværdighed 
°g     »Løgnl«  —  Most  havde  ligeoverfor  det  Sted,  hvor  Hr.  Stocker 
"^v<le  sine  Plakater  og  sit  Lukaf  til  Indmeldelse  i  det  kristeligt-socia- 
lisfciske  Parti,    opslaaet  sine   egne  Plakater   og   indrettet  sit  Lukaf 
t-il  Udmeldelse  af  Statskirken,  og  Følgen  er  bleven  den,  at  Tusinder 
udmeldt  sig  af  den  sidste  for  hvert   ti,    der  indmeldte  sig  i 
første. 

I  disse  Dage  har  det  Stocker'ske  Foretagende  fremkaldt  en 
Pudsig  Forhandling.  De  Gejstlige,  der  ikke  har  villet  have  noget 
m ^d  det  at  gjøre,  forsøge  nu  at  give  »den  højstærede  Kollega 
Stocker«  Skylden  og  overhovedet  gjøre  ham  ansvarlig  for  Kristen- 
domens Synken  som  Samfundsmagt  i  Tyskland.  Til  disse  Herrer 
"ører  ogsaa  Overhofprædikanten  Kogel,  der  nylig  i  et  Foredrag 
ltleSet  bestemt  paastod,  at  den  Gejstlige,  især  i  Berlin,  havde  langt 
VlStigere  Ting  at  gjøre  end  at  slaas  med  de  Sociale,  og  at  han 
°v^rliovedet    kun:  skulde  indlade  sig   derpaa    »wetvtv  et   <3a&  Tæw^ 


jAA  Stockcr  og  Kogel. 

dazu   håbe  o:    naar  han  kunde  sejre  i  denne  Kamp.      For  at  bø< 
paa  det  ved  denne  Tale  fremkaldte  Indtryk  havde  nu  forleden  »d< 
evangeliske  Forening  c  sammenkaldt  et  Møde  til  Godtgjørelse  af 
Gejstliges   Berettigelse   til   Kampen    mod    »den    falske  Socialismen^ 
For   at  umuliggjøre  en  forstyrrende  Indgriben  af  Overhofprædikao^ 
Kogel,  havde  man  i  Forvejen  fordelt  Talerne  i  Debatten  og  tildel-  ' 
Hr.  Kogel   den  Rolle,    naar  Alle  havde   talt,    da   at    »sammenfattet 
Resultatet«,    altsaa  opsummere  alle  de  Grunde,  der  talte  mod  hamC 
selv.      Men  Hr.  Kogel   faldt  ganske   ud   af  Rollen.      Efter  at  flere^ 
Gejstlige   havde   paavist,    hvorledes  Kirkens   og   Socialisternes  An-   - 
skuelser  i  adskillige  Punkter  faldt  sammen,    saaledes  med  Hensyn 
til  Søndagens  Helligholdelse    og   med  Hensyn    til  Ejendomsspørgs« 
maalet,    og  efter  at  en   tilstedeværende  Missionsdirektør  havde  er- 
klæret  sig   for   direkte  »kaldt   af  Gud«  til  at  forhandle  med  Socia- 
listerne,   greb  Hr.  Kogel  Ordet,    gav   med  et  forbindtligt  Smil  Af- 
kald paa  den  ham  anviste  Opgave,    og  udtalte  endnu  engang  med 
stor    Bestemthed   sin    Anskuelse,    at    den    Gejstlige   som   saadan 
aldrig   burde    indlade    sig  i  Kamp    med   Socialisterne,    og    at    han 
som  Partimand  kun  skulde  gjøre  det,    hvis  han  forstod  sig  sær- 
deles   grundigt   paa  Statsøkonomi.      Til   at  kjende  og  vurdere  de 
socialistiske  Lærdomme   til  Bunds    udfordredes    mere  Tid,    end   en 
Berlinergejstlig  havde  tilovers.     Undtagelser,    tilføjede  han,    med  et 
venligt  Smil    til   Hr.   Stocker  —   Undtagelser   kunde   der  jo    altid 
gives,  ligesom  der  jo  muligt  kunde  gives  en  Sjælesørgervirksomhed, 
der  formaaede  at  føre  Sjælene  tilbage  til  Kirken  ad  en  Omvej  over 
Socialdemokratiet,    men    slige    Undtagelser    vare    yderst   sjældne. 
Synligt   skuffet   over    denne    uventede  Udgang,    greb    til   Slutning 
Præsident    Hegel    Ordet    for    med    begejstrede    Ord    at   prise    de 
Gejstliges  Fortjenester  af  Samfundet  i  Berlin.      For  største   Delen 
bestod  Forsamlingen  af  ældre  Kvinder. 

Det  vil  snart  vise  sig,  at  den  protestantiske  Kirke  er  aldeles 
ude  af  Stand  til  i  Tyskland  at  lede  den  socialistiske  Bevægelse. 
Den  »kristelige«  Socialisme  vil  højst  blive  Løsen  for  en  ganske 
lille  Sekt,  og  af  Arbejdere  vil  den  ikke  tælle  mange.  Det  beror 
paa   at  i  det  tyske  Rige  har  i   Kraft  af  aandelige   og  praktiske 


Overtro  paa  Staten.  j At 

træbelser,  der  gaa  Slægtled  tilbage,  Staten  indtaget  den  Plads, 
i  Middelalderen  Religionen  indtog.  Hegel  forgudede  den, 
satte  Samvittigheden  paa  dens  Bekostning,  behandlede  den  som 
den  sit  eget  Formaal.  Bismarcks  Praxis  har  svaret  til  Hegels 
sori.  Staten  er  bleven  den  overgribende  Magt,  som  alle  dyrke 
som  Alle  fordre  Hjælp  af.  Ikke  Kirken  men  Staten  alene  kan  i 
Tyskland  benytte,  modarbejde,  inddæmme  og  lede  den  socialistiske 
Strøm.  Medens  Kirkens  Rolle  i  Reglen,  endog  med  en  vis  Fore- 
g*~il>en  af  Tidens  Gang,  her  betragtes  som  udspilt,  ventes  af  Staten, 
^ri^lda  med  en  overordentlig  Overvurdering  af  dens  Kald  og  Evne, 
ikke  blot  Sikkerhed  men  Udkomme,  Sædelighed,  aandelig  Ledelse, 
sskyttelse  i  Stort  og  Smaat,  Alt.  De  revolutionære  Socialister 
Ile  naa  deres  Maal  ved  Hjælp  af  Staten,  det  bestaaende  Samfund 
ger  Hjælp  hos  Staten  mod  dem.  Det  er  Troen  paa  Staten,  som 
i  <det  nye  Tyskland  er  den  fælles  Religion ;  og  det  er  Staten  alene, 
som  kan  tage  de  sociale  Opgaver  i  sin  mægtige  Haand.  Den 
protestantiske  Orthodoxi  kan  paa  dette  som  paa  andre  Omraader 
**cr  kun  dokumentere  sin  Afmagt. 


16. 

Attentat,  Politi,  Disciplin 


13.  Maj    1878 


Der  hersker  Graad  og  Tænders  Gnidsel  i  den  kristeligt-sociale 

*"^*ppe.     Den  usle  Blikkenslagersvend,  som  iforgaars  skød  to  Fejl- 

**«!  med   sin  Revolver  efter  den   gamle   Kejser,    har  i   Forhøret 

*"*^læret  sig  for  Medlem  af  denne  Gruppe,    og  Medlemskortet  er 

^^det  hos  ham.     Hvilken  Ironi  over  Overhofprædikanterne  1 

Forbryderen    er   visselig   ikke    nogensomhelst   Interesse   værd. 

**  Haand værksdreng,  der  indbilder  sig  at  gavne  Nogen  eller  Noget 

^*3  at  opkaste   sig   til  Bloddommer   over   en   mere   end    8oaarig 


I46  Hodels  Attentat. 

Olding,  der  nyder  en  uindskrænket  Popularitet  i  sit  Rige  og  om 
hvis  Isse  en  Række  af  Sejervindinger  have  lagt  en  Glorie,  er  lige- 
saa  dum  som  brutal  —  og  saa  kunde  han  som  næsten  alle  hans 
Ligemænd  oven  i  Kjøbet  ikke  skyde.  Han  stillede  sig  op  ved 
Palæet  Unter  den  Linden  Nr.  7,  fyrede  sine  Skud  af  i  Luften  som 
en  Søndagsjæger  og  blev  strax  greben  paa  fersk  Gjerning  som  en 
dum  Djævel.  Hele  Mennesket  er  nitten  Aar  gammelt,  og  med 
ham  er  Enhver  snart  færdig.  Desværre  ville  Følgerne  af  hans 
Handling  ikke  saa  hurtigt  være  forbi. 

Jeg  tænker  ikke  paa  de  øjeblikkelige  Følger:  Byens  Jubel  over 
Kejserens  Frelse,  Illuminationen,  Flagningen  o.  s.  v.  Det  er  uskyl- 
dige Konsekvenser.  Endnu  i  Gaar  Aftes  vare,  som  jeg  selv  iagt- 
tog, de  vigtigste  Bygninger  i  Potsdam  illuminerede,  og  endnu 
i  Dag  ere  Flagene  her  i  Berlin  ikke  tagne  ned.  Det  kom  ogsaa 
til  Demonstrationer  i  Theatrene.  Den  smukkeste  var  uden  al 
Tvivl  den  i  Friedrich-Wilhelmsstådtisches  Theater,  hvor  for  Øje- 
blikket den  bekjendte  Trup  fra  Meiningen  spiller.  Kort  før  Tæppet 
gik  op,  rygtedes  det  rundt  om  paa  Tilskuerpladsen,  at  der  var 
blevet  skudt  paa  Kejseren  og  Musiken  spillede  »Heil  dir  im  Sieges- 
kranz«,  der  modtoges  med  stor  Varme.  Alle  rejste  sig  op.  Ved 
et  mærkværdigt  Tilfælde  fulgte  nu  Kleists  ypperlige  Stykke  »Der 
Prinz  von  Homburg«,  hvori  som  bekjendt  et  .Hovedpunkt  er  det, 
at  Efterretningen  om  den  store  Kurfyrstes  Død  (i  Slaget  ved  Fehr- 
bellin)  overbringes  den  kongelige  Familie  og  det  kort  efter 
Smertesudbruddene  oplyses,  at  Efterretningen  var  falsk,  og  at  Kur- 
fyrsten lever  og  har  sejret.  Paa  dette  Punkt  vilde  Publikums  Jubel 
ikke  tage  nogen  Ende,  og  den  nationale  Begejstring  støttedes  til- 
med her  af  den  æsthetiske;  thi  man  skal  gaa  langt,  før  man  nogen 
Steds  i  Europa  finder  saadan  Iscenesættelse  og  saadant  Sammen- 
spil som  hos  Meiningerne. 

Nej,  jeg  tænkte  paa  denne  Begivenheds  fjærnere  Følger. 
Strax  den  første  Aften,  før  noget  nærmere  endnu  var  bekjendt, 
horte  jeg  i  flere  Kredse  samme  Udbrud:  »Hvilken  Ulykke l  enten 
er  det  en  Katholik  eller  det  er  en  Socialist,  som  har  affyret  disse 
Skud,    og  i  begge  Tilfælde  er  det  meget  slemt,    og  værst  er  det, 


vis   han  er  det  sidste«.     Det  Værste  er  det,   som  er  sket,    værst 
ger  i  dette  Øjeblik,   hvor  Bismarck  er  hypcrnervøs,  hvor  Kejseren 


er   omgivet  af  en  utaalmodig  Kreds  af  Fyrster  og  Holmænd,    der 
jyde  af  Begjærlighed  efter  Reaktion   og   mere  Reaktion.     D«.  n\\ 


gaa  ud  over  Forsamlingsfriheden,  over  Foreningsretten;  Sp««k" 
borgerne  finde  sig  i  Alt,  naar  det  erklæres  for  nødvendiggjort  v^ 
Mordattentater.  De,  hvis  Universalmiddel  for  alle  Samfundsonc"^* 
Politistat  og  Politiregimente  er,  ville  have  let  Spil  i  Tyskland.  s 

O  Politi !  hvad  skal  jeg  kalde  dig ,  den  tyske  Civilisation^  ^  *, 
strænge  Stedmoder  eller  dens  ypperste  Blomst?  Vist  er  det, 
du  og  Preussen  hore  inderligt  sammen.  Et  Ophold  af  8  Dage 
Berlin  vil  kunne  overbevise  Enhver  herom.  Det  vrimler  overalt  a  ^ \^^& 
gaaende  og  ridende  Politi.  Mellem  Thiergartens  friske  Kastanier**'  ^^H 
og  Bøge  hører  Vandreren  Hestetrav,  han  ser  sig  om:  det  er  to 
ridende  Politimænd,  i  strakt  Ga- 
lop. Den  østerrigske  Gesandt 
giver  et  Bal,  og  paa  Pladsen 
foran  hans  Hus  holde  i  lange, 
lige  Linier  vel  40  ridende  *Schutz- 
leute< .  Paa  alle  Gadehjørner, 
især  hvor  Færdslen  er  stor,  findes 
de,  to  og  to  overfor  hinanden, 
siddende  ubevægelige  paa  deres  • 
Heste  nøjagtigt  midt  paa  Gaden,  , 
saa  at  Strømmen  af  Vogne  og  3 
Fodgængere  bestandig  deles  af  "S 
dem,  de  Kommende  i  én  Række,  _ 
1  de,  der  møde  dem,  i  en  anden.  - 
Ja,  jeg  vover  at  paastaa,  at  Berlins   -"fs 


.*=* 

r***5 


Schutzmann  til  Hest. 


Gader  {især  ved  Vintertid  og  under  Snefald)  ikke  frembyde  noget  : 
æsthetisk  skjønnere  Skue  end  disse  stille,  alvorlige  Broncestatuer 
af  Hest  og  Mand,  som  med  et  Blik,  en  Mine  og  uden  nogensinde 
at  vende  Hovedet,  hvor  stærk  end  Færdslen  og  Larmen  bliver  bag 
ved  dem,  byder  Orden  og  skaffer  den  tilveje.  Disse  brave,  daarlig 
lønnede,  pligtopfyldte  Karle,  danne  et  Slags  Miniaturbilleder  af  den 
preussiske  Statsmagt:  energiske,  rolige,  som  de  holde  der,  udsatte 
for  Regn  og  Blæst,  omgivne  af  en  brusende  Menneskemængde  og 
styrende  den  ved  den  Autoritet,  hvoraf  de  føle  sig  baarne.  De 
er   fattige,     thi,    som  man  her  siger:     >Die  preussischen   Beamten 

u-crdcn  mit  Ehr'  bezahlt«;  men  man  føler,  at  de  ere  gjennem- 
traengtc  af  denne  Ære,  og  at  det  er  i  Kraft  heraf,  at  de  overholde 
Disciplin. 

Jeg  husker  en  lille  Scene,  jeg  for  et  Aars  Tid  siden  oplevede 
paa  en  preussisk  Jernbane ;  det  var,  om  jeg  husker  ret,  den  mellem 
fterlin  og  Potsdam.  Paa  tredje  Klasse  var  en  sletklædt,  raa  og 
L-^rxnende  Person  traadt  ind,  som,  da  Billetterne  under  Kjørselen 
slculde  efterses,  efter  megen  Vægring  og  meget  Vrøvl  først  trak 
fjerde  Klasses  Billet  op  af  Lommen,  saa,  da  det  blev  ham 
trdet  af  Konduktøren,  at  han  maatte  skifte  Plads,  hatanleende 
endnu  en  fjerde  Klasses  Billet  frem  og  saaledes  dokumenterede 
sin  Ret  til  at  blive  siddende.  Toget  var  i  fuld  Gang.  Ikke  til- 
freds med  den  opnaaede  Triumf  stikker  Manden  imidlertid  Hovedet 
ud  af  Vinduet  efter  Konduktøren  og  raaber:  »Sie,  dåmlicher 
Schaffherl«  Dåmlich  er  et  andet  Udtryk  for  damisch  —  dum. 
fornærmelsen  var  ikke  synderlig  grov,  men  den  var  vist  en  preus- 
sisk Embedsmand.  I  samme  Øjeblik  lød  Schaffnerens  Signalfløjte, 
<kn  besvaredes  af  en  Fløjte  fra  Lokomotivet,  og  efter  et  halvt 
Minuts  Forløb  holdt  hele  det  lange  Tog.  Døren  til  vor  Kupé 
rcvcs  op,  Konduktøren  viste  sig,  greb  den  uhøflige  Mandsperson  i 
Annen  og  kylede  ham  med  et  Sving  ud  paa  Landevejen.  Saa  et 
Stød  i  Fløjten  og  Toget  var  atter  i  Gang  og  havde  i  faa  Minutter 
genvundet  sin  Fart.  Jeg  tror,  at  Tyskland  er  det  eneste  Land  i 
Verden,  hvor  en  saa  underordnet  Embedsmand  er  i  Besiddelse  af 
«*  stor  Myndighed  til  at  sætte  sig  i  Respekt. 

For  nogen  Tid  siden  iagttog  jeg  en  Scene  af  lignende  Art, 
til  hvilken   man  skal   søge  om   et  Sidestykke   i   Kjøbenhavn,    men 
**n  var   endnu    smukkere   end   hin   første,    fordi  den  Forurettelse, 
»m  fik  sin  Straf,  ikke  var  tilføjet  Funktionæren  selv.     Det  var  paa 
rt  Gadehjørne   i   Nærheden    af   Spree,    at   Folk   samledes   om   en 
fattig  Kone  og  hendes  væltede  Trillebør.   Hun  havde  som  sædvanlig 
holdt  der  med  sin  Vogn  fuld  af  Kager  og  Frugt,    da  en  hensyns- 
los Karl  som  Kusk  paa  en  Arbejdsvogn  kjørte  lige  løs  paa  den 
skrøbelige  Bør,    saa  den  brød  sønder  og  sammen  og  dens  Indhold 
spildtes  i  Skarnet  rundt  om.     Kusken  blev  raabt  an,  men  foer,  da. 


» -* 

Bra  nd  ma  n  dska  b  et . 


han  saa  den  anrettede  Skade,  afsted  i  fuld  Fart.  Der  gik  nogle 
Øjeblikke  med  Beklagelser  og  Udbrud  af  Harme,  da  en  ridende 
»Schutzmamu  indfandt  sig.  Hastigt  lod  han  sig  Sammenhængen  for- 
klare og  endnu  hastigere  sprængte  han  afsted  i  Carriére  i  den  Ret- 
ning, der  anvistes  ham.  Der  gik  nogle  Minutter,  saa  saas  allerede 
langt  borte  for  Enden  af  en  nærliggende  Allé  et  Optog,  bestaaende 
af  den  i  Luntetrav  tilbage- 
kjørende  Vogn  og  den 
truende  Politimand  til  Hest. 
Snart  ankom  de  og  under 
Befolkningens  Jubel  maatte 
Synderen  gjøre  Afbigt , 
love  Erstatning  o.  s.  v.  Det 
virker  moralsk  strammende 
og  ansporende  paa  et  Folk, 
at  det  i  sin  daglige  Færd 
ikke  har  Slaphed  men  Ret- 
færdighed for  Øje.  Ja  vil 
man  se  Preusseren  i  hans 
Storhed,  saa  skal  man  se 
ham    som    Feuerwehrmann 

(Brandmand),  Jernbane- 
betjent,  Politimand  og  Un- 
derofficer, overalt,  hvor 
Individets  Opofrelse  til  sta- 
dig og  samvittighedsfuld 
Pligtopfyldelse  er  nødven- 
dig, og  hvor  den  belønnes 
med  Retten  til  at  fordre 
sig  adlydt  blindt.  Berlins  Brandmandskab  er  berømt,  men  ikke 
berømt  nok;  disse  simple  Karle  udføre  borgerlige  Heltebedrifter, 
der  fordunkle  Krigens.  I  forrige  Uge  var  her  en  kolossal  Ilde- 
brand; tre  af  Mandskabet  bleve  paa  Pladsen,  en  fik  begge  Ben 
fuldstændig  afrevne  af  en  nedstyrtende  Mur,  to  andre  knustes  og 
kvaltes,    men    de   øvrige   gjorde   uden    et  Øjebliks  Vaklen   overfor 


Brandmand  paa  Vagt. 


Spartansk  Aand.  I£l 

Faren  deres  Pligt  til  det  sidste.  Ved  saadanne  Tilfælde  kommer  det 
i  den  preussiske  Folkekarakter  frem,  man  kunde  betegne  som  det 
spartanske.  Muligvis  vil  en  tilkommende  Tid  betegne-  vor  Tids 
Preusser  som  Aarhundredets  Spartaner. 

Det  faldt  mig  ind,  da  jeg  forleden  Dag  saa  »Prinsen  af  Hom- 
burgc  hos  Meiningerne.  Jeg  havde  en  østerrigsk  Bekjendt  med 
mig,  som  bestandig  sagde:  »Det  hele  Stykke  er  dog  urimeligt; 
hvad  har  Prinsen  gjort?  begyndt  et  Slag,  som  han  vinder,  et  Par 
Minutter  for  tidligt  1  er  det  Noget  at  tale  om?c  »O  Østerriger  l 
sagde  jeg  ved  mig  selv,  hvor  taler  dit  Folk  ud  af  digl  endnu  have 
I  Østerrigere  altsaa  ikke  lært,  hvad  det  betyder  at  begynde  et 
Slag  lidt  for  sent  eller  lidt  for  tidligt  c,  og  højt  sagde  jeg:  »De 
maa  huske,  dette  er  et  preussisk  Stykke,  et  Nationaldrama,  skrevet 
af  en  preussisk  Officer  om  den  preussiske  Aand  og  Disciplin.« 

Kleist  har  forstaaet  Preussen  som  ingen  Anden.  Jeg  véd  Den, 
som  med  dyb,  smertelig  Sindsbevægelse  saa  hans  Stykke.  Akl 
var  det  Danmark  istedenfor  Brandenburg  l  Havde  vi  havt  denne 
Aand,  denne  skjønne,  strenge  Moral  1  Vel  kjender  jeg  Noget  der 
er  større  end  dette,  end  denne  patriotiske  og  krigerske  Fordom; 
det  er  Sandhedskærlighed.  Vel  kjender  jeg  en  Konflikt,  der  er 
dybere  end  Prinsen  af  Homburgs;  det  er  Dens,  som  stiller  sig  paa 
Ideernes  Side,  udelukket  af  Religioner  og  Fædrelande.  Men  ogsaa 
den  nyttige,  hensigtssvarende  Fordom,  ogsaa  den  strenge  Fasthed  i 
den  krigerske  Tugts  og  et  Fædrelands  Tjeneste  har  sin  Poesi. 

Jeg  fortalte  min  Østerriger  en  gammel  Anekdote:  En  Preusser, 
en  Østerriger  og  en  Bayrer  skulde  nævne  hver  tre  Fugle. 
»Staaraabaar«,  sagde  Preusseren.  Det  er:  Staar,  Raab,  Aar  (Stær, 
Ravn,  Ørn).  »E'  Finkeli,  e'  Zeiseli  und  e'  Meiseli«,  6agde  Øster- 
rigeren (det  er  Bogfinke,  Sisken  og  Musvaage).  »'N  Aantvogele, 
und  'n  Gaansvogele,  und  'n  Spanzupfelein«,  sagde  Bayreren  (And, 
Gaas  og  Pattegris).  —  Bayreren  er  meget  langsom  og  lidt  naiv, 
Østerrigeren  temmelig  langsom  og  lidt  kjælen,  men  der  er  Appel 
i  Preusserens  fyndige  Starabar. 

Hvad  Menneskeheden  har  Tyskland  at  takke  for,  deri  har 
Preussen    liden    eller    ingen    Del.      Goethe    va.t    vNgpci  ^wasset , 

Jieetbweæ  var  ingen  Preusser,  Hegd  var  ingen  Preusser  og 
Scbopenhautr  lige  saa  lidt  Men  biet  Tyskland,  som  rar  en  Vd- 
'£$&&  for  Menneskeheden,  yar  et  Laud  uden  Magt  og  riden  Frihed 
j»ed  et  Folk  uden  Selvbevidsthed  og  uden  Værdighed,  som  Xapo- 
itx>n  ydmygede,  delte  og  trak  tal  Ruslands  Stepper  i  sat  Følge. 
Dette  Tyskland  skyldte  sig  selv  at  blive  en  Stat,  men  at  det  blev 
det,  har  det  Preuæen  at  takke  for.  Den  halvt  barbariske  Mace- 
doner, hvis  Land  ingen  Poesi  havde  frembragt,  ejede  Kraften  til 
uhørt  Vaabendaad ;  den  golde  nordlige  Piemonteser,  som  ingen  Kunst 
havde  at  rose  sig  af,  forstod  at  bestyre,  beherske,  disciplinere  og 
(sammensmede,  Hans  Væsen  var  Punktlighed  og  Præcision,  og 
hans  Haand  var  haard  og  tung. 


'  1 8.  Maj  1878. 

Vi  leve  i  Efterdønningerne  af  Attentatet.  Dets  usalige  Følger 
vise  sig  allerede,  Statsraadet  har  været  sammenkaldt  forat  vedtage 
nye  Bestemmelser  om  Forsamlingsretten  og  Pressefriheden;  nye 
Love  mod  Socialismen  skulle  forelægges  Rigsdagen;  enkelte  af  de 
almindelige  ugentlige  socialistiske  Møder  ere  allerede  blevne  for- 
budte, fordi  man  »frygtede  for«,  at  der  vilde  blive  sagt  utilbørlige 
Ting.  Og  dog  var  Forbryderen  forlængst  med  Skam  bleven  udstødt 
af  det  socialistiske  Parti,  fordi  han  havde  stjaalet,  løjet  og  angivet, 
og  var,  da  han  grebes,  endnu  kun  Medlem  af  den  kristelig-sociale 
Gruppe,  der  nyder  al  mulig  Hofgunst. 

Men  Reaktionen  behøvede  kun  en  Anledning.  Det  trækker  op 
fra  alle  Sider.  Idag  erfarer  jeg  fra  en  Person,  der  tilbragte  Aftenen 
igaar  hos  den  Falk'ske  Familie,  at  Kirkeministeren  har  indgivet 
sin  Ansøgning  om  Afsked.  Denne  Begivenhed  kommer  vel  ikke 
aldeles  overraskende;  thi  Kejserens  Protektion  af  de  orthodoxe 
Kirkeforstandere  Hermes  og  Hegel  under  deres  Kamp  mod  de 
friere  kirkelige  Retninger,  og  flere  slige  Træk  vare  daarlige  Varsler. 
Ansogningen  bliver  sikkert  ikke  nu  bevilliget,  men  den  er  dog 
et  Titlens  Tegn.    Nu,  da  det  synes,  som  omBismarck  overhovedet 

vil  lade  »Kulturkampen«  træde  helt  i  Baggrunden  for  den  saa- 
kaldte  »wirthschaftliche  Umgestaltung«  o:  Omordning  af  Skatte- 
systemet og  Toldvæsenet  i  Retning  af  indirekte  Skatter  og  Be- 
skyttelse, nu  lader  det  til,  at  Falk  føler -Grunden  svigte  under 
Fødderne  paa  sig,  og  hans  Fjærnelse  vilde  harmonere  godt  med 
nye  Tvangslove  og  forøget  Politiregimente. 

Jeg  erfor  forleden  en  kinesisk  Opfattelse  af  Kulturkampen. 
Den  har  til  min  Forundring  vakt  den  kinesiske  Gesandts  Interesse. 
Den  Samme  er  en  saare  fornem  Mand  med  Fyrsterang  og  med  et 
stort  Knippe  Paafuglefjær  paa  Bordet  ved  Siden  af  sig,  Symbolet 
paa  hans  Værdighed  og  Magt.  Underligt  nok  er  denne  fine  Mand 
kommen  hertil  uden  nogen  Livlæge;  dog  maaske  har  han  ment, 
at  en  tysk  Doktor  var  at  foretrække  for  en  kinesisk.  Han  blev 
syg  og  lod  kalde  en  af  mine  Venner,  der  er  Læge  og  desuden  Medlem 
af  Rigsdagen.  Den  tyske  Doktor  gik  ind  i  Sygestuen  .mellem  to 
Rækker  Tjenere,  der  stode  en  haie  krummede  helt  ned  til  Gulvet. 
De  turde  ikke  se  paa  deres  Herre  og  ligesaalidt  paa  hans  Gjæst. 
Sygdommen  havde  ikke  stort  at  betyde  og  den  høje  Patient  be- 
fandt sig  snart  saa  vel,  at  han  foretrak  Konversation  for  Konsulta- 
tion. Samtalen  skete  ved  Hjælp  af  Tolk.  Forleden  spurgte  da 
Gesandten:  »Hvorfor  har  De  saa  travlt,  hvor  skal  De  hen  fra 
mig?«  Lægen:  »Jeg  skal  hen  i  Rigsdagen;  Deres  Excellence  véd 
nok,  hvad  det  er«.  Gesandten:  »Jeg  véd  det.  Rigsdagen,  det  er 
dér,  hvor  de  kæmpe  mod  Præsterne.  Jeg  bifalder  det  i  høj  Grad. 
De  ere  skadelige  Personer;  de  komme  til  os,  omvende  altid  det 
daarligste  Forstadspak  og  ville  saa  altid  bagefter  beskytte  dette  Pak 
imod  Lovens  Straf,  naar  det  forser  sig.  Saa  have  vi  for  deres 
Skyld  uendeligt  Bryderi  med  de  evropæiske  Regeringer.  Jeg  bi- 
falder Rigsdagen  i  høj  Grad«. 

Det  er  klart  at  det  himmelske  Riges  Gesandt  ikke  er  fulgt 
med  Tiden. 

Vi  have  her  slemmere  Kinesere  end  ham. 

Foruden  sine  sørgeligere  Konsekvenser  har  Attentatet  allerede 
havt   baade    sine   komiske    og   sine    smukke  Følger;    til   de   første 

hører  Berlinerprofessorernes  Adresse,    og  til  de  sidste  Studenternes 
Fakkeltog  i  Aftes. 

Adressen  turde  kunne  nævnes  som  et  af  de  ypperste  Mønstre 
paa  moderne  Allongeparykstil.  Den  lader  sig  ikke  oversætte.  Jeg 
anfører  de  første  Linjer  paa  Tysk:  »Allerdurchlauchstigster,  Gross- 
måchtigster  Kaiser  und  Konig,  Allergnådigster  Kaiser,  Konig  und 
Herrl  Unter  dem  Eindruck  eines  erschutternden  Ereignisses  hat 
Allerhochstderén  getreueste  Universitåt  zu  Berlin  die  Gnade  nach- 
gesucht  Eurer  Kaiserlichen  und  Koniglichen  Majeståt  nahen  und 
Allerhochstderen  verehrtes  und  wunderbar  erhaltenes  Haupt  von 
Angesicht  schauen  zu  durfen«.  »Jeg  gantes  ej,  det  staar  min  Tro 
i  Brevet  c,  som  Narren  i  »Aladdin«  siger  ved  en  lignende  Lejlig- 
hed. Nu  skildres  i  et  Forsøg  paa  poetisk-malerisk  Fremstilling 
Virkningerne  af  Budskabet  om  Attentatet:  »Overalt  i  den  vide 
Verden,  hvorhen  Nutidens  bevingede  Samfærselsmidler  (!)  næsten 
samtidigt  bragte  Budskabet,  forlode  Mænd  deres  Arbejde,  Kvinder 
satte  deres  Børn  ned  paa  Jorden  (1)  forat  lytte  til  den  skrækkelige 
Meddelelse,  Flag  løb  op  af  Master  (!)  forat  vidne  om  Glæden  over, 
at  den  uhyre  Smerte  blev  afvendt.  Hvilken  Ædelttænkende  har 
ikke  ønsket  at  kunne  kaste  sig  mellem  Mordvaabenet  og  Deres 
Majestæts  hellige  Person  eller  med  Oldingens  svagere  Arme  (!)  at 
kunde  overlevere  Morderen  til  den  straffende  Retfærdighed«.  Og 
nu  sluttes  der  paa  Knæ,  paa  Bugen,  med  Næsen  ned  i  Gruset, 
kort  sagt,  i  et  kinesisk  eller  siamesisk  Gesandtskabs  Avdiensstilling. 

Det  er,  efter  hvad  jeg  fra  sikker  Kilde  erfarer,  Dubois-Raymond, 
som  har  forfattet  dette  Aktstykke,  og  rigtignok  i  en  frygtelig 
Skynding,  da  der  var  kommen  Bud  fra  Palæet,  at  Kejseren  vilde 
modtage  Professorerne  endnu  samme  Dag  —  og  jeg  behøver  ej  at 
sige,  at  Dubois-Raymonds  Kolleger  ere  højst  elendige  over  den 
Hlamage,  der  ved  Adressen  er  tilføjet  dem.  Men  den  blev  litho- 
graferet  Hgesaa  hurtigt,  som  den  var  skrevet  ned. 

At  en  Mand  som  Dubois-Raymond,  der  ikke  blot  er  en  af 
Tysklands  ypperste  Naturforskere,  en  Opdager  paa  dette  Omraade, 
men    en  Mand    med    fin   og   mangesidig   humanistisk   og   historisk 

Dannelse,  en  af  Tysklands  fordoms  fries  te  Mænd,  La  Mettries  For- 
svarer, Voltaires  Beundrer,  den  ubetingede  Aandsfriheds  Forfægter, 
har   kunnet   skrive    en  Adresse  i   denne  Deliriums-Stil,    det  er  for- 


færdeligt betegnende  for  den  Højde  Kejs  erdyrke  isen  t  Tyskland 
har  naaet.  Det  er  en  Tilbedelse  som  den,  der  fordredes  i  det 
gamle  Rom,  kun  at  den  her  ydes  frivilligt,  ja  begejstret 


Ij6  Studenternes  Fakkeltog 

Studenternes  Adresse  er  heldigvis  anderledes,  simpel  og  loyal, 
og  deres  Fakkeltog  var  af  en  imponerende  Virkning.  Berlin  er, 
med  sin  Mangel  paa  Gadeliv,  saa  ganske  en  nordisk  By,  at  et 
sligt  storartet  Karnevalsoptog  virker  yderst  velgjorende  og  op- 
muntrende. Til  dagligt  Brug  ses  ikke  andet  Farvet  og  Broget  paa 
Berlins  Gader  end  Ammerne  fra  det  nærliggende  vendiske  Spreewald 
med  deres  højst  maleriske  Kostymer,  og  (hvert  Øjeblik)  en  Bataljon 
Infanteri  eller  en  Eskadron  Ulaner.  Men  saa  godt  dette  ogsaa 
tager  sig  ud,  saa  er  dog  et  saadant  Skue  uniformt.  Det  var 
Studenternes  ikke.  Allerede  for  Kl.  8  saa'  man  dem  kjøre,  ride 
og  gaa  til  Samlingsstedet  Pariserplatz  (lige  indenfor  Brandenburger 
Thor.  Xogle  red  i  Klynger  med  sorte  Flojelsbluser  paa,  brede 
Karplinger  om  Halsen  og  Haandleddene,  sorte  Fløjelsbaretter  med 
Fjær  og  den  blanke  Huggert  i  Haanden.  Andre  kjorte  i 
snmkke  Wienervogne,  alle  med  4  Heste  for,  Forridere  og  to 
Idagsklædte  Postilloner  som  Jockeyer  paa  de  nærmer  Heste. 

Disse  havde  Studenterhuer  paa,  brede  Axelskjærf,  hoje  Stovler, 
sacrre  Vaxnser  og  Huggerter  i  Haanden.  Farverne  varierede  efter 
oe  foækjellige  > Forbindelsers«  og  >Burschenschafters*  Farver  og 
Yjaben,    snart   sort-sølv-blaat,    snart   solv-rodt-sort,    snart  sort-rødt- 


Kl  10  præcis  satte  Toget  sig  i  Bevægelse;  der  var  4000 
FaVke:bærere  opstillede,  adskilte  ved  en  Snes  Musikkorps;  Vognene, 
Rytterne,  Fanerne  osv.  smukt  fordelte.  Toget,  der  snart  som  en 
Ikendt  Kjæde  strakte  sig  ned  ad  hele  Unter  den  Linden,  gik 
fremad  i  rask  Marsch  under  en  Brusen  af  Musik  og  en  Jubel  af 
den  tætpakkede  Folkemængde,  som  røbede  Byens  virkeligt  festlige 
Stemning.  Dampen  af  de  blussende  Begfakler  laa  mat-orangegul 
over  Toget  og  i  denne  smukke  gule  Taage  sprudede  alle  de  lysende 
Fakkelpnnkter  Ild  over  unge,  kraftige  Skikkelser,  glade,  friske  An- 
sigter, en  kjæk  Ungdom,  som  levede  og  jublede  i  Minuttet  Jeg 
saa  Toget  fra  et  Vindu  i  Hovedgaden,  det  tog  ingen  Ende;  hvert 
andet  tredie  Minut,  naar  Musiken  begyndte  at  tabe  sig  i  det 
Fjærne,  lød  et  nyt  Musikkorps's  Toner,  nye  Faner  ragede  i  Vejret, 
nye  Fløjelsklædte   tumlede  deres  Heste,    nye  Postilloner  droge  for- 

spændte  Vogne  forbi,  og  Alt  gik  dog  tillige  paa  sin  Tysk  i 
Trit,  i  Takt,  med  Iagttagelse  af  et  næsten  militært  Ensemble.  En 
Ulæmpe  havde  Festen,  den,  at  Aftenens  Hede  var  næsten  for 
trykkende.  Vi  have  nemlig  bestandig  et  rent  italiensk  Foraar. 
Mellem  Kl.  10  og  6  gaar  man  ikke  gjærne  paa  Gaden,  ja  knapt 
i  Thiergarten,  saa  stærk  er  Varmen. 

Medens  jeg  skriver  dette,  strømmer  en  stærk,  næsten  bedøvende 
Duft  af  Syringer  ind  ad  mit  Vindu;  Luften  er  tung,  krydret,  op- 
fyldt af  Træernes  og  Buskenes  Vellugt,  og  et  Egetræ,  der  strækker 
sine  Grene  ind  imod  mig,  har  nu  sin  allerskjønneste  Dag;  det  er 
friskt  udsprunget,  fuldt  udsprunget;  Bladene  sidde  i  tykke  Klynger 
og  ikke  et  eneste  er  endnu  angrebet  af  nogen  Orm. 


17. 

Berlin  efter  Nobilings  Attentat. 

3.  Juni  1878. 

Kun  en  Uge  er  gaaet,  siden  Rigsdagen  med  5/6  af  sine  Stemmer 
forkastede  Regeringens  Forslag  om  Tvangsforholdsregler  mod 
Socialdemokratiet;  man  glædede  sig  over  dens  mandige  Holdning. 
Nu  har  det  nye  Attentat  igaar  med  ét  Slag  forandret  Situationen. 

Den  31te  om  Aftenen  var  Berlin  i  ikke  ringe  Sindsbevægelse, 
Efterretningen  om  det  store  Panserskibs  Undergang  i  Kanalen 
havde  netop  naaet  Byen,  og  endnu  den  iste  om  Formiddagen  var 
den  ængstelige  Spænding  i  mange  Kredse  stor,  da  ingen  Liste 
over  de  Frelste  og  Omkomne  havde  bragt  Gemytterne  Vished  om 
Redning  eller  Tab.  Da  jeg  igaar  henad  5,  medens  jeg  kjørte 
gjennem  Thiergartenstras.se,  hørte  Drenge  raabe  med  et  nyt  Extra- 
blad  bag  min  Vogn,  troede  jeg  først,  at  det  var  Listen  over  de 
Forulykkede,    som  var  kommen.     Men  den  kom  først  nu  Mandag 


~Z,\  Nobiling*  Altener. 


Ysjrgzz.  scet  den  velsignede  engelske  Søndag  igaar  havde  lukket 
*He  7*£egrafkontorer  og  umuliggjort  Afsendelsen  af  Svaret  paa 
F'jrøc*rgslenie  fra  de  talrige  i  Dødsangst  stedte  Fædre  og  Mødre. 
X^f.  Extrabladet  indeholdt  Beretningen  om  en  Begivenhed,  der 
h^rtS-gt  bragte  selv  »Grosser  Kurfurst«s  rædselsfulde  og  endnu  uop- 
Wjkrtde  Undergang  i  Glemme. 

Der  var  paany  bleven  skudt  paa  Kejser  Wilhelm,  og  denne 
Gang  havde  man  truffet. 

Derom  kan  ingen  Tvivl  herske,  at  dette  Attentat  er  en  stor, 
en  virkelig  Ulykke  for  Tysklands  Fremtid.  Nu  vil  Reaktionen 
kunne  udrette,  hvad  den  vil,  nu  vil  den  have  Alt,  hvad  den  be- 
høver, at  beraabe  sig  paa,  for  at  drive  hvilkensomhelst  Tvangsfor- 
holdsregcl  igjennem. 

Dette  Attentat  har  ingen  Lighed  med  det  forrige.  Det  er 
denne  Gang  en  Mand  af  den  højere  Samfundsklasse,  en  videnskabe- 
ligt dannet  Mand,  der  har  udført  Blodgjærningen.  Han  har  truffet 
%inc  Forholdsregler  for  at  ramme,  hvor  han  sigtede;  han  skød  paa 
Anlæg,  med  et  Gevær  af  god  Konstruktion;  han  affyrede  to  Skud 
af  hin  Dobbeltriffel  og  traf  med  begge;  han  skød  med  Hagl  forfat 
y;ere  Hikker  paa  ikke  at  forfejle  sit  Maal. 

Jeg  har  ikke  før  set  Berlins  Gader  i  en  saadan  Ophidselse; 
'•ndnu  Kl.  1 1  i  Aftes  var  Unter  den  Linden  fuld  af  Mennesker, 
*\*-r  læste  ile  sidste  Extrablade,  udspurgte  hinanden,  skjønt  ind- 
byrden ganske  fremmede,  og  i  tykke  Klynger  samlede  sig  overfor 
J lunet  Nr.  1 8,  stirrende  op  mod  Vinduerne  i  anden  Etage,  spør- 
VS'tvU:  Hig,  fra  hvilket  Vindve  vel  Skuddet  var  faldet.  »Fra  det 
lige  over  l'ortcn«,  sagde  belærende  en  opløben  Dreng,  der  solgte 
hxlrabladr.  »Gaa  Deres  Vej«,  sagde  den  tilstedeværende  skikke- 
lig**,  men  ophidsede  Politimand,  »lad  være  at  binde  det  højstærede 
l'ulilikum  Deres  Løgne  paa  Ærmet.  De  véd  Ingenting  derom,  og 
M.i.ir  lirle  Dagen  her  og  lyver«.  Fyren  luskede  bort,  og  det 
/.m  i  Virkeligheden  heller  ikke  fra  det  Vindve,  han  angav,  at 
M-imMh  var  faldet.  — -  Jeg  gik  til  Charlottenstrasses  Hjørne;  derfra 
/.n  lu  !•■  Sydsiden  af  Linden  spærret  baade  for  Vogne  og  Fod- 
;•'.'  hic  m  .    Mifltallcoii    var   endnu    et  Stykke   fri   til  i  Nærheden  af 

Slottet.  Der  standsedes  man  atter  af  Politi;  hele  Opernplatz  var 
spærret  og  strakte  sig  øde  og  tom;  kun  hist  og  her  stode  nogle 
Kompagnier  Politimænd  opstillede.  Andre  af  dem  dannede  en 
uhyre  Ring,  i  hvis  Midte  Slottet  laa,  ensomt  og  stille  som  en 
Dødssyg,  med  et  underligt  melankolsk  hospitalsagtigt  Ydre  uden 
Lys  i  noget  Værelse  undtagen  Forhallen  og  imod  Sædvane  med 
nedrullede  Gardiner.  Vel  et  Tusind  Mennesker  stode  endnu  henad 
Midnat  som  slagne  af  en  sky  Forbavselse  og  stirrede  op  mod 
Slottet.  Jeg  gik  tilbage  og  hørte  Politiet  gjøre  forgjæves  Anstræn- 
gelser  for  at  faa  Publikum  til  at  forlade  Aastedet.  Hvilke 
blodige  Scener  havde  ikke  dette  Hus  i  Dagens  Løb  været  Vidne 
till  Fra  det  sjette  Vindve  i  anden  Etage  affyrede  Dr.  Nobiling 
sine  to  Skud.  En  ridende  Politimand  raabte  i  samme  Øjeblik, 
som  Kejseren  saaret  og  blødende  faldt  tilbage  i  Vognen,  at 
Skuddene  vare  faldne  fra  Nr.  18,  Værten  fra  det  lige  overfor 
liggende  Lindenhotel,  Hr.  Holtfeuer,  løb  i  det  Samme  over  Gaden 
og  styrtede  ind  for  at  være  den  første  til  at  gribe  Forbryderen. 
Han  fulgtes  af  et  Par  Officerer,  Arbejdere,  Politisoldater.  Da  de 
kom  til  Nobilings  Dør,  fandt  de  den  aflaaset.  De  hørte  et  Skud 
falde,  sprængte  Døren  og  fandt  et  Menneske,  hvem  Blodet  strøm- 
mede ned  over  Ansigtet,  staaende  ved  Ovnen.  Denne  sendte  først 
Holtfeuer  et  Revolverskud,  der  knuste  hans  Underkjæbe,  blev  saa 
afvæbnet  ved  et  Kaardehug.  Den  haardtsaarede  Hotelvært  løb 
ned  paa  Gaden  for  at  søge  Lægehjælp  i  sit  Hus.  Da  styrtede  den 
rasende  Pøbel  sig,  i  den  Tro  at  han  var  Forbryderen,  over 
ham  og  mishandlede  ham  paa  det  Grueligste;  den  Ulykkelige,  hvis 
Kjæbe  var  splintret,  kunde  ikke  sige  et  Ord  til  Forklaring.  Scenen 
erindrer  næsten  om  den  hos  Shakespeare,  hvor  Folkemængden, 
paa  den  blotte  Mistanke  om  at  have  en  Drabsmand  for  sig,  sønder- 
river Poeten  Cinna.  Imidlertid  kastede  Politiet  sig  oppe  i  Huset 
over  Nobiling  og  lænkede  hans  Hænder  paa  Ryggen.  Ridende 
Politi  besatte  Fortovet  for  at  forhindre  Mængden  i  at  ile  op  af 
Trapperne  og  rive  Forbryderen  i  Stykker.  Man  oppebiede  Fængsels- 
vognens  Ankomst.  Endelig  hører  man  den  rasle  over  Brostenene; 
den    i    Berlin    velbekjendte ,     »grønne   Vognt    med  Jernstængerne. 


l6o  Attentatets  Følger 

Pøbelen  hilser  den  med  Jubel;  den  nærmer  sig  Stedets  lave,  smalle 
Port  Men  i  Iveren  og  Hidsigheden,  desuden  fortumlet  af 
Raabene  rundt  omkring,  ser  den  stakkels  Kusk  paa  Vognen  sig 
ikke  for,  hans  Pande  støder  mod  Porthvælvingen  og  før  han  kan 
drage  Hestene  tilbage,  har  Pøbelen  skudt  bag  paa  Vognen,  og 
hans  Ribben  knuses  mellem  Bukken  og  Portens  lave  Loft 

Kejseren  har  tilbragt  Natten  nogenlunde  godt  Dog  synes  det, 
som  om  endnu  næppe  Halvdelen  af  de  30  Hagl,  der  ere  trængte 
ind  i  hans  Legeme,  have  kunnet  udtages.  Lægerne  erklære 
Saarene  hvert  for  sig  for  ikke  livsfarlige.  Kl.  11  Formiddag  (for 
en  Time  siden)  gik  jeg  hen  til  Slottet;  Alt  var  afspærret  som  i 
Nat;  da  aabnedes  netop  Døren  og  den  gamle  berømte  Læge  Ge- 
heimeraad  Langenbeck  traadte  ud.  I  samme  Øjeblik  sprang  en 
Mængde  Mennesker  trods  Forbud  og  Politi  over  Alleens  Rækværk 
og  omringede  Langenbeck  med  Forespørgsler.  Han  gav  naturlig- 
vis reserverede  Svar.  Men  en  af  Spørgerne  sagde  mig,  Svaret 
havde  lydt  paa,  at  Haglene  i  Armen  endnu  ikke  kunde  udtages, 
og  at  kun  disse  truede  Livet,  da  et  af  dem  laa  ved  en  Pulsaare. 


2.  Juli  1S7&. 

Det  unge  Lindetræ  overfor  Huset  Nr.  18  Unter  den  Linden, 
hvis  Bark  bærer  Sporene  af  6—7  Hagl  og  som  stadig  har  været 
omringet  af  Nysgjerrige,  vil  snart  have  udbedret  Mærkerne  af 
Nobilings  Skud;  og  den  gamle  Kejser,  hvis  beundringsværdige 
Konstitution  har  gjennemgaaet  denne  haarde  Krise  tilsyneladende 
uden  at  rokkes,  vil  snart  have  sine  Saar  lægte.  Men  de  dybere 
Snur,  *om  Attentatet  har  slaaet  det  tyske  Rige,  ville  i  lange  Tider 
forblive  aabne,  og  i  dem  strøs  daglig  Peber  og  Salt 

Vi    leve    her    under   en    ikke  erklæret  Belejringstilstands  hvide 

M;in  kan  ikke  godt  tænke  sig  et  modbydeligere  Skuespil  end 
/M,  som  nu  opføres  Tyskland  over.  Angivelser,  dels  personlige 
Jm  oV  wibrnbarc,    dels  anonyme  fra  de  hemmelige  Fjender,   regne 

ned  i  alle  Politi  konto  rer.  »Vossische  Zeitung«  meddeler  idag,  at 
der  i  den  sidste  Halvdel  af  Juni  er  idømt  mellem  500  og  600  Aars 
Fængsel  for  Majestætsforbrydelser. 

Hver  Dag  erfares  Husundersøgelser,  Arrestationer  og  Domme, 
som  maa  bedrøve  Enhver,  der  ønskede  Tyskland  en  Udvikling  i 
den  Retning,  det  nye  Rige  ved  sin  Stiftelse  slog  ind  paa.  S  Aars 
Fængsel  for  et  i  halvberuset  Tilstand  udstødt  Skjældsord  mod 
Kejseren  er  intet  Usædvanligt,  1 — 2  Aars  Fængsel  for  letsindige 
Udbrud  af  denne  Art,  stammende  fra  Personer  af  Arbejdsklassen, 
idømmes  i  Snesevis;  forleden  fik  en  ældre  Mand,  en  forhenværende 
Underofficer  10  Aars  Fæstningsarbejde  for  i  ikke  ædru,  men  ikke 
heller  fuldt  beruset  Tilstand  at  have  udtalt  Ønsket  om  Kejserens 
Død.  Straffen  begrundedes  ved  at  han  i  sin  Ungdom  havde  været  i 
Tjenesten.  To  Vidner  fælde  en  saadan  Ulykkelig  og  de  ere  mærk- 
værdigt redebonne  til  at  vise  sig.  I  et  Lokale  overfor  mig  blev 
en  simpel  Kone,  der  havde  Opsynet  over  en  Industri-Udstilling, 
angivet,  arresteret  og  dømt  til  4  Aars  Fængsel,  fordi  hun  havde 
lét,  da  et  Hoch  for  Kejseren  blev  udbragt  i  Udstillingen,  og  havde 
mumlet  noget  An  ti- Kejserligt  mellem  Tæjiderne.  Dommens  Haard- 
hed  motiveredes  ved,  at  hun  var  en  Kvinde,  og  at  man  vilde  sætte 
Skranke  for  den  slette  Aands  Udbredelse  blandt  Kvindekjønnet. 
Skoledrenge  ere  i  Dusinvis  blevne  fængslede  for  (i  Frikvarter  og 
paa  Spadsereture)  ti!  Kammerater  at  have  erklæret  sig  for  »Social- 
demokrater af  Overbevisning«.  Skoledrenges  Overbevisning l  en 
værdig  Gjenstand  i  Sandhed  for  Dommeres  Opmærksomhed  og 
sikkert  en  Gjenstand,  der  bedst  forbedres  ved  nogle  Maaneders 
eller  Aars  Indespærring.  Jeg  synes,  man  skulde  give  den  an- 
klagende »Kammerat«  en  ordentlig  Afbankning.  Iforgaars  læste 
vi,  at  Politiet,  der  som  sædvanlig  Dagen  forud  havde  holdt  en 
Razzia  med  Husundersøgelser,  havde  været  saa  heldigt  hos  en  for 
socialdemokratiske  Synsmaader  mistænkt  Haand værker  at  finde 
Jacoby's  Skrifter,  som  strax  »vare  blevne  lagte  under  Beslagt. 
Hvilket  Fund  I  Jacoby's  Skrifter  1  den  store  Kb n i gsberger- Liberale 
har  næppe   drømt  om,    at  det  nogensinde  mere  kunde  komme  saa 

vidt,  at  selve  Besiddelsen  af  hans  Skrifter  blev  et  Bevis  paa  i 
fundsfarlighed.  Han  sagde  kort  før  sin  Død  til  en  af  mine  Be- 
kjendte:  >De  uretfærdige  Domme  over  Bebe!  og  Liebknecht  har 
oprørt  mig  saa ledes,  at  jeg,  som  hidtil  har  været  Socialisternes 
Modstander,    nu    betragter   mig   som    Socialdemokrat'.      Der    var 


unægtelig  kun  daarlig  Logik  i  denne-  Motivering.  Men 
altid  ligesaa  god  som  eller  bedre  end  Politiets  Slutning,  at  Inde- 
haveren af  en  Forfatters  Værker  er  enig  med  Forfatteren,  eller  i 
Besiddelsen  af  revolutionære  Skrifter  er  Grund  til  Anklage  for  op- 
rørsk Sindelag.     Jeg   kjender   her   i   Berlin   adskillige   Reoler,    hvi 

Besiddere  efter  den  Argumentation  hver  for  sig  vilde  kunne  idømmes 
nogle  A århundreders  Fængsel. 

De  liberale  og  enkelte  fortschrittliche  Organer  istemme  en 
Tone,  i  hvis  Servilitet  man  fornemmer  Angst  og  Skjælven  for  at 
regnes  med  til  Kejserens  og  Rigets  Fjender,  og  saa  angives  der  i 
den  konservative  Presse  og  lyves,  lyves  i  et  saadant  Omfang,  at  man, 
selv  med  Erfaringer  fra  andre  Landes  Presse,  føler  sig  overrasket 
og  smerteligt  berørt.  En  Statsmand  fortalte  mig  engang  at  have 
hørt  det  Ord  af  Bismarck:  >Det  er  underligt  med  Alderen;  jo 
ældre  man  bliver,  des  vanskeligere  falder  det  En  at  lyve« ;  hvis 
saa  er,  da  viser  den  tyske  Presse  sig  i  høj  Grad  ungdommelig  i 
Sommeren  78. 

Det  gjælder  om  for  enhver  Pris  at  benytte  det  usalige  Mord- 
forsøg til  at  knuse  Socialdemokratiet.  Derfor  er  der  bleven  digtet 
Historier  om  Nobilings  Forhold  til  det,  gjort  det  mest  mulige  ud 
af  et  endnu  ubevist  og  lidet  sandsynligt  Komplot,  efter  hvilket 
Politiet  søger,  og  derfor  gjøres  systematisk  det  socialistiske  Parti 
som  Parti  ansvarligt  for  det  enkelte  Menneskes  Udaad,  skjønt  han 
bevisligt  aldrig  har  vexlet  et  Ord  med  nogen  socialistisk  Fører, 
aldrig  (som  det  officielle  Telegram  fortalte  det)  har  afholdt  nogen 
socialistisk  Forsamling  og  kun  én  Gang  har  talt  paa  en  saadan, 
for  at  udvikle  en  antisocialistisk  Synsmaade  og  erklære,  at  han 
blandt  Partierne  stod  de  Nationalliberale  nærmest.  Den  gamle 
franske  Sætning:  »Morderne  tilhøre  ikke  noget  Parti,  de  udgjøre  et 
Parti  for  sig«  har  mærkeligt  nok  intet  tysk  Blad  ved  denne  Lejlig- 
hed bragt  i  Erindring. 

Saavidt  man  kan  se,  har  Forfængeligheden  ikke  havt  mindre 
Lod  og  Del  i  Nobilings  Attentat  end  i  Hodels.  Ligesom  Hodel 
har  Nobiling  faa  Dage  før  han  udførte  sit  Forsæt  ladet  sig  foto- 
grafere hos  en  bekjendt  Fotograf  her  i  Byen.  Han  har  tidligere 
flere  Gange  forgjæves  ansøgt  om  en  Plads  som  fast  Embedsmand 
under  Landvæsensministeriet,  og  det  synes,  som  om  det  har  krænket 
ham  haardt  ikke  at  være  kommen  i  Betragtning.  Men  mest  be- 
tegnende for  hans  Psykologi  er  den  Omstændighed,  som  hans  Breve 

oplyser,    at  han  engang,    blot  for  at  kunne  sige,    han  havde  været 

11* 

I  Mm  clc  fonikjclliipitc  Steder  i  Kvropa,  foretog  en  Udenlandsrejse 
NiiulciicM,  ut  han  i  6  Uger  foer  fra  By  til  By,  fra  Berlin  til  London, 
fro  London  til  Konstantinopel  uden  at  give  sig  Tid  til  at  se  noget 
Reelt  nogenstrtk  1  et  Brev  fra  England  fortæller  han,  hvorledes 
han  mod  ut  ulve  en  Shilling  fik  Lov  til  et  Øjeblik  at  sætte  sig  paa 
Oronning  Victoria«  Tronstol:  »Det  var  det  lykkeligste  Øjeblik  i 
mit  Liv,*  »krtvct  han*  Man  har  her,  skarpt  udtalt,  den  hojheds- 
galc  Mani  efter*  det  være  sig  paa  hvad  Maade  som  helst,  at  komme 
i  en  Art  Menwring  med  kongelige  Personligheder. 

IVt  er  en  underlig  Tanke,  at  et  saa  ynkeligt  Menneske  — 
KUmit  sitte  Kammerater  har  han  altid  gjældt  for  en  indskrænket 
Stakkel  —  skal  kunne  bringe  et  helt  Rige  saaledes  i  Opror.  Ikke 
at  jeg  betragter  hans  Forbrydelse  som  en  Ting  det  tyske  Samfund 
kunde  tage  sig  let.  Den  er  visselig  a&kyværdig*  Deos  Gjesstand 
var  en  $iaarig  Olding*  tilmed  en  dybt  retskaffen.  æsrseskeijaeriig 
Mami  til  hvem  faktisk  Miltioner  se  op  med  TESd  og 
Fa  af  TvskUnds  Tænkere,  der  i  sin  Uagdcwc  :»■»  Artf] 
ved  Skydeøvelser  var  kommanderet  til  at  tLbra^  tre  V^er  i  Tdt 
med  Kejseren  —  den  af  Tysklands  Tjenkere.  der  anrn^c  ir  *3je  er 
Ottstantkt  tor  es  optinustssk  Betra^tsis^sasuoe  —  s^ie  ex  Dfc^ 
ttt  «**g  at  haa  aasaa  dm  gamfe  Keiser.  !wi  Rcg^ese  irc  tj§ 
jtmce  saKe  !wc  ccr  eet  nacstea  ideal  Karakser  IVr 
Grac  af  Vildhed  t  ae  rillie  skyde  paa  d«ase  jam<  Xdc. 
i  st  L;v  iar  jaeertegnec  æg«  Etoam 

>£en    xaar  jeg  »1  :   a3e   Liaxs  Araer  :«r  A 

~Tr>xmi:  •  -niie  ikxr.  irai  ie  ?acu.e  s»?s=:  rat 
-sr   rrrcemie  nn.    az    ier  "irer 

Piger,  til  sig,  førte  dem  sammen  med  unge  Officerer,  unge  Adelige 
af  de  højeste  Kredse  og  i  Virkeligheden  saaledes  drev  en  Profession, 
.der  i  Almindelighed  er  hjemfalden  til  Lovens  Straf  og  som  i  dette 
Tilfælde  ved  flere  Lejligheder  var  udøvet  paa  den  mest  fordømme- 
lige Maade.  Undersøgelserne  vare  i  fuld  Gang;  da  viste  det  sig, 
at  enkelte  særdeles  højtstaaende  Officerer  vare  indviklede  i  Sagen 
og  den  neddyssedes  fuldstændigt;  ikke  et  Navn  blev  kompromit- 
teret og  man  lod  Damen  rejse  til  England.  En  Forbryder  som 
Nobiling  er  dog  i  ethvert  Tilfælde  uegennyttig  og  véd,  at  han  vil 
bøde  med  Livet  for  sin  Ugjerning.  Man  kan  derfor  ikke  uden  Hykleri 
eller  Fanatisme  betragte  denne  som  den  mest  oprørende  Udaad  af 
alle  og  som  det  ligefrem  frygteligste  Tegn  paa  et  Samfunds  For- 
dærvethed. 

Derimod  begriber  jeg  vel,  at  man  i  første  Øjeblik  har  troet 
at  staa  for  Udbruddet  af  en  social  Revolution.  Det  første  Atten- 
tat saa  ud  som  en  Tilfældighed  og  var  det  tildels;  Hodel  med  sin 
8  Marks  Revolver  var  ingen  planlæggende  Samfundsopløser;  men 
da  det  andet  Mordforsøg  kom  til,  skiftede  ogsaa  det  første  Ud- 
seende, og  de  toge  sig,  sete  i  Forening,  ud  som  Symptomer.  De 
syntes  at  levere  Beviset  forExistensen  af  en  Samfundssygdom,  der 
maatte  udryddes  med  Jærn  og  Ild.  Ingen  Soldat  eller  Officer  har 
derfor  faaet  den  sædvanlige  Orlov  i  Pintsen,  hver  Soldat  har  mod- 
taget 10  skarpe  Patroner  og  alle  de  ridende  Politisoldater  have 
faaet  Pistoler  i  Sadlen.  Desuden  er  der  bleven  fordret  og  bevilliget 
2CO  nye  Politimænd  for  Berlin.  Endelig  er  jo  Rigsdagen  bleven  op- 
løst og  der  forestaar  uden  al  Tvivl  de  liberale  Partier  et  frygteligt 
Nederlag.  Om  Socialisterne  ville  tabe  synderligt  Terræn,  synes 
mig  mere  uvist.  Deres  Organisation  er  stærk,  og  det  er  vel  tvivl- 
somt, om  de  socialistiske  Arbejderes  pludselige,  grusomme  Ude- 
lukkelse fra  en  Mængde  Fabrikker  og  Værksteder  vil  bære  den  til- 
sigtede Frugt. 

Lærerig  med  Hensyn  til  Fremtiden  er  den  Frygt,  ikke  faa 
Medlemmer  af  Tysklands  højere  Klasser  have  følt  ved  Socialisternes 
Indtrængen  i  Parlamentet.  (De  have,  som  bekjendt,  naaet  til  at  have 
12  Repræsentanter.)    For  mig  har  det  længe  staaet  som  sandsyn- 

ligt,  at  i  samme  Øjeblik  der  istedenfor  12  var  indstemt  40  eller  50 
Socialister  i  Rigsdagen  (altsaa  endnu  en  rent  forsvindende  Minoritet), 
vilde  det  hele  »liberale«  Bourgeoisi  raabe  til  Regeringen:  »Skil  os 
af  med  disse  rasende  Mennesker,  skil  os  af  med  dem,  paa  hvad 
Maadel  vil,  tag  ikke  blot  Forsamlingsfriheden,  tag  den  almindelige 
Valgret  tilbage,  indfør  højere  Alderstrin,  Census,  hvad  I  vil,  men 
befri  os  fra  denne  truende  Minoritet  af  vore  Fjender  1«  Ja  jeg  gaar 
videre,  jeg  kjender  ikke  et  eneste  evropæisk  Land,  om  hvilket  jeg 
jo  har  den  faste  Overbevisning,  at  dets  liberale  Borgerstand  ved 
samme  eller  en  analog  Lejlighed  vilde  istemme  samme  eller  analoge 
Skrig.  Da  nu  Militæret,  Pengene,  alle  Statens  Magtmidler  be- 
standig er  i  de  besiddende  Klassers  Hænder,  er  det  ikke  umuligt, 
at  det  Statskup,  som  de  ønske,  vil  ske.  Men  da  vil  man  ogsaa, 
idetmindste  i  de  store  Lande,  føle,  at  hver  Stat  rummer  to  Nationer, 
de  Besiddende  og  de  Besiddelsesløse,  der  staa  overfor  hinanden  saa 
fremmede  for  hinanden,  som  talte  de  forskjellige  Sprog,  og  saa 
fjendtligt  sindede  mod  hinanden,  at  blodige  Sammenstød,  lig  det, 
som  hidførtes   af  Kommunen  i  Paris,    ikke   mere  lade  sig  undgaa. 


* 


Øjeblikkets  fremherskende  Interesse  er  Valgforberedelserne.  Det 
hele  Folk  gjennemagiteres  og  Socialistforfølgelsen  er  nu  sat  i 
Scene  i  et  Omfang,  med  en  Uforstand  og  en  Grusomhed,  som  vil 
bære  sine  Frugter,  først  rimeligvis  en  Valgsejr  af  forholdsvis  ringe 
Betydning,  saa  et  Had  og  en  glødende  Forbitrelse,  som  vil  splitte 
Folket  lige  ned  til  Nationalfølelsens  dybeste  Rødder.  Hvad  der  nu 
gjøres,  vil  vække  en  altfor  sildig  Anger,  naar  engang  i  Tiden 
Spydet  drejer  sig,  og  de,  mod  hvem  nu  Odden  er  vendt,  faa  fat  i 
Fæstet.  Hvor  Socialisterne  samles  i  offentlige  Lokaler,  blive  de 
fordrevne  ved  Politiet,  selv  om  der  ikke  er  sket  andet  end,  at  en  har 
fremsat  Forslag  til  Valg  eller  læst  et  Stykke  højt  af  »Freie  Presse«. 
Samles  de,  20  eller  30  ad  Gangen,  hemmelig  i  et  og  andet  Bag- 
hus, opsnuser  Politiet  dem  og  fængsler  Enhver,  der  ikke  slaar  sig 
igjennem    og    undløber.      Fra   Fabriker    og   Værksteder   fordrives 

enhver  Arbejder,  der  mistænkes  for  Socialisme  eller  ses  læsende 
>Freie  Presse«.  Der  affordres  hver  Enkelt  en  Trosbekjendelse  og 
Æresord.  Den  sørgelige,  men  naturlige  Følge  er,  at  alle  de  socia- 
listiske Blade  have  besvaret  Arbejdernes  Spørgsmaal,  om  hvad  de 
skulle  gjøre,  saaledes:  »Afgiver  enhver  Erklæring,  ethvert  Løfte, 
ethvert  Æresord,  man  fordrer  af  Eder;  thi  det  Vigtigste  er,  at  I 
ikke  sulte  ihjel,  men  holder  ikke  destomindre  vore  Blade  og  stem- 
mer som  én  Mand  for  Socialdemokratiet  l<  Det  nytter  kun  lidet, 
at  man  raaber  paa  Jesuitisme  overfor  dette  cyniske  Opraab;  hvad 
anden  Udvej  har  man  levnet  de  jagede  Socialister? 

Det  er  ikke  Borgerstandens  Angst  for  hine  uhyggelige  Skik- 
kelser, der  i  den  sidste  Tid  desværre  ofte  dukke  op  rundt  om,  som 
alene  har  hidført  denne  usalige  Terrorisme,  ihvorvel  den  gamle 
Sætning  er  sand,  at  der  ikke  gives  saa  vildt  et  Dyr  som  en  Bourgeois, 
der  er  bleven  bange  for  at  miste  sine  Penge.  Nejl  Det  er  det 
tyske  Folks  politiske  Umodenhed,  der  bærer  Skylden,  og  paa  denne 
Umodenhed  er  det  forskrækkede  Filisteriums  Vildhed  kun  et  Symp- 
tom. Det  kan  lykkes  en  stor  Mand  (som  f.  Ex.  Bismarck)  at 
grunde  en  mægtig  Stat  med  et  saadant  Folk,  men  Ingen  kan  i 
nogle  faa  Aar  omskabe  det,  eller  med  et  Trylleslag  forvandle  et 
smaadelt,  provinsielt,  underdanigt  og  upraktisk  Folk  til  en  Nation 
med  politisk  Storsind  og  Virkelighedssans. 

Og  naar  saa  den  store  Mand  endda  var  stor  som  Menneske 
ogsaal  Men  hans  Svagheder  som  Folkeopdrager  skinne  i  dette 
Øjeblik  kun  altfor  tydeligt  gjennem  hans  Storhed  som  Magthaver, 
Han  gjør  for  Øjeblikket  Alt,  hvad  han  kan  for  ved  Begunstigelse 
og  Pleje  af  den  længe  lurende  Reaktion  at  skaffe  sig  et  Flertal  i 
Parlamentet.  Hans  Blade  overfuse  selv  saa  hæderlige  liberale 
Førere  som  Lasker  paa  den  laveste  Maade.  Taktiken  har  virket. 
Alt  for  en  Uge  siden  hørte  jeg  af  en  af  de  nationalliberale  Rigs- 
dagsmænd, der  lige  siden  Rigets  Grundlæggelse  har  været  en 
fremragende  Personlighed  i  Parlamentet,  at  de  forskjellige  ind- 
flydelsesrige Mænd,  som  plejede  at  sørge  for  hans  Valg,  denne 
Gang  havde  sendt  ham  Afbud  af  de  mest  haartrukne  Grunde:  en 
havde   iaar   ikke  Penge   dertil,    en  var  syg,    en  havde  mistet  sin 

Broder,  en  var  optaget  af  sit  Agerbrug,  en  frygtede  for  at  miste 
Bønderne  som  Kunder,  hvis  han  tog  sig  af  dette  Valg  som  ellers. 
Imod  denne  yderst  dygtige  Mand  har  man  nu  opstillet  en  Agrarier, 
et  Præmie-Hornkvæg  med  Grevetitel,  og  det  synes,  som  om  denne 
bliver  valgt.  Under  disse  Omstændigheder  har  saa  det  national- 
liberale Parti  spaltet  sig  i  to  Halvdele :  Gneist,  Treitschke  (den  Bis- 
marckske  Politiks  Historiker),  de  Universitetsprofessorer,  der  følge 
dem,  og  Folk  som  Julian  Schmidt,  der  ifjor  L  Anledning  af  sit 
Sølvbryllup  med  Literaturhistorien  fik  en  Aarpenge  af  Kejserens 
private  Kasse,  det  vil  sige:  en  af  Staten  afhængig,  konservativt 
anlagt  Gruppe,  er  i  disse  Dage  gaaet  over  til  Regeringen,  og 
vil  fra  nu  af  under  liberal  Maske  drive  konservativ  Politik.  Denne 
store  Gruppes  Udtræden  af  Partiet  er  den  vigtigste  politiske  Virk- 
ning, Attentatet  endnu  har  foraarsaget. 

Aldrig  har  der  i  Berlin  været  en  saadan  Valgfeber;  alle  Menne- 
sker, der  nu  rejse  bort  eller  ere  rejste  bort  for  at  nyde  Sommeren 
paa  Landet  eller  i  Udlandet,  vende  tilbage  den  30te  Juli,  saa  byrde- 
fuld Rejsen  end  er  dem.  Paa  den  Dag  er  det,  at  Loddet  skal 
kastes. 


18. 

Kongressen  og  dens  Løve. 

Juni— Juli  1878. 

Den  hvide  tyske  Fane  vajer  fra  Bismarcks  Palæ  i  Wilhelms- 
strasse;  hveranden  Dag  er  fra  Kl.  2  til  5  et  Stykke  af  Gaden 
spærret  for  alle  Fodgængere,  og  forbi  de  nysgjerrigt  Ventende 
kjøre  lidt  før  Kl.  2  de  mange  smukke  Vogne  med  pyntede  Jægere 
paa  Bukken,  der  bringe  Kongresmedlemmerne  til  deres  Bestemmelses- 
sted, hvor  de  i  Gaarden  modtages  af  en  præsenterende  Infanteri* 
Afdeling  med  skarpladte  Geværer,  og  i  Kongressalen  af  Fyrst 
Bismarcks  næppe  mindre  skarpladte  Høflighed. 


Kongressen.  i  n  \ 

For  første  Gang  i  Berlins  Historie  er  Byen  Sædet  for  en  poli- 
tisk, evropæisk  Kongres;  selve  Kjendsgjerningen  røber  hvilket  Op- 
sving den  som  Tysklands  Hovedstad  har  taget.  Berlin  er  allerede 
saa  meget  Storstad,  at  Kongressens  Nærværelse  i  ingen  Henseende 
bringer  Indbyggerne  ud  af  Ligevægt.  Naar  man  undtager,  at  der 
udenfor  alle  de  Palæer  eller  Hoteller,  som  de  fremmede  Afsendinge 
bebo,  findes  opstillet  Skilderhuse  med  dobbelt  Vagt,  er  Byens 
Fysiognomi  det  sædvanlige.  Nysgjerrigheden  er  her  uendelig 
meget  ringere  end  i  Kjøbenhavn.  Dels  fordi  der  findes  færre 
Lediggængere  paa  Gaden,  dels  fordi  man  sér  flere  Fremmede 
Aaret  rundt.  Efter  Japanesere  vender  ingen  her  Hovedet  mere; 
man  er  vant  til  Synet  af  de  smaa,  tyndbenede,  skægløse  Herrer 
i  Buxer  og  Frakke,  med  Hud  af  Terracotta  og  tilsyneladende 
meget  egnede  til  at  stilles  op  paa  en  Etagere.  I  Begyndelsen 
maatte  vel  det  kinesiske  Gesandtskabs  talrige  Medlemmer,  naar 
de  gik  paa  Gaden  i  deres  blaa  Kaftaner  og  hvide  Filtsko,  med 
de  lange  Haarpiske  dinglende  ned  over  Nakken,  altid  ledsages 
af  Politi,  fordi  Trængslen  om  dem  blev  generende,  men  da 
man  havde  vænnet  sig  til  Synet  og  efter  at  en  i  tysk  Literatur 
bevandret  Kineser  i  en  Artikel  i  »Vossische  Zeitung«  under  Frem- 
hævelse af  den  Fred,  man  paa  Gaderne  i  Kina  undte  Evropæere  i 
Nationaldragt,   havde  citeret  Seume's  bekjendte  Digt  »Der  Wildec: 

Seht,  Ihr  fremden,  klugen,  weissen  Leute, 
Seht,  wir  Wilden  sind  doch  bessre  Menschen! 

siden  da  ses  Kineserne  i  Middagstiden  spadsere  to  og  to  paa  de 
store  Promenader  uden  at  Nogen  ler  dem  nysgjerrigt  ind  i  deres 
kloge  Ansigter.  Ja  selv  det  Marokkanske  Gesandtskab,  der  sidst  i 
Maj  kom  hertil,  Folk  med  Burnusser,  smukke  hvide  Turbaner  og  brune 
Ansigter,  der  lod  alle  de  Dyr,  de  fortærede,  bringes  levende  ned 
i  Kjælderen  under  Hotel  de  Rome  og  slagtes  paa  Kjøkkengulvet 
af  sorte  Tjenere,  understøttede  af  en  ferm  Berliner-Kokkepige, 
vakte  kun  forsaavidt  Opmærksomhed,  som  en  lille  Flok  stadigt 
med  aaben  Mund  og  opspilede  Øjne  stirrede  ned  i  det  marokkanske 
Kjøkken. 

Det  er  iøvrigt  let  nok  at  tage  selv  Kongressens  notableste 
Medlemmer  i  Øjesyn.  Man  ser  Salisbury  og  Odo  Russel  komme 
slentrende  ned  ad  Wilhelmsstrasse  (de  bo  faa  Skridt  fra  Bismarck  paa 
Hjørnet)  Arm  i  Arm  og  uden  al  Ceremoni.  Man  ser  den  tyrkiske 
Befuldmægtigede,  den  tyskfødte  Mehemed  Ali  Pascha  med  sin 
røde  Fez  sidde  bøjet,  tankefuld  og  øjensynlig  højst  uglad,  helt  til- 
bage i  Vognen,  som  svinger  ind  gjennem  Gitterværkets  aabne 
Port.  Der  er  Gortschakows  Ekvipage  i  Firspring;  man  kjender  let 
Fyrsten,  da  man  daglig  har  Lejlighed  til  at  se  ham  sidde  Timer 
itræk  ved  det  aabne  Vindu  i  det  russiske  Gesandtskabspalæ's  Stue- 
Etage  :  en  lille  gammel  Mand  med  et  stort  Hoved,  sygelig  Ansigts- 
farve og  grøn  Fløjlskalot;  stor  Finhed  i  Trækkene  og  den  høje 
Pande  lige  fornem  og  intelligent.  Og  nu  følge  med  ringe  Mellem- 
rum paa  hinanden  ovre  fra  Kaiserhof  af  de  Vogne,  som  bringe 
de  italienske  og  de  over-  og  underordnede  engelske  Kongresmed- 
lemmer over  Gaden.  I  den  sidste  sidder  den  sammenfaldne,  til- 
syneladende al  Spændkraft  berøvede  Skikkelse,  som  er  og  bliver 
Kongressens  Løve,  Jarlen  af  Beaconsfield,  født  Benjamin  Disraeli. 

Naar  jeg  kalder  Beaconsfield  Kongressens  Løve,  tænker  jeg 
visselig  ikke  paa  noget  Løveagtigt  i  hans  Ydre  eller  Indre.  Bis- 
marcks  høje  svære  Figur  og  voldsomme,  diktatoriske  Karakter 
vilde  gjøre  ham  langt  mere  skikket  til  at  sammenlignes  med  en 
Løve,  og  han  sidder  i  Kongressen  som  Kong  Nobel  i  Fabelen 
sidder  i  sit  Raad.  Men  ikke  desmindre  er  Bismarck  ikke  Kon- 
gressens Løve.  Thi  den  sociale  Løve  i  Modsætning  til  den  fysiske 
og  moralske  er  Øjeblikkets  eller  Situationens  store  Dyr.  I 
Paris's  Jardin  des  Plantes  var  under  Louis  Philippe  ikke  Løven, 
men  Giraffen  den  virkelige  Løve;  thi  det  var  den,  man  kom  for 
at  se  og  som  man  saa  for  første  Gang  i  Paris.  Beaconsfield  er 
her  i  Berlin  den  Giraf,  der  i  det  store  diplomatiske  Menageri 
er  Løven. 

Hans  Popularitet  beror  paa  forskjellige  Grunde.  Først  og 
fremmest  føles  det,  at  han  paa  Kongressen  optræder  som  Tysk- 
lands og  Østerrigs  Allierede,  forsaavidt  han  er  Ruslands  mest 
iøjnefaldende  Modstander.      Han  beundres  dernæst  for  den  Energi, 

hvormed  han  har  kaldt  sit  Land  i  Vaaben.  Efter  at  Cyperns  Er- 
hvervelse er  bleven  bekjendt,  er  hertil  endnu  kommet  -den  An- 
erkjendelse,  man  i  enhver  Storstad  skjænker  Behændigheden,  der 
forstaar  i  Tavshed  at  overrumple.  Endelig  vækker  han  en  levende 
Interesse  allerede  ved  sit  Levnetsløb,  et  Levnetsløb,  som  er  et 
Kunstværk,  og  det  lader  sig  ikke  nægte,  at  hvis  den  overvundne 
Vanskelighed  bestemte  et  Kunstværks  Værdi,  saa  var  dette  Levnet 
et  Kunstværk  af  højeste  Rang. 

Hvor  populær  han  er  bleven  i  Berlin,  det  røber  sig  ikke  blot 
i  den  Mængde  Buketter,  der  blive  ham  overrakte  af  smukke 
Hænder,  men  især  i  de  Anekdoter,  der  fortælles.  Han  overstraaler 
i  disse  endog  selve  Bismarck,  og  ere  de  ikke  alle  sande  eller  helt 
sande,  saa  er  netop  dette  Beviset  for  i  hvilken  Grad  han  har  be- 
mægtiget sig  den  offentlige  Fantasi. 

Kongressen  begyndte  som  bekjendt  med  Løsningen  af  det 
bulgariske  Spørgsmaal.  Rusland  foreslog  en  Deling  af  Bulgarien 
paa  langs  og  havde  vundet  de  tyrkiske  Delegerede  saavidt  derfor, 
at  Bismarck  var  nærved  at  gaa  ind  paa  den  russiske  Fordring. 
Han  raadslog  med  Andrassy,  der  gjorde  sit  Samtykke  afhængigt 
af  Englands.  Man  fortæller  nu,  at  da  Bismarck  svarte,  han  næste 
Formiddag  vilde  underhandle  om  Sagen  med  Beaconsfield,  sendte 
Andrassy  skyndsomst  en  af  sine  Sekretærer  til  denne  for  at  for- 
berede ham  paa  den  truende  Fare.  Da  Rigskansleren  derpaa  næste 
Dag  traadte  ind  hos  Beaconsfield  med  Spørgsmaalet,  hvorledes 
Hans  Herlighed  saa  fandt  Berlin  og  dens  Indbyggere,  som  havde 
saa  lidet  Ry  for  Elskværdighed,  lød  Svaret:  »Udmærket.  Jeg 
finder  Berlin  langt  bedre  end  dens  Ry,  og  har  fundet  yderst  elsk- 
værdige og  forekommende  Mennesker  her.  Det  er  ikke  mere  end 
en  Time  siden,  jeg  sendte  en  af  mine  Sekretærer  til  Banegaarden 
for  at  spørge  Stationsforstanderen  om  jeg  i  Eftermiddag  kunde  faa 
et  Extratog  til  mig  og  hele  min  diplomatiske  Stab  til  London,  og 
den  elskværdige,  forekommende  Mand  har,  sluttede  Beaconsfield 
med  tydelig  Betoning  af  hvert  Ord,  uden  videre  lovet  mig  dette 
eventuelle  Extratog«.     Fyrst  Bismarck  talte  under  sit  Besøg  ikke  et 

Ord  om  Bulgarien,  og  saaledes  kom  Donau-Bulgarien  og  Øst- 
Rumelien  i  Stand.  Men  Beaconsfields  Extratog  viste  sig  altid 
paany  i  den  diplomatiske  Horizont,  saa  tidt  Englands  Diplomater 
holdt  ufravigeligt  fast  ved  deres  Fordringer. 

Eller  man  fortæller:  Beaconsfield  og  Bismarck  stode  en  Dag 
fordybede  i  Samtale  ved  Balkonvinduet  i  Kaiserhof  og  saa  af  og 
til  ned  paa  Gadens  bevægede  Liv.  Samtalen  var  til  Ende  og  Fyrst 
Bismarck  greb  —  i  Tanker,  uden  at  sige  et  Ord  til  Undskyldning, 
sinPikkelhue  og  satte  den  uden  videre  paa  sit  ikke  synderlig  haar- 
fagre  Hoved.  Lord  Beaconsfield  studser  noget  paa  Grund  af  den 
udeblevne  Undskyldning,  men  har  allerede  i  næste  Øjeblik  taget  sin 
Klaphat,  som  han  holder  under  Armen,  frem  og  ser  Fyrsten  skarpt 
ind  i  Øjnene.  Pufl  Klaphatten  springer  op  netop  i  Retning  mod 
Bismarck,  og  Beaconsfield  bedækker,  ligeledes  uden  at  sige  et 
Ord,  sit  ved  Brugen  af  kosmetiske  Midler  noget  grønlige  Lokke- 
hoved.  Da  bemærkede  Bismarck  sin  Formfejl  og  med  udsøgt  Høflighed 
gik  han  Arm  i  Arm  med  Hans  Herlighed  ud  paa  Altanen  og 
knyttede  Samtalen  paany. 

Man  fortæller  endelig  følgende  Episode,  der  skal  være  fore- 
gaaet  i  selve  Kongressalen  ved  den  endelige  Bestemmelse  af  den 
armeniske  Grænse.  Grev  Schuwalow  havde  lige  sluttet  sit  Referat  i 
dette  Spørgsmaal,  da  Lord  Beaconsfield  bemærkede,  at  han  ikke 
havde  noget  Kort  over  Armenien  og  Anatolien  ved  Haanden.  Grev 
Schuwalow  begyndte  nu  sit  Foredrag  over  Artikel  58  i  Berliner 
Freden  med  Ordene :  »Den  nye  Grænse  gaar  ud  fra  det  sorte  Hav, 
saa  over  A  og  B  til  O.  —  »Om  Forladelse  1  c  indvender  Beacons- 
field, der  med  stor  Opmærksomhed  har  studeret  det  ham  af 
Gortschakow  overladte  Kort:  »Grænsen  gaar  fra  A  til  b  og  c«. 
Der  følger  en  lille  Diskussion  og  Englands  Forslag  antages.  Grev 
Schuwalow  fortsætter  sit  Foredrag:  »Grænsen  gaar  fra  c  til  D,  E 
o"  stiger  ned  til  F«.  —  »Om  Forladelse  le  udraaber  den  bestandig 
i  sit  Kort  fordybede  engelske  Førsteminister,  »Grænsen  gaar  fra 
c  til  d.  c  og  fører  ned  til  f«.  Atter  heftig  Modsigelse  fra  de  rus- 
siske Diplomaters  Side,  thi  atter  truer  BeaconsfieJds  Forslag  at  give 

Tyrkiet  en  Del  af  den  blodigt  erobrede  armeniske  Grund  tilbage. 
Imidlertid  maa  Russerne  ikke  blot  give  deres  Minde  til  denne  Ind- 
rømmelse, men  støttet  paa  det  russiske  Kort  aftvinger  den  engelske 
Premier  dem  endnu  en  tredie  Strimmel  armenisk  Jord.  Selv  den  ellers 
saa  rolige  Schuwalow  bliver  urolig  i  sin  Lænestol  og  ser  spørgende 
hen  paa  sin  Nabo,  den  russiske  Kansler. 

Endelig  begriber  Gortscliakow  Beaconsfields  forbavsende  Indsigt 
i  de  armeniske  Grænseforhold,  og  han  hvisker  Schuwalow  i  Øret: 
»Sapristil  jeg  er  kommen  til  at  give  Lord  Beaconsfield  Kortet  med 
vore  yderste  Indrømmelser.     Det  bliver  nødvendigt  at  give  efter«. 

Det  er  den  tørre  og  sarkastiske  Bestemthed,  der  udtaler  sig  i 
alle  disse,  mere  eller  mindre  paalidelige.  Repliker,  som  man  her  be- 
undrer hos  Beaconsfield.  Den  Grad  af  Selvbeherskelse,  det  parla- 
mentariske Liv  efterhaanden  udvikler  hos  Englænderne,  findes  næppe 
saa  udpræget  hos  en  eneste  Politiker  i  den  tyske  Rigsdag.  Bismarck 
koger  over,  naar  visse  Modstandere  tale,  ja  udebliver  helst  ganske  fra 
Rigsdagen  for  at  undgaa  at  høre.  Jeg  har  set  Lasker  bøje  Hovedet  og 
formelig  krumme  sig  under  Bismarcks  Spydigheder.  Beaconsfield, 
hvis  Følelser  ere  saa  stærke  som  Nogens  og  hvis  Temperament  er  hedt 
nok,  sidder  i  Parlamentet  under  den  voldsomste  Modstanders  irri- 
terende Angreb  med  halvt  lukkede  Øjne.  som  om  han  sov.  Bliver 
Angrebet  særlig  glubsk,  saa  ser  man  ham,  ligesom  med  en  alt  op- 
tagende Iver,  fæste  sit  Blik  paa  Spidserne  af  sine  Støvler,  idet  han  be- 
væger dem  langsomt  frem  og  tilbage,  som  for  at  bringe  alle  Punkter 
af  dem  under  Iagttagelse.  Naar  de  Bebrejdelser,  der  udslynges  Imod 
ham,  ere  af  en  saadan  Art,  at  de  vilde  bringe  de  fleste  Mænd  i 
Raseri,  rejser  han  sig  op  og  børster  et  Støvgran  af  Forsiden  paa  sin 
knappede  Frakke  eller  af  det  venstre  Ærme.  Saa  undersøger  han  sine 
Negle,  og  endelig,  naar  ingen  anden  saaledes  angreben  Statsmand 
vilde  kunne  undgaa  at  vise  noget  Tegn  paa  Sindsbevægelse  eller  Uro, 
tager  han  sin  Lorgnet  frem,  sætter  den  fast  i  Øjet,  ser  et  Øjeblik 
paa  Uhret  oppe  paa  Galleriet  ligefor  Formanden  og  lader  saa 
Lorgnetten  igjen  falde  ned  med  en  rask  Bevægelse  af  Øjenbrynet. 

Der  er  to  Samtidige,  med  hvem  Beaconsfield  indbyder  til  Sam- 
menligning. 

Som  Skribent  og  Statsmand  har  han  trods  sin  uomtvistelige 
Oprindelighed  og  Overlegenhed  en  vis  Lighed  med  Napoleon  den 
Tredie.  De  tilhøre  samme  Type.  Begge  have  Eventyrerpræget. 
Begge  gik  de  ud  fra  en  næsten  fatalistisk  Overbevisning  om  deres 
tilkommende  Storhed,  troede  hver  paa  sin  Stjærne.  Begge  grundede 
de  deres  Tro  paa  Slægt-  eller  Ahnestolthed,  Napoleon  paa  Bona- 
parteblodet (hvoraf  ingen  Draabe  flød  i  hans  Aarer),  Disraeli  paa 
sin  jødisk-aristokratiske  Afstamning  (skjønt  han  saa  godt  som  intet 
vidste  om  sine  Forfædre)  begge  saa  de  deres  Herkomst  i  en  Slægt- 
skjæbnes  romantiske  Lys.  Begge  toge  de  fra  først  af  Stilling  imod 
Bourgeoisiet  som  herskende  Kaste;  et  Oligarchi,  der  tog  Konge- 
magten i  Beslag  og  i  Brug,  var  dem  lige  forhadt.  Whiggerne  vare 
for  Disraeli  nøjagtigt  den  Gjenstand  for  Afsky,  som  Louis 
Philippe's  altbeherskende  Mindretal  af  Industrielle  og  Finansmænd 
var  for  Napoleon.  Begge  vare  de  Imperialister  og  Demokrater, 
Tilhængere  af  en  Alliance  mellem  Masserne  og  Kronen  mod  Middel- 
standen, begge  vare  de  Statssocialister.  Deres  Fællespræg  gives 
dem  af  Tidsalderen.  De  betegne  den  politiske  Romantiks  eller 
romantiske  Politiks  Overgang  til  moderne  Realisme.  Den  ene  af 
dem  var  en  passiv  Drømmer  og  sløvedes  tidligt,  den  anden  er  en 
aktiv,  praktisk,  uopslidelig  Natur. 

Den  anden  samtidige  Personlighed,  med  hvem  man  uundgaae- 
ligt  kommer  til  at  sammenligne  Beaconsfield,  er  hans  Modstander 
for  Livet,  Gladstone.  De  tilhøre  begge  samme  Generation,  have  i 
deres  Ungdom  —  ogsaa  i  deres  eget  Indre  —  oplevet  den  store 
religiøse  Reaktion  og  i  enhver  af  de  to  Statsmænd  stikker  som 
Følge  deraf  endnu  bestandig  et  Stykke  af  en  Theolog.  Gladstone 
blev  Puseyist  paa  samme  Tid  som  Disraeli  sværmede  med  Ritua- 
listerne,  og  begge  ere  de  som  spekulative  Theologer  lige  uviden- 
skabelige; Gladstone  har  sin  ejendommelige  Præformationsteori  om 
Treenigheden,  som  han  finder  hos  Homer,  og  Disraeli  sin  ejen- 
dommelige Prædestinationsteori  om  Jesu  Korsfæstelse  og  den  jødiske 
Race.  Videre  gaar  imidlertid  selv  indenfor  dette  inskrænkede  Om- 
raade  Ligheden  ikke;  thi  Beaconsfields  theologiske  Indskrænkethed 
nes  altid  halvvejs  forsætlig,  Gladstone's  er  naiv. 

Gladstone  er  overhovedet  en  Overbevisningens  Mand,  hvad 
ikke  udelukker,  at  han  er  de  vexlende  Overbevisningers  Mand;  han 
har  Stykke  for  Stykke  helt  og  holdent  ændret  sin  politiske  Tros- 
bekjendelse,  men  i  ethvert  Øjeblik  har  han  fuldt  og  fast  troet  paa 
den  absolute  Sandhed  af  det  Credo,  han  bekjendte.  Lord  Beacons- 
field  har  omvendt  regnet  sig  sin  politiske  Uforanderlighed  til  Ære 
og  er  ogsaa  i  alt  Væsentligt  bleven  i  Overensstemmelse  med  sig 
selv;  naar  han  ligefuldt  har  indtaget  meget  forskjellige  Standpunkter, 
synes  de  Modifikationer,  der  lade  sig  eftervise  i  hans  politiske 
Holdning  dog  aldrig  bestemte  af  en  forandret  Overbevisning  men 
altid  kun  af  forstandige  Hensyn  til  Omgivelserne.  Gladstone  er  en 
Karakter,  et  Menneske  med  Udviklingsmuligheder  og  derfor  i  be- 
standig Udvikling,  med  stor  Arbejdskraft  og  stor  Forstand;  han 
har  en  Finansministers  Hoved  og  en  Filantrops  Hjærte;  men  han 
er  en  uinteressant,  uoriginal  Natur.  Lord  Beaconsfield  derimod  er 
et  absolut  originalt  Naturel;  der  ligger  noget  dæmonisk  i  hans 
Væsen.  Han  er  en  metallisk,  som  Gladstone  en  flydende  Aand. 
Han  var  strax  sig  selv  og  kunde  næppe  forandre  sig;  han  dres- 
serede sig  udvortes,  lærte  at  beherske  sig,  erhvervede  sig  en  rig 
Menneskekundskab  og  en  Smidighed  og  Behændighed,  der  under- 
tiden erindrer  om  en  Taskenspillers,  men  i  dybere,  egentlig  For- 
stand udviklede  han  sig  ikke;  han  gned  kun  sine  Kanter  af  mod 
Omverdenen.  Medens  den  Tilstaaelse  at  have  taget  fejl  ikke  koster 
Gladstone  meget,  har  Disraeli  aldrig  en  Fejltagelse  at  indrømme, 
og  det  med  en  vis  Ret,  thi  hans  Væsen  staar  som  et  Hele  for  ham, 
over  hvilket  Tiden  ikke  har  nogen  Magt;  han  er  nu  en  Gang  den, 
der  ikke  tager  fejl,  ligesom  han  er  den,  der  ikke  bliver  gammel. 
Her  er  et  Punkt,  hvor  det  Sande  og  det  Skuespilleragtige  flyder 
sammen  i  hans  Væsen;  han  tilstaar  intet  politisk  Fejlgreb,  som 
han  ikke  bekjender  et  eneste  graat  Haar.  Men  tager  man  Ordet 
Udvikling  i  den  mindre  nøjagtige  Mening  af  Selvopdragelse  og 
Selvovervindelse,  saa  staar  Beaconsfield  overfor  Gladstone  som  den 
langt  udviklingsrigere.  Medens  Gladstone  lige  til  sin  Alderdom,  ja 
med  Aarene  i  stedse  højere  Grad  har  ladet  sig  henrive  af  Heftig- 
hed,   af  Luner,    vist  sig  pirrelig  og  utaalmodig,  er  hans  Medbejler 

stedse  bleven  roligere,  stedse  koldere  med  Aarene.  Han,  i  hvis 
Ungdomsskrifter  Superlativet  var  Enehersker,  han  er  bleven  til 
Partiføreren,  der  aldrig  taber  sin  Fatning,  der  som  ingen  anden  for- 
staar  at  tie  og  helst  tier,  den  ufølsomme,  den  uigjennemtrængelige, 
den  parlamentariske  Sfinx,  der  personificerer  Taalmodighed  og 
Venten. 

Gladstone  er  en  klar  og  kraftig,  men  altfor  vidtløftig  Taler;  i 
hans  Veltalenheds  Ordvæld  glimrer  aldrig  et  enkelt  Ord  eller  en 
enkelt  slaaende  Sætning  saaledes,  at  de  en  Gang  hørte  aldrig 
glemmes  mere.  Han  har  engang  defineret  Talerens  Forhold  til 
sine  Tilhørere  saaledes,  at  hin  gjengiver  disse  i  Form  af  en  Strøm, 
hvad  han  af  dem  modtager  som  Damp.  Han  er  selv  den  saaledes 
definerede  Taler;  og  paa  det  her  karakteriserede  inderlige  Forhold 
til  Tilhørerskaren  beror  hans  Ords  mægtige  Virkning;  læste  tage 
hans  Taler  sig  sjældent  ud.  Beaconsfields  Taler  derimod  er  i 
eminent  Forstand  Monologer,  Frembringelser  af  en  oprindelig, 
paradox  og  derfor  ensom  Aand,  Produkter  af  en  født  Skribent, 
pikante  og  glimrende,  dog  kun  stykkevis  fortrinlige,  lange  Stræk- 
ninger igjennem  trivielle,  et  ensfarvet  Væv  med  Pailletter. 

.Det  er  dog  ikke  som  Parlamentstalere  men  som  Ledere  af  den 
udenrigske  Politik,  at  de  to  engelske  Statsmænd  danne  den  skarpeste 
Modsætning.  Og  her  er  det  at  Beaconsfield  har  udfoldet  den  Over- 
legenhed, der  i  dette  Øjeblik  har  gjort  ham  til  Situationens  Mand 
i  Berlin.  Det  er  ubegribeligt,  at  man  af  liberal  Doktrinarisme  kan 
ville  undskylde  eller  endog  forsvare  Gladstones  Udenrigspolitik  over- 
for Tyrkiet  og  Rusland.  Hans  taabelige  bulgariske  Agitation 
lammede  England  i  det  afgjørende  Øjeblik.  Denne  Udenrigspolitik 
har  dømt  sig  selv,  planløs  og  selvmodsigende  som  den  var.  Det 
er  Beaconsfield,  hvem  det  skyldes,  at  England  i  disse  Dage  kan 
gjøre  sin  Stemme  saa  kraftigt  gjældende  i  Tysklands  Hovedstad. 

Man  har  nylig  villet  betegne  Kongressen  og  dens  Mænd  med 
det  Ord,  at  Verdenshistorien  var  flyttet  til  Berlin.  Man  har  taget 
Munden  vel  fuld;  thi  de  i  højest  Grad  verdenshistoriske  Person- 
ligheder ere  næppe  dem,  Mængden  udpeger,  og  som  Politiken  stiller 
i  Folkenes  Spidse.     Thomas  Edison  turde  være  fuldt  saa  verdens- 

historisk  som  Lord  Beaconsfield,  og  Victor  Hugo  være  det  i  langt 
højere  Grad  end  Hr.  Waddington.  Men  vist  er  det,  at  det  er  højst 
forskjelligartede  Mænd,  som  Verdenshistorien  i  sit  Lune  har  moret 
sig  med  at  sammenbringe  i  Udenrigsministeriets  Palæ.  Der  mødes  en 
Mand  af  gammel  Fyrsteslægt  som  Gortschakow  med  en  fordums 
landsforvist  Revolutionær  som  Lothar  Bucher,  hvis  Bog  »DerParla- 
mentarismus  in  England«  luer  af  det  mest  brændende  Had  til  Rus- 
land som  af  den  rødeste  Foragt  for  Englands  hele  parlamentariske 
Liv.  Bucher  er  en  højst  talentfuld  og  begavet  Mand  uden  »sund 
Menneskeforstand«.  Bismarck  er  den  sunde  Menneskeforstand  selv, 
han  har  den  i  saa  høj  en  Grad,  at  den  hos  ham  bliver  til  Geni.  Der- 
for har  den  første  instinktmæssigt  givet  sig  ind  under  den  sidste, 
og  den  sidste  strax  set,  at  den  første  havde  Evner,  han  kunde  be- 
nytte. Og  i  Kongressen  mødes  fremdeles  hærdede  Krigere  som 
Mehemed  Ali  Pascha  med  snurbartede  Diplomater  af  Bismarcks 
Skole,  som  Hr.  v.  Radowitz,  Gesandt  i  Athen.  Alt  er  repræsen- 
teret i  denne  Forsamling:  Geniet,  Fødselen  og  Formuen,  Kejserriget, 
Kongedømmet  og  Republiken,  Kristendommen,  Israel  og  Islam,  den 
ariske,  semitiske  og  mongolske  Race,  Alt  —  undtagen  den  Svageres 
Ret.  Men  hermed  skal  ikke  være  nægtet,  at  Socialismen  i  dens  for- 
skjellige  Afskygninger  er  repræsenteret  paa  Kongressen :  den  jærnbane- 
opkjøbende  og  monopoliserende  Statssocialisme  i  Bismarcks  Person, 
hvem  Lothar  Bucher  følger  som  et  levende  Minde  om  den  gamle 
Forstaaelse  mellem  Bismarck  og  Lassalle,  og  den  sentimentale 
Socialisme  i  Disraeli,  der  ikke  blot  i  sin  politiske  Roman  »Sibyl«, 
men  ogsaa  i  Virkeligheden  altid  har  udtalt  sig  for  Forbundet 
mellem  Kronen  og  de  laveste  Klasser,  først  og  kjækkest  da  han  i 
Juli  1839  i  Parlamentet  udtalte  sin  »Sympathi«  med  Chartisterne 
trods  al  Misbilligelse  af  deres  enkelte  Krav.  Med  al  den  Forskjel 
og  Modsætning,  som  unægtelig  findes  mellem  den  tyske  junkerlige 
Premier  og  den  engelsk-jødiske  Førsteminister,  én  Lighed  er  der 
imellem  dem:  det  indgroede  Had  og  den  uskrømtede  Foragt  over- 
for  den  borgerlige  Liberalisme.     Kun  har  Beaconsfield  her  været 

mere  konsekvent  end  Bismarck;  thi  denne  har  længe  støttet  sig  til 

de  Nationalliberale  i  Tyskland,    medens  Beaconsfield  fra   først   til 
sidst  har  været  Whiggernes  dødelige  Fjende. 

Kongressen  slutter  med  at  give  Tyrkiet  og  Magterne  en  Galgen- 
frist. Alt  kunde  været  langt  videre  fremme,  hvis  Østerrig  før 
Plewnas  Fald  havde  havt  Mod  til  at  benytte  sig  af  Ruslands  Svag- 
hed eller  hvis  Beaconsfield  efter  San  Stefano  Freden  dristigt  havde 
erklæret  Rusland  Krig  istedenfor  blot  at  true.  Nu  forblive  mange 
Knuder  uløste.  Men  nogen  Tid  vil  Freden  dog  vel  holde.  Dagen 
efter  at  man  var  bleven  enig  om  Bulgariens  Grænser,  lod  Bismarck 
det  hvide  tyske  Krigsflag  tage  ned  af  sit  Palæ  og  Handelsflaget 
hejse  istedet.  Var  det  en  Tilfældighed  eller  et  Symbol?  I  ethvert 
Fald  lignede  det  det  sidste. 

13.  Juli  78. 

Forleden  Dag  havde  jeg  en  længere  Samtale  med  en  ung  Doktor, 
der  havde  gjort  Laskers  Valg-Rundrejse  sammen  med  ham  i  hans 
Valgkreds.  Hvor  talte  han?  spurgte  jeg.  Ja  hvor  har  han  ikke 
talt?  svarede  han.  Selv  i  Byer  paa  1500  Indbyggere  har  han 
holdt  Foredrag  og  opfordret  de  Tilstedeværende  til  Interpellation 
og  Diskussion,  og  selv  i  saadanne  Smaabyer  havde  han  7 — 800 
Tilhørere;  fra  alle  omliggende  Egne  kom  man  sammen  for  at  høre 
ham.  Bismarcks  Søn  Herbert,  der  ingen  Øvelse  har  i  at  tale  og 
som  er  altfor  fornem  til  saaledes  at  agitere  for  sit  Valg,  synes  at 
kunne  være  sikker  paa  at  ville  falde  igjennem  med  uset  Glans. 

Overhovedet  bliver  det  hver  Dag  sandsynligere,  at  Bismarck 
ikke  vil  opnaa  sin  Hensigt  med  Rigsdagsopløsningen.  Det  er  højst 
rimeligt,  at  de  Liberale  tabe  en  god  Del  Pladser,  men  højst  urime- 
ligt, at  de  skulde  tabe  saa  mange,  at  Regeringen  kan  regne  paa 
nogen   Majoritet.      Derom  er  ingen  Tvivl,    at   Bismarck   faar  sig 


en  Rigsdag  valgt,  der  vil  bevillige  ham  en  Socialistlov,  især  hvis 
denne  bliver  saa  klogt  affattet,  at  de  andre  Partier  umuligt  kunne 
drages  ind  under  den;  men  mere  end  dette  vil  han  næppe  opnaa. 
Tobaksmonopolets  Indførelse  kan  sikkert  betragtes  som  foreløbig 
opgivet. 

Imidlertid  gaa  Valgkampens  Bølger  højt  i  selve  Berlin.  De 
Konservative  have  brugt  det  Fif  at  opstille  de  blandt  selve  de 
Liberale  mest  populære  Mænd  imod  dem  og  have  saaledes  tvunget 
dem  ind  i  den  skjæve  Stilling  at  maatte  stemme  imod  Personligheder 
som  Falk  og  Moltke.  Man  vilde  i  de  fleste  andre  Lande  rinde  en 
mefistofelisk  Snildhed  i  det  Træk  at  bringe  de  Liberale  til  selv  at 
fremkalde  deres  Yndlingsministers  Nederlag;  thi  andensteds  vilde 
hans  Nederlag  som  Valgkandidat  i  Almindelighed  betragtes  som 
medførende  hans  Afgang  som  Minister.  Men  i  Preussen  sidder  en 
Minister  aldrig  bekvemmere  i  Sadlen,  end  naar  han  Dagen  forud 
er  faldet  igjennem  ved  et  Valg;  Falk  faldt  ifjor  igjennem  her  i 
Berlin  og  kan,  hvis  der  atter  iaar  skulde  hænde  ham  noget  men- 
neskeligt, trøste  sig  med,  at  det  ikke  er  første  Gang, 

Blandt  de  Mænd,  der  igjennem  Taler  og  Flyveskrifter  især 
have  virket  for  hans  Valg,  er  Treitschke  den  interessanteste.  Det 
er  ingen  ringe  Begavelse,  som  stikker  i  denne  halvgamle,  stokdøve, 
preussiske  Professor.  Det  vilde  ogsaa  være  urimeligt  at  fremstille 
ham  som  en  ligefrem  Fjende  af  de  moderne  Ideer.  Jeg  husker 
for  adskillige  Aar  siden  at  have  læst  hans  »Historische  og  poli- 
ti sche  Aufsatze<  uden  at  ane  andet,  end  at  han  stod  paa  et, 
hvad  man  i  Norden  vilde  kalde,  yderligt  frisindet  Standpunkt. 
Man  læse  f.  Ex.  hans  smukke  Afhandling  »Om  Friheden«,  der 
kalder  det  en  evig  Skam  for  tysk  Civilisation  i  det  19de  Aar- 
hundrede,  at  en  Mand  som  David  Strauss  aldrig  fik  Lov  til  at  be- 
stige noget  Katheder.  Man  læse  ogsaa  hans  begejstrede  Afhand- 
ling om  Byron,  i  hvilken  han  tager  saa  lidenskabeligt  Parti  mod 
Englands  Toryregering  paa  Byrons  Tid.  Men  Treitschke  hører  til 
'len  Gruppe  afAander,  der  allevegne  ere  hyppige  og  i  Tyskland  ikke 
mindst,  til  dem.  som  med  Aarene  sætte  Statstanken  stedse  højere 
over  Udviklingen    af   Individets    Frihed.       Desuden    var    han    altid 

bornert;  jeg  tror  ikke  hos  nogen  betydelig  tysk  Skribent  at  have 
læst  saa  indskrænket-chauvinistiske  Fordømmelsesdomme  over  Heine 
og  Borne.  Da  Bismarck  optraadte  med  sin  Politiks  Trumfer  paa 
Haanden,  blev  Treitschke  blændet;  han  saa  snart  ikke  andet  Frem- 
skridende for  sig  i  Tyskland  end  Bismarcks  Storhed.  Samtidigt 
isolerede  en  stedse  tiltagende  Døvhed  ham  fuldstændigt  fra  Om- 
verdenen; i  Rigsdagen  holdt  han  jævnlig,  uden  at  kunne  beregne 
sin  Stemmes  Styrke  eller  Svaghed,  en  Tale,  som  ikke  forholdt  sig 
til  noget  Foregaaende  og  som  han  ikke  var  istand  til  at  forsvare 
mod  noget  Efterfølgende,  eftersom  han  jo  slet  Intet  kunde  høre. 
Det  har  nu  interesseret  mig  at  forfølge,  hvor  behændigt  Treitschkes 
Modstandere  af  Fremskridtspartiet  have  ført  hans  egen  Fortid  i 
Ilden  imod  ham. 

Paa  et  Vælgermøde  i  Søndags  bragte  en  Hr.  Diirhold  Treitschkes 
umenneskelige  Haardhed  mod  Socialdemokraterne  paa  Tale.  Denne 
har,  som  bekjendt,  engang  for  alle  affærdiget  deres  Bestræbelser 
med  den  Vending,  at  under  hele  Verdenshistorien  have  Millionerne 
maattet  trælle  under  haardt  og  aandløst  Arbejde,  forat  nogle  Tu- 
sinder kunde  tænke  og  nyde,  og  han  har  nu  sidst  søgt  at  stemple 
Socialdemokratiet  som  Snigmordernes  Parti.  Hr.  Diirhold  oplæste 
i  den  Anledning  følgende  Linjer  af  et  13  Aar  gammelt  Skrift  af 
Treitschke,  i  hvilket  han  udtaler  sig  om  Datidens  Bekymringer  an- 
gaaende  Socialdemokratiet:  »Hvilken  ukjærlig  Haardhed  i  disse  Domme 
over  den  Klasse,  man  saa  skjændigt  kalder  den  farlige L  hvilken 
hjærteløs  Fordømmen  af  de  lavere  Stænders  Hang  til  Vellevnet ! . .  . 
Hvilken  smudsig  Angst  ved  enhver  Bevægelse  af  Trods  og  Selv- 
følelse, der  gaar  igjennem  den  lavere  stillede  Del  af  Folket  U  Og 
dette  stammer  fra  1865,  da  Lassalle  havde  gjennemløbet  hele 
sin  Bane. 

Paa  Vælgermødet  her  i  Berlin  igaar  har  Vtrchow  rettet  et 
endnu  kraftigere  Angreb  af  beslægtet  Art  paa  den  højkonservative 
Professor.  Samtidigt  med  at  Treitschke  har  skiftet  Standpunkt  i 
almindelig  politisk  Henseende,  er  han  ogsaa  i  kirkelig  Henseende 
slaaet  om.  Han  alene  blandt  de  Nationalliberale  fordømte  Hoss- 
bachs  Optræden    ifjor,    ikke   som   kjættersk,    men  som   »taktløse. 


Trcitschkc  og  Vircluiw. 

Det  Sidste  er  <ie  konservative  Fritænkeres  staaende  Udtryk  om  de 
ærlige  Præster.  Nu  har  han  i  sine  Flyveskrifter  slaaet  Fremskridts- 
partiet sammen  med  Socialdemokratiet  og  søgt  at  hidse  Vælgerne 
mod  begge  som  »religionsløsei  Partier.  Til  hans  Straf  oplæste 
Virchow  igaar  under  almindelig  Jubel  følgende  Brudstykke  af 
Treitschke's  »Historische  und  politische  Aufsåtze,  3dieOplag  18671: 


»Nutildags  findes  langt  mere  af  Kristendommens  uforgjængelige 
Kærne  hos  de  Verdsligt1  end  i  Kirken.  Især  lever  den  kristelige 
Kærlighed  hyppigere  i  de  saa  stærkt  smædede  Vantros  Hjærter 
end  i  Gejstlighedens.  I  de  sidste  hundrede  Aars  store  Værk,  i 
Menneskenes  Befrielse  fra  de  tusinde  Skranker,  som  ukristelig  Vil- 
kaarlighed  havde  lagt   dem  i  Vejen,    har  Kirken  slet  ingen  Andel 

havt.  Kirkens  Forsvarere  kunne  gjøre  Fordring  paa  den  Forret  at 
fordærve  selv  den  bedste  Sag  ved  deres  Forsvarsmidlers  uforligne- 
lige Gemenhed«.  Da  Virchow  var  kommen  saa  vidt,  maatte  han 
standse  under  Tilhørernes  Latter  og  »Hør«!  Og  da  han  fortsatte: 
»Nu,  mine  Herrer,  alt  dette  er  ret  smukt  og  overbevisende,  men 
det  berettiger  ikke  til  at  bebrejde  os  Irreligiøsitet«,  saa  bidrog 
Ordenes  Simpelhed  og  fine  Ironi  til  at  sikre  den  udmærkede  og 
utrættelige  Talers  Triumf.  Ganske  vist  afgiver  Treitschke  med 
denne  Fortid  en  løjerlig  Forbundsfælle  for  den  »kristelig-sociale« 
Gruppe,  ogsaa  kaldet  Hofpræste-Partiet. 

Man  hører  tidt  nok  Klager  over,  at  en  Mand  af  Virchow's 
eminente  videnskabelige  Fortjenester,  en  Mand,  der  hår  grundlagt 
en*  hel  ny  Videnskab,  har  opgivet  sin  Storheds  egentlige  Felt  for 
at  vove  sig  ud  paa  Arkæologiens  og  Politikens  usikre  Omraader. 
Hans  politiske  Virksomhed  har  været  utaknemmelig,  hans  Opposi- 
tion mod  Bismarck  beroede  i  Begyndelsen  paa  Miskjendelse  af  den 
store  Statsmands  Planer  og  har  senere  tilsyneladende  været  gold. 
Virchow  har  en  klippefast  Tro  paa  den  politiske  Liberalisme,  som 
jeg  vilde  kalde  misundelsesværdig,  hvis  jeg  virkelig  kunde  misunde 
Troen  paa  en  Doktrin.  Men  hvad  Mening  man  end  nærer  om 
hans  almindeligt  politiske  Synsmaade,  ved  en  Lejlighed  som  denne 
føler  enhver  udviklet  Mand  Nytten  af  at  store  Mænd  af  denne 
Rang  ikke  holde  sig  for  gode  til  Politik,  men  med  den  uhyre 
Overlegenheds  Mod  bekjende  Farve.  Saasnart  Talen  rører  Aands- 
frihedens  Sag,  har  en  Replik  af  en  Mand  som  Virchow  en  Vægt, 
som  ikke  lader  sig  beregne. 

I  disse  Dage  er  Kejseren  bleven  transporteret  fra  Berlin  til 
Babelsberg  ved  Potsdam,  og  saaledes  Unter  den  Linden  endelig 
atter  efter  lang  Tids  Forløb  bleven  passabel  for  Fodgængere,  Noget, 
der  gjengiver  Byen  dens  sædvanlige  Fysiognomi  og  bidrager  sit  til 
at  udslette  Indtrykket  af  de  pinlige  Tilstande,  hvorunder  vi  leve. 
Paniken  lægger  sig,  og  rundt  om  i  Tyskland  begynder  man  alt  at 
kunne  spore  Symptomer  paa  tilbagevendende  sund  Betragtnings- 
maade  af  saadanne  Uhumskheder  som  Majestætsforbrydelse  og 
Denunciation. 


Konigsplatz  og  Thiergarten.  18c 

Landliv. 


2.  Aug.  1878. 


En  lille  Pige,  der  havde  hørt  Tale  om  den  usunde  Luft  i  de 
store  Byer  og  om  Landluftens  Sundhed,  spurgte:  »Hvorfor  bygger 
man  da  ikke  Byerne  paa  Landet?«  Skade,  at  man  ikke  har  fundet 
Midlerne  dertil.  Der  er  Sommerdage,  hvor  jeg  længes  til  Galskab 
efter  Landet. 

Ikke  at  Berlin,  som  det  troes,  er  en  Stad,  som  i  særlig  Grad 
mangler  Træer  og  Haver.  Tværtimod,  der  gives  faa  Byer,  hvor 
man  har  anvendt  saa  intelligent  en  Omhu  paa  Planteverdenens 
Trivsel.  Vel  var  Omhuen  paa  Grund  af  Jordsmonnets  Beskaffen- 
hed nødvendig,  men  den  har  hidført  uovertrufne  Resultater. 

Den  uhyre  Konigsplatz  var  endnu  i  1872  et  Sandhav,  en  øde 
Steppe,  hvor  enhver  Fodgænger  sank  til  Anklen  i  det  dybe  Sand. 
Nu  er  ikke  blot  dens  Midte  brolagt  med  en  fin  Mosaik  i  smukke 
Farver  og  Figurer,  men  dens  talrige,  større  og  mindre  Plæner  og 
Buskadser  fylde  Luften  vidt  omkring  med  Vellugt.  Bedene  ere 
saaledes  forsynede,  at  de  skiftevis  paa  de  vexlende  Aarstider  have 
duftende  Blomster,  og  desuden  beherske  Syringer,  Akazier  og  Linde 
med  deres  Vellugt  til  forskjellig  Tid  Berlin  W.  Ikke  blot  vandes  alle 
Planterne  paa  Pladsen  stadigt  og  hyppigt,  men  hver  enkelt  under- 
søges og  plejes  regelmæssigt;  om  Vintermorgenerne  gaa  Gartnerne 
om  og  ryste  Sneen  af  de  unge  Graner,  mange  Bede  dækkes  om 
Vinteren  helt  til,  enhver  skadelig  Indflydelse  holdes  efter  Evne  borte. 
I  selve  Thiergarten  vogtes  hvert  Træ  som  et  Klenodie;  det  er 
indfattet  i  en  lille  stensat  Aabning  og  Vejene  ere  her  for  Træernes 
Skyld  undtagelsesvis  oplyste  med  Petroleum,  aldrig  med  Gas. 
Naar  det  gjælder  Thiergartens  Vel,  saa  spares  Intet. 

Berlin  kan  ikke  med  Hensyn  til  Antallet  af  Træer  i  Gaderne 
maale  sig  med  Paris,  men  den  har  flere  vellugtende  Træer  i  sine 
Gader.  Paris  bærer  Træerne  som  Fjær  i  sin  Hat,  Berlin  trykker 
en  Buket  af  duftende  Grønt  til  sit  Hjærte.  *The  city  swims  in 
verdure*  siger  Elisabeth  Browning  om  Paris.     Om  Berlin  kan  man 

uden  Overdrivelse  sige  at  der  er  Maaneder,    hvor  visse  Egne  af 
Staden  svømme  i  Blomsterduft. 

Dog  nu  er  de  duftende  Træers  Tid  forbi  og  man  længes  bort 
fra  Staden  med  dens  Sten  og  fra  Politiken  med  dens  kolde  Feber. 
Ud  paa  Landet,  ud  paa  Lyngheden,  kantet  med  Skov,  hvor  Luften 
er  frisk  og  Menneskenes  Følelse  idyllisk  I 

Stedet  ligger  i  Hannover,  er  en  Mellemting  mellem  en  Kjøb- 
stad  og  en  Landsby,  med  henved  2000  Indbyggere,  af  hvilke  de 
fleste  ere  welfisksindede  af  gammel  Vane.  Først  meget  nylig  har 
Jærnbanen  naaet  Byen,  saa  det  var  at  vente,  at  hen  endnu  befandt 
sig  i  den  idylliske  Urtilstand,  som  man  tænker  sig  alle  smaa  tyske 
Byer  henlevende  i.  Og  naar  man  i  Afstand  skimter  Staden  første 
Gang  med  dens  nette,  renlige,  smaa  Huse,  dens  pæne  Gader,  dens 
frugtbare  Marker,  dens  lille  Skov,  dens  Skyttehus,  hvor  der  danses 
mere  end  der  skydes,  dens  simple  Kirke  og  statelige  Præstegaard, 
saa  siger  den  Rejsende  til  sig  selv:  Voss's  »Luise«  oversat  fra 
Hexameter  paa  Prosa  1 

Ved  første  Blik  synes  heller  ikke  det  idylliske  Indtryk  at  for- 
nægte sig.  Her  læses  ikke.  Den  eneste  Avis,  der  trænger  herind, 
er  »Buxtehude-Zeitung«,  hvilken,  trods  sit  vilde,  barbarisk-teutoniske 
Navn  er  et  meget  fredeligt  Blad.  Embedsstanden,  der  her  repræ- 
senteres af  den  nye  Postmester  og  Amtmanden,  er  preussisk,  den 
menige  Mand  af  den  ældre  Slægt  betragter  derimod  Preusserne 
som  en  fjendtlig  og  især  som  en  sulten  Magt.  At  blive  udskreven 
til  Soldat  hed  til  for  nylig:  »dem  Kuk-Kuk  dienen«.  For  de  An- 
nekterede beholder  den  preussiske  Ørn  længe  en  hel  Del  af  Gjøgens 
Natur;  Preusserne  have  gjort  sig  altfor  rigeligt  tilgode  i  det  fede 
hannoveranske  Land.  Men  Uviljen  dør  ud,  og  man  lever  sit  dæm- 
pede Liv.  Den  larmende  Kultur  har  endnu  kun  strejfet  Egnen. 
Man  siger  mig,  at  om  Vinteraftenerne  er  her  bælmørkt,  og  at  man 
da  gaar  fra  Hus  til  Hus  med  en  Lygte  i  Haanden,  som  for  nogle 
hundrede  Aar  siden  i  de  store  Byer. 

Dog  set  paa  nært  Hold  opløser  Idyllen  sig,  ja  falder  saa  fuld- 
stændigt sammen,  at  jeg  her  gjenfinder  alle  de  samme  Lidenskaber 

og  bitre  Rivaliteter  som  i  de  store  Byer.  Et  Exempel :  Kirken  her  i 
Staden  er  gammel  og  brøstfældig.  Den  er  bygget  paa  Mosegrund, 
synker  og  revner,  saa  man  stadig  maa  frygte  en  Sammenstyrtning. 
Byens  Fædre  ere  da  ogsaa  blevne  enige  om  at  opføre  en  ny  Kirke ; 
men  hvor  skal  den  ligge?  Paa  dette  Punkt  standser  Enigheden. 
Magten  i  Byen  dele  to  Matadorer,  som  jeg  har  havt  den  Ære  at  tage 
i  Øjesyn.  Den  første  er  Fabrikanten  V.,  en  lille  firskaaren,  mørk- 
laden Herre  med  sort  Overskjæg  og  et  Ansigt  som  skaaret  ud  i 
Træ;  han  er  Medlem  af  Landdagen  og  rigstro,  en  bondesnu 
gammel  Knægt,  som  beskjæftiger  flere  hundrede  Arbejdere,  og 
som  ved  Hjælp  af  et  i  rette  Tid  anbragt  Gratiale  altid  faar  dem 
til  paa  Valgdagen  at  stemme  mod  den  socialdemokratiske  Kandidat. 
Den  anden  er  Kjøbmanden  E.,  en  slank  Provinsskjønhed,  som  har 
Butik  med  Spejlglasruder,  bærer  elegante  brogede  Slips  og  over- 
hovedet har  et  mere  aristokratisk  Præg  end  sin  Modpart.  Disse 
to  Stormænd  bekæmpe  nu  hinanden  haardelig  i  Spørgsmaalet  om 
Kirkens  Anlæg;  Knud  Aakre  og  Lars  Høgstad  staa  ikke  skarpere 
mod  hinanden  i  Bjørnsons  Fortælling. 

Kjøbmanden  har  begyndt  med  en  ædel  Handling,  ganske  i 
Idyllens  Aand.  Han  foreslaar  at  lægge  Kirken  udenfor  Byen  og 
har  tilbudt  at  skjænke  Byen  Grund  af  sin  egen  Jord.  Fabrikanten, 
den  mere  lavstammede  Patriot,  som  frygter  for,  at  Næringen  i  saa 
Fald  skal  gaa  fra  hans  ligeoverfor  Kirken  beliggende  Kro,  sætter 
sig  med  Hænder  og  Fødder  mod  dette  Forslag,  godtgjør  det 
Unaturlige,  rent  ud  sagt  Umulige  i  at  have  Kirken  liggende  anden- 
steds end  i  Byens  Midte,  og  lader  en  tro  Eckardt,  han  betaler, 
omdele  Lister  blandt  Stadens  Borgere,  paa  hvilke  man  tegner  sig 
for  Bidrag  til  den  nye  Kirke,  som  skal  staa,  hvor  den  gamle  stod. 
Grunden  maa  da  rigtignok  lægges  saa  dybt,  at  den  alene  næsten 
sluger  Halvdelen  af  den  nødvendige  Sum.  Af  og  til  lader  han  nu 
Bygmestere  komme  fra  Berlin,  hvilke  da  beværtes  paa  offentlig 
Bekostning  for  de  til  Kirkebygningen  indsamlede  Penge,  og  som 
efter  Kaffen  afgive  den  Kjendelse,  at  den  nye  Bygning  godt  kan 
opføres  der,  hvor  den  gamle  synker. 

Imidlertid  er  den  anden  Part  i  Sagen  ikke  ledig.  Hr.  E.  med 
Spejlglasruderne  lægger  Uegennyttighedens  Glorie  om  sin  Pande. 
Overalt  gjør  han  med  Styrke  gjældende,  at  V.  under  Skin  af  at 
virke  for  Almenvellet,  for  Medborgere  og  Medkristne,  kun  ledes  af 
den  smudsigste  Egoisme:  han  frygter  øjensynlig  kun  for,  at  hans 
Kro  skal  komme  til  at  staa  tom.  Men  findes  der  ikke  i  Evangeliet 
mangt  et  Ord,  der  noksom  viser,  at  man  ikke  skal  bygge  sin 
Kirke  paa  Sand  eller  Dynd? 

Kjøbmanden  vilde  sikkert  allerede  være  gaaet  af  med  Sejren, 
hvis  ikke  slette  Mennesker,  Venner  af  Fabrikanten,  havde  mumlet 
om,  at  ogsaa  hans  Uegennyttighed  havde  sin  Akilleshæl.  Thi  ved 
nærmere  Eftersyn  finder  man,  siges  der,  netop  i  en  Udkant  af  hin 
Grund,  han  besidder  udenfor  Byen,  et  afsides  liggende  og  lidet 
søgt  Beværtningssted,  der  tilhører  ham.  Hvis  Byen  modtog  hans 
Gave  af  Kirkegrunden,  vilde  dette  uanselige  Hus  komme  til  at 
ligge  netop  ligeoverfor  den  nye  Kirke  og  saaledes  forvandles  til  en 
Guldgrube  for  ham,  hvor  01  og  Brændevin  altid  flød  som  i 
Kanaan  Mælk  og  Honning,  og  hvor  langt  flere  Mark-  og  Pfennig- 
Stykker  snart  vilde  strømme  ind,  end  det  hele  Jordstykke,  han 
vil  bortskjænke,  overhovedet  er  værd. 

Den  nye  Pastor,  en  Mand  med  et  strængt  Ansigt,  smalle 
Læber  og  glat  blond  Haar,  der  aldrig  gaar  ud  uden  med  en 
værdig,  høj  Cylinder,  har  endnu  ikke  udtalt  sig  for  nogen  af  de 
stridende  Parter*,  han  lader  sig  foreløbig  karessere  og  traktere  af 
begge,  og  begge  høre  med  megen  Andagt  paa  hans  Litanier  over 
Tidens  Vantro  og  over  Indførelsen  af  det  borgerlige  Ægteskab, 
der,  som  bekjendt,  er  Vejen  til  alt  Ondt.  Den  nye  Pastor  er  ikke 
afholdt.  Man  indvender  imod  ham,  at  han  gjør  sig  Livet  altfor 
mageligt  paa  Byens  Bekostning,  lader  sin  Præstegaard  omkalfatre 
fra  øverst  til  nederst,  anskaffer  sig  kostbare  Møbler  og  fine  Tæpper, 
alt  paa  Byens  Regning.  Han  bærer  sig  hermed  saaledes  ad:  han 
inviterer  Ordføreren  (den  Ortsvorsteher),  en  Bonde,  der  føler  sig 
højligt  smigret  ved  Indbydelsen,  til  Middag  hos  sig  og  sin  Frau 
Pastor;  saa  bevilliger  denne  ham  alt,  hvad  hansHjærte  kan  ønske. 


Præsten  og  Amtmanden. 


Man  indvender  fremdeles  imod  den  nye  Præst,  at  han  isteden- 
for  at  nejes  med  de  3  Groschen  (30  Pfennig),  der  er  hans  Taxt  for 
at  uddele  Sakramenterne,  fordrer  sin  Betaling  i  Pølse,  hvilken  i 
den  stedlige  Tillavning  anses  for  en  Delikatesse,  og  at  han  da 
spiser  og  —  tager  hjem  med  sig,  for  fulde  15  Groschen.  Dette 
har  havt  til  Følge,  at  Bonden  nu  lukker  sit  Madskab  af,  saasnart 
han  har  en  Døende  i  Huset  og  der  gaar  Bud  efter  Præsten.  Man 
arbejder  af  disse  Grunde  ivrigt  paa  ved  næste  Ordførervalg  at 
styrte  den  nuværende  >Ortsvorsteher«  og  faa  en  ny  valgt,  der 
holder  fastere  om  Stadens  Pung.     Dog  Udfaldet  er  uvist. 

En  meget  interessant  Type  er  Amtmanden ,  Stedets  højeste 
Øvrighed,  en  oOaarig  Herkules  og  Bonvivant.  Han  var  ansat  alle- 
rede i  den  hannoverske  Tid  og  stod  saaledes  i  ikke  ringe  Fare  for 
at  miste  sit  Embede  ved  Kongerigets  Fald;  men  denne  gaillard 
traf  sine  Forholdsregler  for  at  faa  Lov  at  blive,  idet  han  allerede 
Dagen  efter  Kapitulationen  ved  Langensalza  udbragte  et  Leve  for 
Kong  Wilhelm  som  Hannovers  Konge.  Heri  som  i  andre  Maader 
foregaar  han  sine  Undergivne  med  et  djærvt  Exempel.  Han  er 
ugift  men  ingen  Kvindehader.  I  den  senere  Tid  har  han  taget  til 
sig  i  Amtmandsboligen  en  Enke  med  to  unge  Døtre,  mellem  hvilke 
sidste  han  ligeligt  deler  sin  Opmærksomhed  og  som  til  Gjengjæld 
pleje  ham  med  Ømhed.  Om  Sommeren  foretager  han  Rejser  med 
dem  og  skriver  sig  i  Fremmedbøgerne:  Amtmand  N.  N.  med 
Niecer,  Desværre  have  Pigebørnenes  Capricer  og  Antipathier  en 
ikke  ringe  Indflydelse  paa  hans  Embeds-Afgjørelser,  hvad  alt  til- 
sammen ikke  bidrager  til  at  styrke  Ærefrygten  for  ham,  skjøndt 
man  hilser  ham  dybt  nok.  Det  er  jo  imidlertid  altid  at  anerkjende, 
at  han  ikke  drikker,  en  Tilbøjelighed  for  hvilken  adskillige  af  de 
mindre  hojtsta  aende  Embedsmænd  i  Staden  efter  nogen  Tids 
Kamp  med  det  stille  Livs  Ensformighed  ere  bukkede  under. 

Og  dog  findes  der  i  Staden  en  enkelt  udmærket  og  frem- 
ragende Personlighed,  det  er  Lægen.  Jo  længere  jeg  kjender 
denne  Mand,  i  des  højere  Grad  vækker  han  min  Interesse.  Naar 
man  ser  ham  kjøre  forbi  med  sin  Kabuds  ned  om  Kinderne  og 
sine   rødrandede   Øjne,    tager  han  sig   trods  sin   kraftige  Skikkelse 

uanselig  ud:  den  ægte  Landlæge,  altid  tilvogns,  evigt  paa  Farten, 
en  rastløs  og  plaget  Mand.  Naar  man  har  talt  en  Snes  Gange 
med  ham,  har  man  det  velgjørende  Indtryk  som  Berøringen  med 
den  dybe  Dygtighed  altid  meddeler,  og  man  har  set  Glimt  af  en 
Sjæleskjønhed,  som  vækker  Beundring.  Han  er  sin  Egns  Forsyn; 
i  tyve  Miles  Omkreds  søger  man  til  ham  og  sjældent  tilbringer 
han  en  Nat  i  sin  Seng.  Han  faar  et  Par  Timers  Søvn  i  Vognen. 
Han  maa  være  Alt  for  Alle,  Operatør  og  Raadgiver,  Chirurg  og 
Trøster,  maa  afvexlende  tage  et  Ben  af  og  give  politiske  Vink. 
Han  trættes  aldrig,  læser  mere  end  han  sover,  hvad  hans  stakkels 
Øjne  noksom  vidne  om,  forener  en  Fagmands  Indsigt  med  en 
mærkværdigt  omfattende  Dannelse.  Paa  et  Grundlag  af  Resigna- 
tion lever  han  udelukkende  for  andre  Menneskers  Vel.  For  sig 
selv  attraar  han  kun  det  Ene,  ikke  at  fordummes  i  denne  Ensom- 
hed, hvor  han  sjældent  eller  aldrig  træffer  en  aandeligt  Jævnbyrdig, 
og  at  holde  sin  Aand  vaagen  og  i  Udvikling  gjennem  Studier. 

Han  er  Læge  af  Kald  uden  at  være  det  af  Lyst.  Faderen 
var  Læge  med  Liv  og  Sjæl,  Sønnen  begyndte  paa  Universiteterne 
i  Heidelberg  og  Berlin  med  en  sand  Lidenskab  at  studere  filosofisk 
Æsthetik  og  Kunsthistorie.  Han  saa'  Strauss  og  hørte  Vischer, 
for  hvem  han  har  bevaret  sin  første  Ungdoms  Begejstring.  Men 
Studiets  Udsigtsløshed  i  Forening  med  Faderens  tidlige  Død  tvang 
ham  ind  paa  Medicinen.  Snart  var  hans  Interesse  for  Studiet  og 
Udøvelsen  af  Lægevidenskaben  vakt,  om  han  end  aldrig  glemte 
sin  Ungdoms  Kjærlighed.  Gift  med  en  Hustru,  som  ikke  forstaar 
ham;  uden  Glæde  ved  Livet  siden  Tabet  af  deres  eneste  Barn,  en 
lovende  Søn;  hængende  ved  sin  gamle  Moder,  hvem  han  har  taget  i 
Huset  og  som  nu  er  Døden  nær,  lever  han  udelukkende  i  Pligt- 
opfyldelse og  paa  Surrogater.  En  Rejse  til  Rom  er  det  sidste 
Haab,  hvis  Opfyldelse  han  fra  Aar  til  Aar  lover  sig  selv,  dersom  han 
engang  kunde  afse  Tiden  dertil.  Han  læser  alt  værdifuldt  Nyt, 
har  en  Ynglings  varme  Følelse  for  talentfulde  Forfattere  og  Bøger, 
er  ivrig  Politiker  og  bestemmer  paa  sine  Kjøreture  saa  mange  af 
sine  Klienter   som  muligt   til  at  stemme  for  den  liberale  Rigsdags- 

kandidat.     De  følge  hans  Raad  af  personlig  Hengivenhed,    ikke  af 
Overbevisning. 

Han  har  derfor  ringe  Haab  om,  at  de  i  Fremtiden  ville  ved- 
blive dermed.  Overfor  en  religiøs  Agitation  som  den,  der  nu  be- 
gynder, har  han  ingen  Indflydelse.  Stikordet  fra  de  Konservatives 
Side  er  det,  at  de  liberale  Politikere  ikke  tro  paa  Kristus  som  Guds 
Søn.  (De  ledende  Mænd  i  Hannover  ere  nemlig  Medlemmer  af 
Protestantenverein).  Dette  Løsen  gjør  Underværker:  Bønderne  for- 
skrækkes og  falde  fra.  Sammenligner  man  dem  i  politisk  Hen- 
seende med  danske  Bønder,  saa  er  det  tydeligt  nok,  hvor  lidet 
vakte  de  ere,  og  naar  de  vækkes,  saa  vækkes  de  langt  snarere 
til  agrarisk  Reaktion  end  til  Frihedsbestræbelser.  De  ere  som 
Regel  uselvstændige.  Kun  op  mod  det  Holstenske,  i  Marsklandet, 
i  Khedingerlandet  og  der  omkring  findes  her  i  Norden  den  stærke 
selvstændige  Bonde,  Gaardmanden,  der  er  stolt  af  sine  Penge  og 
sin  Jord ;  men  heller  ikke  denne  har  trods  sin  Uafhængighedsfølelse 
noget  Frisind.  Uvilje  mod  Præsten  og  religiøs  Overtro  forliges 
godt.  I  Danmark  er  man  paa  engang  videre  og  mindre  vidt  i 
dette  Punkt  end  her.  Den  danske  Bondestand  er  endnu  ikke  sat 
paa  Prøve;  dens  Frisind  har  hidtil  nærmest  været  en,  iøvrigt  meget 
berettiget,  Stræben  efter  at  gjøre  sig  gjældende  som  Stand;  Ingen 
véd  hvad  Indtryk  et  Løsen  for  eller  imod  Orthodoxien  vilde  gjøre 
paa  den.  Med  Rette  kan  den  derfor  endnu  ikke  føle  sig  paa  den 
tyske  Bondestands  Bekostning. 

Siden  1870  existerer  der  i  den  yngre  Slægt  i  Hannover  ikke 
mere  nogen  væsenlig  Utilfredshed  med  Kongerigets  Opgaaen  i 
Preussen.  Vel  er  det  endnu  et  Stik  i  Hjærtet  paa  mange,  naar 
Brevene  komme  med  Udskrift:  Pravtnz  Hannover,  men  ogsaa 
dette  vil  fortage  sig.  Trods  de  høje  Skatter  have  Fordelene  ved 
at  blive  af  med  det  nationale  Kongehus  været  altfor  haandgribe- 
lige.  I  Bismarcks  Stat  gives  hverken  smaalig  personlig  Politik 
eller  Maitresse-Regimente.  AlleFormaal  ere  saglige,  hvad  der  end 
ellers  kan  siges  om  dem. 

Den  sidste  Konge  af  Hannover  var  en  blind  Mand,  hvis 
Hovedønske  var  at  bibringe  sit  Folk,   ja  sine  Omgivelser  den  Tro, 


IQ2  Kongen  af  Hannover. 

at  han  havde  sit  Syn.  En  Paragraf  i  den  hannoveranske  Stats- 
forfatning udelukkede  fra  Tronen  enhver  Prins  hvem  en  eller  anden 
Legemslyde  kunde  hindre  i  Regeringsmagtens  Udøvelse,  og  det 
var  oprindeligt  for  denne  Bestemmelses  Skyld,  at  først  Kong  Georgs 
Fader,  senere  han  selv,  systematisk  foregjøglede  Verden,  at  han 
var  seende.  Saaledes  blev  Kongen  hele  sit  Liv  igjennem  en 
Komediant,  og  en  mistænksom  og  grusom  Komediant,  der  søgte 
Hævn  over  Enhver,  som  røbede  at  han  gjennemskuede  Farcen. 
Han  talte  med  de  Herrer  og  Damer,  der  opnaaede  Audiens,  om 
deres  friske  Farver  eller  deres  Toiletters  Snit  eller  om  den  smukke 
Udsigt  fra  Slottets  Vinduer.  Han  sagde  Folk,  at  han  fandt  deres 
Udseende  uforandret  siden  sidst.  Han  fordrede  Husene  flag- 
smykkede, Murene  behængte  med  Tæpper,  naar  han  holdt  sit  Ind- 
tog i  en  Stad.  Naar  han  saa  ganske  forsømte  Byen  Emdens 
Havneanlæg,  saa  var  det  Straf,  fordi  Indbyggerne,  som  kjendte  til 
Kongens  Blindhed,  ikke  havde  anset  det  for  Umagen  værd  at 
pynte  Byen  med  Faner  og  Tæpper  til  hans  Ankomst. 

Alt  Sligt  er  umuligt  under  det  nye  Regimente*,  det  er  brutalt, 
men  storstilet,  og  selv  dets  Nag  er  af  politisk,  ikke  af  personlig 
Natur.     Smaa  Tyranner  ere  skadeligere  end  en  enkelt  stor. 

Jeg  holder  af  denne  Egn,  af  den  dybe  Ensomhed  her,  hvor 
Ingen  kommer  i  Besøg  og  ingen  elektrisk  Dørklokke  uophørligt 
ringer.  Jeg  holder  af  de  lange,  ensomme  Spadsereture  ude  i 
Heden,  hvor  den  blomstrende  Lyng  dufter  saa  stærkt  i  Middags- 
varmen, og  af  Vandringerne  i  den  smukke  Bøgelund,  hvor  Ingen 
gaar  uden  jeg,  og  hvor  jeg  kjender  hver  Sti  og  næsten  hvert  Træ, 
hver  Gruppe  af  Buske.  Den  er  vel  ikke  saa  stor  som  Thiergarten, 
men  den  har  den  Fordel,  at  dens  Træer  voxe  uden  kunstig  Pleje 
og  at  den  ikke  er  gjennemskaaren  af  snorlige  Kjøre-  og  Ride- 
Veje  med  Damer  tilvogns  og  Officerer  tilhest.  Af  og  til  har  man 
her  et  Minut,  hvor  man  aander  frit  og  glemmer  Existensen  i 
vaagen  Drøm.  « 

21. 

Pessimisme 


4.  Aug.  1878. 


Af  397  Valg  ere  336  afgjorte,  saa  der  ikke  mere  er  nogen 
Vanskelighed  forbunden  med  at  overse  Sagernes  Stilling. 

Udfaldet  er  det,  at  Bismatck,  støttet  paa  de  Konservative 
alene,  er  i  afgjort  Mindretal,  men  at  han,  hvis  han  slutter  Fred 
med  de  Ultramontane,  besidder  den  forønskede  Majoritet.  De  ind- 
ledende Skridt  til  en  Udsoning  med  Kieresiet  ére  derfor  allerede 
gjorte.  Den  pavelige  Nuntius  Masella  er  bleven  modtagen  af  Bis- 
marck  i  Kissingen,  ja  endog  paa  Banegaarden  af  Herbert  Bismarck, 
og  man  skal  være  kommen  til  den  foreløbige  Overenskomst,  at 
Majlovene  vel  blive  bestaaende,  men  bringes  saa  lemfældigt  til  Ud- 
førelse, at  de  derved  faktisk  ere  satte  ud  af  Kraft. 

Til  Canossa  er  da  Rigskansleren  vel  ikke  gaaet,  men  Paven 
er  ligesaa  lidt  og  endnu  mindre  gaaet  til  Berlin.  Man  er  kommen 
hinanden  imøde  paa  Halvvejen  —  i  Kissingen.  Var  det  Enden 
paa  hint  udskregne  Forsøg  paa  at  bøje  Kieresiet  under  Statens 
Overhøjhed?  Er  det  Enden  paa  den  store  Kamp,  som  ved  Hjælp 
af  den  største  sammenhængende  protestantiske  Befolkning  paa 
Jorden,  de  25  Millioner  Mennesker,  der  bebo  det  nordtyske  Lav- 
land, skulde  føre  den  Bevægelse,  der  begyndte  med  Lessing,  Kant, 
Fichte  og  Schiller,  ud  i  Livets  Virkelighed? 

Det  første  Varsel  om  Omslaget  i  Tingene  har  allerede  vist 
sig.  Undervisningsministeriet  har  ladet  Bestyrerne  og  Bestyrer- 
inderne af  Berlins  Privatskoler  vide,  at  de  øjeblikkeligt  have  at 
fjærne  fra  Skoleundervisningen  de  Lærebøger,  >som  maatte  inde- 
holde noget  for  katholske  Samvittigheder  Saarende«.  Bøger  af 
denne  Art  ere  da  nærmere  betegnede:  forskjellige  Lærebøger,  der- 
iblandt Kletke  og  Sebald's  Læsebog  for  højere  Døtreskoler. 

Da  de  Herrer  Kletke  og  Sebald  (hvis  Bog  alt  har  oplevet  6 
Oplag  og  været  i  Brug  i  35  Aar,  allerede  dengang  da  Falks  For- 
gænger, den  berygtede  Reaktionær  Muhler  var  Kultusminister  og 
Kultusministeriet   en   halvkatholsk  Institution)   —  da  disse  Herrer 

forespurgte  sig  hos  »die  Schuldeputation« ,  hvilke  Steder  i  deres 
Læsebog  det  var,  som  særligt  havde  vakt  Anstød,  anførtes  følgende 
Punkter : 

Engel's  »Galilæis  Drøm«,  især  Stedet:  »Hvor  andægtigt  kaster 
Folket  sig  ikke  paa  Knæ  for  Galilæis  Forfølgere,  der  bedrage  det 
for  dets  Markers  Frugt«. 

Schiller's  Fremstilling  af  Gustav  Adolfs  Død  i  hans  »Tredive- 
aarskrigen«. 

Gocking's  Digt  »Stedet,  hvor  Gustav  Adolf  faldt«. 

Man  spørger  sig  selv,  om  det  er  Tyskland,  Kulturkampens 
Tyskland,  Preussen,  Falks  Preussen,   hvori  vi  leve  og  hvori  et  saa- 

# 

dant  Aktstykke  har  set  Lyset.  Og  man  svarer  sig,  at  Ordren 
dertil  er  udgaaet  indirekte  fra  det  Kultusministerium,  der  dog 
endnu  bærer  Falks  Navn.  Sandelig,  de  Herrer  Ultramontane  for- 
staa  at  stille  deres  Betingelser.  Den  gamle  stygge  Historie  med 
Galilæi  er  dem  ivejen,  den  skal  endnu  engang  forsøges  neddysset; 
man  begriber,  at  dette  Navn  er  ilde  hørt  af  de  Herrer.  Og  saa  Gustav 
Adolf  1  To  Gange  findes  hans  Navn  paa  Skoledeputationens  Index. 
Hans  Bedrifter  tør  ikke  fortælles,  hans  Død  ikke  besynges  for 
tyske  Smaapiger.  Han  stilles  i  Klasse  med  saadanne  Helte  som 
August  af  Sachsen  og  Ludvig  den  15  de,  hvis  Liv  man  af  andre 
Grunde  ikke  plejer  at  fortælle  Pigebørn  uden  at  udrense  en  hel 
Del  Enkeltheder.  Og  saa  er  der  endelig  —  er  det  troligt  og 
muligt  i  Tyskland?  —  Schiller,  Schiller  selv.  Og  det  er  ikke  hans 
vilde,  sanseligkraftfulde  Ungdomsdigte,  man  undertrykker,  det  er 
et  Brudstykke  af  hans  som  Historieværk  saa  uskyldigt  naive,  men 
som  Vidnesbyrd  om  hans  rene  Frihedskjærlighed  saa  mindeværdige 
»Trediveaarskrig«.  Victor  Cherbuliez  haanlo  i  sin  Tid,  da  det  nye 
Kejserrige  rejste  Schillers  Statue  paa  »Gensdarmenmarkt«  i  Berlin 
og  fandt  et  blodigt  Epigram  i  denne  Sammenstilling  af  Pladsens 
og  Digterens  Navne.  Dengang  var  Haanen  ikke  berettiget;  nu 
har  Reaktionen  i  Tyskland  sørget  for,  at  den  er  bleven  sand. 
Galilæi  —  Gustav  Adolf  —  Friedrich  Schiller,  hvilken  Treklang  af 
Navne,  hvilket  Trekløver  af  de  fra  Skolebøgerne  Forviste!  Disse 
tre  Navne  tale  saa  højt,  at  de  gjøre  enhver  Kommentar  overflødig. 

Socialdemokraterne  ere  blevne  saa  godt  som  fortrængte  fra 
Rigsdagen;  de  Par  Pladser,  de  endnu  have  inde,  forslaa  kun  lidt. 
Men  dog  har  Regeringen  liden  Grund  til  at  glæde  sig  over  Social- 
demokraternes Nederlag.  En  Trediedel  af  alle  Vælgere  i  Berlin 
viste  sig  at  være  Socialister;  der  blev  afgivet  20,000  flere  Stemmer 
for  Socialdemokraterne  i  Berlin  iaar  end  ved  sidste  Valg,  og  i 
Løbet  af  de  fem  Valg,  der  ere  foretagne  her  i  Byen  fra  1867  til 
1878,  ere  de  socialdemokratiske  Stemmer  stegne  fra  69  til  56,336. 
En  stigende  Reaktion  vil  naturnødvendigt  medføre  en  stedse  højere 
Stigen  af  Tallet  paa  socialistiske  Vælgere. 

Det  Parti,  der  har  lidt  mest  ved  Valgene,  er  Fortschrittspartei; 
det  har  tabt  hele  Østpreussen,  som  det  næsten  ene  havde  inde,  til 
det  konservative  Parti.  Det  tæller  nu  kun  en  Snes  Stemmer  i 
Rigsdagen,  der  foreløbigt  ville  vedblive  at  gaa  sammen  med  de 
Nationalliberale.  Den  udprægede  Reaktion  trænger  Vælgerne  ud 
til  Yderligheder:  Konservatisme  og  Socialdemokrati;  hvad  der 
ligger  imellem,   trykkes  sønder  og  sammen. 

Men  for  Bismarck  med  hans  kolde  Menneskeforagt  er  alt  dette 
ligegyldigt.  Han  vil  have  det  nye  Rige  stillet  uafhængigt  af 
Enkeltstaterne  og  dets  Militærbudget  fastslaaet  uafhængigt  af 
Parlamentet,  og  til  disse  Formaal  er  enhver  Majoritet,  han  kan 
bruge,  ham  lige  brugbar  og  god. 


For  lange  Tider  er  Livsglæden  hos  det  tyske  Folk  forbi.  Ud- 
adtil er  Riget  saa  mægtigt  som  nogensinde;  set  i  Fugleperspektiv 
frembyder  det  det  samme  stolte  Skue  af  en  halv  Million  blanke 
Pikkelhuer  og  Bajonetter.  Men  det  tager  sig  ikke  ud  som  før; 
der  mangler  Sol  paa  al  denne  Blankhed,  den  Sol,  der  skulde 
bringe  Jernet  til  at  skinne  og  lyse  som  Sølv  og  bringe  selv  Pikkel- 
huerne  til  at  glimte  og  smile.  En  tyk  Sky  af  Mismod  og  Skuf- 
felse har  lagt  sig  over  Rige  og  Folk.  Alle  Lommer  er  tomme  og 
alle  Fængsler  fulde,  fyldte  til  op  under  Tagene  med  politiske  For- 
brydere,   der  paa  en  Ølstue  have  sagt  et  taab 

Ord.  Man  véd  ikke  mere,  hvad  man  tør  vove  at  sige,  og  under 
Stilheden  fornemmes  kun  Lyden  af  de  dumpe  Slag  paa  den  store 
Ambolt,  hvor  Regering  og  Forbundsraad  smede  nye  Love,  nye 
Vaaben  mod  Socialismen  og  Liberalismen.  »Her  knebles«,  læses 
med  usynlig  Skrift  over  Værkstedets  Port. 

Og  Skyen  af  Skuffelse  og  Mismod  synker  dybere  og  dybere, 
breder  sig  mere  og  mere  over  det  store  Rige  og  dets  Befolkning. 

Men  medens  den  synker,  føres  der  i  den  tyske  Literatur  en 
næsten  ligesaa  lidenskabelig  Krig  mod  Pessimismen  som  mod 
Socialismen.  Det  undrer  efterhaanden  Tyskerne  selv.  Redaktøren 
af  et  af  vore  Ugeskrifter  sagde  nylig  til  mig:  »Det  er  dog  kuriøst, 
at  der  aldrig  i  Tyskland  har  været  skrevet  saa  enstemmigt  mod 
Pessimismen  som  nu,  da  alle  Mennesker,  man  taler  med,  ere 
Pessimister«. 

Skjønt  Stemningspessimismen,  der  nu  breder  sig  saa  stærkt 
og  kommer  saa  hyppigt  til  Udbrud,  er  højst  forskjellig  fra  den 
theoretiske  Pessimisme,  mod  hvilken  der  skrives  og  fejdes,  kan  jeg 
dog  godt  forstaa,  at  de  begge  hyppigt  slaaes  sammen;  den  gjen- 
nemgaaende  Følelse  af  Ulyst  ved  Livet  forvexles  naturligt  med  en 
vis  given  Theori  om  Livets  Uværd.  For  Mængden  tager  det  sig 
ud,  som  var  den  sidste  bygget  paa  den  første.  Og  dog  gjælder 
dette  kun  om  Schopenhauers  absolute  og  storstilede  Pessimisme, 
der  udmunder  i  fuldstændig  Passivitet,  ingenlunde  om  Eduard  von 
Hartmanns  mere  sammensatte  Lære,  der  netop  appellerer  til 
Handlekraften,  og  mod  hvilken  der  ikke  desmindre  bestandig 
skrives  ud  fra  Forestillingen  om  dens  Nedbryden  af  Handledygtig- 
hed og  Mod. 

Den  Forvexling,  hvorom  jeg  taler,  er  bl.  A.  begaaet  i  et 
Skrift  »Om  Tyskland«  af  Hr.  Claes  Lundin,  som  indeholder  mangen 
træffende  Ytring  om  tyske  Tilstande;  men  man  gaar  ikke  For- 
fatteren for  nær  ved  at  sige,  at  hans  Skarpsynethed  er  større  for 
ydre  Sæd  og  Skik,  ydre  Former  og  Forhold,  end  for  hvad  der 
foregaar  i  Hjærner  og  Hjærter.  Lundin  nærer  den  fejlagtige  An- 
skuelse, at  den  Hartmannske  Pessimisme,  som  han  mener  at  være 
stødt    paa   i    den   Berlinske   Dameverden,    ytrer   sig   som    »Welt- 

:bmerz«,  som  (affekteret  eller  oprigtig)  Fortvivlelse,  der  konsekvent 
burde  føre  til  fuldstændig  Selvopgiven;  han  ved  ikke,  at  denne 
Pessimisme  efter  sit  Væsen  er  Stræben  mod  Kulturfremskridtet, 
overhovedet  afgjort  idealistisk,  og  han  ser  ikke,  at  den  netop  ved 
sin  Idealisme,  der  er  saa  fjærn  fra  Blaserthed  og  Ligegyldighed  er 
et  udpræget  tysk- nation  alt  Fænomen,  maaske  et  af  de  interessan- 
teste, det  tyske  Folk  for  Tiden  har  at  opvise. 

Dette  udelukker  ikke,  at  efter  min  Overbevisning  det  egent- 
lig Pessimistiske  i  denne  Filosofi,  særligt  i  dens  Hartmannske 
Form,  er  uden  videnskabelig  Værdi.  Pessimismen  som  saadan 
er  den  Lære,  at  Livet  er  et  Onde,  at  det  var  bedre,  ikke  at  være 
til,  eller  anderiedes  udtrykt,  at  den  Verden,  vi  kjende,  i  Bund  og 
Grund  er  slet.  Denne  Lære  er  ikke  blot  ubevislig  og  ufrugtbar, 
men  hvad  værre  er,  den  er  dybest  inde  uklar.  Det  er  umuligt  at 
anvende  Bestemmelser  som  »godt  eller  »slet«  paa  Verdensaltet. 
Verden  er  saa  lidet  god  eller  slet,  som  den  er  blaa  eller  gul.  Og 
hvad  Menneskelivet  angaar,  saa  ere  de  tyske  Pessimisters  quasi- 
videnskabelige  Opsummeringer  af  Lyst-  og  Ulyst -Fornemmelserne 
i  Livet,  og  deres  Forsøg  paa  at  bevise  de  sidstes  Overtallighed 
foreløbigt  rent  vilkaarlige,  da  en  Maalcstok  for  disse  Værdier  fattes. 

Imidlertid  vil  Hartmann  jo  ikke  prædike  Livets  Elendighed, 
men  en  paa  Grundlag  af  Indsigt  i  denne  Elendighed  bygget  Moral. 
Denne  idealistiske,  begejstrede  Side  af  Hartmanns  Pessimisme  er 
nylig  bleven  rigtig  opfattet  og  fremstillet  1  en  forøvrigt  ikke  syn- 
derlig fyldes tgjørende  Afhandling  af  Charles  Wildman  i  Jhe 
nineteenlh  Century  »Om  de  sociale  Aarsager  til  den  tyske  Pessi- 
misme«. Forfatteren  fremhæver  saadanne  Aarsager  som  den  triste, 
overbebyrdende  Sk  oleopdragelse  uden  tilstrækkelige  Legemsøvelser, 
Universitetslivets  Kjedsomhed  med  aandløse  Drikkelag  og  med 
meningsløse  Dueller,  som  udfægtes  uden  Lidenskab  efter  Burschen- 
schaftets  Kommando,  fremdeles  Familielivets  ringe  Betydning  paa 
Grund  af  den  formentlig  ringere  Rolle,  som  Kvinden  i  Tyskland 
spiller.  For  den  lærde  Stands  Vedkommende  fremhæver  han  den 
ringe  Agtelse,  Videnskabsmanden  i  vor  pengekjære  Tid  nyder,  i 
Modsætning  til  den  Respekt,   hvormed  fordum  i  den  lille  tyske  By 

hans  luvslidte  Kjole  blev  betragtet  og  hans  møjsommelig  erhvervede 
Indsigt  vurderet.  For  de  øvrige  Stænders  Vedkommende  virker 
som  forstemmende  Motiv  den  stedse  større  Vanskelighed  ved  at 
erhverve  sig  en  betydelig  Formue  netop  paa  en  Tid,  da  en  brutal 
Materialisme  mere  og  mere  fører  det  store  Ord.  Wildmans  Grund- 
tanke er  altsaa  i  Korthed  den,  at  den  tyske  Idealisme!,  der  før  har 
udrettet  saa  store  Ting,  nu  i  den  udpræget  realistiske  Tid  med 
Nødvendighed  har  maattet  blive  pessimistisk. 

Forklaringen  er  noget  vel  udvortes  og  overfladisk,  om  den  end 
har  mange  Sandhedselementer.  Hvad  Wildman  overser  er  det  af 
alle  Tidstilfældigheder  Upaavirkelige  og  evigt  Sande  i  en  Betragt- 
ning af  Livet,  der  tager  sit  Udgangspunkt  i  Smerten  som  noget 
U-bortdisputerligt.  De  Skribenter,  der  i  Aarhundredets  Begyndelse 
gjorde  Profession  af  Melankolien,  vare  Egoister,  paa  hvem  Digterens 
Ord  lade  sig  anvende: 

Sie  konnen  nur  betrachten 
Ihr  gross'  zerrissen'  Herz. 

Hos  de  pessimistiske  Forfattere,  som  nu  forvexles  med  hine, 
er  den  individuelle  Lidelse  optaget  og  mildnet  i  den  universelle 
Medlidenhed. 

Den  Stemningspessimisme,  som  nu  hersker  i  Tyskland,  er  der- 
for ingen  theoretisk  Pessimisme;  den  er  netop  det  modsatte,  en 
kun  let  maskeret  Optimisme.  Optimisten  venter  meget  af  Livet, 
og  klager  højt  og  lydt,  fordi  han  uophørligt  skuffes.  Optimisten 
staar  uforberedt  overfor  alle  de  Kvaler,  de  Hindringer  og  Gjen- 
vordigheder,  som  Tilværelsen  lægger  Mennesket  ivejen.  Pessimisten, 
som  ingen  egentlig  Lykke  venter,  finder  Glæder,  han  næppe  vovede 
at  haabe  paa,  skjønne  Øjeblikke,  Timer  og  Dage,  hvis  Nydelse 
forhøjes  ved  den  mørke  Ramme,  som  hans  Livsbetragtning  lægger 
om  dem.  Som  Hartmanns  afdøde  Hustru  har  udtrykt  det:  »Pessi- 
misten ser  Stjærnerne  i  Livets  Nat;  Optimisten,  der  bestandig 
venter,  at  Solen  skal  give  sig  til  at  skinne  midt  om  Natten,  glæder 
sig  end  ikke  ved  de  matlysende  Stjærner,  der  tage  sig  ud  som  en 
Spot  over  hans  Forventning  og  Haabc 

De  stakkels  socialistiske  Sværmere,  der  nu  lide  saa  haard  en 
Forfølgelse  i  Tyskland,  fordi  de  føle  Livets  Jammer  saa  dybt  og 
tro  paa  Muligheden  af,  at  Alt,  hvis  blot  Regeringen  og  de  her- 
skende Klasser  vilde,  kunde  blive  saa  inderlig  godt,  et  sandt 
Paradis  paa  Jorden,  alle  disse  ere  i  Regelen  haardnakkede 
Optimister.  Jeg  ønsker  visselig  ikke,  at  man  skal  byde  dem  Stene 
for  Brød  eller  Theorier  istedenfor  Forbedring  af  deres  Kaar;  men 
jeg  kan  ikke  værge  mig  mod  den  Tro,  at  deres  Utaalmodighed 
vilde  formindskes  noget,  deres  Fremtidsillusioner  bleges  og  derved 
deres  Utilfredshed  dæmpes  en  hel  Del,  ifald  man  kunde  bibringe 
dem  en  passende  Dosis  Pessimisme,  lære  dem,  at  Savnene  stige 
med  den  stigende  Velstand,  at  Lidelsen  er  overalt,  fordi  al  Leven 
er  en  Døen,  at  de  Goder,  de  eftertragte,  for  en  stor  Del  ere  ind- 
bildte Goder,  og  at  intet  Opnaaet  gjør  den  Virkning  paa  Sjælen, 
som  Attraaen  og  Savnet  foregjøgle  En.  De  lavere  Klasser  ere 
ganske  vist  langt  fra  at  kunne  forstaa  en  saadan  Tankegang,  og 
hvis  de  forstode  den,  vilde  de  naturligvis  ikke  tro  paa  den,  men 
anse  dens  Forkyndelse  for  et  nyt  Krigspuds  af  de  Velhavende  og 
Lykkelige.  Men  en  Overvejelse  fortjente  dog  dette.  Efterat  man 
nu  i  Aarhundrede  efter  Aarhundrede  paa  alle  Torve  har  prædiket 
en  theistisk  Optimisme  for  Menigmand,  er  Resultatet  blevet  det, 
at  Europas  Hovedlande  trues  af  en  sand  Verdensbrand  fra  de  Mis- 
fornøjedes Side.  Det  er  da  ikke  underligt,  om  Pessimisterne  mene, 
at  kun  den  indtrængende  Erkjendelse  af  det  daarlige  i  Jagten  efter 
Lykken  og  af  selve  Existensens  Slethed  og  Kval  vil  kunne  klare 
Masserne,  hvor  ufuldstændigt  deres  Misundelse  er  begrundet,  og 
hvor  overdrevne  de  Forestillinger  ere,  som  de  gjøre  sig  om  Mulig- 
heden af  et  Liv  i  Lyst  og  Lykke. 

Oktober  1878. 

Netop  samtidigt  med,  at  den  tyske  Rigsdag  forhandler  Loven 
mod  Socialdemokratiets  »paa  Omstyrtning  af  den  bestaaende  Stats- 
og  Samfundsorden  rettede  c  Bestræbelser,  udkommer  der  i  Berlin 
et  stort  og  velgjennemtænkt  Værk,   hvori  Socialdemokratiets  Prin- 

ciper  ere  blevne  underkastede  en  filosofisk  og  efter  Forfatterens 
Mening  tilintetgjørende  Kritik.  Denne  Bog  er  v.  Hartmanns 
»Phånomenologie  des  sittlichen  Bewusstseinsc,  det  vil  omtrent  sige: 
Redegjørelse  for  de  mulige  og  faktisk  foreliggende  Moralprinciper. 
Det  er  en  Indledning  til  Ethiken,  som  vel  fortjente  at  læses  og 
prøves  i  Norden,  hvor  Martensens  saa  ulige  tankefattigere  Ethik 
nylig  i  visse  Kredse  har  gjort  en  Opsigt,  der  røber,  hvilket  Herre- 
dømme de  klerikale  Synsmaader  endnu  have  i  Danmark  og  Norge. 
Hvor,  som  i  Danmark,  Videnskaben  (ligesom  Literaturen  over- 
hovedet) det  hele  Aarhundrede  igjennem  har  været  præget  af  theo- 
logiske  Anskuelsesformer,  dér  repræsenteres  de  Retninger,  som 
literært  bekæmpe  hinanden,  i  Regelen  udelukkende  af  Orthodoxe 
af  forskjellige  Nuancer,  og  saaledes  sés  det  ogsaa  i  dette  Tilfælde, 
at  det  er  en  Bisp,  som  leverer  Landet  dets  Ethik,  en  Rabbiner, 
som  angriber  sociale  Enkeltheder  i  denne  Ethik,  og  en  anden 
Biskop  (Monrad),  som  diskuterer  dens  politiske  Elementer.  Uden- 
for denne  Ring  af  Biskop — Rabbiner — Biskop  kommer  en  Befolk- 
ning, der  har  vænnet  sig  til  paa  middelalderlig  Vis  at  lade  sine 
Præster  tænke  for  sig,  ikke. 

I  Tyskland  har  den  klerikale  Presse  sit  lille  afgrænsede  Felt, 
hvor  den  afgjør  sine  Familietvistigheder;  hvad  der  fra  de  forskjel- 
lige orthodoxe  Lejre  kommer  for  Dagen,  læses  ikke  af  de  alminde- 
ligt Dannede  og  regnes  overhovedet  ikke  med  til  Literaturen. 
Intet  større  tysk  Tidsskrift  optager  slige  Indlæg;  lige  fra  *  Deutsche 
Rundschau«  og  ned  til  »Gartenlaube«  have  de  udelukket  enhver 
orthodox  Nuance,  og  med  Undtagelse  af  de  faa  officielle  eller 
klerikale  Dagblade,  følger  den  hele  Dagbladspresse  samme  Princip. 

Heri  ligger,  at  de  store  ideelle  Kampe  føres  paa  en  fælles 
human  Grundvold  uden  Hensyntagen  til  de  kirkelige  Autoriteters 
forskjellige  Standpunkter,  uden  Bekymring  om  Forfatterens  mulige 
Overensstemmelse  med  dem  eller  Afvigelse  fra  dem,  uden  Buk  for 
dem  og  i  Regelen  uden  al  Polemik  imod  dem. 

Saaledes  ogsaa  naar  Talen  er  om  filosofiske  eller  ethiske 
Principkampe.  Hverken  Optimismens  eller  Pessimismens,  hverken 
Spiritualismens  eller  Realismens  Repræsentanter  staa  i  Forhold  til 

nogen  orthodox  Thcologi  og  ingen  af  dem  fører  sin  Sag  med 
Henblik  til  en  saadan.  Naar  f.  Ex.  Diihring  lidenskabeligt  bekæmper 
Schopenhauers  og  Hartmanns  Anskuelser  om  Livets  Uværd,  saa 
staar  han  ikke  derfor  Theologien  nærmere  end  de.  Han  hævder 
Tilfredsheden  med  Existensen,  uagtet  han  forkaster  Forestillingen 
om  et  Liv  efter  Døden.  Paa  samme  Vis  er  ogsaa  Virchows  og 
Håckels  Stridigheder  fra  begge  Sider  blevne  førte  uden  Inddrag- 
ning af  nogen  Videnskaben  fremmed  Autoritet  i  Kampen. 

Hartmanns  Værk  indeholder  paa  sine  870  Sider  et  klart  og 
letlæst  Indlæg  i  Tidsalderens  filosofiske  Debat;  men  paa  samme 
Tid  har  Forfatteren,  hvis  Succes  har  gjort  ham  begjærlig  efter  at 
vedligeholde  sin  Forbindelse  med  Dagens  og  Døgnets  Tankeliv, 
gjort  Sit  til  at  meddele  Værket  en  næsten  journalistisk  Karakter, 
og  har  givet  det  noget  af  en  (rigtignok  kolossal)  Brochures  Til- 
trækningskraft ved  Siden  af  et  filosofisk  Hovedværks  Alvor,  idet 
han  har  forsøgt  at  exemplificere  enkelte  af  de  Grundprinciper,  han 
behandler,  ved  saadanne  velkjendte  religiøse  og  politiske  Fænomener 
som  Jesuitismen  og  Socialdemokratiet.  Herved  forøges  Bogens 
øjeblikkelige  og  svækkes  dens  varige  Virkning.  Jeg  kan  ikke  sige, 
at  denne  Blanding  tiltaler  mig,  er  desuden  personligt  absolut  uenig 
med  Forfatteren  i  hans  Grundsynsmaade. 

Som  bekjendt  opstillede  den  engelske  Moral-  og  Rets-Filosof 
Bentham,  hvis  politiske  Indflydelse  i  Europas  forskjellige  Hoved- 
lande var  saa  mægtig  i  Slutningen  af  forrige  Aarhundrede  og  de 
første  tyve  til  tredive  Aar  af  vort,  som  det  sædelige  Formaal  for 
de  menneskelige  Handlinger  dette:  den  størst  mulige  Lykke 
for  det  størst  mulige  Antal.  At  virke  for  dette  Formaal  be- 
tegnede han  i  sit  Sprog  som  at  gjøre  Nytte,  og  det  var  under 
Navn  af  Nyttelære,  at  hans  Theori  rundt  om  hos  de  civiliserede 
Folkeslag  fandt  Tilhængere  og  Modstandere,  Tilhængere  blandt  de 
Reformlystne,  som  efterhaanden  antog  Navnet  af  Liberale,  Mod- 
standere blandt  de  fine  Folk,  hvem  Ordet  Nytte  var  for  grovt, 
blandt  Poeter,  hvem  det  klang  for  prosaisk,  og  især  i  det  store 
Tros  af  Romantikere,    for  hvem  denne  Lære  lugtede  af  Demokrati 

og   af  Had   til   det  Skjenne,   hvorved  de  fremfor  Alt  forstode  det 
Gamle  eller  dog  det  Gamles  Skjønhed. 

Liberalismen,  der  som  sagt  ansaa  det  for  sin  Opgave,  at  sikre 
det  størst  mulige  Antal  den  højest  mulige  Lykke,  betegnede  sig  i 
de  fleste  Lande  som  Fremskridtsparti,  idet  den  gik  ud  fra  den 
umiddelbare  Overbevisning  om,  at  den  ved  at  arbejde  for  Mas- 
sernes Lykke  arbejdede  for  Kulturfremskridtet  og  omvendt. 
Den  ansaa  uden  videre  Tvivl  eller  Ræsonnement  disse  to  Udtryk 
for  omtrent  ensbetydende.  At  de  to  Begreber  imidlertid  ikke  uden 
videre  dække  hinanden ,  er  en  Sandhed ,  som  ikke  længe  kunde 
blive  skjult,  og  som  man  hyppigt  nok  i  Samtale  mellem  Mand  og 
Mand  hører  antydet.  Hvem  husker  ikke  Ytringer  eller  har  ikke 
ladet  falde  Ytringer,  som  betone,  at  denne  eller  hin  Kultursandhed 
næppe  bør  meddeles  Menigmand,  da  den  kun  vilde  gjøre  ham 
ulykkelig,  eller  at  en  moderne  videnskabelig  Indsigt  ikke  bør 
prækes  paa  Torvene,  da  Folket,  som  har  det  haardt  nok,  bør  be- 
holde sine  Forestillinger  i  Fred  etc.  Denne  Indvending  er  navnlig 
saavel  i  katholske  som  i  protestantiske  Lande  den  stereotype,  selv 
fra  liberale  Politikeres  Side,  imod  Populariseringsforsøg  af  den 
moderne  Religionsvidenskab  og  Religionskritik,  og  vil  man  se  efter, 
ligger  der  bag  den  den  Antagelse,  at  man,  hvis  man  for  enhver  Pris 
vil  fremme  Kulturfremskridtet,  gjør  Menneskene  stedse  mindre 
lykkelige,  og  omvendt,  hvis  man  for  enhver  Pris  vil  fremme  Mas- 
sernes Lykke,  maa  give  Kulturfremskridtet  til  Pris. 

Det  er  især,  siden  Socialdemokratiet  er  optraadt,  at  den  fore- 
løbige Strid  mellem  Liberalismens  to  Formaal  er  bleven  aabenbar. 
Socialisterne  ere  begyndte  med  at  tale  højt  om  Massernes  Lykke 
og  have  samtidig  nu  og  da  ladet  haant  om  Kulturfremskridtet. 
Den  uvilkaarlige  Følge  heraf  har  været  den,  at  de  Liberale  efter- 
trykkeligt betonede  Nødvendigheden  af  at  sikre  Kulturfremskridtet 
(mod  »moderne  Hunner  og  Vandalere)  og  samtidig  lode  Bekym- 
ringen for  Massernes  Lykke  træde  tilbage. 

At  der  imidlertid  skulde  være  en  principiel  Strid  imellem  dem, 
at  man  skulde  være  tvungen  til  at  vælge  et  af  to,  enten  Principet: 
Kulturfremskridt  eller  Principet:    størst  mulig  Lykke  for  det  størst 

ilige  Antal,   det  er  Noget 


drig  er  faldet  hverken  Liberale 
Trods  al  deres  Uenighed  staa  de  paa  denne 

eller  Socialister  ind. 
fælles  Grundvold  — 
have  Ret. 

Imod  dette  Punkt  er  det  nu,  Hartmann  retter  et  energisk  An- 
greb. Socialdemokratiet,  siger  han,  er  Liberalismens  nødvendige 
og  logiske  Konsekvens.  Læren  om  den  størst  mulige  Lykke  for 
det  størst  mulige  Antal,  fører  naturnødvendigt  til  Socialisternes 
samfundsomkalfatrende  Planer.  Det  er  en  Skjæbnens  Ironi  over 
den  engelske  Liberalisme,  at  den  selv  har  avlet  den  Formel,  som, 
naar  den  førtes  ind  i  Livet,  maatte  frembringe  netop  det  Parti, 
der  tvinger  Liberalismen  til  at  takke  af.  Men  skjønt  Socialisterne 
forsaavidt  ere  konsekvente,  som  de  med  de  Liberales  Formel  ogsaa 
vedkjende  sig  Følgerne  af  en  Stræben  i  dens  Aand,  ere  de  dog 
selv  ganske  inkonsekvente,  forsaavidt  de  endnu  maatte  indbilde  sig 
at  kunne  forene  Kulturfremskridtet  med  deres  Arbejden  for  Mas- 
sernes Lykke.  Thi  disse  to  Ting  ere  polære  Modsætninger:  Al 
Kultur  har,  saalangt  Historien  gaar  tilbage,  hvilet  paa  Mindretal 
og  vil,  saa  længe  der  gives  Historie,  hvile  paa  Mindretal,  der  efter 
Differentieringens  organiske  Udviklingslov  endog  maa  blive  stedse 
mindre  Brøkdele  af  Folkemassen.  Med  stigende  Kultur  bliver  Af- 
standen mellem  de  begunstigede  Minoriteters  og  Massernes  Kultur- 
niveauer  stedse  større,  medens  en  Formindskning'af  denne  Afstand 
er  et  usvigeligt  Kjendetegn  paa  den  hele  Kulturs  Aftagen.  At 
ophæve  de  begunstigede  Mindretal  er  det  samme  som  at  tilintet- 
gjøre  Kulturens  eneste  Bærere  og  eneste  Drivkraft.  Da  Social- 
demokratiet nu  arbejder  henimod  stedse  større  Lighed,  arbejder 
det  mod  T  il  i  ntetgj  øreisen  af  al  Kultur. 

For  ikke  at  afbryde  Hartmanns  Tankegang  fortsætter  jeg 
uden  at  gjørc  nogen  Indsigelse:  Kun  Optimismen  bevæger  sig  i 
den  Illusion,  at  Kulturfremskridtet  som  saadant  fremmer  Lykke; 
Pessimismen,  som  har  gjennemskuet  Illusionerne,  véd,  at  stigende 
Kultur  er  stedse  stigende  Ulykke.  Vil  man  arbejde  for  Massernes 
Lykke,  maa  man  arbejde  henimod  deres  Fordummelse  og  deres 
blot  vegetative  Liv.     >Saa  dum  som  Folkemassen  end  er,    har  den 

dog  en  ganske  rigtig  Følelse  af,  at  Oplysnings-  og  Fremskridts- 
mændene virkelig  ville  rane  den  dens  Fred  og  dens  Lykke,  naar 
de  f.  Ex.  ville  udrive  den  af  Jesuiternes  Formynderskab.  Man 
sammenligne  dog  det  Indtryk,  man  faar  af  Befolkningens  indre 
Liv  i  et  af  det  moderne  Kulturlivs  Midtpunkter  og  i  en  stille  ultra- 
montan  Landsby:  Her  den  mest  oprivende  Kamp,  den  knurrende 
Utilfredshed,  den  bitreste  Harme  over  Armod  og  Savn,  dér  den 
roligste  Sig-Hengiven  i  sin  Skjæbne,  en  taalmodig  Udholden  af 
Lidelsen  som  sendt  af  Gud,  og  den  friske,  ligefremme  Nydelse  af 
de  laveste  og  raaeste  Fornøjelser.  Hvor  misundelsesværdig  er  ikke 
den  kontemplative  Fred  i  en  Oxes  Fysiognomi  og  hvor  beundrings- 
værdigt har  ikke  Jesuitismen  forstaaet  gjennem  sit  Redskab,  Gejst- 
ligheden, at  paasætte  Befolkningen  et  Stempel  af  umiskjendelig 
Familielighed  med  hin  Drøvtygger!  Hvor  taabelige  og  intetsigende 
tage  ikke  fra  Lykkelærens  Standpunkt  de  indignerede  Fraser  om 
Kleresiets  Korruption  og  Folkets  Vankundighed  sig  ud  i  hine 
klerikale  Egne,  naar  man  stiller  sig  for  Øje,  hvor  behageligt 
disse  Mennesker  føle  sig  tilmode  i  deres  Vankundighed  og  hvor  be- 
ærede de  føle  sig,  naar  de  selv  eller  deres  Slægtninge  benyttes 
som  Redskaber  af  selve  deres  Præsters  udskregne  Korruption!« 

Og  med  fin  kritisk  Sans  griber  Hartmann  et  Sted  ud  af 
Lassalles  »Arbeiterlesebuch«,  hvor  han  finder  Modsigelsen  mellem 
Lykkeprincipet  og  Fremskridtsprincipet  iøjnefaldende,  og  analyserer 
Citatets  forskjellige  Elementer.  I  den  Tale,  Lassalle  i  1863  holdt  i 
Frankfurt  am  Main  —  en  Tale,  hvis  Salg  i  disse  Dage  er  bleven 
forbudt  —  sagde  han  bl.  A. :  »I  tyske  Arbejdere  ere  mærkværdige 
Mennesker  1  Franske  og  engelske  Arbejdere  maa  man  forklare, 
hvorledes  deres  sørgelige  Stilling  lader  sig  afhjælpe.  Men  Eder 
maa  man  først  bevise,  at  I  ere  i  en  sørgelig  Stilling.  Saa  længe 
I  have  et  Stykke  daarlig  Pølse  og  et  Glas  01,  mærke  I  det  slet 
ikke  og  vide  ikke,  at  der  fattes  Jer  noget.  Men  dette  kommer 
igjen  af  Eders  fordømte  Mangel  paa  Fornødenheder.  Hvor- 
dan, ville  I  sige,  er  Mangel  paa  Fornødenheder  ikke  en  Dyd?  Jo 
ganske  vist  for  den  kristelige  Moralprædikant  er  den  en  Dyd;  det 
er  den  kristelige  Munks  og  den  indiske  Søjlehelgens  Dyd ;  men  for 

Historieforskeren  og  Nationaløkonomen  gjælder  en  anden  Dyd. 
Spørg  I  kun  enhver  Nationaløkonom  og  han  vil  sige  Jer:  hvad  er 
den  største  Ulykke  for  et  Folk?  Det  er,  naar  det  ingen  For- 
nødenheder har;  thi  det  er  dem,  som  fremspore  dets  Udvikling 
og  Kulture  At  være  tilbage  i  Kultur  og  at  være  højst  ulykkelig 
er  her  uden  nogen  Følelse  af  Forskjellen  mellem  de  to  Begreber 
uden  videre  sat  som  enstydigt,  skjønt  Lassalle  i  Grunden  selv 
maatte  slaas  af  den  Modsigelse,  at  Ulykken  skal  være  den,  at 
Arbejderen  ikke  føler  Savn,  ikke  er  ulykkelig. 

Det  falder  ikke  en  Pessimist  vanskeligt  at  slaa  Mynt  af  en 
saadan  Skjødesløshed  i  Udtryksmaaden;  den  er  Vand  paa  hans 
Mølle  og  giver  ham  Anledning  til  ny  Variation  af  sit  Thema,  at 
der  er  en  afgjørende  Splid  mellem  de  to  Formaal:  Mængdens 
Lykke  og  Kulturfremskridtet,  at  man  maa  vælge  mellem  de  to 
Principer,  at  man,  hvis  man  vælger  det  første,  maa  arbejde  hen- 
imod  en  almindelig  dyrisk  og  vegetativ  Tilstand  med  Tilsidesættelse 
af  ethvert  højere  Kulturformaal ,  og  at  man  omvendt,  hvis  man 
vælger  det  sidste,  maa  være  sig  bevidst,  at  ethvert  Kulturfrem- 
skridt er  ensbetydende  med  Ofre  af  Lykke.  Var  virkelig,  siger 
Hartmann,  det  størst  mulige  Antals  højeste  Lykke  det  afgjørende 
Moralprincip,  da  maatte  næst  Befordringen  af  den  almindelige  For- 
dummelse Udbredelsen  af  de  lyksaliggjørende  Illusioner  blive  den 
højeste  sædelige  Pligt,  og  den  værste  Forbrydelse  vilde  være  den 
at  fremme  Oplysning.  For  at  frede  om  de  lyksaliggjørende  Illu- 
sioner burde  man  da  ved  energiske  Forebyggelses-  og  Politiforholds- 
regler skride  ind  mod  den  hele  fri  Forskning  og  mod  Lærefriheden. 
Til  denne  Konsekvens  mener  han,  at  Socialdemokratiet  i  Tidens 
Løb  med  logisk  Nødvendighed  maa  komme,  og  kaster  sig  da  nu 
selv  af  al  Magt  over  paa  den  modsatte  Side,  erklærer  det  for  den 
højeste  Pligt  at  fremme  Kulturfremskridtet  og  for  Pligt  ikke  at 
lade  sig  standse  heri  af  den  Bekymring  for  Massernes  Vel,  der  f.  Ex. 
bestandig  paany  dukker  op  foran  store  kulturnødvendige  Krige  og 
andre  voldsomme  Kulturbefordringsmidler. 

Som  man  ser,  er  Kjærnen  i  denne  Anskuelse  den  Overbevis- 
ning,   at  den  Udannede  og  Uvidende  er  lykkeligst  og  at  Kulturen 

som  saadan  kun  øger  Smerte.  Stuart  Mill  har  i  sin  paa  Lykkeprin- 
cipet  grundede  Moral  forudsat  denne  Synsmaade  og  besvaret  Indven- 
dingen saaledes:  »Det  er  bedre  at  være  et  utilfredsstillet  Menneske 
end  et  tilfredsstillet  Svin,  bedre  at  være  en  utilfredsstillet  Sokrates  end 
en  veltilfreds  Taabe.  Hvis  Taaben  og  Svinet  er  af  modsat  Mening, 
saa  ligger  det  i,  at  de  kun  se  den  ene  Side  af  Spørgsmaalet, 
medens  Modparten  har  Øje  for  begge  Sider  c.  Stuart  Mill  gaar  i 
disse  Ord  lidt  udenom  Sagen ;  thi  Spørgsmaalet  er  jo  ikke,  om  det 
(moralsk)  er  bedre  at  være  en  utilfredsstillet  Sokrates  end  et  vel- 
tilfreds Svin,  men  om  hvem  der  er  lykkeligst,  Sokrates  eller  Svinet 
Imidlertid  ser  jeg  ikke  rettere,  end  at  Mill  heller  ikke,  naar  Spørgs- 
maalet stilledes  saa  skarpt,  havde  behøvet  at  rømme  Marken. 
Sokrates  er  den  lykkeligere  af  de  to,  lykkeligere  selv  med  Gift- 
bægeret i  Haanden.  Han  havde  Ulykke,  men  han  var  ikke  ulyk- 
kelig, hans  Sjæl  var  fast.  Der  er  en  vis  Sandhed  i  Stoikernes 
Paradox:  den  Vise  er  selv  ikke  paa  Baalet,  ikke  midt  imellem 
Luerne,  ulykkelig.  Johan  Huss  var  det  ikke,  da  han  paa  Baalet 
udbrød:  Sancta  simplicitets!  Hvor  meget  mindre  er  da  den  Ud- 
viklede og  Dannede  det  som  saadan  1 

Hartmann  begaar  en  Grundfejl  i  sin  Opfattelse  af  Lykkerf. 
Han  identificerer  Lykken  med  den  vegetative  Ro,  medens  den 
menneskelige  Tilfredshed  i  Virkeligheden  behøver  to  Elementer: 
Ro  og  Paavirkning.  Efter  de  forskjellige  Temperamenter  sætte  de 
forskjellige  Mennesker  deres  Lykke  fortrinsvis  i  Roligheden  eller  i 
en  Rigdom  af  Indtryk.  Nogle  kunne  nøjes  med  faa  Indtryk,  faa 
Oplevelser,  liden  Paavirkning,  naar  de  have  megen  Ro,  Andre 
kunne  finde  sig  endog  i  mange  Lidelser  og  megen  Plage,  naar  de 
blot  opleve  mange  Indtryk.  Men  Alle  behøve  begge  disse  Ele- 
menter til  Lykken,  og  den  lader  sig  aldrig  identificere  med  Plante- 
tilstand. 

Heri  ligger  netop,  at  Kulturfremskridtet  ikke,  som  Hartmann 
antager,  fører  længere  og  længere  bort  fra  Lykken.  Det  er  sandt, 
at  det  paa  sin  Bane  mange  Gange  krydser  og  tilintetgjør  Indivi- 
dernes Velfærd,  men  ikke  desmindre  tenderer  det  i  sidste  Instans 
mod  den  almindelige  Lykke  som  Maal.     Thi  den  Dannede  er  som 

mere  udviklet  ikke  blot  modtageligere  for  Livets  Kval  og  Pinsler 
end  den  Udannede,  men  samtidig  ogsaa  modtageligere  for  Livets 
Goder.  Han  er  baade  langt  lykkeligere  og  langt  ulykkeligere  end 
den  Udannede.  Og  den  Lykke,  han  nyder  og  kjender,  er  af 
højere  Art.  Benthams  Formel  gik  jo  aldrig  ud  paa  Lykke  alene, 
men  paa  den  højest  mulige  Lykke.  Og  den  Lykke,  som  f.  Ex. 
Sandhedserkjendelsen  skjænker,  er  i  og  for  sig  saa  intensiv,  saa 
stærk  og  dyb,  at  al  den  Lykke,  Illusionerne  byde,  blegner  for  den, 
ja  set  fra  dens  Synspunkt  bliver  en  slet,  foragtelig  Lykke,  man 
skammer  sig  over  som  over  anden  foragtelig  og  fornedrende  Lyst. 
Men  Sandheden  er  ofte  saare  bitter,  vil  man  sige.  Jeg  svarer:  Er- 
kjendelsen  selv  af  den  bitre  Sandhed  skjænker  Ro. 

For  en  sammenlignende  Psykologi  har  følgende  Betragtning 
Interesse:  Det  er  Tyskland  og  Tyskland  alene,  som  gjennem 
Schopenhauer  og  Hartmann  har  givet  Pessimismens  Theori.  I 
lyrisk  Form  er  den  tidligt  fremtraadt  hos  Italiens  ulykkelige  Digter 
Leopardi,  men  iøvrigt  er  det  ejendommeligt,  at  denne  Livsanskuelse 
ikke  i  tysk  Skjønliteratur  har  nogen  Repræsentant,  der  er  værd  at 
nævne.  Der  fattes  i  det  moderne  Tyskland  en  opadstræbende, 
ung  Forfatterskole,  men  hvad  der  findes  har  intet  pessimistisk 
Præg.  Derimod  er  Frankrig  i  vore  Dage,  det  republikanske  ikke 
mindre  end  det  kejserlige,  Pessimismens  egentlige  Hjem.  Hvis  man 
ved  Pessimisme  mener  fuldstændig  Desillusionerthed ,  Betragtning 
af  Menneskelivet  fra  Skyggesiden,  stærk  og  stadig  Tvivl  om  Livet 
er  et  Gode  —  saa  er  den  moderne  franske  Literatur  pessimistisk  i 
en  Grad  som  ingen  anden  i  Europa.  Den  hele  Literatur  under 
Kejserdømmet  havde  et  pessimistisk  Anstrøg;  der  er  en  kold 
Pessimisme  i  Mérimée;  der  var  stærke  Træk  af  Pessimisme  hos 
Balzac;  Leconte  Lelisle  havner  i  ubetinget  Pessimisme,  Gautier 
og  Ernest  Feydeau  ligesaa.  Hvor  pessimistisk  er  ikke  en  Bog  som 
Taines  »Notes  sur  Paris«  1  En  Lyriker  som  Baudelaire  er  lutter 
Spleen,  lutter  fortvivlet  Pessimisme,  bag  Værker  som  Flaubert's 
»L'éducation  sentimentale«  og  »Salammbo«  eller  Goncourts  »Charles 
Demailly«  og  »La  fille  Elisa«  ligger  Pessimisternes  Grundsætning, 
at    Smerten    er   det    Positive   i   Livet   og  Følelsen   af  Glæde  kun 

noget  Negativt,  kun  Befrielsen  fra  Smerte  og  Nød,  der  naar  den 
egentlige  Smerte  vedbliver  at  pausere,  ved  den  uundgaaelige  Følelse 
af  Kjedsommelighed  hurtigt  falder  besværlig.  Ja  man  kan  uden 
Overdrivelse  sige,  at  Forfattere  som  disse  ere  langt  dybere,  langt 
anderledes  gjennemtrængte  af  Livstræthedens  Aand  end  Schopen- 
hauer var  det  eller  Eduard  von  Hartmann  er  det.  Og  hvor  me- 
lankolske ere  ikke  de  Nyere:  Daudet  i  »Jacquesc  og  »Le  Nababc, 
Emile  Zola  i  sit  Mesterværk  »L'assommoir« .  Selv  de  Yngste  som 
Guy  de  Maupassant  ogRichepin  ere,  trods  deres  Livslyst,  af  Over- 
bevisning, af  System  Pessimister.  Ja  man  kan  sige,  at  Pessimis- 
men for  dem  er  den  eneste  Religion,  som  det  er  den  højeste  Mode. 
Landene  ere  blevne  deres  Roller  tro:  Tyskland  har  givet 
Pessimismens  Theori,  Frankrig  har  udført  Theorien  i  Literaturens 
Praxis.  Det  synes  forbeholdt  lykkeligere  Tider  end  vor  at  for- 
kynde Goethes  Memento  vivere  paany.  Hvorledes  er  det,  det 
hedder  i  hans  Sendschreiben:         , 

Wer  nicht  richtet,  sondern  fleissig  ist 

Wie  ich  bin  und  wie  du  bist, 

Den  belohnt  auch  die  Arbeit  mit  Genuss; 

Nichts  wird  auf  der  Welt  ihm  Ueberdruss. 

Denn  er  blecket  nicht  mit  stumpfem  Zahn 

Lang'  Gesottnes  und  Gebratnes  an, 

Dass  er,  wenn  er  noch  so  sittlich  kaut, 

Endlich  doch  nicht  sonderlich  verdaut, 

Sondern  fasst  ein  tilchtig  Schinkenbcin, 

Haut  da  gut  Tagelohnermassig  drein, 

Ftlllt  bis  oben  gierig  den  Pokal 

Trinkt  und  wischt  das  Maul  wohl  nicht  cinmal. 


22. 

Socialistloven 


21.  Septbr.   187S. 


Der  var  kun  to  af  Talerne,  der  fortjente  Opmærksomhed  ved 
Socialistlovens  første  Behandling,  B  eb  els,  fordi  den  kraftigt  hævdede, 
at  Attentaterne  og  Socialismen  intet  havde  med  hinanden  at  gjøre 

og  at  det  ikke  er  lykkedes  at  henføre  endog  blot  et  større  Antal 
af  Majestætsfornærmerne  til  det  socialistiske  Parti;  Bismarcks. 
fordi  den  oprullede  et  helt  Billede  af  Partiets  oprindelige  Stifter 
og  gav  en  lærerig  Skildring  af  Forholdet  mellem  Taleren  og 
Lassalle. 

Bebel   er   som   Fører  og   som   Personlighed   en   af  de   sjældne 


Karakterer,  paa  hvilke  al  Bagvaskelse  preller  af  og  som  hvad  der 
end  politisk  forebringes  mod  dem,  nyde  næsten  lige  megen  An- 
seelse hos  Tilhængerne  og  de  fordomsfrie  Modstandere.  Den 
simple  Drejermester  fra  Leipzig  har  vist  sig  som  en  stor  Organi- 
sator og  en  ualmindelig  Taler;  en  egentlig  politisk  Begavelse  kan 
jeg  ikke  finde  hos  ham.      Bismarck  havde  fojsaavidt  let  Spil,    naar 


han    med    saa    megen   Iver  sondrede   mellem   Mænd   som  ham  og 
Mænd  som  Lassalle  og  Rodbertus 

Underligt   var   det   at   høre   Bismarck   istemme   en   saadan  Be- 
undringshymne  som  den  over  Lassalle.     Det  er  sandelig  ellers  ikke 


han«  Art.  Hans  Tale  kaldte  en  Mængde  halvglemte  Scener  og 
Tanker  tillive  hos  mig.  Jeg  mindedes  den  Dag,  da  jeg  i  1872  i 
1'rti  L.s  Salon  prøvende  mig  frem,  spurgte  om  Fruen  vel  skulde 
eje   et  Billede  af  Lassalle,    der  jo  var   kommen   saa  hyppigt  der  i 


Huset,    og  Fruen   saa  bragte  først  ét  Fotografi,    saa  et  andet,    saa 

et  tredje  og  fjerde,  indtil  hun  endelig  let  rødmende  lod  hans  Buste 
bringe  ind  fra  sit  Sovekammer,  alt  medens  hun  med  rolig  Kulde 
fortalte  aislags  Anekdoter  om  ham.  Jeg  mindedes  R.s  og  0.s  og 
D.s  og  Sta  Fortællinger  og  af  alle  de  hadefulde,  overbærende, 
anerkjendende,    malende  Meddelelser  steg   lians  Billede  klart  frem. 


' 


lian  var  noget  af  et  Barn  og  efl  Nar.  Hvilken  pudsig  Historie, 
O-a  om  Lassalle's  Graad  over  den  lige  afdøde  Fader,  afbrudt  af 
Udbrud  som:  •  Ingen  kan  forstaa  hvad  jeg  har  tabt.  Jeg  elskede 
ham  som  var  han  min  Søn.  Da  jeg  var  15  Aar  gammel  tog  jeg 
Troen  paa  Gud  fra  ham«.  Og  han  var  noget  af  en  Helt  og  en  Heros. 
Hvor  karakteristisk    er  det  at  han  i  faa  Samtaler  har  kunnet  vinde 

en  Satirikus  som  Paul  Lindau  saa  helt  og  at  han  i  den  Grad  har 
kunnet  bemægtige  sig  Spielhagens  Fantasi  som  »In  Reih'  und 
Glied'c  beviser,  skjøndt  denne  kun  har  set  ham  engang  og  aldrig 
talt  med  ham. 

M.s  fortæller  mig,  at  Helene  von  Rackowitza  er  kommet  meget 
hos  dem;  de  skildre  hende  som  livsglad  og  ubeskriveligt  indtagende, 
men  have  efter  Lassalles  Død  tabt  hende  afsyne,  kun  set  hende 
paa  Brædderne,  da  hun  var  her  for  at  slaa  Mynt  af  sit  Navn  og 
sin  Historie.  Andre,  der  som  O.  have  fulgt  hendes  senere  Liv, 
give  mig  Detailler  i  Snesevis,  der  ere  for  anstødelige  til  at  lade 
sig  meddele.  Det  var  Lassalles  Skjæbne  at  dø  for  en  Kvindes 
Skyld,  som  faa  Aar  efter  moralsk  havde  opgivet  sig  selv.  Visselig 
havde  Grevinde  Hatzfeldt  Ret  i  at  skrive  til  Lassalle:  »Hvad  Kvinder 
angaar,  har  De  nu  engang  ingen  Fornuft  og  ingen  Dømmekraft«. 

Des  skarpere  var  hans  Dømmekraft  som  offentlig  Personlighed. 
Var  der  i  Bismarcks  Udvikling  noget  som  var  slaaende  og  sandt, 
saa  var  det  den  stadige  Hævden  af,  at  det  ingen  Forbrydelse  var 
eller  er,  at  en  ledende  Statsmand  har  Hjærte  og  Øre  for  en  For- 
bedring af  de  arbejdende  Klassers  Stilling.  Men  hvilket  Spring 
herfra  og  til  Socialistloven  1  Og  som  om  Bismarck  selv  følte  det, 
udbrød  han  etsteds:  »Hvis  der  kan  gjøres  mig  Bebrejdelser  for 
mit  Forhold,  saa  maa  det  da  i  det  Højeste  være  for,  at 
jeg  lod  disse  Bestræbelser  falde,  og  ikke  fortsatte  dem, 
til  jeg  naaede  et  tilfredsstillende  Resultat.  Men  det  var 
ikke  mit  Departement,  jeg  havde  ikke  Tid  dertil*,  der  kom  krigerske 
Forhold*,  den  udenrigske  Politikø  under  Konflikttiden  var  der  meget 
at  gjøre;  man  havde  ikke  Tid  til  Sligt«.  Hvilket  sørgeligt  For- 
svar for  den  sløve  Ligegyldighed  overfor  det  sociale  Spørgsmaal, 
som    siden    Lassalles    Død     har    udmærket    den    tyske    Regerings 

Politik!     »Hvis  der  kan   gjøres  mig  Bebrejdelser «     Ak,    der 

kan  fuldtvel  gjøres  Bismarck  Bebrejdelser,  og  netop  (som  han  hen- 
kaster det)  ikke  for  hvad  han  har  forsøgt,  men  for  hvad  han  har 
undladt  og  forsømt.  Han  fremfor  Nogen  var  Manden,  der  havde 
kunnet  bidrage  mægtigt  til  at  aabne  Udsigter  for  den  arbejdende 
Befolknings    han    begyndte    derpaa,    men  andre  Opgaver  toge  al 

hans  Tid  og  Interesse  i  Beslag,  saalænge  til  Bevægelsen  løb  fra 
ham  og  blev  til  hvad  den  nu  er  bleven  til.  Og  nu  ser  han  ingen 
anden  Udvej  for  sig  end  den  at  tilintetgjøre,  at  knuse. 

Man  siger  rundtom,  at  Voldsforholdsregler  som  de  foreslaaede, 
fraset  at  de  ere  uretfærdige,  ikke  nytte  til  Noget.  Jeg  vilde 
ønske,  man  talte  mere  om  det  Uretfærdige  og  mindre  om  det 
Unyttige  i  dem.  Det  er  en  doktrinær  Legende,  at  Forfølgelse  og 
Udryddelse  ikke  nytte  noget  overfor  aandelige  Magter.  Var  dette 
sandt,  saa  var  mere  end  det  halve  Frankrige  den  Dag  idag  hugue- 
nottisk.  Brutalitet  formaar  meget,  Brutalitet  har  lamslaaet  Italien 
og  Spanien  200  Aar  igjennem.  Det  Sande  er  kun,  at  Forfølgelsen 
sjældent  eller  aldrig  fører  til  et  endeligt  Resultat.  Den  udsaar  For- 
tvivlelse og  Had,  den  demoraliserer  baadeDen,  som  øver,  og  Den, 
som  lider  den,  og  den  fanatiserer*,  men  det  er  umuligt  at  nægte 
dens  undertrykkende  Kraft.  Bestandig  at  fremhæve  dens  Unyttig- 
hed paa  dens  Uretfærdigheds  Bekostning  er  det  sikre  Vidnesbyrd 
om  et  passivt  Naturel  og  en  slap  Retssans. 


20.  Oktbr.  1878. 

Kl.  3  igaar  Eftermiddags  var  da  Afstemningen  over  Socialist- 
loven tilende,  Loven  vedtaget  med  221  Stemmer  og  Alt  saavidt 
i  Orden,  at  Fyrst  Bismarck  kunde  forkynde  Rigsdagens  Afslutning 
i  Kejserens  Navn,  hvortil  han  af  egen  god  Vilje  føjede  det  venlige 
Vink  til  Majoriteten,  at  han,  hvis  denne  Lov  ikke  skulde  vise  sig 
tilstrækkelig,  vilde  komme  igjen  og  bede  om  flere  Lovbestemmelser, 
om  hvis  Bevilgning  han  nærede  et  sikkert  Haab:  En  enkelt  Modi- 
fikation af  Loven  kunde  man  allerede  nu  sikkert  forudse  Nødven- 
digheden af,  en  Forandring  nemlig  af  den  Paragraf,  der  indskræn- 
kede Lovens  Gyldighed  til  21/*  Aar,  o:  Ophævelse  af  den  Be- 
stemmelse, som  de  Nationalliberale  ansaa  det  for  deres  eneste 
Triumf  at  have  fastholdt.  Saa  tre  Hurraer  for  Kejseren,  og  For- 
samlingen forlod  Huset,  med  Undtagelse  af  Socialdemokraterne, 
der  allerede  var  gaaede  før  Bismarcks  Tale  og  Hurraerne. 

Hvor  tom  og  hul  og  falsk  en  Ceremoni  er  dog  ikke  en  saadan 
Debat  som  den,  der  her  blev  sluttet  I  Man  kan  gjennemgaa  Par-' 
tierne  et  for  et  og  man  vil  finde  Usandheden  ført  i  Ilden  fra 
næsten  alle  Sider;  Ingen  siger,  hvad  han  mener,  Ingen  mener  det, 
han  siger:  Umandigheden  stemmer  for  Loven  for  at  vise  sin  Kraft, 
Autoritetstroen  opponerer  imod  den  i  Frihedens  Navn,  et  folke- 
valgt Parlament  bevilliger  en  konstitutionel  Regering  Absolutisme, 
og  en  brutal  Statskunst  bruger  to  Attentater,  hvori,  som  Alle  vide, 
Socialdemokratiet  ikke  har  havt  mindste  Del,  til  dermed  at  motivere 
en  Lov  mod  selve  det  Socialdemokrati,  Regeringen  engang  frem- 
mede og  opelskede  for  at  bruge  det  mod  Bourgeoisiet. 

De  Nationalliberale  stemme  for  Loven,  for  den  samme  Und- 
tagelseslov,  de  med  dybeste  Indignation  tilbageviste  i  Maj.  D<; 
stemme  for  den,  og  erklære  samtidig  ikke  at  ville  bære  Ansvaret 
for  den,  da  den  er  dem  paatvungen.  De  gjøre  det,  sige  de,  i 
Kraft  af  den  forandrede  Situation,  som  det  andet  Attentat  har 
fremkaldt.  Lasker  tilstaar  aabent  i  Rigsdagen,  at  Nobiling  intet 
Forhold  har  havt  til  Socialdemokratiet  og  dette  ingen  Lod  eller 
Del  i  hans  Forbrydelse;  men  han  og  endnu  mere  de  Andre  i 
Partiet  føle,  at  de  med  Kanslerens  Vrede  over  sig  tabe  mere  og 
mere  Terræn  i  Landet,  og  trods  alle  de  Fornærmelser,  den  officiøse 
Presse  ved  Valgene  overøste  dem  med,  trods  alle  deres  egne  pathe- 
tiske  Protester  mod  at  ville  unddrage  Nogen  sin  lovlige  Dommer 
etc,  føje  de  sig  nu  paa  det  Mygeste,  med  stille  Skjælven  for  at 
blive  trængte  over  i  et  Oppositionspartis  i  Tyskland  lidet  mis- 
undelsesværdige Stilling.  Den  Situation,  som  er  forandret,  er  ikke 
Socialdemokratiets,  thi  det  har,  trods  alle  Udæskninger  og  Politi- 
forholdsregler, vist  en  beundringsværdig  Taalmodighed ;  nej,  det  er 
de  Nationalliberales  egen  Situation,  som  er  forandret  ved  at  Kans- 
leren har  vist  dem  sin  Unaades  Medusahoved.  De  Førere,  han 
først  trak  over  til  sig,  og  som  Partiet  dengang  talte  om  at  ex- 
cludere,  have  draget  de  Andre  efter  sig,  En  for  En,  først  den  i 
Januar  saa  standhaftige  Bennigsen,  saa  det  nationalliberale  Frisinds 
sidste  Pathetiker  Lasker.  Den  senest  tiltrædende  har  altid  i  slige 
Tilfælde  den  værste  og  beklageligste  Position.      Man  kan    efter   en 

bekjendt  Munchhauseniade  ved  et  dristigt,  skjønt  ikke  renligt  Ex- 
periment  benytte  sig  af  Ænders  store  Forslugenhed  og  hurtige 
Fordøjelse  til  at  trække  en  Mængde  af  dem  paa  en  Traad.  Det 
er  et  saadant  Experiment,  Kansleren  har  udført  overfor  de  Natio- 
nalliberale. Han  lavede  af  drøje  Trusler  og  kraftige  Opmuntringer 
en  politisk  Bolle  og  lod  den  først  sluge  af  Treitschke,  saa  af 
Gneist,  hos  hvem  muligvis  Haabet  om  en  Ministerplads  skjærpede 
Appetiten.  Da  Bollen  kom  fra  Gneist,  vægrede  Bennigsen  sig  ved 
at  bide  i  den,  vægrede  sig  længe  og  alvorligt,  saa  slugte  han  den, 
og  Turen  kom  til  Lasker,  der  stemmede  sig  derimod  og  talte  der- 
imod af  alle  Kræfter  i  Sachsen-Meiningen  og  andensteds.  Men  da 
Lasker  saa,  at  baade  Gneist  og  Bennigsen  vare  paa  Traaden,  saa 
foregik  hint  jeg-véd-ej-hvad  i  ham,  som  ved  slige  Lejligheder  fore- 
gaar  i  liberale  Sjæle;  han  aabnede  Munden  højt  og  i  hele  Rigs- 
dagens Overvær  slugte  han  Bollen. 

Centrum  har  kæmpet  udholdende  mod  Loven,  det  maa  man 
lade  det.  Alle  de  Ultramontane,  med  Windthorst  og  Schorlemer 
i  Spidsen,  have  protesteret  imod  den  —  af  hvad  Aarsag  tror  man? 
I  Frihedens  Navn.  Dette  vil  oversat  fra  Gudernes  Tungemaal  til 
Menneskenes  sige,  at  de  Ultramontane,  som  generes  af  Majlovene, 
føle  Nødvendigheden  af  for  Øjeblikket  principielt  at  fordømme 
Undtagelseslove.  Hvad  deres  Frihedskjærlighed  angaar,  saa  er  den 
for  daarlig  en  Witz  til  at  kunne  diskuteres.  Deres  egen  Chef  i 
Rom  har  jo  højtidelig  erklæret  den  politiske  Frihed,  Samvittigheds- 
friheden, Lærefriheden  og  endnu  et  Dusin  andre  Friheder  for  det 
mest  fordommelige  Djævelskab.  Havde  de  Magten,  vilde  de  være 
de  Første  til  at  tage  Livet  af  al  Frihed;  men  som  Vaaben  i 
Kampen  have  de  altid  forstaaet  at  prise  og  bruge  den. 

Fremskridtspartiet  taler  og  stemmer  mod  Loven  og  har  for- 
søgt at  drage  de  Nationalliberale  over  til  sig  til  fælles  Aktion. 
De  sværme  for  parlamentarisk  Regering  og  ville  sætte  Bismarck 
Stolen  for  Døren.  Nu  er  der  blot  den  Vanskelighed,  at  Ingen  tør 
paatage  sig  Ansvaret  for  at  styrte  Bismarck.  Naar  Kansleren 
siger:  ^Faar  jeg  ikke  denne  Lov,  saa  gaar  jeg«,  da  er  hermed 
Alt  sagt.      Der  lader  sig   imidlertid   selvfølgelig  ikke  gjøre  nogen 

alvorlig,  nogen  betydningsfuld,  nogen  virkelig  Opposition  mod  en 
Minister,  hvis  man  ikke,  naar  han  selv  stiller  Kabinetsspørgsmaalet, 
tør  vove  at  svare  med  et  Gaal  Men  det  gjør  Oppositionen  ikke. 
Først  og  fremmest  fordi  det  ej  vilde  nytte  det  Mindste,  da  Kejseren, 
selv  om  Bismarck  kom  i  Minoritet,  aldrig  af  den  Aarsag  bevilligede 
ham  Afsked;  dernæst  ikke,  fordi  man  ikke  har  en  eneste  Mand, 
man  kunde  tænke  paa  at  stille  op  som  hans  Afløser.  Og  saa 
opponerer  man  da  halvt  og  principløst.  Først  erklærer  man  over- 
hovedet ikke  at  ville  have  Nogetsomhelst  med  Regeringens  For- 
slag at  bestille.  Fremskridtspartiet  kan  nemlig  ikke  slippe  sit 
Princip,  som  er  »Lighed  for  Lovene,  den  Rest,  hvortil  det,  Bour- 
geoisiet oprindelig  forstod  ved  Lighed,  er  svunden  ind,  og  Lighed 
for  Loven  vil  i  Parenthes  sige:  Lighed  for  de  Love,  de  mest  be- 
gunstigede Klasser  have  givet  i  de  mest  begunstigede  Klassers 
Favør.  Men  plagede  ved  de  mange  gjentagne  Beskyldninger  for 
Negativitet  beslutte  Fremskridtspartiets  Medlemmer  dog  at  gjøre 
noget,  og  Professor  Hånel  udarbejder  et  Forslag,  der  slutter  sig 
saa  nær  som  muligt  til  Regeringens,  men  forsøger  at  fjærne  en 
Del  af  dettes  betænkeligste  og  slettest  redigerede  Bestemmelser. 
Det  Parti,  som  principielt  er  mod  Undtagelseslove,  udarbejder  selv 
et  Forslag  til  en  saadan,  Hånel  faar  Ros  af  Bismarck  derfor  og 
naturligvis  sit  Forslag  forkastet. 

Imidlertid  anbefale  de  to  konservative  Partier  (Deutschconser- 
vative  og  Reichspartei)  Lovforslaget  i  den  svindende  Gudsfrygts  og 
Kristendoms  Navn,  medens  Socialdemokraterne  i  timelange,  slet- 
holdte,  dødeligt  kjedsommelige  Foredrag  afvexlende  forsikre,  at  de 
ere  saa  uskyldige  som  nyfødte  Børn  og  ene  vente  Frelsen  af  de 
vidtberømte  Produktionsforeninger,  og  afvexlende  —  naar  dette  ikke 
nytter  og  Taalmodigheden  forgaar  dem,  true  med  Revolution. 

Saa  træder  Bismarck  op,  indleder  Udryddelsesloven  mod 
Socialdemokratiet  med  en  Lovsang  over  dets  egen  Stifter,  der  ikke 
var  republikansk  (Gudbevares  I),  men  kun  ikke  vis  paa,  om  Dyna- 
stiet Lassalle  ej  var  at  foretrække  for  et  ditto  Hohenzollern,  og 
som  iøvrigt  var  en  højst  behagelig  Mand  og  et  fortrinligt  Hoved. 
Han  maa  have  Loven  mod  Socialdemokratiet,  da  ellers  ingen  Stats- 

embedsmand  er  sikker  paa  sit  Liv  —  som  om  Socialdemokratiet 
havde  stræbt  Nogen  efter  Livet  og  som  om  en  Lov  kunde  sikre 
mod  Snigmord. 

Og  saa  bevilliges  Loven  med  Glans  og  efter  tre  Hoch  for 
Hans  Majestæt  Kejseren  og  Kongen,  gaar  Rigsdagen  hjem  —  og 
Politiet  optræder  paa  den  tomme  Scene. 


23- 

Pariserudstillingen  og  den  tyske  Kunst. 

13.  Juli  1878. 

Vore  unge  Kunstnere,  der  strax,  som  Udstillingen  aabnedes, 
fløj  til  Paris,  ere  vendte  tilbage,  og  det  er  interessant  at  høre  dem 
tale.  Et  Indtryk  —  det  af  den  franske  Kunsts  uhyre,  overvældende 
Overlegenhed«.  For  første  Gang  have  disse  unge  tyske  Malere  set 
fremmed  Kunst  ved  Siden  af  deres  eget  Lands,  og  Indtrykket  er 
dybt  paa  alle  dem,  der  ere  virkeligt  unge,  det  vil  sige:  der  ikke 
have  nogen  Interesse  af  at  fornægte  eller  bortræsonnere  deres  Ind- 
tryk til  Bedste  for  den  patriotiske  Frase.  Hvis  man  overfor  dem 
forsøger  en  Antydning  af,  at  Forskjellen  idetmindste  tildels  er  en 
Nationalitetsforskjel ,  faar  man  strax  af  deres  Sandhedskærlighed 
Svaret:  »Nej,  nej,  den  er  en  Gradsforskjel,  ikke  andet;  de  Franske 
male  hundrede  Gange  bedre  end  vi«. 

Denne  aabne  ærlige  Tilstaaelse  er  et  godt  Varsel  for  denyngte 
Generations  Bestræbelser.  Den  har  endog  vovet  sig  frem  i  Pressen, 
om  end  naturligvis  i  noget  mere  forbeholdne  Udtryk.  Tysklands 
kunstforstandigste  Journalist,  Tegneren  Ludwig  Pietsch,  plumpede 
strax,  som  Udstillingen  blev  aabnet,  saa  ligefrem  ud  med  den,  at 
han  blev  tvungen  til  at  bortforklare  sine  Udtryk  nogle  Dage  senere. 
Han  havde  skrevet:  »Her  ser  man,  at  den  tyske  Kunst  er  provin- 
siel* og  tog  Ordet  tilbage. 

Det  kommer  imidlertid  i  slige  Tilfælde  meget  mindre  an  paa, 
hvad  Pressen  finder  det  klogt  at  udtale,  end  paa  hvad  der  tænkes 
og  siges  mellem  Mand  og  Mand.  Og  her  er  det,  at  man  til  de 
tyske  Kunstneres  Ære  bør  fremhæve,  at  de  dygtige  blandt  de  unge, 
saa  gode  Patrioter  de  for  Resten  kunne  være,  ikke  have  noget 
Stænk  af  den  Patriotisme,  som  lyver  for  sig  selv  og  andre,  be- 
drager sig  selv  og  andre,  Intet  forstaar  og  Intet  vil  lære,  den,  som 
fordummer  et  Folk  paa  samme  Tid,  som  den  demoraliserer  det. 

Udlandets  Dom,  det  er  Efterverdenen  allerede  som  samtidig 
(la  postérité  contemporainé),  sagde  Madame  de  Staél.  I  mange 
Tilfælde  er  Sætningen  sand.  Ved  Pariserudstillingen  er  der  bleven 
fældet  tyske  Domme  om  fransk  Kunst  og  franske  og  engelske 
Domme  om  tysk  Kunst,  og  man  har  kunnet  lære  og  har  lært  saare 
meget  deraf. 

For  det  Første  have  de  unge  Kunstnere  faaet  Bekræftelse  paa, 
hvad  de  anede  og  følte  uden  at  have  set  det  saa  klart,  at  nemlig 
mangen  lokal  Berliner-Berømmelse,  mangen  berlinsk  Salonmaler 
sank  sammen  til  et  Intet  ved  den  store  Væddekamp.  Over  Navne 
som  Richter,  Henneberg,  Knille  er  efter  deres  Opfattelse  Svampen 
gaaet  hen;  selv  et  Navn  som  Anton  v.  Werners  er  blevet  Navnet 
paa  en  Dygtighed  af  tredje  Rang.  Af  nordtyske  Malere  har  kun 
én  ældre,  Menzel,  og  én  yngre,  Gussow,  hævdet  deres  Ry  paa 
Verdensudstillingen,  ja  Gussows  Anseelse  er  endogsaa  steget,  sam- 
tidigt med  at  hans  Elever  have  faaet  Øjnene  op  for,  hvormeget 
han  har  lært  af  Franskmændene.  Af  Sydtysklands  Malere  have 
Følgende  Triumfer  at  opvise:  først  og  fremmest  Portrætmaleren 
Lenbach,  om  hvem  det  nylig  i  Revue  critique  blev  sagt,  at  et 
Portræt  af  ham  var  lige  saa  værdifuldt  som  hele  den  øvrige  Kunst- 
afdeling. Man  studerer  bedst  Lenbach  i  det  Schack'ske  Galleri  i 
Munchen.  Han  begyndte  med  at  forsøge  sig  i  Genremaleriet;  men 
det  mislykkedes  for  ham;  thi  han  mangler  fuldstændigt  opfindende 
Fantasi.  Han  blev  først  sig  selv,  da  han  slog  ind  paa  Portrætet. 
En  Selvstændighed,  der  aldrig  gaar  paa  Akkord  med  Publikums 
tilfældige  Smag,  en  fuldstændig  Frihed  for  alt  Sødladent  eller  Koket 
ocr  et  Falkeblik   for   det  Individuelle  i  ethvert  Menneske,    der  over- 

hovedet  har  nogen  Individualitet,  det  er  de  Egenskaber,  som  ud- 
mærke hans  Portræter. 

Mangelen  er  den,  at  han  absolut  vil,  disse  Billeder  skulle  tage 
sig  ud  som  vare  de  malte  af  en  Fortidsmaler  fra  Kunstens  store 
Tid.  Han  efterstræber  en  Stil,  der  ligger  nogle  Aarhundreder  til- 
bage istedenfor  at  hylde  en  rent  moderne  Malemaade.  Ganske  vnt 
er  der  noget  i  høj  Grad  moderne  i  selve  denne  Tilbageskuen  mod 
Tizian  og  Velasquez,  men  ikke  desmindre  staar  Lenbach  maaske  i 
sine  talrige  Kopier  af  de  gamle  Mesteres  Portræter  fuldt  saa  højt 
som  i  sine  egne  Frembringelser,  fordi  der  her  ingen  nok  saa  ringe 
Afstand  er  mellem  Stilen  og  dens  Gjenstand. 

Dernæst  har  Bocklin,  den  i  Tyskland  saalænge  miskjendte, 
men  saa  dybt  stemningsfulde  Maler  tiltrukket  sig  Franskmændenes 
smigrende  Opmærksomhed,  og  det,  skjøndt  han  paa  Udstillingen 
kun  er  daarligt  repræsenteret.  Ingen,  der  besøger  Munchen,  bør 
undlade  at  studere  denne  Tysklands  aandfuldeste  Kolorist  i  Schacks 
Galleri.  Ingen  Maler  i  Tyskland  har  Fantasi  som  han,  Ingen  for- 
maar  som  han  at  fremtrylle  en  Landskabsstemning  eller  at  give 
fantastiske  Skikkelser  som  Centaurer,  Satyrer  eller  Havnymfer  Liv. 
Han  er  en  forunderlig,  grundtysk  Blanding  af  en  Virkeligheds- 
skildrer  og  en  Mythedigter.  Han  er  fortrolig  med  Lyset  og  Luften 
i  de  Saliges  Land  og  med  Livet  ude  paa  Havdybet,  hvor  dejlige 
unge  Kvinder,  der  nylig  have  pyntet  sig  med  saftige  Planter  fra 
Havets  Bund,  dukke  under  for  at  undgaa  Mødet  med  den  svære 
Havheste-Centaur.  Han  har  set  og  han  kan  male  den  straffede 
Prometheus  ikke  som  en  Mandsperson  med  en  Lænke  om  Benet, 
men  gigantisk,  uhyre,  som  han  højt  oppe  i  Taagen  ligger  udspændt 
over  et  helt  Bjærglandskabs  Klippetinder.  Eller  han  maler  en 
Kvinde,  halvt  et  levende  Væsen,  halvt  en  Statue,  der  i  guddomme- 
lig Ro  staar  højt  paa  et  kullet  Højfjæld  som  paa  et  Fodstykke, 
med  en  Storhed  i  Holdning  og  Blik,  som  er  overmenneskelig,  og 
kalder  Skikkelsen   »Sørgespillet«. 

Af  Bocklins  almentilgængelige  Malerier  i  den  Schack'ske  Sam- 
ling sætter  jeg  de  to  højest,  der  føre  Navnet  »Villaen«.  Det  er 
samme   gammelgræske  Landskab   set  ved  Dag  og  ved  Nat.      Til- 

venstre  for  Beskueren  en  græsk  Villa,  højt  liggende  mellem  Lavr- 
bær  og  Cypresser;  udsprungne  Rosenbuske  i  Forgrunden-,  tilhøjre 
Havets  flade  Kyst,  hvor  den  forladte  Ariadne  staar  med  korslagte 
Arme,  stum,  skjøn,  fortabt  i  sin  Smerte  og  stirrer  ud.  Hun  er 
hyllet  i  et  sort  Gevandt,  hendes  Holdning  er  stolt  og  dejlig.  Hun 
staar  der  paa  begge  Billederne,  ved  Dag  og  ved  Nat,  i  samme 
Stilling;  det  var  umuligt  skjønnere  at  gjengive  den  dybe  Forladt- 
heds Kval.  Og  hvilket  Landskab  1  Hvilken  Sydens  Herlighed 
deri!  Paa  Foraars-Udstillingen  her  var  Bocklins  bedste  Billede  to 
Skovguder,  der  med  lystne  Øjne  belure  en  sovende  Jægerinde. 
Dog  stod  dette  langt  tilbage  for  »Villaenc.  Den  er  et  saadant 
Billede,  som  man  kunde  tænke  sig,  at  den  forarmede  Maler  Rossel 
(Heyses  »/  Paradiset*)  har  beholdt  tilbage,  da  han  solgte  Alt,  det 
om  hvilket  han  siger:  »Af  det  hele  Husgeraad  har  jeg  Ingenting 
beholdt  uden  min  Bocklin;  den  er  ligesom  en  Stemmegaffel  for 
En,  naar  den  rene  Grundtone  vil  gaa  tabte 

Næst  Bocklin  har  man  lagt  mest  Mærke  til  den  dygtige  og 
sunde  Tyrolermaler  Defregger.  Tysklands  første  Landskabsmaler 
Achenbach  har  faaet  høflig  Omtale  og  Skudsmaal  for  endnu  at 
stikke  i  mangen  forladt  Konveniens.  >  The  rest  is  silence*  eller  et 
Skuldertræk. 

Det  maa  man  imidlertid  lade  Franskmændene,  at  de  med  en 
Ridderlighed  uden  Mage,  med  en  næsten  ængstelig  Høflighed  have 
bestræbt  sig  for  at  fremhæve,  •  hvad  godt  der  kunde  være  at  sige 
om  den  tyske  Kunstafdeling.  De  have  sagt  mere,  end  de  paa 
nogen  Maade  kunne  mene;  men  de  have  villet  vise  Verden,  at  de 
vare  for  stolte  til  at  lade  Nationalhadet  diktere  deres  æsthetiske 
Kritik.  Hvilken  Modsætning  til  denne  franske  Forbeholdenhed 
danner  ikke  den  ukloge  Hoveren,  hvormed  man  i  Danmark  altid 
har  stræbt  at  udfinde  Fejl  ved  den  tyske  Literatur  og  Kunst,  til- 
med Fejl,  som  man  ikke  behøvede  at  gaa  til  Tyskerne  for  at  finde 
i  langt  højere  Grad  I  Man  er  direkte  gaaet  ud  paa  saaledes  at 
tage  en  Revanche,  som  Franskmændene  ved  denne  Lejlighed  med 
fuldendt  Dannelse  have  forsmaaet.  De  behøve  ikke  at  ty  til  slige 
Midler;    thi  Pariserudstillingen   har  nu  slaaet  det  ikke  mindre  fast, 

at  Ingen  i  Europa  kan  maale  sig  med  Franskmændene  i  den  Kunst 
at  male,  end  det  alt  længe  har  været  fastslaaet,  at  Ingen  i  Europa 
kan  skrive  som  de. 


15.  Oktbr.   1878. 

1 100  Numre;  Høsten  synes  rig  paa  Kunstudstillingen  iaar  og 
dog  er  det  knap  en  Snes  af  de  udstillede  Kunstværker,  som  ville 
holde  sig  i  Ens  Erindring  og  som  man  om  etAar  vil  mindes.  At 
kun  faa  og  billige  Malerier  ere  blevne  kjøbte,  det  vidner  noksom 
om  Tysklands  sørgelige  økonomiske  Stilling  i  Øjeblikket.  Strax 
efter  Krigen  kjøbte  Alverden  Malerier. 

Det  er  to  fremmede  Malere,  som  paa  denne  Udstilling  glimre 
mest. 

Belgieren  Altna-Taderna,  der  er  bosat  i  London  og  nu  i  Al- 
mindelighed henføres  til  den  engelske  Kunst,  indtager  som  sæd- 
vanlig en  Æresplads.  Ikke  at  det  tyske  Publikum  i  Virkeligheden 
fryder  sig  synderlig  over  hans  Billeder,  langtfra!  dertil  er  de  for 
lidet  imødekommende  mod  Mængdens  Smag,  for  strænge,  for  ge- 
diegne  og  for  lærde;  men  Kritikerne,  som  føle  eller  dog  vide 
Malerens  Fortrin,  give  Tonen  an  og  Publikum  standser,  studser  og 
forsøger  at  beundre  —  for  i  Smug  at  vende  Blikket  til  sentimentale 
eller  patriotiske  eller  i  ethvert  Tilfælde  traditionelle  Emner  og 
Typer. 

Alma-Tadema  er  som  bekjendt  den  store  koloristiske  Arkæolog 
mellem  vor  Tids  Malere.  De  Billeder  fra  den  romerske  Oldtids 
huslige,  religiøse,  kunstneriske  og  politiske  Liv,  hvormed  han  først 
fængslede  Europas  Interesse,  vare  næppe  mindre  mærkværdige  ved 
den  forbavsende  Fortrolighed,  de  røbede  med  den  hele  klassiske 
Kultur,  end  ved  deres  store  maleriske  Fortrin.  Da  han  i  1874 
vandt  den  store  Udstillingsmedaille  her  i  Berlin  for  sit  Maleri  »Det 
Indre  af  et  romersk  Billedhuggerværksted  c,  havde  Udstillingsrecen- 
sionerne  gjerne  to  Hovedafsnit,  et  om  Alma-Tademas  Billeder  og 
et  om  Resten.    —  Ifjor  behagede  han  mindre;    han  havde  kun  ud- 

stillet  ét  Maleri,  paa  hvilket  en  ung,  helt  nøgen  græsk  Pige,  støttet 
til  et  vældigt  træagtigt  Siv,  som  det  i  Grækenland  brugtes,  staar 
Model  for  en  gammelgræsk  Kunstner.  Figuren  var  dejligt  malet, 
men  da  Skikkelsens  Former  kun  delvis  fortjente  at  fængsle  en 
Kunstners  Øje,  og  da  Kunstneren  paa  Billedet  saa'  flov  og  kjedelig 
ud,  var  Indtrykket  snarere  det  af  et  Indblik  bag  Kunstens  Kulisser 
end  af  Kunsten  selv. 

Iaar  har  Alma-Tadema  forladt  den  klassiske  Oldtid  for  det 
gamle  Neustrien  og  har  lagt  samme  samvittighedsfulde  Forstaaelse 
for  Dagen.  Hans  Maleri  forestiller  den  forskudte  neustriske  Dron- 
ning Fredegonde,  der  siddende  ved  den  aabne  Svale  i  sin  Hal, 
halvt  skjult  bag  et  Forhæng,  iagttager  sin  Husbonds  Modtagelse 
af  hans  nye  Brud,  Kongedatteren  Galeswintha,  og  hans  Vielse  til 
hende.  Der  er  ikke  benyttet  store  eller  grove  Midler  for  at  give 
Billedet  af  den  barbariske  Fyrstinde;  Kostymet  er  simpelt,  kun 
de  skinnende  gule  Baand,  hvormed  de  lange  blonde  Haar  ere 
gjennemflettede,  se  forunderligt  gammeldags  ud;  heller  ikke  er  Ud- 
trykket vildt;  hun  iagttager,  hun  sluger  sin  Smerte,  hun  famler  i 
sit  Indre  efter  Hævn.  I  Værelset,  hvori  hun  opholder  sig,  er  hver 
mindste  Gjenstand,  hver  Glasskaal,  hvert  Smykke  i  Overensstem- 
melse med  Figuren;  merovingisk  som  hun.  Læderhyndet,  hvorpaa 
hun  sidder,  er  saa  forbavsende  malt,  at  Øjet  nøjagtigt  føler,  hvor 
blankt,  hvor  glat,  hvor  gammelt,  hvor  spændt  det  er.  Gjennem 
den  aabne  Karm  ser  man  ud  i  den  grønne  Lund,  hvor  Kongen 
med  sine  Mænd  modtager  den  fremmede,  tæt  tilhyllede  Fyrste- 
datter, medens  Biskoppen  velsigner  dem  og  Kvinderne  bringer  dem 
Blomster.  Hver  lille  Figur  er  gjennemført,  der  er  Lys  og  Luft 
omkring  Skikkelserne,  men  Billedet  lider  under  den  perspektiviske 
Fejl,  at  disse  Skikkelser  ere  altfor  smaa  i  Forhold  til  den  legems- 
store  Fredegonde,  der  synes  dem  ganske  nær.  Med  sin  højre 
Haand  drager  hun  Gardinet  saa  langt  tilbage,  at  hun  kan  se  Alt, 
og  holder  det  dog  saa  langt  frem,  at  hun  ikke  selv  kan  ses;  den 
venstre  nøgne  Arm  hænger  slapt  ned;  ingen  Ros  er  for  stærk  for 
Sandheden  af  Ansigtets,  Halsens  og  Armens  Farve. 


Jo*H  BnutdL  _•-; 

Alma-Tadema  henhører  til  den  samme  arkæ^ln^i^lve  Retning  i 
Kunsten,  som  Gérome  i  Frankrig  repræsenterer;  kun  er  han  en 
stor  Kolorist,  hvad  Gérome  aldrig  har  kunnet  kaldes.  lian  minder 
om  de  store  Arkæologer  blandt  Digterne.  Flaubert  f.  Ex.  Lær- 
dommen i  hans  Malerier  har  saa  betydelig  den  end  er,  som  a!  Lær- 
dom, lidet  med  Kunst  at  gjorc,  men  hans  maleriske  Styrke  især  i 
Stofgjengivelsen  er  af  højeste  Rang,  De  tyske  Malere  have  meget 
at  lære  af  ham  og  selv  Digterne,  som  hans  Ven  Gustav  Ebers 
pilde  i  kunstnerisk  Henseende  kunne  lære  Et  og  Andet. 

Den  anden  fremmede  Maler,  der  vækker  almindelig  Opmærk- 
somhed,   er  den  polske  Kunstner   Josef  Brandt  med  sil 

t  Billede,  som  strax  er  bleven  indkjøbt  af  det  kongelige 
Nationalgalleri  Det  forestiller  en  Episode  af  de  polsk- tarta  ri  ske 
Kampe  i  det  17de  Aarhundrede.  Polske  Ryttere  indhente  og  over- 
■  stor  Trup  af  Tar tarer  og  fravriste  dem  det  gjorte  Bytte 
af  Kostbarheder,  Kvinder  og  Horn.  Brandt  er  en  sand  Kolorist, 
los  i  Gjengivelscn,  ikke  blot  af  Stoffer,  Gjenstande.  Vaaben, 
osv.,  men  en  Maler,  der  frem  for  Nogen  formaar  at  faa 
Bevægelsen  frem.  Et  Kjoretøj,  russisk  eller  polsk,  med  vilde 
■  i-  og  brogetklædte  Passagerer,  der  farer  hen  ad  en  Vej 
eller  ned  ad  en  Bakke  lige  ud  mod  Tilskuerne  i  rasende  Karriere, 
det  er  en  Yndlingsgjenstantl  for  hans  Kunst.  Sligt  maler  han  med 
sin  lysende,  tørre  Farve,  som  man  ved  forste  Blik  altid  kjender 
igjen,  1  [an  er  ikke  som  Alma-Tadema,  det  altid  lielst  slaar  Hønen 
ihjel,  for  han  maler  den.  Paa  «Tartarslaget<  er  der  da  Overflod 
af  Bevægelse  og  Liv.  Det  er  en  virkelig  Kamp,  hvortil  man  er 
Vidne,  og  Luften  er  fuld  af  Krigsraab  og  Kvinders  Skrig.  De 
tartariske  Mænds  og  Kvinders  Fysiognomier  frembyde  her  en  for- 
træffelig Modsætning  til  de  polske  Hoveder.  Billedets  Mangel  er 
den,  at  Kompositionen  er  for  indviklet  og  uoverskuelig;  Maleriet 
deler  sig  ikke  i  let  opfattelige  Grupper;  ser  man  ikke  paa  Enkelt- 
hederne, bliver  det  Hele  for  Ens  Øje  til  Virvar. 

Ved  Siden  af  saadanne  friske  Billeder  som  dette  tage  de 
prøvede  og  hædrede  tyske  Slagmaleres  Billeder  sig  dobbelt  kon- 
ventionelle og   gammeldags   ud.     De  to  officielle  K rig sforherli gere, 


"4 


Camplmiisen    og   Bleiblreu. 


Camphausen  og  Bleib/reu,  af  hvis  Sejre  over  Danske.  Østerriget 
og  Franske  tyske  Gallerier  vrimle,  have  iaar  begge  tyet  til  Bon* 
parterne  for  at  finde  Æmner.  Bleibtren  har  malt  den  store  Napo 
leon    ved  Waterloo,    en    sand  Horrør   af  traditionel  Theatralskhe«! 


lian  : 


r:: ...   I"nc(irich  Carl. 


Skjæbnehelten    vender  sin  Hest  for  at  foriade  Valpladsi 

ikke  udad,  men  ind  i  sig  selv,  ja  kunde  man  vove  Ordet, 

sige,    han  foretager  det  ualmind,:  "    Kunststykke  at 

se  sig   selv  i  Øjnene.      Bag  ham   nærme   hans  Marchaller  sig  lige- 


kriy-iiilk'!.::!. 


225 


ledes  tilhest,  med  bekym ret-ærbødige  Attituder  og  Hatten  i  Haan- 
den.  Længere  borte  falder  den  gamle  Garde,  som  den  er  faldet 
paa  100  Billeder  tilforn.  Camphausen  har  som  efter  Aftale  med 
sin  Rival  malt  et  aldeles  parallelt  Sujet:  Napoleon  den  3dje  ■ 
Granatilden  ved  Sedan,  og  ligesaa  uvirkeligt  og  daarligt.  Ikke  et 
Træk  som  er  afluret  det  virkelige  Liv.  Kejseren  paraderer  med 
blege  Miner  og  dødt  fortrukket  Ansigt  saa  stiv,  som  sad  han  for 
at  fotograferes.  Rundt  om  ham  falde  konventionelle  franske  Sol- 
dater og  udstøde,  idet  de  falde,  konventionelle  Forbandelser  mod 
Hans  Majestæt. 

Der  er  kun  ét  Billede  fra  den  tysk-franske  Krig,  som  inde- 
holder noget  Smukt.  Det  er  Hertugen  af  Mecklenburgs  Indryk- 
ning i  Orleans  1S70  af  Louis  Bruun.  En  stor  Plads,  paa  hvilken 
Jeanne  d'Arcs  Rytterstatue  knejser  fra  et  mægtigt  Fodstykke.  Det 
er  Maaneskinsnat  og  Maanelyset  falder  over  den  brogede  Masse 
af  ridende  og  gaaende  Tropper,  der  fylde  Pladsen ;  det  synes  lige- 
som at  kjærtegne  Statuen  og  Sneflagerne,  der  har  lagt  sig  paa 
den  skjønne  og  simple  Broncestøttes  Flader.  Jeanne  d'Arc  sidder 
med  Sværdet  i  sin  Haand  og  i  Panser  og  Plade,  tilhest  paa 
Mandsvis,  og  synes  vemodigt  at  se  ud  over  Pladsen  med  dens 
svagtbelyste  Huse  og  dens  store  Jernvejsstation,  fra  hvis  Midte  den 
kjedelige  og  stive  Storhertug   uddeler  sine  Befalinger  til  det  Mylr 

I  af  germaniske  Tropper,  der  fylde  Torvet.  Det  ridende  Artilleri 
driver  sine  Heste  frem,  tyske  Underofficerer  vise  franske  Herrer 
og  Damer,  pegende  med  Sablen,  den  eneste  Vej,  ad  hvilken  de 
kunne  komme  videre.  Alle  de  smaa  Figurer  ere  godt  tegnede  og 
malte;  kun  selve  Husene  paa  Pladsen  ere  ikke  lykkedes  Kunst- 
neren; de,  som  danne  Baggrunden,  have  i  Maaneskinnet  faaet  en 
underlig  falsk  lysegrøn  Belysning. 
Den  berømte  Tyrolermaler  Defregger  har  denne  Gang  foruden 
et  Par  Studiehoveder  sendt  det  Billede,  som  ved  sit  Omfang  og 
ved  den  Omtale,  det  har  fundet,  gjør  Fordring  paa  at  betragtes 
som  denne  Udstillings  Hovedmaleri.  Det  forestiller  Andreas  Hofers 
sidste  Gang  fra  Fængslet  til  Fæstnings  g  råven,  hvori  han  blev  skudt. 
Der  kunde  ikke  tænkes  et  mere  nationaltyrolsk  Sujet.     Faa  Folke- 

førere   staa  i  Historien   med  et  saa  rent  heroisk  Præg   og   faa  ( 
blevne   tragiske  Ofre  for  en  saa  skamlas  Usselhed.      Jeg  havde  foi 
nylig    nogle   af   Andreas    Hofers   Proklamationer    mellem    Hænder, 
trykte  paa  firkantede  Lapper  af  gammelt  gult  Papir,   med  Dialekt- 


vendinger  og  Retskrivningsfej!,  men  netop  ved  dette  Stempel  af 
Naivetet  des  mere  gribende  og  simple.  Og  for  denne  Mand  havde 
det  østerrigske  Kejserhus,  som  gav  Napoleon  en  Datter  tilægte, 
end  ikke  et  Ord  tilovers  hos  Svigersønnen.     Den  Helt,  hvis  eneste 


de 

■ 

Brøde  var  Trofasthed  mod  en  fornedret  Kejser,  ham  lod  denne  Kejser 
skyde  som  Oprører  af  en  fransk  Peloton.  Paa  Billedet  ser  man 
Hofers  lege msstore  Skikkelse  (vistnok  udført  med  den  størst  mulige 
Lighed),  som  han,  med  den  Gejstlige  og  Fængselspersonalet  bag 
sig,  træder  ud  af  en  underlig  mørk  Fængselshvætving,  ud  i  Dags- 
lyset, hvor  en  Gruppe  af  hans  gamle  Krigsfæller,  simple,  bonde- 
klædte  Tyrolere,  nogle  saarede  og  forbundne,  have  ventet  ham  og 
nu  kaste  sig  ned  for  ham  eller  klamre  sig  til  ham  med  Forbavselse 
og  Rædsel.  Hans  alvorlige  Mine  siger  uden  Ord:  »Jo,  det  er 
forbi;  nu  skal  det  være«;  deres  Ansigter  udtrykke,  at  de  næppe 
kunne  forstaa,  at  det  Frygtelige  er  Virkelighed,  og  med  det  dybe 
religiøse  Hang,  der  hos  dette  stakkels  billeddyrkende  og  fanatiske 
Folk  giver,  alle  Følelser  en  katholsk  Karakter,  bøje  de  sig  for  ham, 
kysse  hans  Hænder,  knæle  for  hans  Fødder  for  at  sige  ham  Far- 
vel. I  Fæstningsgraven  tilhøjre  ses  nogle  Geledder  af  franske  Gre- 
naderer,  der  vente  for  at  foretage  Exekutionen.  Billedet  kan  som 
Maleri  ikke  maale  sig  med  Defreggers  tidligere  Arbejder  i  mindre 
Format;  den  maleriske  Udførelse  er  ikke  gjennemført,  Skyggerne 
er  sorte,  Hænderne  skjødesløst  malte,  Hovederne  udtrykke  paa 
en  altfor  ensformig  Maade  Sorgen  ved  unaturligt  store  Øjne  med 
et  stivt  Blik.  Men  trods  Manglerne  fornægter  Defreggers  store 
Talent  sig  ikke  i  Hovedskikkelsen  og  den  hele  Stemning. 

Dette  Talent  er  nøje  knyttet  til  den  Jordbund,  hvor  det  er  op- 
staaet.  Man  kan  ikke  tænke  sig  Defregger  løsrevet  fra  Tyrol  eller 
malende  andet  end  Tyrolere  og  Tyrolerinder.  Han  er  som  Maler 
endnu  inderligere  knyttet  til  sit  Land  end  Runeberg  som  Digter 
til  Finland;  men  der  er  noget  af  Runebergs  Ægthed,  Ædruelighed, 
Alvor  og  dybe*  Følelse  i  hans  Forhold  til  sit  Fædreland  som 
Kunstner.  Ingen,  der  besøger  Berlin,  vil  undlade  i  Nationalgalle- 
riet at  standse  foran  hans  skjønne  og  sjælfulde  Fremstillinger  fra 
Tyrolernes  Forsvarskamp  mod  de  Franske:  Den  krigerske  Ungdoms 
glade  Indtog  i  en  Landsby  efter  en  Sejr,  og  »Das  letzte  Aufgebot«, 
de  sidst  Indkaldte,  det  ældste  Mandskabs  Udrykken  af  Lands- 
byen til  Kamp.  Hist  den  friskeste  Sejersjubel,  her  de  kraftige 
Oldinges  mandige  og  fattede  Alvor. 

Et  Par  realistiske  Genrebilleder  staa  højt. 

Det  ene,  der  med  Rette  har  gjort  stor  Lykke,  er  Bockelmanris 
»Wanderlager«,  det  vil  sige  Auktion  ved  Juletid.  Man  ser  fra  den 
endnu  dagslyse  Gade  ind  i  det  oplyste  Butiksrum,  hvor  Kunderne 
trænge  sig  ind  og  ud.  Fortræffeligt  malt;  alle  Personer  fordrings- 
løst gjengivne  og  grebne  ud  af  Livet. 

Det  andet  er  Bokm's  »Efter  Branden«,  et  mesterligt  udført 
Landskab  med  et  halvhundrede  ganske  smaa  *  Figurer,  der  om 
Morgenen  tidligt  have  indfundet  sig  for  at  inspicere  en  om  Natten 
nedbrændt  Tomt.  Dette  Billede  har  de  strengt  maleriske  Egenskaber,  . 
som  ere  saa  sjældne.  Det  er  maaske  det  bedst  malte  Billede  paa  den 
hele  Udstilling.  Hver  nok  saa  lille  Skikkelse  har  det  rette  levende 
Udtryk  og  selve  den  højt  beliggende  Vej,  fra  hvilken  de  se  ned 
påa  Brandstedet,  er  et  Kunstværk.  Alt  er  her  enfoldig,  jævn 
Realitet,  saavel  Personerne  som  det  usle  tilfældige  Bohave,  der  er 
reddet,  men  hele  denne  Realitet  er  løst  op  i  malerisk  Stemning. 
Dette  Billede  er  Stemningens  Triumf  over  en  Virkelighed,  der  er 
aldeles  urørt  bevaret.  Bohm  har  været  Elev  af  Carl  Gussow, 
sikkert  Akademiets  dygtigste  Lærer. 

Denne  har  maattet  bøde  for  den  Opmærksomhed,  han  ifjor  til- 
tvang sig  ved  sin  stærklemmede,  rødmussede  Bondepige,  der  svang 
det  gule  Bomuldstørklæde  ud  af  Vinduet.  Det  var  ikke  den  Mol- 
koncert, hvortil  Publikum  er  vant.  Gussow  fik  Kritikens  urene 
Vande  over  sig,  fik  intet  solgt  her,  sendte  med  Held  sine  Billeder 
til  London,  og  har  nu  iaar  for  at  undgaa  nye  kritiske  Overhalinger 
slet  intet  udstillet.  Han  vil  prøve  at  lade  sig  savne.  Iaar  repræ- 
senteres  han  kun  af  sin  Efterligner  og  Karikatur  Hr.  Goldmann, 
der  mener  ogsaa  at  være  Realist,  naar  han  metier  abelignende 
Mennesker  med  frygtelige  Fjæs  i  Situationer,  der  skulle  være  bur- 
leske, men  kun  ere  modbydelige,  og  samvittighedsfuldt  anbringer 
Gussows  gule  Bomuldstørklæde  paa  begge  sine  Billeder.  Thi  dette 
findes  faktisk  paa  begge  —  vistnok  det  naiveste  Vidnesbyrd  om 
Efterlignerbegejstring,  der  lader  sig  tænke. 

To  Portræter  fortjene  at  fremhæves.  Det  ene  er  Gustav 
Richters   legemsstore    Maleri    af  Grevinde   Karolyi,    en   udmærket 

smuk  ung  Dame,  der  (med  Urette  iøvrigt)  gaar  under  Navn  af 
Berlins  smukkeste  Dame.  Hun  staar  i  en  elegant  Ridedragt  af 
grønt  Fløjl  og  vender  det  smilende  og  nydelige  Ansigt  ud  mod 
Beskueren.  Billedet  er  et  Værk  af  underordnet  Kunst,  glat  og 
lækkert  malet.  Men  Richter  staar  nu  engang  saa  højt  i  det  ber- 
linske Publikums  Yndest,  at  han  er  vis  paa  ublandet  Berømmelse 
for  sine  Præstationer.     Et  strængt  opfattet  og  fuldendt  gjennemført 

•  

Billede  af  en  ældre  Dame  i  gammeltysk  Dragt,  udført  af  Maler- 
inden Paula  Monjé,  slaar  fuldstændigt  Richters  Portræt,  i  hvis 
Nærhed  det  hænger,  af  Marken.  Men  da  dette  Billedes  Gjenstand 
er  gammel  og  tør,  Grevinde  Karolyi  derimod  ung  og  smuk,  fore- 
trækker et  skjønsomt  Publikum  Grevinden. 

Der  er  ogsaå  to  Billedhuggerarbejder,  som  man  ikke  glemmer. 
Det  ene  er  Eduard  Muller 's  smukke  Broncestatue  *Ecco  il  moccoUx, 
en  ung  Romerinde  i  Bondepigedragt,  som  muntert  holder  det  første 
Karnevalslys  højt  i  Vejret  og  strækker  Armen  for  at  Ingen  skal 
kunne  naa.at  puste  det  ud.  Denne  Statue  er  saa  praktisk  indrettet, 
at  et  Gasrør  kan  føres  igjennem  den  og  Figuren  saaledes  gjøre 
Tjeneste  som  Kandelaber.  Det  andet  Skulpturværk  er  en  yderst 
elegant  og  yppig  Marmorstatue  af  Italieneren  Barzaghi,  forestillende 
Fryne,  nøgen  foran  sine  Dommere,  Udstillingens  mest  livfulde 
Figur,  udført  med  sydlandsk  Sanselighed,  Ynde  og  Skjælmeri. 


24. 

Øjeblik88kue8piilet  og  hvad  der  er  derunder  og  derover. 

30.  Novbr.   1878. 

Jeg  føler  ret  vel,  hvor  utaalelig  Tilstanden  her  stundom  er. 
Og  dog  er  her  godt  at  være  —  saare  godt.  Dog  er  her  frit  at 
aande,  friere  end  nogensteds  i  det  civiliserede  Europa,  friere  end  i 

det  republikanske  Paris,  friere  end  i  det  rolige  og  mægtige 
England. 

Vistnok  er  det  ikke  noget  Syn,  der  faar  mit  Hjærte  til  at 
banke,  alle  disse  Flagstænger  og  Æreportsapparater,  som  rejses. 
Vistnok  vil  her  om  faa  Dage  blive  afholdt  en  officiel  og  tvungen 
Illumination,  og  der  vil  blive  holdt  Taler  og  raabt  Hurraer  og 
ytret  en  Glæde  uden  Grænser,  som  hverken  gjør  Luften  fri  eller 
ren  eller  let.  Vistnok  sker  her  Ting,  som  udbrede  Sorg,  ja  For- 
tvivlelse, i  hele  Klasser;  vi  have  faaet  den  civile  Belejringstilstand 
erklæret,  og  40  hæderlige  Mænd,  der  Intet  have  forbrudt,  ikke  det 
Ringeste,  men  som  kalde  sig  eller  kaldes  Socialister,  deriblandt 
den  almenagtede  Fritzsche,  Rigsdagsmand  for  Berlin,  ere  med 
Dags  Varsel  blevne  udviste  af  Byen  og  dens  Omegn  og  bl.  A. 
derved  økonomisk  tilintetgjorte.  Vistnok  er  det  her  som  anden- 
steds, at  Enkelte  kunne  tillade  sig  stor  Gemenhed,  stor  Ned- 
righed, uden  at  udsætte  sig  for  Straf,  medens  Andre  ere  udsete  til 
de  haardeste  Straffe,  skjønt  de  absolut  Intet  have  begaaet  —  men 
dog,  trods  Alt,  er  Luften  her  i  Berlin  friere,  lettere,  renere  end 
andensteds. 

Alt  dette,  som  Hoben  ser  og  som  sysselsætter  Hoben:  sile 
disse  Æreporte,  Flagstænger  og  Taler,  alle  disse  Fængslinger, 
Udvisninger,  Grusomheder,  det  er  ikke  det,  som  her  egentlig  findes 
og  egentlig  foregaar.  Det  er  Øjebliksskuespil,  Lyd  og  Larm  i 
Øjeblikket,  øjeblikkelige  Udslag  af  Øjeblikkets  Magt. 

Derunder  og  derover  I 

Derunder  er  en  gjærende  Ide,  en  stor  og  mægtigt  om  sig 
gribende ,  som  Lassalle  for  1  g  Aar  siden  forkyndte  for  nogle 
Hundreder,  og  som  nu  har  500,000  tyske  Vælgere  i  sin  Tjeneste, 
Ideen  om,  at  vor  nuværende  økonomiske  Ordning  er  uholdbar, 
maa  omformes  og  kan  omformes  saaledes,  at  der  istedenfor  det 
Brutalitetens  og  Uretfærdighedens  Herredømme ,  som  er  en 
Følge  af  Enkeltes  aldeles  uforholdsmæssige  Pengemagt  og  Andres 
ligesaa  uforholdsmæssige  Ejendomsløshed,  træder  en  Tilstand,  hvor 
den  nu  ophobede  og  ubrugte  statsøkonomiske  Viden  bliver  anvendt 
som  regulerende   og  ordnende  Magt   til  Udespærring  af  de  Tilfæl- 


232 


Derunder. 


digheder,  som  de  økonomiske  Vilkaar  letsindigt  og  vanemæssigt 
ere  prisgivne  til.  Den  store  Masse  af  det  tyske  Folk  er  hverken 
dum  eller  brutal,  den  har  Retssans,  en  ganske  anden  Retssans, 
end  det  lille  begunstigede  Mindretal  har,  hvis  Interesse  strider  imod 
en  økonomisk  Omformning,  og  som  derfor  ikke  kan  se,  at  den 
maa  komme,  men  hvis  Medlemmer  daglig  tude  hverandre  Ørene 
fulde  med  den  Tale,  at  Tanken  om  økonomisk  Reform  er  Vrøvl,  en 
Ting  uden  Fremtid  og  uden  Hold,  og  som  daglig  gjennem  sin 
af  mere  eller  mindre  slemme  Subjekter  forsynede  Presse  forkynder 
det  tvivlende  Flertal,  at  Socialisterne  ere  lutter  forvorpne  Kroppe, 
Kongemordere,  Forbrydernaturer  osv.  Saasnart  Tyskland  er 
kommet  saa  vidt.  og  saa  vidt  maa  det  indenfor  en  overskuelig 
Fremtid  komme,  at  Agerbruget  er  bleven  koncentreret  efter  samme 
System  som  nu  Fabrikdriften,  saasnart  Bonden  er  bleven  lønnet 
Markarbejder,  saaledes  som  Haandværkeren  allerede  er  bleven 
lønnet  Fabrikarbejder,  saa  er  det  ikke  mere  muligt,  at  den  nu- 
værende økonomiske  Tilstand  lader  sig  holde,  saa  staar  den  sociale 
Revolution  for  Døren,  og  man  vil,  for  at  undgaa  den  eller  for  at 
bekæmpe  den,  være  nødt  til  at  gjøre  den  udskregne  Socialisme 
store  Indrømmelser.  Hvorlænge  kan  det  vare,  før  Befolkningens 
Stigen  tvinger  til  at  udnytte  Jorden  stærkere  og  underkaste  den 
en  mere  gjennemført  rationel,  maskinmæssig  Behandling,  og  saaledes 
gjør  det  nødvendigt  for  den  mindre  Grundbesidder  at  afhænde  sin 
Ejendom  til  den  store  Kapitalist?  Men  naar  al  Jord  er  kommet  i 
Hænderne  paa  nogle  faa  store  Kapitalister,  da  er  der  endnu  kun 
ét  Skridt  at  gjøre,  det,  som  den  tyske  og  franske  Stat  i  dette 
Øjeblik  foretager  overfor  de  private  Jærnbaneselskaber ,  Statens 
Overtagen  af  saare  megen  Drift,  som  nu  er  overladt  den  private 
Konkurrence.  Visselig  vil,  saavidt  Sligt  lader  sig  overse,  næsten 
al  personlig  Uafhængighed,  alt  privat  Initiativ  gaa  i  Løbet.  Det 
er  ingen  lys  Fremtid,  der  forestaar  Menneskeslægten,  altsom  stedse 
flere  Mænd  blive  Embedsmænd  og  stedse  mindre  Frihed  levnes 
paa  Jorden.  Men  Klagerne  over  den  nye  Ordnings  Tvangsregi- 
mente  ville  maaske  dæmpes  af  den  Indsigt,  der  til  da  vil  være 
trængt   igjennem,    at   ikke   en   af  Hundrede  under  den  nuværende 

Ordning  har  havt  Frihed  til  at  vælge  sit  Arbejdes  Art  og  at  der 
er  større  Udsigt  til  Avancement  i  *  et  efter  økonomiske  Principer 
ordnet  Samfund  end  i  den  nuværende  europæiske  Stat. 

Man  lade  da  ikke  Blikket  dvæle  unødigt  længe  ved  de  Skue- 
spil og  Skuebrød  og  Skuepenge,  Tyskland  præsenterer  (Indtoget 
er  et  saadant  Skuespil  og  Rigsdagsforhandlingerne  et  saadant 
Skuebrød  og  die  Wilhelmsspende  en  saadan  Skuepenge)  —  der- 
under skjuler  sig  den  tænkende  og  følende  Mængdes  gjærendeLiv, 
megen  Retssans,  megen  fast  Vilje,  megen  Alvor  og  en  dyb  Me- 
lankoli. 

Og  nu  derover  1  derover  foregaar  det,  som  gjør  Luften  her  fri 
og  let.  Derover  svæver  en  Verden  af  store  og  dristige  Tanker. 
Ingen  aner,  hvad  der  er  ophobet  af  Viden  og  Kundskab,  af  Ind- 
sigt og  Dygtighed,  af  Talent  og  Genialitet  i  en  By  som  Berlin. 
Den  skjønne  Literatur  er  for  Øjeblikket  temmelig  død  eller  dog 
tom.  Men  i  Videnskaben  pulserer  Livet.  Der  er  ikke  en  By  i 
Europa,  hvor  der  tænkes  dristigere,  fordomsfriere,  fuldstændigere, 
end  der  tænkes  af  de  lyseste  og  kundskabsrigeste  Hoveder  i  Berlin. 
Det  Officielle  afgiver  en  god  Maalestok.  Her  holdes  mangen  Fore- 
læsning paa  Berlins  Universitet,  som  er  saaledes  beskaffen,  at  den 
var  utænkelig  ved  Sorbonnen  eller  Colllge  de  France,  end  sige  i 
London.  Og  her  findes  sprængte  rundt  omkring  i  den  Hob,,  som 
udgjør  Videnskabens  unge  Garde  (en  iblandt  ti  eller  en  iblandt 
tyve,  men  dog  et  anseeligt  Tal)  Mænd,  som  i  Klarhed,  ren  Enthu- 
siasme  og  klippefast  Overbevisning  komme  det  18de  Aarhundredes 
franske,  engelske  og  tyske  Filosofer  nær  og  som  ere  fast  besluttede 
paa  at  optage  hines  Arbejde.  De  betragte  den  nuværende  Tingenes 
Tilstand  kun  som  de  sidste  Ringe,  der  kastes  af  den  store  roman- 
tiske Reaktion,  de  tro  fuldt  og  fast,  at  en  ny  stor  Bevægelse  af 
lignende  Art  som  det  18de  Aarhundredes,  om  end  uden  enkelte 
af  dens  iøjnefaldende  Misvisninger,  er  begyndt,  er  i  mægtig  Svul- 
men  og  endnu  i  den  nærværende  Slægts  Livstid  vil  have  Sejre  at 
opvise  paa  alle  Felter  og  i  alle  Lande;  denne  unge  Elite  af  Viden- 
skabsdyrkere  opdrager   dagligt,    rastløst  og  frygtløst  en  ny  Slægt, 

der  tror  paa  de  Sandheder,    den  forkynder,   og  ikke  mere  tror  et 
Ord  af  den  romantiske  Reaktions  Bagvaskelser  og  Løgne. 

Der  er  en  mægtigere  videnskabelig  Aand  i  Tyskland  end  i 
Frankrig  og  England.  Der  findes  en  større  og  mere  udbredt 
aandelig  Frihed  her  end  andensteds.  Derfor  højner  der  sig  her 
over  dette  sandede  Berlin,  som  ved  Flag  og  Tæpper,  Arrestationer 
og  Udvisninger,  Æreporte  og  Guirlander,  Belejringstilstand  og 
Vaabenforbud  forberedes  og  smykkes  til  det  kejserlige  Indtog,  en 
Verden  af  store  og  dristige  Tanker,  som  ikke  lade  sig  sætte  i 
nogen  Belejringstilstand,  som  ikke  lade  sig  arrestere  eller  udvise, 
og  som  ikke  rammes  af  noget  Vaabenforbud,  skjønt  de  ere  lutter 
Vaaben. 


25. 

Klaverspil  og  Servilitet. 


6.  Decbr.  1878. 


For  Tiden  trives  Intet  i  Tyskland  uden  Servilitet  og  Pianospil. 
Det  første  er  et  forbigaaende,  det  sidste  et  varigt  Onde.  Man  kan 
i  den  Henseende  ikke  tænke  sig  noget  skrækkeligere  end  et  Hus  i 
Berlin;  udefra  ser  det  godt  nok  ud,  har  en  lille  Have  foran  Porten, 
en  statelig  Trappegang,  smukke  høje  Værelser  med  bonede  Gulve, 
pragtfulde  Porcelæns-Ovne  og  elektrisk  Ringeapparat  i  alle  Værel- 
serne; men  træd  over  Tærskelen  og  Du  vil  føle,  at  denne  smukke 
Bygning  langt  fra  at  'være  et  Fredens  Hjem  er  et  Hjemsted  for  de 
afskyeligste  Spektakler,  iværksatte  ved  Hjælp  af  det  mest  op- 
rørende Torturinstrument,  den  nyere  Tid  har  perfektioneret  og 
bragt  i  Anvendelse,  saavidt  den  saakaldte  Civilisation  strækker  sig, 
jeg  mener  Klaveret.  Selv  Kjælderen  i  et  saadant  Hus  er  en  Af- 
grund af  Pianospil;  fra  Parterreboligerne  lyder  de  mest  dundrende 
Forte V;  der  bor  ufravigeligt  en  Russer  eller  en  Græker,  der  gaar 
paa  Konservatorium  og  uddanner  sig  til  Virtuos;  i  Beletagen  spille 

lerrerne  og  synge  Damerne  hver  Dag  de  samme  Stykker,  oven- 
over spille  Mad  rene  for  deres  Børn  og  alle  disse  Lyd  trænge 
blandede  til  det  vildeste  Kaos  op  og  ned  gjennem  hine  ovennævnte 
pragtfulde  Ovne,  saa  man  i  tredje  Etage  kan  høre  Musiken  fra 
Stueetagen,  som  spilledes  der  i  Værelset,  hvor  man  er  —  og  dette 
afgiver  Hjem  for  tænkende  Væsener,  skal  idetmindste  afgive 
Hjem  for  dem,  og  dette  rædselsfulde,  mekaniske,  stupide  Spektakel 
skal  ovenikjøbet  være  —  Kunst.  Kunstl  I  Himle  1  Ganske  lige- 
gyldigt, om  der  spilles  lidt  mere  eller  mindre  slet,  er  det  Skændige 
det,  at  der  ikke  idetmindste  anvises  de  Ædle,  der  gjøre  Profession 
af  Musiken,  et  eller  andet  afsides  Opholdssted  udenfor  Byen  (for 
mig  gjerne  et  Prytaneion),  da  man  dog  tvinger  Slagterierne,  der 
langtfra  i  den  Grad  fordærve  Luften,  til  at  opslaa  deres  Pauluner 
derude.  Det  mærkes  vist,  at  jeg  skriver  under  Akkompagnement; 
ja  man  opholder  sig  ikke  ustraffet  iblandt  Verdens  mest  musi- 
kalske Folk. 

Servilitet  og  Fortepianospil ,  sagde  jeg.  Der  er  en  Lighed. 
Under  begges  Trivsel  indbilde  de  Paagjældende  sig,  at  de  have 
Følelser,  de  ikke  have.  De  allerfleste  Mennesker  leve  desværre  i 
et  Sæt  af  løjede  Vanefølelser.  Saaledes  spille  de  Klaver  sex  Timer 
om  Dagen  og  tro,  at  det  morer  dem,  og  at  de  omgaas  med  en 
Muse  saalænge,  og  saaledes  dyrke  Andre  med  hysterisk  Liden- 
skabelighed Kejseren,  Bismarck,  de  smaa  og  store  Prinser  osv.  og 
tro,  at  de  føle  en  gevaltig  Begejstring.  Det  er  Klimpreri,  mekanisk 
Efterligning,  falsk  Anslag,  slet  Musik  i  det  ene  Tilfælde  som  i  det 
andet.     Brave  Folk  —  slette  Musikanter! 

Hvis  ikke  Aarhundreders  politiske  Trældom  havde  givet  de 
tyske  Rygge  et  Knæk,  hvis  ikke  Opsvinget  1848  havde  været  en 
enestaaende  Rejsning,  saa  var  det  umuligt,  at  man  med  Mellem- 
klassernes aabne  eller  stiltiende  Samtykke  kunde  sætte  det  i  Værk, 
som  foregaar  nu,  den  systematiske,  regelmæssigt  funktionerende 
Undertrykkelse  af  alle  de  Organer,  hvorigjennem  det  menige  Folk 
aander  og  lever  sit  aandelige  Liv  Det  er  saa  simpelt  som  God- 
dag: Her  er  et  Blad,  hvori  der  staar  noget,  de  store  Velfærds- 
komiteer  ikke  synes  om,  eller  hvor  der  kan  komme  til  at  staa  saa- 

dant  noget;  et  Politidekret  —  og  den  Historie  er  ude.  Hvis  man 
har  Lyst,  kan  man  appellere  —  hvor  længe  vil  Nogen  være 
saa  naiv? 

Smaa  Symptomer  paa  Tilstanden  ere  lærerige.  Her  findes  i 
Berlin  en  bekjendt  Fru  Hahn,  en  af  de  ivrigste  Kvindeemancipa- 
tricer,  der  i  Almindelighed  præsiderer  ved  Møder  for  Kvindens 
Frigjørelse  og  deslige,  og  som  er  meget  ilde  set  navnlig  for  sine 
uophørlige  Angreb  paa  Gejstligheden.  Hendes  Mand  er  Restau- 
ratør og  blev  nylig  i  Anledning  af  en  uforsigtig  Ytring  dømt  for 
Majestætsforbrydelse  til  tre  Maaneders  Fængsel.  Faa  Dage  efter 
at  han  er  bleven  ført  afsted,  indfinder  Politiet  sig  hos  hans  Hustru 
og  forlanger  at  se  hendes  Borgerbrev.  Da  det  selvfølgelig  lyder 
paa  Mandens  Navn  og  hun  intet  eget  har,  lader  Politiet  Restaura- 
tionen lukke.  Hun  har  mange  Smaabørn  og  intet  andet  at  leve 
af  end  hvad  Forretningen  indbringer.  Men  Manden  skal  ikke 
alene  straffes,  han  skal  økonomisk  tilintetgjøres-,  sulte  skal  de,  til 
de  blive  lykkelige,  tilfredse  Borgere.  Vil  det  lykkes  at  gjøre  dem 
dertil  ved  disse  Midler? 

I  Konigsberg  var  en  Indsamling  foranstaltet  til  at  rejse  en 
Marmorbuste  af  den  afdøde  berømte  Liberale  Jacoby.  Busten  var 
færdig.  Komiteen  søgte  og  erholdt  Tilladelse  til  at  anbringe  den 
i  Raadhussalen.  Regeringen,  som  her  i  Virkeligheden  Intet  har  at 
sige,  fordrer  Busten  borttagen,  og  da  man  vægrer  sig,  lader  den 
den  bortføre  med  Magt  af  Politiet.  Man  motiverer  denne  Ind- 
skriden  med  et  Brev,  der  under  Jacobys  Navn  engang  i  1870  blev 
trykt  i  Frankrig  og  som  indeholdt  Skjældsord  mod  Tyskland  og 
dets  Regering.  Guido  Weiss  har  nu  i  sit  gode  Ugeskrift  »Die 
Wagec  bevist,  at  dette  Brev  er  et  Falskneri,  efter  Jacobys  eget 
Udtryk  »opdigtet  fra  den  ene  Ende  til  den  andenc  Vil  Busten 
nu  faa  Lov  til  at  indtage  sin  Plads?  Jeg  haaber  ikke,  at  Nogen 
er  saa  uskyldig  at  stille  Spørgsmaalet.  Stakkels  Jacoby  1  han  maa 
opleve  underlige  Ting  efter  sin  Død.  Den  bekjendte,  ikke  synder- 
ligt fremragende  Skribent  Adolf  Stahr  havde  tilegnet  ham  sin 
»Lessing«  og  det  af  den  gode  Grund,  at  Jacoby  havde  forfattet 
det  hele  filosofiske  Parti  i  Bogen,    som  Stahr  ikke  selv  var  voxen. 


Klaverspil   og  Servilitet.  237 

Dedikationen  har  staaet  ogsaa  i  de  følgende  Udgaver  af  Bogen. 
I  disse  Dage  har  Stahrs  efterlevende  Hustru  Fanny  Lewald,  trods 
sit  religiøse  Frisind  Bismarcks  fanatiske  Beundrerinde ,  udgivet 
Skriftet  paany,  borttaget  Tilegnelsen  til  Jacoby  og  istedetfor  dedi- 
ceret det  til  —  hvem  tror  man?  —  Bismarck.  Har  jeg  ikke  Ret 
i  at  sige,  at  Serviliteten  trives  i  Tyskland? 

Man  er  nu  —  af  lutter  Uvidenhed,  Ukyndighed,  politimæssig 
trop  de  zlle  —  begyndt  at  lukke  ogsaa  de  uskyldige  Schulze- 
Delitzsch'ske  Forbrugsforeninger  og  har  derved  bragt  en  Del  af  de 
allertammeste  Arbejdere  i  Schlesien  til  Ruin.  Schulze  klager  bittert 
derover,  fremhæver,  at  selv  en  Tilbagekaldelse  af  Ordren  nu  korti- 
mer for  sent,  da  Forbrugsforeningen  aldrig  mere  kan  gjenvinde  sin 
Kredit  —  og  Enkelte  finde  ogsaa  dette  højst  urigtigt  og  uheldigt. 
Saasnart  Bourgeoisiet  selv  om  ogsaa  kun  paa  anden  Haand  berøres 
af  det  glødende  Jærn,  hvormed  Arbejderen  svides,  saa  skriges  der 
over  Uretfærdighed  og  urimelig  Tjenstiver,  men  saalænge  det  kun 
rører  Socialisterne  (om  hvem  man  skulde  tro,  at  de  vare  en  vild 
Stamme,  en  Slags  Atchin  eller  Hottentotter,  naar  man  hører,  hvor 
fremmed  der  tales  om  dem)  saa  er  Alt  godt  og  i  sin  Orden  — 
jo  brutalere,  des  bedre.  Socialdemokratiet  som  Parti  kan  ved 
denne  Adfærd  maaske  faa  et  Knæk,  men  Socialismen  selv  lader 
sig  visselig  ikke  overvinde  paa  denne  Maade.  Man  søgte  her 
nylig  for  et  Tidsskrift  en  statsøkonomisk  Medarbejder  »af  Bam- 
bergers  Retningc  \  man  søgte  »som  efter  en  Knappenaal«,  som 
man  siger  paa  Tysk,  i  Uger,  i  en  Maaned,  man  bød  dé  højeste 
Honorarer  —  der  fandtes  ikke  en,  der  lod  sig  ikke  opdrive  en 
eneste.  Blandt  Tysklands  yngre  Statsøkonomer  har  Manchester- 
skolen ikke  en  eneste  Repræsentant.  Socialisme  i  dette  Ords 
videnskabelige  Forstand  er  for  de  yngre  enstydigt  med  selve  Ordet 
Økonomi.  At  fordrive  Socialismen  af  Økonomien  staar  for  dem 
som  ligesaa  haabløst  og  naivt  et  Foretagende  som  det  gamle  fra 
Fyrretyverne  at  ville  drive  Pantheismen  ud  af  Filosofien.  De  vise 
Mænd,  der  forsøgte  derpaa,  anede  ikke,  at  det  at  være  Filosof  og 
at  være  Pantheist  dengang  var  et  og  det  samme. 

Det  er  nu  den  Tid,  hvor  nye  Bøger  komme  ud,  og  man 
tænker  vilkaarligt:  jeg  vil  dog  se,  hvorledes  Folkets  Digtere  og 
Tænkere  stille  sig  til  Tidsbevægelsen.  Man  kommer  hjem  fra 
Gaden  af,  har  set  kejserlige  Kornblomst-Brocher  i  Vinduerne,  set 
Svømmekunstnerinden  Lurlines  Billede  med  et  Bræt  i  Haanden, 
hvorpaa  »Hoch  lebe  der  Kaiserl«  man  har  læst  Theaterplakaterae: 
Arnim  (o:  Herrmann)  i  Operahaus,  »Die  Schauspieler  des  Kaisers« 
i  »Schauspielhaus«.  Chauvinisme  og  Kejserdyrkelse  foran  En  og 
bag  En  og  paa  alle  Sider.  Man  aabner  Bøgerne.  Hvad  indeholde 
de?  Mere  Chauvinisme  og  Kejserdyrkelse  og  Bismarckdyrkelse. 
Allah  1  naar  vil  det  ende? 

Den  gamle,  solidt  dygtige  Æsthetiker  Fr.  Vischer  har  udgivet 
en  stor  snurrig  Roman  »Auch  Einerl«  hvori  han  saa  at  sige  har 
rystet  Papirerne  fra  alle  sine  Pultskuffer  ud;  den  ender  med  Tysk- 
lands Enhed,  det  sidste  Ord  er  »Sedan«.  Jul.  Rodenberg  har 
skrevet  en  elskværdig,  humoristisk  Roman  »Die  Grandidiers«,  man 
blader  i  den  og  finder  en  begejstret  Skildring  af  Bismarck,  der  i 
Rigsdagen  1870  meddeler  Frankrigs  Krigserklæring.  Og  naar 
Forfatterne  ikke  forgude,  saa  tie  de.  Man  aabner  de  nye  Noveller 
dSPaul  Heyse\  »Das  Ding  an  sich  und  andere  Novellen«  og  det  er 
En  som  om  Digteren  havde  stukket  Hovedet  under  Vingen,  havde 
afspærret  sig  fra  alt,  hvad  der  foregaar  omkring  ham:  lutter  smaa 
Kjærlighedshistorier,  tyske  og  italienske,  men  alle  i  samme  Støb- 
ning, alle  i  Titusind  Miles  Afstand  fra  det  Tyskland,  hvori  baade 
han  og  Læseren  lever.     Der  tænkes  ikke  mere  højt  i  Tyskland. 

Imidlertid  vækker  Dr.  BuscKs  Bog  om  Bismarck  en  vis  Op- 
sigt. Den  lille  Doctor  har  hver  Aften  omhyggeligt  optegnet  hvert 
Ord,  der  er  sprunget  fra  hans  Herres  Læber  i  Dagens  Løb,  og  — 
som  for  at  gjøre  det  gamle  Mundheld  tilskamme  —  for  denne 
Kammertjener  gives  der  en  Helt,  den,  i  hvis  Nærhed  han  har  den 
Ære  og  Dristighed  at  aande.  Man  finder  her  Bogen  kompromitte- 
rende paa  Grund  af  de  mange  haarde  og  hensynsløse  Udsagn,  den 
indeholder.  Mig  forekommer  den  mere  graverende  ved  det,  som 
ikke  findes  i  den  —  den  indeholder  ikke  en  eneste  sensibel  Ytring, 
ikke  et  eneste  Udbrud  af  Følelse.     Ligefuldt  har  Bogen  som  histo- 

risk  Aktstykke  intet  ringe  Værd.  Hvor  Bismarck  selv  taler,  træder 
hans  personlige  Ejendommelighed,  hans  overlegne  Konsekvens  frem 
med  Friskhed  og  Styrke.  Offentliggjørelsen  kan  ikke  være  sket 
imod  den  Paagjældendes  Ønske.  Men  skjønt  Hezekiels  spyt- 
slikkende Værk  om  Kansleren,  hvortil  han  selv  havde  givet  et  Ud- 
valg af  sine  Breve,  maa  vække  Tvivl  om  hans  gode  Smag,  undrer 
det  En  dog,  at  han  har  kunnet  tilgive  en  saadan  Servilitet. 

Nej!  nu  spilles  der  over  mig,  under  mig  og  ved  Siden  af  mig 
paa  en  Gang-,  de  faa  Tanker,  jeg  havde  tilbage,  tage  Flugten. 


26. 

Kejserens  indtog. 


12.  Decbr.  1878. 


Det  var  paa  en  mild  og  skyet  Dag  —  Luften  tung,  intet 
Glimt  af  Sol  —  at  Indtoget  fandt  Sted.  I  Erindringen  bliver 
Dagen  staaende  som  den  Dag,  da  hele  Byen  duftede  af  Gran. 
Det  var  som  Juleduft  før  Julen.  I  en  Omkreds  af  mange  Mile  var 
Omegnen  bleven  plyndret,  og  lange  Vognlæs  med  Gran-  og  Fyrre- 
Kviste  vare  4  til  5  Dage  igjennem  blevne  kjørte  ind  i  Berlin.  De 
blev  sammenflettede  og  sammenhæftede  til  uendelige  Guirlander, 
der  slyngedes  om  alle  Søjler  og  befæstedes  i  bølgende  Linjer  tværs 
over  alle  Mure,  i  lige  nedhængende  Linjer  langs  Vinduerne,  og  de 
beklædte,  naglede  paa  Træflader,  det  pyramideformige  Grundlag 
for  Flagstængerne  og  Æreportenes  Støtter.  De  sidste  Dage  før 
Indtoget  regnede  det  stærkt,  Regnen  forfriskede  det  Grønne,  og 
saaledes  skete  det,  at  netop  paa  Festdagen  var  der  en  Granlugt 
over  hele  Byen  og  i  alle  Gader,  som  var  Skoven  selv  —  lig 
Birnam  Skov  i  Shakespeares  Macbeth  —  vandret  ind  i  Staden. 
Den  Dag  var  Berlin  som  bygget  paa  Landet. 

Selve  Byens  Udsmykning  var  velgørende  for  Øjet,  Fanerne, 
Flagene,  de  fra  Husene  nedhængende  pragtfulde  Tæpper  med  et 
>W<  eller  en  Krone,  de  mange  allevegne  fra  mødende  Vaaben- 
skjolde  med  sorte  og  røde  Ørne,  de  opstillede  Statuer,  de  mange 
Æreporte  gjorde  Byen  livlig  og  gav  den  for  nogle  Dages  Tid  et 
kunstigt  Skin  af  Glæde.  Ikke  at  selve  den  Glæde,  som  ytredes 
over  Kejserens  Redning,  var  usand;  de  Allerfleste  vare  oprigtigt 
fornøjede  over,  at  den  gamle  Mand  var  gaaet  ud  af  den  haarde 
Krise  uden  alvorlig  Skade  for  sin  Sundhed.  Men  der  var  jo  ingen 
særlig  Grund  til  at  være  gladere  den  Dag  end  en  anden,  og  selve 
Festen  var  Hofleveranternes  Fest;  d'et  er  dem,  som  i  Forening  med 
høje  Statsembedsmænd  bebo  de  Gader,  Kejseren  passerede,  og  de 
gjorde  kun  deres  Skyldighed  ved  at  lade  Unter  den  Linden  og  Om- 
givelserne  straale  af  Guirlander  og  Flag. 

Den  smukkeste  Del  af  Udsmykningen  var  dog  den  rent  kunst- 
neriske, de  store,  undertiden  kjæmpestore  Malerier,  som  Berlins 
flinke  Kunstnere  havde  udført  til  Dagen  og  som  vare  ophængte 
over  Kejserens  Vej.  Der  var  lige  indenfor  Brandenburgerthor  to 
prægtige  Genier,  der  bøde  Velkommen;  de  dannede  den  første 
Æreports  to  Sider  og  dækkede  hver  for  sig  et  vel  tyve  Alen  højt 
Lærred.  De  luftige  Billeder  hang  udspændte  mellem  fine  Touge 
og  toge  sig  imponerende  ud.  Midtvejs  over  Linden  fandtes  det 
bedste  Maleri,  udført  af  den  populære  Berlinerkunstner  Paul  Meyer- 
heim ,  hvis  egentlige  *  Styrke  er  Dyrmaleriet.  Det  forestillede  en 
ung  nøgen  Kvinde,  der  med  et  smukt  nøgent  Barn  foran  sig  sad 
paa  en  liggende  Bjørn  og  rakte  Barnet  af  de  Blomster,  som  fyldte 
det  røde  Gevandt,  der  dækkede  hendes  Skjød,  forat  det  kunde  til- 
kaste de  Forbidragende  dem.  Fra  Gruppen  hævede  sig  en  Ørn 
med  bredt  Vingefang  og  tog  sin  Flugt  ud  i  Rummet.  Bjørnen 
(der  Bar)  er  Berlins  Symbol  og  Vaaben,  Ørnen  og  Bjørnen  vare 
ypperligt  og  naturalistisk  malte,  som  alle  Dyr  ere  det,  der  frem- 
gaa  af  Meyerheims  Atelier;  Figurerne  vare  nødvendigvis  mindre 
fuldendte.  Men  det  Hele,  der  med  sin  rige  Ramme  af  Guldfryndser 
tog  sig  ud  som  en  uhyre  Fane,  gjorde  et  ypperligt  Indtryk. 

iden  af  de  fortræffelige  Malerier  fattedes  selvfølgelig  ikke 
:  parodiske:    der  var   et    stort   allegorisk  ved  Universitetet,    hvor 
nedringet   Dame    i    hvid  Kjole   med    uhyre  Slæb   (formodentlig 
let  tyske  Riges  Genius,  hvis  det  ikke  var  den  foryngede  Storhertug- 
inde  af  Baden)    med  sine  Arme  skjærmede  Kejseren    mod   Hodels 
attentat;   det   var  ligefrem  burlesk,    og  mange  af  de  mindre  Bille- 
som    fandtes  i  Butiksvinduerne,    vare    gruopvækkende.      Disse 


B  ra  nde  n  b  u  rge  nho  r . 


Malerier   og   Tontryk    vexlede   med   uendelige  Buster  ai   Hs.   Maj. 

mvundne  med  Laurbærkranse,    hvor  affekteret  begejstrede  Smaa- 

»rn   saas   hengivende    sig    til    den    Idræt    at    lægge   Kranse  om 

kejserens  Buste.     Øjenlysten  var  her  ikke  stor. 

Men    henad    Aften    blev    den    det    næsten    overalt.      Omtrent 
Kl.  5   saas  fra   In   den   Zelten   pludselig   Raadhuset,    som    ojnes    i 

let  Fjerne,  skinne  i  rod  bengalsk  Ild.     Saa  tændtes  alle  Gasblussene 

langs  de  arkitektoniske  Linier  paa  Brandcnburgerthør  og  man  saa' 
de  højrøde  Gardiner,  med  hvilke  man  havde  smykket  Mellemrum- 
mene mellem  Søjlerne,  skinne  som  Purpur  i  Mørket.     Saa  blussede 
i  Generalstabsbygningens  Loggia  (over  Moltkes  Bolig)  afvexlende 
blaa,    gule  og  røde  bengalske  Flammer  op,   der  skinnede  ud   over 
Konigsplatz.     Dernæst   sendtes   fra  en  af  Hjørnebygningerne  paa 
Pariserplatz   den   første   elektriske   Sols  Straaler   ud   over   Staden. 
Hurtigt  fulgtes  denne  Sol  af  flere.    Deres  Lys  kunde  rettes  som 
et  Brændspejls.     Snart  morede  den,  som  dirigerede  en  saadan  Sol, 
sig  med  at  kaste  Lys  over  en  Politiofficer,    der  i  Galop  sprængte 
om  for  at  holde  Orden,  og  det  saa'  da  besynderligt  ud  at  se  ham  fare  af- 
sted i  en  Glorie  af  elektrisk  Lys,  der  fulgte  ham,  hvorhen  han  styrede 
sin  Hest.     Snart  rettedes  Lyset  ud  i  Rummet  og  man  saa1  paa  den 
mørke  Himmel  som  paa  et  Theaters  Gulv  den  brede  Lysvifte  tegne 
sig    Straale   ved   Straale.      Saa    rettede    et   godt   Hoved   en   fast 
Straalc  af  elektrisk  Lys  lige  paa  den  gyldne  Viktoria  paa  Sejers- 
søjlen,  og  lod  den  dvæle  der,  og  dette  var  en  lys  Ide*,  thi  det  saa 
forbavsende  dejligt  ud,  da  den  guldskinnende  Kvindeskikkelse  stod 
der  højt  oppe  under  Himlen  med  Mørke  under  sig  og  Mørke  over 
sig,  straalende  og  svævende  som  et  Luftsyn.     For  første  Gang  var 
Figuren  skjøn,  og  Alle,    som  stode  paa  Pladsen,    raabte  Hurra  for 
den.     Nu  blev  Illuminationen  almindelig.     I  Vindu  ved  Vindu   paa 
alle  de  store  Pladser  og  i  alle  brede  og  smalle  Gader  brændte  Lys 
ved  Lys,  og  gjennem  alle  Gader  og  over  alle  Pladser  gik  Fodsbred 
for    Fodsbred    langsomt    fremad    hele    Berlins    Befolkning.      Man 
brugte  et  Kvarter  om  at  tilbagelægge  et  Minuts  Vej.     Det  stærke 
Lueskin   faldt   over   de   brogede  Dekorationer,    hvormed    Husenes 
Gavle  og  Tage  vare  beklædte;   rundt   om   brændte   Baal    i   store 
Hroncevascr,    rundt  om  lyste  Gassen,   straalede  Lysene,    blændede 
den  elektriske  Glans;  saaledes  omtrent,  tænker  jeg  mig,  saa  det  ud  i 
Asiens  store  Oltidsbyer,    i  Ninive  eller  Babylon,    naar  Folket  gav 
sin    niere    eller    mindre    frivillige    Henrykkelse    over    en    Herskers 
Sejre  tilkjende. 

Rigest  var  Pragten  i  Hovedgaden,    men  skjonnest  var  Skuet 
paa  Potsdamerplatz.     Der  var    af  malte  Træstykker  opfort  en  høj 

Obelisk,  der  tog  sig  ud  som  Sten  og  Bronce.  Ud  fra  dens  Fod- 
stykke sprang  Fontæner  ned  i  Broncebasiner  og  hele  Fodstykket 
og  dets  Omgivelser  var  lutter  Blomster.  Men  fra  Obelisken  selv 
gik  brede  Velarier,  røde  eller  blaa  guldsmykkede  Sejl  ud  og  strakte 
sig  over  Pladsens  Midte.  Paa  Obelisken  vare  Bibelsprog  som 
»Hildig,  du  stridbare  Helt!«  og  andre,  for  Lejlighedep  passende, 
anbragte,  og  det  har  vakt  almindelig  Moro,  at  det  er  den  gamle 
Fritænker  Treitschke,  der  har  søgt  dem  sammen. 

I  disse  Dage  ere  Arbejderne  beskjæftigede  med  at  nedbryde 
de  sidste  Levninger  af  Stadsen,  og  Byen  antager  lidt  efter  lidt  sit 
sædvanlige  Udseende.  Hyldingen  har  været  synlig  nok,  men  den 
var  lidet  lydelig;  da  Kejseren  kjørte  ind,  hørtes  kun  svage  Raab, 
og  Stemningen  er  nu  saa  mistrøstig  som  nogensinde.  Nedslaaetheden 
siges  at  herske  selv  i  de  højeste  Kredse,  thi  Spændingen  og  Spaltningen 
mellem  Kejser  og  Kronprins  er  ingen  Hemmelighed.  Kronprinsen 
er  yderst  ilde  tilmode  over  endnu  i  sit  50de  Aar  at  blive  behandlet 
som  Barn.  Han  beklager  sig  over  aldrig  at  blive  spurgt  til  Raads, 
aldrig  at  erfare,  hvad  der  tilsigtes  eller  umiddelbart  bringes  i  Ud- 
førelse. Han  har  taget  sig  det  nær,  at  Kejseren  paany  har  beto- 
net Nødvendigheden  af  at  give  det  religiøse  Liv  et  Opsving. 
Disse  Ord  kunne  kun  opfattes  som  et  nyt  Stød  til  Kirkeminister 
Falk,  hvis  vaklende  Stilling  ikke  taaler  mange  Stød.  Kronprinsen 
er  ligesom  hans  Hustru  (Strauss's  Veninde  og  Stuart  Mill's  Disci- 
pel)  religiøst  frisindet  og  Hofbigotteriet  er  ham  imod.  Dernæst 
er  han  (som  alle  Kronprinser)  en  Fjende  af  Despotiet,  og  Udvis- 
ningerne skulle  være  gaaet  ham  til  Hjerte.  Han  vidste  ikke  om 
dem,  før  de  forkyndtes  i  Bladene. 

At  Bismarck  ikke  indfandt  sig  til  Indtoget,  men  forblev  i  Ro 
i  Friedrichsruhe,  er  blevet  opfattet  som  et  nyt  Bevis  paa  hans 
Hensynsløshed,  idet  man  har  anset  den  Sygelighed,  han  angav 
som  Grund,  for  et  blot  Paaskud.  Saameget  er  imidlertid  sikkert 
og  vist,  at  han  er  meget  alvorligt  angrebet.  En  Mand,  der  til- 
bragte Dagen  og  Natten  efter  Indtoget  hos  ham  paa  Friedrichs- 
ruhe, har  skildret  mig  sit  Besøg  omstændeligt,  og  han  var  forbav- 
set over  Bismarcks  Svaghed.     Fyrsten  indbød  sin  Gjæst  til  at  gaa 

16* 

en  længere  Spadseretur  med  sig  i  Skoven  og  naar  der  kom  en 
lille  Bakke,  blot  saa  høj  som  et  almindeligt  Bord,  maatte  han  standse, 

støtte   sig   til  sin  Stok  og  trække  Vejret.     Han  beklagede  sig  bit- 

* 

tert  over  Bladenes  haanlige  Udfald  imod  ham.  »I  hvad  Lys  maa 
jeg  staa  for  Kejseren,«  sagde  han,  »naar  Bladene  bestandig  melde, 
at  jeg  er  rask  og  at  jeg  kun  bruger  min  Sygdom  som  Middel  til 
at  undgaa  ham  og  Hoffet.  De  fortælle  ogsaa,  at  jeg  arbejder 
herude  og  hvor  mange  Timer  om  Dagen.  Sandheden  er,  at  jeg 
arbejder  slet  ikke,  kan  ikke  arbejde,  mine  Nerver  ere  sprængte, 
jeg  er  en  tilintetgjort  Mand.  Jeg  har  hele  mit  Liv  ofret  mig  for 
Andre,  nu  er  jeg  nødt  til  at  leve  nogen  Tid  for  min  Sundhed«. 

Min  Bekjendt  var  for  første  Gang  i  Friedrichsruhe  og  blev  ved 
sin  Ankomst  om  Morgenen  forundret  over  af  Tjenerne  at  faa  sig 
anvist  Værelset  No.  saa  og  saa,  og  modtage  Underretning  om,  at 
Fyrsten  sov  i  Værelset  No.  saa  og  saa.  Paladset  er  nemlig  et  for- 
henværende Hotel  og  Numrene  paa  Dørene  ere  blevne  staaende. 
Fra  Vinduerne  ud  imod  Haven  var  der  den  dejligste  Udsigt.  Bis- 
marcks  Gjæst  skildrede  den  som  nøjagtigt  lig  Naturen  paa  Bock- 
lins »De  Saliges  Enge,«  samme  mørke  Vand,  hvori  Svaner  sejlede, 
samme  høje  Bakke,  der  hævede  sig  bag  det,  kun  med  den  For- 
skjel,  at  den  ej  som  hos  Bocklin  var  bevoxet  med  Popler,  men 
med  Eg  og  Bøg.  Fyrsten  kjendte  imidlertid  ikke  Billedet  og  lod 
til  overhovedet  ingen  Interesse  at  nære  for  Kunst.  Bismarck  talte 
ved  Middagsbordet  en  Del  om  Busch's  Bog;  han  sagde:  »Den  inde- 
holder intet  egentligt  Usandt,  men  dog  er  den  som  Helhed  ganske 
usand;  jeg  har  vel  sagt  det,  der  er  lagt  mig  i  Munden,  men 
Maaden,  især  Betoningen,  fattes  og  derved  bliver  Meningen  en 
anden.  Saa  har  Busch  ogsaa  løsrevet  flygtige  Udbrud  og  holdt 
dem  fast.  Der  er  et  Sted,  hvor  jeg  er' vred  paa  Abeken  og  kal- 
der ham  upræcis,  men  der  findes  Intet  om  de  hundrede  af  Gange, 
hvor  jeg  har  rost  Abeken  og  talt  godt  om  ham.  Saaledes  frem- 
kommer et  Vrængbillede  og  saaledes  har  Busch  lagt  mig  ud 
med  mine  bedste  Venner«.  Bismarcks  Konversation  var 
saa  sprudlende  som  i  hans  bedste  Tid  og  han  lod  overfor  sin 
Gjæst  sin  Tunge  løbe  saa  hensynsløst  som  nogensinde. 

27. 
Juletid  og  Julebøger. 

26de  Decbr.  1878. 

Juletiden,  der  klæder  alle  Byer  saa  kjønt,  er  ogsaa  smuk  i 
Berlin,  uagtet  Staden  ikke  frembyder  den  Rigdom  af  Gadebarakker 
eller  det  muntre  Gadeliv  som  Paris.  Der  sælges  heller  ikke  iaar  saa 
meget  som  ellers;  det  økonomiske  Tryk  virker  selv  paa  Julesalget, 
og  til  min  store  Forundring  saa  jeg  igaar  nogle  af  de  Koner,  der 
sadde  med  deres  Varer  paa  et  af  Torvene,  briste  i  Graad.  Da 
jeg  spurgte,  hvorfor  de  græd,  svarede  de:  »Fordi  det  er  saa  koldt, 
og  vi  sidde  her  hele  Dagen  og  Ingen  kommer  og  kjøber  noget«. 
Der  har  som  sædvanlig  været  stor  Juleudstilling  fra  alle  Berlins 
Hoved-Firmaer  i  Architekten-Vereins  smukke  Lokaler;  Opstillingen 
og  Ordningen  af  Varerne  er  saa  fordelagtig  som  muligt,  Priserne 
ere  billige,  men  der  kjøbes  kun  lidt. 

Imidlertid  ere  Ugerne  før  Jul  i  selskabelig  Henseende  en  Fest- 
tid, et  af  Sæsonens  Kulminationspunkter  og  the  upper  ten  thousand 
leve  i  en  Hvirvel  af  Selskabelighed.  Der  er  hver  Aften  en  eller 
anden  Salon  at  give  Møde  i,  og  der  diskuteres  alle  Dagens  The- 
maer  —  vistnok  hverken  dybt  eller  frit,  men  som  det  kan  gjøres, 
hvor  der  er  tusind  Hensyn  at  tage. 

Man  har  glædet  sig  over  Kirkeminister  Falcks  sidste  Tale,  som 
ved  sin  mandige  Form  og  sit  klare  Indhold  til  en  vis  Grad  har 
beroliget  Frygten  for  en  stigende  Reaktion.  Den  betonede  Sta- 
tens o:  Falcks  faste  Forsæt  ikke  at  give  efter  for  den  katholske 
Kirkes  Krav.  Omtrent  samtidig  med  at  den  holdtes,  er  Forbudet 
mod  de  med  Interdikt  belagte  Skolebøger  atter  blevet  hævet 
og  det  er  paany  blevet  tilladt  Skoleungdommen  at  læse  Schillers 
Fremstilling  af  Gustav  Adolfs  Død  og  en  sanddru  Fortælling  om 
Galilæi.  Sligt  har  ikke  stort  at  betyde  og  beror  ikke  paa  dybt- 
gaaende  Svingninger  i  AanJslivet,  men  opfattes  som  Symptom  dog 
altid  med  nogen  Tilfredsstillelse. 

ginden  af  Hessens  Dod  vakte  megen  Deltagelse:  hun 
var  en  af  Kongefamiliens  bedst  begavede  og  mest  frisindede  Per- 
sonligheder. Hendes  Død  opfriskede  Mindet  om  David  Strauss, 
det  blev   almindelig  sagt,    at  hendes   Fader  Prins  Albert  som  Op- 


Irager  havde  givet  hende  Strauss's  Skrifter  ihænde  og  saatedes 
foranlediget  det  senere  nære  Forhold  mellem  hende  og  den  tyske 
Tænker,  der  tilegnede  hende  de  Forelæsninger  over  Voltaire,  han 
lavde  holdt  for  hende  og  hendes  Hof.  Denne  Bog  er  bleven  i 
loj  Grad  overvurderet.     Den  er  ugenial,  kun  respektabel,    og  man 

føler  ved  Læsningen,  hvad  nogle  senere  offentliggjorte  Breve  fra 
dens  Forfatter  lærte  En,  at  Strauss,  kun  faa  Aar  før  den  blev 
skrevet,  ikke  har  kjendt  det  mindste  til  Voltaire  —  en  tysk 
Lærd  kjender  i  Regelen  af  moderne  Literatur  kun  den  tyske,  og 
Strauss  udgjorde  ingen  Undtagelse.  Langsomt  og  møjsomt  kjæm- 
pede  han  sig  ud  af  det  nationale  Pedanteri.  Men  han  var  altid 
en  stræbende  Aand.  En  Dame,  som  har  kjendt  ham  nøje,  fortalte 
forleden,  at  han  havde  besvaret  hendes  Komplimenter  for  Bogen 
»To  fredelige  Blade«  paa  denne  afvisende  Maade:  »Jeg  kan  selv 
ikke  lide  den  Bog,  jeg  tvang  mig  til  at  skrive  den  i  Mol,  men 
mit  Væsen  er  Dur«  og  saaledes  talte  han  ofte  ilde  om  sine  ældre 
Skrifter.  Det  skjønneste,  han  har  forfattet,  er  maaske  den  Digt- 
samling, der  udkom  efter  hans  Død. 

Igaar  jordfæstedes  en  af  de  i  dette  Øjeblik  i  Berlin  mest 
agtede  og  mest  populære  Mænd,  den  amerikanske  Gesandt  Bayard 
Taylor.  Han  var  saa  at  sige  det  levende  Baand  mellem  Nord- 
amerika og  Tyskland  og  netop  nu  saa  lykkelig  over  sin  Udnæv- 
nelse  til  Gesandt  (en  Udnævnelse,  han  selv  betegnede  som  mere 
ornamental  end  nyttig)  og  saa  opfyldt  af  nye  literære  Planer,  at 
Døden  ved  denne  Lejlighed  slet  ikke  kan  siges  at  betegne  nogen 
fornuftig  Afslutning.  Bayard  Taylor  agtede  nu  at  give  sig  til 
Nedskrivningen  af  det  Værk  om  Goethes  Levnet,  hvortil  han  i 
lang  Tid  havde  forberedt  sig.  Hans  Oversættelse  af  Faust  er 
efter  min  Mening  den  første,  som  existerer,  den  er  paa  enkelte 
Steder  bedre  end  Originalen,  hvor  utroligt  dette  end  klinger.  Som 
Ven  af  den  Afdøde  og  Repræsentant  for  den  tyske  Literatur  holdt 
Auerbach  en  smuk  Tale  ved  hans  Baare,  paa  sin  Vis  ikke  mindre 
hjertelig  og  poetisk  end  den,  som  Lord  Beaconsfield  i  det  engelske 
Overhus  holdt  over  Prinsesse  Alice. 

Af  Auerbach  er  i  disse  Dage  udkommet  hans  sidste  Roman 
Landolin  von  Reutershofen,  sikkert  det  bedste,  han  i  lang  Tid 
har  skrevet.  Auerbach  er  som  alle  patriotiske  Schwaber  i  høj 
Grad  imponeret  af  den  preussiske  Straf heit  og  priser  den  altid, 
netop  fordi  han  selv  har  saa  lidet  deraf,  og  denne  patriotiske  Lov- 
prisning kjeder  i  de  fleste  af  hans  senere  Skrifter*,    i  Landolin  er 

den  mindre  fremtrædende,  muligvis  fordi  denne  Historie  er  und- 
fanget længe  før  den  udførtes.  Den  gamle  Auerbach  har  mellem 
sine  Papirer  nemlig  Masser  af  Begyndelser  liggende,  af  halvfærdige 
Udkast  og  Planer,  og  optager  han  en  saadan  gammel  Begyndelse, 
bliver  Værket  i  Almindelighed  bedre,  end  naar  han  tager  fat  for- 
fra nu.  Berthold  Auerbach  er  som  bekjendt  en  af  de  ivrigste 
Spinoza-Dyrkere,  og  under  sit  Ophold  i  Sommer  i  Holland  er  det,  som 
han  tror,  lykkedes  ham  efter  Angivelser  hos  Spinozas  Biograf  Colerus 
at  finde  det  Hus,  hvor  den  store  Tænker  boede  i  Haag.  Den  gamle 
Mand  er  meget  lykkelig  derover  og  endnu  lykkeligere  over,  at  det 
første,  som  mødte  hans  Øje  i  Holland,  var  en  Afrivnings-Almanak, 
i  hvilken  hver  Dag  var  forsynet  med  et  Motto  af  et  af  hans  egne 
Værker. 

Karl  Gutzkows  pludselige  Død  har  kun  gjort  ringe  Indtryk. 
Den  stakkels  gamle  Poet  har  dræbt  sig  selv.  Han  havde  allerede 
tidligere  i  sin  Sindssyge  gjort  tre  eller  fire  Selvmordsforsøg.  Hans 
Melankoli  skrev  sig  tildels  derfra,  at  han  følte  sig  fremmed  i  den 
Bismarckske  Æra,  upaaskjønnet  og  glemt.  Han  var  en  lidenskabe- 
lig °g  forfængelig  Mand,  men  en  genial  og  energisk  Arbejder,  som 
havde  fortjent  en  mindre  haard  Skjæbne.  Som  Publicist  betragtet,  kan 
Gutzow  kaldes  den  tyske  Emile  de  Girardin;  han  havde  som  denne 
»hver  Dag  en  Ide«.  Som  Theaterdigter  var  han  ikke  ringe. 
Zopf  und  Schwert  er  et  dygtigt,  ægte  preussisk  Stykke,  Uriel 
Acosta,  hans  berømteste  Arbejde,  den  frie  Tankes  Tragedie,  som 
behandler  Spinozas  ulykkelige  Lærer,  tilhører  ganske  Tiden  før 
48,  den  næsten  haabløse  Frihedskamps  Periode.  Acosta  ender 
med  at  afsværge  sine  Kjætterier;  dengang  fandt  man  det  endnu 
tragisk  skjønt  og  blev  sentimental  ved  Tanken  om  at  en  Mand 
saaledes  knækkede  over.  Paa  dem,  der  nutildags  paa  denne  eller 
andre  Maader  sviger  en  Ide,  de  selv  have  forkyndt,  se  vi  med  mindre 
medlidende  Blikke.  Uriel  Acosta  er  et  Stykke,  som  gjør  stor 
Virkning  fra  Scenen;  i  Norden  er  det  af  gode  Grunde  neppe 
nogensinde  blevet  spillet. 

I  literære  Kredse  har  en  Polemik  mellem  to  af  Dagspressens 
Størrelser  vakt  nogen  Opsigt.     Der  var  af  Staten  alt  for  flere  Aar 

siden  bleven  udsat  en  Pris  (Schillerprisen)  for  det  bedste  tyske 
Drama,  som  skulde  uddeles  en  Gang  aarlig  af  en  Kommission. 
Der  skrives  imidlertid,  som  bekjendt,  kun  sjældent  gode  Dramaer  i 
Tyskland  —  i  disse  Dage  har  dog  et  saadant,  Graf  Kbnigsmark 
af  Paul  Heyse,  gjort  stormende  Lykke  i  Miinchen  —  saaledes  er 
det  gaaet  til,  at  Prisen  Aar  efter  Aar  er  forbleven  uuddelt.  Heller 
ikke  i  Aar  fandt  Kommissionen  noget  enkelt  Drama  prisværdigt, 
den  valgte  i  Stedet  at  belønne  de  Digtere,  den  ansaa  for  Tysk- 
lands første  Dramatikere,  og  kronede  da  —  mærkeligt  nok  —  tre 
Wienere:  Wilbrandt,  Anzengruber  og  Nissel.  Af  disse  er  Wil- 
brandt  et  betydeligt  Talent,  Anzengruber  et  naivt  og  uberegneligt 
Geni,  Nissel  et  Nul.  Dommen  var  som  den  Art  Domme  er.  Nu 
har  Paul  Lindau  imidlertid  kastet  sig  over  Kommissionen  med 
Spotterier  for  denne  Afgjørelse,  særlig  over  dens  kritiske  Medlem, 
Julian  Schmidt,  mod  hvem  han  har  ført  de  gamle  Argumenter  fra 
Lassalles  Brochure  mod  Julian  der  Liter  atur historiker  i  Ilden. 
Denne  Brochure  er  paa  en  Gang  saa  haanende  og  saa  vittig,  at 
den  afgiver  Vaaben  nok,  men  det  var  at  komme  til  Sejren  altfor 
•let  at  benytte  sig  af  den.  Julian  Schmidt  har  i  Preussische  Jahr- 
biicher  søgt  at  tilbageføre  Lindaus  Udfald  til  Ærgrelsen  over  ikke 
selv  at  være  bleven  kronet  som  Dramatiker.  Begge  Herrer  ere 
saa  grove  mod  hinanden,  som  det  sig  hør  og  bør  for  tyske  Rid- 
dere af  Pressen,  og  Publikum  morer  sig  over  at  se  de  to  Haifiske 
sluge  hinanden  saa  fuldstændigt,  at  kun  de  velformede  Haler  bliver 
tilbage.  Men  i  Virkeligheden  er  det  Lindau,  som  alene  fortjener 
Sympathi.  Julian  Schmidt  er  og  bliver  Repræsentanten  for  al  den 
træede  Aandløshed,  alt  det  dydige  Pedanteri,  der  saalænge  har 
været  Snylteplanten  paa  det  tyske  Aandsliv.  Lindau  er  idet- 
mindste  en  dristig  og  elskværdig  Verdensmand  i  Literaturen. 

Det  Ugeskrift,  han  har  grundet,  Die  Gegemvart,  er  blevet 
redigeret  med  ualmindelig  Dygtighed  og  har  i  kort  Tid  hævet  sig 
til  en  Magt.  Tidsskriftet  var  oprindeligt  et  i  politisk  Henseende 
fremskridtsagtigt ,  i  literær  Henseende  frisindet  Organ.  Lindau 
overlod  i  Hovedsagen  det  sociale  Spørgsmaal  til  Frihandelsmænde- 
nes Besvarelse;  H.  B.  Oppenheim  blev  en  af  Hovedmedarbejderne, 


og  det  var  i  »Die  Gegemvarts  at  han  første  Gang  brugte  Ordet 
Kathcdersocialister  om  sine  Modstandere,  et  Ord,  der  er  gaaet 
over  i  Sproget.  Ikke  des  mindre  var  Lindau  langt  fra  at  dele 
sine  Medarbejderes  Antipathier,  og  han  havde  fra  den  Tid,  da  han 
som  ung  Redaktør  af  Elberfelder  Zeitung  skulde  referere  Lassalles 
idste  Proces  og  lærte  denne  personligt  at  kjende,  bevaret  et  sandt 


Sværmeri  for  hans  Person.  Som  literært  Organ  nød  >Die  Gegen- 
i-iige  en  ikke  ringe  Anseelse,  Lindau  havde  forstaaet  at 
vinde  sine  Medarbejdere  ved  en  meget  original  Fremgangsmaade. 
Han  angreb  i  Flæng  de  anerkjendte  Størrelser  først  og  bedst  i  sine 
»Briefe  eines  Deutschen  Kleinstadters«,  og  med  et  saa  ondskabs- 
fuldt Vid,  at  en  Skræk  for  i  de  Angrebne.  Da  nu  Mod  og  Mands- 
hjærte  ikke  er  hyppigere  i  Literaturen  end   udenfor  den   og  ikke  i 

ringere  Grad  er  et  Særsyn  i  Tyskland  end  anden  Steds,  saa 
søgte  de  Paagjældende,  efter  at  de  (af  Karl  Frenzel  og  andre  tid- 
ligere Magthavere  gjorte)  ihærdige  Forsøg  paa  ved  Haan  og  den 
dybeste  Foragt  at  knuse  den  Forvovne  vare  mislykkede,  at  vinde 
ham  ved  Ros,  ved  Indbydelser  og  ved  at  forvandle  sig  fra  hans 
bitre  Fjender  til  hans  hengivne  Medarbejdere.  Lindau  var  ikke 
mere  haardhjærtet  end  andre  Riddere  af  Pennen  pleje  at  være; 
han  lønnede  enhver  Tilslutning  til  »Die  Gegenwart«  med  hjertelig 
Lovprisning  af  Forfatteren,  undertiden  med  en  saa  skyndsom,  at 
Bogen  umiddelbart  efter  dens  Nedriveise,  naar  et  Par  Breve  vare 
blevne  vexlede  mellem  Forfatter  og  Kritiker,  blev  anmeldt  om 
igjen  og  i  stik  modsat  Aand.  Hvor  mange  Indbydelser  til  Middags- 
og  Aftenselskaber  modtog  vel  i  hin  Tid  Lindau  om  Ugen  fra 
laurbærhaabende  Forfattere?  hvor  mange  Gange  maatte  han  vel 
drikke  sin  egen  Skaall  Jeg  husker  et  Tilfælde  hos  en  meget  be- 
kjentlt  Romanforfatter,  (som  umiddelbart  forud  var  bleven  alt 
andet  end  rosende  anmeldt  i  »Die  Gegenwart*:)  hvor  Værten  først 
udbragte  Paul  Lindau's  Skaal,  og  hvor  det  længe  syntes,  som 
skulde  denne  Skaal  blive  Dagens  eneste.  Efter  nogen  Tids  For- 
løb rejste  dog  en  anden  Digter  sig  og  slog  paa  sit  Glas:  han  følte 
en  Trang  til  at  udbringe  Broderens,  den  udmærkede  Novellist 
Rudolph  Lindaus  Skaal.  Istedenfor  at  takke  sagde  Paul  Lindau 
smilende:   »Jeg  har  endnu  en  Broder«. 


* 


Dagens  politiske  Begivenhed  er  Rigskanslerens  Program  for 
det  nye  Toldsystem,  i  hvilket  han  erklærer  at  ville  vende  tilbage 
til  Beskyttelsesprinciperne  fra  1818  og  udtaler  Forvisningen  om 
derved  at  kunne  indvinde  den  Merindtægt  af  70  Millioner,  som 
Riget  behøver.  Man  hører  i  den  Anledning  overalt  i  Frihandels- 
mændenes Lejr  de  hyppigt  gjentagne  Klager  over  Bismarcks 
økonomiske  Politik,  medens  Beskyttelsesmændenes  Organer  og 
enkelte  Børskredse  rose  Kanslerens  Maadehold  og  praktiske 
Sans.      Spørgsmaalets   Kjærne    falder    udenfor    min    Kompetence, 


Opfattelsen  af  1S48.  2J3 

kun  saa  meget  er  mig  klart,  at  Beskyttelsesprincipernes  stigende 
Kurs  hænger  sammen  med  den  hele  reaktionære  Bevægelse,  som 
nu    er  i  saa  god  Gang  i  Tyskland. 

Et  af  de  mange  Symptomer  paa  den  er  den  Tone,   hvori  der 
nu      overalt    i   Tidsskrifter    og   Bøger    tales    om  Revolutionen   184S. 
Det.  tyske  Bourgcoisie  har  ikke  alene  glemt,  at  det  var  det  selv,  som 
gjorde  denne  Revolution,  men  det  forstaar  den  ikke  mere.    Hvor  i  Ro- 
maneren Person  fra  A året 48  forekommer,  skildres  han  nu  obligat  enten 
soro  en  skikkelig  uskadelig  Don  Quixote,    hvem    man    maa    tilgive 
ft>tr    hans   naive   Idealismes  Skyld,    eller   som  en  tummelumsk   Op- 
r»i"«ri  en  Forræder  mod  Fædreland  og  Konge.     Se  f.  Ex.  de  usle 
SlciJdringer   af  Bevægelsen   1848   efter   en  General  v.  Brandts  efter- 
**cite    Papirer,    som  Deutsche   Rundschau  har  bragt,    og  alle  Ro- 
manfigurerne   fra    48-Tiden    hos    de    efter -Spielhagcnske    Roman- 
kttere.     Det   er    Korporalsynsmaaden,    den  længe    glemte,    som 
troede  for  bestandig  begravet,   der  atter  dukker  op  i  Betragt- 
lr***;«n  af  den  store  Frihedsbevægelse,   som  i  Aarhundredets  Midte 
igjennem  det  tyske  Folk.     En  loyal  Borger  kan  jo  heller  ikke 
*~^rie  det  med  god  Tone  at  tale  anderledes  end  med  den  yderste 
m*fcilligelsc  eller   med   den  overlegneste  Humor  om  en  Bevægelse. 
forjog  den  daværende  Prins  af  Preussen  og   nuværende  Kejser 
""Xyskland  med  Spot  og  Spe  fra  Landets  Hovedstad. 

De    ikke    mange    Overlevende    fra    hin    Periode    leve    enten    i 
idflygtighed    (som    den    gamle    Arnold  Ruge   f.    Ex.'    eller    de 
re  endnu  kun    som   gamle   Skygger   i    Fremskridtspartiet   o^ 
^^^iidt  de  Nationalliberale,    og   have   enten    fornegtet   deres  Fortid 
^^r  de  tie  stille  eller  ere  hjemfaldne  til  en  magtesløs  Opposition 
•  Kaar  en  af  disse  Mænd   endnu    lader  hore  fra  sig,    saa    passet 

"^      Værk  ikke  mere  ind  i  den  Tid.  hvori  vi  leve.     Da  den  gamle 
ge   for  nogle   Aar  siden   begav   sig   fra    Brighton   til    Berlin    for 
»  «-uS  at  gjensc  sit  Fødeland    og   holdt   en  Række  Forelæsninger 

r,   erholdt  han  vel   første  Gang  et  stort  Venne- Auditorium,    men 
hver    følgende    Forelæsning    indfandt    der    sig    færre.      Første 
talte  han  for  Hegelsk- verdenshistorisk,   og   hans  Venner  bad 
privat  at  forandre  sin  Tone;    anden  Gang    talte    han    da    saa 

burschikost,  at  Vennerne  bade  ham  ogsaa  opgive  denne  Maner;  til- 
sidst  vidste  den  stakkels  gamle  Mand  slet  ikke,  hvordan  han  skulde 
tale  —  han,  som  engang  havde  været  den  toneangivende  for  en 
hel  Generation. 


Friedrich  Vischer. 


En  anden  betydelig  Repræsentant  for  den  samme  Slægt  har  i 
disse  Dage  paany  fremstillet  sig  for  Publikum,  nemlig  Forfatteren 
af  Tysklands  berømteste  æsthetiske  System,  Friedrich  Theodor 
Visclier.  Ogsaa  denne  Mand  er  en  gammel  Frihedssværmer,  han 
var  Medlem  af  den  Nationalforsamling,  som  1848  samledes  i  Pauls- 

kirken  i  Frankfurt  og  senere  i  Stuttgart,  og  man  finder  i  hans 
»Kritische  Gange«  en  interessant  Fremstilling  af  Datidens  politiske 
Tilstand,  af  Begivenhederne  i  Frankfurt  og  den  Del,  han  selv  tog 
i  dem.  Vischer  har  ogsaa  tidligere  nogle  Gange  forsøgt  sig  som 
Poet,  han  har  skrevet  en  Fortsættelse  af  Goethes  Faust,  en  saa- 
kaldt  »3dje  Del«,  der  er  en  Parodi  paa  anden  Del  af  Goethes,  og 
han  har  efter  den  tysk-franske  Krig  under  Pseudonymet  Scharten- 
meyer  udgivet  et  >  Heltedigt«  om  Krigen,  der  har  gjort  megen  Lykke 
og  har  opnaaet  fire  Oplag.  Nu  har  han  forfattet  et  stort  qvasi- 
poetisk  Værk  i  to  Bind  med  Titlen  Auch  Einer.  En  stor  Del  af 
Bogen  foregaar  i  Norge  og  indeholder  Beskrivelser  af  norske  Loka- 
liteter, der  synes  udførte  paa  Grundlag  af  gamle  Rejseoptegnelser. 
Bogens  kvindelige  Hovedperson  er  ogsaa  norsk,  skjønt  saameget 
er  vist,  at  af  alle  literære  Umuligheder  gives  der  neppe  nogen 
mere  afgjort  end  den,  som  dette  Kvindemenneske  udgjør  som  norsk 
og  overhovedet  nordisk  Type. 

Helten,  en  tysk  Kraftkarl,  hegelianiseret  Filosof  og  Reflexions- 
poet,  der  elsker  Tyskhed,  Kyskhed,  Sandhed,  Retfærdighed  og 
Dyrene,  træffer  paa  en  Rejse  i  Norge  en  ægte  nordisk  Racekvinde 
Goldrun  (vel  sagtens  Gudrun),  der  ved  sin  Skjønhed  —  metallisk 
guldgule  Haar,  kraftfuld  Væxt,  store  Former  —  aldeles  betager 
ham.  Denne  Dame  rejser  ene  om  i  Landet  med  sin  Lærer  i  pla- 
tonisk Filosofi  Hr.  Dyring  og  med  en  ung  lyrisk  Digter  Hr.  Arn- 
helm.  Hun  synger  Kjæmpeviser  meget  smukt,  danser  saa  bedaa- 
rende  som  Pepita,  og  læser  og  skriver  Græsk  bedre,  end  nogen 
lærd  engelsk  Dame  kan  —  en  temmelig  usandsynlig  Blanding  af 
Egenskaber  og  Færdigheder  hos  en  Dame  i  >Kjæmpers  Fødeland«. 
Vor  Tysker  bliver  meget  forelsket  og  desværre  samtidigt  meget 
forkjølet.  Hans  tragiske  Skjæbne  er  nemlig  den,  altid  at  lide  af 
Katarrfr,  han  har  alt  i  umindelige  Tider  befundet  sig  i  en  Tilstand  af 
permanent  Forkjølelse,  der  er  ham  til  største  Hinder.  Naar  han 
vil  tale,  svigter  bestandig  hans  Stemme  ham,  naar  han  vil  vise  sig 
elskværdig  mod  en  indtagende  Naboerske  ved  et  Table  d'håte, 
kommer  han  saa  uventet  til  at  nyse,  at  det  er  ham  umuligt  at  faa 
Lommetørklædet  op  i  rette  Tid,  og  en  Udstraaling  fra  hans  Næse 

dumper  ned  i  hans  skjønne  Udkaarnes  Tallerken  (dette  smagfulde 
Motiv  er  bogstavelig  udført).  Kort  sagt,  han  er  en  Helt,  men  en 
forsnuet,  og  anskueliggjør  efter  den  tyske  Professors  System  saa- 
ledes  paa  en  slaaende  og  anskuelig  Maade,  hvorledes  det  Ophøjede 
og  det  Smaa  i  Menneskelivet  tragikomisk  er  knyttet  sammen. 
Dette  siges  udtrykkelig  i  et  Communiqué,  Professoren  har  med- 
givet Værket.  Han  lyder  Benævnelsen  A.  E.,  rimeligvis  Alter 
Ego,  skjønt  Navnet  Albert  Eginhard  er  antydet. 

A.  E.  lærer  Goldrun  at  kjende  paa  Tindsøen,  besøger  i  hendes 
Nærhed  Vestfjorddalen  og  Rjukanfos  og  ser  hende  danse  ved  et 
Bondebryllup  i  Sandven  ved  Vikør.  Der  smeltes  hendes  haarde 
Hjerte  og  hun  giver  det  forkjølede  Menneske  et  hemmeligt  og 
dybtfortroligt  Stævnemøde  —  hvor  tror  man?  i  en  Grotte,  der 
skildres  som  liggende  beskyttet  af  Vandet,  hvor  Øvsthusfos  springer 
ned  fra  Fjældet  i  en  Bue. 

»O  wolbe  dich  in  breitem  Bogen,  verschwiegner  Strom,  um  uns  herum 
und  drohend  mit  emporten  Wogen  vertheidige  dies  Heiligthuml*. 

I  denne  Grotte  forenes  den  forsnuede  tyske  Æneas  med  den 
norsk-græsk-bakkantiske  Dido.     Herefter  fortsættes  Rejsen. 

Goldrun  studerer  Græsk  i  Bergen,  oversætter  der  Nausikaa- 
Sangen  i  Odysseen  meget  godt  paa  —  Svensk,  (efter  Forfatte- 
rens Mening  øjensynligt  Normændenes  poetiske  Sprog)  og  danser 
Solo  med  en  Vildhed  som  en  pompeiansk  Danserinde.  Hendes  Ad- 
færd mod  A.  E.  er  afvexlende  Ømhed  og  Spotteri  over  ham  som 
forkjølet.  A.  E.  studerer  i  Bergen  Schellings  Afhandling  om  den 
menneskelige  Frihed  for  at  befrie  sig  fra  det  overvældende  Ind- 
tryk af  hendes  dæmoniske  Væsen.  Hun  forekommer  ham  som  en 
Hex,  en  Havfrue.  En  indre  Stemme  raader  ham  til  at  styrte 
hende  i  Havet  hellere  end  at  elske  hende.  Men  han  er  elverskudt, 
indtil  han  en  Dag  finder  hende  i  den  lyriske  Digter,  Hr.  Arnhelms 
Arme.  Han  prygler  hende  i  sit  plumpe  Raseri  og  for- 
lader hende,  fortæret  af  Skinsyge,  rejser  til  Trondhjem  og  bestiger 
Jotunfjeld,  vil  ikke  mere  vide  af  den  Troløse.  Da  kalder  et  paa 
rigtigt  Græsk  skrevet  ydmygt  Brev  ham  atter  tilbage  i  hendes 
Arme.     Rigtigt  Græsk   kan    han    ikke   modstaa.     Men   denne   Til- 

bagevenden  bliver  en  Ulykke  for  alle  Parter*,  thi  da  Goldrun  efter 
Forsoningen  en  skjøn  Dag  eller  en  stille  Aften  med  megen  Frimo- 
dighed tilstaar  sin  forkjølede  Ven,  at  hun  har  staaet  paa  lige  saa 
fortrolig  en  Fod  med  sin  nys  afdøde  Plato-Lærer  Hr.  Dyring, 
bliver  den  moralske  A.  E.  som  rasende.  Han  iler  —  snydende 
Næsen  og  nysende  —  ud  paa  Kirkegaarden,  hvor  Dyring  ligger 
begravet,  roder  med  en  Dolk  al  Jorden  op,  slaar  Kistelaaget  itu 
og  gjennemborer  og  søndervænger  med  samme  sin  Dolk  Liget 
Dyring  paa  det  Frygteligste.  Ingen  forstyrrer  ham  i  denne  vilde 
Handling,  kun  Venner  af  ham  slutte  siden  af  den  uophørlige  Ny- 
sen,  som  de  i  Frastand  fornam,  at  det  er  ham,  som  har  begaaet 
den.  I  sin  moralske  Indignation  slynger  derpaa  A.  E.,  som  er 
styrtet  ind  i  Goldruns  Hus,  denne  den  nys  benyttede  Dolk  i  Pan- 
den, ridser  hende  derved  let,  men  dog  dybt  nok  til  at  hun  faa 
Dage  efter  dør  af  Liggift. 

Saa  falder  A.  E.  i  Sygdom,  bliver  plejet  af  kjærlige  svenske 
Venner  og  gaar  efter  sin  Helbredelse  som  tapper  Slesvigholstener 
med  i  Krigen  mod  Danmark. 

Man  tænke  sig  nu  alt  dette  ovenikjøbet  skrevet  i  den  ulide- 
ligste Telegramstil  med  sammentrængte  Kraftudtryk  og  Udeladelse 
af  Pronominer,  da  det  meddeles  os  gjennem  Dagbogsnotitser,  saa 
vil  man  kunne  danne  sig  en  Forestilling  om  Indtrykket. 

Naar  man  véd,  at  denne  Bog  er  forfattet  af  Tysklands  ubetin- 
get første  filosofiske  Æsthetiker,  dér  Aar  ud,  Aar  ind  i  en  Menneske- 
alder har  doceret  det  Skjønne,  det  Skjønnes  Metafysik,  det  Skjøn- 
nes  Naturlære  o.  s.  v.  fra  tyske  og  schweiziske  Kathedre,  saa  op- 
dager man  vel,  at  denne  mangeaarige  Sysselsættelse  ikke  har  gjort 
Tænkeren  doktrinær  eller  ængstelig,  men  man  kan  vel  ogsaa  uden 
Urimelighed  slutte,  at  det  tyske  Folk  som  saadant  ikke  udmærker 
sig  ved  nogen  fin,  oprindelig  Skjønhedssans. 

Saa  underligt  det  lyder,  er  Værket  ikke  desmindre  rigt  paa 
gode  Indfald,  fuldt  af  ejendommelige  Tanker  og  Udtryk.  En 
Pæle-Landsbynovelle,  en  digterisk  Frembringelse  af  Helten,  der  til 
et  vist  Punkt  parodierer  de  i  vore  Dage  saa  populære  arkæologiske 
Romaner,   men   dog   tildels  er  alvorligt  om  end  humoristisk  ment, 

er  skreven  med  Aand  og  Indbildningskraft.  Dog  er  det  især  de 
talrige  Strøtanker,  der  give  Bogen  Værd  og  Betydning.  Disse 
Strøtanker  røbe  stor  Forstand  og  rig  Kundskab;  de  udtale  en 
pantheistisk  religiøs  Følelse  og  moralske  Domme,  hvis  Klang  er 
ægte.  En  virksom,  energisk  Kjærlighed  til  alle,  som  undertrykkes 
og  behandles  ilde,  hvad  enten  de  er  Mennesker  eller  Dyr,  fylder 
Heltens  Sind,  og  hans  dygtige  Filosofi  gjør  med  samme  Iver  og 
Besluttethed  Front  mod  Pessimismen  som  mod  Orthodoxien. 

Blandt  nyere  digteriske  Frembringelser  indtage  *Ztiricher-No- 
veller  af  Gottfried  Keller  en  fremragende  Plads.  'Keller  er  en 
Digter,  som,  skjønt  ikke  mere  ung  (født  18 19),  først  i  de  senere 
Aar  har  opnaaet  fuld  Anerkjendelse  hos  det  tyske  Folk;  Literato- 
rernes  Anerkjendelse  har  han  længe  besiddet;  man  behøver  ikke 
at  have  færdedes  meget  i  tyske  literære  Kredse  for  at  vide,  i 
hvilken  ganske  særdeles  Agtelse  denne  dog  halvvejs  fremmede 
Forfatter  holdes. 

Kellers  Noveller  foregaa  alle  i  Schweiz.  Hidtil  har  de  mest 
behandlet  Nutiden.  Digteren  har  en  satirisk  Aare,  der  flyder  rige- 
ligt nok,  og  der  ikke  hemmes  af  den  varme  Fædrelandskærlighed, 
man  sporer  overalt  hos  ham  og  som  undertiden  faar  et  kraftigt 
Udtryk  i  Skildringen  af  energiske,  sympathetisk  opfattede  Figurer. 
Af  de  to  nye  Bind  Noveller  foregaar  imidlertid  kun  en  eneste  i 
vore  Dage;  de  øvrige  ere  Fortællinger  af  en  særegen  historisk- 
biografisk Art;  de  strække  sig  over  et  stort  Tidsrum;  en  foregaar 
ved  Aaret  1300,  en  ved  Aaret  1400,  en  paa  Reformationstiden  og 
en  i  Slutningen  af  det  18de  Aarhundrede.  Hadlaub,  der  spiller  i 
den  tidlige  Middelalder,  skildrer  den  Tid,  da  Minnesangernes  Viser 
bleve  samlede  i  smukt  forsirede  Codices,  og  opfrisker  en  af  de 
sidste  af  disse  Sangeres  Levnet.  Den  er  gjennemaandet  af  en 
bibliografisk  Begejstring,  der  minder  om  Charles  Nodier,  og  Hoved- 
personens Skjæbne  er  knyttet  til  et  Haandskrifts  paa  en  Maade, 
der  erindrer  om  den  bogelskende  franske  Digter.  Ursula  giver  et 
mørkt  og  uhyggeligt  Billede  af  de  religiøse  Forvildelser,  der  gras- 
serede paa  Reformationstiden.  Overfor  den  fanatiserede  og  syge- 
lige unge  Pige,   om  hvis  Religionssværmeri  Novellen  drejer  sig,    er 

tillet  en  tapper  Schweizerian  cisknægts  sunde  og  kraftige  Skikkelse. 
I  en  af  sine  tidligere  Fortællinger,  en  af  de  bedste,  Das  verlorene 
Ltichdn,  har  Digteren  behandlet  en  lignende  Kollision  mellem 
kvindeligt  Hovedhængeri  og  mandigt  Frisind  i  et  moderne  Ægte- 
skab; den  nye  Novelle  virker  mere  nedslaaende,  da  Udgangen  er 
tragisk.     Den  smukkeste   af  alle   disse   Fortællinger  er  sikkert  den 

storste  af  dem  Der  Landvogt  von  Greifensee,  som  foregaar  paa 
Gessners  og  Bodmers  Tid,  og  hvori  disse  li  te  rærhistoriske  Person- 
ligheder glimtvis  forekomme  som  Baggmndsfigurer.  Det  er  et  af 
den  originale  Digters  originaleste  Indfald.  Det  er  Historien  om 
den  smukke  og  højhjertede  Oberst  Salomon  Landolts  Kjærligheds- 
eventyr  (der  i  Kraft  af  den  naivest  tænkelige  Komposition  opreg- 
nes et  efter  et),  hvilke  Eventyr  have  den  Ejendommelighed,  at  de, 


eventyr  ( 

stik  modsatte  en  Don  Juans,  alle  ende  med  at  den  ridderlige  Til- 
beder afvises  og  at  han,  uden  at  Venskabet  derfor  brydes,  af  sin 
Dames  Haand  modtager  en  velformet  Kurv.  Strax  efterat  Læseren 
har  lært  den  iøvrigt  historiske  Salomon  Landolts  statelige  Skikkelse 
at  kjende,  føres  altsaa  fem  nydelige,  tugtige,  halvt  skjelmske,  halvt 
rørende  Forelskelseshistorier  ham  forbi,  indtil  Levnetsløbet  udmun- 
der i  en  munter  og  snurrig  Fest,  sorti  den  40aarige  Oberst  faar 
det  Indfald  at  foranstalte,  for  engang  at  se  sine  fem  endnu  bestan- 
dig beundrede  Troløse  forsamlede  ved  et  og  samme  Bord.  Det  er 
umuligt  ikke  at  skimte  en  Stump  humoristisk  Selvbiografi  bag  No- 
vellen. 

Keller  er  ikke  stærk  i  Fortællingens  Førelse;  han  var  det  al- 
drig og  er  med  Aarene  tilmed  gaaet  tilbage  heri.  En  Del  histo- 
risk og  biografisk  Stof  tages  med  paa  Slæbetoug  og  kan  stundom 
trætte.  Men  alle  Karaktererne  staa  hos  ham  med  en  ejendomme- 
lig firskaaren  Selvstændighed.  Han  er  mindre  Idealist  end  de 
egentlige  tyske  Forfattere;  thi  disses  Særkjende  er  det,  at,  naar  de 
skulle  beskrive  en  almindelig  tysk  Petroleumslampe,  bliver  den 
under  deres  Haand  til  en  græsk  Lampe  i  den  reneste  attiske  Stil. 
Keller  tegner  Lampen,  som  den  ser  ud. 

Med  Interesse  følger  man  en  Digter,  der  har  skrevet  en  Snes 
Aar  uden  at  vinde  Popularitet,  og  af  hvem  først  nu  et  Par  Bøger 
have  naaet  et  knebent  andet  Oplag,  det  er  Hans  Hop/en.  Hans 
Særkjende  er,  at  i  ham  stikker  der  Side  om  Side  (som  i  et  Futte- 
ral) en  mesterlig  Novelledigter  og  en  bred,  middelmaadig  Roman- 
forfatter. Han  har  Farve,  sanselig  Kraft  og  Fantasi;  han  er  en 
god  Iagttager.  I  sine  Bajerske  Landsbyhistorier  naaer  han  meget 
højt.  En  nydelig  ældre  Fortælling  af  ham  er  Juschu,  en  fin  og 
sanddru  Skildring  af  Wiener  Ungdomsliv,  udmærket  ved  sin  Frem- 
stilling af  en  elskværdig  Grisettenatur. 

Iaar  har  Hopfen  udgivet  Der  alte  Praktikant,  en  fordringsløs 
og  velskreven  Fortælling.  Det  er  en  bajersk  Landsbyhistorie,  som 
har  et  Tilknytningspunkt  til  Virkeligheden  i  sin  Skildring  af,  hvor- 
ledes en  udannet,  men  forfaren  Bondekone,  der  har  ført  et  stærkt 
bevæget  og   langtfra    dadelfrit   Liv,    opnaar    at   blive   saa    anseet 

som  Læge  og  saa  berømt  for  Underkure,  at  hun  kan  opføre  et 
helt  Komplex  af  Bygninger,  med  eget  Kapel,  ja  endog  med  eget 
Fyrstehus,  i  den  lille  By,  hun  har  lyksaliggjort  med  der  at  slaa  sig 
ned.  En  Kone,  der  havde  gjort  en  saadan  Karriere  og  som  viste 
saa  megen  Forstand  og  saadant  Maadehold,  at  hun  neppe  med  Rette 
kunde  betegnes  som  ren  Bedragerske,  er  netop  iaar  død  i  Bajern, 
hvor  hun  gik  under  Navnet  >Die  Doctor-Båuerin>.  Vi  lære  det 
lille  bajerske  Hul  at  kjende,  endnu  før  Jernbanen  er  naaet  dertil, 
og  paa  et  Tidspunkt,  da  Fortællingens  Helt,  en  vakker  middel- 
aldrende Jurist,  erpaa  Nippet  til  helt  at  rustificere.  Hansjevne,  pas- 
sive, men  dygtige  Natur  er  stillet  i  en  meget  vellykket  Modsæt- 
ning til  den  foretagende  Underdoktorindes  klogt- ego  i  sti  ske  Karak- 
ter. En  fornem  Dame,  der  er  enerveret  af  indbildt  Sygelighed, 
ankommer  til  Stedets  Kurhus  med  to  nydelige  Tvillingdøtre,  der 
interessere  Helten  og  udrive  ham  af  hans  landlige  Døs.  Det 
lykkes  ham  som  Jurist  ved  klog  Optræden  at  forhindre  den  over- 
spændte Dame  fra  at  testamentere  sin  hele  Formue  til  det  katholske 
Kapel,  —  da  Damen  med  Et  slaar  alle  Dødstanker  af  Hovedet, 
idet  en  pludselig  Skræk  gjengiver  hende  den  kun  i  egen  Indbild- 
ning tabte  Brug  af  hendes  Ben.  Den  tilsyneladende  Helbredelse 
udskriges  for  et  Mirakel,  omtrent  som  et  lignende  fabrikeres  og 
udnyttes  i  Gustave  Droz's  Roman  Autour  /Tune  source.  Den 
lille  Fortælling  udmærker  sig  ved  sand  tydtysk  Lokalfarve. 

Et  lidet  bekjendt  Ungdomsdigt  af  Hopfen  ved  Navn  Der 
Pinsel  Mings  indeholder  en  vittig  Spøg.  En  Son  af  det  him- 
melske Rige,  af  Fag  uheldig  Literat,  erholder  af  en  mægtig  Aand 
som  Naadegave  en  Pensel  af  den  Beskaffenhed,  at  Alt,  som  skri- 
ves med  den,  bliver  godt,  ja  mesterligt,  saa  at  stort  Ry  og  høje 
Indtægter  for  Fremtiden  vilde  være  ham  sikrede,  dersom  ikke  Aan- 
den  ti!  sin  Gave  knyttede  den  Betingelse,  at  Penselen  om  ti  Aar 
skal  leveres  ham  tilbage.  Hvad  nytter  den  mig  saa?  udbryder 
den  skuffede  Skribent,  efter  ti  Aars  Forlob  er  saa  Bedraget  op- 
daget og  alle  kaste  sig  paany  over  hvad  jeg  forfatter  1  Trøst  dig, 
svarer  Aanden,  er  dit  Ry  først  ti  Aar  gammelt,  saa  kan  du  skrive 
hvad    du   vil   og   saa  slet  du   vil;    man    finder    det   godt    alligevel. 

Der  er  meget  træffende  i  denne  Spøg,  meji  det  synes  dog  som 
om  Autoritetstroen  er  større  i  Hopfens  Kina  end  i  Tyskland. 

Man  mærker  det  f.  Ex.  naar  Talen  falder  paa  Berthold 
Auerbach.  Auerbach  er  nu  en  Patriark  og  bedømmes  officielt 
sam  saadan,  privat  saa  pietetløst  som  store  Mænd  gjerne  bedøm- 
mes i  store  Byer.  Man  taler  mere  om  hans  Svagheder  end  om 
hans  Bøger,  omtrent  som  man  i  H.  C.  Andersens  sidste  Leveaar 
talte  om  denne  i  Kjøbenhavn.  Kjenderne  skatte  hans  første  Lands- 
byhistorier, om  man  end  sætter  den  første  tyske  Fortælling  af  den 
Art,  Episode  i  Immermanns  »Munchhausen«,  højt  over  disse.  Hans 
senere  Arbejder,  hans  større  Romaner,  hvor  saa  aandrige  Reflexioner 
ere  lagte  i  saa  naive  Mænds  og  Kvinders  Mund,  regnes  ikke  med. 
I  de  ikke  faa  Aar,  jeg  har  fulgt  med  de  literære  Stemninger  i 
Tyskland,  er  Dommen  over  den  gamle  Auerbach  stadig  bleven 
strengere  og  koldere,  saa  streng  og  kold,  at  den  er  uretfærdig. 
Det  er  jo  naturligt,  at  den  7<Daarige  Mands  senere  Arbejder  staa 
tilbage  for  hans  første,  men  der  er  altid  Fortrin,  Kræfter,  Ideer  i 
dem,  som  man  overser,  fordi  de  skæmmes  af  Maneren.  Der  gives 
intet  Folk,  hvem  Pietet  mod  store  Aander  (der  intet  andet  er  end 
store  Aander)  ligger  fjærnere  end  Tyskerne;  de  have  intet  Hang 
til  hvad  Carlyle  kaldte  Heltedyrkelse;  Æresbevisninger  som  de, 
Franskmændene  have  ydet  Voltaire  og  Victor  Hugo,  vare  utænke- 
lige i  Tyskland.  Den  Smule  private  Hyldest,  Goethe  modtog, 
gjaldt  Gehejmeraaden  og  Exministeren  fuldt  saa  meget  som  Poeten ; 
offentlig  er  Goethe  aldrig  bleven  hyldet  før  mange  Aar  efter  sin 
Død,  og  han  blev  dog  mere  end  80  Aar  gammel.  Man  kan  da 
ikke  undre  sig  over  den  ringe  Grad  af  offentlig  Anerkjendelse,  der 
er  bleven  Auerbach  til  Del. 

Mindst  Held  har  han  dog  havt  med  sig  paa  Theatret.  Det  er 
ejendommeligt  for  Tyskland,  at  naar  de  bedste  Skribenter  (Roman- 
forfattere som  Auerbach  og  Spielhagen)  nu  og  da  nærme  sig 
Scenen,  er  det  med  lette  og  underordnede  Arbejder,  hvis  Udfø- 
relse de  selv  nærmest  betragte  som  Rekreation,  og  som  ikke  paa 
nogen  Maade  i  Værdi  kunne  sammenstilles  med  deres  fortællende 
Produktioner.     Naar  Digtere   med  udpræget  Evne   for  Verset  som 

Paul  Heyse,  der  har  forsagt  sig  med  Held  i  næsten  alle  Digte- 
kunstens Afarter,  arter  og  atter  fole  sig  dragne  til  Scenen,  da 
mangle  deres  Værker,  hvor  højt  de  end  iøvrigt  staa,  gjerne  Nu- 
tidshvets  fængslende  Interesse.  Et  moderne  Drama  som  det, 
Augier  og  Dumas  have  skjænket  Frankrige,  savner  Tyskland  endnu 
ganske.  Dertil  har  dels  den  tyske  Aand  forliden  Virkelighedssans, 
dels  fattes  i  Tyskland  et  Samfundsliv,  der  er  støbt  i  saadanne 
store  faste  Former,  som  Dramaet  behøver  og  forefinder  i  Frankriges 
eneste  Centrum,  Paris.  Digterne  gaa  da  gjerne  tilbage  til  Sagn- 
verdenen, som  Heyse  nylig  har  gjort  det  i  El/ride,  eller  som  Wil- 
brandt  endnu  senere  har  gjort  det  i  Kriemhild. 

Kriemhild  er  en  af  de  mange  moderne  Dramatiseringer  af  de 
Sujetter,  Niebelungensagnet  rummer.  Hebbels  storartede  Forsøg 
er  bekjendt,  Ibsens  Hærmændene  har  i  de  sidste  Aar  gjort  Lykke 
paa  tyske  Skuepladse,  Men  det  har  overrasket  Mange  at  se  Wil- 
brandt  netop  paa  dette  Tidspunkt  af  sin  Udviklingsgang  gribe  et 
saa  strengt  Æmne.  Han  har  jo  i  sin  Wienerpcriode  senest  leveret 
stærkt  krydrede  Skuespil  fra  Roms  Forfaldstid  i  det  andet  franske 
Kejserdømmes  Stil.  Hans  nye  Drama  har  ikke  mere  denne  tunge 
og  dumpe  Atmosfære,  det  maler  en  naiv  og  heroisk  Tid. 

Wilbrandt  har  givet  Afkald  paa  den  Modsætning,  som  Stoffet 
naturligt  frembyder  mellem  Brynhild  og  Kriemhild,  den  vilde  og 
den  milde  Kvindelighed.  Brynhild  forekommer  slet  ikke.  Hans 
Heltinde  er  Kriemhild  og  Brynhild  i  en  Person,  den  hengivne, 
elskende  Kvinde  for  Siegfrieds  Drab  og  efter  hans  Død  Hevnerinden, 
som  kun  aander  Had.  Det  var  ikke  let  at  give  Læser  og  Til- 
skuer det  tilbørlige  Indtryk  af  det  Store  hos  Helten  Siegfried,  som 
i  Stykket  ikke  udfører  nogen  Bedrift  og  som  falder  ved  første 
Akts  Slutning.  Og  dog  er  det  lykkedes  Wilbrandt.  Siegfried  har 
det  Præg.  som  findes  hos  den,  der  altid  er  den  første  i  enhver 
Kreds  af  Mænd,  Hagens  Skinsyge,  Kriemhilds  sværmeriske  Elskov, 
Hunnerkongen  Etzels  naive  Beundring  og  Brynhilds  Had,  der  kun 
er  en  af  Kjærlighedens  Ytringsformer,  alle  disse  Følelser  pege  hen 
paa  det  Uimodstaaelige  hos  Siegfried.  Ypperligt  har  Digteren 
karakteriseret  det  Selvstændige  hos  ham,    ved    bestandig    at    frem- 

hæve  hans  højsindede  Sorgløshed.     Han  ved  vel,  at  hans  Avinds- 
mænd  ere  ham  fjendske: 

.    Doch  ich  mich  sorgen  ?  und  mein  Auge  drehen 
Nach  ihrem  Denken,  Wollen  oder  Fiihlen  ? 
So  leben  Andre  ja  in  mir,  nicht  ich. 

og  et  andet  Sted: 

Soli  die  Gedanken  ich  der  Andern  denken, 
Wo  bleibt  da  zu  den  meinen  mir  die  Zeit? 

Ved  dette  Karaktertræk  danner  han  den  polære  Modsætning 
til  sin  Drabsmand  Hagen,  der  uafladeligt  er  beskjæftiget  med  Tan- 
ken om,  hvad  Siegfried  vel  vilde  gjøre  eller  sige  i  hans  Sted. 

Paa  en  fin,  skjønt  noget  vel  reflekteret  Maade  har  Digteren 
ved  alle  disse  Figurer  ladet  deres,  mythologiske  Oprindelse  ane  og 
derved  ladet  dem  fremtræde  i  overnaturlig  Størrelse  eller  rettere 
netop  store  som  Naturen.  Man  skimter  Solguden  i  denne  neder- 
landske Kong  Siegfried,  naar  Hagen  siger: 

Mit  diesem  Hunnen,  der  sich  sonnt  in  dir, 
Wardst  du  nun  einig  gegen  uns  zu  fahren, 
Auf  deinem  Sonnenwagen  wirst  du  kommen 
Uns  wegzubrennen, 

og  man  føler  Naturmagterne  i   Brynhild  og  hendes  Medbejlerske, 
naar  Siegfried  udbryder  til  Kiemhild: 

Brunhild,  den  Winters turmtag  lieb'  ich  nicht, 
Dich  lieb'  ich,  meinen  sonnenklaren  Sommertag, 
Den  selig  warmen;  doch  im  Sonnenduft 
Schlåft  auch  Gewittersturmkraft, 

Næsten  allegorisk  bliver  Handlingen,  naar  Siegfried  endelig 
anklages  og  dræbes  for  at  have  kaldt  Brynhild  »et  Nattens  Barn«. 

Den  skjønneste  Scene  i  Stykket  er  af  rent  lyrisk  Art.  Det  er 
den  store  Maaneskinsscene,  i  hvilken  Kriemhild  udaander  sin  hele 
Kjærlighed  til  Siegfried,  og  som  gaar  umiddelbart  forud  for  hans 
Død. 

Som  Novellist  og  Versifikator  er  Wilbrandt  en  Discipel  af 
Paul  Heyse.  Af  ham  er  nys  udkommet  to  usædvanligt  nydeligt 
udstyrede  Bind,  en  med  poetisk  og  videnskabelig  Indledning  for- 
synet fuldstændig  Oversættelse  af  Giacomo  Leopardi,  hvilken  ved 
sprogligt  Mesterskab  staar  i  Rang  med  et  Originalværk.  Det 
Bind,  der  indeholder  Leopardis  Poesier,  er  indledet  med  Heyse's 
noget  ældre  Novelle  »Nerinac,  i  hvilken  den  syge  Leopardi  er 
Helten.  Det  er  en  højst  sjælfuld  Fortælling,  men  den  lider  under 
Usandsynligheden  af,  at  en  ganéke  udannet  lille  Landsbypige  her 
forelsker  sig  i  Leopardis  vanskelige  og  abstrakte  Digte,  hvoraf 
hun  næppe  kan  forstaa  mere  end  Klangen,  og  hvis  Poesi  maa 
være  og  blive  hende  utilgjængelig.  I  Indledningen  til  Prosaarbej- 
derne forsøger  Tysklands  mest  afgjort  erotiske  og  optimistiske 
Poet  at  føre  hele  Leopardis  mørke  Verdensanskuelse  tilbage  til 
hans  tragiske  Livsskjæbner  og  at  fastslaa  den  (for  Heyss  selv  saa 
betegnende)  Sætning,  at  Leopardi,  ifald  han  blot  havde  besiddet 
en  Kvindes  Kjærlighed,  aldrig  vilde  havde  været  Pessimist.  Vist 
er  kun  det,  at  Leopardi,  der  aldrig  blev  træt  af  at  lovprise  Døden 
som  den  store  Frelser  fra  al  Livets  Kval,  foretog  en  Rejse  for  at 
undgaa  Kolera-Epidemien  og  indbildte  sig  at  have  endnu  mange 
Aar  for  sig,  da  hans  Død  var  nær  \  man  tror  vel  i  slige  Tilfælde  hyp- 
pigst, hvad  man  ønsker.  Hans  Digte  og  Dialoger  ere  i  lige  høj 
Grad  ensformige  og  storladne;  hans  Minde  holdes  ganske  særdeles 
i  Ære  blandt  det  nye  Tysklands  Pessimister. 

Ogsaa  Lyriken  tæller  nogle  saadanne,  der  synge  i  en  med 
Leopardis  beslægtet  Tonart. 

En  af  de  bedste  blandt  dem  er  den  i  Østerrige  levende,  blinde 
og  syge  Digter  Hieronymus  Lortn,  der  har  fundet  en  ivrig  og 
stadig  Lovpriser  i  den  bekjendte  Berliner-Journalist  Oscar  Blumen- 
thal.     Som  Prøve  paa  Lorms  Maner  giver  jeg  disse  fire  Linier: 


Der  Glaube,  tief  von  Nacht  umstellt, 
Kann  eine  bess're  Welt  mir  hoffen, 
Der  Geist,  die  hellen  Augen  offen, 
Ist  selbst  schon  eine  bess're  Welt. 

Dog  betydeligere,  friskere  og  lidenskabeligere  end  Lorm  er 
Dranmor.  Dranmor  er  det  Pseudonym,  hvorunder  en  som  Yng- 
ling til  Sydamerika  udvandret  Schweizer  har  vundet  Digternavn  i 
Tyskland.  Han  har  uden  at  være  nogen  rig  Natur,  tilført  den 
tyske  Lyrik  to  i  den  temmelig  nye  Elementer:  Noget  af  Verdens- 
havets brede  Poesi,  et  Pust  fra  dette  Hav,  han  tidt  har  befaret,  og 
Noget  af  Tropernes  Farve  og  Glød,  hvorunder  han  lever.  Et  Digt 
med  Titelen  Febre  amarella  gjengiver  saaledes  paa  en  slaaende 
Maade  den  gule  Febers  Rugen  over  Rio  de  Janeiro  en  dejlig 
Sommeraften.  Digtet  »En  Nattevagt  c  indeholder  bitre  og  dybe 
Nattetanker  under  Farten  forbi  St.  Helena,  mens  Oceanet  hviler  i 
ophøjet  Stilhed.  Samlingen  udmunder  i  Digtet  »Requiem«,  syv 
alvorsfulde  Sange  til  Døden.  Man  sporer  Reminiscentser  af  »Childe 
Harold  c  og  »Buch  der  Lieder«  hist  og  her,  men  der  findes  en 
ny  Grundtone. 

Alt  i  Alt  maa  det  dog  siges,  at  den  skjønne  Literatur  kun 
udøver  ringe  Tiltrækningskraft  paa  den  begavede  og  ærgjærrige 
Ungdom.  Den  var  en  Gang,  var  længe  Tysklands  Stolthed;  men 
de  reelle  Spørgsmaals  Vægt  have  i  den  sidste  Menneskealder  saa 
fuldstændigt  opvejet  de  ideelles,  at  Interessen  for  den  højere 
Literatur  er  yderst  svag  i  Forhold  til  Befolkningens  Antal.  Den 
literære  Efterspørgsel  tilfredsstilles  saa  at  sige  fuldstændigt  ved 
Aviser  og  Tidsskrifter.  Bøger  kjøbes  næsten  ikke  eller  rettere  de 
kjøbes  næsten  kun  af  Lejebibliothekerne,  der  spille  en  Rolle  som 
i  intet  andet  mig  bekjendt  Land.  I  velhavende  borgerlige  Huse 
skammer  man  sig  ikke  ved  at  sluge  den  ene  Bog  fra  Lejebibliotheket 
efter  den  anden.  I  adelige  Familier  kjøber  man  kun  undtagelses- 
vis en  Bog.  Selv  Fyrstinde  Bismarck  laaner  stadigt  i  Nicolais 
store  Lejebibliothek;  ja  saa  utroligt  det  klinger  Kejserinden  af 
Tyskland  kjøber  aldrig  de  Bøger,  hun  lader  sig  forelæse  af  sin 
Lecteur.  Han  laaner  dem  ved  Hoffet  eller  blandt  sine  borger- 
lige Bekjendte. 

Deraf  Oplagenes  ringe  Størrelse  og  ringe  Antal  trods  Befolk- 
ningens Talrighed  og  borgerlige  Dannelse.  For  Bøger,  der  tilhøre 
Skjønliteraturen,    er   et  Oplag  paa  1000  Exemplarer  det  alminde- 

lige,  og  et  Oplag  udsælges  ikke  hyppigere  her  end  i  Norden,  snarere 
mindre  hyppigt.  Honorarerne  ere  følgelig  heller  ikke  større  end  i 
Danmark  for  Bøger.  Men  herpaa  beror  det  ogsaa,  at  næsten 
aldrig  nogen  Roman  eller  Novelle  orTenliggjøres  for  første  Gang  i 
en  Bog.  Aviserne  og  Tidsskrifterne  med  deres  Tusinder  af  Abon- 
nenter gjøre  det  muligt  for  Skribenterne  at  leve.  Højest  honorere 
naturligvis  de  populære  Tidsskrifter,  særligt  »Gartenlaubec .  Skribent- 
inden  Frk.  Marlitt  (egentlig  John)  faar  af  det  sidst  nævnte  Blad 
mindst  1000  Thaier  for  Arket.  De  Forfattere,  der  tilhøre  den 
egentlige  Literatur,  lønnes  naturligvis  langt  ringere;  det  højeste 
Honorar,  som  Nationens  Par  mest  bekjendte  Novellister  faa  i  de  store 
Maanedsskrifter,  er  500  Mark  for  Arket;  Bladene  betale  en  Novelle 
af  de  samme  Digtere  med  1000  Mark.  For  en  enkelt  Feuilleton 
faar  en  Forfatter,  der  regnes  til  første  Rangklasse,  i  de  største 
Blade  120  Mark.  Men  i  egentligt  Bogsalg  have  kun  følgende  For- 
fattere en  større  Afsætning:  Først  og  fremmest  Gustav  Freytag, 
hvis  nationale  Romaner  strax  sælges  i  en  30,000  Exemplarer,  der- 
næst Georg  Ebers,  hvis  arkæologiske  Fortællinger  ere  i  høj  Grad 
paa  Mode,  fremdeles  Paul  Heyse,  Auerbach  og  Spielhagen  (hvilken 
sidste  er  sin  egen  Forlaegger),  endelig  Victor  v.  Scheffel,  hvis 
større  episke  Digte  og  Studenterdrikkeviser  ere  meget  populære, 
og  Julius  Wolff,  et  lyrisk  Talent,  hvis  Romancecykler  udkomme  i 
mange  Oplag.     (Der  Rattenfanger  von  Hameln  er  den  bekjendteste.) 

Jeg  tillægger  det  større  eller  mindre  Salg  en  stor  Betydning  i 
ethnografisk  Henseende;  det  viser  Folkets  Smags-  og  Udviklings- 
standpunkt  som  Folk.  Men  det  forstaar  sig,  gaar  man  fra  denne 
udvortes  Betragtningsmaade  af  Skjønliteraturen  over  til  Spørgs- 
maalet  om  den  Anseelse,  i  hvilken  Forfatterne  staa  hos  det  Mindre- 
tal (the  happy  few),  hvis  Dom  er  den  afgjørende  og  som  efter 
længere  eller  kortere  Tids  Forløb  altid  ender  med  at  trænge  igjen- 
nem,  saa  kommer  en  hel  anden  Rækkefølge  frem. 

Gustav  Freytag,  som  saa  at  sige  officielt,  blandt  de  alminde- 
ligt og  ikke  særlig  kunstnerisk  Dannede,  gjælder  for  Tysklands 
store  nationale  Digter,  læses  og  skattes  meget  lidt  af  de  Faa. 
Man   paaskjønner   hans   historiske   Arbejder,    man   har   en   kjølig 

Agtelse  for  hans  forgudede  moderne  eller  historiske  Romaner;  man 
vurderer  hans  fornemme  Tilbageholdenhed  fra  det  literære  Hver- 
dagsliv —  det  er  Alt. 

Hvad  Georg  Ebers  angaar,  saa  staar  hans  literære  Anseelse 
ikke  i  noget  Forhold  til  hans  Romaners  Udbredelse.  Man  har  al 
Respekt  for  Mandens  Indsigter  som  Ægyptolog;  man  føler  Med- 
lidenhed med  den  haarde  Sygdom,  som  tvang  ham  til  at  opgive 
sit  Fag  og  man  beundrer  den  aandelige  Smidighed,  som  lod 
Forskeren  skyde  Ham  som  Fortæller,  men  man  tror  ikke  paa  hans 
Romaner,  man  forlanger  en  Gjenskabelse  af  Fortidens  Følelses-  og 
Tankeliv,  som  aldrig  findes  hos  Ebers.  Han  er  tro  nok  i  alt  det 
Udvortes,  i  Kostyme  og  Sædvaner,  men  hans  Psykologi  af  Ægyp- 
ten og  Oldtiden  overhovedet  indgyder  ingen  Tillid;  man  gjenfinder 
sine  Samtidige  i  de  gamle  Drapperier,  og  der  fattes  i  altfor  høj 
Grad  Stil. 

Scheffel  betragtes  af  den  mest  kræsne  Kjenderklasse  ikke  som 
nogen  Digter  af  Rang.  Man  indrømmer,  at  hans  Roman  Ekkehardt 
bærer  Præget  af  et  samvittighedsfuldt  og  aandfuldt  historisk 
Studium. 

Hans  Efterligner  Wolff  gjælder  i  de  indsigtsfuldeste  Kredse 
ikke  for  mere  end  en  behændig  metrisk  Ordgyder.  Og  med  Rette ; 
thi  hvad  Tankeindholdet  angaar,  synes  hans  middelalderligt  natio- 
nale Digtning  med  dens  mange  Hei  1  og  Ha  1-Raab  og  anden  uarti- 
kulerede Velklang  nærmest  er  Affødning  af  Omkvædet  i  Goethes 
Zigeunerlied: 

Wille  wau  wau  wau! 
Wille  wo  wo  wo! 
Wito  hu! 

Tilbage  staa  af  det  tyske  Riges  Forfattere  Spielhagen  og 
Heyse,  populære  hver  i  sin  yderst  forskjellige  Kreds,  den  første 
som  Forfatteren  af  det  nyere  tyske  Samfunds  Historie  i  Roman- 
form, den  sidste  som  udadlelig  Kunstner.  Men  Ingen  af  dem 
staar  i  Øjeblikket  paa  Højden  af  sin  Popularitet.     Størst  Anerken- 


Bourgeoisiet.  269 

delse  nyde  hos  de  egentligt  raffinerede  Læsere  i  dette  Øjeblik 
rimeligvis  Østerrigs  og  Schweiz's  to  knortede  Originalforfattere 
Anzengruber  og  Keller. 


28. 

Bourgeoisiets  politiske  Svingning. 

< 

1 6de  Januar  1879. 

Det  Bismarckske  Forslag  om  den  Straffemyndighed,  der  bør 
gives  Rigsdagen  over  dens  Medlemmer,  har  i  sin  nærværende  Form 
ikke  megen  Udsigt  til  at  gaa  igjennenv,  det  siges  at  møde  stærk 
Modstand  allerede  i  Forbundsraadet,  og  de  Nationalliberale  erklære 
det  som  alle  slige  Forslag  paa  Forhaand  for  uantageligt.  Man 
véd  jo  imidlertid,  hvad  de  National-Liberales  eller  Guvernementales 
Modstand  har  at  betyde;  deres  Blade  sikre  sig  allerede  Tilbage- 
toget ved  et  zwart  dette  kostbare  zwar,  som  Albert  i  Goethes 
»Wertherc  saa  karakteristisk  altid  fører  i  Munden,  Filistermund- 
heldet: paa  den  anden  Side.  Det  indrømmes,  at  Noget  maa  der 
gjøres  for  at  forhindre  Udskejelser,  Noget,  der  kan  forhindre 
Socialdemokraterne,  forsaavidt  de  undtagelsesvis  ikke  nyde  Fængsels- 
arrestens  Glæder,  fra  at  holde  ophidsende  Taler  i  Rigsdagen,  kun 
maa  dette  Noget  indrettes  saaledes,  at  det  ikke  tillige  kan  binde 
Munden  paa  Partiets  Negen  Lasker,  og  paa  Richter  og  Hånel  af 
Fremskridtspartiet.  Hvis  det  derimod  kunde  lykkes  at  opfinde  en 
Bestemmelse,  der  vilde  udskille  Socialdemokraterne  i  Rigsdagen 
paa  samme  Maade,  som  Socialistloven  har  udsondret  dem  udenfor 
Rigsdagen,  da  var  der  Intet  i  Vejen  for,  at  man  gav  sit  Minde, 
thi  »Socialistloven  behøver  unegtelig  et  Supplementc 

Paa  dette  Punkt  holder  den  saakaldte  liberale  Tankegang  i 
Tyskland,  og  derfor  kan  man  neppe  tvivle  paa,  at  Bismarck,  som 
ikke  gjerne  opgiver  Noget,    vil   forstaa   under   en  eller  anden  lidt 

Kronen. 


ændret  Form  ^t  sætte  sit  Forslag  igjennem.  Og  han  maa  have 
det  sat  igjennem  ved  de  National-Liberales  Hjælp,  ej  blot  fordi 
han  paa  Grund  af  de  numeriske  Forhold  i  Rigsdagen  behøver  dem 
som  Forbundsfæller,  men  fordi  han  vil  og  maa  stemple  dem  som 
Medskyldige,  fordi  det  er  hans  faste  Forsæt  at  gjøre  Bruddet 
mellem  dem  og  det  forsvindende  Mindretal  af  frisindede  Intelli- 
gente, men  fremfor  Alt  mellem  dem  og  det  store  menige  Folk 
ulægeligt  og  definitivt.  Og  de  lade  sig  trække  med.  Thi  de 
have  allerede  tabt  de  Bedstes  Agtelse,  de  føle,  at  de  er  Intet  uden 
Bismarck,  og  de  ville  ikke  undvære  Skinnet  af  at  samarbejde  med 
ham,  selv  naar  det  faktisk  kun  er  ham,  som  bearbejder  dem. 

Kortest  udtrykt  er  det  afgjørende  Træk  i  Tysklands  nye  poli- 
tiske Tilstand  det,  at  Kronen  staar  i  Begreb  med  at  tabe  sin 
Selvstændighed.  Medens  det  i  forrige  Aarhundrede  forstod  sig  af 
sig  selv,  at  Kronen  havde  at  værge  sig  paa  det  aller  mest  Ener- 
giske mod  de  begunstigede  Klassers  Fordringer  til  den  og  havde 
at  søge  sin  Styrke  i  sin  Hvilen  paa  det  brede  Folkegrundlag,  er 
denne  Tilstand  ikke  blot  forbi,  men  man  har  i  de  højeste  og 
allerhøjeste  Kredse  glemt,  at  dette  nogensinde  har  været  saaledes, 
man  forstaar  end  ikke  mere,  at  det  kan  eller  kunde  være  saadan. 
Kronens  sande  Interesse  antages  for  —  selvfølgelig  —  at  maatte 
falde  sammen  med  Adelens,  Junkernes,  de  store  Grundbesidderes 
og  store  Industrielles  Klasse-Interesser.  t)ette  er  nøjagtigt  det  stik 
Modsatte  af  Frederik  den  Stores  politiske  Ide;  det  er  det  fuld- 
stændigste  Frafald  fra  den  Tradition,  der  har  gjort  Preussens 
Kongemagt  stor  og  sikker  og  elsket.  Hvor  længe  vil  det  vare, 
inden  Kongemagten,  haandhævet  som  nu,  ikke  mere  er  hverken 
stor  eller  sikker  eller  elsket?  De  Titusindes  Konge  er  nødvendigvis 
en  meget  mindre  Magt  end  de  tyve  Millioners  Konge.  Og  med 
den  ene  store  Frederik'ske  Tradition  lader  man  nu  ogsaa  den  anden 
falde.  Det  preussiske  Hof  var  i  dets  store  Tid  det  evropæiske 
Hovedsæde  for  Kampen  mod  Klerikalisme  og  præstelig  Fordum- 
melse overhovedet.  Nu  fremtvinger  Kongen  orthodoxe  Kirkefor- 
standeres Kald  til  vigtige  Embeder,  hvorfra  Kronens  egne  Ministre 
(som  Falck)  anse  det  for  nødvendigt  at.  holde  dem  borte. 

l  184S  og  flet  følgende  Tiaar  stod  endnu  det  tyske  Bourgeoisi 
som  en  Mur  imod  Junkerp årtiet,  det  sværmede  for  konstitutionel 
Forfatning,  kaldte  sig  liberalt,  var  det  tildels  og  der  fandtes  i  et- 
hvert Tilfælde  en  svælgende  Kløft  mellem  dets  og  Junkerpartiets 
Standpunkt  I  Begyndelsen  af  ob'erne  viste  sig  de  første  Spor  til 
socialistisk  Agitation,  fra  62 — 64  blomstrede  denne  Agitation,  og 
Bismarck  lod  den  trives,  opelskede  den  tildels  endog,  fordi  den 
undergravede  det  store  borgerlige  Fremskridtsparti,  der  dannede 
Oppositionen  imod  ham.  Naar  man  nu  ser  tilbage  paa  hin  Tid, 
kan  man  ikke  holde  den  Tanke  borte,  at  en  Statsmand  af  Bis- 
marks  Genialitet  allerede  da  har  forudset,  hvorledes  det  liberale 
Parti  nødvendigvis  maatte  udvikle  sig,  saasnart  A rb ej ds standen  be- 
gyndte at  drive  selvstændig  Politik.  Han  har  sikkert  nok  begre- 
bet, at  han  ved  at  pleje  Socialismen  ikke  blot  i  Momentet  skabte 
Fremskridtspartiet  en  Fjende,  men  ogsaa  i  Fremtiden  skabte  sig 
og  Sine  en  Allieret  deri,  idet  Frygten  for  Socialdemokratiet  nød- 
vendigvis vilde  drive  Bourgeoisiet  over  i  Junkerpartiets  Arme.  For 
Tiden  er  der  i  Tyskland  (saa  lidt  som  i  Danmark)  nogen  virkelig 
Forskjel  paa  de  store  adelige  Grundbesidderes  og  Bourgeoisiets 
politiske,  o:  ant  i  konstitutionelle  Standpunkt,  og,  vel  at  mærke,  det 
er  Middelklassen,  ikke  Adelen,  der  har  skiftet  Holdning  og  Prin- 
ciper. Den  pommerske  Junker  staar  i  alt  Væsentligt  endnu  der, 
hvor  han  1848  stod;  han  er  bleven  lidt  moderniseret,  han  er  rigs- 
tro,  istedenfor  blot  preussisk,  har  akcepteret  den  nationale  Ide  og 
den  Bismarckse  Revolution  fra  oven,  men  i  økonomiske  og  konsti- 
tutionelle Spørgsmaa!  er  han  nøjagtig  den  gamle.  Det  er  Borger- 
manden i  Berlin  og  Magdeburg  og  Krahwinkel,  som  er  forvandlet 
Det  er  den  Bismarckske  Politiks  utvivlsomme  Udbytte  og  tvivl- 
somme Triumf,  at  have  slaaet  Bourgeoisiets  gamle  Liberalisme 
saaledes  i  Smadder,  at  de  Nationalliberale  og  det  gamle  Højre  i 
Forening  nu  i  det  nye  Rige  kunne  danne  det  ene  store  konserva- 
tive Parti,  som  et  saaledes  styret  Rige  behøver.  Ja  >konservativ< 
er  endog  et  afskaffet  Ord,  man  siger  nu  paa  sin  Tysk  staatserhal- 
tend  og  insinuerer  saaledes  paa  den  virksomste  Maade,  at  hele  den 
gamle    Fremskridtspolitik     nu    maa    betragtes    som    ikke    mindre 

stats-nedbrydende  end  Socialismen.  Den  Rest  af  det  gamle  Frem- 
skridtsparti, som  dengang,  da  et  Flertal  udsondrede  sig  deraf 
under  Navnet  Nationalliberale,  endnu  beholdt  det  gamle  Partinavn 
og  under  dette  fortsætter  Oppositionen,  er  i  sit  Manchestervæsen 
saa  magtesløs,  at  det  som  Lod  i  den  politiske  Vægtskaal  stedse 
vejer  mindre.  I  den  politiske  »Fremskridtsklubc  i  Berlin  findes 
ingen  Unge;  to,  siger  to,  Studenter.  Og  saaledes  øjnes  der  ingen 
anden  Løsning  af  den  politiske  Knude  end  den,  som  fremkommer 
under  en  Krise.  Den  sociale  Revolution  staar  truende  i  Baggrun- 
den; i  hvor  lang  Tid  den  endnu  vil  kunne  besværges,  kan  Ingen 
sige;  den  vil  sikkert  endnu  længe,  meget  længe  kun  existere  som 
det  røde  Spøgelse.  Men  den  eneste  Mulighed,  der  kunde  for- 
hindre, at  dette  Spøgelse  en  Dag  om  mange  Aar  faar  Liv  og 
Blod,  det  var,  hvis  det  var  muligt,  at  der  fødtes  en  tysk  Monark, 
som  virkelig  formaaede  at  tænke  paa  egen  Haand,  som  kunde  løs- 
rive sig  fra  sine  Omgivelsers  Indflydelse  og  havde  Vilje  og  Evne 
til  at  tage  den  sociale  Omvæltning,  der  maa  komme,  i  sin  Haand. 
Men  da  det  tyske  Kejserdømme  er  og  bliver  en  Militærmagt  og 
da  det  sociale  Fremskridts  Betingelse  er  Bruddet  med  Militarismen, 
er  Tilfældet  ikke  tænkeligt. 

Der  var  en  Tid,  da  den  tyske  Borgerstand  endnu  forstod  sine 
Tænkere  og  Digtpre;  det  var,  da  den  ogsaa  politisk  var  berørt  og 
bevæget  af  Ideer.  Man  behøver  kun  at  iagttage  den  herskende 
Middelklasses  Forhold  til  Poesien  og  Videnskaben  for  at  se,  hvor 
den  aandeligt  holder.  Allerede  Lassalle  skrev  med  Vemod:  »Saa- 
vidt  er  det  da  kommet,  at  de  Store  og  Gode  i  vort  Folk,  vore 
Tænkere  og  Digtere,  flyve  hen  over  Hovederne  paa  vor  Borger- 
stand som  en  Flok  Traner,  og  intet  Andet  af  dem  har  naaet  ned 
til  denne  Masse  end  en  tom  NavneJyd.  Borgeren  fejrer  Fester  for 
vore  Tænkere  —  fordi  han  aldrig  har  læst  deres  Værker  I  Han 
vilde  brænde  dem,  hvis  han  havde  læst  dem.  Han  sværmer  for 
vore  Digtere,  fordi  han  kan  citere  dem  og  har  set  og  læst  et 
eller  andet  Stykke  af  dem,  men  aldrig  har  tænkt  sig  ind  i  deres 
Verdensanskuelse. c  Enhver,  der  forstaar  at  iagttage,  vil  have 
Interesse   af  at  se,    hvorledes    de   store   tyske  Forfattere    nutildags 

serveres  Folket.  Det  er  allerede  kommet  saa  vidt,  at  Middelstan- 
den ikke  mere  læser  Klassikerne  direkte,  Borgeren  læser  hvad  den 
højt  ansete  Gehejmeraad  eller  Professor  skriver  om  dem  eller  cite- 
rer af  dem,  Indlæg,  af  hvilke  det  paa  det  Klareste  fremgaar,  at 
den  store  Afdøde  var  netop  saadan  en  Art  Mand  som  den  højt- 
ærede Hr.  Gehejmeraad  eller  Professor,  en  vis  Mand,  en  rolig 
Mand  og  en  loyal  Mand.  Kommentatorens  Forhold  til  den  store 
afdøde  Poet  er  ganske  det  samme  som  Højærværdighedens  (efter 
Søren  Kierkegaards  Yndlingsfremstilling)  er  til  den  længst  af- 
døde Martyr.  Af  Højærværdighedens  Skildring  fremgaar  det, 
at  den  døde  Martyr  var  et  Sandhedsvidne  netop  af  den  Art,  som 
Højærværdigheden  selv;  af  Kommentatorens  Fremstilling  ses  det,  at 
den  store  døde  Skribent  var  ganske  som  den  ærbare  skrivende 
Professor  og  ganske  som  Spidsborgeren  altid  har  tænkt  sig,  at  de 
sande  store  Mænd  maatte  være.  I  Danmark,  der  frembyder  saa 
mange  Paralleler  til  Tyskland,  er  Forholdet  til  Literaturen  et  ganske 
lignende.  Man  behøver  til  Bevis  kun  at  henpege  paa  de  to  Billed- 
støtter af  Oehlenschlager  og  Holberg,  som  den  nulevende  Genera- 
tion har  rejst  udenfor  det  kongelige  Theater  i  Kjøbenhavn.  Der  ses 
de  to  store  Afdøde  —  som  den  nulevende  Slægt  tænker  sig  dem: 
for  det  Første  begge  gamle,  dernæst  begge  siddende  og  satte,  den 
ene  fed,  den  anden  svækket  af  Alder.  Af  Oehlenschlagers  revolu- 
tionære Ungdomsild,  af  Holbergs  overlegne  og  udfordrende  Vid 
intet  Spor.  Ganske  saa  sløv  og  stump  er  vel  ikke  Opfattelsen  af 
den  store  Poesi  i  Tyskland,  men  der  spores  en  Analogi. 

Gaar  man  fra  Poesien  til  Videnskaben,  saa  vil  man  snart  se, 
at  en  stor  Del  af  Undervisningen  paa  de  tyske  Universiteter  er 
bleven  tendentiøs,  er  bleven  taget  i  den  herskende  Klasse-Interesses 
Sold.  Det  opfattes,  selv  om  det  ikke  siges  altfor  højt,  som  Pro- 
fessorens Opgave  at  anbefale  og  at  advare,  først  i  anden  Række 
at  forske  efter  Sandheden  og  fremstille  den.  De  samme  juridiske 
Professorer,  der  for  15  Aar  siden  i  deres  Foredrag  hævdede  Uret- 
færdigheden af  Undtagelseslove,  holde  nu  hele  Forelæsninger  for 
at  bevise  disses  Berettigelse,  ja  Nødvendighed.  Den  filosofiske  Pro- 
fessor,   der  ikke   sejler  i  sine  Kollegers  Kjølvand,   bliver   staaende 

som  extraordinarius  og  forfremmes  ikke,  selv  om  han  bliver  60 
Aar  gammel,  til  ordinær  Professor.  Lad  ham  gjøre  sin  Pligt  og 
f.  Ex.  fremstille  Fichte  som  den  store  Patriot,  men  i  Tavshed 
forbigaa  visse  andre,  mindre  gjerne  hørte  Partier  af  Fichtes  Lære. 
Ogsaa  Fichte  skal  gjøres  til  en  Gehejmeraad  som  vore  Da- 
ges; lægger  man  lidt  til  ham  og  trækker  man  lidt  fra  ham,  kan 
man  godt  faa  en  saadan  ud.  Den  naturvidenskabelige  Professor 
maa  helst  som  Virchow  opponere  mod,  at  man  foredrager  Darwi- 
nismen for  de  Uddannede.  Er  han  derimod  meget  ivrig  Darwi- 
nist, bør  han  som  Professor  Oscar  Schmidt  skrive  store  Artikler 
for  at  bevise,  at  Darwinismen  og  Socialismen  intet  har  med  hinan- 
den at  gjøre.  Et  dannet  Menneske  rødmer  maaske  over  Stupidite- 
ten af  en  saadan  Afhandling.  Thi  hvem  Djævlen  uden  en  Forrykt 
kan  det  falde  ind,  at  en  naturvidenskabelig  Afstamningstheori  og 
en  social-økonomisk  Retning  have  Principer  tilfælles.  Men  det  er 
bedre  at  synes  dum  og  at  skrive  for  de  dumme,  end  at  synes 
uloyal  og  lægges  for  Had,  og  saa  sætter  den  lærde  Professor  sig 
ned  og  skriver  Afhandlinger,  som  synes  beregnede  paa  Skole- 
drenge-Intelligenser. Men  saa  stupidt  Sligt  end  er,  det  er  lærerigt 
som  et  blandt  mange  Symptomer  paa  en  skræmmet  Klasse-Interesses 
Konvulsioner. 


29. 

Tyske  Kvindetyper. 

II.  Jan.   1879. 

Mest  oprindelig,  mest  elementær  træder  Stammens  værdifulde 
Ejendommeligheder  frem  hos  enkelte  Kvinder,  der  i  Dannelse  ikke 
hæve  sig  stort  over  det  menige  Folk,  men  som  dog  have  Hjærtets 
Kulturpræg.  Jeg  har  fundet  saadanne  paa  Landet  i  Nordtyskland 
og    blandt    de    fra    Amerika    tilbagevendte   Emigranters    tyskfødte 

Udiandet  uden  Berøring  med  det  frem- 
end   snævert   Forhold    til    Hjemlandets 


Hustruer,  der  have  levet 
mede  Liv,  i  uafbrudt  or 
Aand. 

Hvad  der  hos  dem  overrasker  er  Hjærtets  Blødhed  og  grænse- 
løse Godhed.  Deres  Livs  Enfoldighed  bestaar  i  en  uafbrudt  Ofren 
sig  for  Andre,  det  vil  sige  for  Mand  og  Børn,  for  Familien,  der 
udgjør  deres  Verden.  Hverken  Land  eller  Stat  existere  i  Grunden 
for  dem.  Deres  Godhed  er  ikke  djærv  og  forstandig  som  Almuens 
Godhed  hos  de  romanske  Folk,  har  ikke  det  praktiske  Sving  som 
hos  Englænderinderne,  heller  ikke  den  tindrende  Inderlighed,  som 
er  Særkjendet  for  Godhed  hos  den  jødiske  Stamme;  det  er  en  bred, 
dyb  Følelse,  som  gjerne  ytrer  sig  i  Ord,  dvæler  ved  sig  selv,  ja 
nu  og  da  svælger  i  Fornemmelsen  af  sin  Existens.  Den  tyske 
Kvinde  nøjes  ikke  med  at  føle,  men  finder  Behag  i  at  føle,  er  i 
sit  Væsen  følsom.  Den  Tilbageholdenhed  i  Følelsens  Udtryk,  som 
har  gammel  Hævd  paa  sig  i  Norden,  er  lige  saa  sjælden  her  som 
den  moderne  dansk-norske  Frygt  for  at  gjørc  sig  latterlig  ved  at 
lægge  Følelsen  for  Dagen.  Man  frygter  i  Tyskland  ikke  synder- 
ligt at  gjøre  sig  latterlig;  man  frygter  endog  kun  i  ringe  Grad  at 
blive  vammel.  Der  er  faa,  som  le,  og  mange,  der  paa  Følelses- 
omraadet  ikke  let  faa  for  meget  af  Tilskuestillen. 

Hvor  nu  denne  Hjærtensgodhed  er  forenet  med  Forstand  og 
Forstandskultur.  er  den  sikkert  meget  tiltrækkende,  selv  i  Længden, 
hvor  den  blotte  Følelsesfylde  vilde  trætte  og  kjede.  Jeg  har  set 
nogle  Exempler  eller  rettere  nogle  Glimt,  som  have  overrasket 
mig.  For  mig  viser  sig  i  dette  Øjeblik  Fysiognomiet  af  en  Dame  paa 
henved  60  Aar,  Enke  efter  en  af  Tysklands  berømteste  Retslærde 
og  det  en  Mand,  der  var  ligesaa  nobel  af  Karakter  som  udmærket 
ved  Intelligens.  Hendes  Væsen  er  en  englelig  Blidhed  og  hendes 
Smil  ligesaa  klogt  som  mildt,  Skikkelsen  saa  smuk,  fin  og  værdig, 
at  man  dvæler  ved  den  med  ikke  ringere  Behag  end  ved  en  ung- 
dommelig Skjønheds.  Denne  Bedstemoder  har  en  formeligt  jom- 
fruelig Ynde.     løvrigt  mere  Dannelse  end  egentlig  Opfattelsesevne. 

Samme  Grundpræg  men  stærkere,  og  forbundet  med  mere  øvet 
Forstand  har  jeg  truffet  hos  Frøken  v.  Q.,  en  ugift  Pige  midtiTredi- 

tisk,  som  i  religiøs  Henseende.  Et  fremherskende  og  i  høj  Grad 
nationalt  Træk  hos  hende  er  hendes  Videbegjærlighed  og  Lære- 
lyst. De  tyske  Kvinder  læse  gjerne,  tænke  og  drømme  meget  over 
det  læste.  Derimod  have  de  sjældent  Selvstændighed  nok  til  paa 
egen  Haand  at  vælge  deres  Læsning. 

I  høj  Grad  modificeret,  næsten  uigjenkjendelig,  møder  nu  den 
germaniske  Grundtype  En  hos  de  Kvinder,  som  have  et  fremher- 
skende preussisk  Præg. 

Jeg  har  et  Par  Stykker  i  min  fjærnere  Bekjendtskabskreds. 

Fru  L.  K.,  fyrretyveaarig,  fører  meget  stort  Hus,  ejer  selv  det 
Sted,  Familien  bebor,  beliggende  i  Stadens  fineste  Kvarter  med 
vidtstrakt  Have.  Manden  er  en  anset  liberal  Politiker,  i  det  offent- 
lige Liv  en  Karakter,  skjønt  altfor  ordrig,  i  Privatlivet  godmodig, 
principløs  med  en  spredt  og  antikveret  Begavelse;  der  finder  slet 
intet  aandeligt  Samkvem  Sted  mellem  Konen  og  ham.  Fru  K.  er 
et  Skelet  med  rynket  Ansigtshud  og  slavisk-preussiske  Ansigtstræk, 
Salondamé  med  et  Skjær  af  literær  Dannelse,  politisk  radikalere 
end  Manden.  Hendes  Stemme  er  klar,  noget  skarp,  hun  taler 
gjerne  og  ret  godt  for  sig.  Hun  er  energisk,  hensynsløs  og  svær- 
mer for  Hensynsløshed  og  Energi,  indbilder  sig  at  være  fuldstæn- 
digt fordomsfri,  og  gjør  aldrig  noget,  som  kjeder  hende.  Hun  giver 
store  Selskaber  for  Rigsdagens  Medlemmer  af  Mandens  Parti,  men 
forsvinder  ofte  efter  en  Times  Forløb,  taler  kun  med  sine  Yndlinge, 
behandler  de  fleste  fra  oven  nedefter.  Hun  gjør  sig  aldeles  ingen 
Umage  for  at  være  Værtinde,  men  hendes  bryske  Væsen  tiltrækker 
og  tiltaler  mange.  Hendes  Dannelse  bestaar  lagvis  af  det  Forskjel- 
lige,  hun  har  lært  af  de  begavede  Mænd,  med  hvem  hun  har  været 
fortrolig;  der  er  i  hende  formelige  geologiske  Dannelseslag;  man 
siger  til  sig  selv,  medens  man  taler  med  hende:  Ahl  det  skriver 
sig  fra  den  bekjendte  T.;  det  stammer  fra  den  berømte  L.  osv. 
Langt  fra  at  lægge  an  paa  at  skjule  alle  disse  Forhold,  stræber 
hun  snarere  at  stille  dem  tilskue.  Hendes  Forbindelse  med  Man- 
den har  aldrig  været  lykkelig,  og  hun  har  ladet  sig  trøste,  som 
hun  kunde  og  vilde.  Men  hendes  Fripostighed  og  Djærvhed  er 
saa  stor;    der  er  en  saadan  Kommandotone   i   hendes  Væsen,    at 

hun  trods  Alt  hævder  sin  Plads  i  Selskabet  med  oprejst  Hoved. 
En  Dag  kort  efter  Fredsslutningen  var  der  flere  franske  Damer  til- 
bords hos  hende.  Samtalen  førtes  paa  Fransk,  som  hun  taler 
godt,  men  haardt.  Der  blev  buden  Haresteg  omkring  og  en  af 
Herrerne,  en  Senator  fra  en  af  Hansestæderne,  tillod  sig  i  Anled- 
ning af  Haren  overfor  en  af  de  franske  Damer  den  plumpe  Vittig- 
hed: »om  hun  vilde  modtage  et  lille  Stykke  af  denne  hendes 
Landsmande  Med  den  tørreste  Tone  bad  Husets  Dame  ham  tage 
sine  Ord  tilbage  og  gjøre  Undskyldninger,  og  da  han  forgjæves 
havde  stræbt  at  slaa  Sagen  hen  i  Spøg,  bad  hun  ham  efter  Maal- 
tidet  koldt  og  bestemt,  men  i  de  nærmest  staaende  Gjæsters  Over- 
værelse om  at  tage  sin  Hat  og  gaa  sin  Vej  for  ikke  oftere  at  vende 
tilbage.  Det  er  det  eneste  Exempel  paa  selskabelig  Justits,  jeg  i 
mit  Liv  erindrer  at  have  set  udøvet  af  en  Dame.  Indtrykket  var 
pinligt,  det  følger  af  sig  selv,  men  det  Resolute  i  Fruens  Adfærd 
tog  sig  godt  ud.  Hun  skaffede  sine  franske  Gjæster  den  eklatan- 
teste Oprejsning  —  paa  sin  Preussisk. 

En  anden  Variant  af  samme  Type  er  Fru  S.  Y.,  et  mærkvær- 
digt Fænomen  i  Trediveaarene,  rank,  klarøjet,  kold  og  dog  for- 
fængelig, i  Smug  noget  behagelysten,  men  for  stolt  til  at  være 
ved  det.  Lutter  Vilje ;  saare  lidt  Evne  har  hun  faaet  som  Skjænk 
af  Naturen.  Hun  har  rejst  meget,  set  det  Meste  af  den  civilise- 
rede Verden,  ikke  blot  næsten  hele  Evropa,  men  Asien  og 
Avstralien.  Hun  kan  mange  Sprog  og  udtaler  dem  alle  daarligt, 
læser  dem,  ogsaa  deres  Poesi,  stadigt  og  haardnakket,  men  uden 
at  have  Fornøjelse  deraf,  kun  for  at  overvinde  de  sproglige  Vanske- 
ligheder og  kunne  sige,  at  hun  har  læst  det  eller  det.  Hun  er  altfor 
hovmodig  til  ikke  at  være  sanddru,  og  vilde  aldrig  sige,  at  hun  kjendte 
en  Bog,  hun  ikke  havde  læst.  Resultatet  af  alle  hendes  Rejser  er 
det,  at  Tyskland  er  det  mest  gediegne  Land  paa  Jordkloden  og 
Tyskerne  de  første,  ja  eneste  egentlige  Mennesker.  Da  en  Eng- 
lænder kort  efter  den  fransk-tyske  Krig  sagde  til  hende:  »Nu, 
Frue,  er  Deres  Folk  jo  blevet  la  grande  nation,  svarte  hun  paa 
sin  korte  Maade:  »Blevet?  Det  har  vi  altid  været  c.  Hun  læser 
jævnlig  franske   Blade    for   at    finde  Dumheder  og   Uvidenhedsfejl 

deri  om  Tyskland  og  lever  i  8  Dage  af  hver  saadan  Dumhed,  hun 
finder.  Hun  hader  Professor  Rouleux,  fordi  han  satte  Ordene: 
billig  und.  schlechl  i  Omløb  om  den  tyske  Industri  paa  Filadelfia- 
udstillingen.  Hun  betragter  det  som  det  mest  fremspringende  Træk 
og  det  sørgeligste  hos  Tyskerne,  at  de  finde  en  Fornøjelse  i  at 
nedsætte  deres  Eget  og  rose  alt  Fremmed  —  noget,  jeg  efter  Op- 
hold mellem  en  hel  Del  af  Evropas  Folkeslag  har  fundet  at  de 
alle  sige  om  sig  selv;  selv  i  Frankrig  er  dette  en  fast  Tale- 
maade  om  Franskmændene,  der  af  Andre  anses  for  saa  selvgode*, 
i  Tyskland  er  dette  nu  den  staaende  Vending,  hvorunder  den  tyske 
Chauvinisme  fremhæver  det  store  Fædrelands  Storhed.  Fru  Y. 
kan  spille  Klaver,  som  alle  tyske  Damer  kan  det,  men  hun  er 
uden  oprindeligt  Gehør;  ved  Jernflid  har  hun  lært  sig  det,  hun 
kan.  Hun  tegner  og  maler  Akvareller,  men  uden  oprindelige 
kunstneriske  Anlæg,  hun  har  villet  kunne  male  Akvarel  og  hun 
kan  det.  Hun  er  en  Natur,  som  kun  aandei  i  Modsigelseslyst ; 
hun  fortvivler,  naar  hun  maa  give  en  Anden  Ret  i  Disputen  og 
indrømmer  aldrig,  at  hun  selv  har  Uret.  Hvad  der  er  i  hende  af 
Forstand,  er  en  af  for  megen  Vilje  fordærvet  Forstand.  Hun  er 
en  snorlige,  aldeles  revolutionær  Natur,  oprørsk  til  det  Yderste, 
kritisk  overfor  enhver  Regel  og  Norm;  men  uden  Gnist  af  Frisind. 
Ligesaa  revolutionær  som  hun  er,  ligesaa  tvangssindet  er  hun;  hun 
ønsker  kun  Frihed  for  sig  selv.  For  Tiden  er  hun  strengt  konserva- 
tiv, Tilhængerinde  af  Beskyttelsestold,  Socialistlove  og  Bismarck. 
Ikke  at  hun  beundrer  den  sidste  —  Beundring  er  overhovedet  ikke 
hendes  Fag  eller  Sag  —  men  hun  anerkjender  ham,  som  det  ene 
gode  Hoved  anerkjender  det  andet. 

Det  er  paafaldende,  saa  Følelseslivet  hos  disse  Kvinder  er 
trængt  tilbage,  paafaldende  saa  fjærnt  det  preussiske  Væsen  hos 
dem   staar    det   centralt    germaniske    hos   andre.     De  repræsentere 

I  den  haarde  Pol  af  Kvindernes  Sjæleliv  som  hine  den  følsomme. 
Mellem   disse   Yderligheder   finder   nu   talrige  Overgange  Sted. 
Der   er    f.    Ex.    den   stive,    rolige    Westfale rinde.     Jeg    tænker 
i  dette  Øjeblik  paa  Fru  E.  D.  halvtresindstyveaarig,  men  endnu  ganske 
smuk,  Thusnelda-Typen,    urimeligt  stolt,  med  en  stilfærdig  Værdig- 

hed  i  alle  Bevægelser.  Har  sin  ældgamle  Moder  boende  hos  sig 
og  er  en  god  Datter  for  hende,  er  en  varmtfølende  Hustru  for  sin 
ejendommeligt  og  sært  begavede,  men  ligesaa  stolte  Mand.  Hun 
har  en  Søn,  der  er  Uhlan  og  kalder  ham  altid  »min  Søn  Uhla- 
nen«.  Temmelig  stort  Hus,  arvet  og  erhvervet  Rigdom,  men  den 
største  Tarvelighed  og  Simpelhed  i  Levevis.  Hun  ser  ud  som  en 
Statue,  saa  fuld  af  Holdning  er  hun;  lidt  stiv  er  en  saadan  Statue, 
hvor  smuk  den  ogsaa  er.  Hun  synes  at  respektere  sit  eget  Hoved, 
saa  højt  bærer  hun  det.  Politiske  Interesser  og  en  hel  Del  Indsigt, 
flersidig  Dannelse,  af  fremmed  Paavirkning  engelsk  tydelig,  men 
svag.  Det  er  overhovedet  øjensynligt,  at  engelske  Indtryk  ere  de 
eneste,  der  hos  dem  af  de  tyske  Kvinder,  som  ere  i  høj  Grad  tyske, 
villigt  allierer  sig  med  det  oprindelige  Præg. 

En  fængslende  Kombination  fremkommer  derfor  hos  de  mange 
i  Amerika  fødte  eller  opdragne  unge  Kvinder,  der  som  Døtre  af 
Emigranter  ere  vendte  tilbage  til  Tyskland  efter  Aaret  1870.  Hos 
dem  er  noget  af  den  amerikanske  Uafhængighed  og  det  amerikanske 
Storsyn  harmonisk  sammensmeltet  med  det  tyske  Inderlighedsliv. 
Fru  M.  D.  gift  med  en  ung,  højtstillet  Embedsmand  er  et  Exempel. 
En  slank  Brunette  med  sjælfulde  Øjne  og  et  varmt,  stort,  noget 
nærsynet  Blik;  raadyragtigt  bygget  med  et  Ansigt,  som  er  for  ud- 
tryksfuldt til  at  kunne  kaldes  regelmæssigt  smukt.  En  fin  Natur, 
et  sørgmodigt  Sind  i  et  svagt  Legem,  med  Hang  til  Enthusiasme 
og  Sværmeri.  En  dyb,  ægte  germanisk  Sensibilitet;  lidenskabelig 
Ærgjærrighed;  overordentlig  og  hurtig  Opfattelsesevne;  slet  ingen 
selskabelige  Talenter,  men  mange  og  grundige  Kundskaber.  Hun 
er  god  uden  i  mindste  Maade  at  være  naiv;  et  Schillersk  Tempera- 
ment; havde  Schiller  kunnet  skildre  unge  Kvinder,  havde  han  skildret 
en  som  hende.  Hun  kan  gaa  op  i  en  Bog,  som  hun  læser,  fyldes  af 
den,  saa  hendes  Bryst  er  ved  at  sprænges.  —  Dette  er  hos  hende  det 
oprindeligt  tyske  Naturel  og  hertil  har  saa  den  amerikanske  Opdra- 
gelse føjet  en  levende  Selvstændighedsdrift,  Lysten  til  at  være  noget 
ved  sig  selv,  gjøre  sig  gjældende  som  Personlighed  ogsaa  udenfor 
den  snævre  Familiekreds.  Men  ved  Forældrenes  Tilbagevenden 
til  Tyskland  bleve  disse  Spirer  brudte  eller  dog  hæmmede  i  Væxten. 

Hun  blev  gift  med  den  første  Mand,  der  forelskede  sig  i  hende,  og 
i    hvem  hun  blev  forelsket,    og   ophørte  nødvendigvis   fra  da  af  at 
leve    som    selvstændig  Personlighed,    skjønt  hun   har  en  Art  skole- 
ragtig Morskab   af  hans  Embedspedanteri   og  det   Filisteri   hos 
i,   som    en    kejserlig  tysk  Embedsstilling    bibringer  sine  Beklæ- 
Ved   det  tyske  Ægteskab    blev   hun    indfanget   i    de   tyske 
Forestillinger    om    Nødvendigheden    af  Kvindens    ubetingede   Op- 
gaaen  i  Familielivet,  og  Ærgjærrigheden  i  hende  indskrænkedes  til 
s*^-dan  noget  som  Ønsket  om  at  se  Manden  avancere  rask  op  ad 
E*»bedsstigen.     Hun  havde  oprindeligt  en  stor  Videlyst;  den  har  i 
\>^slcland  slaaet  sig  paa  Læsning  udelukkende;    thi  den  angelsach- 
^•ce  Evne   til   at   lære   af  Livet   sløves   i  Tyskland.     Her  træffer 
netop  blandt  de  bedste  yngre  Kvinder  mange  som  hende:  De 
set  meget  og  dog  næsten  intet  oplevet,   fordi  de  ikke  forstaa 
Sjøre  Erfaringer.     Skjøndt  sexogtyveaarig  uddrager  hun  endnu 
^*    intet  almindeligt  Resultat  af  hvad  hun  i  sin  Nærhed  ser,    end 
***<ire  af  hvad  hun  i  Afstand  øjner;    hun  er  for  renligt  opdraget 
*      ^t  forstaa  det  Slette   og  altfor  vingestækket  og  tæmmet  til  at 
*^***ne  bekjæmpe  det.     Det  som  under  andre  Forhold  havde  kunnet 
*a,v^  et  haarderc  eller  dog  kraftigere  Element  i  hendes  Væsen,  er 
&*^v<t  til  en  vis  ydre  Stivhed.     Saa  blid   hun  end  er,    antage  dcr- 
<>*"     Fremmede  hende  for  overordentlig  stolt. 

For  30  Aar  siden  fik  den  Art  Kvinder  en  dygtigere,    betyde- 
m^*fc*"  Karakterudvikling,    skjondt    de    ganske   vist  blev  mindre  for- 


rie og  mindre  indsigtsfulde.     Fru  J.  O  ,    en    stor   majestætisk 
*10jridine    mellem    halvtredsindstyve    og    tredsindstyve    Aar    er    et 
~" >Ccr*lpel.     Hun  er  gift  med  en  af  Mændene  fra  48.     Hun  er  Dat- 
^f  en   strengt   konservativ  General,    trodsede    sin  Fader    for    at 
sin  Mand  og  gjorde  Bevægelsen   1848  med.     Da  hendes  Mand 
voger  bleve    dømte    til  Døden,    reddede    hun    ved    Aandsnær- 
I*  -«<;  begges  Liv;    den  sidste,    en  den  Gang  spinkel   ung  Mand, 

hun  med  sig  til  Schweiz   forklædt   som   hendes   Kammerpige, 
aa  flygtede  hun  med  sin  Mand   til  England   ng  vendte  for  10 
J^^*"     siden  tilbage  til  Tyskland.     En  af  de  værdigste  og  alvorligste 
^Ideskikkelser.  jeg  har  truffet,  med  et  Præg  af  stille  Fornemhed, 

som  er  velgjørende.  Selv  adelig  har  hun  ægtet  en  borgerlig  født 
Mand,  der  er  hende  værdig,  en  af  de  smukkeste  Mænd,  noget  Øje 
kan  se.  Hun  er  ikke  bleven  engelsk  i  England,  men  hun  er 
bleven  endnu  mere  reserveret,  endnu  mindre  kordial  og  gemytlig 
end  hun  var.  Hun  er  fuldstændigt  uden  Chauvinisme,  meget  util- 
gjærigelig  for  Fremmede,  men  alvorlig,  meddelsom  mod  dem,  hun 
kjender.  Kun  én  Gang  har  jeg  set  hende  uhøflig.  Det  var  mod 
en  gammel  Garibaldisk  General  af  ungarsk  Herkomst,  der  i  sin 
Ungdom  har  været  en  Hugaf,  men  i  den  senere  Tid  er  udartet  til 
et  højst  selvtilfreds  Vrøvl,  der  ikke  aner,  at  han  kan  kjede,  en 
Eventyrer,  hvem  Dampen  er  gaaet  af,  en  Condottiere,  i  hvem  der  vel 
en  Gang  var  Krudt,  men  hvis  Krudt  nu  er  sørgelig  vaadt.  Hun  traf 
ham  paa  tredje  Sted  og  da  han  fortabte  sig  i  en  endeløs  Fortælling  om 
egne  Bedrifter,  rejste  hun  sig  op  midt  i  en  af  hans  længste  Perio- 
der og  bød  Selskabet  Farvel.  Han  spurgte  fuldstændig  forvirret: 
Hvem  var  den  Dame,  der  gik? 

I  høj  Grad  tysk  er  hos  denne  dog  ikke  smaaborgerligt  anlagte 
Kvinde  den  ivrige  Hængen  over  Manden  og  Hægen  om  ham,  der 
er  mere  pinlig  end  velgjørende  for  Kjærlighedens  Gjenstand.  Hun 
er  skinsyg  paa  sine  egne  Døtre,  naar  Manden  benytter  deres  isteden- 
for  hendes  Hjælp  til  sine  literære  Arbejder.  I  Tyskland  er  som 
Regel  Hustruen  mindre  opfyldt  af  Børnene  end  af  Manden;  hun 
betragter  ham  i  endnu  langt  højere  Grad  end  dem  som  en  Ejen- 
dom, hun  ved  Ægteskabet  har  erhvervet. 

Skjøndt  meget  forskjellig  fra  det  preussiske  Præg  staar  Racekarak- 
teren i  det  nordvestlige  Tyskland  dog  i  Grunden  nærmere  ved  den 
brandenburgske  end  ved  den  schwabiske.  Man  træffer  her  hos 
Kvinden  den  samme  noget  stive  Korrekthed,  noget  tørre  Ordens- 
sans, som  længere  mod  Øst.  Tyskens  korrekte,  skriftsprogagtige 
Klang  i  det  Hannoveranske  er  ogsaa  meget  forskjellig  fra  de  syd- 
tyske, naive  Dialektlyde  og  fra  Wienerindernes  yndefulde  Skjødes- 
løshed  i  Udtalen.  I  Nordvesten  er  selve  Sprogets  Tone  gesittet  og 
ærbar;  Friskheden  er  uden  Sværmeri,  Sundheden  er  uden  Poesi, 
Poesien   uden  Romantik.     Og    dog    er   her  Friskhed,    Sundhed  og 

Poesi  i  Kvindesjælene.     De   ere   ikke   forstandige  og  viljeskraftige 
som  den  slavisk-preussiske  Type  er  bleven. 

Fru  C.  L.  kan  være  et  Exempel.  Manden  er  et  uroligt  Ho- 
ved, ikke  meget  begavet,  men  meget  energisk;  en  Natur  med  Hang 
til  Explosioner  og  vanskelig  at  forstaa.  Hun  er  et  ganske  elemen- 
tært nordgermanisk  Naturel;  en  kraftig  Sjæl  i  et  kraftigt,  harmo- 
nisk Legeme.  Hun  er  blond  som  Kornet,  gaar  paa  sine  Fødder  saa 
smukt  (skjønt  ikke  saa  frit)  som  en  romersk  Model,  danser  gjerne, 
synger  med  en  rig,  fuld  Stemme.  Megen  Følelse  og  slet  ingen 
Romantik.  Der  er  i  Typen  noget  af  Goethe's  Dorothea  med  en 
Tilsætning  af  barnlig  Overgivenhed  og  lattermildt  Skjælmeri.  Som 
Barn  gik  hun  paa  Grund  af  sin  Haandkraft  under  Navnet  »die 
Eisenbrecherin« ;  da  hun  en  Dag  ved  Overgangen  over  en  meget 
stærkt  befærdet  Gade  nær  var  kommet  under  Hesten  paa  en  frem- 
farende Enspændervogn,  svarede  hun  højtleende  paa  sin  bedagede 
Ledsagers  Angstraab :  »Ja,  jeg  havde  nær  løbet  en  Skimmel  omkuld  le 
Hun  er  udgaaet  af  et  velhavende  Hjem,  men  har  tidlig  selv  villet 
fortjene  sit  Brød;  fra  den  korte  Tid,  hvor  hun  har  gjort  det,  har 
hun  bevaret  en  Tilbøjelighed  til  Regnskabsvæsen,  til  økonomiske 
Anliggender  og  Kjøbmandsforhold,  som  man  i  Almindelighed  alt- 
for udelukkende  tillægger  franske  Kvinder.  Goethe  har  skildret 
denne  Ordenssans  og  denne  Tilbøjelighed  til  forstandig  Beregning 
i  sin  Therese  i  »Wilhelm  Meisterc  En  ganske  praktisk  anlagt 
Natur,  hvis  Forstandsanlæg  alle  gaa  i  rent  ydre  Retning.  Hendes 
Lyst  er  at  beregne,  undersøge  og  udforske  praktiske  Anliggender. 
Hun  vil  vide  Besked  og  regjere.  I  den  Art  Kvindekarakterer  ses 
i  Spiren  den  Evne  til  at  administrere,  som  er  kommen  til  Gjennem- 
brud  hos  Nordtysklands  Mænd. 

Dog  endnu  mere  har  det  interesseret  mig  at  se,  hvorledes  det 
sydtyske  Naturel  hos  en  Kvinde  omformes  under  den  nordtyske 
Indflydelse.  Jeg  tror  at  have  sporet  det  hos  Fru  von  P.,  kvinde- 
lig Excellence,  af  en  navnkundig  Familie,  gift  med  en  af  de  større 
tyske  Staters  Ministre  i  Berlin.  Trediveaarig.  Ret  smuk,  meget  rolig, 
maa  mindst  hveranden  Aften  i  sit  Liv  gaa  nedringet  i  Selskab  i 
»stort  Toilette«.     Hendes  Hals   og  Skuldre   ere   ulastelige,    endog 

smukke,  hun  bærer  dem  saa  koldt  til  Skue,  som  om  hun  ikke 
vidste,  at  de  var  nøgne;  men  hun  ser  ud,  som  om  hun  trods  en 
hel  Del  Behagelyst  tænkte  paa  alt  andet  end  Koketteri.  Faderen 
har,  som  det  ikke  er  sjeldent  i  adelige  Familier  i  Sydtyskland, 
ladet  hende  lære  de  gamle  Sprog  fra  Barn  af;  der  er  en  vis  Naive- 
tet  ved  hende,  som  hos  en  Student,  i  hvor  høj  Grad  hun  end  er 
Verdensdame.  Hendes  Mand  besidder  Bismarcks  Velvilje,  og  man 
siger,  at  hun  er  en  af  de  Damer,  han  helst  ser  hos  sig,  da  hun 
besidder  stor  politisk  Indsigt.  Hun  er  yderst  aaben,  frimodig  og 
sikker,  et  klart  Hoved  og  et  fast  Hjærte;  den  slæbende,  næsten 
kjælne  sydtyske  Akcent  klæder  fortræffeligt  dertil. 

En  vis  solid  Energi  er  der  i  alle  disse  Kvindekarakterer,  hvor- 
ledes de  end  forøvrigt  arter  sig.  Det  maa  rigtignok  tilføjes,  at  i 
Reglen  faar  denne  Energi  intet  nyttigt  Afløb.  Den  opslider  mest 
sig  selv  indenfor  fire  Vægge,  lige  saa  hyppigt  til  Plage  som  til 
Gavn  for  Omgivelserne.  Den  nordtyske  unge  Piges  Virksomheds- 
drift, hendes  forskjellige  Velleiteter  udadtil  falde  bort,  saasnart 
hun  træder  ind  i  Ægteskabet;  og  saasnart  Børnene  ere  fødte  og 
de  første  byrdefulde  Aar  af  deres  Opvæxt  overstaaede,  vender 
Aktiviteten  tilbage  som  en  Tilbøjelighed  til  at  raade,  styre  og 
kontrollere,  en  Evne  til  at  gjøre  sig  Regnskab  og  kræve  til  Regn- 
skab, som  hos  Mændene  faar  sit  naturlige  Udslag  i  deres  Virksom- 
hed og  Dygtighed  som  Kontormænd,  Kjøbmænd,  Embedsmænd, 
Politimænd,  men  som  hos  Kvinderne  altfor  let  kommer  til  at  dreje 
sig  om  sig  selv  som  et  Egern  i  et  Bur  og  derfor  udmunder  i  pin- 
lig Smaalighed. 

Jeg  tænker  paa  en  Frøken  G.  S.,  en  ganske  ung  Dame,  ud- 
gaaet  fra  et  godt  Hjem.  Livfulde,  men  meget  alvorlige  Træk. 
Dyb  Basstemme.  Fortæret  af  Virksomhedstrang  og  Lyst  til  at 
udrette  Noget  gav  hun  gratis  Undervisning  i  Skoler,  syede,  skar 
til,  forærede  bort  til  Fattige,  læste  meget  og  lod  sig  med  jom- 
fruelig Vildhed  gjøre  Kur  til  uden  at  værdige  et  Svar.  Haanede 
pryglede  og  foragtede  sine  lange  forelskede  Brødre,  der  løb  om 
med  en  elsket  Gjenstands  Billede  i  Brystlommen.  Der  var  i  hende 
et  stort  Fond  af  opsparet  Livs-Energi,  som  endnu  ikke  var  bleven 

tagen  i  Brug-,  skjønt  pur  ung  talte  hun  altid  som  den  ældste  i 
Familien.  Nu  er  hun  bleven  gift  og  tilbringer  sin  hele  Tid  med 
at  kontrollere  sin  Mand  og  sine  Tjenestepiger. 

Og  som  nu  Kvindernes  praktiske  Anlæg  ikke  kunne  vinde  nogen 
ret  Tumleplads  i  et  Land,  hvor  man  med  Hensyn  til  Kvindens  Sam- 
fundsstilling trods  Alt,  hvad  der  siges  og  skrives,  næsten  er  læn- 
gere tilbage  end  i  noget  andet  civiliseret  Land,  saaledes  kunne 
Kvindernes  theoretiske,  videnskabelige  Evner  heller  ingen  virkelig 
Udvikling  faa. 

Ganske  vist  vil  man  i  Reglen  i  det  bedre  Selskab  finde  flere 
Kundskaber  hos  Kvinden  end  i  Norden.  Men  dermed  skal  ikke 
være  sagt,  at  Dannelsesniveauet  overhovedet  er  højere.  Snarere 
kunde  man  sige,  at  det,  Kvinderne  i  Norden  virkelig  vide  eller 
tro  paa,  staar  i  et  langt  nærmere,  inderligere  Forhold  til  deres 
Personlighed  end  i  Tyskland.  I  Danmark  tage  Kvinderne  i  langt 
højere  Grad  Parti,  føle  sig  langt  mere  betagne  af  deres  aandelige 
Indhold.  Hvad  der  kan  skuffe,  er  at  Kvinden  i  Tyskland  har  en 
helt  forskjelligartet  Erfaring  og  en  rumligt  større  Erfaring;  særligt 
i  Berlin  har  hendes  Aand  selvfølgelig  sjældent  det  Stempel  af  smaa 
Forhold,  det  Provinspræg,  som  er  saa  hyppigt  i  Norden.  Bornert- 
heden har  her  andre  Former. 

Men  finder  man  end  i  det  bedste  Selskab  Kvinder,  som  virke- 
lig staa  paa  Højden  af  Evropas  Kultur  i  vor  Tidsalder,  saa  træffer 
man  dog  ulige  hyppigere  Damer,  hvis  mangeartede  Viden  er  af 
den  ufrugtbareste  Art  og  hvis  Videbegjærlighed  nærmest  ytrer  sig 
i  en  rastløs  Spørgelyst,  som  overhører  Svarene  for  at  kunne  spørge 
paany.  De  Damer,  hvis  sociale  Stilling  medfører,  at  de  uophørligt 
gnide  sig  op  ad  Lærdommen,  uden  dog  nogensinde  at  kunne  til- 
egne sig  den  ved  methodisk  Studium  svare  til  denne  Type.  Den 
regulære  Professorfrue  eller  Professorenke,  den  ugifte,  halvgamle 
Datter  i  et  Professorhus  er  ikke  sjældent  i  høj  Grad  afskrækkende 
Dannelsesdamer.  Et  Exempel  er  den  lille  Fru  W.  J.  En  sand  Fedtgaas. 
Manden  er  en  sødlig,  meget  tam,  nationalliberal,  juridisk  Professor. 
Hun  taler  altid,  som  om  Mandens  Frisind  en  Gang  maa  og  vil 
føre  ham  i   de  største  Farer:    »Jeg  ser  altid  Baalet  i  Baggrunden*, 


siger  hun.     Hun  forstaar  ikke   en   eneste  af  Mandens 

gjør  ham  efter,    lægger  Fingeren    paa    Panden    som   han    og    taler 


Fruken  Barltany. 


sort.     En  fransk  Kvinde    vilde  være  sin  Uvidenhed   i   lærde  Sager 

bekjendt,    hun    affekterer    saa    længe   videnskabelig    Dannelse,    til 


disse 

erotii 

mn  selv  tror,  hun  kan  noget,  Ligesaa  fordringsfuld  som  plump 
og  imbecil.     Hun  tyranniserer   hele  sin   Kreds. 

Forholdsvis  langt  sjældnere  er  hos  Kvindekjønnet  Karikaturen  af 
en  rent  moderne,  nærmest  fransk  Kultur.  Dog  kjender  jeg  ogsaa  Exem- 
pler  herpaa.  Et  saadant  er  Fru  L.  N.,  en  svær  trediveaarig  Dame  af 
aristokratisk  Afstamning;  smukke,  glasagtige,  brune  Øjne,  Haaret  kort 
å  l enfant.  Manden  er  meget  rig,  Officer  i  Garden,  godmodig,  harOrde- 
nen  pour  le  mérite  fordi  han  har  været  den  første  i  en  Skanse.  Han 
er  virkelig  dannet ,  særligt  fransk  dannet,  har  tilegnet  sig  den 
franske  Dannelses  Formfuldkommenhed,  er  ved  Siden  deraf  ivrig 
Goethe-Dyrker  og  lidenskabelig  musikalsk,  en  af  Wagners  mest  be- 
undrende Tilhængere.  Ægteparret  forsommer  derfor  ingen  Fore- 
stilling af  nogen  Wagnersk  Opera,  ikke  blot  ingen  i  Berlin,  men 
ingen  andensteds.  Saasnart  der  er  en  god  Forestilling  i  Stettin, 
Leipzig  eller  Miinchen,  ikke  at  tale  om  Baireuth,  kjøre  de  hen  og 
overvære  den.  Denne  Musikinteresse  er  ægte  hos  Manden,  paa- 
taget hos  Konen,  Ligesaa  er  hendes  franske  Dannelse  aldeles  hul. 
En  massiv  Sensualisme  skjuler  sig  under  den ;  hun  læser  alle 
mulige  franske  Romaner,  ser  alle  franske  Skuespil  (der  er  fransk 
Theater  i  Berlin)  og  har  en  Elsker,  som  hun  er  virkelig  forelsket 
i  —  den  eneste  ægte  Følelse  hos  hende.  Hun  har  megen  Karak- 
ter, skjønt  der  lurer  en  Del  Fejghed  under  den,  regjerer  sit  Hus 
med  fast  Haand;  Tjenestefolkene  skjælve  for  hende.  Energien  i 
disse  Kvindekarakterer  fornegter  sig  under  ingen  Omstændigheder. 
Denne  Dame  har  en  Kjærlighedsforbindelse,  men  hun  er  ikke  desto 
mindre  ligesaa  fri  for  Koketteri  som  alle  de  andre,  jeg  har  nævnet, 
Hun  læser  kun  fremmede  Beger,  men  er  ikke  desmindre  ligesaa 
grundtysk  som  nogen  af  dem,  der  kun  nære  deres  Aand  ved  den 
indenlandske  Produktion.  , 

Man  behøver  for  at  Fællespræget  skal  fornemmes  paa  en 
siaaende  Maade  kun  at  have  levet  længe  nok  i  det  Berlinske  Sel- 
skabsliv til  hyppigt  at  have  sét  fremmede  Damer  bevæge  sig 
mellem  de  indfødte.  Det  bliver  da  paafaldende,  i  hvor  ringe  Grad 
disse  sidste  lægge  Behagelyst  for  Dagen.  De  synes  sjældent  eller  aldrig 
erotisk  anlagte,   ja    yderst  sjældent   træde   de   En    imøde    med    en 

dybere  Kjønsbestemthed.  Kun  undtagelsesvis  tænker  man  overfor 
dem  paa  det  Sexuelle:  de  ere  ikke  i  den  Forstand  Evadøtre. 

Selv  deres  Skjønhed  er  ofte  kjølig.  De  faa  idealt  skjønne 
ganske  unge  Kvinder,  jeg  i  Berlin  har  set,  ere  ikke  af  rent  lysk 
Race,  og  deres  Skjønhed  beror  paa  Formernes  plastiske  Dejlig- 
hed, ikke  paa  Fysiognomiets  Liv  eller  Ild. 

Jeg  husker  en  Aften  hvor  i  godt  Selskab  i  Berlin,  et 
Selskab,  rigt  paa  smukke  og  ærbare  Damer,  en  russisk  Dame  paa 
et  Par  og  tredive  Aar,  gift  med  en  Godsejer  fra  Østersøprovinserne 
traadte  ind.  Det  var  som  en  Aabenbaring  fra  en  anden  Verden. 
Ikke  at  hun  var  særligt  smuk  —  langtfra;  men  hun  var  særligt 
Kvinde«  Evadatterens  Magi  var* over  hende;  der  var  i  denne 
slanke  Gratie,  i  Maaden,  hvorpaa  Legemet  bøjede  sig,  naar  hun 
gik,  satte  sig  ned,  henvendte  Talen  til  nogen  —  der  var  i  Smil  og 
Blik  dette  Særegne,  som  fornemmes  af  Mænds  Nervesystem.  Hun 
sang,  og  der  var  formelig  noget  Dæmonisk  ved  Maaden,  hvorpaa 
hun  meddelte  sin  Personlighed.  Denne  slaviske  Kvinde  stod  dér 
mellem  de  tyske  Damer  som  en  Sfinx  mellem  Husmødre. 

Jeg  har  iagttaget  noget  Lignende  med  kvindelige  Repræsen- 
tanter for  andre,  sydlandske  Nationer.  Dette  Forhold  har  vel  og- 
saa  været  af  Betydning  for  den  Rolle,  som  smukke  eller  aandfulde 
Jødinder  ved  Aarhundredets  Begyndelse  spillede  i  Berlin,  skjøndt 
de  iøvrigt  alle  vare  blevne  i  høj  Grad  tyske  og  ingen  af  dem 
virkede  ved  Koketteri.  Men  de  have  havt  et  exotisk  Element,  en 
Gnist  i  Blodet,  som  Mændene  havde  savnet  og  lokkedes  af.  I  de 
Familier,  som  ere  udgaaede  af  blandede  Ægteskaber  mellem  Kristne 
og  Jøder,  have  de  unge  Piger  den  Dag  idag  en  Ynde,  jeg  ingen 
andensteds  har  fundet.  Jeg  mindes  en  ganske  ung,  ubeskriveligt  talent- 
fuld Malerinde,  musikalsk,  med  stort  Skuespiller-Anlæg,  sart  og  blond 
med  mørke  Øjne  og  lille  fin  Næse,  hvis  Aasyn  minder  om  en 
fransk  Pastel  fra  Ludvig  d.  i5des  Tid.  Jomfruelig  Uskyld,  opfattet 
af  Boucher.  Jeg  kjenderetPar  Søstre  med  Mestiz'ers hemmelighedsfulde 
Ynde,  en  Hud  som  blege  Rosenblade,  tungsindigt  talende  Øjne, 
som  ikke    atten    Aar    gamle    male    fortræffelige    Portræter,    spille 

flere  Instrumenter  og   allerede  have   det    Kunstnerinde-Præg,   som  i 
Tyskland  er  saa  sjældent. 

Dog  naar  jeg  saa  stærkt,  som  det  her  er  sket,  betoner  den 
fuldstændige  Frihed  for  Koketteri  hos  de  tyske  Kvinder,  tager  det 
sig    maaske    ud,    som   mente   jeg.    der  i   de  højere  Stænder   ingen 


Letfærdighed  fandtes.  Det  forholder  sig  selvfølgelig  ikke  saaledes, 
og  jo  højere  man  kommer  op  i  de  militære  Kredse  eller  Hof- 
kredsene,  des  hyppigere  staar,  som  det  var  at  vente,  Kvindernes 
Dyd  paa  svage  Fødder.  Man  er  i  de  højeste  Kredse  nødtvungent 
overbærende;  man  udelukker  ingen  Dame,  saa  længe  hun  blot 
nogenlunde  holder  Skinnet  af  gode  Sæder  vedlige,  og  dette  nogen- 

lunde  forstaas  paa  en  rummelig  Maade.  Bekjendt  i  hele  Berlin  er 
et  greveligt  Par  med  et  stort  Adelsnavn,  der  stikker  saa  dybt  i 
Gjæld,  at  hvert  Møbel,  det  besidder,  er  lejet,  hver  Klædedragt 
taget  paa  Kredit;  om  Grevinden,  der  endnu  tager  sig  ud,  men  er 
begyndt  at  afblomstre,  vides  det,  at  hun  som  ung  Pige  har  født 
et  Barn  og  efter  sit  Giftermaal  ikke  har  taget  flere  Hensyn  end 
før  det.  Ikke  desmindre  er  Parret  stadig  Gjæst  ved  Hoffet  og  i  de 
højeste  Kredse.  Manden  er  Officer  ved  de  hvide  Kyradserer,  en 
kjøn,  elskværdig  Viveur  med  et  vindende  Gamin-Smil,  som  spiller 
højt  og  ikke  gjør  sig  unødige  Sorger. 

Uct  Ejendommelige  ved  Letfærdigheden  i  Samfundets  højere 
Kgne  er  imidlertid  den  samme  Ligefremhed  og  Kunstløshed  som 
udgjør  Ærbarhedens  Særkjende  i  Tyskland.  Hvad  der  kan  blive 
til  Ufinhed  eller  Taktløshed  i  Omgang,  det  bliver  paa  dette  Omraade 
til  overraskende  Raahed.  En  ung  Kapitainsfrue  forelskede  sig  i 
Mandens  Fraværelse  i  en  yngre  Officer.  Hun  modtog  ham  daglig. 
Saasnart  han  kom,  gik  hun  ud  i  Kjøkkenet  og  satte  Nøglen  i 
Spisekammerdøren,  som  hun  ellers  plejede  at  holde  omhyggeligt 
aflaasct.  Det  var  hendes  Maade  at  sysselsætte  Tjeneren  og 
Tjenestepigen  paa  saalængc.  Derefter  gik  hun  tilbage  og  laasede 
Dagligstuedorcn  efter  sig. —  En  anden  Dame  i  samme  sociale  Stilling, 
en  Obersts  urige  Frue,  en  udmærket  smuk  Brunette  med  et  Ynglinge- 
hoved, en  af  Berlins  dristigste  Ryttersker,  som  havde  en  yderst  fin 
og  beskeden  Mand,  men  var  kjed  af  ham,  underholdt  Dag  ud,  Dag 
ind  sin  Tjenestepige,  en  nylig  antagen  lille  Tos  fra  Berlin,  om  sit 
/Fgteskahs  Skuffelser;  da  hun  kom  i  velsignede  Omstændigheder 
-  Omstændigheder,  der  nodede  hende  til  for  en  Tid  at  opgive  sine 
Rideture  og  Parforcejagter  —  lod  hun  sit  Raseri  derover  gaa  lige- 
ligt ud  over  Tjenestepigen  og  Manden.  Under  Oberstens  Ophold  i 
en  Lejr  paa  Grund  af  Hostovelseme*  spiste  en  Ven  af  ham  daglig 
\v\l  hendes  Bord.  For  ham  læste  hun  stadig  ved  Bordet  med  den 
k.;adeste  Latter  Mandens  Breve  hojt.  F.r  der  noget  Sted.  hvor  den 
r.\^:uno  Lidenskab  ingen  Storhed  eller  Skjonhed  har.  da  er  det 
lv.  Fi  do  noget  Sted.  hvor  Lasten  \  det  hojere  Selskab  ikke  har 
•.\\on  Ynde  eller  no^n  besnærende  Kraft,  da  er  de;  Berlin.     Kan 

har  forkastet  alle  de  mindre  udprægede,  der  vilde  komme  mig  i 
Pennen.  De  ere  selvfølgelig  dumme  og  kloge,  fordomsfulde  og 
fordomsfri,  elskværdige  og  uelskværdige  som  alle  Landes  Kvinder. 
Men  jeg  tror  det  er  lykkedes  mig  at  paavise  gjennemgaaende 
Fællestræk,  ikke  af  den  mere  udvortes  Art,  som  dem,  der  pleje  at 
slaa  den  Fremmede,  der  kommer  fra  England  eller  Norden:  at  disse 
Kvinder  af  det  højere  Samfundslag  gjennemgaaende  ere  helt  kon- 
fessionsløse, i  Hjemmet  kun  have  modtaget  en  Opdragelse  af  rent  hu- 
man Natur  osv.,  ikke  heller  saadanne  aktuelle  Træk,  som  det  Præg  af 
en  stor  Stads  og  et  stort  Lands  Liv,  de  i  Regelen  have  antaget;  men 
Egenskaber,  som  udstrømme  fra  Personlighedens  medfødte  Væsen, 
fra  Kraften  og  Soliditeten  af  selve  den  germaniske  Substans.  Man 
føler  Racens  faste  Dygtighed  paa  alle  disse  Punkter. 


3°- 

Ballhaus. 

2 ode  Januar  1879. 

Et  Danselokale  efter  at  Dansen  har  sluttet.  Ved  et  lille 
Marmorbord  paa  et  Sted  for  Salens  Ende,  hvorfra  den  helt  kan 
overses  og  hvor  man  kan  ses  fra  alle  Punkter,  sidde  efter  Dansens 
Ophør  sex,  syv  Kvinder  og  vente.  Naar  Indtrædende  nærme  sig, 
søge  de  paa  forskjellige  Maader  ved  Blikke,  høj  Latter,  muntre 
Udbrud  at  hendrage  Opmærksomheden  paa  sig.  Eller  de  rejse 
sig  uden  videre,  tage  Balgæsternes  Arm  og  vandre  omkring 
med  dem.  Dog  de  slippe  dem  igjen*,  thi  en  lille  Gruppe  selskabs- 
klædte  Herrer  er  traadt  ind,  der  ved  første  Blik  røber  sig  som 
Fremmede.  Det  er  Russere,  men  de  tale  tysk  som  Tyskere.  De 
ere  komne  for  at  se  Stadens  Mærkværdigheder  og  ville  ikke  nøjes 
med  blot  at  kjende  det  overjordiske  Berlin.  Pigebørnene  gaar  dem 
med   livligt  sødladende,    professionel   Elskværdighed    imøde.     Efter 

liden  Betænkning  vælger  hver  af  dem  sin  Kavaler.  Selskabet  tager 
saa  Plads  om  et  Bord.  Paa  et  Vink  bringes  Champagne,  der 
staar  parat,  af  Opvarterne  —  ualmindeligt  slapfjæsede  Fysiogno- 
mier med  den  Art  Øjne,  der  har  set  saa  meget,  at  de  se  og  ikke 
se  paa  én  Gang,  ligegyldigt  frække  og  ydmyge  Øjne,  der  glide 
hen  over  de  Besøgende  uden  at  spejde  efter  andet  end  Drikke- 
penge.    En  Samtale  begynder. 

Der  er  blandt  Pigerne  en  høj,  kraftigt  og  ypperligt  bygget, 
med  et  svært,  sort  Haar,  der  dækker  en  Del  af  Panden  i  en  Bue. 
Hun  har  store  mørke  Øjne;  de  blottede  Arme  og  Skuldre  ere 
hvide  og  fulde.  Hun  har  Holdning,  Hendes  Baldragt  af  hvid 
Silke  med  langt  Slæb  er  smagfuld;  hun  bærer  nogle  Smykker, 
ikke  for  mange.  Hun  ser  ud  som  den  første  Elskerinde  paa  et 
fransk  Provinstheater.  Ved  Siden  af  hende  hendes  Veninde,  en 
lille,  tynd,  knoglet  Figur  med  et  lastefuldt  Drenge-Ansigt,  højhalset 
klædt  i  en  tynd,  skrigende  hojrød  Silkekjole,  gjennem  hvilken  hen- 
des Skulderben  ses.  En  uhyggelig  Skikkelse,  lidet  fristende  for 
sund  Smag  eller  Sans.  Saa  følger  et  ganske  intetsigende 
Fysiognomi,  blond  med  en  flov  Blondhed;  Skikkelsen  kjedeligt 
skabt,  det  hele  Væsen  sløvet,  slappet,  medtaget,  uden  en  Tanke  i 
Panden  eller  en  Følelse  i  Hjærtet,  en  stakkels  nedværdiget,  meka- 
nisk fungerende  menneskelig  Maskine.  Overfor  hende  har  en  kraf- 
tig og  yppig  Blondine  paa  en  fem  eller  sex  og  tyve  Aar  taget 
Plads,  Typen  paa  drøj  tysk  Sanselighed.  Hun  er  klædt  som 
en  Operadanserinde,  er  meget  blottet,  meget  lystig,  fuld  af  Ind- 
fald, det  ene  kaadere  og  vildere  end  det  andet.  Hun  har  i  Haan- 
den  en  meget  kostbar  Vifte  og  bruger  den  ti!  at  hviske  sin  Kava- 
ler Ting  i  Øret,  de  andre  ikke  kunne  høre,  først  Smigrerier  og 
varme  Ord,  sagte  med  kold,  falsk  Betoning,  saa  efter  en  Pause 
uden  Overgang:  Can  you  give  me  a  lit/le  money. 

Hvis  Herrerne  ikke  af  al  Magt  havde  bestræbt  sig  for  at  holde 
Forholdet  mellem  Damerne  og  dem  indenfor  Sømmelighedens 
Grænser,  var  der  fra  første  Færd  af  ingen  Yderlighed,  disse  vilde 
have  skyet.  Tidligere  fandtes  der  paa  dette  som  paa  andre  offen- 
lige   Danselokaler    i  Berlin    lukkede  Loger.     Et    Politiforbud    imod 

disse  har  kun  havt  den  Virkning  at  potensere  Skamløsheden  paa 
disse  Steder.  Uden  ringeste  Hensyn  til  Opvarterflokken,  end  sige 
til  hinanden  indbyrdes  bære  de  stakkels  Mænader  sig  ad  som  vare 
de  selvanden  med  den,  der  for  en  Aften  er  deres  Kavaler. 

Hvad  de  sige  er  imidlertid,  saa  plumpt  det  er,  i  Grunden  at 
betragte  som  ren  Remse.  De  tale  saadan,  fordi  de  tro,  det  hører 
sig  til  og  elektriserer  Herrerne.  De  gaa  ogsaa  bestandig  ud  paa  at 
være  morsomme,  sige  Pudsigheder,  vække  Latter.  Naar  de  nu  og 
da  i  det,  de  fortælle,  kommer  til  at  bruge  sjældnere  fremmede 
Ord  eller  til  at  bevæge  sig  ind  paa  fjærnere  liggende  Dannelses- 
omraader,  stanse  de  et  Øjeblik  med  et  spørgende  Udtryk,  urolige 
for  at  komme  til  at  røbe  en  uklædelig  Uvidenhed.  Som  de  ikke 
have  det  Mindste  af  den  virkelige  Lystighed,  i  hvilken  de  franske 
Pigebørn  i  Closerie  des  lilas  under  Dansen  hvirvle  sig,  saaledes 
have  de  intet  af  deres  Aplomb. 

De  drikke  megen  Champagne,  men  den  virker  ikke  paa  dem, 
eller  rettere,  det  er  som  den  gjorde  dem  ædru,  naturlige  og  oprig- 
tige, som  kastede  de  under  Vinens  Indflydelse  deres  paatagne  og 
forcerede  Væsen  bort.     De  begynde  at  tale  som  rolige  Mennesker. 

En  af  de  russiske  Herrer,   der  har  tilbragt  sin  tidlige  Ungdom 
ved  Universitetet  i  Berlin,  spørger,  hvad  der  er  bleven  af  Etablisse- 
mentets  tidligere   Besidder.     Den   høje,    mørke  Piges  Ansigt  bliver 
pludselig  alvorligt.     Han   er   død   for  et  Aar  siden;    det   er    tungt, 
for  han  var  saa  god  en  Mand.     Da  hun  for  to  Aar  siden  var  syg, 
sendte  han    hver  Dag  Bud    at    spørge  til   hende;    en  Gang    sendte 
han  hende  endogsaa  en   smuk  Buket  Blomster.  —  Hun    er   bleven 
en  helt  anden,  idet  hun  siger  disse  Ord;  hun  har  glemt  Situationen, 
Champagnen,    sin  Kavaler,    det  Hele.     Hun  taler  med  txvennesvce  \g 
Følelse,   med  Taknemmelighed   over  at  være  bleven  beV*.2ucv<^e*-  s° 
Menneske,  som  Kvinde.     Paa  disse  Læber,  over  hvilke  d^ir  nyv^ 
kom  tvetydig  Spøg  og  cyniske  Hentydninger,  kommer      "■rxvea    - 
Attraa,  der  ligger  dybest  i  alle  slige  Kvinders  Sjæl,  /^-^Lltf3-ae 


at  respekteres  som  andre.  .  . 

Den  yppige  Blondine,   hvem   denne  Samtale  bliv«^*»r   to 
lig,   søger  at  give  den  en  anden  Vending  ved  i  uforF^^-  m.  sKe 


Samtalerne  2Q5 

dialekt  at  fortælle  en  pudsig  Historie.  Hun  triumferer,  da  en  af 
Herrerne  sporger  hende:  >De  er  fra  Østerrig?«  Det  Hele  var 
Kunst;  hun  er  fra  Potsdam,  men  har  allerede  narret  mangfoldige 
ved  sin  Dialekt. 

Dog  Lystigheden  varer  ikke  længe.  Den  russiske  Herre  spor- 
ger, om  nogen  af  Pigebørnene  skulde  have  kjendt  Anna  Thouvenel. 
De  huske  sig  om,  vide  ikke  rigtigt;  jo  de  have  hørt  hende  meget 
omtale :  saadan  en  smuk,  livsglad  Pige,  og  som  havde  saa  dejlige 
Toiletter.  Jo  vel  —  det  var  hende  som  døde  af  Kræft;  nej!  det 
er  sandt;  det  var  hendes  Veninde,  Mathilde,  som  døde  af  Kræft. 
Nej  Annal  rigtigt,  hun  døde  af  Brystsyge,  af  galopperende  Svind- 
sot —  men  var  vild  og  lystig  ogssfl  under  Sygdommen;  dog  led 
hun  forfærdeligt  til  sidst. 

En  ældre  Pige  med  smukke  blottede  Arme,  med  et  blødt,  god- 
modigt Ansigt,  runde  Øjne  og  et  vist  Præg  af  Dannelse  over  sit 
Væsen,  har  nærmet  sig  Gruppen,  da  hun  har  hnrt  Anna  Thouvenels 
Navn.  Efterat  have  forestillet  sig 'selv,  faaet  et  Glas  af  den  til- 
ilende Opvarter  og  nippet  en  Smule  til  Champagnen,  siger  hun: 
Jeg  hørte  Selskabet  tale  om  »die  Anna«.  Ingen  har  kjendt  'die 
Anna<  bedre  end  jeg.  Man  kunde  ikke  se  en  smukkere  Pige,  saa 
fin  som  en  adelig  Frøken.  Det  kan  nu  være  en  femten  Aar  siden, 
saa  var  der  en  Russer  —  jeg  husker  ikke  mere  saa  nøje  han.1;  Ud- 
seende, men  han  kunde  ligne  Herren  der  —  som  forelskede  sig  i 
hende.  Han  lod  hende  lære  en  hel  Del;  levede  sammen  med 
heade,  rejste  om  Sommeren  med  hende  til  Badesteder,  kort,  han 
vilde  gjøre  hende  til  en  ordentlig  Pige  (sie  ordentlich  machen''. 
Men  det  gik  ikke;  det  gik  nogle  Maaneder,  saa  løb  hun  fra  ham, 
letsindig  som  hun  var.  Hun  brod  sig  i  Grunden  ikke  stort  om 
Mændene;  hun  havde  en  Veninde,  hun  holdt  mere  af  end  af  dem; 
men  hun  kunde  ikke  modstaa  et  Liv  med  megen  Dans  og  megen 
Afve.xling.  Hun  kom  her  en  Aften,  mens  hun  boede  sammen  med 
den  russiske  Herre,  og  alle  stormede  om  hende,  da  hun  traadte  ind 
ad  Døren.  Hun  havde  en  Vifte,  som  var  den  smukkeste  Vifte, 
Nogen  havde  set,  og  en  Baldragt  som  en  Prinsesse.  Det  kan  nok 
være,    at  Viften    gik   fra   Haand    til  Haand  og  blev  beundret,   — 

Atter  efg  atter  tog  hendes  Russer  hende  til  Naade  igjen,  men  til- 
sidst  opgav  han  hende.  Han  havde  tabt  Taalmodigheden.  Saa 
fik  hun  nogen  Tid  efter  Hoste  og  spyttede  bestandig  Blod.  Hun 
kom  dog  herhen  om  Aftenerne  og  sad  med  Sminke  paa  sine  blege, 
hule  Kinder  og  saa  paa  Dansen,  dansede  ogsaa  selv  med.  Saa 
døde  hun  i  stor  Elendighed  paa  et  Loft.  — 

Der  blev  en  Pause.  Saa  sagde  den  smukke  mørke  Pige:  >Saa- 
dan  ender  vi  jo  alle;  lad  os  more  os,  saalænge  vi  er  unge  og 
frisket,  og  tømte  sit  Glas  og  lagde  sin  Arm  om  sin  Sidemands 
Hals  og  hviskede  ham  i  Øret.  Men  den  spinkle,  lastefuldt  udseende 
Pige  i  den  højrøde,  højhalsede  Dragt  mindedes  en  anden  Syge- 
historie; den  intetsigende  huskede  et  pludseligt  Dødsfald,  og  den 
godmodige  med  det  bløde  Ansigt  et  Selvmord,  udført  under  pudsige 
Forhold.  En  og  Anden  søgte  endnu  af  og  til  ved  et  Par  tvungent 
lystige  eller  forceret  cyniske  Ord  at  afbøde  Samtalens  stadigt  frem- 
herskende Strømgang  mod  det  Sørgmodige,  det  Uhyggelige;  men 
efter  slige  Ord  fulgte  bestandig  Pauser.  Først  naar  Talen  kom 
paa  mørke  Erindringer,  fremmanede  af  den  altid  lurende  Angst  for 
Fremtiden,  kom  Tungerne  i  Gang  og  Samtalen  flød  utvungen. 

Det  var  som  saa'  Pigebørnene  med  legemlige  Øjne  deres  Ung- 
dom svinde  og  Glæden  rinde  fra  dem,  og  som  var  Champagnen,  de 
drak,  selve  Ungdommens  og  Glædens  Gravøl.  I  den  sildige  Natte- 
time, under  Træthedens  og  Ophidselsens  Indflydelse,  aabnede  Livets 
Rædsel  sig  for  deres  Blik. 

Saa  sagde  En  en  Kaadhed;  der  blev  lét  dygtigt  ad  den 
Hængehovedvending,  Samtalen  havde  taget,  og  endnu  en  Flaske  af 
den  stærke  Drik  spredte  Skyerne  og  slukte  for  en  kort  Tid  Sorgen.  — 

Det  er  paafaldende,  hvorledes  der  hos  disse  udenfor  Samfun- 
det levende  Kvinder  findes  mange  af  de  samme  Grundbestemmelser 
som  hos  de  højtstillede  og  ulastelige,  kun  neddragne  i  en  anden 
Form,  Karikaturens  og  det  sædelige  Forfalds. 

Det  var  forbavsende,  med  hvilken  naturlig  god  Tone  Anna 
Thouvenels  Veninde  undgik  enhver  Antydning  af  hvad  hun  meget 
godt  saa,  at  det  nemlig  øjensynlig  var  netop  den  russiske  Herre, 
hvis  Ungdomsforhold  hun  omtalte,    hvem  hun  her  havde    for  sig. 

Efter   den    første    flygtige  Bemærkning    om  Ligheden    fulgte    intet 
Ord,  ikke  den  ringeste  Hentydning. 

Næst  dette  Glimt  af  virkelig  Kvindelighed,  hvorved  man 
erindredes  om  en  helt  anden  Art  Selskab  og  en  helt  anden  Art  af 
tyske  Kvinder,  var  ogsaa  hos  disse  stakkels  Skabninger  Mangelen 
paa  alt  naturligt,  finere  Koketteri,  al  Evne  til  at  vinde  andet  Be- 
hag end  det  groveste,  lærerig  for  den,  der  har  set,  hvilket  med- 
født Anlæg  unge  Kvinder  af  Almuen  i  Frankrig,  i  Sydtyskland 
eller  i  Italien,  de  ærbare  ikke  mindre  end  de  letfærdige,  have  til 
art  lade  deres  Fortrin  glimre  uden  at  anvende  plumpe  Midler.  Den 
nordtyske  Kvinde  har,  selv  naar  hun  er  sunket  under  Skammens 
Niveau,  intet  af  Frækhedens  gode  Lune  eller  vilde  Lystighed. 
Letsindigheden  er  kunstlet;  ved  den  svageste  aandelige  Rystelse 
springer  den  som  en  slet  Glasur,  og  Racens  tunge  Alvor,  dens  ve- 
modige Følsomhed,  dens  Hang  til  Dødstanker,  den  hele  germaniske 
Melankoli  aabenbarer  sig  under  Dækket. 


31. 

Pragerfredens  Artikel  V. 

8.  Februar  1879. 

Ophævelsen  af  Pragerfredens  Artikel  V,  Ugens  betydeligste 
politiske  Begivenhed,  har,  som  det  kunde  ventes,  vakt  megen  Hen- 
rykkelse, og  har  tillige  givet  Anledning  til  Udbrud  af  en  Bitterhed 
mod  Danmark,  som  man  skulde  troet  for  længe  siden  slukt. 
Rimeligvis  stamme  alle  Artiklerne  om  dette  Punkt  i  de  tyske 
Blade  direkte  eller  indirekte  fra  Bismarcks  Pressebureau.  Desværre 
kunde  Øjeblikket  til  Offentliggjørelsen  ikke  være  gunstigere  eller 
klogere  valgt.  Under  almindelige  Omstændigheder  vilde  maaske 
selv  i  den  tyske  Presse  enkelte  Stemmer  have  hævet  sig  til  Fordel 
for  de  prisgivne  Nordslesvigere;  men  nu  da  det  kjøbenhavnske 
Hofs  ukloge  Adfærd  ved  den  hannoveranske  Formæling  og  det  af 
lutter  Loyalitet   politisk   umyndige   Kjøbenhavns   vilde   Festfryd  i 

samme  Anledning  havde  vakt  en  heftig  Forbitrelse  i  Tyskland,  har 
man  i  det  gamle  Løftes  Inddragning  kun  set  et  berettiget  og  kraf- 
tigt Svar  paa  en  Udfordring  fra  dansk  Side;  og  paa  Nordsles- 
vigernes skuffede  Forhaabninger  og  sørgelige  Stilling  har  ingen 
Tysker,  selv  ingen  af  de  humaneste,  spildt  et  Suk  eller  et  Ord ; 
man  gaar  ud  fra  den  Anskuelse,  at  det  er  en  Lykke  at  være  tysk, 
hvordan  man  saa  bliver  det.  Selv  de  Bismarck  fjendtlige  Blade 
tiljuble  ham  en  Tak  for  dette  nye  Vidnesbyrd  om  hans  energiske 
Udenrigspolitik,  og  det  eneste  Spørgsmaal,  der  i  Anledning  af  den 
nye  Overenskomst  mellem  de  to  Stormagter  er  bleven  opkastet,  er 
det,  hvad  vel  Preussen  har  lovet  Østerrig  til  Gjengjæld  for  den  Tje- 
neste, det  nu  har  udvist  mod  sin  fordums  Fjende.  Vi  vidste  alle, 
at  den  vidtberømte  Artikel  V  kun  var  Ord,  Ord,  Ord,  men  den 
stod  dog  altid  som  en  fjærn  og  usikker  Mulighed  for  Danmark; 
det  Løfte,  den  gav,  holdt  dog  Udsigten  til  en  Strimmel  blaa  Him- 
mel aaben;  den  var  en  Seddel  i  Lotteriet,  som  trøstede  den  for- 
armede og  plyndrede  danske  Nation.  Hvad  der  falder  bort  med 
den  er  kun  noget  rent  Ideelt,  et  Folkehaab,  en  Pagt  med  Frem- 
tiden; men  Tabet  vil  føles  og  svie;  thi  hvad  der  brast,  var  en  af 
det  danske  Folks  kjæreste  og  agtværdigste  Illusioner. 

I  velunderrettede  Kredse  her  er  der  Ingen  som  tror  paa,  at 
Kundgjørelsen  om  Paragrafens  Ophævelse  har  ligget  hen  uoffentlig- 
gjort siden  Oktober  1878.  Det  hedder  sig  med  største  Bestemthed, 
at  den  paa  Maa  og  Faa  er  bleven  antidateret  en  Slump  Maaneder. 
Det  siges  nemlig,  at  man  i  Østerrig,  hvor  man  paa  ingen  Maade 
vilde  have  Skin  af  Utilfredshed  med  en  Formæling,  til  hvilken 
man  oprigtigt  havde  lykønsket,  som  Betingelse  for  sin  Under- 
skrift satte  Antidatering.  Det  blev  da  overladt  en  tilfældig  Mini- 
sterialembedsmand  at  give  Dokumentet  en  hvilkensomhelst,  noget 
ældre  Dato.  Han  valgte  den  første,  den  bedste  i  Oktober,  men  er 
derved  kommen  til  at  krænke  og  ærgre  Kronprinsen,  den  davæ- 
rende Regent,  paa  det  Føleligste.  Thi  det  skal  træffe  sig  saa  be- 
synderligt, at  denne  netop  paa  den  Dag,  paa  hvilken  Paragrafens 
Ophævelse  siges  underskrevet,  har  sendt  Kongen  af  Danmark  nogle 
hjærtelige  Linjer,  hvori  han  erklærede,  at  den  tyske  Regjering  ikke 

havde  det  ringeste  mod  Prinsesse  Thyras  Forlovelse,  men  blot 
Ønskede  til  Lykke. 

Det  er  de  welfiske  Adelsmænds  Dekorering  med  danske  Orde- 
ner, som  er  Skyld  i  Alt,  idet  den  har  givet  Bismarck  det  Paaskud  og  den 
Anledning,  han  i  Aaringer  havde  ventet  paa  til  at  slibe  hint  Skaar 
ud  af  sit  politiske  Slagsværd.  Det  siges  endda,  at  det  danske  Mini- 
sterium først  af  Aviserne  erfarede  hine  Udnævnelser,  og  da  Spot 
og  Skade  følges  ad,  staar  det  stakkels  Danmark  i  Tyskernes  Øjne 
paa  én  Gang  i  et  sørgeligt  og  latterligt  Lys. 

Det  er  Fyrstepolitikens  Tidsalder,  hvori  vi  leve,  eller  rettere, 
saa  tidt  man  end  har  troet  den  var  tilende,  det  viser  sig  dog  sta- 
digt paany,  at  den  ikke  er  forbi.  De  almindelige  Dødelige,  der 
engang  avancerede  fra  Undersaatter  til  Borgere,  ere  paany  blevne 
degraderede  fra  Borgere  til  Undersaatter,  og  afhændes,  trods  alle 
Fraser  om  at  Erobringens  Tidsalder  er  omme,  ligesaa  uadspurgte 
som  Faar  eller  Køer.  Og  slige  Handeler  foretages  samtidigt  med 
at  enkelte  Nationaliteter  (som  Italienere  og  Tyskere)  have  ordnet 
sig  om  et  naturligt  Midtpunkt,  uden  at  det  ene  Fænomen  forekom- 
mer Mængden  at  staa  i  Strid  med  det  andet  —  og  dog  høre  de  rent 
forskjellige  Systemer  til.  Men  som  der  i  Naturen  mellem  de  Dyr, 
der  udelukkende  aande  ved  Gjæller  og  dem,  der  udelukkende  aande 
ved  Lunger,  findes  indskudt  Overgangsformer,  der  drage  Aande  ved 
Hjælp  af  begge  disse  Organer,  saaledes  forekommer  der  ogsaa 
Perioder  i  Menneskeslægtens  Historie,  hvor  Slægten  saa  at  sige 
aander  baade  ved  Gjæller  og  ved  Lunger,  og  den  nærværende  er 
en  saadan. 


32. 

Tyske  Fyrster. 

9.  Februar  1879. 

Jo  større  Roller  Fyrsterne  i  vore  Dage  spiller,    des  interessan- 
tere er  det  at  sondere,    hvilke  Evner  og  Kræfter  disse   Menneske- 

slægtens  Udkaarne  i  vor  Tid  have  at  raade  over.  Den,  der  som 
jeg  føler,  hvor  ønskeligt  det  vilde  være  for  Tyskland  paany  at  styres  af 
en  Regent,  som  formaaede  at  træde  i  Frederik  den  Andens  Fodspor, 
maa  nødvendigvis  med  nogen  Nysgjærrighed  følge  Kronprinsens 
ældste  Søn,  Prins  Wilhelm,  der  jo  efter  al  Forventning  engang  i 
en  ikke  altfor  sen  Fremtid  som  Tysklands  Kejser  vil  faa  store  Op- 
gaver at  løse.  Da  en  af  mine  Bekjendte  ifjor  kom  hjem  efter 
at  have  ledsaget  den  tyveaarige  Prins  paa  hans  Rejse  til  England, 
spurgte  jeg  ham  dygtig  ud  om  den  unge  Mands  Kundskaber  og 
Færdigheder.  Efter  mange  Vridninger  og  Bøjninger  udenom  Sand- 
heden, sagde  den  unge  Lærde,  som  nu  er  død,  til  mig:  »Rent  ud 
sagt,  det  eneste  Ejendommelige  ved  Prinsen  er  en  fuldstændig 
Mangel  paa  Dømmekraft  (eine  vollstandige  Urtheilslos%gkeit)\  han 
har  jo  faaet  en  hel  Del  Kundskaber  proppede  ind  i  sig,  han  taler 
Engelsk  som  Tysk,  det  har  han  lært  af  sin  engelske  Moder;  han 
taler  nogenlunde  ordentligt  Fransk  og  han  er  bleven  stoppet  med 
en  Mængde  Videnskaber;  men  skjønt  han  véd  adskilligt,  kan  han 
ingen  Verdens  Ting,  han  staar  aldeles  hjælpeløs  overfor  ethvert 
fremmed  Fænomen,  og  der  falder  ham  aldrig  det  Ringeste  ind 
desangaaendec .  Naar  man  husker,  at  en  saadan  ung  Prins  saa  at 
sige  aldrig  er  alene,  aldrig  lades  i  Ro,  bestandig  dresseres  og  bestandig 
maa  paradere,  altid  tage  sig  ud,  forstaar  man,  at  han,  hvis  hans 
Evner  ikke  er  geniale,  maa  blive  saadan.  Men  hvilken  Unatur  og 
hvilken  Urimelighed,  at  50  Millioner  Menneskers  Velfærd  skal  læg- 
ges i  saadanne  Hænder  1 

Jeg  kom  især  til  at  tænke  derpaa  ved  forleden  i  et  Selskab  af 
Udlændinge,  hvor  Talen  falder  friere  om  tyske  Forhold,  at  træffe 
en  Ven  af  en  af  Kong  Ludvig  af  Bayerns  mest  betroede  Kammer- 
herrer, og  af  denne  at  erfare  en  Del  friske  Anekdoter  fra  Kong 
Ludvigs  Hof.  For  en  Maaneds  Tid  siden  lod  Kongen  denne  sin 
Kammerherre  vække  Kl.  3  om  Natten,  med  den  Befaling,  at  han 
strax  med  næste  Tog  skulde  afrejse  til  Paris  for  at  kjøbe  Kongen 
et  Miniaturbillede  af  Marie  Antoinette,  der  havde  staaet  omtalt  i 
tyske  Aviser  som  tilfals  i  en  parisisk  Kunsthandel.  Billedet  skulde 
kjøbes  for  enhver  Pris,  Hans  Majestæt  vilde  ikke  lade  sig  afskrække 

elv  at  nogle  hundrede  tusind  Francs;  lykkeligvis  viste  det  sig,  at 
det  kunde  faaes  for  sextusind,  hvad  endda  var  godt  betalt,  da  det 
ikke  var  iOOO  værd;  men  Kunsthandleren  havde  faaet  en  Anelse 
om,  at  den  nævnte  fremmede  Kjøber  var  meget  rig  og  meget  lidt 
kunstforstandig. 

Det  interessanteste  Træk  i  Kong  Ludvigs  Karakter  er  næst 
efter  hans  bekjendte  Kvindehad  hans  ejendommelige  Mangel 
paa  Begreb  om  Penge.  Efter  hans  Hofmænds  Sigende  slutter 
han  sig  ligesom  Smaabørn  kun  gjennem  Betoningen  til  Be- 
tydningen af  en  eller  anden  Sum.  Hvis  han  fordrer  Noget  kjobt, 
men  først  spørger  om  dets  sandsynlige  Pris,  og  man  svarer  ham 
—  med  betænkelig  Mine  og  Stemme  — :  >Ja,  Deres  Majestæt,  det 
turde  let  koste  sine  fulde  hundrede  eller  hundrede  og  halvtredsindstyve 
Marki,  saa  bliver  han  forskrækket  og  svarer;  >Nej,  nej,  saa  lade  vi  det 
heller  helt  være« ;  hvis  en  Minister  derimod  ønsker  hans  Samtykke 
til  en  eller  anden  omfattende  Foranstaltning  og  paa  Kongens 
Spørgsmaal  om  Beløbet  sætter  sin  lyseste  Mine  op  og  med  frejdig 
Stemme  svarer:  »Aa,  Deres  Majestæt,  den  hele  Sag  kan  højst  be- 
løbe sig  til  en  tre  eller  fire  Hundredetusind  Markf,  svarer  Kong 
Ludvig:  »Naa  ikke  mere,  ja  saa  har  De  med  Fornøjelse  min  Ind- 
villigelse.* 

Det  Slemmeste  for  hans  Omgivelser  er  de  rent  taabelige  Ønsker 
og  Lyster  hos  ham,  der  udspringe  af  hans  Forestilling  om  en 
Konges  Værdighed.  Saaledes  havde  han  ifjor  faaet  et  pragtfuldt 
udstyret,  kostbart  stort  fransk  Værk  over  Ægypten.  Den  første 
Dag  var  han  meget  tilfreds  dermed,  bladede  deri  og  erklærede 
Værket  for  godt.  Den  næste  Dag  lod  han  sin  Yndlingskammer- 
herre  kalde:  »Denne  Bog  er  god,  men  den  er  mig  for  stor,  hvor- 
ledes jeg  end  holder  den,  generer  den  mine  Anne,  vær  saa  god 
at  lade  den  trykke  i  mindre  Format  til  mig!,  —  Undskyld,  Deres 
Majestæt,  det  gaar  ikke  an<,  lød  Svaret,  »vi  have  Overenskomst 
med  Frankrig,  Eftertryk  af  franske  Bøger  i  Bayern  er  forbudt,"  — 
Del  véå  jeg,  men  det  er  mig  ganske  ligegyldigt;  det  gjælder  for 
Bøger,  naar  Talen  er  om  Kjob  og  Salg,  men  at  trykke  et  eneste, 
et  enkelt  Exemplar  om  (or  Bayerns  Konge,    det  kan   ingen   literær 

Overenskomst  forbyde,  thi  derved  taber  hverken  Forfatter  eller 
Forlægger  noget. <  —  »Deres  Majestæt  har  vistnok  Ret,  men  det 
vil  blive  et  meget  kostbart  Foretagende,  ogsaa  Illustrationerne  maa 
skjæres  mindre,  og  Alt  for  et  eneste  Exemplar.c  —  »Jeg  har  ikke 
ladet  Dem  kalde  for  at  høre  Indvendinger  c,  udbrød  Majestæten 
utaalmodigt,  og  det  sindrige  Foretagende  blev  bogstavelig  udført. 
Kong  Ludvig  fik  sin  Bog. 

Som  bekjendt,  ynder  Kongen  at  lade  Skuespil* og  Musik  op- 
føre for  sig  alene  og  lønner  da  de  Opførende  af  sine  private  Midler. 
Han  har  gjort  Digteren  Ludwig  Schneegans  til  sin  Hofpoet  paa  de 
Vilkaar,  at  Hs.  Maj.  opgiver  Digteren  Æmnerne  (altid  af  Ludvig 
d.  I4des  eller  d.  isdes  Historie),  som  da  skulle  udføres  til  Skue- 
spil; Schneegans  maa  love  aldrig  at  give  disse  Dramer  i  Trykken, 
og  de  spilles  af  det  kongelige  Theaters  Personale,  medens  Theatret 
er  bælmørkt  og  Kong  Ludvig  sidder  i  én  Loge,  Schneegans  i  en 
anden  og  ser  derpaa.  Til  Sligt  kan  smaa  Formuesomstændigheder 
drive  en  begavet  Digter.  —  De  Spillende  faa  dels  Penge,  dels 
Smykker,  dels  andre  Foræringer  som  Honorar.  Men  ogsaa  paa 
dette  Punkt  fører  Kong  Ludvigs  høje  Forestillinger  om  en  halv- 
vejs mediatiseret  Konges  Fyrsteværdighed  ham  til  at  begaa 
besynderlige  Handlinger.  Det  kan  hænde,  at  han,  naar  to  forskjel- 
ligé  Sangerinder  have  sunget  for  ham,  rækker  den  ene  et  pragt- 
fuldt Diamanthalsbaand,  den  anden  den  smudsige  Chokoladekop, 
hvoraf  han  lige  har  drukket ,  og  •  hvis  Nogen  senere  vover  et 
Spørgsmaal,  om  Sangerinderne  have  behaget  ham  i  saa  forskjellig  Grad, 
som  man  af  Gavernes  Værd  maatte  slutte,  svarer  han,  som  han 
nylig  gjorde:  »De  sang  lige  godt  og  fik  derfor  begge  en  Gave  af 
deres  Konges  Haand ;  den  Haand,  som  rakte  Foræringen,  giver  den 
dens  Værdi  «.  Til  denne  Selvfølelse  svarer  saa  stræng  en  Hævden 
af  gammeldags  Hofetikette,  at  han  f.  Ex.  ikke  blot  ikke  tillader 
nogen  af  sine  Ministre  at  sætte  sig  i  hans  Nærværelse,  men  for- 
drer, at  de  skulle  tale  med  ham  staaende  i  stiv  militær  Position. 
Da  en  af  dem  nylig  af  Træthed  satte  Foden  lidt  frem  og  støttede 
sig  til  et  Møbel,  udbrød  Kong  Ludvig  strængt:  »Er  De  syg?  c 
*Jeg  føler  mig  ikke  ganske  vel«,  lød  Svaret.     Ministeren  gik  hjem 

og,  klog  af  tidligere  Erfaringer,  erklærede  han  sig  strax  syg  og 
gik  i  Seng.  Samme  Eftermiddag  kom  en  Lakaj  fra  Slottet  at 
spørge  til  hans  Befindende  og  Forespørgslerne  gjentoges  to  Gange 
om  Dagen  i  hele  den  næste  Uge.  —  Men  er  Kong  Ludvig  stræng 
mod  sine  Ministre,  saa  er  han  til  Gjengjæld  mild  mod  sin  Hest. 
Naar  han  holder  sit  ensomme  Maaltid  og  er  kommet  til  Desserten, 
føres  hans  Yndlingshest  op  ad  Trapperne  til  ham  og  faar  Havre  af 
en  Guldtallerken,  hvorpaa  Kong  Ludvig  og  hans  Hest  træde  ud 
paa  Slottets  Altan  og  under  fire  Øjne  meddele  hinanden  deres  Efter- 
middagstanker,  medens  de  foretage  en  sexbenet  Spadseregang  frem 
og  tilbage  paa  Altanen.  Caligulas  Aand  smiler  ned  til  dem  fra 
sit  Elysium. 


33- 

Værdien  af  Menneskeliv.  —  Kasteadskillelsen. 

15.  Februar  1879. 

For  en  Uges  Tid  siden  fandt  en  af  de  sædvanlige  Kriminal- 
forbrydelser,  som  Bladene  referere,  sin  Dom  her  i  Berlin.  Det  var 
et  Mord  udført  paa  en  enligt  boende  gammel  Kone  —  den  her  al- 
mindeligste Art  af  Mord  —  og  Forbrydelsen  var  som  sædvanlig 
udført  for  at  tilvende  sig  den  Afdødes  Penge.  Sagen  fortjente 
forsaavidt  ingen  videre  Opmærksomhed;  men  en  enkelt  Omstændig- 
hed ved  den  bringer  mig  til  at  berøre  den.  Først  var  en  Uskyl- 
dig mistænkt,  en  ung  Karl  paa  nogle  og  tyve  Aar,  om  hvem  det 
vidstes  at  han  gjentagne  Gange  havde  faaet  Penge  af  Fru  Hall 
(det  var  Konens  Navn)  og  om  hvem  Husbeboerne  paastod,  at  han 
stod  i  Kjærlighedsforhold  til  hende,  en  Omstændighed,  der  lød  be- 
synderligt, eftersom  den  Dræbte  var  noget  over  82  Aar  gammel. 
Senere  blev  de  rette  Mordere  fundne,  og  det  viste  sig,  at  det  første 
Spor  havde  været  misvisende  allerede  af  den  Grund,  at  den  Af- 
døde havde  havt  saa  mange  Elskere,    der    alle   havde   faaet   For- 

æringer  af  hende,  at  selve  det  nævnte  Forhold  ikke  gav  gyldig  Grund 
til  Mistanke.  Det  var  en  anden  af  disse  Elskere,  der  i  Forening 
med  sin  Kone  havde  slaaet  Fru  Hall  ihjel.  Denne  samme  Enke- 
frue havde  havt  en  meget  bevæget  Ungdom  og  indtil  for  faa  Aar 
siden  været  Ejerinde  af  en  Dansebod;  hun  havde  endnu  ikke  op- 
givet Ungdommens  Lidenskaber,  pyntede  sig,  trods  sin  Gjærrighed, 
og  lod  sig  daglig  frisere  af  en  Frisørdame. 

Derom  kan  der  vel  kun  være  én  Mening,  at  det  var  et  gammelt 
Uhyre,  som  paa  hin  blodige  Maade  blev  ryddet  af  Vejen.  Sam- 
fundet led  Intet  ved  hendes  Død.  Ikke  desmindre  kom  ved  Bud- 
skabet om  den  det  hele  Samfund  paa  Benene,  der  forhørtes,  spejde- 
des, arresteredes  i  det  Uendelige,  til  Forbryderne  bleve  udfundne 
og  nu  modtoge  deres  Straf.  Jeg  skynder  mig  med  at  sige,  at  jeg 
selvfølgelig  finder  det  aldeles  fornuftigt  og  rigtigt,  at  Morderne  op- 
søgtes og  krævedes  til  Regnskab. 

Undersøger  man  nu  den  Opfattelse  af  Menneskelivet,  der  ligger 
bagved  Samfundets  Færd  ved  denne  Lejlighed,  saa  finder  man,  at 
Samfundet  her  antager  Menneskeliv  —  af  hvad  Art  det  end  er, 
hvor  usselt,  hvor  foragteligt  det  end  er  —  for  noget  absolut  værdi- 
fuldt. Det  er  denne  samme  Betragtningsmaade,  der  i  alle  Lande 
har  medført  de  overdrevne  og  barbariske  Straffe,  som  rammer  den 
Moder,  der  dræber  sit  spæde  Barn.  Uden  i  nogen  synderlig  Grad 
at  bekymre  sig  om  den  halvt  utilregnelige  Tilstand,  hvori  en  saa- 
dan  Moder  er,  uden  Hensyn  til  at  hun  hyppigst  af  Frygt  for 
Skammen,  eller  under  Indtrykket  af  Vanskeligheden  ved  at  ernære 
det  lille  Væsen,  tilføjer  sig  selv  en  langt  storre  Smerte  og  et  langt 
større  Tab,  end  hun  tilføjer  Samfundet,  betragter  dette  Barnets 
Liv  som  værende  af  absolut  Værdi.  Selv  om  Moderens  Bevæg- 
grund har  været  den,  at  unddrage  Barnet  al  den  Elendighed,  som 
venter  det  i  denne  Verden,  det  nytter  Intet;  Samfundet  fordrer,  at 
den  hele  fulde  Kalk  af  jordiske  Ubehageligheder  skal  udgydes  over 
det  spæde  Væsens  Hoved  og  Moderen  dommes,  mere  eller  mindre 
str.ungt,  men  altid  med  stor  Haardhed.  Thi  Samfundet  hegner  og 
freder  absolut  om  Menneskeliv. 

Tag  nu  det  Exempel,  at  En  indfører  en  ny  Art  Fabrikation, 
som  leverer  en  brugbar  og  indbringende  Vare,  maaske  ikke  engang 
en  nyttig  Vare,  men  en  Luxusartikel.  Den  er  imidlertid  saaledes 
beskaffen,  at  dens  Tilvirkning  er  yderst  skadelig  for  Sundheden. 
Erfaringen  lærer  eller  har  lært,  at  Arbejderne  blive  syge  deraf,  at 
de,  hvis  de  vedblive  med  denne  Gjerning,  ufravigelig  dø  meget 
unge,  at  de,  hvis  de  arbejde  med  Maske  for  Ansigtet,  og  ikke 
blive  ved  Professionen  mere  end  4 — 5  Aar,  kunne  leve  noget  læn- 
gere, dog  aldrig  saa  længe  som  andre  Arbejdere,  end  mindre  som 
de  mere  velstaaende  Klasser.  Vil  det  da  falde  Samfundet  ind  at 
anlægge  den  samme  Maalestok  for  Værdien  af  Menneskeliv?  Aldrig 
i  Verden.  Med  største  Koldsindighed  konstateres  det  da,  at  i  det 
eller  det  Fag  dø  Arbejderne  i  Gjennemsnit  25  Aar  gamle  og 
hvad  der  spørges  om,  er  kun,  om  Varen  er  indbringende  og  er 
brugbar,  ja  Samfundet  betragter  endog  den  Fabrikant  som  en  Vel- 
gjører,  der  nedsætter  sig  med  saadan  en  Fabrik  i  en  industriløs 
Egn.  At  Menneskeliv  kun  har  en  højst  relativ  Værdi,  er  i  dette 
Tilfælde  Samfundet  saa  øjensynligt,  at  det  vilde  betragte  det  som  en 
latterlig  Sentimentalitet  (som  hvad  »Kreuzzeitung«  kalder  Humant - 
iatsgedusel),  om  En  eller  Anden  af  den  Grund  vilde  fordre  Fabrika- 
tionen forbudt. 

Det  civiliserede  Samfund  indespærrer  med  drakonisk  Stræng- 
hed  en  fortvivlet  Tjenestepige,  der  har  myrdet  sit  nyfødte  Barn,  i 
et  livsvarigt  Fængsel,  eller  i  et  10 — 20-aarigt  hvorfra  hun  vel 
næppe  gaar  fysisk  kraftigere  eller  aandeligt  forbedret  ud,  og  sam- 
tidigt ofres  med  den  mest  stoiske  Ligegyldighed  Tusinder  af  Ar- 
bejderes Velfærd  eller  Existens  paa  Tilvirkningen  af  en  Vare.  At 
Samfundet  her  har  dobbelt  Maal  og  dobbelt  Synspunkt,  lader  sig 
næppe  nægte.  Og  hvorledes  Synspunktet  først  forrykkes,  naar 
Talen  er  om  Militærvæsen  og  Krig,  behøver  kun  at  antydes.  I 
Krigen  bliver  Tilintetgjørelsen  af  det  størst  mulige  Antal  af  fjendt- 
lige Menneskeliv  til  Pligt,  dog  saaledes  at  heller  ikke  dér  det  dob- 
belte Synspunkt,  den  dobbelte  Vægt  og  det  dobbelte  Maal  op- 
gives.    Kun  ligger  det  officielle  Hykleri  paa  et  andet  Punkt. 

Medens  i  Fredstid  den  uendelige  Staahej  over  Mordet  paa  et 
gammelt  Utyske  som  Enkefru  Hall  og  den  Rhadamanthiske  Stræng- 
hed  overfor  Barnefødsel  i  Dølgsmaal  og  Barnemord  udsletter  Ind- 
trykket af  den  Koldsindighed,  hvormed  Menneskeliv  udsættes  og 
tilintetgjøres  ved  en  fredelig,  men  sikkert  dræbende  Dont,  og 
medens  Samfundet  paa  dette  Punkt  lever  i  et  roligt  Selvbedrag, 
hvori  det  ikke  holder  af  at  forstyrres  ved  Socialismen,  saa  har 
Evropas  Monarker,  med  Hs.  Maj.  Kejseren  af  Rusland  i  Spidsen, 
sørget  for  at  holde  det  dobbelte,  forvirrende  Synspunkt  oppe  for 
Krigens  Vedkommende.  Det  gaar  ikke  an,  at  Krigen  staar  for 
Evropas  Nationer  som  den  rene  Menneskeslagtning.  Derfor  fore- 
slaar  selve  Ruslands  Kejser  Kongresser,  hvor  Skydning  med  glø- 
dende Kugler  forbydes,  hvor  man  aftaler,  kun  at  ville  bruge  visse 
enkelte  Arter  af  Sprængskyts  osv.,  kort,  hvor  man  paa  det  Øm- 
meste tager  sig  af  Folkenes  Vel  og  fabrikerer  en  international 
Folkeret  o:  et  internationalt  Bind  til  at  lægge  om  Folkenes  Øjne. 
Drev  man  Krigen  af  yderste  Evne  med  Brøndforgiftning,  med  al 
Slags  Sprængskyts,  med  alle  Midler,  da  var  det  mere  end  sand- 
synligt, at  Folkene  hurtigt  udbrød:  >Vi  har  nok  deraf«.  Men 
naar  Kejsere  og  Fyrster  selv  staa  i  Spidsen  for  det  røde  Kors's 
Selskaber  og  holde  Kongresser  til  at  mildne  Krigens  Rædsler,  saa 
kan  Tilstanden,  som  den  er,  vare  uoverskuelige  Tider  endnu  og 
Socialdemokratiet  slaaes  paa  Munden. 

De  sidste  Valg  i  Breslau  have  aflagt  Vidnesbyrd  om,  hvor 
stærkt  det  indre  Sammenhold  i  Socialdemokratiet  trods  al  For- 
følgelse er.  Henved  6000  Stemmer  afgaves  for  Partiets  Kandidat, 
og  det  skjønt  ikke  alene  ethvert  Valgmøde  og  enhver  Henvendelse 
til  Vælgerne  til  Bedste  for  ham  var  absolut  forbudt,  men  endog  de 
smaa  røde  Sedler,  der  paa  Valgdagens  Morgen  fandtes  opklæbede 
paa  alle  Gadehjørner  og  Huse,  strax  bleve  besørgede  nedrevne  af 
Politi.  Det  er  og  bliver  dog  et  stærkt  Stykke  at  forbyde  et  Folk, 
man  har  givet  almindelig  Stemmeret,  i  nok  saa  uskyldig  en  Form 
at  foreslaa  en  bestemt  uberygtet  Medborgers  Valg.  Det  er  den 
absolute  Brutalitets  Regimente. 

Urigtigt  vilde  det  imidlertid  være,  som  det  nu  bestandig 
sker  med  Hensyn  til  Stillingen  overfor  Socialdemokratiet,  at 
hæve  Frankrig  paa  Tysklands  Bekostning.  Man  maa  dog  ikke 
lade,  som  havde  man  glemt,  ved  hvilke  Midler  Frankrig  i  1871 
bragte  sine  Socialister  til  Tavshed,  hvilket  frygteligt  Blodbad, 
frygteligt  som  Bartholomæusnattens,  hvilke  grusomme  Domfældel- 
ser, Dødsdomme  og  Forvisningsdomme,  der  i  Frankrig  ere  gaaede 
forud  for  den  tilsyneladende  Harmoni  mellem  Samfundsklasserne 
nu.  Man  kan  let  rose  sig  af  ingen  Socialister  at  have,  naar  man 
har  nedskudt  dem,  man  havde,  i  Tusindvis.  Den  nysoprettede 
blaa  Republik  i  Frankrig  er  en  stor  og  glædelig  Ting;  men  det 
vilde  være  en  barnagtig  Tro,  at  den  skulde  have  Løsningen  af  det 
sociale  Problem  bag  sig  istedenfor  foran  sig. 

I  ét  Punkt  har  Frankrige  dog  et  upaa tvivleligt  Forspring. 
Lighedsideen  har  dér  engang  #2ret  forkyndt  og  har  dér  gjennem- 
trængt  Samfundet,  medens  den  næppe  kan  siges  at  have  berørt 
det  tyske.  Man  behøver  kun  at  se  en  tysk  Soldat  holde  Stig- 
bøjlen for  sin  Officer  for  at  føle  den  Afstand  mellem  Stænderne, 
som  den  store  Revolution  har  udslettet  i  Frankrig. 

I  Tyskland  gives  der  to  absolut  adskilte  Kaster  (ikke  Stænder), 
som  intet  have  tilfælles,  ingen  Interesser,  intet  Connubium  i  nogen 
Betydning  af  Ordet  For  nylig  meddelte  Aviserne,  at  der  hos 
den  store  Bankier  Hr.  v.  Bleichroder  havde  været  et  Middagsselskab 
af  50  Personer;  der  serveredes  paa  Guld  og  Sølv,  bag  hver  Gjæsts 
Stol  stod  til  personlig  Opvartning  en  Lakaj.  Hvis  man  nu  spurgte 
dem,  der  sad  paa  Stolene,  hvad  der  udgjør  Forskjellen  mellem 
dem  og  dem.  der  stod  bag  dem,  vilde  de  svare:  Dannelsen.  Hvis 
man  spurgte  dem,  der  stod  bag  Stolene,  hvad  der  udgjør  For- 
skjellen mellem  dem  og  de  siddende,  vilde  de  svare:  Pengene. 
Og  de  sidste  vilde  have  Ret.  Thi  Dannelsen  kjøbes  for  Penge. 
Det  er  Pengene,  som  spalte  Samfundet  i  to  Kaster,  og  Kløften  ud- 
vider sig,  jo  højere  man  stiger  op.  Men  her  indtræder  nu  det  Ko- 
miske, at  de  allerhøjeste  Samfundslag  i  Tyskland,  de  Mænd  og 
Kvinder,    for  hvem  Lakajen    absolut    er   en  Brugsgjenstand,    intet 

Menneske,  kalde  sig  Kristne  og  anse  sig  derfor.     De  tro  at  sværme 

for  den  kristelige  Lighed,  ivre  mod  de  Ugudelige,  der  ikke  ville  for- 
staa  det  Skjønne  og  Store  i  den  Tanke,  at  alle  Mennesker  ere 
Brødre  og  Søstre;  de  gaa  til  Alters  og  udtrykke  ved  den  sym- 
bolske Handling,  at  alle  Mennesker  bør  spise  af  samme  Brød  og 
drikke  samme  Drik  og  saaledes  være  lige.  Og  saa  gaa  de  hjem 
eller  ud  til  Middag,  og  ikke  blot  sætte  de  sig  paa  Stolene,  medens 
Lakajerne  staa  bag  dem,  men  man  tænke  sig,  hvilket  Ansigt  de 
vilde  sætte  op,  hvis  det  Utænkelige  indtraadte,  at  deres  Broder  i 
Kristo  bag  Stolen  vovede  at  blande  sig  i  Samtalen  eller  henvende 
andre  Spørgsmaal  til  dem  end  det,  om  de  ønske  Scharlachberger 
eller  Chateau  la  rose. 

En  af  Hovedaarsagerne  til  Kasteadskillelsens  Styrke  i  Tysk- 
land maa  søges  i  Literaturens,  særlig  i  Filosofiens  Karakter.  Det 
er  et  Lands  Filosofer,  som  bryde  de  Fordomme,  der  konstituere 
Kaster,  og  i  Tyskland  har  næsten^plle  Filosoferne  været  Embeds- 
mænd, været  Professorer.  Naar  man  undtager  Schopenhauer,  der 
levede  som  Privatmand,  og  Fichte,  der  havde  utallige  Bryderier 
med  sit  Professorat,  have  de  alle  drevet  Filosofien  paa  Embeds- 
vegne.  Det  samme  gjælder  om  de  store  Retslærde  og  de  sociale 
Tænkere.  Heri  ligger,  at  de  kun  sjældent  have  udviklet  Karakter. 
Den  hensynsløse  Energi  og  Fasthed,  der  udmærker  de  store  engelske 
Filosofer,  den  hensynsløse  Dristighed,  der  udmærkede  de  franske, 
findes  og  fandtes  ikke  i  de  tyske  filosofiske  Professorers  Systemer. 
Tyskland  havde  i  Leibnitz  en  Spytslikker  in  folio,  det  har  ingen 
Voltaire  havt,  ingen  Locke,  ingen  Hume,  ingen  Stuart  Mill.  Har 
Tyskland  nu  og  da  en  enkelt  helt  uafhængig  Tænker,  da  er  han 
som  Schopenhauer  lidet  tiltalende  af  Karakter  og  menneskefjendsk. 

Jeg  tænkte  derpaa,  da  for  nogle  Aar  siden  en  tysk  Brochure  kom 
ud,  der  sammenlignede  Gneist  med  Stuart  Mill.  Hvilken  Sammen- 
ligning! Den  preussiske  Professor  er  en  udmærket  og  fejret  Rets- 
lærd, men  der  er  noget  i  ham  af  en  Snob.  Det  synes  som  om 
hans  Maal  er  det  at  blive  Minister,  et  temmelig  underordnet 
Maal.  En  høj  Intelligens  og  en  svag  Karakter.  Mill  derimod  er 
Legemliggjørelsen  af  Alt,    hvad   det   19de   Aarhundrede   har   frem- 

bragt  af  ubetinget  Sanddruhed,  glødende  Retfærdighedsfølelse  og 
Uafhængighedsaand.  Der  gaar  mange  Gneist'er  paa  en  Stuart 
Mill. 

17.  Februar  1879. 

I  »Vossische  Zeitung«  for  iaften  findes  følgende  Notits: 

»Rigskansleren  har,  som  vi  erfare,  ved  den  Diner,  han  den 
15  de  ds.  gav,  udtalt  sig  om  Kulturkampen.  Fyrst  Bismarck  mente, 
at  Forhandlingerne  med  Kurien  endnu  langtfra  vare  deres  Afslut- 
ning saa  nær,  som  i  Almindelighed  antoges.  Med  Paven  lod  sig 
ikke  mere  forhandle,  da  Kardinal-Statssekretæren  Nina  var  ligesaa 
uoprigtig  som  Rigskansleren  selv;  han  havde  i  høj  Grad  beklaget 
Kardinal  Franchi's  Død<. 

Da  jeg  netop  læser  denne  oppositionelt-officielle  Vælling,  faar 
jeg  Lyst  til  at  optegne,  hvad  Kansleren  virkelig  har  sagt,  noget, 
hvorom  den  paagjældende  Notitsforfatter  øjensynlig  intet  véd.  Jeg 
har  min  Kundskab  fra  en  Politiker,  som  ved  Middagsmaaltidet  sad 
ved  Kanslerens  Side,  og  til  hvem  han  direkte  henvendte  sine  Ord, 
og  denne  meddelte  mig  dem  kun  en  halv  Time,  efterat  Taflet  var 
hævet,  saa  mit  Referat  er  absolut  korrekt: 

Bismarck  talte  længe  om  sin  Handelspolitik  og  om  de  tvivl- 
somme Udsigter,  som  forelaa,  til  nu  at  sætte  den  igjennem.  »Jeg 
behøver  Centrumspartiets  Stemmer  dertil«,  sagde  han,  »og  jeg  har 
tidligt  gjort  hvad  jeg  kunde  for  at  sikre  mig  dem.  Jeg  forhand- 
lede med  Franchi  og  vi  kom  hinanden  imøde.  Jeg  fordrede, 
Rom  skulde  gjøre  mig  den  Indrømmelse,  at  Biskopperne  altid 
meldte  den  tyske  Regjering,  hvem  de  agtede  at  ansætte,  og 
forhørte  sig  om  Regjeringens  Stemning;   saasnart  dette  Punkt  var 

indrømmet,  gik  jeg  ind  paa  at  optage  den  diplomatiske  Kommunika- 
tion med  Vatikanet.  Vi  nærmede  os  Enighed,  og  Franchi  sendte 
derfor  Masella  til  mig  til  Kissingen.  Det  var  paa  Nippet  til,  at 
Basis  for  en  Overenskomst  var  vundet,  da  jeg  erfér  Franchi's 
pludselige  Død.  Jeg  er  personlig  fuldstændig  overbevist  om,  at 
han  er  bleven  forgivet.  Masella  vedblev  imidlertid  roligt  at  bruge 
sin  Kur.  Da  han  atter  kom  til  mig,  saa'  jeg  ved  første  Blik,  at 
han  havde  faaet  Kontraordre.  Han  talte,  som  onj  slet  Ingenting 
havde  været  aftalt  mellem  os  forud,  sagde,  det  var  nødvendigt 
først  at  ophæve  Majlovene  osv.  Saasnart  han  havde  sagt  det,  af- 
brød jeg  Underhandlingerne,  og  de  er  ikke  blevne  optagne  senere.« 

Min  Hjemmelsmand  udtalte  til  Fyrsten  den  Formodning,  at 
det  vilde  være  muligt  at  drive  den  nye  Handelspolitik  igjennem 
ogsaa  uden  Centrums  Stemmer,  da  de  Nationalliberale,  med  Und- 
tagelse af  enkelte  udpegede  Førere,  sikkert  i  sidste  Øjeblik  vilde 
falde  tilføje.     Fyrsten  svarte  tvivlende. 

Det  blev  bemærket,  at  ingen  af  de  nationalliberale  Førere, 
end  ikke  Bennigsen,  var  tilstede  ved  Middagen,  og  ligesaalidt 
Windthorst,  der,  selv  efterat  hele  det  øvrige  Centrum  har  op- 
hørt at  komme  til  Bismarck,  plejer  at  indfinde  sig  ved  hans  poli- 
tiske Selskaber. 

25.  Februar  1879 

Igaar  fejredes  her  i  Berlin  vel  privat,  men  dog  paa  en  halvvejs 
offentlig  Maade  en  Familiefest.  Fr.  Spielhagen  fyldte  sit  50de  Aar. 
I  den  Anledning  gik  et  Par  Dage  iforvejen  den  hemmelighedsfulde 
Parole  rundt  blandt  Spielhagens  literære  og  kunstneriske  Bekjendte, 
at  man  havde  at  indfinde  sig  hos  ham  Kl.   i2lj2  paa  Fødselsdagen; 

han  maatte  ikke  selv  faa  Nys  derom,  da  han  ellers  utvivlelig  vilde 
forpurre  Sagen;  men  mod  en  Overraskelse  kunde  han  jo  intet  ind- 
vende og  det  var  sandsynligt,  at  en  saadan  efter  hans  Tempera- 
ment vilde  glæde  ham  endog  i  høj  Grad. 

Under  et  umaadeligt,   paa  anden  Dag'  varende  Snefog,   rullede 
da   igaar  ved  Middagstid   fra  80  spredte  Punkter  i   Berlin   dobbelt 
forspændte  Droscher  til  Hohenzollernstrasse,    og  hurtigt  fyldtes  de 
smukke  store  Rum    med    Herrer  og  Damer,    Blomster    og    Træer. 
Næsten   alle   Damerne  bragte  Blomsterbuketter  med,    og  man  saa' 
mandlige    Gjæster    ankomme    med    uhyre    Palmetræer    i    Favnen. 
Politiken,  Industrien,  Kunsten  og  Literaturen  var  i  lige  Grad  repræ- 
senteret;   dog  havde  det  smukke  Kjøn  maaske  sendt  de  fleste  Re- 
præsentanter:   der  var  alle  Arter   af  dem,    de    rynkede    med   falsk 
Haar  i  Nakken,  der  engang  have  været  unge  med  deres  Yndlings- 
forfatter,   den   kjønne,    let   hysteriske  Blaastrømpe,    der  har  korre- 
sponderet   med     et     halvt    Dusin     tyske     Skribenter,     de     svære 
pudrede   Fruer,    hvem    Medlemmerne    af  Finansaristokratiet   skylde 
et    mere    eller    mindre    lykkeligt    Ægteskab,     slanke    Skjønheder 
af  det  virkelige  Aristokrati,  der  have  sammenlignet  deres  første  Ind- 
tryk af  Fættere  og  Kusiner  med  de  adelige  Personer  i  Problema- 
tiske Naturer,    og   endelig  en  hel  Gruppe  unge  skarptskuende  og 
skarpttænkende  Berlinerinder,    som    tilgive  Digteren,    at  han   lader 
alle  sine  unge  Piger  og  Koner    gjøre  det  første  Skridt  til  at  falde 
Mændene  om  Halsen,  skjønt  de  højtideligt  erklære  dette  Karakter- 
træk hos  ham    for  det  sorteste  i   hans  Sjæl  —  »jeg  beder  Dem, 
hvad  er  det  for  Kvinder  han   har  kjendt!«    Da  man  havde   faaet 
Damerne    bragt    til  Sæde    i    en   rummelig  Sal,    blev   Fødselsdags- 
barnet hentet  frem  af  det  Aflukke,    hvori  man  havde   indespærret 
ham,   anbragt   midt  paa  første  Stolerække,    og  hørte  nu  paa  en  af 
Højskolens    Kor    afsunget    Hymne    til    hans   Ære.     Derpaa    holdt 
Auerbach  Festtalen.     Han    talte    simpelt   og    varmt   om  Digterens 
Kald  og  Lod,    om  hvorledes  han  fødtes   til  Poesien  og  i  Grunden 
anvendte  Alt,    hvad   han   oplevede,    i   dens  Tjeneste,    og  hvorledes 
han    derfor    selv   i    Modgang   led  mindre  absolut,    og    selv    under 
Nydelser  nød  mindre  og  arbejdede  mere,  end  Mængden  troede  det 

om  ham.     Han  brugte  den  Slutningsvending,  at  de  Tilstedeværen* 

vel  stod  her  som  Venner,  men  dog  tillige  som  Repræsentanter  fb«  « 
de  Mange,  Spielhagen  ikke  kjendte;  bag  hver  af  de  Mænd  og  KviiL*- 
der,  som  fandtes  i  denne  Sal  stod  tusinde,  som  igjennem  derne- 
bragte  en  Hilsen  og  Lykønskning.  —  Et  Forhæng  gled  tilside  o^fr 
Spielhagens    ældste,    sextenaarige    Datter    viste    sig   klædt    i    hvid 


Mull  med  Sivkrans  i  Haaret   og   en   Murkrone   paa  Hovedet, 
Stralsunds  Vaaben   paa  Brystet,    forestillende    en    Øster.s«nymfe 
den  Egn,   som  Spielhagen  kjender   bedst  og  helst  har  skildret; 
skjønt  fodt  i  Magdeburg  har  han  henlevet  sin  Ungdom  i  Stralsui 
Hun    reciterede    et   mere  velment  end   vellykket  Digt    af   en  Hu; 
ven    til   sin    Faders   Ære   og    steg   derpaa   ned  af   sin    Forhøjnin 
for   at    nærme   sig   ham    med   sin    Krans;    hendes    barnlige   Sin« 

bevægelse  herved  var  saa  stærk,  at  hun  kun  med  Møje  beholdt  sin 
Fatning,  og  Fader  og  Datter  gav  hinanden  under  strømmende 
Taarer  et  hjærteligt  Kys.  Da  den  hjærtegrebne  Poet  nu  paa  sin 
Side  rejste  sig  for  at  sige  nogle  Ord  til  Tak,  var  det  kun  efterat 
have  gjort  nogle  tapre  Forsøg  paa  at  overvinde  Graaden,  som 
kvalte  hans  Stemme.  Han  takkede  sine  Venner  og  Veninder; 
han  vidste  ret  vel,  sagde  han,  at  hvad  der  nærmest  foranledigede  deres 
Møde  hos  ham  idag,  var  den  Omstændighed  at  han  var  Skribent 
og  en  Skribent,  der  havde  havt  Lykken  med  sig,  men  han  vidste  ogsaa, 
at  hvad  de  holdt  af  hos  ham,  det  var  ikke  hans  mulige  literære 
Fortjenester,  men  det  rent  Menneskelige  i  ham  og  især  den  Om- 
stændighed, at  han  var  —  »hvad  der  jo  ogsaa  var  hans  fordømte 
Skyldighed  c  —  et  godt  Menneske.  Da  Ingen  af  de  Tilstede- 
værende modsagde  ham,  maa  dette  Punkt  altsaa  antages  for  at 
være  in  confesso. 

I  de  Sange,  som  Albert  Tråger,  Fremskridtspartiets  Digter, 
havde  skrevet  til  Spielhagens  Ære,  forekom  to  for  den  tyske 
Smags  nærværende  Standpunkt  meget  ejendommelige  Steder.  Et- 
steds hed  det: 

Wer  ringet  und  schafft 
Mit  des  Geistes  Kraft 
Flir  das  Rechte,  Schone  und  Wahre 
Der  trotzet  der  £eit  .  .  . 

Man  ser,  at  det  i  Tyskland  endnu  ikke  forbyder  sig  selv  at 
tillægge  en  Jubilar  de  rummelige  Lidenskaber  for  det  Rette,  Skjenne 
og  Sande.  Siden  Cousin  i  Frankrig  skrev  sin  Bog  Du  beau%  du 
bien  et  du  vrai%  er  dette  ærværdige  Trekløver,  hvorved  aldeles  Intet 
tænkes,  gaaet  af  Brug  i  den  franske  Frasologi.  I  Tyskland  taaler 
man  endnu  at  se  sig  betegnet  som  Forkjæmper  for  disse  Idéher 
(som  Schopenhauer  siger),  thi  det  er  den  rette  højtidelige  Professor- 
udtale af  dette  Ord. 

I  en  anden  Strofe,  som  blev  afsunget,  hed  det: 

Zu  den  lichten  Sternen  droben 
Ist  dein  Name  schon  erhoben, 
Ewig  wird  er  wåhren. 

Ord,  som  bl.  A.  lære,  at  Hr.  Trager  ikke  er  nogen  Mester  i  den 
Kunst  at  rose.  Det  er  jo  en  ret  vanskelig  Kunst,  naar  det  skal 
gjøres  med  nogen  Takt  og  Ynde;  det  at  indskrive  Godtfolks  Navne 
blandt  Stjernerne  og  give  dem  sit  Ord  paa,  at  samme  Navn 
evigt  vil  forblive  sammesteds,  er  et  astrologisk-oratorisk  Kunst- 
stykke, som  burde  overlades  til  dem,  der  ikke  føre  en  Pen,  men 
en  Kost.  Stjernerne  gaa  deres  stille  Gang  og  tillade  højst  taalmo- 
digt  og  godlidende  Alverdens  smaa  Poeter  at  skrive  deres  Kjære- 
sters, Læreres  og  Yndlingsforfatteres  Navne  op  imellem  dem,  hvor 
de  lyster. 


36. 

Forskjellige  Motiver  til  Beskyttelsessystemet. 

19.  Marts  1879. 

Naar  man  taler  med  Personer,  der  have  tilbragt  de  sidste  Løver- 
dagsaftener  hos  Bismarck,  ere  de  enstemmige  i  deres  Meddelelser 
om,  hvor  usædvanlig  oprømt  Rigskansleren  ser  ud,  og  hvor  tillids- 
fuldt han  taler  om  Udsigterne  for  sin  Handelspolitik.  Ikke  at  Fri- 
handelsmændene ere  ledige,  tvertimod  de  holde  Foredrag,  Møder, 
bringe  Protester  tilveje  osv.,  men  de  er  nu  engang  ikke  ved  Magten. 
Hansestædernes  unge  Repræsentant  Dr.  Barth  er  den  ivrigste  af 
de  ivrige,  han  sidder  hele  Dagen  i  Kommissionen  og  viser  sig  om 
Aftenen  i  selskabelige  Kredse,  stedse  talende  sin  Sag  med  Over- 
bevisningens Varme,  men  efter  hans  egen  Tilstaaelse  lykkes  det 
ham  ikke  at  gjøre  Proselyter,  og  i  den  store  parlamentariske 
Kommission  falde  Stemmerne  i  Regelen  én  mod  fjorten;  saa  stor 
er  Beskyttelsesmændenes  Majoritet.  Imidlertid  holder  den  utrætte- 
lige Bamberger  Tale  paa  Tale,  Foredrag  efter  Foredrag,  hans  ner- 
vøse Ansigt  tager  sig  dobbelt  saa  nervøst  ud  som  ellers,  hans  af 
Rheumatisme  medtagne  spinkle  Legeme,   der  rummer  en  saa  pole- 

misk  Sjæl,  ser  ud  som  den  absolute  Faldefærdighed,  men  han  stræ- 
ber i  Forening  med  Lasker  at  holde  Stumperne  af  det  national- 
liberale Parti  til  Frihandelsfanen.  Den  dygtige  Statsøkonom  Pro- 
fessor von  Neumann-Spallart  er  i  disse  Dage  kommen  herop  fra 
Wien  og  holdt  et  med  stormende  Bifald  modtaget  Frihandelsfore- 
drag  i  »Den  frie  økonomiske  Forening«,  hvor  Kathedersocialisten 
Professor  Wagner  var  det  eneste  Medlem,  der  forfægtede  Beskyttelses- 
principer.  løvrigt  kan  man  sige,  at  hverken  Kathed ersocialisterne 
eller  de  egentlige  Socialdemokrater  understøtte  Bismarcks  økono- 
miske Projekter.  De  vilde  uden  Tvivl  gjøre  det,  hvis  de  øjnede 
nogen  Sandsynlighed  for,  at  den  Merindtægt.  Beskyttelsen  vil 
bringe  de  enkelte  Fabrikanter,  kom  ikke  disse  alene,  men  ogsaa 
deres  Arbejdere  tilgode;  men  da  de  i  den  Henseende  nære  den 
dybeste  Skepsis,  ere  de  uden  Sympathi  for  de  Bismarckske 
Forslag. 

Saavidt  man  kan  skjønne,  har  Bismarck  først  og  fremmest  et 
patriotisk  Øjemed  med  disse  sine  seneste  Projekter.  Det  har  for- 
bavset ham,  at  Frankrig  saa  hurtig  har  arbejdet  sig  op  efter  Tyskernes 
Guld-Tapning  i  Landet,  og  han  tror  at  finde  Aarsagen  i  de  franske 
Beskyttelsesprinciper.     Følgelig  vil  han  overføre  dem  paa  Tyskland. 

Dernæst  har  han  et  politisk  Øjemed.  Det  er  det,  .ad  denne 
Vej  at  sprænge  Centrumspartiets  Modstand,  ja  tilintetgjøre  Partiet 
som  Parti,  samtidig  med  at  der  bibringes  de  Nationalliberale  et 
nyt  og  hæftigt  Stød.  Største  Delen  af  Centrums  Medlemmer  re- 
præsentere nemlig  Egne,  hvor  de  ledende  Mænd  af  gode  Grunde 
sværme  for  Beskyttelsestold;  det  er  da  ikke  umuligt,  at  deres 
Interesser  kunne  lede  dem  til  at  bryde  med  Partiets  haardnakkede 
Oppositionspolitik,  og  i  saa  Fald  har  Rigskansleren  vundet  Spil. 
Uden  at  gjøre  Rom  den  ringeste  Indrømmelse  har  han  da  sprængt 
sine  Modstanderes  »Centrum«.  Derfor  sige  alle,  der  kjende  Windt- 
horst,  at  hans  Humør  er  yderligt  forstemt,  og  at  han  taler  som 
den,  der  føler  Grunden  trækkes  bort  under  sine  Fødder.  Han 
véd  ikke,  om  han  kan  stole  paa  sit  Parti;  han  synes  endog  over- 
tydet om,  at  en  stor  Del  deraf  ikke  vil  følge  ham  mere.  løvrigt 
er  det  Slør,    som    dækker  Centrums  Planer,   jo   endnu   ikke  løftet 

(Reichensperger  erklærede  endnu  igaar,  at  han  ikke  var  berettiget 
til  at  hæve  nogen  Flig  deraf)*,  men  at  Stillingen  er  truende  for  det 
gamle  Partistandpunkt,  kan  Enhver  med  Lethed  se. 

Medvirkende  til  Kanslerens  Agitation  for  Toldsystemet  er 
endelig  uden  al  Tvivl  hans  personlige  *  Stilling  som  Godsejer,  hans 
Erfaringer  som  saadan.  Det  har  forekommet  ham,  som  vare  Gods- 
ejerne ved  det  nye  Riges  Lovgivnig  blevne  tilsidesatte  til  Fordel 
for  andre  Stænder  eller  Klasser;  og  hans  private  Interesser  havde 
da  givet  ham  et  nyt  Blik  paa  de  offentlige  Forhold.  Meningen  er 
selvfølgelig  ikke  den  at  tillægge  en  Mand  som  Bismarck  den 
Hensigt  at  ville  berige  sig  privat  paa  Statens  Bekostning;  men 
Meningen  er  at  tillægge  ham  blandt  andre  Bevæggrunde  et  ham  selv 
maaske  ikke  ganske  klart  personligt  Motiv.  Det  er  ikke  Bagvaskelse 
at  paastaa  dette;  selv  den,  der  i  visse  Maader  er  Bismarcks  Be- 
undrer,  bør  og  maa  i  Sandhedens  Interesse  fremhæve  det.  Det  er 
ikke  af  ét,  men  af  hundrede  Symptomer  klart,  at  den  store  Mand 
er  et  lille  Menneske. 

Det  er  en  bekjendt  Sag,  at  han,  da  han  blev  Førsteminister, 
var  dybt  i  Gjæld,  og  at  han,  som  i  sin  Ungdom  var  saa  letfærdig 
i  Pengesager,  med  Aarene  er  bleven  i  høj  Grad  pengekjær.  Han 
harmer  sig  bestandig  over,  at  hans  Godser  ikke  indbringe  ham 
nok,  og  det  er  klart,  at  dersom  hans  Korn  og  Brænde  beskyttedes 
ved  Korntold  og  Told  paa  Træ,  vilde  han  opnaa  langt  større  Ind- 
tægter. Han  slog  jo  selv  nylig  paa  denne  Stræng  i  Rigsdagen. 
Man  indvende  ikke,  at  en  Mand  i  den  Stilling  som  Bismarck  dog 
umuligt  kan  lade  Sligt  spille  ind  med,  naar  Talen  er  om  en  For- 
andring i  Landets  Lovgivning.  Thi  det  har  allerede  mange  Gange 
vist  sig,  med  hvilken  Forbitrelse  han  stamper  mod  det,  som  er 
Norm  eller  Lov,  naar  det  kommer  hans  Interesse  paa  Tvers.  Det 
er  bekjendt,  hvilke  Breve  han  sendte  Bonner-Universitetet  i  Anled- 
ning af,  at  en  af  hans  Sønner  dér  var  bleven  saaret  i  Duel,  og 
hvor  urimelig  haardt  han  fordrede  Sønnens  uskyldige  Modstander 
straffet,  medens  denne  gik  fri  —  han,  som  selv  i  sin  Ungdom 
havde  været  en  saa  lidenskabelig  Duellant.  Men  jeg  kan  nævne 
yngre,  fuldstændigt  paalidelige  Exempler.     Fyrstinde  Bismarck  for- 

skrev  sig  nylig  Sukker-Tvebakker  fra  Bremen  og  maatte  betale  en 
ubetydelig  Told  derfor.  Derover  geraadede  Bismarck  i  største  For- 
bitrelse, skrev  til  Finansministeriet  i  Berlin  og  satte  Himmel  og 
Jord  i  Bevægelse  for  at  blive  fritaget  fra  at  erlægge  denne  Told. 
Man  svarte  ham  kun  med  en  Henvisning  til  Tariffen,  der  var  ens  for 
Alle*,  men  han  tog  det  yderst  ilde  op.  Bismarck  er  dernæst  selv 
Fabrikant,  har  blandt  Andet  Krudtfabriker  og  udfører  især  meget 
Krudt  til  Rusland.  Nu  findes  der  en  (yderst  fornuftig  og  naturlig) 
Bestemmelse  i  Regulativet  for  de  tyske  Jærnbaner,  som  i  høj  Grad 
vanskeliggjør  Krudttransporten  paa  disse.  For  at  indskrænke  de 
store  Farer,  der  knytte  sig  til  denne  Transport,  har  man  udfordret 
en  stor  Forsigtighed  i  ForSendelsesmaaden,  og  fra  én  Bane  til  en 
anden  maa  Krudtet  desuden  kun  overføres  ved  Nattetid,  da  der 
saa  i  Ulykkestilfælde  idetmindste  kun  er  meget  faa  Mennesker 
tilstede.  Man  skulde  ikke  tro  det:  Siden  Bismarck  selv  er 
Krudtfabrikant,  agiterer  han  rastløst  for  at  faa  de  indskrænkende 
og  naturligvis  fordyrende  Bestemmelser  for  Krudtforsendelsen  hævet, 
plager  Jærnbanebestyrelserne ,  gjør  uafbrudt  Kvalm  og  Besvær, 
fordrer  at  betragtes  som  Undtagelse  fra  Loven.  Det  er  trist,  at 
en  stor  Mand  er  saa  smaalig,  men  det  er  sandt,  og  det  er  kun  et 
nyt  Udtryk  for  hans  despotiske  og  revolutionære  Naturel. 


37- 
Russisk  Luft  i  Berlin.    Kampen  mod  Utilfredsheden. 

22.  Marts  1879. 

Det  er  den  22de  Marts,  Hans  Majestæt  Kejserens  allerhøjeste 
Fødselsdag,  paa  hvilken  som  paa  alle  andre  kejserlige  Festdage 
det  gode  Vejr  allerunderdanigst  plejer  at  indfinde  sig*,  men  idag 
har  kun  en  forrygende  Orkan  fra  Øst,   et  rigtigt  Pust  fra  Sibirien, 

en  Isvind  fygende  med  alt  Berlinersandet,  indfundet  sig  og  den 
gaar  til  Marv  og  Ben.  Da  de  101  Kanonskud  i  Middags  afbrænd- 
tes paa  Konigsplatz  var  Sandhvirvelen  sammesteds  alt  iforvejen  saa 
stærk,  at  Krudtrøgen  næppe  bemærkedes  uden  som  en  Fortsættelse 
af  Støvet,  og  iaften  puster  Orkanen  med  fulde  Lunger  paa  de  Tu- 
sinder af  Gasflammer,  hvormed  Paladserne  i  Wilhelmsstrasse  er 
illuminerte.  Begblussene  foran  Bismarcks  Palads  neje  sig  i  den 
kolde  Blæst,  de  galaklædte  Officerer  slaa  Kraverne  op  om  Ørerne 
og  Befolkningen  viser  sig  sparsomt  i  Gaderne.  Her  er  russisk 
Luft  i  Berlin  og  Forstemthed,  dyb  Forstemthed  trods  al  den 
officielle  Optimisme. 

Et  karakteristisk  Tidens  Tegn  er  den  Mængde  Essays  og  Ar- 
tikler, der  skrives  mod  »de  Utilfredsec  og  »Utilfredsheden«,  karakte- 
ristisk især  fordi  de  for  en  Fremmed  maa  synes  rettede  ud  i  Luf- 
ten mod  en  usynlig  Fjende,  eftersom  den  virkelige  Utilfredshed  jo 
i  Tyskland  er  stum,  slet  ikke  kommer  til  Orde  eller  dog  kun  har 
et  Par  Provinsorganer  til  sin  Raadighed.  Der  argumenteres  nu 
vidtløftigt,  at  et  Folk,  der  har  udrettet  saa  store  Ting  udad-  og 
indadtil,  som  besidder  saa  store  Mænd  og  saa  sund  en  Kjærne 
etc.  ingen  Aarsag  har  til  Misfornøjelse,  at  Misfornøjelsen  fremdeles, 
som  Bismarck  jo  selv  har  sagt,  er  en  tysk  Nationalegenskab 
(»Hvem  af  os  har  nogensinde  set  en  Landsmand  som  var  tilfreds?«) 
og  der  holdes  Nationen  alle  de  Aarsager  for  Øje,  som  den  har  til 
at  være  ved  godt  Mod  og  frejdig  Hu  —  Utilfredsheden  svarer  ikke 
et  Ord,  holder  sig  stille,  lader  sig  dømme  in  contumaciam.  Den 
tænker  maaske,  at  dens  Dag  ogsaa  en  Gang  vil  komme,  da  den 
bryder  løs  som  en  Stormflod.  En  af  de  kuriøseste  Anti-Utilfreds- 
heds-Artikler  er  vel  den,  som  Karl  Hillebrand  har  leveret  i  sidste 
Hefte  af  Deutsche  Rundschau.  Den  ellers  saa  fine  og  fordomsfrie 
Forfatter  spørger  her  sine  Landsmænd,  hvorledes  et  Folk  kan 
være  malkontent,  »der  endnu  den  Dag  idag  har  Mænd  i  sin  Midte, 
som  erindre  om  Friedrich,  om  Luther,  om  Lessing«.  Jeg  har 
spurgt  en  halv  Snes  Mennesker,  om  hvem  i  al  Verden  af  ærede 
Samtidige  Hillebrand  kan  have  tænkt  paa,  men  Ingen  har  for- 
maaet  at  give   mig  et   Svar.     At    Bismarck    skal   være    vor   Tids 

Friedrich  den  Store,  er  klart,  og  saa  fristende  det  kunde  være, 
vil  jeg  ej  gjøre  Chikane  med  Hensyn  til  Sammenstillingen;  men 
den  nulevende  Lessing?  og  den  nulevende  Luther?  I  Guder!  Den 
gamle  Dollinger  er  vore  Dages  Luther,  og  Julian  Schmidt  vor  Lessing. 
Havde  Hillebrand  endda  nævnt  de  Par  virkelig  store  Mænd,  som 
Tyskland  har,  en  Helmholtz,  en  Moltke,  og  nogle  andre,  men 
ingen  af  dem  er  religiøs  Reformator  eller  kritisk  Digter. 

Bekjæmpelsen  af  Misfornøjelsen  og  Utilfredsheden,  det  er  den 
nyeste  Form,  som  den  tyske  Selvtilfredshed  har  antaget.  Man  an- 
griber Utilfredsheden  som  man  for  5—6  Aar  siden  angreb  Gallicis- 
men  og  Klerikalismen. 

Det  forekommer  ogsaa  mig,  at  det  tyske  Folk,  naar  det  ser 
hen  til  sin  Magtstilling  imellem  Nationerne,  har  al  Aarsag  til '  at 
være  tilfreds,  men  det  tager  sig  nu  engang  ikke  ud,  at  et  Folk 
bestandig  finder  nye  Paaskud  til  at  fremhæve  sine  Dyder. 


38. 

Stephan  og  Liebknecht.    Borgerstand  og  Arbejderstand. 

30te  Marts  1879. 

Det  er  umuligt  at  læse  Beretningen  om  den  Scene,  der  ifor- 
gaars  i  Rigsdagen  fandt  Sted  imellem  Liebknecht  og  Postdirektør 
Stephan  uden  at  modtage  et  højst  pinligt  Indtryk.  Liebknecht  be- 
klager sig  over,  at  hans  Breve  aabnes,  Tryksager  borttages,  ja 
selv  Pengesendinger  konfiskeres  —  og  Postvæsenets  Chef  svarer, 
uden  at  indlade  sig  paa  nogen  Benægtelse  af  det  Faktum,  at  han 
i  en  Embeds-Cirkulære  har  tilstedt  saadant  overfor  Socialdemokra- 
terne, med  at  udslynge  Sigtelsen:  Caltimniare  audacter  osv.  (Bag- 
vask kun  dristigt,  Noget  hænger  altid  fast).     Han  kaldes  af  Præsi- 

denten  til  Orden   derfor  i   de  spageste  og  mest  forsigtige  Udtryk, 

og  da  Liebknecht  paa  sin  Side  vil  fralægge  sig  Beskyldningen  for 
Bagvaskelse,  afskjæres  Ordet  ham  to  Gange  paa  den  brutaleste 
Maade  under  Henvisning  til,  at  Stephan  alt  har  modtaget  sin  Re- 
primande fra  Præsidentens  Side.  Og  dog  er  den  Uret,  som  her 
paaankes,  ligefrem  skrigende.  Penge,  om  hvilke  Liebknecht  giver 
sit  Ord  paa,  at  deres  Bestemmelse  var  at  betale  Cigarer,  ere  blevne 
holdte  tilbage  under  Paaskud  af,  at  man  ikke  kunde  vide,  om 
deres  Bestemmelse  ikke  muligt  var  den  at  tjene  agitatoriske  For- 
maal.  Lasker  protesterede  bravt  og  energisk  mod  den  af  Stephan 
udviste  Holdning,  men  Rigsdagens  hele  højre  Side  og  sikkert  mang- 
foldige af  de  Liberale  gave  ved  Udraab  og  Støj  tilkjende,  at  Lieb- 
knechts Anke  mødte  deres  mest  utvivlsomme  Misbilligelse. 

*  Man  maa  for  at  forstaa  dette  Forhold  aldrig  tabe  den  For- 
blændelse,  hvori  de  herskende  Klasser  i  Tyskland  befinde  sig,  af 
Syne.  De  handle  med  god  Samvittighed  ud  fra  den  aldrig  anfæg- 
tede Fordom,  at  der  sker  Socialdemokraterne  deres  Ret,  naar  de 
stilles  udenfor  Retten.  Man  kan  i  det  selskabelige  Samliv  jævnlig 
gjøre  den  Iagttagelse,  at  en  ældre  Mand,  efter  at  have  taget  sine 
Tilhøreres  Opmærksomhed  i  Beslag  med  endeløse  Fortællinger  om 
alle  de  Undertrykkelser  og  Vilkaarligheder,  der  fandt  Sted  i  Tysk- 
land i  hans  egen  Ungdom,  og  efterat  have  latterliggjort  Censuren 
paa  Bøger,  Fængselsstraffene  for  Afsyngelse  af  en  Vise,  Lands- 
forvisning for  en  ubetydelig  Tales  Skyld  osv.,  fortaber  sig  i  Betragt- 
ninger over,  hvor  vidunderligt  Alt  er  forandret  nu;  Alt,  hvad  man 
den  Gang  attraaede,  er  naaet;  hvad  det  den  Gang  var  Forbrydelse 
at  kjæmpe  for,  ja  at  tale  om:  Rigets  Enhed  er  en  Virkelighed, 
Censuren  er  hævet,  Beretningen  om  Studenterforfølgelserne  klinger 
nuomstunder  som  en  Mythe  eller  som  en  Historie  fra  Rusland; 
Retsplejen  er  offentlig  og  mundtlig  o.  s.  v.  Siger  man  saa  for- 
søgsvis til  den  Begejstrede:  »Med  andre  Ord,  man  gik  den  Gang 
frem  mod  den  lærde  Stand,  som  nu  mod  Arbejderstanden«,  saa 
bliver  den  Talende  saa  forbavset,  at  man  venter,  han  vil  falde  ned 
af  Stolen.  —  »Nej  det  er  sandelig  noget  andet«,  siger  han.  — 
»Hvorfor  andet?  Det  nuværende  Tryk  er  jo  kun  meget  haardere; 
istedenfor  en  ofte  mild  Censur,  fuldkommen  Forbyden  af  Boger  og 

Blade,  ja  for  visse  Forfatteres  Vedkommende  fuldkommen  For- 
mening af  Retten  til  at  udgive  Skrifter;  dernæst  Majestætsforbry- 
delsesdomme  i  tusindvis,  Fængslinger,  Udvisninger,  Krænkelser  af 
Brevhemmeligheden,  og  det  paa  Grundlag  af  Undtagelseslove,  det 
vil  sige  Love,  der  bestemme,  at  foruden  de  lovstridige  Handlinger 
gives  der  andre,  ikke  lovstridige,  som  hjemfalde  til  Lovens  Straf, 
ifald  de  begaaes  af  visse  Individer  eller  Grupper.«  Paa  dette 
Punkt  foregaar  der  da  en  Forandring  med  Borgermandens  Ansigt: 
»Er  spricht  ein  grosses  Wort  gelassen  aus«,  han  siger:  »Det  er 
noget  ganske  Andet;  thi  det  Formaal,  som  disse  Folk  attraa,  lader 
sig  overhovedet  ikke  naa  uden  Revolution.«  Man  tænke  sig  denne 
Sætning  som  det  stereotype  sidste  Argument  i  disse  Mænds  Mund, 
der  maaske  ti  Minutter  før  med  Bravur  have  fortalt  om,  hvorledes 
de  20  Aar  gamle  brugte  deres  Rifler  nok  saa  tappert  paa  Berlins 
eller  Dresdens  Barrikader  I  Som  om  Bourgoisiets  Formaal  i  1848 
ikke  var  bleven  forfægtet  gjennem  Revolution  1  Som  om  Revolution 
ikke  altid  maatte  være  og  blive  den  sidste  Nødhjælp,  naar  alle 
fredelige  Midler  forgjæves  ere  forsøgte  1  Og  saa  bemærke  man 
endda,  at  den  nu  saa  forfølgelsessyge  tyske  Borgerstand  i  1848 
virkelig,  faktisk  gjorde  Revolution,  medens  de  tyske  Socialdemo- 
krater i  Virkeligheden  netop  slet  ingen  Revolution  have  gjort,  men 
forud  straffes  for  den,  de  muligvis  engang  kunne  ville  forsøge. 
Bourgeoisiets  lovpriste  Dannelse  er  ved  at  indtræde  i  sit  sidste 
Stadium,  det  hvor  alt  det  Lærte  og  Optagne  forbenes  til  Fordomme. 

Den  10.  April  1879. 

For  faa  Dage   siden    saa  jeg  Bismarck    holdende  i  sin  Vogn 

udenfor  Moltkes  Dør,   medens  Tjeneren  løb  op  ad  Trappen  for  at 

spørge,  om  Feltmarschallen  var  hjemme;   det  var  længe  siden,  jeg  * 
havde  set  ham  saa  nær,    og  jeg  betragtede   ham   derfor  opmærk- 
somt:   meget  kraftig    og    bredskuldret,    meget   bleg   og   lidt   graa, 
meget  voldsom  og  aldeles  ikke  oplagt  til   at  vente,    ikke   engang 
paa  en  Tjener,    der  udretter   et  Ærinde;    det  var  Udtrykket.     Jeg 
tænkte  paa,    at  man   den  første  April  havde  rejst  denne  Mand  en 
Statue  i   overnaturlig  Størrelse  i  Koln   og  paa,    at  han   allerede   i 
Grunden  stod  for   os  Samtidige    i    overnaturlig   Størrelse,    allerede 
i    levende   Live  er  bleven    en    halv    mythisk    Figur    og    efter   sin 
Død    vil    blive    overgroet    med    idealiserende    Myther;   jeg    tænkte 
paa  alle  de  Oder,    der   ville    blive   skrevne    til   hans   Genius,    naar 
efter  hans  Død  hans  Efterfølgere  begynde  paa  ved  politiske  Dum- 
heder at   forspilde  Frugterne   af  hans  Værk   og   paa   alle  de   slette 
Skuespil  og  Melodramaer,  i  hvilke  en  dygtig,  tysk  Skuespiller  i  Frem- 
tiden   vil    høste    Applaus    som    Bismarck    ved    Hjælp    af  en    hæs 
Stemme,    en    tyk    Snurbart    og   et  Bulbiderblik.     Jeg    gik    ned    ad 
Gaden  og  saa  i  Paraplyhandlernes  Vinduer   de   utallige  Stokke   og 
Paraplyer,    paa  hvilke  de   bidske  Frankfurter-Fabrikanter  have   an- 
bragt Bulbiderhovedet  med  Bismarcksk  Portrætlighed  —  den  eneste 
og  saare  barnagtige  Form,    under  hvilken   de  vove  at  lægge  deres 
Opposition  mod  den  Mægtige   for  Dagen  —  og   saa   gik  jeg  hjem 
og  læste  Ernest  Renan's  Tale  ved  hans  Optagelse  blandt  de  ærvær- 
dige Mumier  i  Académie  frangaise. 

Hvor  sørgelig  daarligt  er  dog  ikke  det  deri,  som  handler  om 
Tyskland  og  som  skulde  være  Talens  egentlige  Snært  l  »Vi  have 
endnu  ikke  mistet  Verdens  Øre.  At  frembringe  en  stor  Mand,  at 
slaa  Mindepenge  for  Fremtiden  er  ikke  Alle  givet.«  Det  skulde 
dog  synes,  at  Bismarck  er  en  ganske  tydelig  »Mindepenge  for 
Fremtiden«,  en  ret  udpræget  Medaille.  Mener  Renan,  at  han  ikke 
vil  blive  staaende  i  Historien  som  en  stor  Mand  1  Jeg  er  bangfe  for, 
at  han  vil  huskes  ligesaa  længe  som  der  gives  en  tysk  Stat.  Har 
nogensinde  et  Fysiognomi  besiddet  en  mere  udpræget  Originalitet, 
har  en  Statsmand  nogensinde  havt  mere  Vilje,  mere  Kraft,  mere 
Held,  mere  Behændighed?  Er  han  ikke  det  personificerede  Preussen, 
skarp  og  brutal,   plump  og  fin,   berlinerkritisk  Menneskeforagter  og 

dog  iført  den  stramme  kristelige  Uniform,  der  ligesaa  lidet  gene- 
rer Bevægelserne,  som  den  militære,  han  aldrig  aflægger,  gjør  det? 
Er  han  ikke  Magtmennesket,  hvis  Hoved  hver  Dag  stiller  Colum- 
bus's  Æg  paa  Spidsen,  knuser  Spidsen,  men  faar  Ægget  til  at 
staa?  Er  han  ikke  selve  Kjendsgjerningernes  reale  Logik  i  Lande- 
værnsofficers-Uniform?  Og  om  denne  Mand  tror  Renan  at  han  vil 
glemmes,  vil  overstraales  af  Minderne  fra  Ludvig  den  fjortendes 
Hof. 

Og  nu  den  anden  for  hvis  Dør  han  holdt  1 

»En  i  sin  Isolerthed  pedantisk  Videnskab,  en  Literatur  uden 
Munterhed,  et  højere  Selskab  uden  Glans,  en  Adel  uden  Aand, 
Adelsmænd  uden  Høflighed,  store  Feltherrer  uden  klangfulde 
Ord,  ville,  tror  jeg,  ikke  saa  let  fortrænge  hint  gamle,  saa  glim- 
rende, saa  høflige,  saa  gjerne  behagende  franske  Samfund  fra 
Erindringens  Trone.« 

Store  Feltherrer  uden  klangfulde  Ord!  Ja  det  er  Dig,  som  er 
ment,  du  Gamle  inde  i  Generalstabsbygningen.  O  Daimonie!  vilde 
Sokrates  sige  til  Renan:  Det  fattedes  ikke  i  sidste  Krig  Frankrig 
synderlig  paa  Feltherrer  »med  klangfulde  Ord«.  Det  havde  endog 
flere.  Der  var  f.  Ex.  den  ædle  og  mindeværdige  General  Ducrot, 
hin  ^Mindepenge  for  Fremtiden«,  hin  slagne  Medaille,  paa  hvilken 
staar  at  læse:  »Jeg  vender  kun  tilbage  som  Sejerherre  eller  som 
Lig«  og  som  efter  at  have  udtalt  disse  klangfulde  Ord  før  Slaget : 
efter  samme  red  tilbage  til  Byen  i  højst  levende  og  højst  banket 
Tilstand  for  af  en  beundrende  Befolkning  at  modtage  det  stolte 
Tilnavn  »Le  general  ni  Vunt  ni  Fautre*.  Saadanne  klangfulde 
Ord  som  hans  har  gamle  Moltke  vistnok  aldrig  udtak,  men  saa 
har  han  til  Gjengjæld  heller  ikke  faaet  saa  talende  et  Øgenavn. 
Hvem  kunde  tro  det  muligt,  at  Renan,  der  dog  engang  har  kjendt 
adskilligt  til  Tyskland,  kunde  forfalde  til  saadant  Frasemageri  om 
en  Mand  som  Moltke,  blot  paa  Grund  af  det  Ry  for  Tavshed,  som 
han  har  faaet,  fordi  han  ikke  taler,  uden  naar  han  har  noget  at 
sigel  og  saa  træffer  det  sig  endda  tilmed  saa  yderligt  uheldigt,  at 
denne  »store  Feltherre  uden  klangfulde  Ord«  er  en  af  vor  Tids 
fineste  Prosaister. 

Hvor  kan  endelig  den  vulgære  Chauvinisme  faa  en  i  gamle  Dage 
for  dum  Nationalforfængelighed  saa  lidet  udsat  Mand  som  Renan 
til  at  sige  Ord  som  Talens  Slutningsord  til  det  franske  Akademi, 
at  »til  at  skabe  store  Mænd  og  varigt  Ry  udfordres  Akademiets 
Medvirkningc  .  .  .  »Endnu  længe  vil  De  vedblive  at  være  de  Eneste, 
som  skjænke  en  Belønning,  der  giver  udødeligt  Liv.« 

Af  det  franske  Akademi  har  Marmier,  Biskop  Dupanloup  og 
endnu  et  halvt  Hundrede  lignende  Kapaciteter  som  vel  bekjendt 
været  Medlemmer;  Moliére  blev  det  aldrig,  thi  han  var  Komediant; 
George  Sand  blev  det  aldrig,  thi  hun  var  Kvinde;  Balzac  blev  det 
aldrig,  thi  han  havde  formegen  Gjæld;  Michelet  blev  det  aldrig, 
han  var  for  genial  osv.  osv.  Og  saa  skulde  man  dog  ogsaa  tro, 
at  der  i  de  sidste  Par  hundrede  Aar  havde  existeret  en  eller  anden 
Englænder,  Italiener,  Tysker  eller  Skandinav  med  nogen  Evne,  der 
var  bleven  hvad  man  kalder  udødelig,  uden  de  39  Udødeliges 
Hjælp. 

Renan  havde  saa  ypperlige  Kort  paa  Haanden  og  har  spillet 
dem  saa  slet;  han  har  skadet,  hvor  han  vilde  gavne,  og  gavnet 
dem,  han  vilde  skade.  Hvor  mesterlig  førte  han  ikke  i  sin  Tid 
sin  nationale  Polemik  mod  Strauss;  hvor  overlegen  stod  han  over 
denne  ved  Finhed  i  Udtryksmaaden  og  ved  Gentlemans-Holdning. 
Hvor  bidende  var  ikke  hans  Spot  over  den  Plumphed  af  Strauss, 
at  han  uden  at  have  udbedt  sig  Tilladelse  solgte  Renans  første  Brev 
til  Bedste  for  de  tyske  Saaredel  Man  læse  særligt  hans  andet  Brev 
til  Strauss  om  Forholdet  mellem  Tyskland  og  Frankrig  og  man 
vil  se  med  hvilken  Sikkerhed  han  for  8  Aar  siden  førte  sin  Kaarde. 
Ogsaa  denne  Gang  begyndte  han  med  en  vis  Finhed.  Der  er  en 
vittig  Braad  i  Udfaldet  mod  »den  med  saa  megen  Pomp  forkyndte 
anden  Kultur,  som  vil  forstaa  at  undvære  Talentet« ;  den  tyske 
Flid  og  det  tyske  Studium  er  jo  ganske  vist  ikke  baaret  af  noget 
synderligt  Fremstillingstalent;  den  tyske  Stil  har  saa  lidt  deraf, 
at  naar  Øjet  løber  hen  over  en  tysk  Avis  og  støder  paa  en 
eller  anden  Sætning,  der  er  virkelig  skreven,  et  eller  andet  Ud- 
tryk, der  er  særligt  træffende,  kan  man  forud  sværge  paa,  at 
Artiklen,  hvori  dette  findes,   er  oversat  fra  et  fremmed  Blad.     Saa- 


Renan  om  Tyskland.  325 

danne  Varer  fabrikeres  ikke  i  Landet  selv.  Der  var  da  nok  at 
sige  uden  at  indlade  sig  paa  Bortforklaring  af  det  Monumentale  i 
Bismarcks  og  Moltkes  Personer  og  uden  at  henvise  til  den  gamle 
franske  Adels  skjønhedsplastrede  Yndigheder,  som  mere  sympathe- 
tiske  og  indtagende  end  den  moderne  tyske  Civilisation.  Der  var 
nok  at  sige:  en  fin  Skribent  som  Renan  burde  vel  have  kunnet 
finde  et  Ord,  der  i  Bismarck  trods  al  hans  Storhed  traf  det  Bru- 
tale i  denne  Øllets  og  Jærnets  Mand,  i  Moltke,  trods  Beundringen 
for  hans  Evne  til  at  sejre,  tale  og  tie,  afslørede  Gehej  meraaden, 
den  altid  sejerrige  Gehejmeraad  ,  hvem  Loyaliteten  mod  hans 
Kejser  Wilhelm  har  tilmuret  foroven,  saa  han  aldrig  kan  naa  den 
friere  Skjønhed,  der  omstraaler  Skikkelser  som  Ney  eller  Massen a, 
jeg  mener  de  Generaler,  der  fra  Republikens  Dage  endnu  havde  be- 
varet et  vist  trohjærtigt  eller  kammeratligt  Forhold  til  deres  Hersker ; 
men  istedenfor  dette  har  han  taget  Munden  fuld,  fuld  af  store 
Ord  og  fedt  Flæsk,  og  den,  som  holder  af  ham,  gider  i  denne 
Tid  slet  ikke  aabne  en  tysk  Avis  for  ikke  paa  Tysk  at  maatte 
læse  Alt,  hvad  han  forud  kan  tænke  sig,  at  National-Zeitung  og 
Konsorter  kunne  finde  paa  at  indvende  imod  den  uforsigtige 
Franskmand. 

Han  leder  sine  Landsmænd  vild  og  betænker  ikke,  hvor  dyrt 
ethvert  Folk  bøder  for  slige  Vildfarelser  Hvor  dyrt  har  ikke 
Danmark  maattet  bøde!  Og  Renan  har  dog  i  det  mindste  tidligere 
staaet  i  Forbindelse  med  tyske  Lærde,  om  han  end  aldrig  har  op- 
holdt sig  i  Tyskland;  men  hvor  ere  de  blandt  Danmarks  politiske 
Ordførere,  der  vide  endog  blot  saameget  som  han  om  hvad  Tysk- 
land er? 

Tror  man  at  vi  i  1864  havde  staaet  som  vi  stod,  i  Fald  vore 
>  Førere 'v  i  Pressen  havde  havt  et  Ophold  i  Tyskland  eller  et  grun- 
digt Studium  af  Tyskland  bag  sig.  De  havde  læst  nogle  tyske 
Aviser,  det  var  alt,  og  de  valgte  ud  af  dem,  hvad  de  fandt  pas- 
sende at  fortælle  deres  Landsmænd.  Men  ikke  én  af  dem  følte 
det  som  en  patriotisk  Pligt  at  lære  Tyskland  at  kjende.  Hvis  en 
og  anden  af  de  Mænd,  der  altid  have  skreget  og  endnu  skrige 
højest  mod  Tyskland  og  Tyskhed   og   altid   have  forstaaet  mindst 

deraf  —  hvis  en  af  dem  havde  begrebet,  at  han  i  Stedet  for  at 
skjælde  Aaret  rundt,  hellere  en  Gang  om  Aaret  skulde  have  gjort 
en  Rejse  i  Tyskland  for  at  studere  sin  Fjende,  kjende  Stemninger 
og  Tilstande  hos  ham,  og  tale  med  hans  betydelige  Mænd,  saa  vilde 
det  næppe  være  gaaet  Danmark,  som  det  gik,  og  saa  vilde  hine 
Skjændegjæster,  i  Stedet  for  med  Aarene  at  blive  til  gamle 
Drenge  med  en  uvorn  Mund,  maaske  kunne  have  udviklet  sig  til 
Mænd.     De  havde  lært  Virkeligheden  at  kjende. 

En  dansk  Officer,  der  i  Berlin  gjorde  Studier  til  den  dansk- 
tyske Krigs  Historie,  sagde  til  mig:  Underligt  nok,  vi  Danske 
have  studeret  alle  mulige  fremmede  Forhold,  ogsaa  i  Militærvæse- 
net, men  det  er  mit  bestemte  Indtryk,  at  om  intet  Land  have  vi 
vidst  saa  daarlig  Besked  som  om  Tyskland,  og  derpaa  er  det,  vi 
ere  strandede. 

Det  var  naturligt  at  Harmen  strax  efter  Krigen  luede  op  i  et 
heftigt  Nationalhad,  der  omtaagede  selv  sund  Fornuft.  Men  naar 
man  mindes  de  mange  Forsøg,  der  fremkom  paa  at  formindske 
eller  endog  afskaffe  Kjendskabet  til  det  tyske  Sprog,  naar  man 
mindes  Hostrups  Linjer: 

Krig  mod  Sproget,  Mordersproget  .... 
Tysk  os  blive  maa  som  Russisk, 
Fjendesproget,  Trældomssproget, 
Trindt  i  Danmark  dødt  og  glemt, 

saa  er  det  dog  værd  at  erindre  om,  hvor  ganske  modsat  den 
franske  Nationalforbitrelse  efter  1871  ytrede  sig  gjennem  Indførelsen 
af  Tysk  i  alle  Skoler.  Hvor  man  nu  kommer  i  Paris,  taler  i  dan- 
nede Familier  den  opvoxende  Ungdom  Tysk. 

Victor  Cherbuliez  lader  jo  ogsaa  selv  sin  ideale  Polak  Tronsko 
stille  den  Fordring  som  den  allerførste  til  La  dislaus  Bolski,  at  han 
skal  lære  Russisk  til  Fuldkommenhed. 

Naar  jeg  imidlertid  ser,  hvorledes  saa  mange  af  Frankrigs 
bedste  Mænd,  som  Renan  og  Cherbuliez  lige  fuldt  vedblive  at 
skrive  i  den  gamle  Dur  om  Tyskland,  saa  bliver  jeg,  som  kjender 
den   Begjærlighed,    med   hvilken  man  i   Danmark   oversætter    eller 

gjengiver  ethvert  nok  saa  hadsk,  nok  saa  uforstandigt  fransk  Ud- 
brud mod  Tyskland,  meget  uglad  tilmode.  Fra  Danmark  lyder 
højere  og  højere  kun  Raabet  paa  Fæstningsværker.  Paa  Indsigt 
raaber  ingen.  Man  ser  ikke,  at  den  første  Betingelse  for  et  grun- 
digt Forsvar  mod  Tyskland  er  et  grundigt  Kjendskab  til  Tyskland, 
hvormed  jeg  ikke  mener  et  blot  militært,  som  jo  kan  være  lære- 
rigt nok,  men  et  alsidigt.  De  Danske,  der  studere  i  Tyskland, 
lade  sig  tælle.  Ved  Berlineruniversitetet  var  der  ved  den  sidste 
Opgjørelse  én.  Her  studere  mange  hundrede  Gange  saa  mange 
Japanesere,  og  disse  have  dog  næppe  en  saadan  Livsinteresse  som 
de  Danske  af  at  faa  at  vide,  hvad  Tyskland  er.  Antallet  af  danske 
Studerende  i  hele  Tyskland  er  saa  lavt,  at  selv  Rumænien  og  Bul- 
garien stille  et  større  Kontingent  end  Danmark.  Det  er  blevet  mig 
sagt  af  en  af  de  faa  Danske,  der  have  opholdt  sig  nogen  Tid  her, 
at  det  ved  Kjøbenhavns  Universitet  »ikke  gjerne  saasc  at  yngre 
Studerende  gik  til  Tyskland.  Hvis  det  forholdt  sig  saaledes,  vilde 
det  dog  være  den  rene  Molbo-Patriotisme.  Men  er  det  ikke  kun 
altfor  sandsynligt,  at  det  forholder  sig  saaledes?  Det  vilde  kun  være 
et  Udtryk  for  den  herskende  Stemning.  En  saadan  Terrorisme  har 
den  Haandfuld  Mænd,  der  bærer  Hovedansvaret  for  Danmarks 
Ulykker,  jo  udøvet,  at  det  er  blevet  næsten  umuligt  for  en  Dansk 
at  sige  noget  Sandt  om  Tyskland  til  Danmark  eller  noget  Sandt 
om  Danmark  til  Tyskland  uden  at  udsætte  sig  for  en  Beskyldning 
for  Landsforræderi.  Ungdommen  har  ikke  Mod  til  at  trodse  en 
saadan  Beskyldning;  selve  Opgaven  er  desuden  altfor  utaknemmelig*, 
man  skriver  derfor  langt  hellere  om  hvad  som  helst  andet,  om  ny- 
platonisk  Filosofi  eller  om  franske  Romaner,  og  den  gamle  Til- 
stand varer  uforandret  ved. 

Ministrenes  Dumheder.    Udenrigspolitik. 

10.  Decbr.   1879. 

Vi  have  havt  et  Par  Ugers  Sne  og  Frost  med  12  —  15  Reaumur- 
Graders  Kulde  hver  Morgen.  Man  har  holdt  sig  varm  ved  at  løbe 
paa  Skøjter  paa  Thiergartens  Kanaler  og  Søer  og  ved  en  livlig 
Selskabelighed.  Ministrene  have,  synes  det,  holdt  sig  varme  ved  at 
sige  Ubesindigheder  og  dække  Ubesindigheder,  begaaede  af  deres 
Underordnede. 

Puttkammer  sagde  sin  Dumhed  først:  den  om  Kejserens  Under- 
ordnen af  sine  Ønsker  under  sin  Pligt,  fik  en  godmodig  Næse  der- 
for af  Allerhøjstsamme  og  har  siden  da  forholdt  sig  nogenlunde 
rolig.  Saa  sagde  Minister  Maybach  sin,  da  han  kaldte  Børsen  det 
»Gifttræ«,  som  strækker  sine  Rødder  ind  under  det  hele  Land,  og 
som  han  efter  Evne  vilde  beklippe.  I  en  Handelsministers  Mund 
vilde  et  saadant  Udtryk  forbavse  endnu  mere,  hvis  man  ikke  vidste, 
at  det  var  en  Cadeau,  rettet  til  den  junkerlige  Reaktion,  der  og- 
saa  applauderede  Ordet  med  Lidenskab.  Senere  Forsøg  paa  at 
forklare  det  har  kun  irriteret  Handelsstanden  yderligere  ved  deres 
Ubehændighed.  Bismarck's  »Commis'er«  efterligne  Mesterens 
Djærvhed  uden  at  besidde  hans  sunde  Sans  og  Blik  for  den  rette 
Grænse.  Saa  sagde  endelig  forleden  i  Abgeordnetenhaus  Minister 
Eulenburg  s  i  n  Dumhed  for  at  bøde  paa  det  kostelige  Forbud  mod 
f  Marie  Antoinette«.  Fru  Ristori's  Ophold  her  er  unægteligt  blevet 
mindeværdigt  ved  den  geniale  ministerielle  Protest  mod  Opførelse  af 
dette  Drama,  der  i  tyve  Aar  eller  mere  har  hørt  til  den  udmærkede 
Skuespillerindes  staaende  Repertoire  overalt,  en  Protest,  der  tør 
anses  for  et  af  de  skjønneste  Exempler  paa  Regjerings-Dybsind, 
som  den  senere  Tid  har  at  fremvise.  Da  det  i  Landdagen  (den 
3dje  Decbr.)  blev  fremhævet,  at  Stykket,  langt  fra  at  rumme 
revolutionære  Tendenser  eller  endog  blot  Friheds-Tirader,  omvendt, 
endog  paa  den  historiske  Sandheds  Bekostning,  forherligede  det 
legitime  Kongedømme  i  Frankrig  og  fremstillede  Revolutionen  som 

et  Pøbeloprør,  henviste  Minister  Eulenburg  med  uforlignelig  Kold- 
blodighed blot  til  de  enkelte  Scener  i  Stykket,  der  fremstille  Folke- 
bevægelsen i  dens  Vildhed,  og  gav  den  Bekymring  Luft,  at  de 
laveste  Folkeklasser  her  i  Berlin  vilde  have  set  noget  Forbilledligt 
og  Efterlignelsesværdigt  heri.  Den  gode  Minister  1  Om  ham  gjæl- 
der  det  rigtignok  som  om  Hakon  Jarl,  at  »han  maa  passe  paa 
os  Allesammen«.  Sæt  han  ikke  havde  været  paa  sin  Post!  Hvem 
sikrer  os  da,  at  Berlins  Socialdemokrater  ikke  ad  denne  italienske 
Snigvej  havde  faaet  at  vide,  hvad  der  dog  hidtil  var  en  evig 
Hemmelighed  for  Verden,  jeg  mener  den  stygge  Historie  med 
Marie  Antoinettes  Endeligt.  Og  ikke  blot  dette,  at  de  var  komne 
under  Vejr  med  denne  saa  godt  neddyssede  Henrettelseshistorie ; 
men  sæt,  at  disse  Tusinder  af  lediggaaende  Mur-  og  Børstenbinder- 
svende  —  der  jo  hobevis  forstaa  Italiensk  og  hobevis  havde  givet 
dobbelte  Priser  for  at  faa  Fru  Ristori  at  se  —  sæt  disse  Tusinder 
var  blevne  saa  ophidsede  af  al  denne  italienske,  om  ogsaa  reaktio- 
nære, Deklamation,  at  de  var  løbne  ud  paa  Gaden  og  havde  gjort 
Spetakler!  Er  det  saa  ikke  godt,  at  Eulenburg  har  vaaget  over 
os?  —  Engang  imellem  lader  det  dog  til,  at  Ministrenes  Tjenstivrig- 
hed selv  paa  højeste  Steder  forekommer  vel  stærk.  Saaledes 
vendte  Kejseren  ved  den  sidste  Opførelse  af  »Afrikanerinden«  paa 
det  Sted,  hvor  Gifttræet  præsenteres,  sig  om  til  Maybach  og 
sagde  leende:  ^>Det  Træ  er  en  Opmærksomhed  mod  Dem.«  —  »Gift- 
træet« hævnede  sig  iøvrigt  forleden  Dag  paa  den  eneste  værdige 
Maade.  Da  Listerne  for  Bidragydende  til  de  Nødlidende  i  Schle- 
sien  blev  fremlagt  paa  Børsen,  tegnedes  paa  en  eneste  Formiddag 
40,000  Mark. 

Medens  den  indre  Politik,  blot  med  Undtagelse  af  Regjerin- 
gens  storartede  Jærnbaneplaner,  i  Hovedstaden  følges  med  bange 
Misfornøjelse,  staar  Bismarck  i  den  ydre  Politik  glorrigere  end 
nogensinde  og  med  hele  Nationen  og  dens  Beundring  bag  sig.  Og 
denne  Beundring  er  visselig  fortjent. 

Saasnart  han  havde  Sikkerhed  for,  at  Gortschakow  tilstræbte 
en  Alliance  med  Frankrig  mod  Tyskland,  og  netop  da  Tonen  i 
den   russiske   Presse    var    hovmodigere    og    mere   udæskende   end 

nogensinde,  var  det,  at  han  med  ét  Slag  ved  Rejsen  til  Wien  og 
Forsvarsforbundet  med  Østerrige  lamslog  Rusland  fuldstændigt. 
Det  synes,  som  om  Forbundets  Bestemmelser  gaa  ud  paa,  at  de 
to  Magter  skulle  staa  Last  og  Brast  med  hinanden,  saasnart  hvilken- 
somhelst  af  dem  angribes  af  mere  end  én  Modstander. 

Og  nu  begyndte  den  dybe  Ydmygelses  Tid  for  Rusland.  Først 
kom  de  yngre  Storfyrster  hertil  for  at  dæmpe  Vreden  og  gaa  paa 
Jagt  med  Hoffet,  saa  kom  Tysklands  bitreste  Fjende  blandt  alle 
Evropas  Fyrster,  Storfyrsttronfølgeren  med  sin  Gemalinde,  han, 
der  aldrig  havde  betraadt  Berlin;  og  det  russiske  Gesandtskab  und- 
saa  sig  ikke  ved  at  lade  indrykke  i  alle  mulige  Blade,  at  den 
gamle  Tale  om  den  russiske  Tronfølgers  Tyskfjendtlighed  beroede 
paa  den  sorteste  Bagvaskelse;  tværtimod,  han  havde  altid  elsket 
Tyskland  —  kort  sagt,  der  var  ikke  Ende  paa  Underdanigheden 
og  Selvfornægtelsen.  Man  bankede  paa  Døren  til  den  med  Øster- 
rig afsluttede  Alliance  og  erklærede  med  rørende  Aabenhed,  at 
man  ikke  begreb,  hvorfor  den  var  afsluttet  uden  Rusland;  man  vilde 
saa  gjerne  endnu  være  Tredjemand  i  Forbundet  o.  s.  v.  Svaret 
lød  fra  Varzin  kort  og  fyndigt:  For  sent!  Saa  blev  der  gjort 
Skridt  for  at  bevæge  Bismarck  til  at  tage  herind,  og  for  at  faa 
Kronprinsen  til  at  vende  hjem  fra  Italien,  medens  den  russiske 
Storfyrsttronfølger  var  her,  men  ingen  dem  af  lod  sig  bevæge  af 
Pletten.  Og  for  første  Gang  maaske  har  det  tyske  Folk  ved 
denne  Lejlighed  faaet  Følelsen  af,  at  Bismarck  og  Kronprinsen 
arbejde  sammen  og  i  Enighed.  Den  antirussiske  Politik,  som 
Kansleren  nu  har  slaaet  ind  paa,  det  er  jo  nemlig  den,  som  Kron- 
prinsen og  især  Kronprinsessen,  der  i  dette  Ægteskab  vel  repræsen- 
terer de  tre  Fjerdedele  af  Viljen,  altid  har  ønsket,  og  saaledes  er 
nu  Broen  lagt  fra  Bismarcks  nuværende  Udenrigspolitik  til  den, 
som  Kejserens  Efterfølger  maa  optage.  Hertil  kommer,  at  ingen 
Alliance  kunde  være  saa  populær  i  Tyskland ,  som  den  med 
Osterrig. 

For  at  tomme  Ydmygelsernes  Skaal  til  Bunden,  ankom  saa  til- 
tilsidst  i  forrige  Uge  den  gamle  Gortschakow  selv  hertil.  Bismarck 
rorte  sig   ikke   fra  Varzin,    og  da   Bladene   fortalte  om   den  livlige 

Depechevexel  mellem  Varzin  og  Berlin,  havde  han  endog  den 
Grusomhed  at  lade  bekjendtgjøre  i  Norddeutsche  Allgemeine,  at 
der  i  de  Dage,  den  russiske  Kansler  havde  tilbragt  her,  ikke  var 
bleven  sendt  en  eneste  Depeche  fra  Varzin  til  Hovedstaden  og 
kun  én  herfra  derud,  nemlig  den,  der  meddelte  Attentatet  paa 
Kejser  Alexander.  Hvad  mere  er,  Gortschakow  blev  end  ikke 
modtaget  af  Kejseren;  han  maatte  nøjes  med  at  modtage  og  gjøre 
private  Besøg. 

Man  véd,  at  Bismarck  ikke  gjør  Noget  halvt.  Gortscha- 
kow har  da  ogsaa  ved  denne  Lejlighed  faaet  hans  fulde 
Kjærlighed  at  føle,  selv  i  de  ringeste  Smaating.  Ellers  plejede 
der,  saasnart  det  vidstes,  at  Fyrsten  var  ivente,  at  komme  Ordre 
fra  Udenrigsministeriet  til  Reichs-Eisenbahnamt  og  derfra  til  de 
underordnede  Embedsmænd,  at  der  paa  hver  større  Station  lige 
fra  Grænsen  af  skulde,  alt  efter  Dagstiden,  staa  en  Frokost,  en 
Middag  eller  en  Souper  anrettet  for  Fyrst  Gortschakow  med  Følge. 
Denne  Gang  var  ingen  Ordre  ankommet  til  Grænsestationen,  men 
den  uskyldige  Stationsforstander,  som  ikke  betvivlede,  at  Ordren 
blot  var  bleven  forsinket,  lod,  efterat  have  afsendt  en  telegrafisk 
Forespørgsel,  foreløbig  paa  egen  Risiko  den  samme  splendide 
Frokost  som  ellers  anrette.  Gortschakow  lod  den  smage  sig. 
Nu  indløb  Svar  paa  Forespørgslen:  »Der  forelaa  ingen  Aarsag  til 
specielle  Skridt  af  den  omskrevne  Art*.  Vil  nu  den  stakkels 
Stationsforstander  præsentere  Gortschakow  sin  Regning  som  de 
følgende  Stationsforstandere  gjorde,  eller  vil  han  privatim  traktere 
Fyrsten  og  hans  Mænd  med  den  gode  Mad  og  de  gode  dyre 
Vine?  —  Ligner  ikke  dette  Træk  Bismarck  paa  en  Prik?  Ingen 
unødig  Ædelmodighed  1 

Med  det  spændte  Forhold  til  Rusland  staar,  hedder  det, 
ogsaa  Kronprinsens  Tilbagevenden,  under  den  danske  Konge- 
families Besøg  i  Berlin,  i  nær  Forbindelse.  Foruden  at  han 
naturligvis  ønskede  at  udtrykke  sin  Glæde  over  at  se  det  danske 
Kongepar,  trods  alt  hvad  der  var  gaaet  forud,  gjæste  den  tyske 
Hovedstad  som  Venner,  nærede  han  en  (sikkert  ugrundet)  Frygt 
for,    at   den    danske  Konge   skulde  ville  benytte  Lejligheden  til  at 

omstemme  den  gamle  Kejser    med  Hensyn  til  Rusland  og  saaledes 
lægge  hans  og  Bismarcks  Politik  Hindringer  i  Vejen. 

Hvis  det  danske  Kongepars  Besøg  imidlertid  har  havt  noget 
politisk  Motiv,  (hvad  jeg  betvivler),  da  har  det  sandsynligst  været  det 
at  sondere  Hoffets  Stemning  med  Hensyn  til  Hertugen  af  Cumberland, 
for  om  muligt  at  opnaa  noget  for  ham.  Det  er,  set  fra  et  dansk  Syns- 
punkt, tungt,  at  dette  Besøg  i  Berlin  saa  enstemmig  er  bleven  udlagt 
som  den  danske  Konges  Acquiesceren  ved  Udslettelsen  af  §  5  i  Prager- 
freden.  Tyskerne  og  den  tyske  Presse  har  gjennemgaaende  opfat- 
tet det  som  det  sidste  Segl  paa  Nordslesvigs  Indlemmelse  i  Tysk- 
land. Man  har  prist  Kongen  af  Danmark  for  den  Takt,  hvormed 
han  lod  Nordslesvig  aldeles  uberørt,  og  har  rost  ham  for  at  han 
foretrak  sin  Families  Interesser  for  sit  Lands.  Hvor  falsk  dette 
er,  véd  enhver  Dansk.  Men  det  er  smerteligt,  f.  Ex.  i  Vosstsche  Zei- 
tung  at  læse:  »Christian  IX  hat  den  klugsten  Theil  gewahlt,  wenn 
er  die  Sorgen  fur  die  Familie  den  politischen  vorzogc  Man  synes 
ved  det  danske  Hof  at  nære  Haabet  om  for  Hertugen  af  Cumber- 
land, ifald  han  frasiger  sig  Hannover,  at  opnaa  dels  de  welfiske 
Millioner,  dels  Tronfølgen  i  Brunsvig.  I  velunderrettede  Kredse 
gjælder  det  for  afgjort,  at  Bismarck  end  ikke  vil  høre  Tale  om 
Hertugen  som  brunsvigsk  Tronfølger  (ligesom  Brunsvigerne  siges 
ikke  at  onske  ham  til  Hersker),  og  det  paastaaes,  at  Hertugen 
kun  da  faar  Millionerne  udbetalt,  naar  han  giver  ligesaa  fuldstæn- 
digt Afkald  paa  Brunsvig  som  paa  Hannover. 


41. 

Max  Klinger. 

2.  Maj   1880. 

Paa    Berlinerkunstnernes   permanente    Udstilling    vakte    i    For- 
aaret    1878   en  Række  Pennetegninger   Opmærksomhed.     De    vare 

betitlede  »Fantasier  over  en  funden  Handske,  tilegnede  den  Dame, 
som  har  tabt  den«.  Deres  Originalitet  var  saa  dyb  og  saa  barok, 
de  var  saa  ulige  Alt,  hvad  man  før  havde  set 'af  den  Art,  at  ingen 
Tilskuer  gik  dem  ligegyldig  forbi.  Den  jævne  Berliner  var  vel 
uklar  over,  om  dette  var  Genialitet  eller  Vanvid,  en  jog  anden 
klog  Hane  mumlede  vel  Ordet  »Fliegende  Blåtter-Illustrationer« 
mellem  Tænderne;  men  enkelte  blandt  Kunstnerne  og  de  Kritikere, 
hvis  Kunstsans  ikke  er  bestemt  ved  gammel  Vedtægt,  studsede, 
fordybede  sig  i  Billederne  og  beundrede  det  Talent,  som  i  dette 
første  Glimt  aabenbarede  sig  paa  næsten  blændende  Maade.  Kunst- 
nerens Navn  var  Max  Klinger,  og  han  var  kun  21  Aar  gammel. 

Disse  Blade  ere  nu  udkomne  som  en  Suite  af  mesterlig  ud- 
førte Raderinger,  Etft  Handschuh  Rad.  Op.  VI,  undtagelsesvis 
paa  Kunstnerens  eget  Forlag,  da  han  ikke  kunde  vente  stor  offenlig 
Deltagelse  for  et  Arbejde  af  saa  personlig  Karakter.  Her  er  en 
kort  Beskrivelse  af  dem:  1  og  2.  Berlins  Skating-Rink,  det  Sel- 
skab, der  den  Gang  besøgte  Anstalten,  nøjagtig  portræteret,  der- 
iblandt Kunstneren  selv,  høj,  soldaterrank  med  sit  tykke,  krøllede 
Haar,  der  bedækker  Hovedet  som  en  Pelshue,  og  en  ung,  ud- 
mærket smuk  Dame,  en  Brasilianerinde,  som  i  hin  Tid  tildrog  sig 
de  Besøgendes  Interesse  ved  sin  Skjønhed  og  sin  yndefulde  Løben. 
Den  unge  Dame  taber  i  Farten  en  lang  hvid  Handske  med  sex 
Knapper-,  den  unge  Kunstner  bøjer  sig  i  sit  Løb  og  tager  den  op, 
formod  enlig  for  at  gjemme  den  i  den  Lomme,  der  er  Hjærtet 
nærmest.  —  3.  En  nydelig  lille  Kupido  sidder  halvt  bortvendt 
nær  en  Rosenbusk,  fra  hvilken  tunge,  store  Roser  lude  ned.  I 
deres  Skygge  hviler  den  fine,  smalle  Damehandske.  Han  sidder 
paa  Vagt  ved  det  bløde  og  duftende  Fund.  Rosenblade  drysse 
ned  derover.  —  4.  Max  Klinger  i  sin  Seng;  han  sover,  men 
kaster  sig  uroligt  paa  sit  smalle  Leje.  Paa  hans  Natbord  ligger 
Handsken,  men  over  hans  Hoved  sés  den  samme,  af  Drømmen  ud- 
spilet til  en  uhyre,  truende  Haand,  der  griber  om  Maanen  og  truer 
med  at  rive  den  ned  fra  Himlen.  Og  se!  til  Venstre  for  Sengen 
begynder  det  aabne  Hav,  og  ude  paa  Havet  hæve  sig  op  af  Bøl- 
gerne med  vilde  Skrig  og  Gebærder,  svømmende  eller  druknende,  hæs- 

lige  Skikkelser,  blandede  med  Havuhyrer,  og  længere  ude  nærme 
sig  store,  krummede,  angstindjagende  Handskehænder.  Intet  Under, 
at  den  Sovende  i  Skræk  trækker  Benene  op  under  sig  i  sin  Seng. 
—  5.  Opvaagnen.  Handsken  ligger  roligt  paa  Sengen,  men 
Kunstneren,  der  sidder  paa  Hug,  har  ladet  Ansigtet  synke  ned  i 
t  sine  Hænder  og  drømmer  vaagen  videre:  Et  vidtstrakt  Landskab 
med  Bjærge  til  Baggrund  aabenbarer  sig;  i  Forgrunden  skyde  over 
Handsken  paa  høje,  tynde  Støngier  uvirkelige,  med  Blomster  helt 
bedækkede  Drømmetræer  i  Vejret.  Under  dem  og  dog  fjærnt, 
fjærnt  paa  en  Vej  øjnes  ikke  større  end  at  Skikkelsen  kan  dæk- 
kes af  en  Flue,  men  dog  med  karakteristisk  igjenkj endelig  Hold- 
ning den  skjønne  Dame  fra  Skating-Rink.  —  6.  Storm  paa  Havet. 
Midt  ude  paa  det  en  Sejlbaad,  der  kastes  af  Vinden  og  krænger 
stærkt;  ud  af  Baaden  bøjer  sig  den  unge  Kunstners  Skikkelse,  for- 
synet med  en  uhyre  lang  Skibshage.  Handsken  er  falden  over- 
bord, det  gjælder  at  fiske  den  op.  Man  sér  den  synke,  man  føler 
den  fortvivlede  Anstrængelse  for  at  ramme  den  med  det  spidse 
Jærn  og  faa  den  tilbage.  —  7.  Atter  Vand,  men  hvor  forskjelligt  I 
stiliseret  som  paa  et  græsk  Basrelief  i  store  sikre  Rundinger  og 
Voluter.  Et  Spand  af  Havheste  i  den  strængeste  helleniske  Stil 
drager  langsomt  og  majestætisk  en  lav  Triumfvogn  over  Bølgerne; 
dens  Sæde  er  en  Konkylje,  der  aabner  sig  som  en  s*ort  og  skin- 
nende Blomsterkalk,  og  i  denne  hviler  lysende  hvid  den  sex- 
knappede   Handske,    som    holder    Tøjlerne    og    kjører    Spandet.  — 

8.  Hvad  er  dette?  To  fortvivlede,  nøgne  Mandsarme,  der  ere 
stødte  ud  gjennem  en  Rude.  hvis  Skaar  falde  klingrende  til  Jorden ; 
Hænderne  gribe  efter  en  bortflyvende  Gjenstand,  der  taber  sig  i 
Nattens  Mulm.  Akl  det  er  atter  Handsken.  Ud  af  Vinduet  er 
den  fløjet;  en  hæslig,  overnaturligt  stor  Flaggermus  fjærner  sig  med 
den  i  sit  Næb.  Og  forgjæves  strækker  den  Fantaserende  sine 
blødende,    skaarede   Hænder    ud    af  Vinduesrammen   efter  den.  — 

9.  Her  er  den  igjen.  Og  denne  Gang  bedre  forvaret.  Nu  skal 
den  ikke  let  slippe  bort  mere.  En  rummelig  Sal.  Alle  Vægge 
bestaa  af  hængende  Tapeter  og  nøjere  besete  ere  disse  Tapeter 
lutter,    mange  Gange    forstørrede ,    parvis    forbundne   sexknappede 

Damehandsker,  der  naa  fra  Loftet  ned  til  Gulvet.  Midt  i  denne 
Sal  et  koket  lille  Bord,  der  gjør  Tjeneste  som  Alter.  Og  paa 
Alteret  hviler  Skatten  selv  i  naturlig  Størrelse,  fin,  smal,  synlig 
fra  alle  Sider.  Men  i  et  Hjørne  af  Værelset  er  Tapetet  lidt  uregel- 
mæssigt; thi  et  vildt  Dyrehoved  med  flammende  Øjne  hæver 
nogle  af  de  store  Handskefingre  lidt  i  Vejret  og  kigger  ind;  det 
er  Dragen,  der  med  stygge  Kløer  og  slangesnoet  Hale  vogter 
Helligdommen  og  ruger  over  Skatten.  —  10.  Atter  en  flad,  san- 
det Kyst.  Ved  Stranden  brænde  paa  høje  Stativer  to  fine,  antike 
Lamper.  Mellem  dem  hviler  paa  en  Pude  den  fundne  Hancjske, 
og  Havet  skyller  op  imod  den,  men  uden  at  nærme  sig  den  med 
den  Dristighed,  hvormed  det  en  Gang  rørte  Knud  den  Stores  Fod. 
Tværtimod.  Oceanet  hylder  dette  Klenodie  for  den  Elskende;  alle 
de  stigende  Bølgekamme  skylle  Roser  ind  mod  Stranden,  kaste 
Roser  hen  for  Handsken;  i  alle  Bølgedale  flyde  de;  alt  det  fraa- 
dende  Bølgeskum  opløser  sig  i  lutter  Roser. 


I  Vinteren  før  hin  Foraarsudstilling  lærte  jeg  her  i  Berlin  en 
lille  Gruppe  unge  Kunstnere  at  kjende.  De  boede,  eller  samledes, 
paa  et  Atelier,  der  befandt  sig  paa  en  femte  Sal  i  den  aristokra- 
tiske Hohenzollernstrasse.  Huset  var  et  Hjørnehus  med  vid  og 
smuk  Udsigt  over  Schoneberger  Ufer,  men  Udsigten  var  Lejlig- 
hedens største  Pragt.  Et  og  samme  store  Rum  var  baade  Atelier 
og  Sovekammer.  Der  fandtes  en  slidt  Sofa  og  et  mægtigt,  med 
løse  Tegninger  og  Mapper  og  Kaffekognings -Rekvisiter  bedækket 
Bord,  hvis  Størrelse  og  Soliditet  jeg  allerede  var  nær  ved  at  mis- 
unde, da  jeg  opdagede,  at  det  slet  ikke  var  noget  Bord,  men  kun 
et  Par  Bukke,  over  hvilke  man  havde  lagt  nogle  Brædder.  Paa 
alle  Vægge  Studiehoveder,  udførte  under  Gussows  Ledelse,  ogsaa 
mange  originale  Forsøg. 

Portneren,  der  lød  det  velklingende  Navn  Piefke,  sørgede  som 
en  Moder  for  Atelier'ets  Beboere.  Han  tog  sig  af  deres  Vel  selv 
imod  deres  Vilje.  En  af  dem  skulde  gjøre  en  Rejse  og  savnede 
længere  Tid  i  Forvejen  alle  sine  smukkeste  Skjorter.     Det  var  Hr. 

Piefke.  der  havde  stukket  dem  tilside  for  at  de  kunde  være  rene 
til  Rejsen  og  hans  Yndling  gjøre  Figur  mellem  Fremmede.  Det 
Bedste  var,  at  han  tilsidst  blev  saa  smittet  af  den  kunstneriske 
Atmosfære  paa  femte  Sal,  at  han  selv  begyndte  at  male  nede  i 
sin  Kjælder,  og  det  Pudsigste  var,  at  han  virkelig  havde  noget 
Talent,  imere  end  mangen  Berømthed«,  sagde  Malerne.  Ja  En  af 
dem  tog  Hr.  Pief kes  Maleri  for  en  af  Kammeraternes,  da  han  en 
Dag  kom  tilbage  til  Atelieret  og  fandt  det  opstillet.  Jeg  har  selv 
sét  to  Marinemalerier  af  Hr.  Piefke,  forestillende  Skibe  i  Storm, 
hvis  Interesse  forøgedes  ved,  at  Kunstneren  aldrig  havde  sét  Havet, 
saa  Fantasien  kunde  tumle  sig  desmere  frit. 

En  af  de  unge  Malere  kom  til  mig  i  Anledning  af  et  Portræt,  han 
vilde  male;  saaledes  lærte  jeg  Gruppen  at  kjende.  Devare  —  natur- 
ligvis —  ivrige  Nihilister,  Socialister,  Atheister,  Naturalister,  Materia- 
lister og  Egoister.  De  docerede  i  Munden  paa  hinanden  de  for 
Samfundsordenen  og  Næstens  Fred  mest  faretruende  Synsmaader; 
de  hyldede  Pariserkommunens  Politik;  de  foragtede  Enhver,  der 
paastod,  at  han  nogensinde  lod  sig  lede,  eller  at  man  overhovedet 
burde  lade  sig  lede  af  andet  Motiv  end  den  mest  usminkede 
Egoisme:  en  saadan  Hykler  skulde  ikke  narre  dem.  De  nærede 
Væmmelse  —  Foragt  er  for  svagt  et  Ord  —  for  den  hele  anerkjendte 
tyske  Kunst,  for  Akademiet,  deres  Kammerater  dér,  de  berømte 
Navne  (med  Undtagelse  af  Menzel  og  Gussow).  De  havde  gjennem- 
skuet  Livet.  Ævret  var  opgivet.  Der  var  Intet  at  arbejde  for  og 
Intet  at  haabe.  Det  gjaldt  om  saa  smerteløst  som  muligt  at  slaa 
Tiden  ihjel:  de  var  for  gamle  til  at  nære  Lidenskaber  —  derover 
vare  de  ude  —  for  blaserte  til  at  løbe  efter  Illusioner,  for  kunst- 
forstandige til  at  tiltro  sig  selv  Geni,  for  stolte  til  at  bryde  sig  om 
Ros  eller  Ry:  det  gjaldt  om  at  faa  den  ene  Dag  til  at  gaa  som 
den  anden,  male  lidt,  faa  sig  et  Slag  Kort,  sove  meget  længe. 
Kort  sagt,  de  vare  unge,  unge!  i  Begyndelsen  af  Tyverne,  nydelses- 
syge, ærgjærrige,  begejstrede,  fanatiske  for  Kunsten,  hvidglødende 
af  Foragt  for  Hykleriet,  saa  lidenskabsløse,  at  den  ivrigste  Til- 
sier af  Indolensen  iblandt  dem  lige  var  bleven  helbredet  efter  et 

Selvmordsforsøg  af  ulykkelig  Kjærlighed,  og  saa  ivrige  for  at 
prædike  Egoismens  Evangelium,  at  de  levede  i  fuldstændig  Kom- 
munisme, hjalp  hinanden,  sultede  for  hinanden  og  elskede  hinanden. 
De  vare  Alle  meget  begavede,  men  saa  snart  man  var  ene 
med  En  af  dem,  fortalte  han  strax  med  en  Blanding  af  Ømhed  og 
Ærefrygt,  at  der  var  En  af  dem,  som  var  et  Geni.  Han  var 
deres  Stolthed,  deres  Beundring.  De  satte  deres  egoistiske  Glæde 
i  at  udbasune  hans  Ros  til  alle  Sider,  at  tale  overalt  og  til  En- 
hver om  hans  Arbejder  uden  at  ymte  en  Stavelse  om  deres  egne; 
blev  de  udspurgte  om  dem,  svarede  de,  at  det  var  Brøderhverv. 
De  bar  deres  Benjamin  paa  Hænderne  og  svor  paa,  at  han  vilde 
fordunkle  alle  nulevende  tyske  Kunstneres  Ry.  Imidlertid  gik  han 
tavs  og  sluttet,  rank  og  høj,  med  sit  tykke,  krøllede,  røde  Haar 
om  iblandt  dem,  istemmende  i  deres  Theorier  med  et  Nik,  men 
uden  Veltalenhed,  forud  overbevist  om,  at  kun  den  mest  yderlig- 
gaaende  Anskuelse  kunde  være  den  sande,  og  forøvrigt  saa  for- 
tabt i  sin  indre  Syslen,  saa  optaget  af  sine  frugtbare  Drømme, 
saa  uafbrudt,  fabelagtig  produktiv,  at  han  kun  havde  ringe  Tid  til 
Ræsonnementer. 


Max  Klinger  er  født  i  Leipzig  d.  18.  Februar  1857.  Han  er 
Barn  af  en  velhavende  Kjøbmandsfamilje.  Han  har  studeret 
Malerkunsten  i  Karlsruhe  og  Berlin  under  en  for  energisk  Realisme 
saa  bekjendt  Maler  som  Carl  Gussovv,  men  uden  at  kunne  lære 
det,  som  denne  Lærer  især  har  sin  Styrke  i,  den  nøjagtige  Gjen- 
givelse  af  Modellen.  Han  lærte  aldrig  at  kopiere  den  ydre  Virke- 
lighed; dertil  var  hans  indre  Verden  for  ejendommelig  og  for  rig. 
Hans  Hukommelse  var  saa  tro,  at  den  var  overfyldt  med  Former 
og  Indtryk;  hans  gnostisk  sanselige,  idé-  og  billedspnidlende 
Indbildningskraft  var  saa  sikkert  ledet  af  en  indre  Logik,  at 
hvor  vildt  den  end  opfandt  og  hvor  dristigt  den  end  tumlede  med 
det  Givne,  fik  den  noget  i  kunstnerisk  Forstand  Fornuftigt  ud 
deraf,   og  hans  Stemningsliv  var  saa  fuldttonende,   saa  mangestem- 

migt  bevæget,  at  enhver  af  hans  Frembringelser  virkede  paa  Ner- 
verne som  Musik,  havde  Stemning  over  sig  og  bragte  Stemning 
med  sig. 

Den  Stamme,  ud  fra  hvilken  denne  frugtbare  Fantasi  skød 
sine  Blomster,  var  en  fast,  lukket  og  haardnakket  Karakter,  stædig 
i  sin  Attraa  og  sine  Beslutninger,  og  rede  til  at  ofre  Tid,  Kræfter, 
ubetinget  Alt  for  den  herskende  Attraas  eller  Beslutnings  Skyld, 
fremdeles  et  yderlig  nervøst,  indtil  Overmaal  sensibelt  Tempera- 
ment, et  af  disse  Temperamenter,  hvilke  Lidenskaberne  ryste  til 
deres  Grund,  dog  ikke  som  hærjende  Storme,  men  som  tropiske 
Uvejr,  efter  hvilke  Jordsmonnet  er  dobbelt  frodigt. 

I  Efteraaret  1878  udstillede  Klinger  en  Række  af  otte  Teg- 
ninger, der  illustrerede  Kristi  Historie,  de  vare  —  ligesom  den 
senere  Samling  Eva  und  die  Zukunft  —  tilegnede  den  norske 
Maler  Christian  Krohg.  Skjønt  disse  Tegninger  ikke  høre  til  Klin- 
gers bedste  Arbejder,  vel  nærmest  fordi  det  Historiske  ikke  ligger 
for  ham  og  fordi  Opgaven  overhovedet  var  for  stor  for  hans  Ung- 
dom, blev  der  lagt  meget  Mærke  til  dem.  »Die  Gegenwartts  da- 
værende Kunstkritiker,  en  af  de  faa,  der  have  virkelig  kunstnerisk 
Indsigt,  skrev  til  de  etablerede  Storheders  Forargelse:  Om  Udstil- 
lingen 1878  vil  man  i  Fremtiden  sige:  »Paa  den  udstillede  Max 
Klinger  første  Gang«,  og  ikke  længe  efter  bleve  Tegningerne 
kjøbte  af  Nationalgalleriet.  Deres  Fortjeneste  laa  især  i  Kunst- 
nerens fuldstændige  og  afgjorte  Brud  med  alle  gængse  Overleverin- 
ger i  Behandlingen  af  de  oprindelige  kristelige  Typer.  Han  søgte 
med  ungdommelig  Alvor  sin  egen  Vej.  Kristustypen  er  vel  hos  ham 
uklar,  forskjellig  paa  de  forskjellige  Tegninger,  fordi  han  selv  er 
uklar  over  sin  Grundopfattelse.  Men  Begivenhederne  ere  rykkede 
Tilskueren  nær.  Et  Exempel :  Den  udvalgte  Skare  bestiger  Højen,  fra 
hvilken  Bjærgprædikenen  skal  holdes;  den  klavrer  møjsomt  op  ad 
Skraaningcn,  fulgt  af  nysgjærrige,  skrigende  Drenge,  haltende 
gamle  Kjærlinger,  Værkbrudne,  Farisæere  og  Soldater.  Alle  vende 
de  os  Ryggen;  en  af  Apostlene  drejer  sig  om  og  vil  slaa  en 
Dreng  paa  Øret,  der  skraaler  efter  ham,  medens  en  anden  holder 
ham  tilbage.     Indtrykket  er  her  humoristisk.     I  en  anden  Tegning, 

hvor  man  skrider  ned  ad  Bjærget,  er  Alt  højtideligt.  Solen  flam- 
mer paa  det  hede  Sand.  En  efter  En,  med  bøjede  Hoveder,  følge 
Apostlene  deres  Mester.  Han  nærmer  sig  Tilskueren.  Det  ædle 
og  fine  Ansigt  med  dets  bløde,  sorte  Haar  og  Skjæg  stirrer  nedad. 
Han  sér  trods  sin  Ungdom  saa  ærefrygtindgydende  ud,  at  den 
romerske  Centurion,  der  er  sendt  ud  for  at  holde  Øje  med  ham, 
uvilkaarlig  gjør  Front,  da  han  skrider  ham  forbi,  og  staar  stiv  og 
ubevægelig  med  blottet  Hoved.  Den  fornemme  og  rene  jødiske 
Type,  som  Kunstneren  her  har  fundet,  er  ved  sin  Sandhed  slaaende 
i  Sammenligning  med  de  mange  forlorne  germaniske,  skandinaviske 
og  italienske  Kristustyper.  Der  er  i  disse  Tegninger  en  tapper  og 
sandhedskjærlig  Kamp  mod  det  Vedtagne.  Paa  den  Tegning,  hvor 
Kristus  vises  frem  med  Tornekransen  om  sin  Pande,  er  f.  Ex.  Udraaberen 
ikke  det  sædvanlige  brutale  Uhyre,  der  svælger  i  Fornøjelse  over 
sin  egen  Lavhed;  vi  se  en  søvnig  arabisk  Profil,  hvis  Besidder  med 
brægende  Stemme  ganske  mekanisk,  fordi  det  er  hans  Profession 
at  fremplapre,  udskriger  en  Række  Ord,  han  har  lært  udenad. 

Paa  samme  Udstilling  fandtes  et  lille  Maleri  af  Klinger, 
Spazier ganger  kaldet,  interessant  ved  sit  spændende  Æmne.  Scenen 
er  en  øde  Mark,  nærmest  Hasenhaide  ved  Berlin,  kjendt  som  en 
utryg  Egn.  En  lang,  uendelig  lang  og  melankolsk  Kirkegaards- 
mur  strækker  sig  ind  i  Billedet.  Mod  den  har  en  ung  Mand  søgt 
Rygstød.  Han  har  taget  en  lille  Revolver  frem  af  sin  Lomme  og 
holder  den  ud  for  sig  med  et  roligt,  iagttagende  Blik;  thi  fra  tre 
Sider  nærme  sig  uhyggelige  og  pjaltede  Skikkelser  med  tykke 
Knipler  i  Hænderne.  De  ere  stansede,  øjensynligt  uvisse  om,  hvad 
der  nærmest  er  at  gjøre,  da  de  se,  han  er  forberedt.  En  af  disse 
Forstadsproletarer  bøjer  sig,  utaalmodig  over  denne  Venten,  og 
tager  en  stor  Sten  op  fra  Jorden.  Derover  blaa  Himmel  med  skin- 
nende Sollys;  Sommerluft  i  Billedet.  —  Kritikeren  Ludwig  Pietsch 
omtalte  det  ligesom  Handske-Raderingerne  med  Beundring. 

Saa  stor  Opsigt  vakte  disse  første  Forsøg,  at  Misundelsen  blev 

aarvaagen;  Kritikeren  i  >Die  Gegenwart«  blev  imødegaaet  i  Bladet 

tlv  og  desavoueret  af  Redaktionen,   der  frygtede  for  at  lægge  sig 

i  med  de  gamle  Professorer.     Det  hed  sig  rundt  omkring;  at  det 

var  Synd  at  fordreje  Hovedet  paa  en  saa  ung  Kunstner  med  Ros«, 
især,  føjede  man  gjernetil,  »da  han  rimeligvis  ikke  bliver  til  Noget«, 
og  da  Klingers  Kunst  snart  derefter  syntes  at  staa  i  Stampe,  da 
han  forsvandt  hele  to  Aar  fra  Berlin,  levede  meget  stille  først  i 
Bruxelles,  senere  i  Miinchen,  og  gjennemgik  en  langvarig  og  udmat 
tende  Sygdom,  kunde  det  en  kort  Tid  se  ud,  som  om  de  ugun- 
stige Profetier  skulde  beholde  Ret. 

Dog  snart  derefter  udkom  i  Bruxelles  »/j  Eaux-fortes*%  Rand- 
gloser til  Ovid,  som  røbede  et  stort  Fremskridt  i  Kunstnerens  Ud- 
vikling. Det  var  Illustrationer,  eller  rettere  akkompagnerende 
Fantasier  til  Metamorfosernes  Fortællinger  om  Apollo  og  Dafne, 
Pyramus  og  Thisbe,  blandede  med  Intermezzoer  af  pathetisk  eller 
humoristisk  Natur.  Det  indledende  Blad  er  udført  i  en  stor  og 
pragtfuld  Stil.  Et  skjønt  og  bjærgrigt  Kystlandskab.  Mod  en 
mægtig  Bjærgside  som  Baggrund  sés  til  Venstre  en  græsk  Kolossal- 
buste anbragt  som  i  en  Rede  af  Roser.  Den  nederste  Del  af  Bla- 
det indtages  af  Pladen  paa  Kunstnerens  Arbejdsbord  med  Lyse- 
stagen og  Tegneredskaberne ;  nederst  til  Højre  strække  to  foldede 
Hænder  sig  bønfaldende  i  Vejret.  Det  er  Anraabelsen  af  Antikens 
Aand.  Man  maa  selv  have  sét  den  rene  Højhed  i  Kolossalhovedets 
Udtryk  og  den  skjælvende  nervøse  Inderlighed  i  de  sammenfoldede 
Fingre,  endelig  Landskabet  med  et  lille  rygende  Alter  og  en 
Ofrende  i  Baggrunden  til  Højre  ud  mod  Havet,  for  at  fatte  den 
gribende  Virkning.  Det  er  især  Landskaberne,  som  i  denne  Suite 
ere  fortryllende,  og  Klinger  har  overhovedet  en  ligeligere  Styrke  i 
dem  end  i  Figurerne,  hvis  Tegning  ikke  sjældent  er  forfejlet,  og 
hos  hvilke  det  Barokke  og  Hæslige  undertiden  aabenbarer  sig  for- 
styrrende midt  iblandt  meget  Yndefuldt  og  Genialt.  Disse  Land- 
skaber her,  mythologiske  Landskaber,  der  have  noget  Paradisisk 
og  dog  ikke  det  ringeste  Uvirkelige  ved  sig,  minde  i  Et  og  Andet 
om  Bocklin,  som  vel  overhovedet  turde  være  den  Maler,  der  har 
gjort  det  dybeste  Indtryk  paa  Klinger.  Hvem  der  har  sét,  forstaaet 
og  følt  saadanne  Malerier  af  Bocklin  som  de  to  tidligere  omtalte 
i  Schack- Galleriet  i  Miinchen,  der  føre  Navn  af  »Villaen«  og  fore- 
stille det  samme  gammelgræske  Landskab   sét   ved  Dag  og  Nat, 

kan  gjørc  sig  en  Forestilling  om  den  dybe,  dragende  Poesi  i 
Klingers  snart  overfrodige,  snart  ved  deres  vilde  Goldhed  melan- 
kolske Landskaber.  Det  er  ikke  Landskaber,  der  egne  sig  for  Nu- 
tidens civiliserede  Menneskehed.  De  passe  til  Opholdssteder  for 
langhaarede  Fauner,  for  fløjtespillende,  bukkefodede  Satyrer,  for 
Urtidens  første  elskende  Menneskepar  Og  saa  er  Kunstneren  dog 
den  Moderneste  af  de  Moderne,  det  vil  sige  den  Frigjorteste  af  de 
Frigjorte,  kun  antik,  fordi  han  er  oprindelig,  kun  mythologisk, 
fordi  der  er  noget  af  det  Urmenneskelige  i  ham,  som  Mytherne 
have  givet  Udtryk.  Han  leger  med  Legenden,  lader  sine  person- 
lige Fantasier  befrugte  de  gamle  besynderlige  Sagn.  Han  leger 
med  Ovid,  saa  frit  som  Ovid  legede  med  en  ældre  Tids  Tro,  men 
med  dybere  Sans  for  det  Sjælelige  deri,  med  dristigere  Fantasi 
og  med  den  inderligt  Ensommes  Hang  til  at  nedlægge  Hemme- 
ligheder og  Gaader  i  sit  Værk.  Hvilket  Blad,  det,  der  viser  os 
Apollo  og  Kunstneren  gaaende  hinanden  i  Møde  i  hin  fremmede 
Verden,  Apollo  med  den  mange  Gange  forstørrede  Pen,  Max  Klinger 
med  den  forstørrede  Radernaal  i  sin  Haand  1  Hvilken  stolt-beskeden 
Holdning  i  den  sidste  alvorlige,  antikt  kostymerede  Skikkelse  l 

Levende  som  indemuret  paa  sit  Værelse,  uden  at  omgaas  et 
eneste  Menneske,  uden  i  fem  Maaneder  blot  en  eneste  Gang  at 
sætte  sin  Fod  i  Pinakotheket,  som  han  aldrig  havde  sét,  levede 
Klinger  i  Munchen  udelukkende  for  Udarbejdelsen  af  sit  store  Værk 
Amor  og  Psyche.  Det  er  Apuleius's  gamle  Legende,  overdaadigt 
illustreret  med  Træsnit  og  Raderinger.  Med  sand  digterisk  Op- 
findsomhed har  Klinger  i  Vignetterne  fantaseret  over  Mythens 
Motiver*,  enhver  modtagelig  Beskuer  vil  nyde  Finheden  og 
Humoren  i  den  Vignetrække,  hvor  Amor  udfører  Herkules's  tolv 
Arbejder,  og  beundre  Kompositionens  fuldendte  Skjønhed  og  Pragt, 
hvor  Venus  til  Slutning  danser  for  Guderne  paa  Olympen.  De 
store  Billeder  og  Figurer  staa  gjennemgaaende  tilbage.  Klinger  er 
endnu  ingen  Mester  i  den  egentlige  Tegning,  og  det  er  tvivlsomt, 
om  han  nogensinde  bliver  det.  Thi  er  der  end  Punkter,  hvor  det, 
han  frembringer,  ikke  kan  gjøres  bedre,  saa  er  der  andre  Punkter, 
hvor  man  maa  frygte,    at    han    er    uforbederlig.     Han    er    ikke   af 

dem,  som  kunne  lære  skridtvis,  han  gaar  frem  i  Spring,  eller  han 
beholder  sin  Fejl.  Men  de  smaa  Billeder  er  uforligneligt  yndefulde. 
Der  er  et,  som  forestiller  Psyche  ene  i  Amors  Palads,  trøstet  ved 
Aandernes  Musik;  det  er  henaandet  og  idealt  skjønt  som  et  Digt 
af  Shelley. 


Ja,  Klinger  er  Poet,  en  naturtilbedende,  uberegneligt  fantastisk 
Poet,  der  digter  med  Radernaalen  eller  Penslen  i  sin  Haand.  Han 
maler  f.  Ex.  et  sydligt  Landskab  med  festlig  Luft  og  Hav  i  Bag- 
grunden; en  Busk  fuld  af  røde  Blomster  til  Venstre;  en  ung  nøgen 
Kvinde  ligger  udstrakt  paa  Bugen  paa  det  fine,  hvide  Sand  med 
en  Rosenkrans  om  Panden,  støttet  paa  sin  Albu.  Fra  højre  Side 
nærmer  sig  med  stiv  Gravitet  først  en  lyserød  Flamingo,  saa  i  Af- 
stand to  store  barokke,  brednæbede,  højskuldrede,  halsløse  Fugle, 
som  for  at  bringe  Skjønheden  deres  Hyldest.  Billedet,  der  er  lige- 
saa  ypperligt  opfundet  som  daarlig  malet,  bærer  Titlen  Deputation, 
Eller  han  tegner  Mefistofeles,  der  hyllet  i  Fausts  Kappe  venter 
paa  Studentens  Besøg.  Ikke  et  Glimt  af  den  traditionelle  Mefistofeles- 
Type  er  bleven  tilbage.  Men  hvor  er  dette  smukke,  kloge  Ansigt 
under  Baretten  overlegent,  raffineret,  gjennemtrukket  med  Haan  i 
hver  Fiber;  der  er  en  vampyragtig  Vellyst  i  disse  Træk.  Den 
store  Spotter  slaar  den  lune  Pelskappe  om  sig,  som  om  han  frøs. 
Det  er  den  blodløse  Vampyr,  den  erfarne  Verdensmand,  der  venter 
paa  den  fuldblodige  Ubetydelighed,  det  Guds  Ord  fra  Skolen,  der 
er  hans  sikre  Bytte. 

Den  sidste  Række  Raderinger,  Klinger  har  udgivet,  synes  mig 
at  betegne  Højdepunktet  af,  hvad  han  har  naaet;  den  har  kun  et 
enkelt  mislykket  Blad  og  overgaar  i  Modenhed  alt  Tidligere. 
Titlen  er  Eva  und  die  Zukunft.  Det  er  sex  Blade.  Eva  vaagner 
nyskabt  i  en  Paradisets  Have,  der  ved  sit  Plantelivs  Yppighed 
minder  om  Haven  i  Zolas  »La  faute  de  l'abbé  Mouretc.  Det 
næste  Blad  Fremtiden  viser  en  smal  Bjærgvej  mellem  to  nøgne 
lodrette  Klippesider,    der  gaar  opad,   og  øverst  oppe,    hvor  alle  vi 

Evasønner  og  Evadøtre  maa  passere  forbi,  hvis  vi  ellers  komme 
forbi  —  sidder  støttet  paa  Forpoterne  med  granitagtig  Ro  en 
Kæmpetiger  og  venter,  venter  som  den  uundgaaelige  Rædsel,  der 
er  os  alle  forbeholdt.  —  Det  næste  Blad  Slangen  viser  Eva  nøgen, 
brystende  sig,  hævende  sig  paa  Tæerne  for  bedre  at  beskue  sit 
Ansigt  i  det  Spejl,  som  Slangen  fra  Kundskabens  Træ  holder  ned 
imod  hende;  dette  Blad  behager  mig  mindst;  men  Fremtiden,  der 
svarer  til  »Slangenc,  er  des  interessantere;  Bladet  virker  ved  noget 
uudsigeligt  Stemningsfuldt:  en  Dæmon,  alle  Fristelsernes  Dæmon, 
flyder  Tilskueren  forbi  paa  Ryggen  af  en  Delfin,  sælsomt  smilende, 
med  en  Harpun  i  Haanden.  —  De  to  sidste  Blade  ere  endelig  i  høj 
Grad  fængslende.  Det  ene  forestiller  Adams  og  Evas  Fordrivelse  af 
Paradisets  Have  og  fører  Titlen  Adam\  i  Baggrunden  Havens  rige 
Løvtræer  og  den  ved  en  primitiv  Portal  af  høje,  utilhuggede  Sten 
uden  Overligger  betegnede  Udgang.  I  Forgrunden  Adam  bærende 
Eva  paa  sine  Arme  ud  i  den  stenede  Virkeligheds  Verden.  Man 
behøver  overfor  denne  Radering  kun  at  nævne  et  Navn  som  Gu- 
stave Doré,  for  at  den  oprindelige  Friskhed  i  Klingers  Begavelse 
skal  falde  i  Øjnene;  han  er  lige  saa  ægte  og  primitiv,  som  Fransk- 
manden efterhaanden  er  bleven  konventionel  og  theatralsk.  Til 
dette  Billed  svarer  en  Fremtid,  som  Ingen,  der  har  sét  den,  let 
vil  glemme  igjen.  Jean  Paul  har  et  Steds  om  Døden  det  Udtryk 
*der  Pflastererc  (Brolæggeren).  Dette  Udtryk  har  givet  Klinger 
Ideen  til  et  Billed  i  middelalderlig  Aand,  hvor  man  sér  Knokkel- 
manden med  en  Vrimmel  af  rædselsslagne  Hoveder,  der  rage  op 
af  Jorden,  under  sig,  viklende  sine  Fødders  besynderlige  Kløer  ind 
i  enkelte  Hoveders  Haarvæxt,  og  istemmende  et  Henrykkelseshyl, 
idet  han  svinger  en  kraftig  Brolæggerjomfru  højt  i  sine  Hænder  og 
af  Hjærtenslyst  lader  den  falde  ned  paa  Isser  og  Pandebrasker. 


*  * 


Det  er  sandsynligt,  at  en  Kunstner,  der  til  sit  23de  Aar  alt 
har  frembragt  saa  Meget,  i  Tidens  Løb  vil  opnaa  et  udbredt  Ry. 
Jeg  tror  ikke  paa,    at    det  vil  lykkes   ham  at  erhverve  et  lige   saa 


Max  Klinger.  345 

stort  Herredømme  over  Malerkunstens  som  over  Raderekunstens 
Midler.  Hans  mangeartede  Forsøg  have  hidtil  været  lovende,  om  end 
langtfra  afgjørende.  Men  som  den,  han  foreløbig  er,  det  vil  sige  som 
Maler-Raderer,  er  han  en  stor  Komponist  og  en  stor  Digter  i  sin 
Kunst.  Han  synes  mig  især  interessant,  fordi  han,  til  hvis  Tros- 
bekjendelse  det  hører,  ingen  Nationalfølelse  at  have,  han,  som  er 
næsten  lige  dybt  paavirket  af  Spanieren  Goya  og  Tyskeren  Bocklin, 
som  iøvrigt  med  Undtagelse  af  Gussow  og  Menzel  kun  vurderer 
fransk  Malerkunst,  og  som  sjældent  tager  nogen  moderne  tysk 
Bog  i  sin  Haand,  men  enten  læser  Simplicissimus  eller  moderne 
Fransk  som  Zola  og  (endnu  hellere)  Brødrene  Goncourt  —  at  han 
trods  Alt  er  saa  dybt  national.  Der  er  i  ham  noget  af  det 
Tyskeste  af  alt  Tysk,  noget  af  den  metafysiske  Fantastik*  hos 
Jean  Paul  og  Hoffmann  (af  hvilke  den  Første  har  en  stor  Beundrer 
i  ham),  noget  af  Inderligheden  og  den  dybe  Skjønhedssans  hos 
Schubert,  hvem  han  spiller  og  elsker,  og  saa  har  han  dog  tillige 
sit  eget  langt  mere  moderne  Element,  nye  Former  for  en  ny 
Inderlighed,  nye  Udbrud  af  Længsel,  Vellyst,  Humor,  Selvironi  og 
den  store  melankolske  Pathos.  Naar  ethvert  Æmne,  som  han  rører 
ved,  bliver  forynget,  naar  han  har  kunnet  gjøre  Amor,  hvem  man 
dog  havde  Grund  til  at  betragte  som  ren  Paryk,  levende  og  mulig 
paa  Ny,  saa  beror  det  paa  den  personlige,  nervøse  Maade,  paa 
hvilken  han  angriber  Stoffet,  og  denne  Form  af  Nervøsitet  fore- 
kommer først  i  den  sidste  Halvdel  af  det  nittende  Aarhundrede. 

Klinger  er  en  udmærket,  virkelighedstro  Iagttager,  den  gjennem- 
førte  Iagttagelses  Mand.  Man  se  f.  Ex.  hvorledes  han  i  sine 
sovende  Skikkelser  har  studeret  Søvnen;  man  se  hans  Fugles 
Holdning  og  Bevægelser;  man  se  den  Haandbevægelse,  med 
hvilken  Amor  og  Psyches  lille  Søn  griber  Jupiter  i  Pandehaaret. 

Klinger  er  endog  ubarmhjærtigt  virkelighedstro;  han  standser 
ikke  paa  Halvvejen,  skaaner  ikke  Læserens  Nerver  for  det  fulde 
Indtryk  og  det  pinlige  Indtryk:  han  synes  tidt  ligesom  at  gjøre  sig 
lystig  over  den  vedtagne  Pænhed  og  Tilbageholdenhed  i  Frem- 
stillingen af  det  Naturlige;  han  føler  saa  fuldt,  at  Kunstneren  ved 
at  paalægge   sig  det  gode  Selskabs  Normer   gaar   glip   saavel   af 

komiske  som  af  alvorligt  virkende  Effekter,  at  hele  Bunker  af 
hans  Tegninger  —  deriblandt  adskillige,  som  Nationalgalleriet  i 
Berlin  nys  har  kjøbt  —  ikke  kunne  forelægges  Offentligheden. 
Man  maa  gaa  til  Zola's  Elever,  til  Huysmanns  og  Guy  de  Mau- 
passant  for  at  finde  literære  Sidestykker.  For  saa  vidt  er  han 
Naturalist  helt  ud  i  Fingerspidserne. 

Men  i  Hjærtet  er  han  Pantheist.  Hans  Fantasi  borer  sig  lige- 
som ind  i  Midtpunktet,  fra  hvilket  Livets  svulmende  Fylde  udgaar, 
skaber  med,  skaber  om,  former  nye  Organismer,  nye  Fabeldyr, 
nye  Udtryk  for  Følelser,  nye  eller  fornyede  Sindbilleder  paa  Lyk- 
saligheden, Savnet,  Rædslen  og  Tilintetgjørelsen.  Han  var  Man- 
den, der  ved  aandfulde  Illustrationer  vilde  kunne  forvandle  Gustave 
Flauberts  »Den  hellige  Antonius's  Fristelse  c  til  et  tiltrækkende 
Værk.  Han  har  staaet  ved  Kilden,  fra  hvilken  de  ældste  Fantasier 
over  Naturen  udstrømmede,  og  han  har  drukket  af  denne  Kilde. 


42. 

Goethe-Monumentet. 

2.  Juni  1880. 

Idag  er  da  Mindesmærket  for  Goethe  bleven  afsløret  i  Frederik 
den  Andens  By.  Han,  som  i  levende  Live  skyede  Berlin,  i  hele 
sit  Liv  kun  var  der  én  Gang,  endda  kun  et  Par  Dage  (i  Maj  1778) 
og  som  aldrig  var  at  bevæge  til  at  gjentage  Besøget,  skjønt  han 
ellers  ledsagede  sin  Hertug  overalt  og  denne  mange  Gange  vendte 
tilbage  til  Berlin  —  han  staar  nu  her  som  Byens  Ejendom  nagel- 
fast og  urokkelig  i  Marmor. 

Friedrichs  Stad  var  Goethe  imod  som  Kongen  selv  var  det. 
Goethe  beundrede  ham  som  Hærfører  og  Regent,  men  hverken  det 
stramme    Militær-Regimente    eller   den    franske,    virkelig  Poesi    saa 


347 

o^^mmt}^^m 

I 

Mik 

Qt 

jk 

qé  L>« 

mmmt  mmj 

^jf^*Æ*^K^ T  yC^lMBB^Kx^Av7y>y'v-^r  5™3 

(  .ot  1 1 1  e-  M  i  1 1  d  <  ?  mær  kel. 

348  Goethe-Monumentet. 

fjendtlige,  Forstandskultur,  der  udgik  fra  Kongen,  kunde  tiltale  det 
unge  Geni,  i  hvem  alt  det  Grundmenneskelige  i  Tyskheden  var 
inkarneret. 

Goethe  var  omvendt  Friedrich  imod.  Denne  skriver  i  sin 
Bog  De  la  littérature  allemande  efter  en  Hjærteudgydelse  mod 
Shakespeares  afskyelige  Stykker,  disse  latterlige  Farcer,  værdige 
de  Vilde  i  Canada:  On  peut  pardonner  a  Schakespear  ces  ccarts 
bizarres;  car  la  naissance  des  arts  rtest  jamais  le  point  de  leur 
maturité.  Mats  voila  encore  un  Goetz  de  Berlichingen  qui  parat/ 
sur  la  scine,  imitation  dHestable  de  ces  mauvaises  pibces  anglaises, 
et  le  Parterre  applaudit  et  demande  avec  enthousiasme  la  repeti- 
tion de  res  dégoHtantes  platitudes 

Han  hadede  Stykker  som  dette,  fordi  de  syndede  mod  alle 
Thcatrets  Regler:   »Disse  Regler  er  ikke  vilkaarlige.c 

Goethe  og  Friedrich:  det  er  den  tyske  og  den  franske  Idé  i 
Tyskland. 

Den  tyske  Idé  er  individuel  Oprindelighed  og  Selvstændighed, 
naturlig  Vorden  og  Groen,  Udvikling. 

Den  franske  Ide  er  rationel  Tænken  og  Handlen,  menneskelig 
Frembringen,  Almcnaand,  Samfundsorden,  disciplineret  Villen  og 
Gjorcn,  Statstvang. 

Det  tyske  Aandsliv  i  Poesi,  Musik  og  Filosofi  har  hvilet  paa 
don  første  Idé,  den  tyske  Stat  hviler  paa  den  anden,  der  i  Aar- 
huntlrcdets  Lob  har  fortrængt  den  første. 

Goethes  Tid  var  den  titaniske  Selvstændigheds  Tidsalder. 
De  store  prometheiske  Aander  boede  spredte  i  de  forskjellige 
Smaastater  og  Smaabyer,  formede  Mennesker  i  deres  Billede  og 
agtede  ikke  paa  Zeus  i  Berlin.  Nu  er  det  Zeus,  der  har  sejret,  og 
som  i  Wiihelmsstrasse  eller  paa  Varzin  ved  almindelig,  ensartet 
Undervisning,  almindelig  Værnepligt,  Uniformering  og  Sammen- 
dragen  af  alle  Kræfter  til  et  Midtpunkt  former  Mennesker  i  Statens 
Billede,  til  Statsborgere 

Det  Folk.  for  hvilket  Goethe  skrev  >Faust*  var  kun  en  stor 
usammenhængende  Befolkning,  altfor  splittet  til  at  være  selvbevidst. 

altfor  fattig  til  at  være  nydelseskraftig,  altfor  sløv  til  at  være 
handlekraftig,  uden  Erhvervedrift  som  uden  politisk  Samhørigheds- 
følelse. 

Den  klassiske  tyske  Filosofi  og  Poesi  var  det  eneste  forenende, 
men  den  var  altfor  højbaaren,  altfor  adelig  til  at  kunne  gjennem- 
trænge  det  brede  Folk.  Den  var  altfor  sand  til  at  være  national, 
altfor  storstilet  til  at  være  populær;  den  tjente  intet  Behov,  Lan- 
dets saa  lidt  som  Døgnets.     Den  var  Menneskehedens  Ejendom. 

Derfor  forhindrede  Tyskernes  aandelige  Triumfer  ingenlunde, 
at  Franskmændene  erobrede  og  ydmygede,  brandskattede  og  delte 
deres  Land.  Tyskland  havde  vundet  alle  Kunstens  Blomsterkranse, 
alle  Tankestridens  Lavrbærkranse;  det  havde  Statuer  og  Hymner, 
men  hverken  Brød  eller  Vaaben,  det  sindrigste  Hjærnespind,  men 
ingen  Industri,  de  dejligste  Luftslotte,  men  ingen  Fæstninger. 
Tyskland  blev  den  Maatte,  paa  hvilken  Napoleon  tørte  sine  Fød- 
der,   og  Preussen  blev  det   Slæb,    som  Kejseren   af  Rusland  drog 

■  

efter  sig,  hvor  han  skred  frem.  Det  tyske  Navn  blev  et  andet 
Navn  for  politisk  Afmagt  og  Usselhed. 

Men  fra  Aarhundredets  Begyndelse  havde  Folkeaanden  i  al 
Stilhed  samlet  sig  om  et  bestemt  Ideal,  Staten.  Staten  blev  efter- 
haanden,  hvad  paa  Luthers  Tid  Religionen,  senere  Filosofi  og 
Kunst  havde  været,  Gjenstanden  for  al  Dyrkelse  og  Stræben. 
Man  havde  sét,  hvortil  den  store,  verdensborgerlige  Følelse  og 
universelle  Dannelse  havde  ført.  I  dens  Sted  traadte  Specialstudium 
°g  Fagkundskab,  ædruelig  Beregnen  og  praktisk  Stræben  mod 
snævert  begrænsede  Formaal. 

Saaledes  gik  det  til,  at  da  det  tyske  Rige  endelig  oprettedes, 
kom  det  ikke  til  at  ligne  Goethes  Verden,  men  Frederik  den 
Stores  senestærke  Militærstat. 

Og  nu  staar  Goethe  i  dette  Riges  Hovedstad  mindre  som  et 
Tegn  paa  en  allerede  foretaget  Erobring  end  som  et  Udtryk  for 
de  Bedstes  Forhaabning,  Haabet  om  en  Tid,  da  man  i  Tysk- 
land indser  Faren  ved  at  ofre  Staten  Alt,  og  da  den  af  Friedrichs 
Aand  nu  overvundne  Goethe  atter  sejrer  over  Friedrich,  den  større 
over  den  store. 

Berlin  har  vel  allerede  i  Frederik  den  Stores  Dage  røbet  en 
vis  Interesse  for  Goethe;  Berlin  var  den  første  By,  i  hvilken  (1774) 
tG'étz  von  Berlichingent  blev  opført*,  det  var  jo  netop  denne  Op- 
førelse, som  gav  Anledning  til  Kongens  haanligeDom.  Men  Berlin  var 
ogsaa  Hovedsædet  for  den  Goethe  fjendtlige  Kritik,  der  havde  ud- 
viklet sig  under  Lessings  Indflydelse.  Her  residerede  Nicolai  og 
bag  Nicolai  stod  Lessing  selv  med  sine  indskrænkede  Domme  om 
Gotz  som  om  Werther. 

Tiderne  gik  og  netop  i  dette  forstandstørre  Berlin  dannede  sig 
den  første  troende  Goethe-Menighed.  Den  bestod  af  Reichardt's, 
Moritz's  og  de  højst  dannede  jødiske  Kredse.  Rahel,  Henriette 
Hertz,  Dorothea  Mendelssohn  vare  denne  Menigheds  Præstinder. 
Til  den  sluttede  saa  Romantikerne  sig,  først  Tieck,  saa  Brødrene 
Schlegel,  som  satte  Goethe-Dyrkelsen  i  System  i  de  Aar,  der  gik 
hen,  indtil  de  faldt  fra  Goethe  og  gik  over  til  hans  Fjender.  Men 
i  det  Store  og  Hele  vedblev  Berlin  at  være  Goethe  en  rent  frem- 
med Stad.  Han  havde  Korrespondenter  dér,  som  Zelter  f.  Ex., 
men  han  havde  intet  Forhold  til  Stadens  aandelige  Liv. 


* 


Den  oprindelige  Plan  var  den  at  opstille  Mindesmærker  for 
Lessing,  Goethe  og  Schiller  paa  én  og  samme  Plads  udenfor 
Skuespilhuset.  Dér  rejstes  i  Aaret  1871  Reinhold  Begås'  Schiller- 
Monument  paa  Gcndarmen-Platz,  som  i  den  Anledning  blev  om- 
døbt til  Schiller-Platz  —  et  djærvt  realistisk  Værk,  men  i  Aand  og 
Stil  lidet  overensstemmende  med  sit  Æmne,  desuden  opstillet  med 
ile  uheldigste  arkitektoniske  Omgivelser.  Man  indsaa  imidlertid 
snart,  at  det  vilde  indskrænke  den  kunstneriske  Frihed  paa  en 
utaalelig  Maade,  ifald  man  fordrede  Goethe-Monumentet  udført  som 
Pendant  dertil.  Saaledes  blev  det  da  bestemt,  at  medens  Schiller 
var  kommen  til  at  staa  midt  i  Menneskesværmen  og  Stadens  bro- 
gede Liv,  omringet  af  Dagens  Markedslarm,  skulde  Goethe  faa  sin 
Plads  —  en  stillere,  kontemplativ  Plads  —  anvist  ved  Thiergartens 

Rand  med  Parkens   frodige   grønne  Træer  som  Baggrund    og    kun 
nogle  hundrede  Skridt  fra  Brandenburger-Thor. 

Det  er  mere  end  tyve  Aar  siden  Komitéen  for  Goethe-Monu- 
mentet dannede  sig,  og  ikke  mindre  end  39  af  dens  Medlemmer 
har  Døden  allerede  revet  bort,  deriblandt  Bockh  og  Jakob  Grimm. 
I  Spidsen  for  den  stod  nu  den  ansete  Goethe-Kjender  v.  Loper, 
den  Mand,  der  har  foranstaltet  den  bekjendte  Hempelske  Udgave 
af  Goethes  samlede  Værker. 

Himlen  var  skydækket  og  det  truede  stærkt  med  Regn.  Denne 
brød  dog  først  løs,  netop  som  Festligheden  var  sluttet,  men  gjennem- 
blødte  paa  Hjemvejen  de  fleste,  der  havde  overværet  den.  Om 
det  tilhyllede  Monument  havde  man  bygget  en  Række  Tribuner  i 
Sexkant.  Ministrene  ankom  —  Krigsministeren  v.  Kameke  i  Spid- 
sen. Overfor  dem  havde  Stadens  Repræsentanter  (20  Byraads- 
medlemmer  og  40  Borgerrepræsentanter)  Plads.  Til  Venstre  be- 
fandt Komiteens  Medlemmer  sig;  Kunst  og  Videnskab  vare  stærkt 
repræsenterede,  blandt  Skribenterne  og  Videnskabsmændene  saas 
Auerbach,  Helmholtz,  Mommsen,  Lepsius,  Curtius;  blandt  Malerne 
Menzel,  Knaus,  Werner;  der  var  Billedhuggere  som  A.  Wolffog  Kom- 
ponister som  Brahms;  men  til  Rigsdagen  var  (som  ved  Afsløringen 
af  Dronning  Luises  Monument)  ingen  Indbydelser  sendte  —  selv  i 
et  saadant  lille  Træk  spores  den  Mangel  paa  Agtelse,  i  hvilken 
i  Tyskland  Parlamentet  holdes  —  og  hvad  der  er  end  mere  karak- 
teristisk: Kejser  Wilhelm,  der  aldrig  forsømmer  nogen  Revue,  glim- 
rede ved  sin  Fraværelse.  Fra  en  Estrade  i  den  Bismarck'ske 
Have  iagttog  han  og  Hoffet  i  Afstand  Festligheden  gjennem 
Opcrakikkerter.  Da  Goethe  ikke  var  Militær,  mente  Kejseren  ikke  at 
kunne  overvære  Afsløringen  af  Mindesmærket  for  ham  paa  nær- 
mere Hold.  Hele  Militærmonarkiets  Aand  er  i  denne  lille  Kjends- 
gjerning,  til  hvilken  det  ikke  mangler  paa  Analogier.  Da  Planen 
til  Oprettelsen  af  Monumenter  for  Brødrene  Humboldt  udenfor 
Universitetet  forelagdes  Kejseren,  gav  han  sit  Minde  med  Tilføjelsen: 
»Men  ikke  saa  store  som  mine  Generaleric,  det  vil  sige  ikke  saa 
store  som  Statuerne  af  preussiske  Generaler  i  Universitetets  Nærhed 
overfor  det  lille  Kejserpalads. 

Hr.  v.  Loper  betonede  i  sin  Tale,  at  ligesom  Wien  i  dette  Foraar 
havde  rejst  Rhinlænderen  Beethoven  og  som  Rhinlandet  havde  rejst 
Sachseren  Robert  Schumann  en  Statue,  saaledes  indviede  Berlin  nu 
Frankfurteren  Goethe  et  Monument.  Man  havde  længe  vaklet  mellem 
de  forskjellige  mulige  og  passende  Indskrifter  paa  Fodstykket ;  men 
endog  de  skjønneste  og  mest  træffende  Ord  af  Digteren  selv  som 
Versene : 

Denn  ich  bin  ein  Mensch  gewesen, 
Und  das  heisst  ein  Kåmpfer  sein. 

eller  Versene: 

Es  kann  die  Spur  von  meinen  Erdentagen 
Nicht  in  Aeonen  untergehn. 

havde  efterladt  en  Følelse  af,   at  de  dog  ikke  indeholdt  saa  meget 
som  det  ene  Ord  Goethe, 

Da  Sløret  faldt  for  det  skjønne  Værk,  og  Ovérborgermesteren 
v.  Forckenbeck  i  Byens  Navn  havde  takket  for  det,  afsang  Med- 
lemmerne af  Sing-Akademie  disse  dybe  og  sande  Strofer  af  Goethe: 

Lasst  fahren  hin  das  allzu  Fliichtige! 
Ihr  sucht  bei  ihro  vergebens  Rath; 
In  dem  Vcrgangnen  lebt  das  Tlichtige, 
Vercwigt  sich  in  schuner  That. 

Und  so  gcwinnt  sich  das  lebendige 
Durch  Folg'  aus  Folge  neue  Kraft; 
Denn  die  Gesinnung,  die  bestandige, 
Sie  tnacht  allein  den  Menschen  dauerhaft. 

Billedhuggeren,  Fritz  Schapcr,  havde  i  sin  Beskedenhed  truk- 
ket sig  saa  langt  tilbage  i  Menneskesværmens  Baggrund,  at  man 
formelig  maatte  opsoge  ham,  da  Overborgermesteren  vilde  sige 
ham  personligt  sin  Tak.  Han  fortjente  den  og  al  Anerkjendelse 
som  blev  ham  til  Del.  thi  han  har  frembragt  et  ædelt  'Værk.  Det 
er  lykkedes  ham  i  Goethe-Figuren  at  give.  hvad  han  har  villet,  en 
Inkamation  af  skjon  og  harmonisk  Menneskelighed.  Sundhed,  Kraft 
og  værdig  Selvbevidsthed  udtale  sig  i  Skikkelsens  frie  og  smukke 

Holdning.     At  fremstille  en  forklaret  Skikkelse,  en  Olympier  eller 
en  ujordisk  Genius  er  ikke  faldet  Kunstneren  ind;  i  sin  Tids  Aand 
har  han  givet  Afkald   paa   al   Romantik  i  Figurfremstillingen.     Til 
Gjengjæld   har  han   i   de  tre  Grupper,    der  omgive   det  cylindriske 
Fodstykke  og   som  fremstille   Lyriken,    den  tragiske   Digtning   og 
Goethes  videnskabelige  Studium  stræbt  at  karakterisere  hans  Digt- 
nings   og    Forsknings    Væsen    og    Stil.     Man    sammenligne   f.   Ex. 
Schapers  Fremstilling  af  Goethes  Lyrik  med  Begås'  Statue  af  Ly- 
riken paa  Schillermonumentet.     Der  er  ligesaa  megen  fin  Anstand 
som  smeltende   Ynde   i   denne  Muses  Træk,    med  hvilken  Genien, 
der    holder   Amors  Pil   og  Roser  i  sin  Haand,    synes    at    skjæmte. 
Der  er  derimod  Pathos  og  Hengivelse  i  den  skjønne  sanselig-kraftige 
Piges  Fysiognomi,  i  hvem  Begås  har  legemliggjort  Schillers  Lyrik. 
Men  særligt  betegnende  for  det  Tidspunkt,  paa  hvilket  Statuen 
af  Goethe  er  bleven  udført,  er  det  Præg  af  en  Hofmand  og  Stats- 
mand   som    Kunstneren   har   givet  Figuren.     Det   var   ikke    dette, 
Bettina  saa  i  Goethe,   da  hun   udkastede  den  geniale  Skizze  til  et 
Mindesmærke,  som  nu  findes  i  Frankfurt;   det  var  ikke  det,   David 
d' Angers  saa'  i  ham,    da  han  gjengav  Oldingens  Træk  med  over- 
jordisk Storhed  og  Højhed.     Her   sporer   man  Tidsaandens  o:  den 
Alt    beherskende    Statstankes    Indflydelse.      Goethe    er    fremstilt    i 
Hofdragt,  i  Kjole  med  Knæbenklæder,  Strømper  og  Sko.     Mindes- 
mærket   giver   os  ikke   først  og   fremmest  Digteren  og  Tænkeren, 
giver  ham  i  alt  Fald  ikke  rent,  men  med  en  stærk  Bismag  af  den  Wei- 
mar'ske  Gehejmeraad  og  Statsmand,   af  Excellencen   i  en  Duodez- 
stat.     Da  Schiller  rejstes  i  1871,   vidnede  Figuren  i  sin  djærve,  vel 
drøje  Realisme  om  Øjeblikkets    kraftigt  realistiske   Hang;    Alt  var 
her  Karakter;  det  oversaas,  om  der  i  dette  Karakterfulde  var  noget 
Uskjønt.     Det  var  Nationens,    det   tyske    Folks   store    Mand    man 
vilde  se  og  her  saa;    paa  Folket  tænkte  man   dengang,    ikke  paa 
Staten.     Siden   da  har  Statstanken   mere  og  mere  trængt  sig  frem 
i   Forgrunden  paa  Folketankens  Bekostning.     Ifjor   rejstes    i   selve 
Thiergarten  Dronning  Luises  smukke  Mindesmærke  overfor  hendes 
Mands.      Kejserens    ædle    Moder,    Napoleons    Modstanden nde,    den 
officielle    Type    paa    tysk    Kvindelighed   blev   hædret    før    Goethe. 

23 


Iiar  rejst,    er  baade  Digteren   og  Staden,    saa   foles  det  ogsaa  deri 
ret  vel,    at  Statsmændene    og   overhovedet   de    ansatte   Genier   for 


I, ynken  pon  Schiller-M' 


Tiden  spille  større  Rolle  i   den  tyske  Bevidsthed   end  de    uansatte 
Længige. 

r  smuk   —  hvem  vil  nægte  det;  men  er  dette  Goethe 


Et  Dukkehjem  i  Berlin  357 


43- 
„Et  Dukkehjem"  i  Berlin. 

21.  November  1880 

laftes  opførtes  »Norat  med  Fru  Hedwig  Niemann-Raabe  i 
Titelrollen  for  første  Gang  i  Residenztheatret.  Der  var  som  sæd- 
vanlig stor  Rift  om  Billetterne  til  denne  Premiere,  og  skjønt  saa 
mange  bleve  afviste,  var  dog  det  Publikum,  der  plejer  at  indfinde 
3ig  til  Førsteforestillingerne,  fuldtalligt  tilstede  Af  literære  Notabi- 
liteter saa  man  Spielhagen  der,  Pressen  var  ogsaa  udenfor  Teater- 
kritikernes Kreds  stærkt  repræsenteret. 

Det  var  dog  ikke  Ibsen,  men  Fru  Niemann,  som  havde  lokket 
Hos,  og  det  blev  ikke  Ibsen,  men  Fru  Niemann,   hvem  det  Bifald, 
der  skænkedes,  gjaldt.     Første  Akt  saas   med  ublandet  Fornøjelse, 
indtil  Krogstad     -   højst   middelmaadigt  og  melodramatisk  spilt  — 
aabenbaredc  sig.     Fra  dette  Øjeblik  af  viste  Publikum   stedse  sti- 
gende Uro,  Utilfredshed,  Misbilligelse;    i  tredje  Akt  lo  og  spottede 
man;  det  var  flere  Gange  vanskeligt  at  opfatte  Replikerne  for  Lat- 
ter og  spottende  Udbrud.     Stykket   slæbte   sig  til    Knde.     llysscn 
og  Bifald   kæmpede.     Mishaget    gjaldt    udelukkende    Digterværket 
Bifaldet    for    Mindretallets    Vedkommende    fortrinsvis  Digteren,    for 
Restens  Skuespillerinden. 

Hvorpaa  beror  det  nu,  at  dette  Drama,  tier  efter  de  fleste 
Kyndiges  Mening  er  et  Mesterværk,  er  bleven  saa  slet  modtaget 
af  det  samme  Publikum,  for  hvilket  ilet  s.ia  langt,  langt  svagere 
>Samfundets  Støtter«  spiltes  under  Bifald  samtidigt  paa  sex  Thcatre 
i  en  og  samme  By? 

For  det  Første  paa  det  berlinske  Publikums  æsthetiske  Fordærvet- 
hed.  Residmztheatrets  er  vel  det  bedste  -  del  svarer,  som  alt  berørt, 
til  Gymnase  s  i  Paris  -  -  men  det  er  korrumperet  af  Sardou.  vil  for 
sine  Penge  more  sig  i  Ordets  bogstaveligste  Forstand,  og  det  er 
det  samme  Publikum,  hvilket  Posse'rne  i  Wallnertheatret  ved  deres 
golde    Lystighed    og    de    moderne    Dramer    i    Schauspielhaus    ved 

deres  intetsigende  Pathos  have  givet  Afsmag  for  Alt,    hvad  der  er 
Alvor.     Og  Ibsens  Stykke  er  kun  Alvor. 

For  det  Andet  beroede  Stykkets  tynde  Lykke  paa  Spillet  og 
Bearbejdelsen.  Den  sidste  har  lokaliseret  det  ved  at  udslette  alle 
de  fremmede  Navne  og  sætte  tyske  i  Stedet.  Intet  Spor  er  be- 
varet af,  at  Stykket  foregaar  i  et  fremmed  Land.  Ganske  vist 
har  Ibsen  selv  gjort  Alt  for  at  holde  sit  Drama  saa  internationalt, 
saa  almenmenneskeligt  som  muligt*,  men  næppe  er  der  gjort  fuldt 
Alvor  af  at  udslette  det  nationale  Præg,  før  man  føler,  hvor  skan- 
dinavisk-lokalt  Stykket  er,  og  i  hvor  smaa  Forhold  det  spiller. 
Det  havde  maattet  opføres  med  de  fremmede  Navne  og  i  den 
fremmede  Aand.  Det  kunde  jo  aldrig  falde  Skuespillere  ved  et 
Theater  af  Residenztheatrets  Rang  ind  at  spille  et  fransk  Skuespil 
uden  et  Forsøg  paa  at  vise,  det  var  i  Frankrig,  det  foregik.  Man 
vilde  lægge  an  paa  at  røbe,  at  man  vidste,  hvad  Frankrig,  fransk 
Aand  og  Tone,  fransk  Stil  og  franske  Sæder  var.  Det  Samme, 
der  tager  sig  ud  paa  fransk  Grund,  vilde  jo  mulig  mishage  paa 
tysk.  Men  Skuespillerne  vide  end  ikke  det  Ringeste  om  Norge, 
norsk  Væsen  og  Karakter  og  udviske  ved  Fortyskningen  meget 
Ejendommeligt,  især  det  Tryk  af  Smaalighed,  der  ligger  i  Styk- 
kets Luft. 

Og  saa  tabte  de  Modet  overfor  Publikums  Kulde.  Tredje  Akt 
gik  rent  i  Skuddermudder.  Publik'um  jublede  over  Krogstads 
Frieri  til  Fru  Linde  eller  rettere  Fru  Lindes  til  Krogstad,  og  denne 
Jubel  fik  Doktorens  Afskedsscene  rykket  ind  i  et  komisk  Lys  og 
tav  først  overfor  Noras  strænge  Regnskab  med  Helmer;  saa  brød 
Mishaget  —  og  denne  Gang  med  fuld  Ret  —  atter  ud  over  den  af 
Laube  fordrede  skrækkelige  Omredaktion  afslutningen:  Børnene  føres 
fuldt  paaklædte  ind  i  den  sene  Nattetime;  almindelig  Theaterhulken 
fra  begge  Parters  Side  over  Ordet  »moderløs«,  indtil  Nora  griber 
Børnene  og  Tæppet  falder. 

Man  har  maaske  i  Norden  troet,  at  Respekten  for  Ibsens  Digter- 
værd vilde  forhindre  et  saadant  Overgreb.  Men  Respekten  for 
nordisk  Literatur    ved    tyske   Theatre  er  den,    som    man    i    denne 

Verden  har  for  det,  man  faar  gratis,  det  man  kun  behøver  at 
bukke  sig  for  at  tage  op. 

Naar  et  Wiensk  Theater  vil  spille  et  nyt  Stykke  af  Alexandre 
Dumas,  hvorledes  tror  man  saa,  at  det  bærer  sig  ad?  Direktøren 
skriver  et  ydmygt  Brev  til  den  berømte  Forfatter,  forhandler  med 
ham  om  Prisen,  for  hvilken  denne  vil  overlade  ham  det  endnu  uspilte 
Drama,  og  før  det  er  opført  i  Frankrig,  før  det  maaske  er  skrevet 
færdigt,  i  ethvert  Tilfælde  uden  at  den  fremmede  Theaterchef  har 
set  en  Linje  af  Manuskriptet,  sender  han  saa  paa  Forhaand  30 — 
40,000  Francs  til  Dumas  som  Antagelseshonorar  og  lover  ham 
desuden  Andel  i  Spille-Indtægten.  For  saa  at  komme  til  sine  Penge 
igjen,  anvender  han  den  størst  mulige  Omhu  paa  Indstudering, 
Iscenesættelse  og  Opførelse,  anskaffer  nye  Dekorationer,  nye  Ko- 
stymer, sender  Hovedskuespillerne  til  Paris  for  at  studere  Opførel- 
sen i  Originalen,  afholder  Prøve  efter  Prøve  og  fører  saa  i  Reglen 
Foretagendet  til  Sejr.  Paa  det  slette  Stykke  »Prinsessen  af  Bag- 
dad t  holdt  saaledes  Wiener  Stadttheatret,  om  jeg  ikke  fejler,  70 
Prøver  og  Udfaldet  blev  en  Triumf. 

Lad  os  nu  som  Modsætning  se,  hvorledes  Residenztheatret 
har  baaret  sig  ad  med  et  stakkels  nordisk  Mesterværk  som  »Et 
Dukkehjemt.  Man  har  ikke  skrevet  til  Digteren  desangaaende, 
ikke  sendt  ham  Antagelseshonorar,  hverken  30,000  Francs  eller 
30,000  Øre.  Hvorfor  ikke?  Fordi  man  ikke  behøvede  det.  Bag 
ham  staar  jo  ingen  Regering,  der  beskytter  sit  Lands  fremragende 
Mænd.  Det  fremmede  Theaters  Udgifter  for  at  komme  i  Besid- 
delse af  Stykket  have  ikke  været  høje.  De  lade  sig  nøjagtigt  an- 
give. De  beløbe  sig  præcist  til  20  Pfennig.  Thi  for  denne  Pris 
sælges  Stykket  i  Reclams  elendige  Udgave,  der  ikke  indbringer 
Digteren  en  Øre.  Da  man  nu  nærer  den  Respekt  for  Stykket, 
som  man  i  Reglen  har  for  det,  der  koster  20  Pfennig,  o:  18  Øre, 
saa  har  man  allerede  fra  Wien  af  kategorisk  fordret  af  Digteren, 
at  han  selv  skulde  lemlæste  sit  Stykke,  hvis  han  ikke  vilde  se  det 
end  værre  lemlæstet;  her  hentede  man  kun  en  gammel  Stuedekora- 
tion frem  og  sjoflede  saa  Stykket  med  et  Antal  Prøver,  som  ingen 
tysk  Forfatter  vilde  fi«*u  aig  i  at  man  afspiste  hans  Arbejde  med. 

Fru  Niemann-Raabe  vilde  endog  absolut  spille  Stykket  efter  tre 
Prøver.  Kun  paa  Oversætteren  Hr.  Wilhelm  Langes  indstændige 
Bøn  lod  hun  sig  bevæge  til  at  afholde  fire  (1).  Man  begriber,  at 
Sammenspillet  blev  derefter. 

Man  spilte  desuden  kun  i  de  to  første  Akter  rigtigt.  Fru 
Niemann-Raabe  har  flere  Naturbetingelser  for  at  fremstille  Nora  i 
hendes  naive  Periode  end  nogen  Skuespillerinde  i  Norden.  Hun 
har  ikke  blot  trods  sine  40  Aar  et  henrivende  Ydre  og  et  uendeligt 
udtryksfuldt  Ansigt,  men  hun  er  som  overladet  med  elektrisk 
Kraft.  Ungdom,  Liv  og  Livslyst,  Friskhed  og  Skjælmeri  lyse  og 
gnistre  ud  fra  hendes  Skikkelse,  hvor  hun  gaar.  Hun  var  uimod- 
staaeligt  naturlig,  saa  længe  hun  var  Barn.  Den  vanskelige  Scene 
med  Rank  spilte  hun  med  sand  kvindelig  Ynde.  Første 
Gang,  hun  svigtede,  var  i  Tamburinscenen.  Hun  havde  ikke  Mod 
til  at  spille  den,  gjorde  kun  et  Par  Dansetrin  og  faldt  tilbage. 
Hun  forsømte  at  klæde  sig  om  før  den  lange  Slutningsopgørelse 
og  sagde  sin  Mand  alle  de  sorte  Sandheder  i  en  italiensk  Bonde- 
piges spraglede  Kostyme,  altfor  langsomt  og  uden  overbevisende 
Kraft.     Publikum  tabte  Taalmodigheden. 

Hr.  Keppler,  en  fortrinlig  Skuespiller,  gav  Helmer  med  den 
rette  Noblesse,  men  faldt  helt  sammen  i  tredje  Akt.  Den  uhygge- 
ligt sanselige  Scene  efter  Ballet  vovede  han,  efter  at  have  mar- 
keret Fuldskaben  for  stærkt,  ikke  engang  at  antyde,  og  blev  blot 
larmoyant.  Der  var  tilsidst  slet  ingen  Stil  i  hans  Spil.  Den  iro- 
niske Dr.  Rank  —  Hans  Majestæt  Døden  —  var  gjort  modbydeligt 
sentimental  og  virkede  paa  Nerverne  som  Synet  af  et  klynkende 
Hospitalslem.  Man  kan  da  forsaavidt  ikke  undre  sig  over,  at  Dra- 
maets Fortrin  ikke  kom  til  deres  Ret. 

Dog  saa  Meget  blev  mig  ved  denne  Opførelse  klart,  at  Publi- 
kums Mishag  med  Stykket  her  som  overalt  i  Tyskland  beroede 
paa  endnu  mere  sammensatte  Forhold. 

Man  medbringer  her  selvfølgelig  ikke  det  bedste  nordiske  Publikums 
Ærefrygt  for  Digterens  Avtoritet.  Han  er  de  allerfærreste  bekendt 
af  Navn,  og  man  ser  af  Plakaten,  at  han  er  fremmed  og  ikke  til- 
hører nogen  af  de  Nationer,    til  hvis  Kultur  man   ser  op;    han  er 

følgelig  forud  mistænkt  for  at  være  en  middelmaadig  Størrelse. 
Man  aner  i  Regelen  ikke,  hvor  meget  et  Stykkes  Optagelse  beror 
paa  den  Tillid  til  Forfatterens  Navn,  der  medbringes.  Hvis 
Goethe's  »Tassoc  opførtes  paa  et  nordisk  Theater,  uden  at  man 
kendte  Digterens  Navn,  vilde  det  upaatvivlelig  gøre  Fiasko. 
Goethes  »Die  Geschwister«  eller  hans  »Stella c  vilde  i  Danmark 
ikke  kunne  spilles  til  Ende;  man  vilde  hysse  og  pibe  sig  hæs. 
Dobbeltægteskabet,  med  hvilket  »Stellac  i  sin  oprindelige  Form 
slutter,  vilde  fremkalde  en  Storm  af  sædelig  Godtkjøbs-Indignation  eller 
en  Haanlatter,  som  vilde  ryste  Huset.  Det  vil  sige:  man  maa  i 
Reglen  have  vundet  en  Digter,  der  har  Ejendommelighed,  kær  for 
ikke  at  møde  hans  Ejendommelighed  med  Uvilje.  Hos  den,  man 
holder  af,  elsker  man  ogsaa  Besynderlighederne.  Men  Ibsen  har 
mange  Besynderligheder,  og  »Norat  er  rig  paa  saadanne.  Man 
har  de  to  første  Akter  igjennem  intet  klart  Indtryk  af,  hvad  der 
vil  ske.  Slutningen  overrasker  og  kan,  saa  genial  den  end  er,  ikke 
kaldes  helt  og  fuldt  motiveret.  Den  er  mere  logisk  end  psykologisk 
konsekvent ;  men  vi  Nordboere  vide,  at  Ibsen  elsker  Konsekvens  over 
alt.  Et  pietetløst  fremmed  Publikum  har  ikke  denne  Forud- 
sætning. 

Endelig  beroede  Stykkets  Uheld  i  Berlin  som  i  Tyskland  over- 
hovedet vel  især  paa,  at  man  ikke  som  i  Norden  havde  læst  det. 
før  man  saa  det.  Det  maa  læses  først.  Det  er  for  overlagt,  for 
rigt,  for  knapt,  for  kunstfærdigt  til  at  det  kan  forstaas  og  over- 
skues af  et  almindeligt  Publikum  i  Løbet  af  en  eneste  Forestilling. 
Der  er  ikke  én  Replik  overflødig,  ikke  én  Replik,  som  kan  for- 
kortes; men  sagt  fra  Scenen  af  overhøres  meget,  ikke  at  tale  om, 
at  meget  var  sløjfet  og  et  Nonsens  føjet  til. 

Dernæst  er  Stykket  som  Drama  betragtet  for  pinligt.  Det  er, 
som  overværede  man  et  fortsat  Plageri  af  et  værgeløst  Dyr.  Den 
stakkels  Nora  lider  og  spræller  i  sin  Kval.  Det  er  et  sørgeligt, 
intet  tragisk  Syn. 

Jeg  har  nu  nævnet  alt,  hvad  der  paa  nogen  Maade  kan  siges 
til  Publikums  Undskyldning.  Jeg  maa  lette  mit  Hjerte  ved  at 
sige,    at    det,   som    Publika    altfor    ofte,    viste   sig    dumt,    hjærte- 

løst,  blaseret,  uden  ringeste  Sans  for  virkelig  Poesi.  Det  var  beteg- 
nende, at  overalt  hvor  der  i  Stykket  forekom  noget  sandt, 
noget  skærende  sandt,  der  skreg  man  op  og  protesterede.  Saaledes 
f.  Eks.  hvor  Nora  skildrer  sit  Udseende  som  Lig  —  det  opsvul- 
mede Ansigt,  det  driwaade  Haar  —  sligt  vil  man  ikke  høre  fra 
Scenen,  ikke  mindes  om;  man  er  vant  til  at  høre  Alt  besmykket 
og  bortløjet  eller  omløjet  eller  gjort  til  uskyldig  Spas  i  den  saa- 
kaldte  Theaterpoesi,  og  man  kommer  i  Raseri,  naar  Sandheden 
viser  sit  Medusa- Aasyn.  Men  et  Medusa- Hoved  vilde  være  den 
rette  Prydelse  for  dette  Dramas  Titelblad. 

Dets  to  Hovedpersoner  staa  i  et  mærkværdigt  Kontrastforhold 
til  hinanden.  I  Nora  er  det  normalt  Kvindelige,  som  vor  nordiske 
Kvasi-Kultur  har  udviklet  det  (Kjærligheden  til  Huset,  Ligegyldig- 
heden for  »de  fremmede«),  i  Helmer  det  normalt  Mandlige  (Fejg- 
heden  overfor  den  offentlige  Mening)  fremstillet  rent  og  skarpt. 
Men  paa  helt  forskjellig  Maade.  Thi  Nora  er  med  sine  Anlæg, 
sin  Opdragelse,  sin  kvindelige  Uvidenhed  om  Samfundet  og  dets 
Love  ligefuldt  en  Abnormitet.  Hun  oplyser  Reglen  ved  at  staa 
udenfor  den.  Hun  er  et  yderligt  Tilfælde',  og  den  Kollision,  i 
hvilken  hendes  Væsen  stedes,  en  ganske  ualmindelig,  næsten 
usandsynlig.  Hun  kan  netop  endnu  bære  sig  saaledes  ad  uden  at 
være  utrolig;  et  Hanefjed  videre  og  hun  bliver  umulig.  Men  som 
hun  er,  er  hun  i  sin  Abnormitet  normal.  Sagen  er  jo  imidlertid 
den,  at  hendes  hele  besynderlige  Handling,  det  Dilemma  —  Fade- 
rens og  Mandens  samtidige  Sygdom  — ,  der  fremkaldte  den,  og 
alle  denne  Handlings  ualmindelige  Konsekvenser  kun  er  til,  kun  er 
digtet  i  den  Hensigt  at  faa  Helmers,  ham  selv  og  os  andre  skjulte 
Væsen  til  at  aabenbare  sig.  Hun  er  og  handler  saaledes,  paa 
det  at  Helmer  kan  blive  aabenbar.  Og  Helmer,  det  er  Normal- 
manden, ikke  som  hun  er  den  normale  Kvinde  trods  hundrede 
Egenheder,  men  ganske  simpelt  og  ligefrem.  Han  er  den  regu- 
lære Hæders-  og  Ægtemand.  Han  er  det  i  den  Grad,  at  man 
næppe  begriber,  hvorledes  de  90  Procent  af  Ægtemændene  i  Publi- 
kum komme  hjem  med  deres  Koner  under  Armen  efter  at  have 
set  »Et  Dukkehjem«.     Der   turde  være  mangen  Kvinde,    som  ræd- 


Secessionen. 


363 


des  og  gyser  under  Opførelsen,  mange  Par,  der  undgaa  hinandens 
Blikke,  mangen  Mand,  for  hvem  Tungen  slaar  Sladder  i  Munden 
paa  Hjemvejen. 

Heldigvis  er  imidlertid  Digterens  Standpunkt  i  Stykket  saa 
radikalt  ethisk,  saa  idealt,  at  adskillige  Par  vel  snarere  undres  over, 
der  endnu  gives  en  Mand,  som  tager  to  Menneskers  Samliv  saa 
alvorligt  og  saa  højtideligt,  end  de  føle  sig  trufne.  De  fleste  have  for 
længe  siden  tabt  det  Ideal  af  Syne,  der  har  staaet  Ibsen  for  Øje, 
gøre  faa  Fordringer  til  deres  Partner  i  Livet,  færre  til  sig  selv. 
Dem  forekommer  da  Ibsen  som  en  Skrue,  og  disse  vare  ganske 
sikkert  i  Flertal  i  Residenztheatret  igaar. 


44- 

Secessionen. 

15.  December  18S0. 

»Gaa  Du  tilhøjre,  saa  gaar  jeg  tilvenstrec.  Dette  Ord,  som 
Abraham  i  sin  Tid  sagde  til  Loth,  er  i  disse  Dage  blevet  tilraabt 
den  Del  af  Tysklands  national-liberale  Parti,  der  endnu  ikke  har 
opgivet  Haabet  om  en  Forstaaelse  med  Bismarck,  af  den  ca.  30 
Mand  talrige  Gruppe,  der  har  skilt  sig  ud  fra  Partiet  og  nu  i  For- 
ening med  det  saakaldte  Fremskridtsparti  vil  forsøge  at  forene  alle 
tyske  Liberale  i  en  eneste  sluttet  Trop. 

Det  store  tyske  »Fremskridtsparti«  delte  sig  jo  første  Gang  i  to 
Afdelinger  i  Aaret  1867  under  Indtrykket  af  Bismarcks  Sejr  over 
Østerrig  og  Grundlæggelsen  af  det  Nordtyske  Forbund.  Allerede 
i  1866  før  Krigens  Udbrud  havde  han  kaldt  Førerne  til  sig,  ind- 
viet dem  i  sin  Plan,  om  muligt  at  kaste  Østerrig  ud  af  det  tyske 
Forbund,  og  forklaret  dem,  hvortil  han  agtede  at  bruge  den  store 
Hær,    han    trods    den    preussiske   Rigsdags  Pengenægtelse    havde 

rustet.  Man  havde  hidtil  holdt  den  store  Mand  for  en  blot  og 
bar  Reaktionær,  havde  tillagt  ham  meget  Hovmod  og  stakkede 
Planer;  nu  saa'  man,  at  han  havde  store  Forsætter,  ja  selve  det 
store  Forsæt,  tyske  Fyrster  saalænge  havde  forfulgt  som  Forbry- 
delse, det  at  ville  grunde  et  enigt  Tyskland.  Overvældelsen  af 
Østerrig  og  det  kloge  Maadehold  i  Benyttelsen  af  Sejren  styrkede 
Indtrykket  af,  at  de  Liberale  havde  miskjendt  et  Geni. 

De,  hos  hvem  Indtrykket  var  saa  levende,  at  de  ikke  mere 
vilde  være  med  til  at  gjøre  Opposition  mod  en  Mand,  der  havde 
sat  sig  Folkets  Magt  og  Enhed  til  Formaal,  skilte  sig  fra  Frem- 
skridtspartiet og  antog  Navnet  »Nationalliberale«,  de  tilbageblevne, 
hvis  Tal  skrumpede  stedse  mere  ind,  beholdt  det  gamle  Navn  og 
de  gamle  Idealer  og  fortsatte  den  principielle  Bekjæmpelse  af  Bis- 
marcks  Regimente. 

Efter  1 87 1,  da  Riget  var  grundlagt  og  de  Nationalliberales 
Ungdomsdrøm  virkeliggjort  om  end  ad  Veje,  de  aldrig  havde  tænkt 
paa,  og  med  Midler,  de  ikke  yndede,  ansaa  de  det  for  deres  Pligt 
loyalt  at  styrke  Regeringen  og  med  fuld  Kraft  at  kaste  sig  over 
den  Opgave  at  give  Riget  frisindede,  moderne  Institutioner.  De 
udgjorde  saa  stort  et  Tal  i  Rigsdagen,  at  de,  naar  Bismarck  tog 
mod  deres  Bistand,  vare  sikre  paa  en  overvejende  parlamentarisk 
Indflydelse. 

Ti  Aar  (1867—77)  ^ar  Fornuftægteskabet  mellem  Bismarck  og 
de  Nationalliberale  varet,  og  der  har  været  Tider,  hvor  det  fra 
Liberalismens  Side  antog  en  ømmere  Karakter;  det  var  paa  den 
Tid,  da  det  forekom  Forerne,  Mænd  som  Forckenbeck  og  Lasker, 
som  om  den  fordums  Reaktionære  havde  afsløret  sig  som  en  stor 
Reformator.  Ved  de  Liberales  Hjælp,  eller  rettere  ved  deres  ivrige 
Oij  ufortrødne  Arbejde  kom  de  organisatoriske  Love  istand,  der  gav 
det  tyske  Rige  dets  første  Tilsnit:  Justitslovene,  Loven  om  borgerligt 
.Egteskab  og  borgerlig  Navnegivning  o.  s.  v.  Vel  sagde  Spottere, 
ar  den  saakaldte  Alliance  mellem  de  Nationalliberale  og  Bismarck 
simpelthen  bestod  i,  at  de  føjede  ham  i  alt;  men  det  forholdt  sig  dog 
ikke  saaledes.  Ganske  vist  gjorde  de  ham  talrige  og  stadige  Ind-  ' 
rommelser.  men  i  Begyndelsen  kun  for  at  kunne  sætte  de  Fremskridt, 


ønskede,  igjennem.  Og  Aarsagen  var  den  dobbelte,  at  de  for 
det  første,  naar  de  spurgte  sig  selv.  om  det  gik  an  at  drive  Opposi- 
tionen mod  Bismarck  ti!  det  yderste,  om  Vælgerne  da  i  fornødent 
Tilfælde  vilde  gjenvælge  dem  —  maatte  besvare  disse  Spørg>maal 
med  alt  andet  end  Titlid;  thi  den  uhyre  Avtoritet,  som  den  Mand 
besad,  der  ene  havde  virkeliggjort,  hvad  det  tyske  Folk  saa  længe 
havde  drømt  om  og  haabet  og  forkludret,  vejede  ude  i  Folket  alle 
Hensyn  op.  Man  var  vant  til,  at  Bismarck  i  enhver  Meningsfor- 
skjel  og  deraf  udspringende  Kamp  fik  Ret  tilsidst,  og  mod  denne 
gjennemgaaende  Anskuelse  kunde  de  Liberale  ikke  i  politiske  Krigs- 
tilfælde  hamle  op.  Spændte  de  Buen  stærkt,  vilde  den  sikkert 
briste.  For  det  andet  havde  de  af  Hensyn  til  Bismarck  selv  al 
Aarsag  til  at  vise  sig  imødekommende,  og  benytte  den  liberale 
Strømning,  der  udgik  fra  oven,  til  at  komme  saa  langt  et  Stykke 
som  muligt  frem  ad  Vejen  uden  at  spilde  Tid  ved  at  trættes  med 
Regeringen  om  Enkeltheder.  Thi  hvor  megen  Illusion  end  enkelte 
iblandt  dem  nærede  angaaende  Førsteministerens  Frisind ,  saa 
var  der  dog  ikke  faa  imellem  dem,  hvis  Erfaring  og  politiske  lagt- 
tagelsesgave  sagde  dem,  at  Bismarck  aldrig  havde  drevet  Princip- 
Poiitik,  aldrig  havde  sluttet  sig  til  de  liberale  Ideer  som  Ideer, 
men  kun  benyttede  disse  Ideer  og  deres  øjeblikkelige  Repræsentan- 
ter, fordi  det  netop  nu  passede  i  hans  Kram  og  tjente  hans  For- 
maal,  Rigets  Magt,  dets  Sammensmeltning  til  Enhed. 

Det  Omslag,  enkelte  havde  anet  eller  frygtet,  er  jo  allerede  for 
flere  Aar  siden  indtraadt  i  Bismarcks  Sind.  Der  er  bleven  givet 
mange  Forklaringer  af  dets  Indtræden.  Den  sletteste  er  uden 
Tvivl  den,  at  hele  Tilbageslaget  beror  paa  Bismarcks  Ærgrelse 
over,  at  de  Nationalliberale,  særligt  Ben nigsen,  i  December  1877  væg- 
rede sig  ved,  naar  de  ingen  Betingelser  turde  stille,  da  at  over- 
tage de  Ministerposter,  der  tilbødes  dem.  Altfor  almindelig  er 
den  Forklaring,  som  fremhæver  Bismarcks  oprindeligt  reaktionære 
Naturel  og  Naturligheden  af,  at  han  med  Alderen  vender  tilbage 
til  sin  Ungdoms  Stemninger  og  Sympathier:  Den  rigtige  Forkla- 
ring er  vistnok  den,  som  i  disse  Dage  er  fremsat  i  en  anonym, 
men  af  Bamberger   forfattet   Brochure    »Die  Secession«    (d    e.   Ud- 

trædeisen  af  det  nationalliberale  Parti):  Hovedaarsagen  til  Bis- 
marcks  Omslag  var  Forbavselsen  og  Skuffelsen  over  at  se  den 
ringe  Nytte,  Indførelsen  af  de  fem  Milliarder  gjorde  Tyskland  og 
den  ringe  Skade,  dette  Tab  tilføjede  Frankrigs  Velstand.  Bismarck 
synes  som  alle  ikke  særligt  finansielt  dannede,  at  have  knyttet  en 
overtroisk  Forventning  til  det  meget  Guld,  han  med  ét  Slag  havde 
skaffet  sit  Land.  Han  troede  for  lange  Tider  at  have  beriget  Tyskland 
og  svækket  Frankrig.  Han  betænkte  dels  ikke,  at  et  Lands  virke- 
lige Rigdom  bestaar  i  dets  Frembringelses-Evne,  i  dets  stadige 
uophørlige  Frembringen  og  sindrige  Forarbejden  af  Skatte,  med  et 
Ord  i  dets  Civilisationsgrad ;  dels  var  han  ikke  forberedt  paa,  at 
en  saa  pludselig  Indførelse  af  uhørte  Pengesummer,  der  faldt  sam- 
men med  en  sikret  Fred,  vilde  føre  til  Ødselhed,  Overspekulation 
og  derigjennem  til  frygtelige  Kriser,  Stillestaaen  i  alle  Forretninger 
og  økonomisk  Nedslaaethed  eller  ligefrem  Ruin.  Heller  ikke  havde 
han  tænkt  sig,  at  Frankrig  i  sin  høje  Civilisation  og  sin  nationale 
Sparsomhed  besad  Hjælpekilder,  der  tillod  det  at  udrede  den 
uhyre  Skadeserstatning  uden  synderlig  Møje  eller  Afkræftelse. 

Og  da  han  nu  søgte  om  Grunden,  troede  han,  der  ikke  hidtil 
havde  givet  sig  af  med  Statsøkonomi,  at  finde  den  i  det  franske  Folks 
Beskyttelsesloveog  i  den  Frihandels-Tilstand,  han  selv  havde  været  med 
at  skabe  for  det  tyske  Folk.  Hans  private  Stilling  som  Godsejer 
virkede  medbestemmende;  han  fandt  Landbrugets  Interesser  for- 
sømte. Og  med  Et  slog  han  om,  afskedigede  Delbriick,  den  kloge 
Minister,  der  hidtil  i  Frihandels-Spørgsmaal  havde  været  hans  Fakto- 
tum og  begyndte  selvstændigt  at  slaa  ind  paa  en  ny  og  reaktionær 
økonomisk  Politik. 

Saasnart  dette  første  Omslag  var  sket,  fulgte  med  ubønhørlig 
Konsekvens  et  tilsvarende  Omslag  paa  alle  andre  Omraader,  Brud 
med  alt,  hvad  der  havde  givet  Lovgivningsarbejdet  i  hint  første 
Aarti  (1867 — 77)  moderne  Aand  og  Præg,  Tilbagegang  paa  alle 
Gebeter,  Tilbagevenden  til  tidligere  Tiders  haarde  Straffej ustits,  til 
Indskrænkninger  i  Samfærdselen  med  Udlandet,  til  Indgreb  i  den 
personlige  Frihed.  Attentaterne  mod  Kejseren,  disse  taabelige 
Mordforsøg  af  et  Par  usle  og  forkomne  Subjekter,  der  ikke  stode  i 

den  fjærneste  Forbindelse  med  noget  politisk  Parti,  kom  i  rette 
Tid  for  at  give  den  reaktionære  Tendens  frisk  Vind  i  Sejlene. 
Modstræbende  og  holdningsløst  fulgte  det  nationalliberale  Parti, 
Regjeringen  og  Højre  i  Udstedelsen  af  Undtagelseslow  mod 
Socialismen.  Partiets  Færd  var  ved  denne  Lejlighed  i  al  sin  Karakter- 
løshed forklarlig  ved  Frygten  for  at  komme  ud  af  enhver  Forbindelse 
med  Bismarck.  Nu  da  Bismarck  aabent  støtter  sig  til  Højre  og 
arbejder  paa  en  Forstaaelse  med  Centrum,  har  en  Kompromis- 
politik fra  de  Nationalliberales  Side  ikke  mere  nogen  Mening. 

Derfor  har  Partiet  i  Sommer  spaltet  sig  i  to,  en  Oppositions- 
gruppe under  Forckenbeck  og  Bamberger,  og  en  regjeringsvenlig 
under  Bennigsen. 

I  og  for  sig  har  denne  Spaltning  endnu  vel  lidet  at  betyde. 
Først  ved  de  almindelige  Valg  næste  Aar  vil  det  vise  sig,  om  det 
lykkes  at  bringe  et  større  samlet  liberalt  Parti  paa  Benene.  Men 
selv  om  dette  skete,  vil  der  endnu  "være  langt  frem  til  Indflydelse 
paa  Bismarcks  Handlemaade.  Ja  saa  fjærn  er  denne  Udsigt,  at 
den  næppe  fortjener  at  tages  alvorligt  i  Betragtning. 

En  Kjendsgjerning  er  uomtvistelig.  Vi  have  i  dette  Øjeblik 
trods  alle  Regeringens  Tilløb  til  Statssocialisme  (Opkjøb  af  Jern- 
baner, Planerne  til  en  almindelig  Arbejder-Understøttelseskasse)  en 
egentlig,  fuldtudpræget  junkerlig  Reaktion.  Bismarck  har  Brug 
for  den  og  giver  den  Lov  til  at  trives  og  brede  sig.  Der  er  kun 
ét  Haab,  og  det  er  det,  at  Kejseren  lever  saa  længe  til  Reaktionen 
paa  alle  Omraader  —  det  økonomiske,  kirkelige,  sociale,  politiske 
—  naar  et  Højdepunkt  og  vækker  en  Afsky  i  Folket,  der 
kan  blive  Udgangspunkt  for  nye  Begyndelser.  Dør  Kejseren  der- 
imod om  ikke  lang  Tid,  er  Alt  elendigt.  Kronprinsens  Tron- 
bestigelse vil  da  fremkalde  en  ny  Luftning  —  men  ogsaa  kun  en 
Luftning  — ,  en  Art  Frisind,  som  intet  betyder,  en  Reformiver, 
som  er  uden  Alvor,  en  og  anden  underordnet  Lettelse  uden  Værd. 
Saa  overplastres  alle  de  dybe  Skader,  og  man  er  lige  nær. 

Først  og  fremmest  vil  Folket  føle  Trykket  rent  materielt.  Det  er 
dybt  forarmet.  I  direkte  Skat  betaler  en  Mand  med  et  Par  tusind 
Thaiers  Indkomster  en  Femtendedel  af  sin  Indtægt,  og  de  indirekte 

Skatter,  der  nu  endog  fordyre  Fødemidlerne,  stige  bestandigt. 
Alene  Leje-Skatten  her  i  Berlin  er  saa  høj.  at  man  af  en  Lejlighed 
der  koster  450  Thaier,  betaler  50  Thaier  i  Leje-Skat  I  Længden 
kan  Folket  ikke  bære  de  uhyre  Udgifter  til  Hæren  Saa  vil  der 
ogsaa  komme  den  Tid,  hvor  man  i  Folket  blues  ved,  at  det  aande- 
ligt  har  kunnet  komme  saavidt  i  det  Tyskland,  der  engang  var 
Lessings  og  Goethes  —  som  Evropa  i  de  sidste  Tider  med  Undren 
har  sét.  Hofpræstepartiet  vil  faa  Jord  over  sig,  og  Aandsfrihedeø 
atter  hyldes  som  en  Gjenstand  for  religiøse  Følelser.  Men  uden 
forfærdelige  indre  Kriser  og  ydre  Sammenstød  vil  Forandringen 
ikke  kunne  ske.     Der  er  Arbejderne,  og  der  er  Frankrig. 

Hvorledes  var  det  den  gamle  Abraham  sagde  til  Loth:  Gaar 
Du  tilhøjre,  saa  gaar  jeg  tilvenstrel  Det  er  den  fjerde  Stands  Lø- 
sen overfor  Borgerstanden  og  Frankrigs  overfor  Tyskland. 


45- 

9de  Januar  18S1 

Som  jeg  i  Aftes  Kl.  10  stod  i  mit  Vindue  og  saa  over  til 
Kroll,  bemærkede  jeg,  at  Bygningen  viste  sig  i  et  lyserødt  Skjær. 
Bengalsk  Belysning  I  tænkte  jeg,  da  jeg  i  det  samme  greb  mig  i 
Usandsynligheden  af,  at  man  nu  ved  Vintertid  skulde  give  sig  til 
at  oplyse  Kroll  fra  Haven  af.  Et  Blik  til  venstre  opklarede  mig 
Sammenhængen.  Fra  den  mægtige  Generalstabsbygning  nogle 
Huse  fra  mig  slog  en  bred,  rød  Flamme  mangetunget  i  Vejret,  og 
over  den  hvirvledes  ud  over  Pladsen  den  hvidlige  Røg,  fuld  af 
stjernelignende,  stedse  stigende  store  Funker.  Hvad  jeg  havde  sét, 
var  Gjenskinnet,  og  smukkere  endnu  viste  dette  sig  længere  borte 
i  en  lang  Række  Fag  af  et  Hus  i  Alsenstrasse,  thi  i  disse  bøl- 
gede og  viftede  Spejlbilledet  af  Flammerne,    saa   det  saa  ud,    som 

tog    Vinden    i    svære  giildfrynsede  Purpurgardiner,    der    hang    ned 
for  Vinduerne. 

Jeg   gik    ned    paa    Gaden    og    hen    til   Generalstabsbygningen. 

Frost,  Himlen  klar  og  ren,  Maanen  skinnede,  Stjerner  glimrede, 
Sneen  laa  i  et  tyndt  skjært  Lag  over  Pladsen  og  dens  Træer. 
Vinden  var  svag;  det  var  friskt  Vejr  uden  at  være  videre  koldt. 
Det  kunde  umuligt  være  synderlig  vanskeligt  at  blive  Herre  over 
Ilden  i  dette  saa  solid  opmurede,  isolerede  Palads. 

Imidlertid  haglede  det  med  Gnister.  Da  jeg  saa  op  paany, 
spændte  Luerne  over  den  hele  Fløj,  de  slog  i  Vejret  med  et  godt 
Humør,  en  Enthousiasme,  som  havde  de  faaet  en  rigtig  fortræffelig 
Næring.  Der  brændte  øjensynlig  Papir,  meget  Papir.  Og  endnu 
bestandig  ikke  flere  Sprøjter! 

Skulde  Ilden  virkelig  kunne  tage  saaledes  til,  at  den  hele 
Bygning  —  Generalstabens,  Preussens  allerhelligste  —  svævede  i 
Fare?  Jeg  tænkte  uvilkaarligt,  hvad  Franskmændene  vel  vilde  give 
til,  at  dette  Bygningskomplex  brændte  ned  til  Grunden,  uden  at 
det  lykkedes  at  redde  hverken  Planer  eller  Kort  eller  noget.  Og 
jeg  undrede  mig  over,  at  Generalstabsbygningen  overhovedet  kunde 
brænde,  at  der  ikke  var  taget  uendelige  Forsigtighedsregler.  Naar 
man  saa  op  ad  den,  ad  denne  Murkolos,  syntes  den  saa  tør,  saa 
kold,  saa  officiel,  saa  stenhaard  og  stensat,  at  man  ikke  begreb, 
hvorledes  Ild  her  kunde  finde  noget  at  bide  i,  og  nu  slog  Flam- 
merne raslende  op  om  Gesimsen,  og  Bellona  med  sit  brede  Sten- 
sværd  i  Haanden  viste  sig  paa  en  Baggrund  af  hvidgraa  Røg  og 
Damp,  med  Fødderne  omknitrede  af  Smaaflammer,  som  stod  den 
foran  et  Theaters  Lamperække,  og  fra  øverst  til  nederst  oversaaet 
af  Gnister.  Bag  den  forkulledes  Fanestangen,  og  Linen,  som 
hang  ned  fra  den,  svajede  frem  og  tilbage  og  endte  i  en  rød, 
ulmende  Tamp. 

Jeg  saa  op  til  Moltkes  Vinduer  paa  første  Sal.  Alt  var 
morkt.  selv  Lampen  i  hans  Arbejdsstue  slukket.  Skulde  han  være 
ude  eller  var  han  allerede  gaaet  til  Sengs?  Da  opdagede  jeg  ham 
^aaende  frem  og  tilbage  i  sin  Uniformskappe  foran  den  brændende 
FIoj.  stilfærdig  som  sædvanlig,  rolig  som  altid,  uden  at  tiltale  eller 
forstyrre  de  arbejdende  Brandfolk.  Men  de  kjendte  ham  alle,  og 
hver  Gang  han  nærmede  sig  til  Den.  der  med  hævet  Fakkel  beteg- 
nede det  Sted.   hvor  Slangen  var  bragt  i  Forbindelse  med  Gadens 

Vandledning,   rettede   den  sorte  Brandmand  sig  og  førte  Haanden 
til  sin  mørke  Hjelm. 

I  det  samme  drejede  vi  alle  uvilkaarligt  vore  Hoveder,  vi 
hørte  den  kjendte  hastige  Ringen  i  den  fjærne.  Langt  borte,  nede 
ved  Brandenburgerthor,  og  nærmere  oppe  fra  Roonstrasse  kom 
Klokkeringning,  rasende  Hestegalop  og  Vognraslen  over  imod  os, 
et  langt  Fakkeltog  i  flyvende  Karriere.  Og  næppe  havde  vi  set 
dem  komme,  saa  susede  de  ind  imod  os  og  holdt,  Sprøjte  efter 
Sprøjte,  Vandtønde  efter  Vandtønde,  Char-å-banc  efter  Char-å-banc 
med  Brandmænd,  hver  med  sin  Øxe  i  Bæltet  og  sin  Fakkel  i 
Haanden. 

Det  var  ikke  første  Gang,  jeg  sagde  mig  selv  og  andre,  at  af 
alt,  hvad  Berlin  besidder,  er  dets  Brandkorps  for  mig  det  smuk- 
keste. At  se  disse  Vogne  med  de  unge  vælige  og  smidige  Heste 
for,  let  og  ledigt  forspændte  i  det  simple  Seletøj  af  Hamp,  fare 
igjennem  Berlins  lange  Gader,  bringer  En  altid  i  godt  Humør  for 
nogle  Øjeblikke.  Og  om  Aftenen  er  Synet  skjønt.  Det  følte  ogsaa 
den  iøvrigt  svagt  begavede  svenske  Maler,  der  for  et  Par  Aar  siden 
søgte  at  gjengive  Indtrykket  af  en  saadan  Vogn,  som  den  suser 
frem  i  Mørket  med  sine  gloende  Fakkeløjne  og  sin  sortklædte  Be- 
sætning af  Blusemænd,  der  skimtes  i  det  fantastiske  Lys. 

I  et  Nu  vare  Mændene  klavrede  op  paa  den  uhyre  Bygnings 
Tag,  og  man  saa  de  sorte  Skikkelser  gaa  langs  med  Gesimsen, 
faa  Skridt  fra  Flammerne,  stegte  af  Ilden  paa  den  ene  Side,  og  i 
deres  lette  Dragt  angrebne  af  Vinternattens  efterhaanden  mere 
bidende  Kulde  fra  den  anden,  men  uden  at  ændse  hverken  Ild 
eller  Kulde,  rettende  deres  Slanger  forsigtigt  og  betænksomt  efter 
Kommando-Ordene,  saa  de  tykke,  kvælende,  hvide  Dampe  hvæsede 
i  Vejret  overalt.  Posthornssignaler  og  Dampsprøjtens  Fløjte  blan- 
dede sig  med  de  korte,  bestemte  Befalinger  nede  fra  Gaden  af. 

En  absolut  militær  Disciplin,  et  Mod,  som  adlyder  ubetinget, 
en  intelligent  Ledelse  og  en  adræt,  forstandig  Udførelse  af  den 
Overordnedes  Bud,  alt  det,  som  udgjør  det  preussiske  Væsens 
bedste  Egenskaber,  aabenbarer  sig  ved  en  saadan  Slukning.  Og 
saa  er  der  den  Omstændighed,  at  den  militære  Disciplin  her  virker 

i  Fredens  Tjeneste,  ikke  i  Menneskeslagteriets,  at  Modet  gjør 
Nytte,  at  den  intelligente  Ledelse  fører  til  det  Gode,  og  at  Ud- 
førelsen ikke  blot  formelt,  som  i  Krigen,  men  virkelig  er  besjælet 
af  Forstand  og  er  Vidnesbyrd  om  høj  Kultur.  Derfor  er  det,  at 
undertiden,  naar  jeg  ser  Berltner-Feuerwehr  suse  gjennem  Gaderne, 
forekommer  det  mig,  som  saa  jeg  i  et  flygtigt  Sindbillede  Frem- 
tidens Hærskarer  førte  af  Fremtidens  Aand. 

Kl.  12  var  Flammerne  borte  og  alene  Røg  og  Damp  tilbage. 
Det  var  kun  et  stort  Bogbinderi  paa  tredje  Sal,  der  var  brændt 

Skjønt  saa  nær  ved  Kilden  til  denne  plumrede  Bevægelse  i 
Gemytterne  er  jeg  ikke  i  Stand  til  at  tale  med  synderlig  Autopsi. 
Om  det  Hele  foregik  i  Babylon  istedenfor  i  Berlin  kunde  jeg  i 
Grunden  ikke  have  mærket  mindre  til  det  end  nu.  Kun  af  Bla- 
dene véd  jeg,  at  her  siges  en  Del  Ukvemsord  og  holdes  nogle 
Forsamlinger  mod  Jøderne;  men  det  Selskab,  jeg  søger,  eller  som 
soger  mig,  lever  og  aander  i  en  Himmelegn,  hvorhen  dette  Skraal 
fra  Gaden  ikke  naaer.  Vel  sandt  Hr.  Hofpastor  Stocker  sagde  et 
Par  Taabeligheder  imod  mig  fra  Rigsdagens  Tribune,  men  da  jeg 
kort  og  fyndigt  godtgjorde,  at  han  aldrig  havde  sét  mine  Bøger 
og  at  de  Citater,  han  fra  et  norsk,  præsteligt  Smædeskrift  havde 
hentet  imod  mig,  vare  falske,  har  dette  lille  Intermezzo  ingen  anden 
Virkning  havt  end  den,  at  det  maaske  har  indbragt  mig  en  Smule 
Popularitet  hos  nogle  jodiske  Juvelerere  og  Banquier'er,  som  jeg 
personligt  hverken  omgaas  eller  kjender. 

Dette  udelukker  jo  imidlertid  ikke,  at  der  er  et  stærkt  Røre  i 
mange  tyske  Menneskers  Sind. 

Man  fejler  næppe,  naar  man  betragter  den  tyske  Bevægelse 
mod  Jøderne  som  et  blandt  mange  Symptomer  paa  den  store  tyske 
sociale  og  politiske  Reaktion.  Under  Reaktioner  forhindrer  man 
samtidige  og  angrer  man  tidligere  Frigjørelsesbestræb  eiser.  Den 
Omstændighed,  at  en  Del  af  > Fremskridtspartiets'-.  Organer  have 
jødiske  Redaktører  og  Medarbejdere  —  dog  i  langt  ringere  Tal 
end  det  fortælles  —  og  den,  at  den  udtraadte,  ikke-re gerings- 
venlige  Del  af  det  nationalliberale  Parti  i  to  jødisk  fødte  Mænd, 
Bamberger  og  Lasker  (den  første  en  Skribent,  den  sidste  en  Taler) 
har  sine  betydeligste  Førere,  har  stemt  de  reaktionære  og  konser- 
vative Partier  endnu  mere  fjendsk  mod  Jøderne  end  de  til  dagligt 
Brug  ere.  Hr.  von  Treitschke,  der  har  givet  Signalet  til  den  hele 
Bevægelse,  er  jo  en  ti!  den  rene  Bismarckisme  overgaaet  gammel 
Nationalliberal,  der  efter  i  mange  Aar  at  have  skaaret  Tysklands 
Historie  saaledes  til  at  Arvefjenden  Frankrig  blev  æreløs  og  Fædre- 
landet forherliget,  nu  har  kastet  sit  Had  paa  Joderne  som  paa  en 
indenfor  Landets  Grænser  boende  Arvefjende  —  og  det  skjønt 
han  i  1857  udtalte  sig  med  den  dybeste  Haan  om  Forsøgene  paa 
at  forhindre  Aanden  i  Lessings  »Nathan c  fra  at  blive  Virkelighed, 
ja  nægtede  Tyskland  Navn  af  civiliseret  Land  i  den  Anledning. 

Hos  Treitschke  aabenbarer  sig  imidlertid  tydeligt  det  andet 
Moment,  som  i  Ly  af  den  herskende  Reaktion  gjør  sig  gjældende 
mod  Jøderne,  det  indskrænket  nationale.  Det  er  ingen  Tilfældig- 
hed, at  som  der  paa  Folkekrigen  mod  Napoleon  1814,  1  1819  fulgte 
en  afskyelig  Jødeforfølgelse  og  det  tiltrods  for  at  Jøderne  havde 
kjæmpet  og  blødt  i  Frihedskampene  saa  godt  som  deres  kristne 
Medborgere  —  saaledes  er  paa  den  anden  store  tysk-franske  Krig 
i  1870—71  fulgt  en  Bestræbelse  efter  om  muligt  at  berøve  Jøderne, 
der  dog  ogsaa  denne  Gang  og  paa  hæderfuld  Maade  have  gjort 
deres  Pligt  i  Krigen,  de  kun  i  saa  kort  et  Tidsrum  tilstaaede 
Borgerrettigheder.  Treitschke's  egentlige  Udgangspunkt  finder 
man,  naar  man  læser^hans  » Historist  Ivpolitische  Aufsatze*.  Dette 
er  Vreden  mod  det  »upatriotiske«   unge  Tyskland,  særlig  Heine  og 

Borne  som  dets  Stamfædre,  der  jo  begge  vare  af  jødisk  Oprindelse. 
Det  var  let  at  berøve  Heine  og  lettere  endnu  at  berøve  Borne  en 
stor  Del  af  den  nulevende  Slægts  Yndest.  Begge  havde  de  be- 
undret Frankrig,  begge  havde  de  emigreret  til  Frankrig  og,  hvad 
værre  var,  begge  havde  de  tiltrods  for  den  tyske  Nationalfølelse, 
man  ikke  uden  at  lyve  kunde  fraskrive  dem,  hadet  og  miskjendt 
Preussen. 

Det  er  et  stort  Uheld  for  de  nulevende  tyske  Jøder,  at  Heine, 
der  dog  ellers  i  historisk  og  politisk  Henseende  havde  saa  skarpt 
og  genialt  et  Blik,  ja  som  paa  mange  Punkter  har  vist  sig  som 
Profet  —  han  har  bl.  A.  spaaet  Kommunen,  ja  spaaet  at  den  vilde 
rive  Vendomesøjlen  ned  —  det  er  et  stort  Uheld,  at  han  ingen 
Anelse  har  havt  om  den  Mission,  der  var  Preussen  forbeholdt  som 
Grundlægger  af  Tysklands  Enhed.  Hans  blodige  Spottevers  over 
den  store  Friedrich  og  dennes  Efterfølgere,  hans  Foragt  for  det 
preussiske  Militær,  som  han  bestandigt  saa  i  Jena-Belysning,  tager 
sig  nuomstunder  forældet  ud  og  vækker  Uvilje  hos  alle  dem,  der 
ikke  formaa  at  tage  den  historiske  Situation  i  Betragtning,  ud  fra 
hvilken  han  skrev.  Treitschke's  Forbitrelse  mod  hvad  han  kalder 
Heines  Haanen  af  sine  Landsmænd  som  »de  Dumme  og  de  Fejgec 
"kjender  ingen  Grænser,  og  de  nulevende  Jøder  skulle  bøde  for 
Heines  Kaadheder.  Ud  fra  dem  demonstreres,  at  Jøderne  over- 
hovedet ikke  have  Fædrelandssind. 

Reaktionen  og  Chauvinismen  i  Forening  have  da  pustet  til  det 
i  alle  ikke  fuldt  gjennemdannede  Gemytter  fra  Arildstid  af  ulmende 
Racehad.  Dette  Had  har  jo  overfor  denne  særlige  Stamme  en 
halvandettusindaarig  Historie  og  det  er  siden  Jødernes  Emancipation 
blevet  næret,  opdrættet,  holdt  i  Aande  og  rustet  af  en  brandgul 
Misundelse,  der  strækker  sig  gjennem  alle  Samfundslag,  i  hvilke 
der  findes  Jøder.  Overalt,  hvorsomhelst  en  ikke  særligt  højhjærtet 
Tysker  i  nok  saa  aaben,  ærlig  Konkurrence  er  bleven  fortrængt, 
slaaet,  overstraalet  af  en  Jøde,  det  være  sig  nu  i  Kunst  eller 
Haandværk,  i  Forretninger  eller  Industri,  i  rent  videnskabelig  Præsta- 
tion eller  i  Kappestriden  om  en  Universitetspfeds,  har  den  Paagjæl- 
dende  trukket  sig   tilbage  med  et  Skjældsord   mod  »Jøden«    i  sin 

Mund.  Hvor  meget  mere  da  i  de  Tilfælde,  hvor  Jødens  Handle- 
maade  har  været  forkastelig  eller  endog  blot  snu  I  En  jødisk  Aager- 
karl  bedømmes  selvfølgelig  hundrede  Gange  haardere  end  en 
kristen,  og  det  skjøndt  Enhver  véd,  hvilke  raffineret  grusomme 
Udespærringslove  der  have  drevet  Jøderne  ind  paa  Banen  til  de 
faa  og  foragtede  Penge-Erhverv,  der  alene  vare  dem  tilladte. 

Men  naar  saa  Reaktion  og  Chauvinisme  i  Forening  have 
pustet  til  den  simple  og  fine  Pøbels  Misundelse  og  Raahed,  da 
indtræder  et  Fænomen,  der  har  talrige  Analogier  paa  andre  Om- 
raader,  og  der  bedst  lader  sig  betegne  som  en  aandelig  Farsot. 
Sindssygdomme  ere  øjensynligt  mindst  ligesaa  smitsomme  som 
Kolera  og  Pest.  Med  Et  gribes  et  Folk  som  af  en  Mani;  med  Et 
handle  hundrede  Tusinder  af  Mennesker  som  Besatte.  Hvor  mange 
Paralleller  findes  ikke  i  vor  Tid  til  Flagéllant-Raseriet  og  andre  lig- 
nende Sygdomme  i  Middelalderen  1  Det  er  ikke  mere  end  faa  Aar 
siden  at  vi  her  i  Berlin  havde  Angiverraseriet  mod  virkelige  eller 
formentlige  Socialister.  En  raa  og  ødelagt  Arbejder  havde  affyret 
en  Pistol  paa  Kejseren  uden  at  træffe  ham,  en  stupid  og  af  For- 
fængelighed næsten  sindssvag  Doctor  havde  efterlignet  ham,  des- 
værre med  bedre  Held,  og  paa  én  Gang  begyndte  de  rolige  Tyskere 
at  udspejde,  angive,  udlevere,  forfølge  og  beskylde  hinanden  som 
var  de  et  Folk  af  sletbegavede  og  skadefro  Politispioner.  Den- 
gang gik  det  ud  over  Socialdemokraterne.  Paa  lignende  Maade 
er  for  Tiden  Jøderne  Syndebukke.  Og  man  træffer  beslægtede 
Epidemier  hos  alle  Folk.  Her  i  Tyskland  vaander  man  sig  nu 
under  Trykket  af  Fattigdom,  af  høje  Skatter  og  Forretningernes 
Stilstand,  søger  efter  Nogen,  der  kan  bære  Skylden  derfor,  og  finder 
Jøderne;  i  Frankrig  har  man  fra  Krigens  Tid  af  vaandet  sig  under 
Harmen  over  Nederlagene,  under  den  uhørte  Ydmygelse  og  under 
Fjendens  intellektuelle  og  militære  Overlegenhed,  og  man  opfandt 
da  for  at  forklare  Alt  for  den  paa  En  selv  lempeligste  og  for 
Fjenden  mest  nedværdigende  Maade  de  berømte  tyske  Spioner, 
der  gaa  igjen  overalt  ligefra  Sardou's  og  Dumas's  Dramer  til  de 
sidste  Dages  Skandalprocesser. 

Men  Jøderne  vare  i  Tyskland  tilmed  ved  deres  saa  hurtigt  er- 
hvervede Rigdom  og  saa  hurtigt  tilkjæmpede  Indflydelse,  endelig 
ved  deres  Dyder  endnu  mere  end  ved  deres  Laster,  udsete  til  For- 
bitrelsens Ofre.  Ganske  den  samme  Omstændighed,  der  gjør  at 
man  fordrer  Chineserne  uddrevne  af  San  Francisco  og  Tyskerne 
uddrevne  af  Rusland,  foranlediger  her  Raabet  paa  Jødernes  Berø- 
velse af  Menneskerettigheder:  den  større  Energi,  som  den  Race, 
der  i  alle  disse  Tilfælde  er  i  Mindretallet,  lægger  for  Dagen. 
Naarsomhelst  en  Race  er  mere  afholdende,  mere  flittig,  mere  spar- 
som, mindre  letsindig  end  sine  Omgivelser,  ville  disse  raabe  Død 
og  Fordømmelse  over  den.  Det  er  indtil  Latterlighed  paafald^nde, 
i  hvilken  Grad  visse  russiske  Organers  Smædeartikler  mod  Tyskerne 
i  Rusland  og  visse  tyske  Organers  Udfald  mod  Jøderne  i  Tyskland 
se  ud  som  Plagiater  af  hinanden.  Det  er  et  russisk  Ordsprog,  at 
enhver  Tysker  fødes  med  en  Hage  i  Haanden;  med  den  hager 
han  sig  fast  i  en  anden  Tysker  over  ham  og  hjælper  samtidigt  en 
Tysker  under  ham  til  at  fastgjøre  sin  Hage  i  hans  Bælte.  Ganske 
det  samme  Thema  varieres  her  om  Jøderne,  hvis  Sammenhold  be- 
standig gjøres  gjældende  som  en  Fare,  skjønt  de  i  Virkeligheden 
kjende  lidet  eller  intet  til  hverandre,  ja  skjønt  mange  af  dem 
under  de  friere  Ideers  Herredømme  saa  fuldstændig  havde  glemt, 
at  de  var  Joder,  at  de,  som  en  af  dem  vittigt  udtrykte  det  paa 
et  Møde,  egentligt  først  nu  »ere  blevne  Jøder  —  af  Stockers 
Naade.«  —  Beskyldningerne  for  at  tilstræbe  og  tilsnige  sig  høje 
Embeder,  Universitetspladser,  Leverancer  og  Gud  véd  hvad  mere 
ere  fremdeles  ganske  lige  saa  typiske  mod  Tyskerne  i  Rusland 
som  mod  Jøderne  her.  I  Rusland  gjælder  Tyskeren  for  den  kold- 
hjærtede  »Udsuger*  par  excellence,  fordi  han  i  Almindelighed  af- 
giver Mellemleddet  mellem  Godsherren  og  dennes  Bønder.  I  Preus- 
sens østlige  Provinser,  hvor  Landadelen  er  forarmet  og  fordummet 
og  hvor  Befolkningen  udgjør  et  Proletariat,  ere  Jøderne  i  Virkelig- 
heden den  eneste  økonomiske  Kraft,  og  derfor  have  Agrarierne, 
som  udgaa  fra  disse  Egne,  i  Forbindelse  med  deres  Anhang  i  reak- 
tionære Hofkredse  gjort  Alt  for  at  fremstille  Jøden  som  Land- 
mandens Udsuger  i  Tyskland. 

Jeg  berører  med  Flid  slet  ikke  den  uhyre  Literatur  af  Af- 
handlinger og  Brochurer,  der  har  dannet  sig  om  dette  »Jtfde- 
spørgsmaal«,  der  i  Virkeligheden  slet  intet  Spørgsmaal  er,  siden 
Ingen  for  Alvor  kan  tænke  paa  at  tage  de  politiske  Rettigheder 
fra  Jøderne,  men  der  drejer  sig  om  en  ren  Brutalitet,  den,  at  man 
vel  ikke  retsligt,  men  praktisk  udelukker  Jøderne  fra  saa  mange 
Embeder  og  Stillinger,  som  det  paa  nogen  Maade  gaar  an.  Man 
vil  sikkert  ikke  afsætte  nogen,  men  man  vil  kunne  spare  sig  denne 
Skandale  fordi  man  næsten  ikke  ansætter  nogen.  Jeg  forbigaar 
selv  Indlæg  af  saadan  Vspgt  som  Schleiden's  lille  fortræffelige 
Brochure  »Die  Romantik  des  Martyriums  bei  den  Judenc  eller 
Mommsen's  overlegne  Indlæg.  H 

Jeg  vil  hellere  prøve  paa  at  samle  de  Anklager,  jeg  ved  at 
spørge  mig  for  har  fundet  at  være  de  væsenligste  og  mindst 
uberettigede  blandt  dem,  man  fra  de  forskjelligste  Sider  har  rettet 
mod  de  tyske  Jøder. 

1)  Man  beskylder  dem  for  med  deres  i  Regelen  temmelig  ny- 
erhvervede Rigdom  at  have  givet  et  daarligt  Exempel  ved  Hang 
til  Luxus  og  en  vis  Stillen  til  Skue  af  aandløs  Yppighed.  Man 
anfører  saadan  Noget  som  at  v.  Bleichroder,  der  iøvrigt  er  døbt,  har 
beværtet  sine  Gjæster  paa  et  Guldservice  og  havt  en  Lakaj  staaende 
bag  hver  Gjæsts  Stol.  Det  sidste  er  maaske  en  Smagløshed,  men 
det  er  ingen  Synd,  og  selv  om  Jøderne  i  Almindelighed  undertiden 
have  vist  noget  af  Opkomlingers  Tilbøjelighed  til  at  glimre,  saa  er 
denne  Egenskab  dog  i  Grunden  undskyldigere  hos  dem  med  deres 
mangelfulde  Opdragelse  og  Dannelse  end  hos  mangen  en  fyrstelig 
eller  højadelig  Rigmand,  hvis  Sind  tidligt  har  været  rettet  paa 
højere  Goder  og  som  i  ethvert  Tilfælde  tidt  ikke  selv  har  tjent  en 
Øre  af  sin  Rigdom. 

2)  Man  beskylder  fra  katholsk  Side  Jøderne  for  at  have  taget 
en  virksom  og  upassende  Del  i  Kulturkampen.  Jeg  betragter 
denne  Anklage  som  den  vægtigste.  Det  er  ikke  bevist,  men  det 
er  sandsynligt,  at  en  Del  af  de  katholskfjendtlige  Avisartikler 
have  været  skrevne  af  jødiske  Penne.  De  jødiske  Liberales  Fri- 
sind holdt  i  Kulturkampen   lige   saa   lidt  Stand    som    de   kristnes. 

Men  hvis  man  vil  indvende,  at  det  i  saa  Fald  ikke  er  Jøderne,  men 
de  Liberale,  man  bør  angribe,  ligger  Svaret  nær,  at  Jøderne,  der 
saa  nylig  selv  vare  Undertrykte  og  Forfulgte,  burde  have  vist 
større  Frihedskjærlighed.  Begejstring  fremkaldtes  naturligt 
ved  den  Tanke,  at  Staten  endelig  vilde  vriste  Skoleundervis- 
ningen ud  af  Gejstlighedens  Hænder.  Men  det  var  sørgeligt,  at 
man  lod  sig  henrive  til  at  følge  Regeringen  i  saadanne  Skridt  som 
Jesuiternes  og  især  de  »beslægtede  Ordeners«  Udvisning.  Under 
»beslægtede  Ordener«  kunde  alt  Muligt  indbefattes.  Meget  virkede 
nu  ganske  vist  de  af  Protestanterne  udbredte  Fordomme  mod 
Jesuiterne  med  til  denne  Jødernes  Holdning.  Mange  af  dem  be- 
tragtede efter  protestantisk  Vis  Jesuiterne  simpelthen  som  slette 
Mennesker,  Hyklere,  Folk,  der  anbefalede  Snigmord  etc.  Men  man 
har  ikke  Lov  at  være  enfoldig  og  den  Undskyldning  »Jeg  var 
dum«  er  ingen.  Man  behøver  ikke  at  have  rejst  meget  i  Evropa 
for  blandt  de  forskjelligste  Landes  Jesuiter  at  have  fundet  saa 
overbeviste,  saa  fintdannede  og  saa  opofrende  Mænd  som  man 
saare  sjældent  finder  blandt  protestantiske  Gejstlige.  Jeg  for  min 
Del  har  omgaaedes  en  20-aarig  engelsk  Jesuit,  der  var  en  af  de 
reneste  Sværmere,  jeg  har  kjendt,  og  har  hos  italienske  Jesuiter 
fundet  Sjælsfinhed  og  Hjærtensgodhed.  »Jesuiter«  i  protestantisk 
Mening  o:  lumske  Hyklere  var  de  ikke.  Jesuiterne  burde  da  have 
samme  Ret  til  at  leve  i  Landene  som  alle  vi  andre  have.  Jeg 
har  personlig,  hvor  jeg  havde  Lejlighed  dertil,  altid  hævdet  denne 
Anskuelse,  men  den  blev  fornægtet  under  Kulturkampen.  Dog  er 
det  værd  at  mærke,  at  det  eneste  Medlem  af  Fremskridtspartiet, 
der  stemte  imod  Jesuiternes  Fordrivelse,  var  Franz  Duncker,  som 
paa  mødrene  Side  stammer  fra  Jøder. 

3)  Jeg  har  endelig  hørt  den  Anklage  mod  Jøderne,  at  de  ved 
deres  overdrevne  Loyalitet,  og  deres  Iver  mod  Socialismen  have 
fortjent  deres  Lod,  den  nemlig,  at  Arbejderstanden  er  bragt  i 
Harnisk  imod  dem. 

Her  er  nu  forst  at  anbringe  et  stort  Spørgsmaalstegn  med 
Hensyn  til  Arbejderstandens  Stemning  i  denne  Sag.  Det  sidste 
store  Massemode  af  Lohnarbeiter  her   i   Berlin,    (hvilke   ved   Ind- 

gangen  maatte  dokumentere  sig  som  saadanne  gjennem  Forevisning 
af  deres  Papirer)  udtalte  sig  enstemmigt  mod  Jødebevægelsen, 
ytrede  sin  Afsky  for  Undtagelseslove,  sin  Ligegyldighed  for  de 
gamle  Troes-  og  Racefjendskaber,  og  mindedes  endelig  med  dyb 
Taknemmelighed  den  Omstændighed  at  Johan  Jacoby,  den  store 
Demokrat,  og  Ferdinand  Lassalle,  Socialdemokratiets  Stifter,  begge 
havde  været  Jøder.  Den  Mand,  hvem  man  egentlig  sigter  til,  naar 
man  gjør  Jøderne  ansvarlige  for  saadan  Noget  som  Socialistloven, 
er  Bamberger.  Jeg  for  min  Del  er  principielt  uenig  med  denne 
iøvrigt  saa  aandfulde  og  lærerige  Forfatter  —  et  af  Tysklands 
fineste  Hoveder  —  i  hans  Synspunkter  for  Socialismen.  Jeg  an- 
ser hans  Standpunkt,  den  ubetingede  Fordring  af  Statens  Passivitet 
under  den  almindelige  Konkurrence,  for  et  forældet  Princip,  der 
ingen  Fremtid  har.  Men  hans  Overbevisning  er  i  ethvert  Tilfælde 
varm  og  oprigtig,  og  hvad  har  overhovedet  den  Ting,  at  hans 
Forældre  vare  Jøder,  at  gjøre  med  denl  Som  om  kun  Jøder  vare 
Frihandelsmænd  og  Socialistforagtere!  Desuden  —  hvis  han  stemte 
for  Socialistloven,  saa  stemte  hans  Ven  og  Stammefælle  Lasker 
imod  den;  det  gaar  lige  op.  Nogen  Grund  til  Jødehad  kunne 
Arbejderne  ikke  have  i  Bambergers  Optræden;  og  det  er  da 
heller  ikke  fra  dem,  men  fra  den  virkelige  Pøbel  at  Skriget 
hæver  sig. 

Dette  Skrig  vil  visselig  Ingen  imponere,  og  er  mindst  af  Alt 
egnet  til  at  fælde  en  Stamme  som  den  jødiske,  der  har  udholdt 
ganske  andre  Storme  og  ganske  andre  Øxehug,  en  Race,  der  — 
som  jeg  engang  har  udtrykt  det  —  »gjennem  Aartusinder  splittet 
og  forvist,  martret,  plyndret  og  nedværdiget  har  holdt  ud,  holdt 
sig  ublandet,  vist  sig  uudryddelig,  uudtømmelig,  uundværlig,  ener- 
gisk, genial.«  Bevægelsen  vil  desuden  ikke  vise  sig  varigere  end 
alle  andre  af  samme  Art. 

Men  hvis  den  kunde  have  den  Virkning  at  tvinge  Jøderne  til 
en  stræng  og  prøvende  Selvkritik;  hvis  den  kunde  indprente  dem, 
at  de  mere  end  Andre  bør  agte  paa  deres  Liv  og  paa  deres 
Handlemaade,  fordi  saa  Mange  gjøres  ansvarlige  for  den  Enkeltes 
Forseelser  og  Fejl;  hvis  de  vilde  sige  sig  selv,  at  en  jødisk  Aager- 

karl  afstedkommer  uendelig  meget  mere  Ulykke  end  en  anden, 
og  at  en  jødisk  Svindler,  Vellyst ning,  Nar  bringer  Skam  og  Sorg 
over  alle  sine  Stammefæller;  hvis  de  ud  af  Skriget  imod  dem  kun 
vilde  høre  en  mangetunget  Opfordring  til  Arbejdsomhed,  Alvor, 
stilfærdig  Optræden,  mandig  Fasthed,  til  fornyet  og  forøget  Fri- 
hedskjærlighed,  Velgjørenhed,  Medfølelse  med  de  Fattige  og  For- 
trykte af  alle  Racer;  hvis  de  kort  sagt  vilde  sige  sig  selv  og  hver- 
andre atter  og  atter,  at  de  have  en  Historie  og  et  Ansvar,  at  en 
Historie  adler,  at  et  Ansvar  adler,  og  at  Adel  forpligter  —  saa  vil 
selv  denne  aandløse  og  af  urene  Lidenskaber  baarne  Bevægelse 
ikke  forsvinde  uden  at  have  sat  god  og  blivende  Frugt. 

5.  Februar  1881. 

Sér  jeg  ud  af  Vinduet,  fanges  Blikket  altid  først  af  den  skin- 
nende gyldne  Sejrsgudinde  paa  sin  tunge  graa  Søjle  med  det  tre- 
dobbelte Bælte  af  milliardforgyldte  Kanoner.  Uhyre,  uforholds- 
mæssig stor.  Straalende,  hvor  Legemet  kaster  den  nedgaaende 
Sols  Straaler  tilbage;  mattere  guldgul  paa  de  store  udslagne  Vin- 
ger, skrider  hun  frem  med  Kransen  i  sin  højre  fremstrakte  Haand, 
lige  magnetisk  for  Blikket,  om  Baggrunden  er  graalige  Skyer  eller 
den  lysende  blaa  Himmel. 

I  de  øverste  syv  Ottendele  af  de  høje  Vinduers  Rum  viser 
kun  hun  sig  og  enlige  Fugle. 

Forneden,  Øjet  nærmest,  et  uendeligt  Net  af  Grene  og  Kviste 
fra  Egetræerne,  der  rage  op  til  lige  foran  Ruden,  og  i  Afstand, 
saa  langt  Øjet  naaer,  er  bestandig  Synskredsen  delt  af  Grenene 
fra  de  hoje  Træer,  der  ere  fordelte  rundt  om  paa  Konigsplatz  og 

i    den   Udkant  af  Thiergarten,    der   skiller   os    fra   Pladsen,    indtil 
Horizonten  i  Syd  og  Vest  helt  begrænses  af  Skov. 

Ligeoverfor  pranger  den  stygge  store  Fornøjelseskasse  Kroll 
med  sine  kinesiske  Klokketaarne  og  sine  græske  Templer  paa 
tredje  Sal. 

Glider  Blikket  fra  Højre  til  Venstre  møder  det  Kirken  i  Maurer- 
strasse  og  et  fjernere  smalt  Spir,  der  begge  rage  op  over  Parkens 
Trækroner,  saa  Victoriaforspandet  paa  Brandenburger  Thor,  saa  i 
regelmæssig  Halvcirkel  Husene  langs  Konigsplatz,  over  hvilke  de 
to  Kupler  fra  Gendarmenmarkt  hæve  sig  smukt  ivejret,  saa  det 
skjønne  dødsdømte  Raczynski'ske  Palads,  der  om  faa  Aar  skal 
give  Plads  for  den  nye  Rigsdagsbygning,  saa  nogle  Træer,  en 
Skorsten,  det  fjærne  røde  Raadhustaarn  .  .  . 

Tværsover  Pladsen  ganske  nær  de  to  lange  ventende  Droske- 
rækker og  rundt  om  Søjlens  blanke  Granitfod  og  kredsformige 
Søjlehal  afvexlende  Plæner  og  aabne  Gader  med  Vogne  og  Fod- 
gængere. 

Der  er  Corso  henne  i  Siegesallé.  I  nogen  Afstand  nede  i  Gaden 
sés  Attaché'en ,  den  kjønne ,  brunøjede,  forelskede ,  østerrigske 
Militærattaché,  gaa  den  høje  elegante  Doctorfrue  med  det  stramme, 
lukkede  Ansigt  imøde.  Saa  fortsætte  de,  som  dagligt  i  denne  Tid, 
deres  Gang  ind  ad  Stadens  Centrum  til. 

En  Port  aabner  sig;  det  er  den  ugifte  Grosserers  modbydelige 
Kassebud,  der  gaar  ud  at  røre  sin  Herres  fede,  gøende  Mopper. 
Den  magre,  mundrappe  Portnerkone  vexler  i  Forbigaaende  nogle 
Ord  med  ham;  jeg  tror  hvert  Ansigt  i  det  hele  Kvarter  er  mig 
bekjendt  .  .  . 

Om  Sommeren  ser  man  ikke  saa  vidt  omkring;  thi  Træernes 
Lov  spærrer  da  Udsigten;  heller  ikke  er  her  da  saa  roligt;  thi 
Musiken  lyder  muntert  og  forstyrrende  herover  fra  Kroll  og  der 
er  en  rastlos  Færdsel  fra  og  til  de  tre  Beværtningssteder,  de  saa- 
kaldte  -Telte«,  for  Enden  af  Gaden  (In  den  Zelten),  paa  hvis 
frie  Pladser  i  1848  de  Folkeforsamlinger  holdtes,  fra  hvilke  Revolu- 
tionen gik  ud.     Omme  bag  dem  strækker  Sprteflod<n  sig,    befaret 

af  smalle  Baade,  op  forbi  Slottet  Bellevue,   hvor  man  taber  i 
Syne. 

Men  om  Foraaret  er  hele  Luften   her   fuld   af  Syringers  Duft, 
om  Sommeren    af  Lindeblomsters    eller  Jasminers.     Og   strax 
den   anden  Side  af  Gaden  aabner  Thiergarten   sig.     Man   tror 
ikke,    at  en  saadan    kunstplejet  Park    i   en  stor   By   kan    have   : 


Romantik    ved    sig    og    dog    véd    jeg  en  Sommerformiddag, 
man    ovre    ved    Guldfisleeparken ,     ikke    50    Skridt    fra    Sejrsall« 
havde  et  Naturskuespil   for  Øje,    som    ikke   den  fjærneste  Skovt 
kunde    have    frembudt    skjonnere.      Himlen    var    skinnende    bla 
Solen    faldt    ned    paa   Vandet   i   lysende  Sølvblink;    der    < 
Stov,    en  svag  Duft,    men   en   uendelig  Friskhed   i    den   lune 

en  Stilhed,  som  om  Naturen  holdt  sin  Aande  tilbage  og  kun  nu 
og  da  lod  et  næppe  hørligt  Aandepust  glide  hen  over  Parken; 
men  fra  det  tætte  Hegn  af  høje  Kastanjetræer,  der  omringe  den, 
og  som  indtil  da  havde  staaet  prangende  med  Tusinder  Gange 
Tusinder  af  røde  Blomster,  faldt  under  den  sagte  Vind  i  det  blin- 
kende Sollys  som  en  ustanseligt  dryppende  Regn  eller  som  et 
Snefog  af  blodrød  Sne  de  fine  Kastanje-Blomsters  Blade  i  Million- 
vis ned  i  den  lille  Sø.  De  dækkede  lidt  efter  lidt  næsten  dens 
Flade,  men  uden  at  Trekronerne  syntes  blomsterfattigere  for  det. 
Uafbrudt  —  uafbrudt  faldt  denne  sarte  røde  Sne,  hvirvlende,  blin- 
kende, med  ustanselig  Vemod  ned  over  Parken.  Omkring  den  gik 
med  langsomme  Skridt  forelskede  Par.  De  stansede  af  og  til  og 
saa  ud  for  sig,  slagne  af  Melankoli  ved  Blomsternes  skjæbne- 
bestemte  Fald.  Der  var  et  af  disse  Par,  ved  hvilket  man  mindedes 
Underskriften  under  en  Pariser-Tegning,  der  forestiller  to  i  hinanden 
ganske  Fortabte  paa  en  Altan  og  to  smaa  Gadedrenge,  der  se  op 
til  dem  nedenfra  og  af  hvilke  den  ene  spørger:  »Mon  de  er  gifte ?< 
—  Svaret  lyder:  »Hvprfor  ikke?  Men  næppe  med  hinanden. c  — 
De  passede  besynderligt  ind  i  Dagens  og  Timens  Stemning. 
Rundt  om  Venusstatuen  for  Parkens  Ende  legede  en  Snes  Smaa- 
børn,  medens  Mødre  og  Barnepiger  sad  paa  Bænkene  og  saa  til; 
af  og  til  stansede  de  og  kastede  Brød  ned  til  Guldfiskene,  der 
saasnart  en  større  Brødkrumme  faldt,  flokkede  sig  om  den  i 
Hundredvis,  fra  de  store  af  i  deres  straalende  rødgyldne  Skæl- 
panser til  de  ganske  smaa  mørke  af  en  Hundestejles  Omfang,  og  saa 
langt  man  saa'  ud  over  Parken  vrimlede  de  smukke,  fremmede 
Dyr  saa  tæt  som  stimende  Sild  .  .  . 

Man  ser  langt  og  drømmer  godt  fra  dette  brede  Vindve. 
Uvilkaarligt  stanser  jeg  daglig  ved  det,  støtter  min  Arm  mod  det 
kraftige  Vindueshaandtag  af  sort  poleret  Træ  og  Hovedet  mod  Haan- 
den;  saa  sér  jeg  mig  som  Svend  Vonved  ud  saa  vide,  indtil  jeg 
Intet  mere  ser,  stirrer  ud  i  det  Fjærne,  og  kun  længes.  Til  Dan- 
mark kan  jeg  ikke  se;  ikke  engang  ad  Danmark  til,  og  dog  ser 
jeg  mange  i  Danmark  for  mig. 

Hofbal. 

18.  Februar  1881. 

Der  mødes  punktligt  Kl.  9.  Vognene  jage  mod  Slottet,  holde 
foran  den  Portal,  som  den  Indbudne  har  faaet  anvist  paa  det  af 
Foureren  overbragte  Kort,  der  »paa  Kejserens  og  Kejserindens  Be- 
faling« er  udfærdiget  af  Hofmarschallen  Grev  Puckler,  og  i  faa 
Minutter  ere  de  lange  og  rummelige  Sale  fyldte.  Unge  Damer 
med  blinkende  Diamanter  om  de  blottede  Halse  gaa  med  rask 
Gang  gjennem  Salen  for  at  naa  til  det  Punkt  i  Slottet,  hvor  de 
skulle  oppebie  de  kejserlige  Herskabers  Ankomst,  og  efterlade  et 
Indtryk  af  friske  Toiletter  og  en  fin,  svag  Duft;  ad  alle  de  Døre, 
der  aabne  sig,  træde  sporeklirrende  Officerer  ind.  Sine  Bekendte 
blandt  Diplomatiet  kan  man  næppe  gjenkjende;  saa  fremmede 
tage  de  sig  ud  i  deres  røde  eller  blaa,  guldskrammererede  Hof- 
Uniformer.  De  lange  Rum  med  de  prægtige  høje  Malerier,  (blandt 
hvilke  Davids  bekjendte  Bonaparte,  der  paa  en  ildfuld  Hest  rider 
over  Alperne,  forbavser  paa  dette  Sted),  de  brogede  Dragter,  det 
stadige  Fyrværkeri  af  ædle  Stene,  der  møder  Øjet  fra  alle  Sider, 
hvor  det  falder  paa  en  Gruppe  af  Damer,  de  statue  lignende  Slots- 
gardister,  der  i  Uniformer  fra  Midten  af  forrige  Aarhundrede  par- 
vis holde  Vagt  ved  hver  Dør  med  det  blanke  Værge  i  Haanden 
og  præsentere  Værget,  som  det  brugtes  paa  Frederik  den  Stores 
Tiel,  —  alt  dette  virker  festligt  paa  Sanserne,  om  det  end  ikke 
stemmer  Sindet  festligt. 

De,  der  iaftes  skulde  forestilles  for  Kejseren  og  Kejserinden,  førtes 
ind  i  den  hvide  Sal,  Slottets  største  og  smukkeste  Rum,  oplyst 
ved  en  Række  store,  pragtfulde  Lysekroner,  hvor  Corps  diplomatique 
havde  taget  Plads.  Efter  en  halv  Times  Tid  begyndte  Opstillingen 
i  Firkant  langs  Salens  Vægge :  Diplomaterne  i  flere  Rækker  (Lega- 
tions-Attachéerne bag  deres  Minister)  i  Salens  ene  Ende;  overfor 
dem  de  fyrstelige  Personligheder*,  langs  Salens  ene  Side  Hoffets 
Damer,    langs   den   anden   Gesandternes   Fruer   med   deres  Følge. 

*5# 

Iblandt  disse  sidste  var  den  spanske  Afsendings  Frue  paafaldende 
dejlig,  en  fin  og  moden  Frugt  af  Sollandets  Jord.  Ved  hendes 
Side  tog  den  kinesiske  Gesandts  Gemalinde  sig  mærkværdig  ud,  et 
fremmed  Særsyn  ved  Siden  af  en  evropæisk  Skjønhed.  Klædt  i 
sin  Nationaldragt,  uden  Tvivl  den  kostbareste  og  rigeste  Dragt, 
nogen  Dame  bar,  lille  som  et  halwoxent  Barn,  sart  som  af  et  fint 
Porcelænsstof,  med  et  Ansigt,  hvis  Udtryk  vistnok  var  talende  for 
hendes  Landsmænd,  men  som  var  en  Evropæer  for  fremmed  til  at 
kunne  tolkes  af  ham,  stiv  i  sin  Holdning  som  en  pyntet  og  smyk- 
ket Infantinde  paa  et  Billed  af  Velasquez,  stod  hun  der  paa  sine 
stakkels  smaa  Fødder,  der  ikke  vare  vante  til  at  bære  hende,  og 
som  i  hendes  Hjemland  aldrig  vare  blevne  misbrugte  saaledes,  og 
ventede  uden  at  røbe  sit  Martyrium  strunk  og  rank  paa  Kejser- 
parrets  Ankomst. 

Ublandet  latterlig  var  den  kinesiske  Militær-Attaché,  der  i  en 
pudsig  Uniform  med  høje  Støvler  og  lang  Slire  ved  Siden  stod 
bag  sin  Gesandt.  Det  er  en  Herre,  man  hyppigt  har  Anledning 
til  at  træffe  i  Selskabslivet.  Jeg  har  hørt  to  Ytringer  af  ham. 
Den  ene  gik  ud  paa,  at  jo  federe  en  Dame  var,  des  smukkere  var 
hun  efter  hans  Smag.  Den  anden  var  et  Udbrud  af  Forundring 
over  Evropæernes  Malerier.  Han  stod  foran  Menzels  »Frederik 
den  Anden  ved  sit  Middagsbord  i  Sanssoucu,  hvor  Kongen  sidder 
længst  tilbage  i  Billedet,  som  hans  Skikkelse  behersker,  en  face 
mod  Tilskueren.  Det  himmelske  Riges  Søn  var  forarget  over  en 
saadan  Ordning;  han  forstod  ikke  Perspektivets  Nødvendigheder, 
begreb  ikke,  at  Maleren  ikke  havde  sat  Kongen  i  første  Plan 
trods  Bordets  Runding. 

Nær  ham  staar  bag  den  i  pragtfuld  Purpurdragt  straalende 
østerrigsk-ungarske  Gesandt  en  ganske  ung,  vel  tyveaarig  ungarsk 
Magnat,  ligeledes  med  en  Purpurkaabe,  der  befæstet  med  en  Guld- 
kjæde  om  Halsen  falder  ned  over  Skuldrene  og  halvvejs  dækker 
en  hvid  Guldbrokades  Dragt.  Han  er  foruden  en  fremmed  Doctor 
den  eneste,  som  den  Aften  skal  præsenteres. 

Paa  én  Gang  bliver  der  lydløs  Stilhed;  de  Kejserlige  ere 
traadte  ind   i  Salen.     Hver    for   sig   begynder   først  Kejseren,   * 

Kejserinden  deres  Rundgang.  Kejseren  er  klædt  i  Rødt  og  holder 
sin  Hjelm  i  Haanden.  Hans  Holdning  er  fuldendt  rank  uden  at 
være  stiv.  Hans  Ansigtsudtryk  er  venligt,  næsten  hjærteligt. 
Hans  Stemme  har  en  smuk,  behagelig  Klang.  Den  gamle  Herre 
hilser  først  paa  Grevinde  Schleinitz,  saa  stanser  han  foran  de  Da- 
mer, han  har  Lyst  at  vexle  nogle  Ord  med;  han  er  Skjælm  nok 
til  aldrig  at  gaa  nogen  meget  smuk  Dame  forbi  uden  at  under- 
holde sig  nogle  Minutter  med  hende;  af  de  mindre  kjønne  tager 
han  ikke  Notits.  Hans  Smil  er  overordentlig  smukt.  Det  er  en 
vindende  Mand.  Trods  sine  84  er  han  paa  ingen  Maade  nogen 
Olding. 

Derimod  kan  det  ikke  nægtes,  at  hans  nærmeste  Følge,  Hof- 
marschaller  og  Generaler,  eller  hvad  de  er,  have  et  mærkværdigt 
gammelt  Udseende,  et  saadant  Udseende,  at  Indtrykket  formelig 
er  eventyrligt.  Det  er  som  saa  man  Repræsentanter  for  et 
Eventyr-Rige,  hvor  Herskeren  og  hans  Omgivelser  alle  havde 
naaet  Methusalems  Alder.  De  synes  Levninger  fra  et  andet  Aar- 
hundrede,  hvad  sikkert  ogsaa  mange  af  dem  er.  De  tage  sig  ud 
som  et  lille  udsøgt  Følge  af  goaarige,  som  de  der  med  smaa  stive 
Skridt  gaa  forbi  med  lange  Marschalsstave  i  Haanden  og  Hjelmene 
under  Armen. 

Snart  efter  at  Kejseren  er  passeret  forbi,  ankommer  Kejser- 
inden. Skjønt  det,  Kejseren  siger  til  en  Fremmed,  er  forstandigt 
og  gjerne  ikke  blot  komplimenterende,  men  virkelig  velment,  har 
det  dog  ikke  det  personlige  Præg,  som  stempler  Kejserindens  Ord. 
Man  føler  hos  ham  mere  Vanen  og  Rutinen.  For  Personligheder, 
der  repræsentere  Videnskab  eller  Kunst,  nærer  han  ingen  Første- 
haands-Interesse.  Anderledes  Karl  Augusts  Datter,  som  fra  sit 
Weimarske  Hjem,  fra  den  Tid  af,  da  hun  —  til  sit  19de  Aar  — 
stadigt  nød  Goethes  Omgang  og  Undervisning,  har  bevaret  Slæg- 
tens store  literære  Tradition.  Er  det  lykkedes  en  Skribent  at  vinde 
hendes  Opmærksomhed,  vil  hun  læse  ham;  er  en  Taler  saa  heldig 
at  interessere  hende,  saa  sender  hun  sin  Privatsekretær  hen  for  at 
høre  ham  og  referere  hende  hans  Foredrag,  og  behager  Referatet 

hende,  da  kommer  hun  selv  for  at  høre  ham  og  gør  derefter  hans 
personlige  Bekjendtskab.  Hun  kan  da  forbavse  ham  ved  at  kjende 
indtil  smaa,  i  Reglen  oversete,  Begivenheder  i  hans  Liv;  hun 
husker  Kjendsgjerninger,  som  hun  selvstændigt  har  tænkt  sig  maa 
have  havt  Betydning  for  ham,  og  hun  griber  en  Lejlighed  til  at 
udmærke  den,  hun  sætter  Pris  paa.  Hun  kan  sent  om  Aftenen 
gaa  Slottets  Sale  igjennem  for  at  søge  en  Personlighed,  hun  første 
Gang  kun  har  kunnet  underholde  sig  med  paa  formellere  Maade, 
i  den  Hensigt  eftertrykkeligt  at  vise,  hvor  lidet  Rang  og  Titler 
gjælder  i  hendes  Øjne,  og  at  for  hende  Talentet  er  en  Adel. 

Kejserinde  Augusta  er  lidet  yndet:  man  véd,  at  Forholdet 
mellem  hende  og  Kejseren  aldrig  har  været  lykkeligt,  som  vente- 
ligt var  ved  et  Ægteskab,  stiftet  uden  at  Hjærterne  spurgtes;  man 
kjender  fremdeles  hendes  Uvilje  mod  Bismarck,  hendes  franske 
Sympathier  og  hendes  Misbilligelse  af  den  brutale  Maade,  paa 
hvilken  Kulturkampen  blev  ført,  der  blev  udlagt  som  en  Art 
Krypto-Katholicisme.  Men  hendes  oprigtige  Menneskekærlighed, 
der  har  bragt  hende  til  at  interessere  sig  saa  levende  for  alt 
Hospitalsvæsen  og  for  Forbedring  af  de  kirurgiske  Instrumenter, 
hendes  hos  en  saa  gammel  Dame  endnu  stedse  ungdommelige 
Sans  for  Literaturen,  maaske  især  for  de  fremmede  Landes,  burde 
stemme  Sindene  anderledes  imod  hende.  Man  forsømmer  hende  i 
hences  eget  Palæ,  fordi  man  véd.  at  hun  ikke  er  vel  anskreven 
hos  Kejseren.  Der  er  Dage,  hvor  den  gamle  Dame  lider  haardt 
-jnder  sin  Ensomhed  og  Forladthed. 

Virchow  var  iaftes  aldeles  forbavset  over  at  Kejserinden  havde 
sagt  til  ham:  »Hvorfor  har  De  dog  aldrig  ladet  det  Foredrag 
trykke,  som  jeg  horte  af  Dem  i  1859?  Det  fortjente  at  blive  offen- 
::ggjort.:  Erindringen  om  hint  Foredrag  dukkede  først  ved  hine 
Ore  00  for  ham  selv. 

Næppe   have   de  Kejserlige   forladt  den   hvide   Sal,    for  Ballet 

Vegynéer.     Det  mægtige  Orkester  intonerer.     Nogle  Minutter  staar 

Siler,  tom      Ingen  har  ret  Mod  eller  Lyst  til  at  gjore  Begyndelsen. 

*a  farer  en  lang  Lieutenant   med   sin  Dame  ud  paa   det  bonede 

Gulv,  og  da  Trolddommen  er  brudt,  følge  snart  mange  Par  efter 
det  første.     Efter  ti  Minutters  Forløb  er  der  Trængsel  i  Salen. 

Paafaldende  er  det,  hvor  sjælden  Skjønheden  er  ved  det  tyske 
Hof.  Ikke  én  blandt  hundrede  Damer  kan  i  Ordets  strenge  For- 
stand kaldes  smuk.  Medens  den  preussiske  Adel  fostrer  en  Mængde 
smukke  Mænd,  staa  Kvinderne  langt  tilbage.  Der  er  Bærerinder 
af  gamle,  højt  berømte  Navne,  der  se  ud  som  Soubretter.  Jeg  ser 
en  Dame,  der  ligner  en  Sytøs,  og  valser  som  en  saadan.  Paa  mit 
Spørgsmaal:   »Hvem  er  det?c  følger  Svaret:  »Hertuginden  af  R.« 

I  høj  Grad  trættende  er  det  ved  slige  Festligheder,  at  man 
maa  staa  hele  Tiden.  Der  er  paa  Slottet  i  Berlin  ved  et  Hofbal 
næppe  en  Stol  eller  Sofa  i  nogen  Sal  i  Nærheden  af  den,  hvor 
der  danses,  og  oppe  paa  Galleriet  maaske  Siddeplads  til  en  Snes 
Personer.  Med  Undtagelse  af  den  halve  Times  Tid,  den  kejserlige 
Familie  sad  til  Bords,  stod  den  gamle  Kejser  lige  op  og  ned  vel 
fra  Klokken  halvti  til  Klokken  halvét. 

For  de  elleve  hundrede  Indbudnes  Vedkommende  var  Aftens- 
maaltidet  Sexa.  I  et  af  de  fra  den  hvide  Sal  fjærnest  liggende 
store  Rum  havde  Kunstnere,  Videnskabsmænd  og  nogle  af  de 
fremmede  Gesandter  samlet  sig.  Der  fandt  livlige  Samtaler  Sted 
mellem  den  amerikanske  Gesandt  Mr.  White,  der  er  en  begejstret 
Beundrer  af  Tysklands  Aandsliv,  og  Auerbach,  der  kjender  ham 
nøje,  og  snart  dannede  disse  én  Gruppe  med  Hr.  von  Loper, 
Goethekj  enderen  i  Kammerherre-Uniform,  Maleren  Menzel,  Direk- 
tøren for  Observatoriet,  Professor  Forster,  Virchow  og  Tysklands 
største  Mathematiker  Weierstrass.  —  Efterat  de  kejserlige  Her- 
skaber havde  forladt  Slottet  blev  Tonen  mere  fri.  De  rødklædte 
Pager,  der  havde  staaet  bag  Prinsessernes  Tronstole,  gabede  utvun- 
gent \  man  talte  højt,  placerede  sig  bekvemt,  spadserede  op  og  ned 
i  Salene  og  der  faldt  mangt  et  Ord,  som  stod  stærkt  i  Strid  med 
de  officielle  Omgivelser.  Men  med  Undtagelse  af  Den,  for  hvem 
dette  Skuespil  er  nyt  og  som  endnu  har  Friskhed  til  at  gjøre 
Iagttagelser,  er  der  næppe  nogen  af  de  Tilstedeværende,  hvem  en 
saadan   ceremoniel  Festlighed  morer   eller   giver    det  ringeste  Ud- 

bytte  hjem  med.     De  eneste,  som  syntes  at  befinde  sig  fuldstændigt 
veltilpas,  var  de  af  værdig  Selvfølelse  struttende  Lakajer. 

De  tyvetusind  Metre  Guirlander  hisses  ned  fra  Husenes  Faca- 
der med  Snore;  kun  hist  og  her  bliver  en  Stump  af  en  Krans 
hængende  paa  et  Søm-,  de  flagbehængte,  Gobelins-dækkede  Tribu- 
ner, der  foran  Brandenburgerthor  dannede  et  rummeligt  Amfi theater, 
brydes  ned  Brædt  for  Brædt  og  kjøres  bort  paa  Arbejdsvogne; 
kun  høje,  sorthvide  Stænger  med  Vimpler  rage  op  midt  i  Øde- 
læggelsen. De  store  brogede  Faner,  deriblandt  nogle  med  Bru- 
dens Vaaben  —  der  skar  En  i  Øjnene,  thi  det  var  en  Brøkdel  af 
Danmarks  Riges  gamle  Vaaben  —  glide  ned  til  Jorden,  de  straa- 
lende  Tapeter  med  Indskrifter  og  Figurer  paa  Guldgrund  rulles 
sammen  med  Vrangen  udad.  De  farverige  Bygninger  og  Mindes- 
mærker, selv  den  smukke  Varde  paa  Charlottenburg-Chausseen  am 
kleinen  Stem,  alle  disse  flygtigt  opførte  Festmonumenter,  der  i  faa 
Dage  havde  rejst  sig  og,  i  hvilke  ved  Haandværkernes  Kunst 
Brædder,  Planker  og  Gibsblokke  vare  blevne  forvandlede  til  Sten, 
til  Bronce,  til  Jern,  til  Guld,  hamres  og  vristes  fra  hverandre. 
Illusionerne  briste.  Forgyldningen  er  nær  set  kun  gul  Farve,  Bron- 
cen  bliver  paa  ny  til  Gibs,  Kvaderstenene  til  malede  Brædder,  og 
de  taarnhøje,  vimpelklædte  Master,  der  hævede  sig  fra  røde  Fod- 
stykker med  svære  Metalforsiringer,  blive  til  lange,  afkvistede  Graner 
med  halvt  afskrabet  Overmaling,    som    med    Søm  og   Skruer   vare 

sde  til  andet  Pindeværk.     Freskerne    med  Brudetog    fra    det 

« 

irhundrede,  Guld-Urnerne,  de  stolte  Trefødder,   der   hvilede 
er,    højere  end  Huse,    og  fra  hvis  Kummer  Ilden  slog  op, 


Prins  Wilhelms  Formæling.  303 

alt  tages  det  fra  hinanden  som  Sætstykker  af  et  Theaters  Kulisser, 
alt  bæres,  trilles,  kjøres,  slæbes  det  bort,  mens  der  rives  og  slides 
i  Stilladserne,  som  bar  det,  indtil  ogsaa  de  ere  splittede  ad  og  spor- 
løst forsvundne.  Naar  den  sidste  Fakkel  fra  Studenternes  Fakkel- 
tog i  Aften  —  der  netop  i  dette  Øjeblik  snor  sig  som  en  uhyre, 
uoverskuelig  Slange  med  glødende  Skæl  rundt  om  den  mægtige 
Konigsplatz's  Plæner,  af  hvilke  hver  enkelt  er  omtrent  saa  stor  som 
Kongens  Nytorv  —  naar  den  sidste  Fakkel  deraf  er  slukt,  saa  er 
ogsaa  det  sidste  Glimt  af  Fest  og  Feststemning  i  Berlin  forbi. 

Med  Stemningen  var  det  overhovedet  ikke  stort  bevendt. 
Nordtyskerne  have  den  Alvor  og  Gravitet  og  for  Mændenes  Ved- 
kommende det  stive  og  statelige  Ydre,  som  faar  Ceremoniel  og 
Optog  til  at  tage  sig  ud,  men  Tilskuerne  samle  sig  ved  Lejlig- 
heder som  denne  med  koldthøjtidelig  Nysgjærrighed,  ikke  med 
virkelig  Sympathi  eller  Begejstring.,  Intet  Uvilkaarligt,  ingen  glade 
Tilraab ;  en  nysgjærrig  Tavshed ,  en  disciplineret  Holdning.  I 
Berlin  foregaar  alt  efter  Programmet.  Hvor  uberegneligt  bærer 
ikke  derimod  en  italiensk  eller  fransk  Befolkning  sig  ad  ved  slige 
Handlinger,  hvor  formløst  og  jovialt  kan  ikke  et  dansk  Publikum 
opføre  sigl 

Midt  ad  Lindealleen  gik  før  Indtoget  Prins  Vilhelm  i  sin 
Kaptejns-Uniform  til  Fods  i  Spidsen  for  sit  Kompagni  lige  op  til 
Slottet;  den  militære  Disciplin  taaler  ingen  Undtagelser,  end  ikke 
paa  Bryllupsdagen;  han  fik  nogle  faa  Hurraraab  i  Ryggen,  thi 
næsten  ingen  kjendte  ham,  før  han  var  forbi.  Han  skulde  mod- 
tage sin  Brud  og  præsentere  sine  Soldater  for  hende.  Først  en 
halv  Time  efter  kom  Togets  Spidse,  Postillonerne  til  Hest  med 
deres  vilde  Musik,  Slagterlavet  paa  deres  pragtfulde,  velnærede 
Heste,  Blikkenslagerne,  ligeledes  til  Hest,  klædte  som  Riddere  i 
blanke  Rustninger  med  Hjelm  og  Visir.  Langt  om  længe  kom 
efter  mange  fyrstelige  Herskaber  i  pragtfulde  Vogne  Guldkarethen, 
hvori  Prinsessen  med  sin  Svigermoder  sad.  Det  var  et  smukt 
Syn.  Det  mindede  højligt  om  Durers  bekjendte  Billede  af  et  kejser- 
ligt Indtog:  Hestene  havde  samme  prægtige  Hovedsmykker  af 
Fjerbuske  og  vare   forspændte  paa  samme  Maade.     I  Skraaningen 

mellem  Buk    og  Vogn   var   efter   gammel   preussisk    Hofskik    paa 
hver  Side  en   rødklædt  Page  anbragt  i   halvt  staaende,    halvt  hvi- 
lende Stilling.     De  stakkels  Djævle  udførte   et  ekvilibristisk  Kunst- 
stykke af  højst  anstrængende  Natur,  men  følte  sig  vel  lønnede  ved 
den  almindelige  Opmærksomhed.     En  lignende  Anstrængelse  havde 
den    unge  Prinsesse  inde  i  Vognen,    men    nød  jo   ogsaa    i    endnu 
rigere  Maal  hin  Løn.     Hun  maatte  nemlig  uafbrudt  bøje  sig  hilsende 
frem  og  tilbage   under  en   mere  end   timelang  Fart.     For    at  lette 
hende    Anstrængelsen    havde    man    imidlertid   konstrueret    Vognen 
saaledes,    at  en  Fjeder   uafbrudt  bevægede  Vognryggen,    hvorimod 
hun  lænede  sig,    frem   og   tilbage.     Hun   behøvede    ikke    at   gjøre 
nogen  Bevægelse;    de  gratiøse,    men  byrdefulde  Bøjninger   foregik 
ved  Vognens  Hjælp  af  sig  selv.     For  de  faa,    der   vare  indviede  i 
denne  Hemmelighed,   havde   dette  Moment   unægtelig  et  Stænk  af 
noget  Komisk;    men   Mængden,    for   hvem   det  var  beregnet,    var 
højtidelig  tilmode   og  optog   alt  som  Alvor,   ja  selve  det   Maskin- 
mæssige og  Regulære  i  den  Gratie,  som  udfoldedes,  tiltalte  maaske. 

Man  har  i  Preussen  ikke  Djævlen  i  Kroppen  og  holder  ikke 
af  at  se  ham  slaa  Volter.  Der  var  ved  Indtoget  en  Fanebærer, 
der  kastede  Fanen  i  Vejret  og  greb  den  igjen  med  stor  Kunst; 
men  Humør  var  der  ikke  deri;  han  kastede  én  Gang  som  den 
anden  —  og  han  kunde  dog  være  i  bedre  Lune  end  de  andre,  thi 
han  i  det  mindste  kunde  ikke  fryse.  Den  militære  Aands  Punktiig- 
hed  gjennemtrænger  alt.  Dette  bevirker  en  fortræffelig  Administra- 
tion —  sikkert  den  bedste  i  Evropa  —  men  det  frembringer 
unægtelig  ikke  lystige  Fester. 

Der  afholdtes  nylig  i  det  store  Lokale  Reichskallen  en  Fest  af  de 
Studenter,  der  have  Universitetsstudierne  bag  sig;  Commers  der 
alten  Herren  hedder  den  og  foregaar  én  Gang  om  Aaret.  Vel 
600  ældre  Studiosi  mellem  21  og  85  Aar  vare  bænkede  ved  lange 
Borde  med  deres  smaa  Huer  paa  Hovedet,  deres  forskjellige  Ver- 
bindungs-Farver  i  Baand,  anbragte  paa  Brystet  og  om  Skuldrene, 
og  for  alle  Delings-Førernes  Vedkommende  med  Huggerter  (Schlå- 
rj  i  Haanden.     Hver  Gang  der  blev  drukket  —  der  drikkes  kun 

—  skete  det  med  militær  Appel;    hver  Gang  et  Leve  blev  ud- 

bragt  fulgte  under  Fanfarer  et  Slag  med  Krusene  og  en  dundrende 
Vaabenklirren  af  Sablerne  mod  Bordet,  med  en  Præcision,  som 
kun  lang  Øvelse  kunde  give.  Alt,  fra  det  første  Ord,  der  sagdes, 
indtil  Afsyngelsen  af  Landesvater  (saaledes  kaldes  den  Sang,  der 
paa  en  vemodig  Melodi  til  aller  sidst  afsynges  til  Forherligelse  af 
Burschen-Tidens  Skjønhed  o:  af  Ungdommen,  som  svandt),  Alt 
sker  efter  et  fast  Program,  der  følges  nøje  Aar  efter  Aar.  Ikke  et 
Raab,  ikke  et  Hurra  indtræffer  udenfor  Ordenen. 

Et  besynderligt  Folk,  pedantisk  i  sin  Sentimentalitet,  strængt 
og  alvorligt  i  sine  Sæder  og  Fornøjelser,  spartansk  i  sin  Tugt, 
grundnordisk  og  grundkrigersk  1  Paa  et  givet  Tidspunkt  af  Aftenen 
rejste  man  sig  op,  lagde  højtideligt  sin  højre  Haand  i  sin  Gjenbos 
og  til  en  slæbende,  gammeldags  og  alvorlig  Musik  aflagde  man 
under  almindelig  Kaardeklirren  i  Takt  Løfter  om  Tapperhed,  Ære- 
kjærhed,  Fædrelandskærlighed  og  deslige.  Det  faldt  mig  ind: 
Som  de  sidde  her,  have  allerede  deres  hedenske  Forfædre  siddet; 
i  lange  Haller  som  denne  sad  de,  ved  lange  Borde  og  paa  Bænke 
som  disse,  med  Sværd  i  Hænderne,  som  de  her  have  dem,  og  de 
have  tømt  Løftets  Bæger  lige  saa  naivt  og  alvorligt.  Dette  er  et 
Folk,  som  ikke  ler.  Det  har  Manglerne,  der  knytter  sig  dertil", 
det  er  tungt,  dets  Genialitet  er  kun  —  hvad  Buffon  definerer 
Geniet  ved  —  en  lang  Taalmodighed ;  det  er  mere  systematisk 
end  livfuldt,  og  dets  Omgivelser  forsøge  derfor  at  gjøre  det  latter- 
ligt. Men  det  er  et  Folk,  som  ikke  har  sat  det  mindste  af  sin 
Kraft  til  i  Grin  og  Spas  —  og  forgrinte  Mennesker  rundt  omkring 
det  maatte  ønske  sig  dets  forbavsende  Naivetet  i  Følelsen,  der  er 
forbundet  med  saa  overlegen  en  Udvikling  af  Forstanden.  Der  er 
andre  Folk,  i  hvis  herskende  Lag  Formløshed  har  fortrængt  Sæd 
og  Skik,  Grinebideri  den  naturlige,  ubrudte  Følelse  af  Respekt, 
og  hvor  Intet  mere  er  naivt  undtagen  Forstanden.  I  de  højere 
Samfundsklasser  hos  disse  Folkeslag  sætter  man  mest  af  alt  Pris 
paa  at  have  Latteren  paa  sin  Side,  og  man  opnaar  tidt  at  have 
den.  Men  denne  Vinding  kan  være  dyrekjøbt.  Man  ender  tidt 
med  ikke  at  have  det  ringeste  paa  sin  Side  undtagen  den.  Jo 
stærkere  man  er,  des  mindre  frygter  man  at  møde  Latter;   jo  sva- 


gere  En  er,    des    mere   betragter    han  Undgaaen   af   det   at  b&vt 
latterlig  som  det  højeste  Maal.     Ingen  Folkeslag    ere    saa   uds^**£ 
for  at  findes  latterlige  som  Englændere  og  Tyske,    og   ingen       cte 
saa  stærke. 

Og  nu  regeres  dette  Folk  af  en  demagogisk  Dictator  somBism^«-*''''^ 
der  paa  hundrede  Punkter  bryder  med  dets  Traditioner.     Han  fjær* 
en  Minister  af  saa  gammel  preussisk  Adel   som  Eulenburg  med 
Kølleslag;    han    angriber   selve  Dommerstanden,    Preussens 
Palladium,    fra  sin  Talerstol   i  Rigsdagen;    han  vender  op  og 
paa  alt,    hvad    man    er   vant    til    at  betragte  som  urokkeligt, 
samtidigt    forener    han    hvad    man    var   vant   til    at  betragte   s 
uforeneligt,    politisk  og  aandelig  Reaktion   med  en  patriarkalsk 
forvoven  Statssocialisme.     Han  tyranniserer  og  experimenterer. 

Alt  dette  er  Gjæringselementer  i  Befolkningens  Bevidsthed, 
faa  Skuespil  ere  interessantere   end  en  saadan  Gjæring.     En  Del 
Bourgeoisiet  vender  sig  misfornøjet  fra  Bismarck  uden  dog  et  Øjebl 
at  tænke   sig    Muligheden    af  at  styrte  den  Uundværlige.     Liber- 
iismen haaber  paa  Kronprinsen   og   især  paa  Kronprinsessen,    d 
ved    Hoffet   betragtes  som    »radikal«,    og    som    har   lidenskabelig 
Sympathier  for   den  borgerlige  Liberalisme.     Hun  indtager   i  inteK- 
lektuel  Henseende  Bambergers  Standpunkt,  ser  i  denne  indskrænkede 
og    fintdannede    Forfægter    af  Individernes    Selvstændighed    en    atr 
Tysklands  første  Aander.     Ungdommen  er  regeringstro,  konservativ-^ 
og  chauvinistisk.     Den    mærkværdige  Beskedenhed,    der   karakten— ~* 
serede  Studenter  og  unge  Officerer  noget  efter  Krigen,  er  svunden.   — 
Thi  den  Slægt,   som  den  Gang  havde  oplevet  de  vanskelige  Tider 
for  Tyskland,    og  hvem  Ydmygelser  og  Ulykker  havde  dannet,    er 
traadt  tilbage,    og  i  Stedet  er  traadt  dén  Slægt,    som    blev   voxen 
og    traadte  ud   i  Livet  i  Aaret   1870,    som    altsaa  ikke    har    ind- 
drukket andre  Forestillinger  end  den  om  Bismarcks   Alvisdom   og 
det  tyske  Riges  Uimodstaaelighed,  og  som  af  ganske  Hjærte  ringe- 
agter de  øvrige  Lande  og  Folk. 

Reaktionen  kalder  nu  den  orthodoxe  Gejstlighed,  Junkerne, 
Agrarierne  frem  paany  af  de  Afkroge,  hvori  de  i  Aarene  1 871 — 76 
havde  skjult  sig,    og  disse  give  paa   larmende  Maade  deres  Besyv 


k\>o=>\ 


\~\  ."*  ^ 


1  *•«' 


Udflugt  til  Posen.  jg7 

med  igjen  —  især  nu,  hvor  de  føle,  at  der  rundt  om  i  Stæderne 
er  Omslag  i  Luften.  Medens  de  grunde  deres  smaa,  hidsige  Blade, 
grunde  de  borgerligt  frisindede  Partier  sig  nye  Organer. 

Saaledes  indsamledes  der  nylig  i  en  Uge  iblandt  Bambergers 
Meningsfæller  250,000  Mark  til  Overtagelse  af  Bladet  Die  Tribune, 
der    dog    ikke    har  ringeste   Udsigt  til  under  disse  Tidsforhold  at# 
kunne  slaa  sig  op. 

Og  saa   er    der   endelig   nederst  nede  Socialdemokratiet,    fast 
organiseret,  iagttagende,  som  ser  til  og  venter. 


5°- 

Udflugt  til  Posen. 

Den  15.  Marts  1881. 

Jeg  er  i  disse  Dage  vendt  tilbage  til  Berlin  efter  et  Ophold  i 
Byen  Posen.  Der  vil  vistnok  i  Reglen  for  en  Dansk  være  noget 
tiltrækkende  ved  større  Provinsbyer,  fordi  vi  i  Danmark  ingen 
saadanne  have;  vi  kjende  slet  ikke  dette:  en  By  med  Pro- 
vinslivets Jævnhed,  Redelighed,  hyggelige  og  naive  Egenskaber 
°g  dog  uden  Smaastadens  smaalige  Præg. 

Da  jeg  var  i  Posen  efter  Indbydelse  —  jeg  holdt  nogle  Fore- 
drag der  —  havde  jeg  Lejlighed  til  i  faa  Dage  at  lære  Byens 
mest  intelligente  Mænd  og  Kvinder  at  kjende  og  danne  mig  en 
Mening  om  dens  aandelige  Habitus.  Borgerstanden  er  i  Posen 
som  i  Berlin  og  adskillige  andre  tyske  Byer  liberal,  i  Reglen  fort- 
schrittlich  eller  secessionistisch,  hvad  i  Øjeblikket  kommer  ud  paa 
et;  dér  lever  endnu  hos  de  tredive-  til  fyrretyveaarige  Aanden  fra 
48.  Kun  Embedsmændene  ere  dér  konservative  og  regeringsven- 
lige, hvad  langtfra  som  Regel  kan  siges  om  Berlin.  Tværtimod. 
Hovedstadens  normale  »Gehejmeraad«  —  det  er  de  højeste  mini- 
sterielle Embedsmænds  Titel   —  er  Feuerbachianer  i  religiøs, 

Bismarckfjendtlig  i  politisk  Henseende-,  han  gjør  sin  Pligt  som 
Embedsmand,  men  altid  med  Knurren  mod  sine  Overordnede.  I 
Provinserne  derimod  opgiver  Embedsmanden  sin  Selvstændighed 
omtrent  som  i  de  smaa  Lande,  og  kun  Kjøbmanden  er  borgerlig 
Fremskr  id  tsmand . 

Ved  sine  Kjøbmænds  livlige  og  frisindede  Holdning  minder 
Posen  noget  om  Bergen,  der  iøvrigt  jo  som  Havnestad  har  meget 
forud  for  den  Der  var  den  samme  smukke  Bestræbelse  for  at 
sprænge  Provinsstadens  Skranker,  den  samme  Trang  til  aandelig 
Føde  og  en  tilsvarende  Livlighed  i  Tilegnelsen. 

Posen  (polsk  Poznan),  en  Fæstning  af  første  Rang  og  en  af  de 
stærkeste  i  Tyskland,    har  for  den   Fremmede  størst  Interesse  ved 
sin  dobbelte  Befolkning;   Halvdelen  af  dens  60,000  Indbyggere  er 
Polakker,    Halvdelen  Tyske;    som  i   alle  Byer   med   dobbelt  Sprog 
staar   paa  Hjørnerne  Gadenavnene  i  begge.     Det   polske    Element 
er  det  oprindelige  og  undertrykte,    det    tyske    det  indvandrede  og 
herskende.    Undertrykkelsen  er  dog  ikke  russisk.     Den  gjælder  nær- 
mest de  aandelige  Goder,  (at  regeres  af  sine  Stammefrænder,  i  sit 
Sprog) ;    i  materiel  Henseende  har  den   polske  Befolknings  •  Masse 
rimeligvis  vundet  ved  at  komme  under  Tyskland;  thi  dens  tidligere 
stammebeslægtede    Herrer    vare    haarde    imod    den.      Landbefolk- 
ningen   og    den    laveste    Klasse   i   Stæderne,    som    er   udelukkende 
polsk,    er    for    uvidende    til  at  være  politisk  misfornøjet.     Den  har 
ved    hvert    Oprør    ladet    Adelen    i    Stikken    og    betragtet    dennes 
patriotiske  Lidenskab  som  sig  uvedkommende. 

Jeg  overværede  to  Markeder  i  Staden,  hvor  Bønderbefolkningen 
falbød  sine  Varer  og  Byens  Damer  gik  om  og  kjøbte;  der  blev 
ikke  talt  et  Ord  uden  Polsk;  thi  selv  de  Tyske  kunne  alle  gjøre 
sig  forstaaelige  i  Landets  Sprog.  Det  er  jo  først  siden  1815  at 
Posen  er  definitivt  tysk.  Det  var  meget  koldt  i  de  Dage,  og 
Bønderne  vare  alle  indhyllede  i  lange  Faareskindspelse  og  havde 
spidse,  sortfarvede  Faareskindshuer  paa  Hovedet;  Kvindernes  Dragt 
var  styg  men  broget;  et  mangefarvet  Tørklæde  var  bundet  fast 
om  Hoved  og  Øren,  et  grovt,  rødt  eller  rødtærnet  Slag  dækkede 
Skuldrene.      De    gjorde   alle    et    stærkt   Indtryk    af  Armod,    uaf- 

brudt  Kamp  mod  et  haardt,  raakoldt  Klima,  og  syntes  ligesom  at 
slæbe  paa  en  Arv  af  Aarhundreders  Undertrykkelse. 

De  bedre,  fortrinsvis  adelige,  polske  Familier  og  de  tyske  af 
samme  Stand  have  absolut  ingen  Omgang  med  hinanden.  Der 
finder  ikke  en  eneste  Undtagelse  Sted.  De  to  Befolkninger  strømme 
ved  Siden  af  hinanden  som  to  Floder,  der  nylig  ere  løbne  ud  i 
hinanden.  Man  kan,  saalangt  Øjet  naar,  følge  den  skarpe  Skille- 
linje. Adskillelsen  havde  ikke  kunnet  holde  sig  saa  ubetinget, 
hvis  ikke  den  politiske  Modsætning  var  bleven  styrket,  fordoblet 
ved  den  religiøse.  For  den  polske  Befolknings  Masse  er  Hoved- 
modsætningen ikke  polsk — tysk  men  katholsk — protestantisk,  ja  i 
den  Grad  overskygger  den  sidste  Modsætning  den  første,  at  det  er 
den,  som  Sprogbrug  bestandig  fremhæver.  »Vi  Katholsket,  sige 
Bønderne,  ikke  »vi  Polakkerc,  og  om  de  faa  protestantiske  Polakker, 
der  findes,  hedder  det:  »Det  er  Tyskere,  de  have  den  tyske 
Religion.«  Den  hele  polske  Landbefolkning  er  behersket  af  sine 
Præster  og  stemmer  som  én  Mand  klerikalt-konservativt. 

I  Staden  selv  er  der  ikke  mange  interessante  Mindesmærker 
om  den  polske  Tid.  Det  mærkværdigste  er  Raadhuset,  opført  i 
slavisk-romansk  Stil  med  3  Rækker  aabne  Loggia'er  over  hver- 
andre. Foran  det  staar  den  murede  Gabestok  med  sine  to  Par 
Halsjern  og  en  lille  Broncefigur  af  Bøddelen  øverst  oppe,  der  hol- 
der en  Pisk  i  Haanden.  Raadhuspladsen  er  gammel,  forfalden,  og 
det  hele  gjør  et  middelalderligt  Indtryk.  Mod  et  saadant  Raad- 
hus  som  det  vidunderlige  gammeltyske  i  Bremen  er  dette  intet. 

Der  er  to  Hovedtheatre,  et  polsk  og  et  tysk.  Det  tyske  er 
nybygget,  stort,  behersker  Byens  største  Plads;  det  polske  er 
fattigt,  ydmygt,  man  kommer  til  det  ved  at  gaa  over  en  Gaard. 
Men  Polakkerne  have  mere  medfødt  Skuespillertalent  end  de  Tyske, 
saa  det  lønner  sig  at  besøge  det  polske  Theater.  Man  udførte 
intet  Originalt,  Tcun  oversatte  tyske  og  franske  Skuespil  eller 
Operetter,  men  Stykkerne  gik  med  Liv  og  Lune  og  adskillige  af  de 
spillende  Damer  fremviste  den  polske  Type  i  hele  dens  tiltræk- 
kende Ynde. 


400  Domme  om  Bismarck. 

Jo  mere  man  taler  med  Folk  i  Provinserne  og  i  Berlin,  en 
des  bestemtere  Følelse  har  man  af,  at  Bismarck  aldrig  siden  1866 
har  været  saa  lidet  populær  som  nu  hos  den  dannede 
Borgerstand.  Hans  seneste  parlamentariske  Kampagner,  det 
ubehændige  Udfald  mod  Lasker  paa  Grund  af  den  latterlige 
Vognhistorie  —  at  Lasker  en  eneste  Gang  havde  kjørt  til  et  Valg- 
møde i  samme  Vogn  som  en  Landraad,  hos  hvem  han  boede, 
vilde  Bismarck  gjøre  til  ulovlig  liberal  Paavirkning  af  Vælgerne  og 
meddelte  selv,  at  han  to  Gange  forgjæves  havde  ført  Klage  der- 
over først  til  Regeringen  saa  til  Hertugen  af  Sachsen-Meiningen  — 
fremdeles  den  besynderlige  Tilstaaelse  af,  at  han  udelukkende  fordi  en 
anden  Landraad  var  ham  politisk  imod,  havde  faaet  Kredsordningen 
i  Omegnen  af  sit  Gods  forandret  ved  en  Lov,  der  i  sin  Tid  fore- 
lagdes »af  rent  saglige  Grunde«  —  videre  det  bistre  og  aldeles 
forfejlede  Angreb  paa  Berlins  Magistrat,  som  han  beskyldte  for  af 
politisk  Antipathi  at  lade  ham  betale  for  høj  Lejeskat,  og  det 
dermed  sammenhængende  demagogiske  Forsøg  paa  at  ophidse 
Skatteyderne  mod  en  Øvrighed,  hvis  Hæderlighed  ikke  blot  er 
hævet  over  al  Tvivl,  men  som  end  ikke  direkte,  men  gjennem 
Mellemmænd,  hvis  politiske  Overbevisning  er  den  ubekjendt,  fast- 
sætter Lejeskatten  —  endelig  den  upassende  Beklagelse  over,  at 
en  Mand,  der  har  faaet  saa  uhyre  Statsdotationer,  er  sat  i  en 
Skat,  hvor  Forskjellen  mellem  det  fordrede  og  det  af  Bismarck  for 
rigtigt  ansete  beløber  sig  til  den  Summa  40  Mark  —  alle  disse 
Udbrud  af  Galde  og  alle  disse  Symptomer  paa  Nervøsitet  have 
skadet  den  store  Mand.  Man  spørger  sig  almindelig,  hvad  Aar- 
sagen  kan  være  til  disse  Vidnesbyrd  om  slet  Lune  og  Selv- 
forglemmelse hos  Kansleren.  Forklaringen  findes  maaske  i  føl- 
gende lille  ondskabsfulde  Notits,  der  nylig  stod  at  læse  i  »Vossische 
Zeitung« : 

»Rigsdagsmedlem ,  Fyrst  Carolath-Beuthen  har  søgt  om  en 
længere  Orlov  for  at  trække  sig  tilbage  til  sine  Godser.  —  Fyrst- 
inde Carolath  er  ankommen  til  Messina  paa  Sicilien.  —  Grev  Her- 
bert Bismarck  har  for  nogen  Tid  siden  forladt  Berlin.     Den  Efter- 

retning,  at  han  skulde  være  gaaet  i  særlig  Mission  til  Italien,  har 
endnu  ikke  stadfæstet  sig.« 

I  ethvert  Tilfælde  er  det  sikkert,  at  Bismarck  gaar  op  og 
ned  i  sine  Værelser  som  en  brummende  Løve,  hvem  ingen  tor 
komme  nær.  Han  ældste  Søn,  hans  højre  Haand,  hans  Herbert 
har  bortført  den  i  Berlins  Saloner  for  sin  Ynde,  sit  Vid  og  sin 
stærke  Spillesyge  vel  bekjendte  Fyrstinde  Carolath-Beuthen  og  er 
—  uden  at  ansøge  om  Orlov  hverken  fra  Militærtjenesten  eller  fra 
Udenrigsministeriet  —  forsvunden  med  hende  til  Italien.  Var 
Loven  ens  for  Alle,  maatte  Faderen,  naar  Sønnen  kommer  tilbage, 
lade  ham  straffe  som  dobbelt  Desertør.  Fyrstinde  Carolath  er  en 
fodt  Hatzfeldt,  hun  er  især  bekjendt  ved  Richters  Portræt  og  ved 
den  Omstændighed,  at  hun  paa  én  Aften  bortspillede  en  Sum  af 
no.ooo  Thaier,  hun  lige  havde  arvet.  Hun  er  omtrent  10  Aar 
ældre  end  den  unge  Grev  Herbert;  for  hvem  hun  længe  har  næret 
den  heftigste  Lidenskab, 

I  Forbitrelsen  over  sine  huslige  Gjenvordigheder  har  den 
vrede  Fader  ikke  vejet  sine  Ord,  og  lader  sin  Harme  gaa  ud 
over  Uskyldige  og  Skyldige.  Det  eneste  klare  Resultat  heraf  er 
det  klerikale  Partis  glimrende  Stilling.  Det  lader  sig  ikke  nægte, 
at  >Leo-Windthorst  den  Trettende«  har  spillet  sine  Kort  godt.  Som 
Bismarck  nu  staar  med  de  liberale  Partier,  er  han  henvist  til  ved 
de  forestaaende  Valg  at  søge  sig  sin  Støtte,  sit  Flertal  hos  de 
klerikal -konservative  Partier,  og  Følgen  er,  at  de  Klerikale  kunne 
og  ville  sælge  sig  dyrt.  Allerede  er  Regeringen  nødt  til  ;U  firt- 
og læmpe  sig  i  alle  Kulturkamp-Spørgsmaal.  Men  det  vil  komme 
til  endnu  langt  betydeligere  Indrømmelser.  Fyrst  Bismarck  sagde 
som  bekjendt  en  Gang  de  mindeværdige  Ord:  jTi!  Canossa  gaa  vi 
ikke«,  og  det  bliver  vel  derved.  Paa  bare  Fødder,  i  Bodsskjorte 
begiver  han  sig  sikkert  ikke  paa  Vejen.  Men  man  kan  jo  ogsaa 
kjore  til  Canossa. 

Sæsonens  Slutning  har  været  ualmindelig  rig  paa  forskjellig- 
artede  Adspredelser,  Kunstnydelser  og  lokale  Smaabegivenheder. 

Først  havde  vi  Liszt  og  Lisztfesten.  Efter  mange  Aars  For- 
løb gjæstede  Franz  Liszt,  en  Mand,  der  synes  os  nulevende  at 
gaa  med  Hovedet  i  en  stedse  voxende  Nimbus  af  Ry,  paany  Ber- 
lin og  hyldedes  af  sine  Beundrere  med  en  Formiddagskoncert  i  Cen- 
tral-Hotellets store  Vinterhave,  ved  hvilken  kun  hans  egen  Musik 
blev  udført.  Liszt  har  levet  saa  længe  og  saa  meget,  har  virket 
saa  dybt,  har  alt  for  50  Aar  siden  fortryllet  saa  mægtigt,  han 
hører  saa  ganske  Historien  til,  at  man  uvilkaarligt  undrer  sig  over, 
at  han  endnu  gaar  om  iblandt  os.  Han  er  »ligesom  en  Afdød, 
der  til  alt  Held  endnu  er  i  Live«  (som  det  allerede  for  ti  Aar 
siden  hed  i  en  Monografi  om  hans  Virtuositet),  han  er  en  levende 
Mythe-,  hans  Navn  fremkalder  for  Erindringen  som  en  Farve  sin 
Supplementfarve,  store  Dødes,  Heinrich  Heines,  George  Sands, 
hans  fordums  Venners-,  det  har  efter  sig  et  Slæb  af  berømte  og 
uberømte  Kvindenavne  fra  Daniel  Stern's  til  endnu  Levendes,  hin 
Fyrstindes  f.  Ex.,  som  fik  Paven  til  at  erklære  sit  Ægteskab  for 
ugyldigt,  og  som  Liszt  lønnede  med  at  gjøre  sig  til  Abbed; 
Legenderne  hænge  som  i  Guirlander  ned  fra  dette  Navn. 

Tre  Kvarter  før  Festens  Begyndelse  var  det  mægtige,  drivhu$- 
agtige  Rum  med  sine  kjæmpemæssige  Palmer  og  sine  vedbend- 
smykte,  blomsterduftende  Balustrader  fyldt  med  Tusinder  af  Til- 
hørere. Under  den  uhyre  Glashvælving,  som  danner  Taget,  var 
det  Berlin,  der  tænker  og  digter,  maler  og  hugger,  spiller  og 
synger,  pynter  sig  og  gjør  Opsigt,  tager  sig  ud  og  beundres, 
gjerne  hylder  og  gjerne  hyldes,  forsamlet.  Da  Klokken  nærmede 
sig  hel,  indtraadte  en  dyb  forventningsfuld  Tavshed,  som  kun  af- 
brødes af  Fuglenes  lystige  Kvidren  under  Taget.  Da  Liszt  viste 
sig   paa   Forhøjningen   ved    Siden   af  sin   Værtinde,    Grevinde    v. 

Schleinitz,  fulgt  af  sin  Datterdatter  Frøken  v.  Bulow  og  et  helt 
lille  Følge,  rejste  alle  sig-,  der  lød  et  kraftigt,  fuldttonende  Leve, 
og  Musiken  faldt  ind  med  en  Fanfare.  Hvem  kjender  ikke  denne 
Holdning  og  dette  Hoved  med  den  lange  hvide  Manke,  hvis  Fald 
saa  mangen  musicerende  Stymper  har  stræbt  at  kopiere.  De  store 
Vorter  virke  i  dette  mærkværdige  Ansigt  som  Skjønhedspletter. 
Blikket  er  en  Swedenborgs  eller  Cagliostro's,  Smilet  paa  engang  vin- 
dende og  højtideligt.  Liszt  er  en  af  de  Faa,  som  formaa  at  for- 
ene det  Menneskelige  med  det  Højtidelige  i  sit  Væsen.  —  Besyn- 
derligt nok  holder  denne  Klaverets  Genius,  denne  Mand,  der  alt 
som  Yngling  uden  Overdrivelse  kunde  have  sagt:  »Fortepianospil- 
lets Kunst,  det  er  migc  ikke  af  at  mindes  om  sine  Virtuostrium- 
fer. En  af  mine  Bekjendte,  der  kort  forud  i  Weimar  havde  udtalt 
Haabet  om  at  faa  ham  at  høre  i  Berlin,  gav  han  med  pludseligt 
Omslag  fra  den  elskværdigste  Stemning  et  harmfuldt  Svar:  Alt- 
saa  han  mente,  den  gamle  Pudel  skulde  endnu  springe  over  Stok- 
ken, gjøre  sig  til  Nar  for  Publikum,  danse  paa  Bagbenene  etc, 
og  nu  fulgte  en  Strøm  af  Had  og  Foragt  for  Publikum,  dette 
Publikum,  der  har  forgudet  Liszt,  trukket  hans  Vogne,  begravet 
ham  under  Blomster,  kysset  hans  Hænder  og  —  for  den  skjønnere 
Halvdels  Vedkommende  —  ladet  sig  kysse  paa  Panden  af  ham. 
»Jeg  spiller  aldrig  offentligt!  Aldrig  merel«  sagde  han  med  en 
af  Vrede  sitrende  Stemme,  og  virkelig  lod  han  sig  ikke  engang  be- 
væge til  at  spille  ved  Hoffet,  skjøndt  Koncerten  alt  havde  været 
omtalt  i  Aviserne  som  forestaaende. 

Efter  Liszt  kom  Wagner,  efter  Forløberen  Mesteren,  hvem 
Svigerfaderen  ligesom  havde  beredet  Vej.  Tetralogien  »Die  Niebe- 
lungen*  opførtes  paa  Victoria-Theatret;  fire  Gange  gjentoges  de 
fire  Aftener  varende  Forestillinger,  og  Wagner  med  sin  Familie 
overværede  den  første  og  fjerde  Cyklus.  Som  bekjendt  ere  Musik- 
Avtori  te  terne  her  Wagner  meget  ugunstigt  sindede.  Operaens  og 
det  kongelige  Schauspielhaus's  Chef  Hr.  von  Hulsen,  den  forhen- 
værende Gardeløjtnant,  vilde  ikke  opføre  »Die  Niebelungen«  paa 
Operatheatret  og  tilbød  først  i  sidste  Øjeblik,  da  Aftale  omtrent 
var   truffet  med   det  private  Victoriatheater ,    at  opføre  »Die  Wal- 

kure-, 

den    mest   populære   af  Værkets  fire   Afdelinger. 

Wagner 

saadan  noget  som   at  nu  kunde  Syltetøjet  ikke  i 

Forestillingerne    have    været    en     overordenlig , 

uventet 

Succes  for  Wagner;   der  var  til  alle  16  Korestillinger  næ;! 

ren   fuldt, 

og  Mesteren,  der  hver  Gang  en  af  hans  Operaer  gaar  i  Tyskland, 

som  Komponist  har  10  pCt.  og  som  Digter  andre  10  pCt.  fcf  Ind- 
tægten, fortjente  ikke  mindre  end  75,000  Mark  ved  Victoriatheatrets 
kjække  Forsøg.  Samtidigt  spillede  Operaen  hans  »Flyvende  Hol- 
lænder«, »Tannhåuser«,  »Lohengrin«  og  »Mestersangerne«.  Det 
var  et  underligt  Syn,  i  Victoria-Theatret  ved  den  første  Cyklus 
regelmæssigt  at  se  Dynastiet  Hohenzollern  og  Dynastiet  Wagner  i 
to  Loger  overfor  hinanden.  Hver  Aften  naar  Wagner  traadte  ind, 
hilste  Orkestret  ham  med  »Tusch«,  medens  Kronprins  og  Kejser 
med  deres  Omgivelser  traadte  ind  under  Tavshed.  Tilsidst  synes 
Hæder  og  Hyldest  at  være  steget  den  irritable  Komponist  til 
Hovedet;  thi  da  Direktør  Neumann  den  sidste  Aften  traadte  frem 
paa  Scenen  med  den  kjoleklædte  Wagner  ved  sin  Side  og  Sangere 
og  Sangerinder  om  sig  for  at  takke  alle  dem,  hvem  det  gode  Ud- 
fald skyldtes,  og  da  han  efter  Wagners  Mening  for  længe  dvælede 
ved  den  Tak,  der  skyldtes  Kongehuset,  Publikum,  Sangerne,  Or- 
kestret osv.,  foer  den  af  Venten  forbitrede  Halvgud  ud  af  Scenen 
og  kunde,  da  Turen  kom  til  ham  at  forherliges  og  bekranses, 
og  da  Fru  Vogel  ilede  søgende  rundt  med  en  Laurbærkrans  i  Haan- 
den,  ikke  mere  findes  noget  Steds.  Der  gik  fem  Minutter,  medens 
Publikum  klappede,  ventede  og  spejdede  rundt.  Saa  viste  endelig 
den  Krænkede  sig  i  Overfrakke  og  med  Cachenez  oppe  i  sin  Loge, 
og  Beundrerskarerne  kjørte  beroligede  hjem. 

Samtidig  med  Wagner  kom  Ernesto  Rossi  og  er  her  da  iøvrigt 
endnu.  Han  har  spillet  Shakespeare  —  vel  et  halvt  Dusin  af  hans 
Tragedier  eller  mere  —  moderne  franske  og  italienske  Sager, 
gode  og  slette  Ting.  Hans  Trup  er  ikke  videre  dejlig,  men  altid 
fuldt  saa  god  som  de  fleste  berlinske,  og  man  har  her  fundet  dens 
Præstationer  aldeles  fyldestgjørende.  Man  er  i  Berlin  ikke  altfor 
stræng  mod  fremmed  Skuespilkunst,  fordi  man  grundigt  foragter 
sin  egen.  Jo  mindre  Nordtyskeren  har  af  legemlig  Ynde  og  legem- 
lig Fantasi  i  Optræden  og  Bevægelser,  des  mere  paaskjønner  han 
disse  Egenskaber  hos  Wienere,  Bajrere  eller  Italienere.  Rossi  er 
en  stor  Virtuos  men  en  Kunstner  uden  den  dybe  Inderlighed,  der 
er  det  Værdifuldeste  i  Kunsten.  Han  har  alt,  hvad  Tænkning  og 
Overvejelse  kan  give,  og  han  byder  det  i  en  Form,   hvis  medfødte 

Herredømme  over  alle  Midler  er  Sydboens  Vuggegave.  Hans 
Othello  er  et  gribende  Mesterværk,  men  den  Rolle,  hvori  han  her 
har  gjort  mest  Lykke,  er  Dumas's  gamle  »Kean-,  en  Bravurolle 
af  underordnet  Art.  Overraskende  var  han  i  den  Scene,  hvor 
han  modtager  den  fornemme  Dames  Besøg  i  sit  Paaklædnings- 
værelse  paa  Theatret.  Maaden,  hvorpaa  han  uden  at  overskride 
den  strængeste  Decens  udtrykte  Ærbødighed,  Attraa,  Galanteri, 
kjærtegnede  hende  med  Blikket  og  beruste  hende  med  sin  Stem- 
mes Nattergalemusik,  endelig  frem  for  Alt  Bevægelsen,  med  hvilken 
han  trykte  hundred  og  atter  hundred  Kys  paa  hendes  hvide 
Handskes  Fingerspidser,  saaledes  at  ingen  Omfavnelse  kunde  være 
mere  stormende  eller  overvældende  —  det  var  Mesterskab  og  den 
store  Kunst. 

Da  jeg  er  ved  Theatrene,  vil  jeg  endnu  tilføje  et  Par  Ord  om 
det  bajerske  Selskab,  der  nu  har  begyndt  sine  Forestillinger  for 
propfuldt  Hus  paa  Wal  Inert  heatret.  Jeg  saa  der  iaftes  Truppens 
anerkjendt  bedste  Stykke  Ganghofers  »Der  Herrgottschnitzler  von 
Ammergau*.  De  bajerske  Skuespillere,  der  første  Gang  besøgte 
Berlin  ifjor  Foraar,  glæde  sig  ved  Berlinerbefolkningens  Yndest  og 
fortjene  den.  Det  er  Dialektskuespillere,  der  løse  de  simple  Op- 
gaver, de  stille  sig,  med  en  kraftig  Naturlighed  og  en  virkeligheds- 
tro Finhed,  der  gjør  godt  Deres  Repertoire  er  i  og  for  sig  af 
ringe  Værd,  det  er  Stykker  i  Anzengrubers  Stil,  der  staa  langt 
tilbage  for  dennes  bedste  Skuespil.  Det  er  Idyller,  overbajerske 
Landsbyhistorier  for  Scenen,  med  >bildsaubere  Dirnen«,  »frische 
Buben«,  ikernhafte  Manner«;  der  er  Hjærtensgodhed  og  muntert 
Lune  nok,  Forstand  og  Retskaffenhed  og  Skjelmskhed  til  Over- 
maal.  Sammenligner  man  dette  Repertoire  forfattet  af  Dilettanter 
(deriblandt  en  af  de  ypperste  Skuespillere,  Hans  Neuert)  med 
Anzengrubers  »Der  Meineidsbauert  og  »Der  Gewissenswurm«  eller 
med  Hans  Hopfens  ypperlige  Novelle  -Der  Boswirtlu,  saa  ser 
man  Afstanden  fra  Virkelighedens  sande  Poesi,  Men  Spillet  er 
dygtigt,  selv  hvor  Stykket  er  fladt  og  svagt.  Spillet  er  friskt,  djærvt. 
Naturspil;  der  er  et  Pust  fra  Overbajerns  Alper  deri.  Og  hele 
Sceneriet,    de  bajerske  Sæder    og  Skikke,    Tyroler- Sai       »<*  Dans, 

det  ethnografiske  Element,  med  hvilket  disse  Stykker  ere  gjennem- 
vævede,  og  som  aldrig  bliver  Operette-  eller  Ballet-agtigt,  angiver 
en  Grundakkord ,  med  hvilken  Spillet  stemmer.  Skikkelsernes 
Ægthed,  Følelsernes  friske  Varme,  den  kjække  og  levende  Opfat- 
telse af  hver  enkelt  Figur,  der  minder  om  Defregger's  i  Maler- 
kunsten, det  fuldendt  flydende  Sammenspil  og  fremfor  Alt  den  paa 
engang  kraftige  og  bløde  Dialekts  uforfalskede  Klang  danner  et 
kunstnerisk,  stemningsfuldt  Hele. 

Berlinerne,  der  ere  gode  Kritikere,  et  Folk  af  Kritikere,  vel 
med  et  udpræget  negativt  Hang  men  med  skarpe  Sanser  for  alt 
Ægte,  føle  det  Ægte  ud  af  dette  Sammenspil  og  tilgive  derover 
Ufuldkommenhederne.  Det  berlinske  Publikum  er  i  Grunden  et 
taknemmeligt.  Det  optager  alt  Fremmed  med  Velvilje,  i  hvilket 
det  finder  Originalitet,  hvis  blot  denne  Originalitet  ikke  i  for  høj 
Grad  strider  mod  hvad  der  synes  det  sund  Forstand.  Og  det  er 
et  Publikum,  som  stadigt,  ufortrødent  og  fra  de  forskjelligste  Sider 
opdrages  til  at  være  et  Verdensstads-Publikum. 

I  ingen  Retning  drives  maaske  Opdragelsen  med  mere  Iver 
og  mere  Talent  end  paa  det  kunstneriske  Omraade.  Det  er  Direk- 
tionen for  National-Galleriet ,  en  foretagelseslysten  og  energisk 
Direktion,  som  her  gaar  i  Spidsen,  og  det  vel  nærmest  fordi  den 
bestaar  af  endnu  ungdommelige  Mænd,  der  ikke  ere  stivnede  i  bureau- 
kratiske Overleveringer  men  sætte  en  Ære  i  at  give  et  Exempel. 
Som  Anton  von  Werner  ganske  ung  blev  Direktør  for  Berliner 
Kunstakademiet  og  bragte  Elevantallet  op  fra  c.  50  til  500,  saa- 
ledes  er  Max  Jordan  37  Aar  gammel  bleven  Direktør  for  National- 
galleriet og  hans  i  den  senere  Tid  i  Anledning  af  de  Pergamenske 
Skulpturer  og  Rubensbilledet  hyppigt  nævnte  Kolleger  ved  Musæet, 
Doktorerne  Conze  og  Bode,  ere  ikke  ældre.  Man  venter,  som  alt 
tidligere  bemærket,  ikke  her,  til  en  dygtig  Mand  er  bleven  gammel 
og  graa  med  at  give  ham  en  Post,  hvor  han  kan  udfolde  sin  Evne. 

Jordan  har  nu  i  de  sidste  Aar  i  Nationalgalleriets  øverste  Stokværk 
foranstaltet  en  Række  højst  lærerige  Udstillinger,  snart  af  en  afdød 
Malers  samlede  Værker,  snart  af  Haandtegninger,  ordnede  efter  et 
bestemt  Princip,  snart  af  Fotografier. 

I  dette  Foraar  er  den  trettende  Udstilling  af  denne  Art  aab- 
net.  Den  indeholder  Maler-Raderinger  af  den  nyeste  Tids  franske 
og  engelske  Kunstnere  og  har  vakt  en  aldeles  ualmindelig  Opsigt. 
Det  store  Publikum  er  først  ved  denne  Udstilling  kommet  under 
Vejr  med,  hvilket  uvurderligt  Meddelelsesmiddel  Radernaalen  er 
mellem  Kunstneren  og  det.  Nationalgalleriets  Direktion  ønskede 
dog  især  at  paavirke  og  anspore  de  tyske  Kunstnere.  Sagen  er, 
at  der  raderes  yderst  lidet  af  Malerne  i  Tyskland,  næsten  slet  ikke 
af  Malerne  i  Berlin.  Kun  en  af  de  ældste,  den  gamle,  store 
Mester,  Adolph  Menzel,  leverer  Raderinger  af  allerførste  Rang  og 
kun  en  enkelt  af  de  alleryngste,  den  uforlignelig  opfindsomme, 
dæmonisk  geniale  Max  Klinger  har  i  Raderkunsten  fundet  et  Organ 
for  sin  Sjæls  fantastiske  Produktionsdrift.  Men  han  er  den  første 
til  at  erkjende  den  franske  og  især  den  engelske  Maler-Raderings 
Overlegenhed  i  Benyttelsen  af  Materialet. 

Raderekun stens  store  maleriske  Fortrin  forklare, .  at  dens 
Blomstring  i  Reglen  svarer  til  Perioder,  i  hvilke  de  egenlig  male- 
riske Principer  i  Modsætning  til  Linjeføringens  Strænghed  ere 
fremherskende  i  Malerkunsten.  Rembrandt  betegner  dens  Højde- 
punkt i  Fortiden.  De  franske  Malere  i  det  1 8de  Aarhundrede 
fandt  i  Radernaalen  en  velkommen  Tolk  for  deres  aandrige,  men 
flygtige  Maade  at  tegne  paa.  Da  ved  Aarhundredesldftet  de 
klassisksindede  og  de  idealistiske  Skoler  paany  fik  Overhaand,  gik 
Raderkunsten  tilbage.  Romantiken  i  Frankrig  med  sin  Til- 
bøjelighed til  Gjenoptagen  af  ældre  Kunstretninger  bragte  den 
paany  til  Ære,  og  Malerne  støttede  sig  fortrinsvis  til  Rembrandt. 
Dog  en  ny  Blomstring  opnaaede  Raderekunsten  først  da  de  mo- 
derne Naturalister  med  deres  Farvesans,  Tonefylde  og  tekniske 
Bravur  afløste  Romantikerne.  Fra  Frankrig  naaede  Bevægelsen 
England,  hvor  Raderekunsten  fik  en  stor  Udbredelse,  og  hvor 
Lægen  Seymour-Haden  staar  i  Spidsen  for  Maler-Radererne,  lige- 
som han  er  Præsident  for  det  nylig  stiftede  >Society  of  Painter- 
etchers«. 

Den  Berlinske  Udstilling  af  franske  og  engelske  Rade- 
ringer har  mellem  syv  og  otte  hundrede  fortræffelige  Blade  at  op- 

vise  og  giver  et  godt  Billed  af  Kunstens  nærværende  Udviklings- 
trin. Nationalejendommeligheden  lægger  sig  skarpt  for  Dagen. 
Franskmændene,  der  i  øvrigt  tilhøre  yderst  forskjellige  Retninger, 
ere  genialere,  dristigere,  overraske  mere,  Englænderne  forstaa  med 
inderligere  Fordybelse  i  det  enkelte  at  aflokke  Materialet  en  rige- 
ligere Fylde  af  Virkninger.  Interessantest  af  alle  Kunstnerne 
synes  mig  Tissot,  en  født  Franskmand,  der  har  taget  Ophold  ,i 
London,  er  bleven  Englænder  og  i  den  engelske  Afdeling  har  ud- 
stillet Blade  med  Billeder  af  unge  Kvinder  af  den  reneste  engelske 
Type.  Han  forener  begge  Folkeslags  Fortrin,  og  har  fremfor 
nogen  gjort  et  mægtigt  Indtryk  her. 


52. 

Berlin  som  Verdensstad. 

21.  Juni  1881. 

Den,  der  kjender  de  tyske  Forhold,  har  ikke  kunnet  andet 
end  undre  sig  over  den  Alvor,  med  hvilke  udenlandske,  deriblandt 
ogsaa  nordiske  Blade  have  drøftet  Bismarcks  svage  Vittighed 
om  Rigtigheden  af  at  degradere  det  oppositionelle  Berlin  til  en 
Provinsby.  Det  er  et  Projekt  af  samme  Rang  som  det  i  sin  Tid 
fremkomne,  at  straffe  Paris  for  Kommunen  ved  at  udnævne  Bor- 
deaux til  Hovedstad,  og  det  fik  Satiren  over  sig,  da  Beboerne  af 
Hessen-Kassel  for  fuldt  Alvor  tilbragte  nogle  Dage  i  en  vild 
Glædesrus  paa  Grund  af  et  i  Kassel  udbredt  Rygte  om  Regerin- 
gens Forlæggelse  dertil.  Og  saa  har  man  i  danske  og  norske 
Blade  for  fuldt  Alvor  anført  saadant  mod  Berlin  som,  at  »Kolnische 
Zeitung«  og  »Augsburger  Allgemeinec  nyde  større  Anseelse  i  Ud- 
landet end  den  berlinske  Presse  1 

Man  synes  ikke  at  vide,  at  de  sidste  ti  Aar  have  forvandlet 
Berlins  Udseende  og  givet  Staden  et  nyt  aandeligt  Præg,  Stemplet 

af  at  være  det  tyske  Riges  og  ikke  mere  blot  Preussens  Hovedstad. 
Det  Tiltrækkende  ved  det  berlinske  Selskabsliv  f.  Ex.  er  ganske 
det  samme,  der  udgjør  Tiltrækningen  ved  Paris's  og  Londons 
aandelige  Samkvem,  for  det  første  det,  at  Hovedstaden  stedse 
mere  drager  de  betydeligste  Kræfter  fra  det  hele  vidtstrakte  Rige 
til  sig,  dernæst  den  overordenlige  Sammenstrømning  af  Fremmede, 
der  dels  i  længere  eller  kortere  Tid  ere  bosatte  her,  dels  befinde 
sig  her  i  nogen  Tid  paa  Gjennemrejse  og  søge  Adgang  til  de 
Kredse,  hvor  man  mødes  frit,  og  hvor  Gjæstfriheden  drives  i  stor 
og  nobel  Stil.  Og  her  er  mange  formuende  Huse,  hvis  hele  Leve- 
vis er  indrettet  paa  en  saadan  storstilet  Selskabelighed.  Rigdom- 
men er  i  det  gode  Selskab  her  ikke  sjældent  stillet  i  Kunstens 
og  en  kunstnerisk  Luxus's  Tjeneste.  Edmond  de  Goncourt  har 
for  kort  Tid  siden  i  to  anselige  Bind  med  Titlen  La  maison  dun 
artiste  udgivet  en  Beskrivelse  af  sit  Hus  i  Paris  med  alle  de 
Kunstskatte,  det  rummer.  Jeg  kjender  Berlinere,  der  vilde  kunne 
udgive  et  næsten  saa  rigt  Katalog  over  de  Sjældenheder,  deres  Bolig 
indeholder,  og  hvis  Hus  er  mere  aabent  end  nogen  Parisers.  I  en 
saadan  Salons  høje,  store  Sale  med  Purpurgardiner  for  Vinduerne, 
repræsenterer  hvert  Møbel,  hver  østerlandsk  Pude,  hver  Vase 
en  Kunstværdi;  Gobelin'erne  paa  Væggene  ere  Pragtværker  fra  Lud- 
vig den  I4des  Tid;  Rammerne  om  de  forskjellige  Malerier  og 
Fotografier  ere  udskaarne  i  Florens  under  Renæssancen,  Bøgerne  i 
det  uhyre  Bibliothek  ere  næsten  lutter  Originaludgaver  i  Bind, 
som  hver  for  sig  ere  bestilte  Maaneder  forud  hos  Paris's  mest 
kunstnerisk  arbejdende  Bogbindere.  De  høje  Sale  staa  altid  aabne, 
Huset  varmes  om  Vinteren  under  ét  og  om  Sommeren  sende  Thier- 
gartens  Træer  deres  Duft  ind  ad  de  aabne  Vinduer. 

Det  lyder,  som  jeg  tænkte  paa  et  enkelt  Hus;  men  det  hele 
Embedsmands-,  Banquier-,  Forfatter-  og  Officers -Kvarter  ligger 
omkring  Thiergarten.  Man  kalder  det  Schriftsteller-  eller  Geheime- 
raths-Viertel;  det  er  den  fashionable  Del  af  Byen,  der  her  som  i 
London  betegnes  med  Bogstavet  W.  I  disse  Huse  samles  man 
stundom  til  Thetid,  stundom  endnu  senere  —  Wagnerforestillingerne 
endte  Kl.    nl/2»    °S  Mange   kjørte   fra   dem    til  Bekjendte  — ,  og 

Samlivet  er  udenfor  den  egenlige  ministerielle  Embedsstand  utvun- 
gent. I  de  exklusive  Embedskredse  har  et  af  Militarismen  præget 
Ceremoniel  sneget  sig  ind.  Der  raader  endnu  en  Art  Embeds- 
disciplin  i  Selskabslivet.  Ikke  Værtinden,  men  den  i  Rangforord- 
ningen højest  staaende  Dame  i  Selskabet  giver  Tegn  til  naar  man 
skal  rejse  sig  fra  Bordet.  Det  gaar  endda  saa  vidt,  at  naar  i  en 
saadan  Kreds  Ministeren  selv  indfinder  sig  noget  senere  paa  Afte- 
nen, rejse  ikke  blot  de  ham  underordnede  Gehejmeraader  men 
endog  deres  Damer  sig  op  for  at  hilse  paa  ham,  og  han  skynder 
sig  ikke  altfor  stærkt  med  at  bede  dem  sætte  sig  ned.  Dog  sligt 
sker  kun,  hvor  Gehejmeraaderne  ere  ganske  for  sig  selv,  og  de  ere 
i  Reglen  stærkt  blandede  mellem  andre  Dødelige. 

Beboerne  af  Tyskland  og  det  tyske  Østerrig  ere  saa  langt  fra 
at  være  et  enkelt  Folk,  at  de  snarere  kunne  betegnes  som  et 
Konglomerat  af  Nationer  med  dybt  udprægede  Forskjeliigheder; 
denne  Omstændighed  bringer  allerede  en  stor  Afvexling  til  Veje  i 
det  selskabelige  Samliv,  og  hertil  kommer,  at  Evropa  og  Amerika 
stadig  passere  Revue  i  Berlins  Saloner  som  i  Roms  Musseer  Og 
Gader.  En  dansk  Officer,  der  nylig  besøgte  Rerlin,  traf  ved  det 
dagligdags  Aftensbord  hos  sin  her  bosatte  Landsmand  otte  Gæster, 
der  tilhørte  syv  forskjellige  Nationaliteter,  og  Intet  er  mere  alminde- 
ligt. Naar  man  opkaster  det  Spørgsmaal,  om  Livet  i  de  største 
Byer  virkelig  frembyder  saa  store  Fordele  —  da  dog  allerede  Af- 
standenes overordentlige  Længde  forhindrer,  at  man  ser  hinanden 
meget  hyppigt  —  saa  synes  især  den  Omstændighed  mig  at 
maatte  komme  i  Betragtning,  at  Indtrykkenes  Mangfoldighed  og 
Afvexling  udelukker  al  Smaalighed.  Her  trives  selvfølgelig  en 
Mangfoldighed  af  Laster,  her  hores  Klager  over  mange  Ulæmper, 
men  der  er  én  Klage,  som  aldrig  hores,  et  Ord.  som  aldrig  n.-evnes 
og  det  er  et,  som  i  Kjøbenhavn  og  andre  halvstore  Byer 
Lande  uafladeligt  springer  fra  Læberne:  Smaal!  Smaaltg-f ' 

Det  er  visselig    ikke  paa  Grund  af  Berlinernes   større  Dydig- 
hed,  at    her  findes  liden  Bysladder,    og  at  den  Smule,    der  dukker 

i  den  ene  Uge,   er  sporløst  glemt  i  den  næste;    men  det  ligger 
Sladderen  er  umulig.     Hvem    har   Tid    eller  Lyst    til    en  hel 

Uge  igjennem  at  interessere  sig  for  en  andens  private  Anliggender! 
End  ikke  en  Dødsfjende  af  en  oftenlig  Personlighed  tør  en  Uge, 
efter  at  denne  i  sit  Privatliv  har  givet  sig  en  Blottelse,  hentyde 
dertil  uden  at  løbe  Fare  for  at  blive  kastet  til  Side  som  kjed- 
sommelig  og  kjærlingeagtig.  Det  er  langt  vanskeligere  at  være 
interessant  i  en  stor  By,  end  hvor  man  kan  være  det  ved  Aar  ud 
og  Aar  ind  at  skrive  den  samme  Avisartikel  og  holde  den  samme 
Prædiken. 

Endelig  kan  Samtalen  ikke  her  synke  ned  til  det  Lavmaal  af 
Trivialitet  og  Ensformighed,  som  i  Byer.  hvor  alle  saakaldte  Dan- 
nede have  de  samme  Erfaringer  og  de  samme  politiske  Meninger. 
Man  kommer  her  sammen  fra  altfor  forskjeliige  Kredse.  Man 
læser  hver  sin  forskjeliige  Avis  til  sin  Morgenkaffe,  man  har  for- 
skjellig  Dannelse,  En  har  faaet  sin  i  Leipzig,  En  sin  i  Ztirich,  En 
sin  i  Petersburg  eiler  Odessa,  mange  deres  i  London,  Paris  og 
New  York;  de  have  læst  forskjeliige  Forfattere,  set  forskjeliige 
Samfund,  maale  med  forskjelligt  Maal.  jeg  véd  derfor  her,  hvor 
jeg  skal  henvende  mig,  naar  jeg  vil  have  en  Oplysning  om  Fred- 
slutningen mellem  Italien  og  Østerrig  i  1866  eller  om  den  store 
nordamerikanske  Krig  eller  om  Forholdene  i  Tunis  af  Folk,  der 
have  set  disse  Forhold  eller  Begivenheder  nær  ved  og  fra  en  god 
Plads,  jeg  kjender  én  Mand,  som  har  været  nær  forbunden  med 
Garibaldi,  én,  som  har  været  personlig  Elev  af  Schelling.  en  Ven 
af  Meissonier,  mange  Venner  af  Alexander  Herzen,  og  mangen 
gammel  Ven  af  Bakunin.  Jeg  har  en  Gang  været  i  et  (ikke  ganske 
faatalligt)  Aftenselskab  med  lutter  Mænd,  der  havde  været  dømt 
til  Døden  for  politiske  Forbrydelser  —  gamle  Revolutionære  fra 
Oprøret  i  Frankfurt  og  Oprøret  i  Wien,  en  østerrigsk  Officer,  der 
184S  var  gaaet  over  til  den  italienske  Revolution  og  nu  er 
General  i  den  italienske  Hær,  en  Mexikaner,  der  var  dødsdømt  for 
Deltagelse  i  Kampen  mellem  Juarez  og  Maximilian  —  og  jeg  har 
mangen  Gang  været  i  Kredse  af  lutter  politisk  Konservative.  Jeg 
har  i  dette  Foraar  i  samme  Selskab  talt  med  en  Afrika  rejsende, 
der  havde  spist  til  Middag  med  Sultanen  af  Uadai*.  og  med  en 
Mater,   der  vendte  tilbage  fra  Sofia,    hvor  han  havde   malet  den  i 

den  senere  Tid  saa  meget  omtalte  Fyrste  af  Bulgarien.  »Hvad 
var  det  første,  som  Hans  prinselige  Højhed  sagde  til  Dem? c  spurgte 
jeg.  »Han  sagde  c,  lød  Svaret:  »Sie  kommen  aus  Berlin.  Nun,  wie 
sieht  es  aus  bei  Anthon's?c  —  Anthon's  er  et  bekjendt  Danselokale 
hersteds.  —  Man  véd  i  Berlin,  hvad  Bismarck  svarede  Prinsen,  da  han 
efter  Kejserens  Opfordring  indfandt  sig  hos  denne  for  at  spørge,  om 
han  burde  modtage  den  bulgariske  Krone  eller  ikke:  »Es  ist  ja 
immer  Avancement  fur  einen  preussischen  Secondlieutenant 
Nehmen  Sie  es  an;  es  wird  Ihnen  jedenfalls  eine  angenehme  Ertnne- 
rung  sein.t 

De  politiske  Meningsforskjelligheder  udelukke  her  i  Berlin 
ikke  det  selskabelige  Samkvem,  fordi  intet  enkelt  Parti  indbilder 
sig  eller  kan  indbilde  sig  at  have  forpagtet  Dannelsen  end  sige 
Moraliteten. 

Da  her  i  Vinter  stiftedes  en  stor  »Literær  Klub  c,  blev  det 
udtrykkelig  fastslaaet  i  Statuterne,  at  ingen  politisk  Nuance  var 
udelukket.  Naar  Klubben  ligefuldt  har  faaet  en  udpræget  liberal 
Karakter,  beror  dette  blot  paa  de  Liberales  øjeblikkelige  numeriske 
Overlegenhed  i  Hovedstaden,  der  hidtil  bestandig  har  tilhørt  Frem- 
skridtspartiet. Man  har  i  længere  Tid  ønsket  i  Berlin  at  have  en 
Klub,  hvor  Skribenterne,  Malerne,  Politikerne,  Universitetslærerne, 
den  højere  Kjøbmands-  og  Embedsstand  kunde  træffes  paa  nevtral 
Grund.  Man  har  mange  Gange  før  gjort  beslægtede  Forsøg,  men 
de  ere  altid  strandede  paa  manglende  Deltagelse.  Det  beror  efter 
min  Opfattelse  paa,  at  det  berlinske  Selskabsliv  saa  væsenlig  skyl- 
der det  kvindelige  Kjøn  sin  Tiltrækning,  at  man  nødig  giver  en 
Aften  om  Ugen  til  Selskabeligheden,  naar  man  er  vis  paa  at  skulle 
tilbringe  den  med  Mænd  alene.  Det  næste  Hensyn,  som  vanske- 
liggjorde et  saadant  Foretagende,  var  det,  at  Skribenterne  her, 
skjønt  i  Almindelighed  saa  godt  stillede,  at  deres  Vilkaar  i 
Sammenligning  med  deres  Kollegers  i  Skandinavien  maa  betragtes 
som  glimrende,  sky  de  ikke  ringe  Udgifter  til  et  smukt  møbleret 
Klublokale  med  Restavration  og  Tjenerskab  i  Hjærtet  af  Staden. 
Herpaa  blev  der  ved  denne  Lejlighed  raadet  Bod.  Hvad  man 
plejer  at  kalde  la  jeunesse  dorée,  er  her   meget  begjærlig  efter  at 

omgaas  Skribenter  og  Politikere  personlig.  Flere  af  Berlins  rigeste 
unge  Kjøbmænd  bidroge  derfor  strax  saa  rundeligt  til  Klubben,  at 
man  efter  faa  Maaneders  Forløb  har  faaet  et  elegant  Lokale  i 
Byens  Midte.  Man  indbød  først  en  60  af  de  mest  ansete  For- 
fattere, Kjøbmænd,  Politikere,  Skuespillere  osv.  Spielhagen  og 
Hånel  vare  Hovedophavsmænd.  Vi  samledes  nogen  Tid  i  forskjel- 
lige  Lokaler  for  at  træffe  de  foreløbige  Aftaler  og  indviede  Fore- 
tagendet ved  en  festlig  Sammenkomst  i  »Englisches  Haus  c  hvor 
Spielhagen,  Albert  Tråger  o.  fl.  talte.  I  Klubben  kan  man  se 
Paul  Lindau'  spille  Skak  med  den  bekjendte  klerikale  Fører,  Kapel- 
lan Majunke,  hvis  Bekjendtskab  han  i  sin  Tid  gjorde  i  Fængslet 
ved  Plotzensee;  der  savnes  ikke  Repræsentanter  for  den  gamle 
Nationalliberalisme  som  Gneist  eller  for  Fremskridtet  som  Virchow. 
Der  er  Malere  som  Knaus  og  Fagvidenskabsmænd  af  den  Anseelse 
som  den  gamle  Statistiker  Engel.  Man  blev  i  Begyndelsen  i  Klub- 
ben næsten  ikke  forestillet  for  nogen  Mand,  hvis  Navn  ikke  forud 
var  En  bekjendt.  Hvor  længe  det  livlige  Besøg  vil  holde  ud,  er 
et  andet  Spørgsmaal.  Klublivet  ligger  nu  en  Gang  ikke  for  Ber- 
linerne; som  for  Londonnerne. 

Der  savnes  i  Klubben  nogle  enkelte  berømte  Skribenter,  der 
af  forskjellige  personlige  Grunde  have  holdt  sig  tilbage,  som 
Auerbach,  der  ikke  vilde  være  med,  fordi  enkelte  Journalister,  som 
vare  blevne  indballotterede,  vare  ham  stærkt  imod.  Enkelte  be- 
kjendte Journalister  som  Blumenthal  fattes  ogsaa,  men  ikke  af 
anden  Grund  end  den,  at  hvor  Lindau  er,  der  er  Blumenthal  ikke 
og  omvendt.  Den  sidste  var  længe  Paul  Lindaus  Ven  og  en  Tid 
lang  hans  Efterligner,  men  han  har  allerede  for  længere  Tid  siden 
slaaet  fuldstændigt  om  og  fører  i  det  mest  udbredte,  om  end  ikke 
mest  agtede  Berlinerblad  >Tageblatt«  en  uafbrudt  Guerillakrig  imod 
Lindau.  Han  er  en  meget  veludrustet  Journalist  med  et  epigram- 
matisk Vid,  som  er  beslægtet  med  Kontrapartens. 

Den  sidstes  literære  Levnetsløb  er  i  den  seriere  Tid  indtraadt 
i  en  ny  Fase,  idet  han  har  maattet  fratræde  Redaktionen  af  det 
af  ham  selv  grundede  Ugeskrift  »Die  Gegenwartc,  der  ligesom  det 
af  Lindau  stiftede  Maanedsskrift  »Nord  und  Siid«  i  det  sidste  Aar 

har  været  ubetinget  Bismarck'sk.  Aarsagen  er  personlig  og  dobbelt 
For  det  Første  kommer  Grev  Wilhelm  Bismarck  meget  i  Lindau's 
Hus,  for  det  Andet  er  Rudolph  Lindau,  den  fremragende  Novelle- 
forfatter, der  tidligere  var  ansat  ved  Legationerne  i  China,  Japan 
og  Paris,  nu  Gehejmeraad  i  Udenrigsministeriet  og  udøver  stor 
Indflydelse  paa  den  i  politisk  Henseende  indifferente  Broder. 
Lindau  lod  en  Dag  i  Samtale  den  undvigende  Forklaring  falde: 
»Jeg  har  nu  saa  mange  Gange  set,  at  Bismarck  havde  Ret  tilsidst, 
hvor  det  i  Begyndelsen  forekom  mig,  at  han  havde  Uret,  at  jeg 
aldrig  mere  skal  deltage  i  nogen  Opposition  imod  ham.  Hvorfor 
skal  vi  andre  Tyskere  gaa  og  fuske  i  Politik,  som  vi  ikke  forstaa 
os  paa,  naar  vi  er  saa  lykkelige  at  have  En,  der  forstaar  sig  saa 
udmærket  paa  den,  og  som  vi  saa  trygt  kunne  overlade  det  Hele 
tilU 

Naar  man  imidlertid  nu  i  Oppositionspressen  har  betegnet 
Lindau's  Bismarckisme,  som  Aarsagen  til?  at  han  fra  at  være 
Redaktør  af  »Die  Gegenwart«  er  bleven  Korrespondent  til  »Kol- 
nische  Zeitungc,  saa  er  denne  Grund  ikke  den  rette.  Vistnok  har 
denne  Omstændighed  medvirket  til  at  nedbryde  Lindau's  Populari- 
tet som  Redaktør,  men  Abonnentantallet  var  allerede  længe  gaaet 
stærkt  tilbage.  Redaktøren  havde  for  mange  Jern  i  Ilden  og  lod 
Redaktionsarbejdet  besørge  af  Underordnede.  Hans  behændige 
Arbejden  for  Theatret,  der  indbragte  mere  Ære  og  flere  Penge, 
gjorde  ham  ligegyldigere  end  ønskeligt  var.  Vistnok  have  hans 
Stykker  ikke  noget  med  egenlig  Poesi  at  gjøre,  men  sammenligner 
man  dem  med  de  Andres,  Hugo  Biirger's  og  Konsorters,  saa  have 
de  altid  et  relativt  Værd,  og  de  have  trængt  igjennem,  især  fordi 
de  stadigt  blive  opførte  paa  Berlins  kongelige  Scene.  Dette  kunde 
imidlertid  ikke  ske,  uden  at  Lindau  i  sin  Skuespilkritik  tog  et 
stadigt  Hensyn  til  dette  Theaters  Direktion,  og  derfor  var  der  i 
hans  Kritik  altid  et  vist  Punkt,  hvor  han  ophørte  at  skrive  for 
Publikum  og  udelukkende  skrev  for  Hr.  von  Hulsen.  Nu  har 
Lindau  »Nord  und  Sudc  tilbage,  vistnok  det  mest  underholdende 
af  de  fornemmere  Maanedsskrifter.     Det  er  meget  udbredt. 

De  folkelige  Tidsskrifter  som  »Die  Gartenlaube«  og  »Ueber 
Land  und  Meer«  have  et  uhyre  Antal  Abonnenter;  »Gartenlaube« 
skal  nu  have  en  halv  Million.  Af  de  strængere  er  vedblivende  det 
for  Tiden  af  Spielhagen  redigerede  gamle  »Westermanns  Monats- 
hefte«  det,  som  har  det  største  Antal  Subskribenter  (ca.  17000)  og 
»Deutsche  Rundschau«  det,  som  har  det  fineste  Publikum  og  i 
literær  Henseende  indtager  den  ubetinget  første  Rang.  »Wester- 
manns Monatshefte«  er  populærere,  »Deutsche  Rundschau«  med  ca. 
9000  Abonnenter  mere  videnskabeligt  og  kræver  flere  Forudsæt- 
ninger hos  sine  Læsere.  »Nord  und  Siid«  har  omtrent  halvt 
saa  mange  Abonnenter  som  »Rundschau«.  Det  fjerde  Maaneds- 
skrift  »Deutsche  Revue«,  som  den  franske  Minister  Barthélémy 
St.  Hilaire  forunderligt  nok  —  vel  paa  Grund  af  Forvexling 
med  »Deutsche  Rundschau«  —  har  valgt  til  Offenliggjørelsen  af 
sine  imbecile  Taksigelser  til  Bismarck,  holdes  næppe  af  n  00 
Mennesker.     De  blive  med  Aarene  alle  mere  konservative. 

27de  Juni  1881. 

Hvor  et  Uvejr  gjør  godt!  I  Dag  var  det  30  Grader  Celsius  i 
Skyggen,  Menneskene  gispede,  Asfalten  brændte,  de  lyse  Huse 
blændede,  og  man  aandede  kun  Sand;  nu  flammer  Himlen,  Regnen 
styrter  ned,  og  det  tørstige  Berlinersand  drikker,  drikker  som  haa- 
bede  det  at  føle  sig  læsket  for  en  hel  Times  Tid.  I  London 
Taagen,  i  Kjøbenhavn  Blæsten,  i  Berlin  Sandet;  hver  Stad  har 
sin  Landeplage  som  hvert  Land  har  sin:  Danmark  Vrøvlet,  Eng- 
land Søndagene,  Tyskland  Militarismen.  Hvor  et  Uvejr  vilde  gjøre 
godt! 

Jeg  optegnede  forleden,  hvorledes  den  militære  Aand  har  ind- 
sneget sig  i  de  højere  Embedskredse,  hvorledes  selv  Damer  rejse 

sig,  naar  Ministeren  træder  ind.    Et  endnu  mere  slaaende  Exempel 

27* 

paa  Militarismens  stedse  stigende  Udbredelse  og  dens  langsomme 
Omdannen  af  Folkets  Grundkarakter,  har  man  i  dens  Prægen  af 
Studenterlivet.  Jeg  sigter  ikke  til,  at  enhver  Student,  der  træder 
ind  i  et  Corps  (udtal  Kor)  eller  en  Verbindung  overhovedet  under- 
kaster sig  en  fuldstændig  militær  Disciplin.  Thi  saa  besynderligt 
det  end  er,  at  Ynglinge,  der  lige  ere  undslupne  fra  Skoletugten, 
ikke  raste,  før  de  have  givet  sig  ind  under  en  endnu  langt  nid- 
kjærere  og  smaaligere  Disciplin,  der  regulerer  endog  deres  Drikke- 
gilder, saa  har  dette  Forhold  dog  gammel  Hævd  paa  sig.  Men 
jeg  sigter  til  Duellernes  stedse  større  Hyppighed  og  stedse  mere 
morderiske  Karakter. 

Man  gjør  sig  i  Reglen  udenfor  Tyskland  en  ganske  urigtig 
Forestilling  om  de  tyske  Studenterdueller.  For  det  første  om 
deres  Anledning.  Man  tror  (som  det  hedder  hos  Taine)  at  Stu- 
denten duellerer  »én  Gang  i  Anledning  af  en  Opvartningspige, 
imod  hvem  en  af  Kammeraterne  har  ladet  det  mangle  paa  Respekt, 
en  anden  Gang  for  at  forsvare  de  medfødte  Ideer  mod  en  Tvivler, 
en  tredje  Gang  i  Anledning  af  det  Subjektiv- Objektive  og  Spørgs- 
maalet  om  Guds  Personlighed. c  Hvis  disse  Løjer  nogen  Sinde  — 
hvad  jeg  tvivler  om  —  have  svaret  til  en  Virkelighed,  saa  maa 
det  være  40  Aar  siden.  Studenterne  slaas  aldrig  af  sentimentale, 
filosofiske  eller  lignende  Grunde.  De  slaas  af  Brutalitet,  af  Kamp- 
lyst, paa  Grund  af  en  i  den  Grad  kilden  Æresfølelse,  at  den,  der 
under  Elisabeth  i  England  eller  under  Richelieu  i  Frankrig  affødte 
de  uophørlige  Dueller,  ikke  var  mere  vidtdreven.  Man  udfordrer, 
fordi  man  føler  sig  fornærmet,  men  Fornærmelsen  bestaar  i  den 
ubetydeligste  Berøring  i  Forbigaaende,  i  et  Blik,  der  anses  for 
krænkende,  i  et  Ord,  som  kun  den,  der  har  den  formelle  Æres- 
lovbog  uafladelig  for  Øje,  kan  tage  ilde  op.  Corpsstudenterne 
søge  en  Anledning  til  at  slaas,  de  løbe  hinanden  paa  Ærmet  for 
at  faa  en  Duel  paa  Halsen,  ja  der  fortælles  i  de  mindre  Universi- 
tetsbyer om  Tider,  da  Stilen  var  den  at  raabe  til  hinanden  over 
Gaden  fra  ét  Fortoug  til  det  andet?  »Hvorfor  løber  De  mig  paa 
Ærmet?  Det  er  Tuschc  (Det  vil  sige  Fornærmelse,  som  kun  kanf 
sones    ved   Duel).     Saaledes    ser    man,    at    Studenterduellerne    ude- 

lukkende  udspringe  af  de  samme  Bevæggrunde  som  de  gamle 
Nordboers  idelige  Tvekampe,  en  overstrømmende  ungdommelig 
Kraftfølelse,  forenet  med  Raahed  i  Sæder  og  Forfinelse  af  Æres- 
begrebet. Man  slaas  for  Ærens  Skyld  og  saa  —  for  den  For- 
nøjelse at  slaas. 

Man  nærer  videre  i  Danmark  en  ganske  urigtig  Forestilling 
om  disse  Duellers  Alvorlighed  og  Farlighed.  Man  taler  altid,  som 
om  de  Paagjældende  ikke  gjorde  hinanden  nogen  virkelig  Skade, 
som  endte  Duellen  med  en  Rift  i  Kinden,  og  naar  rejsende  Danske 
komme  til  Berlin  eller  Hejdelberg  og  se  Studenter  gaa  om  med 
Skrammer  og  Plastre  paa  Kinderne,  saa  se  de  deri  en  Bestyrkelse 
af  deres  Mening  om  Duellernes  Ufarlighed  og  Barnagtighed. 

Men  disse  Skrammer,  som  man  ved  hvert  Skridt  ser,  skyldes 
ikke  egentlige  Dueller,  men  en  ufarligere  Mensur.  Ved  Mensuren 
forstaas  den  stadige  Huggeøvelse,  i  hvilken  ethvert  Corps 
og  enhver  Verbindung  holder  sine  Medlemmer.  For  stadig  at 
holde  Corpsbrødrene  i  Aande,  for  at  sikre  sig,  at  de  altid,  til  et- 
hvert givet  Øjeblik  er  i  Stand  til  at  staa  modigt  overfor  en  dragen 
Klinge,  beordres  de  af  deres  Seniorer  til  at  møde  snart  denne, 
snart  hin  paa  Mensuren.  Her  træffes  da  visse  Forsigtighedsregler, 
Øjnene  forsynes  med  Briller,  Pulsaarerne  sikres,  Huggerten  er  kun 
skjærpet  nogle  faa  Tommer.  Man  kan  paa  Mensuren  give  hinanden 
dybe  Ar,  flænge  hinandens  Ansigter  efter  størst  mulig  Maalestok; 
men  man  vil  ikke  gjøre  hinanden  nogen  alvorlig  Skade, 
først  og  fremmest  fordi  de  to  kjæmpende  Parter  ikke  have  det 
ringeste  udestaaende  med  hinanden,  men  kjæmpe  efter  Ordre. 

Anderledes  forholder  det  sig  ved  egentlige  Dueller.  Skjøndt  ogsaa 
disse  stadig  udfægtes  med  Sabler,  aldrig  med  de  farligere  Kaarder, 
(Hug  ikke  Stød)  ere  Dueller  med  dødelig  Udgang  saare  hyppige.  End 
hyppigere  ere  saadanne,  hvor  den  ene  af  Parterne  faar  Næsen  af- 
hugget —  et  meget  hyppigt  Saar,  —  eller  modtager  et  Hug,  der 
trænger  igjennem  Hjærneskallen.  For  halvhundrede  Aar  siden 
udkjæmpedes  Duellerne  —  naar  ingen  virkelig  dyb  Ærekrænkelse 
forelaa  —  under  Iagttagelse  af  visse  Forsigtighedsregler,  man 
stræbte  at  beskytte  Øjnene  f.  Ex.*,  nu  er  alt  Sligt  afskaffet  og  for- 

agtet  som  Kvindagtighed.  Som  Kvindagtighed  ringeagtes  det  der- 
næst at  lade  sig  forbinde  lige  strax  eller  at  iagttage  Lægens  For- 
skrifter. Den  Saarede  bør  drikke  med  Kammeraterne,  bør  ikke 
kny,  naar  hans  Næse  bliver  syet  paa,  eller  hans  Kinder  syet  sam- 
men, bør  tage  det  humoristisk,  hvis  en  Hund  —  hvad  undertiden 
sker  —  snapper  Næsetippen  og  løber  af  med  den.  Det  er  de 
oldnordiske  Synsmaader,  der  i  hele  deres  Vildhed  gaar  igjen.  Og 
de  holdes  oppe  ved  Samfunds-  ja  ved  Familiebetragtningen.  Man 
taler  om  Saar  som  om  de  største  Bagateller.  Jeg  har  hørt  en 
Moder  sige  til  sin  Søn:  »Du  skulde  lade  din  Kind  sprætte  op 
paany,  den  er  saa  daarlig  syet  sammen,  det  ser  ud,  som  om  Huden 
var  voxet  fast  paa  Kindbenet«,  og  jeg  kjender  Vidner  til  den 
Scene,  at  en  Søn  blev  baaret  ind  i  Huset  med  et  Hug,  der  var 
trængt  ind  i  Hjærneskallen,  saa  Splinter  havde  maatte  tages  ud, 
og  at  Moderen  —  Datter  af  en  preussisk  General  —  som  iøvrigt 
tilbad  denne  sin  eneste  Søn,  ganske  roligt  sagde:  »Det  er  Skade, 
Heinrich,  for  nu  frygter  jeg  for,  at  de  ikke  tager  dig  til  Soldat, 
og  det  vilde  være  mig  et  haardt  Stød.« 

Hvor  slemt  skamferede  de  unge  Menneskers  Ansigter  end 
imidlertid  ere,  saa  voxe  dog  Arrene  hurtigt  ud;  efter  ti  Aars 
Forløb  er  kun  svage  Spor  tilbage,  og  efter  tyve  Aars  kunne  de 
ikke  mere  ses.  Pistoldueller  finde  hyppigst  Sted  mellem  Office- 
rerne, og  naar  de  vælge  Pistolen  til  Vaaben,  er  det  nærmest  af  en 
Art  Dovenskab;  de  gide  ikke  være  over  at  holde  sig  i  Øvelse 
med  Sabelfægtning,  og  de  fleste  af  dem  staa  i  denne  Kunst  langt 
tilbage  for  Studenterne.  Maaske  er  dette  Skyld  i  at  Dueller 
mellem  Officerer  og  Civile  ofte  faa  et  ugunstigt  Udfald  for  de 
første.  Saaledes  faldt  to  Officerer  i  Duel  med  jødiske  Studenter, 
hvem  de  havde  fornærmet,  mens  disse  aftjente  deres  Værnepligt, 
og  som  udfordrede  dem  Dagen  efter  at  de  vare  traadte  ud  af 
Tjenesten.  Officererne  vægrede  sig  først  ved  at  duellere  med 
Underordnede,  men  Æresretten  bestemte,  at  de  skulde  slaas. 

Disse  Æresretter  svare  for  Officerernes  Vedkommende  til  hvad 
Corps'ernes  Seniorater  *  ere  for  Studenterne:  men  i  alle  Tilfælde, 
hvor  Afgjørelsen  er  tvivlsom,   forelægges  denne   for  Kejseren   selv. 

Der  forekom  nylig  en  Begivenhed,  som  illustrerer  det  Begreb  af 
Standsære  i  Modsætning  til  almenmenneskelig  Æresfølelse,  der  under- 
tiden lægges  til  Grund.  Der  sad  fem  Officerer  i  et  Telt:  en  Under- 
officer traadte  ind  for  at  overbringe  den  ene  en  Melding,  blev  hef- 
tig dadlet  af  en  eller  anden  Grund,  svarte  og  modtog  et  Slag  i 
Ansigtet.  Underofficeren  indgav  Klage,  men  Officeren  nægtede  at 
have  slaaet  ham;  af  de  fire  andre  Officerer,  der  sad  i  Teltet,  vid- 
nede de  tre,  at  Underofficeren  intet  Slag  havde  modtaget;  den 
fjerde  derimod,  en  Ven  af  en  af  mine  Bekjendte,  følte  sig  forplig- 
tet til  uden  Hensyn  til  kammeratlige  Følelser  at  sige  Sandheden 
og  afgav  det  Vidnesbyrd,  at  han  havde  set  Slaget.  Følgen  var, 
at  de  fire  andre  Officerer  udfordrede  ham.  Han  nægtede  at  ind- 
lade sig  paa  en  for  ham  saa  udsigtsløs  Række  af  Dueller,  tilmed 
da  han  ikke  havde  havt  nogen  fornærmende  Hensigt.  Sagen  kom 
for  Æresretten,  og  fra  den  for  Kejseren,  der  bestemte,  at  Officeren 
maatte  slaas.  I  den  første  Duel  saarede  han  sin  Modstander,  i 
den  anden  faldt  han. 

De  gamle  Beskyldninger  mod  den  tyske  Officersstand  for 
junkeragtigt  Hovmod,  for  Brutalitet  mod  Borgerne  holde  vel  ikke 
mere  Stik ;  men  ikke  desmindre  have  Officersstandens  Dyder  lige  saa 
fuldt  som  dens  Fejl  bevirket,  at  den  danner  en  særegen,  og  det 
den  ubetinget  højeste  Kaste  i  det  tyske  Samfund. 

Man  ser  det  ved  første  Blik;  man  ser  det,  blot  et  Regiment 
marscherer  gjennem  Gaderne;  det  gaar  aldrig  af  Vejen,  det  ind- 
snævrer aldrig  sine  Rækker;  Alt  maa  vige  til  Side  og  holde  stille 
paa  dets  Vej,  selv  naar  det  gaar  ad  de  mest  befærdede  Gader. 
Ja  findes  der  endog  dybe  Mellemrum  mellem  Rækkerne,  som  naar 
f.  Ex.  et  Batteri  drager  forbi,  tilstedes  det  ikke,  at  Nogen  benyt- 
ter sig  af  disse  og  gaar  over  Gaden. 

Er  allerede  Soldaten  som  Soldat  privilegeret,  saa  er  Officeren 
det  end  mere.  Hans  Stilling  aabner  ham  overalt  Adgang  og 
giver  ham,  ogsaa  overfor  andre  end  sine  direkte  Underordnede,  en 
Myndighed,  der  stiltiende  indrømmes  ham.  Er  f.  Ex.  en  Gade  af- 
spærret for  Alle,  der  ikke  have  Kort  —  som  nylig  i  Anledning  af 
Prinsessens  Formæling  —  saa  viser  Politiet  dog  aldrig  en  Officer 

tilbage.  Han  er  stiltiende  undtaget  fra  Regelen.  Det  er  Skik, 
at  naar  Officererne  tage  sig  deres  daglige  Ridetur  i  Thiergarten, 
saa  venter  deres  Oppasser  (Bursch)  for  at  tage  mod  Hesten  paa 
det  Sted,  hvorfra  de  red  ud.  I  Gaar  saa  jeg  en  Officer  komme 
tilbage  fra  sit  Ridt,  han  søgte  med  Øjnene  sin  Bursch,  der  ikke 
var  paa  Pletten,  og  vinkede,  da  han  ikke  saa  ham,  med  Hovedet 
hen,  hvor  en  Række  Droschker  af  første  Klasse  holdt.  Kuskene, 
der  dog  næsten  alle  selv  besidde  deres  Vogne,  forlod  dem  strax; 
den,  der  kom  først,  holdt  Officerens  Hest  i  nogle  Minutter,  indtil 
Officersoppasseren  kom  løbende.  Jeg  iagttog  den  lille  Scene  meget 
nøje.  Officeren  sagde  ikke  en  Stavelse  til  Kusken,  saa'  end  ikke 
paa  ham,  sagde  ikke  Tak,  gav  ham  end  mindre  en  Drikkeskilling, 
som  dog  enhver  Civil,  der  modtog  en  saadan  Tjeneste,  vilde  have 
gjort,  især  i  denne  By,  hvor  man  aldrig  drikker  en  Kop  The  hos 
en  Bekjendt  uden  at  give  Pigen  eller  Tjeneren,  der  følger  En  til 
Døren,  Drikkepenge;  men  den  tyske  Officer  betragter  overhovedet 
den  menige  Mand  som  han  betragter  sine  Rekrutter  og  Soldater, 
der  heller  ingen  Drikkepenge  faar.  Naar  Officersfamilien  skal 
flytte,  lader  Husets  Herre  simpelthen  nogle  Mand  af  Kompagniet 
flytte  hele  Bohavet  for  ham  istedenfor  at  give  Penge  ud  til  en 
Flyttevogn,  og  hele  Regimentsmusiken  spiller  uden  en  Skillings 
Vederlag  under  Kaptejnens  Frues  Vinduer  paa  hendes  Fødsels- 
dag.    De  faa  et  Glas  01  derfor. 

Have  Officererne  forholdsvis  end  kun  ringe  Løn,  saa  nyde  de 
Privilegier,  der  forhøje  den.  De  betale  kun  Skat  til  Staten  ikke 
til  Staden,  de  faa  Vin  og  andet  fra  Officers-Kasinoet  langt  billigere 
end  Andre  kunne  kjøbe  det.  De  ere  forpligtede  til  aldrig  at  vise 
sig  offenligt  eller  i  Selskab  anderledes  end  i  Uniform  med  Sabel, 
men  man  ser  igjennem  Fingre  med,  at  de  yngre  og  fattigere  nu 
og  da  gaa  civilklædte  i  et  Theater,  hvor  de  ikke  kunne  betale  den 
dyreste  Plads;  thi  de  vilde  ikke  i  Uniform  kunne  vise  sig  paa  en 
Staaplads  hos  Kroll.  Man  ser  imidlertid  kun  yderst  sjældent  en  civil- 
klædt Officer,  og  man  ser  aldrig  en  civilklædt  Prins.  Fra  Kejse- 
ren af,  »den  øverste  Krigsherre«  til  den  mindste  tyske  souveræne 
eller  ikke  souveræne  Fyrste,   vise  de  fyrstelige  Personer   sig  kun  i 

Uniform.  De  er  Feltmarschaller  eller  Generaler,  Oberster,  Majorer, 
Kaptejner  og  Løjtnanter  i  Hobetal,  men  Officerer  ere  de  alle,  og 
sætte  deres  Ære  deri. 

Jeg  tror,  at  saaledes  som  det  tyske  Monarki  er  beskaffent, 
holdes  det  sammen  og  maa  det  holdes  sammen  af  denne  Aand. 
Den  gamle  Kejser  er  konsekvent,  han  betragter  sig  endnu  og  har 
altid  betragtet  sig  som  Militærkejser.  Jeg  har  fortalt,  at  da  man 
søgte  hans  Samtykke  til  at  rejse  Statuer  af  Brødrene  Humboldt 
foran  Universitetet,  svarede  han:  »Men  ikke  saa  store  som  de  af 
mine  Generalerc  [Bliicher,  York  osv.],  ligeledes,  at  da  Goethe's 
Statue  blev  afsløret  ifjor,  mente  Kejseren  ikke,  at  det  stem- 
mede med  hans  Stilling  officielt  at  overvære  Afsløringen  af  en 
Statue  for  en  Mand,  der  ikke  engang  havde  været  General.  Saa 
besynderlig  Sligt  klinger  —  det  lyder  i  visse  Maader  som  fortaltes 
det  om  Frederik  den  Stores  Fader  —  saa  er  dog  denne  Syns- 
maade  den,  som  har  skabt  det  tyske  Kejserdømmes  Storhed. 
Herpaa  hviler  den,  hermed  staar  og  falder  den.  Hvis  Kronprinsen, 
som  det  menes,  i  sine  Anskuelser  nærmer  sig  mere  til  den  borger- 
lige Liberalisme,  og  hvis  han  og  hans  engelske  Gemalinde,  hvad 
iøvrigt  er  lidet  sandsynligt,  paa  Tronen  ville  fastholde  den  Stats- 
opfattelse, de  for  Tiden  nærmest  synes  at  hylde,  saa  turde  dette 
blive  skæbnesvangert  for  det  store  Monarki,  blive  le  commence- 
ment  de  la  fin.  Naar  man  hører,  at  Kejser  Wilhelm,  der 
holdt  sig  *  tilbage  ved  Afsløringen  af  Goethes's  Statue,  indfandt 
sig  ved  Afsløringen  af  Wrangels,  den  gamle  bestøvlede  Hankats, 
der  altid  løb  om  med  Bonbons  i  Lommerne  og  den  berlinske 
Gadeungdom  efter  sig,  og  som  kun  var  mærkelig  ved  sine  90  Aar 
og  sit  utroligt  naive  og  ugrammatikalske  Tysk  —  saa  er  det  al- 
menmenneskelig talt  meget  stødende;  men  fra  det  tyske  Militær- 
monarki's  Standpunkt  er  det  logisk.  Goethe  gjorde  sin  Søn 
ulykkelig  og  ringeagtet  af  dennes  Kammerater  ved  at  forbyde  og 
forhindre  hans  Deltagelse  i  Felttoget  mod  Napoleon.  Men  denne 
gamle  Wrangel,  der  var  en  Hugaf,  ingen  Hærfører,  havde  den  Aand  i 
sig,  der  har  gjort  Preussen  stort.  Da  hans  Søn,  en  ung  Officer,  let- 
sindigt havde  gjort  Gjæld,  tilsidst  havde  skrevet  sin  Faders  Navn  under 

en  Vexel  og  i  sin  Fortvivlelse  gik  til  denne  og  bad  om  Hjælp, 
svarede  den  Gamle:  »Du  har  baaret  Dig  æreløst  ad;  jeg  betragter 
dig  ikke  mere  som  min  Sønc  Da  Sønnen  videre  spurgte,  hvad 
han  skulde  gribe  til,  lød  Svaret:  »Du  har  dine  Pistoler«.  Sønnen 
gik  hjem  og  skød  sig.  Saadan  som  det  tyske  Monarki  er  ind- 
rettet, har  faktisk  den  gamle  Wrangels  Aand  bidraget  mere  end 
Goethes  til  at  tømre  det  sammen  og  give  det  sin  ejendommelige 
Atmosfære.  Der  hviler  en  jærnfarvet  Himmel  derover.  —  Hvor  et 
Uvejr  vilde  gjøre  godtl 

II.  Juli  1881 

I  denne  Uge  beløb  efter  den  officielle  Bekjendtgjørelse  Berlins 
Befolkning  sig  til  1,136,378  Personer,  ikke  medregnet  Avtomaten 
King-Fu,  denne  misundelsesværdige  Medborger,  om  hvem  det  paa 
Plakaterne  hedder: 

»King-Fu  véd  alt,  kan  alt,  gjætter  alt,  kjender  alt  og  er  selv 
en  uløst  og  uløselig  Gaade.« 

Hvem  der  var  i  hans  Sted  1  Og  saa  tider  han  ikke  en  Gang  af 
Støvet  og  Varmen  og  Myggene  1 

Men  naar  jeg  ser  dette  høje  Tal  paa  de  øvrige,  mindre  al- 
mægtige og  alvidende  og  gaadefulde  Berlinere,  saa  kan  jeg  ikke 
lade  være  at  hengive  mig  til  alle  Slags  Gisninger  og  Drømme  der- 
over. Der  er  nu  først  Millionen.  Den  lever  selvfølgelig  det  rene 
Trælleliv,  i  den  daglige,  stadige  Kamp  for  Brødet,  det  er  den 
store  Navnløse,  som  frembringer  Værdierne  og  slaar  Slagene,  men 
som  akkurat  holder  sig  lige  over  Suite-Niveauet;  de  næste  100,000 
leve  en  Smule  sorgløsere  om  end  i  daglig  Kamp  for  det  spar- 
somme Udkomme,  og  der  bliver  kun  de  36,378  tilbage  (selv  dette 
er  altfor  højt  regnet)  med  3000  Mark  og  derover  om  Aaret,  der 
overhovedet  have  Tid  til  at  tænke  og  kunne  drømme  om  Avance- 

ment  i  det  bestaaende  Samfund,  fordi  de  ingen  andre  Sorger  have 
end  den  finere  Næringssorg  og  den  Smule  Sygdomme,  Forkrøblet- 
hed,  Tandpine,  Afsind,  Alderdom,  Savn  af  kjære  og  Piagethed  af 
ukjære  Personer,  som  i  Forening  med  Afhængighed  og  Værnepligt 
udgjøre  Livets  Kryderi.  Alle  sammen  ere  vi  uriderkastede  »den 
lille  Belejringstilstand«,  og  alle  sammen  ere  vi  underkastede  Socialist- 
loven, men  den  første  generer  kun  Selvmorderne,  der  arresteres 
paa  ensomme  Steder  med  deres  Revolver  i  Haanden  for  ulovlig 
Bæren  af  Vaaben,  og  den  anden  træffer  jo  kun  Millionen,  og 
generer  derfor  slet  ikke  Bourgeoisiet  og  end  mindre  Aristokratiet. 
Rigsdagsmajoriteten,  der  efter  en  længere  koket  Vægring  bevilligede 
denne  Lov,  var  jo  saa  elskværdig  at  forudsætte  dens  *  loyale«  Ud- 
øvelse —  den  loyale  Udøvelse  af  en  Lov,  der  stillede  et  ubegræn- 
set og  udefineret  Antal  Medborgere  udenfor  Loven  —  og  har  selv 
været  saa  loyal  at  lovprise  den  afgangne  Minister  Eulenburg  for 
den  telegante«  Maade,  hvorpaa  han  havde  bragt  Loven  i  Anven- 
delse og  Socialisterne  til  Tavshed.  Det  var  i  Virkeligheden  umuligt 
at  strangulere  elegantere.  Ellers  er  en  saadan  Operation  jo  gjerne 
ledsaget  af  Skrig  og  Skandaler  —  man  tænke  blot  paa  den  klat- 
fingrede  Frolow  i  Petersburg  —  her  er  det  gaaet  tyst  og  glat 
altsammen.  Maaske  var  det  dog  en  Smule  overdrevent,  da  den 
unge  Grev  Wilhelm  Bismarck  nylig  i  sin  Tale  mod  Fremskridts- 
partiet gjorde  gjældende,  at  Socialistloven,  mod  hvilken  der  var 
skraalet  saa  meget,  føltes  mindre  trykkende  end  den  nye  Hunde- 
lov, der  (i  Anledning  af  Hundegalskaben)  paabyder  alle  Hundes 
Indespærring.  Den  unge  Junker  tænkte  øjensynlig  kun  paa  den 
Gene,  det  voldte  hans  Hunde  at  have  Stuearrest  og  ham  selv  at 
maatte  føre  dem  om  ved  Line  —  i  Sammenligning  med  det  ringe 
Bryderi,  Socialistloven  gav  ham.  Men  karakteristisk  er  det,  at 
man  i  disse  Dage  har  kunnet  udvise  50  rolige  Familier  af  Leipzig, 
Familier,  som  for  største  Delen  først  vare  blevne  udviste  fra  Berlin, 
udvise  Rigsdagsmænd,  ja  udvise  en  af  Rigsdagens  første  Kapacite- 
ter som  Bebel  og  tilintetgjøre  ham  økonomisk  ved  at  lukke  hans 
store  Drejerværksted,  uden  at  i  dette  disciplinerede  Land  nogen 
Hane  har  galet  deraf. 

Og«  man  vilde  tage  meget  fejl,    i    Fald    man   troede,    at    der 
rundt  om  i  Bourgeoisiet   fandtes   en  hel  Del   Indignation  over   det 
skete.     Langtfra.     Det  rører"  ikke  Bourgeoisiet.     For  det  er  Socia- 
listerne o:   4de  Stand  ikke  en  anden  Klasse,  men   en  anden  Race, 
Zulukaffere,   Hottentotter.     Klassekrigen  har  hos  de  begunstigede 
Stænder  fortrængt  enhver  Følelse  af  menneskelig  Solidaritet  mellem 
Samfundets  forskjellige  Lag.     Af  de   tre  Ord,    som    udgjorde   den 
franske   Revolutions    navnkundige   Løsen,    har    »Ligheden«    aldrig 
været  synderlig    klart  defineret  eller  ligget   Bourgeoisiet  synderlig 
paa  Hjærte.     I  Grunden  betød  den  kun,  at  »Banen   var  aaben    for 
Talenterne«,  det  vil  sige,   at  Borgerstanden  fra  nu  af  skulde  kunne 
have  de  Embeder  og  Stillinger,    som   hidtil    havde   været    Adelen 
alene  forbeholdt.     Det  var  jo  klart,    at   lige  rige,    lige  højtstillede, 
lige    begavede    kunde    vi    ikke   alle  være  eller  blive.     Saa   enedes 
man   da  sluttelig   om  at  definere   »Ligheden«    ved   den  tomme   og 
hykkclske  Formel  »Lighed  for  Loven«,    det  vil,    som    ovenfor   an- 
tydet, sige:    Lighed   for  de  Love,    som   de  Velhavende  gav  for  de 
Fattige  og  iMænd  for  Kvinder.    Jeg  vil  ikke  tale  om  at  Retfærdig- 
heds-Idealet maatte  være  en  efter  Individualiteternes  Forskjellighed  af- 
passet, gjennemført  Ulighed  overfor  Loven.  Men  selv  hin  »Lighed  for 
Loven*,  der  aldrig  i  noget  Land  har  været  haandhævet  i  Praxis,  men 
;iltid  har  været  forstaaet  saaledes,  at  naar  Grev  H.  H.  begik  Ukorrekt- 
heder, blev  han  opfordrettil  at  rejse  udenlands,  men  naar  Fabrikarbejder 
N    N.  begik  Tyveri,  saa  kom  han  i  Forbedringshuset,   selv  denne 
w\U:  theoretiske  Rest    af  Lighed    for  Loven    har  man   i  Tyskland 
med   det   hele   nationalliberale  Partis  Hjælp   ophævet  ved  en  Lov, 
tUr  fastsætter  de  haardeste  Straffe  for  dem,  der  ikke  have  begaaet 
unyv.n  som  helst  strafværdig  Handling. 

For  Bebel,  som  er  Arbejderpartiets  bedste  Mand,  vil  dette 
md'ilf-  være  et  haardt  Slag.  En  af  mine  Bekjendte,  en  forhen- 
væirnde  preussisk  Dommer,  der  i  1848  opgav  sit  Dommerembede 
oj;  mm  il  væbnet  I  laand  deltog  i  Revolutionen,  en  Mand,  som  længe  har 
niddet  fængslet,  men  som  nu  er  en  fremragende  og  meget  vel- 
iliiiiniiltt  Advokat  i  Konigsberg,  hører  til  Bebels  Omgangsvenner 
tø  meddelte   mig   for  et  Par  Uger   siden    en  Samtale    med    denne. 

Han  var  den  Gang  ikke  nedslaaet,  men  tilstod  dog  Vennen,  at 
Udvandringen  til  Amerika  af  saa  mange  Udviste,  der  alle  hørte 
til  Partiets  mest  overbeviste  og  energiske  Mænd,  og  af  saa  mange 
livskraftige  og  handlekraftige  Arbejderfamilier  var  en  stor  Svæk- 
kelse for  Partiet.  Hvor  skal  han  selv  nu  vende  sig  hen?  Han  risi- 
kerer at  blive  udvist  fra  enhver  ny  By,  i  hvilken  han  bosætter  sig 
og  forsøger  at  grunde  sin  Forretning  paa  ny. 

Det  kan  ikke  undre,  at  Utilfredsheden  gjærer  dybt  nede  i 
Samfundets  laveste  Lag.  Og  det  kan  endnu  mindre  undre,  at 
man  i  de  højeste  Kredse  har  været  betænkt  paa  at  aabne  den  en 
Ventil.  Denne  Ventil  er  den  antisemitiske  Agitation  her  akkurat 
som  i  Rusland.  I  Rusland  have  de  ledende  Klasser  i  deres  Skræk 
for  Nihilismen  med  Held  forsøgt  at  benytte  sig  af  Jødehadet  til  at 
give  de  nedbrydende  Kræfter  en  afvigende  Retning.  Over- 
faldet paa  den  jødiske  Befolkning  i  Kiew  var  ikke  blot  tolereret, 
men  sat  i  Scene  fra  oven  af;  alle  Avtoriteterne  vare  i  denne  By 
Uger  i  Forvejen  underrettede  om,  hvad  der  var  i  Gjære,  og  vare 
anraabte  om  at  yde  Bistand  —  Plakater  paa  Gadehjørnerne  viste 
desuden  tydelig  nok,  hvad  der  forestod  —  men  man  rørte  sig 
ikke,  skjøndt  man  i  Kiew,  som  er  en  af  Ruslands  stærkeste  Fæst- 
ninger, og  af  hvis  116,000  Indbyggere  mere  end  20,000  er  Garni- 
son, i  5  Minnter  kunde  have  forhindret  det  hele.  I  Tyskland  har 
man  i  de  tilsvarende  Kredse  ikke  havt  noget  imod  at  benytte  Bevægel- 
sen mod  Jøderne  paa  samme  Maade.  Den  opstod  fra  først  af  paa  to 
Punkter:  som  det  reaktionære  Kreuzzeitungspartis  Polemik  mod 
Bismarck  for  i  Forening  med  Jøderne  (Bleichroder  og  nogle  andre 
store  Bankierer)  at  søge  uværdig  Berigelse  ved  Børsspekulationer, 
og  som  Hofpræstepartiets  kristelig-socialistiske  Agitation  mod  Jø- 
derne som  Liberale  og  Fremskridtsmænd.  Bevægelsen  fandt  Til- 
slutning i  de  højeste  Kredse,  fordi  Adelen  i  de  østlige  Provinser, 
hvor  der  ingen  Borgerstand  gives,  og  hvor  Jøderne  faktisk  er  det 
eneste  økonomiske  Element,  efterhaanden  ved  sin  Uforstand,  sit 
skjødesløse  og  slette  Agerbrug,  sit  letsindige  Hang  til  at  rejse 
Penge  for  enhver  Pris,  var  kommen  ganske  i  Jødernes  Hænder. 
Nu  saa  man  i   visse  Regeringskontorer,    at    denne    Bevægelse,    der 

fra  først  af  havde  hævet  sig  med  Bagvaskelser  mod  Bismarck  selv, 
lod  sig  bruge  som  Vaaben  i  én  Henseende,  som  Ventil  i  en  anden. 
Som  Vaaben,  for  saa  vidt  man  ved  den  kunde  fortrænge  jødiske 
Deputerede  fra  Rigsdagen }  som  Ventil,  for  saa  vidt  det  kunde 
lykkes  at  lede  Almuens  og  Arbejderklassens  kogende  Misfor- 
nøjelse og  tilbagetrængte  Forbitrelse  ud  over  Jøderne  som 
Ofre.  Derfor  have  de  offenlige  Anklagere  faaet  Vink  om  ikke 
at  lægge  Sag  an  mod  »Die  Wahrheitc  og  de  øvrige  mod 
Jøderne  rettede  Pøbelorganer,  skjønt  de  hver  Uge  have  bragt 
saadanne  Løgne  og  Bagvaskelser,  at  Redaktørerne  uden  denne 
Konnivens  allesammen  vilde  sidde  i  Fængsel  paa  ubestemt 
Tid.  Der  er  heller  ikke  Tale  om,  at  denne  Tilstand  ophører, 
før  de  almindelige  Rigsdagsvalg,  der  forestaa,  ere  forbi.  Og  dog 
er  i  Tyskland  —  til  Forskjel  fra  i  Rusland  —  alle  disse  Makina- 
tioner strandede,  og  strandede  paa  en  enkelt,  af  Magthaverne 
uforudset  Omstændighed:  Arbejderklassens  høje  Dannelsestrin  og, 
som  alt  berørt,  paa  dens  dybe,  atter  og  atter  udtalte  Taknemme- 
lighed mod  Jacoby,  Marx  og  Lassalle.  Det  er  tragikomisk,  men 
det  er  meget  lærerigt  at  betænke  —  hvad  man  nu  hører  uforbe- 
holdent udtalt  overalt  —  at  det  rige  jødiske  Bourgeoisi  i  Tyskland, 
der  saa  længe  Lassalle  levede,  ikke  lidenskabeligt  nok  kunde  for- 
dømme hans  agitatoriske  Færd ,  hans  revolutionære  Theorier, 
hans  hele  samfundsopløsende  Virksomhed,  og  som  ikke  kunde  skabe 
sig  konservativt  nok  for  at  udtrykke  deres  dybe  og  dybt  begrun- 
dede Misbilligelse,  nu  ene  og  alene  har  Lassalle  og  hans  Par  jø- 
diske Meningsfæller  at  takke  for,  at  de  hverken  behøve  at  frygte 
for  Liv  eller  Lemmer  eller  Formue,  ja  at  ingen  af  dem  har  faaet 
en  Rude  slaaet  ind.  De  skylde  ganske  simpelt  den  døde  Lassalle, 
hvem  de  saa  ivrigt  have  fralagt  sig  alt  Forbund  med,  deres  Koners 
og  Døtres  Ukrænkelighed,  deres  egen  personlige  Sikkerhed  og 
Haandhævelsen  af  deres  sociale  Stilling. 

Jeg  tror  ikke  paa,  at  det  socialistiske  Parti  som  Parti  indenfor 
en  overskuelig  Aarrække  har  nogen  Fremtid  i  Tyskland.  Dets 
Indflydelse  vil  indskrænke  sig  til  den  indirekte,  det  udøver  gjen- 
nem  Kanslerens  statssocialistiske  Planer.     Men  denne  er  allerede  nu 

Mænd  som  Adolf h  Wagner,  der  ere  begyndte  som  Menings- 
fæller af  Rodbertus  og  Lassalle,  for  at  ende  i  Begrebsforvirringen 
om  den  kristelige  Stat  og  som  Forsvarer  af  de  indirekte  Skatter, 
hvis  Hemmelighed  er,  at  de  nedbryde  den  Indflydelse,  Rigsdagen  har 
gjennem  Bevillingsretten.  Og  man  behøver  kun  at  have  fulgt  Udviklin- 
gen i  Tyskland  paa  nært  Hold  den  sidste  halve  Snes  Aar  for  at 
iagttage  den  Metamorfose,  der  paa  Universiteterne  er  foregaaet  og 
foregaar  med  den  socialistisk  sindede  Ungdom.  De  faa  blandt  de 
yngre  Professorer,  der  begyndte  som  »røde«  med  Had  til  det  be- 
staaende  Regimente,  Had  til  det  officielle  Hykleri  og  Sympathi  for 
Menigmand,  er  efter  faa  Aars  Forløb  forvandlede.  Deres  Ild  er 
slukt,  deres  Krudt  er  bleven  fugtigt.  Af  Reformiveren  er  i  Reglen 
kun  bleven  en  Slags  Statssocialisme  tilbage,,  der  ikke  er  væsens- 
forskjellig  fra  Gehejmeraadernes,  som  sværme  for  Statens  Opkjøb 
af  Jærnbanerne,  eller  fra  Hofpræsternes,  hvis  Socialisme  er  et 
Middel  til  at  ramme  de  Liberale  og  et  Skalkeskjul  for  den  gamle 
Reaktion.  Det  betyder  intet,  at  de  nogle  Aar  igjennem  vedblive 
at  tale  i  Formerne  og  Formlerne  fra  deres  tidlige  Ungdom.  Og 
med  disse  faa  og  tvivlsomme  Undtagelser  er  hele  den  dannede 
Ungdom  konservativ.  Vil  man  finde  politisk  Frisindede,  maa  man 
gaa  til  Mændene  paa  halvtredsindstyve  Aar  og  derover.  Det  reli- 
giøse Frisind  eller  nøjere  den  fuldstændige  Konfessionsløshed  er  vel 
endnu  Reglen  i  alle  Stænder  og  Aldere,  men  den  rene  Panthe- 
isme  forherliges  her  meget  godt  med  officiel  Kristelighed  og  politisk 
Konservatisme.  Og  i  politisk  Henseende  er  de  Unge  gamle  og 
kun  de  Gamle  unge.  Frihedskjærlighed  i  Ordets  engelske  Forstand 
findes  nu  for  Tiden  i  Tyskland  kun  hos  den  Slægt,  der  om  ti 
Aar  vil  være  døet  ud. 

Og  naar  det  er  sket,  saa  vil  Tyskland  ligge  ene,  isoleret,  for- 
hadt af  Nabostaterne  midt  i  Evropa  som  Konservatismens  Fæst- 
ning. Rundt  om  dette  Land  vil  man  i  Italien,  i  Frankrig,  i  Rus- 
land, i  Norden  finde  en  Slægt,  der  har  kosmopolitiske  Idealer  for  Øje 
og  vil  være  i  fuldt  Arbejde  med  at  virkeliggjøre  dem;  men  Tysk- 
land vil  ligge  der  gammelt  og  afblomstret,  væbnet  til  Tænderne, 
pansret,    rustet  med   alle  Videnskabens  Mord-   og  Forsvars vaaben. 

Og  saa  vil  der  følge  store  Kampe  og  Krige.  Sejrer  Tyskland, 
saa  vil  Evropa  i  Sammenligning  med  Amerika  politisk  blive  hvad 
Asien  nu  er  i  Sammenligning  med  Evropa,  men  overvindes  Tysk- 
land, saa  .... 

Dog  det  sømmer  sig  ikke  at  agere  Profet.  Det  er  bedre  og 
sikrere  at  vende  tilbage  til  Nutiden. 

Berlineruniversitetet  og  mere  end  det  den  tyske  Videnskab 
har  i  denne  Tid  lidt  et  stort  Tab  ved  Lotzes  pludselige  Død. 
Han  var  Tysklands  mest  fremragende  Filosof  og  man  havde  nylig 
gjort  de  største  Anstrængelser  for  at  bevæge  ham  til  at  overtage 
det  ved  Harms'  Død  ledigblevne  Professorat  i  Berlin.  Han  væg- 
rede sig  længe  ved  at  forlade  Gottingen,  hvor  den  gamle  Mand 
efter  mange  Aars  Ophold  følte  sig  veltilpas*,  han  gav  efter,  da 
man  sikrede  ham  en  aarlig  Lønning  af  15,000  Mark  og  desuden 
stillede  ham  det  dobbelte  i  Udsigt  som  Indtægt  fra  Studenterne, 
der  her  betale  langt  højere  Afgift  for  private  Forelæsninger  end  i 
Danmark.  I  Marts  kom  han  hertil,  men  Livet,  Larmen,  Afstan- 
dene i  den  store  By,  alt  var  ham  imod  og  han  længtes  tilbage 
til  sit  stille  Gottingen. 

Noget  tidligere  mistede  Berlin  en  Mand,  hvis  Navn  vel  langt 
fra  var  saa  stort,  men  som  nød  en  intensiv  lokal  Anerkjendelse, 
nemlig  Friherre  Max  Maria  von  Weber,  en  Søn  af  den  berømte 
Komponist.  Weber  var  Jernbanetekniker  og  Skribent  i  og  uden- 
for dette  Fag.  Han  var  en  aandrig  Forfatter  med  vidt  Blik,  tal- 
rige Kundskaber,  mangesidig  Dannelse,  og  hvad  han  skrev  havde 
næsten  altid  et  digterisk  Sving.  Men  Weber  havde  en  uhyggelig 
og  pinlig  Stilling  her.  Han  passede  med  sit  vidtgaaende  Frisind 
ikke  ind  i  de  preussiske  Embedsforhold.  Han  havde  set  det  meste 
af  den  beboede  Jord,  fra  det  høje  Norden  til  Afrika,  han  havde 
studeret  svenske ,  engelske  og  nordamerikanske  Jernbaneforhold 
lige  saa  nøje  som  de  tyske,  han  havde  under  Beust  i  Wien  været 
Handelsministeriets  tekniske  Konsulent  og  var  derfra  bleven  kaldet 
til  Handelsministeriet  her.  Men  han  var  en  af  de  skarpeste  Tun- 
ger i  de  tyske  Riger  og  Lande;   han  gav,  naar  man  traf  ham,  sin 

Afsky   for   det   preussiske  Militærvæsen    et    bidende   Udtryk,    han 

paastod  at  finde  Underofficerstypcn  hos  alle  de  Befalende  i  de' 
Land.  Han  mente  at  Militarismen  smittede  alle  Forhold.  Skole- 
væsnet med  dets  militære  Disciplin  og  ensformige  Undervisning 
ikke  mindre  end  Politiet  med  dets  Sabelklirren  og  unødige  Brutali- 
tet.    »Se,    hørte  jeg  ham  en  Aften  sige,    blot  paa  Officersfruernes 


høje    Skuldre    og   se    paa    Mændene    med     Kappen    knappet 
Epauletterne;    Fruerne  ere  smittede,    det   er  klart,    de   faa  de  hø_ 
Skuldre  ved  Darwinisme  og    den    hele  Kvindelighed    her    er    snai 
højskuldret«. 

For    ikke    at    have   ham    i  Ministeriet    sendte    man    ham 
Rejser,    man    gav   ham    tilsyneladende   ærefulde    Hverv, 

at  undersøge  Transportforholdene  snart  i  et,  snart  i  et  andet  Land 
og  indsende  Rapporter  derover,  men  Meningen  var  kun  at  man 
vilde  være  ham  kvit. 

Som  til  Gjengjæld  for  disse  Tab  har  Berlin  i  disse  Dage  faaet 
en  Æresborger,  selve  den  store  Millionær  Schliemann,  et  af  vor 
Tids  mest  iøjnefaldende  Exempler  paa  hvad  ihærdig  og  storstilet 
Energi  kan  drive  det  til,  selv  uden  virkelig  Dannelse.  Schliemanns 
Gjætningsevne  og  Udholdenhed  som  Udgraver  er  beundrings- 
værdig og  hans  Held  har  været  stort.  Men  man  maa  have  talt 
med  de  tyske  Lærde,  der  have  set  Schliemann  ved  Arbejdet,  have 
truffet  ham  i  Athen  og  Asien,  for  at  danne  sig  en  Forestilling  om 
hans  arkæologiske  Naivetet  og  kunstneriske  Ukyndighed.  Han 
har  taget  Homer  bogstavelig,  har  altid  betragtet  ham  som  et  godt, 
paalideligt  Firma  og  har  benævnet  sine  Fund  med  de  bedste 
homeriske  Navne-,  det  er  ogsaa  højst  karakteristisk,  at  han  er 
bleven  patroniseret  af  Gladstone,  hvis  arkæologiske  Videnskabelig- 
hed er  af  ganske  lignende  Rang.  Dog  dette  udelukker  jo  ikke  at 
mange  af  hans  Fund  ere  ikke  blot  pekuniært,  men  historisk  og 
kunstnerisk  værdifulde,  og  det  er  derfor  ganske  naturligt,  at  Virchow 
—  for  at  sikre  Berlin  det  Fundne  —  har  taget  sig  af  Schliemann, 
rejst  med  ham  til  Troja  og  ved  Hjemkomsten  skaffet  ham  Æres- 
borgerbrevet til  Tak  for  de  værdifulde  Gaver. 

55- 
Politikens  ringe  Tiltrækningskraft. 

31.  Juli   1881. 

Stuart  Mill  udleder  et  Steds  de  skjønne  Kunsters  Blomstring  i 
Italien  under  Renæssancen  af  den  Anseelse,  en  udmærket  Maler 
og  Billedhugger  den  Gang  nød,  idet  han  hædredes  som  nutildags 
kun  en  stor  Feltherre  eller  Politiker  bliver  hædret.  Denne  Tanke- 
gang, som  ganske  vist  er  ensidig,  forekom  mig  længe  urimelig;  nu 
er  jeg  tilbøjelig  til  i  den  at  se  en  Forklaring  af  Tysklands  Mangel 
paa  en  yngre  politisk  Slægt  som  af  den  Stilstand,  der  hersker  i 
Tysklands  Skjønliteratur.  Det  er  unægteligt,  at  et  Lands  ypperste 
Begavelser  søge  hen  til  de  Fag,  hvor  fremragende  Dygtighed  ind- 
bringer mest  Ære  og  størst  social  Indflydelse,  og  den  Omstændig- 
hed, at  Militær-  og  Embedsstanden  i  det  tyske  Rige  bogstaveligt 
som  figurligt  har  den  højeste  Rang,  lokker  nødvendigvis  den  be- 
gavede Ungdom  fra  andre  Sysselsættelser  til  disse  Stænder.  Evner, 
som  i  andre  Lande,  under  andre  Forhold  vilde  kaste  sig  over  Poli- 
tiken, underkaste  sig  her  Krigsvæsnets  eller  Embedsvæsnets  Dres- 
sur og  Disciplin,  finde  sig  i  at  lyde  for  at  kunne  befale,  i  at  have 
Overordnede  for  at  have  den  Fornøjelse  at  kommandere  Under- 
ordnede. Det  er  ikke  underligt;  thi  Folket  har  al  Grund  til  at 
være  fornøjet  med  sin  Hær  og  sin  Administration,  de  ere  hver  i 
sin  Art  de  første  i  Verden;  men  deres  Fortrin  ere  kjøbte  med 
store  Ofre  af  Individualitet.  Allerede  den  almindelige  Værnepligt 
virker  til  at  udslette  de  individuelle  Forskjelle,  sætter  som  en  Rust 
paa  den  uudviklede  Personligheds  Særpræg.  Der  er  noget  i  hvad 
Renan  en  Gang  skrev,  at  Rekrutlivet  er  fordærveligt  for  Geniet. 
»Man  tænke  sig«,  sagde  han,  »Goethe  i  Soldatertrøien,  udsat  for 
Eders  Underofficerers  Grovheder;  tror  I,  at  han  ikke  havde  mistet 
Blomsten  af  sin  Ynde  og  sin  Aandsfrihed?  Hvis  Moliére  og  Vol- 
taire havde  maattet  gjennemgaa  Militærtjenesten,  saa  havde  de 
mistet   deres    fine    Smil,    deres   respektstridige   Skjemt«.     Og  hvor 

langt  farligere  angriber  ikke  Militærlivet  den  frie  menneskelige 
Originalitet  hos  den,  der  vælger  det  til  Stadighed  som  Stand  1 

Embedsdisciplinen  er  i  Tyskland  i  alt  væsenligt  lige  saa  stræng 
som  Soldatertugten.  Det  ses  f.  Ex.  ikke  gjerne,  at  en  Embeds- 
mand optræder  som  Skribent  udenfor  sit  Fag,  og  det  ses  næsten 
nødigere,  at  han  optræder  som  Forfatter  i  dette.  For  det  sidste 
Tilfælde  gjælder  den  Regel,  at  han  da  under  alle  Omstændigheder 
maa  skrive  anonymt  —  thi  det  sømmer  sig  ikke,  at  en  Embeds- 
mand i  eget  Navn,  end  ikke  i  underordnede  Ting,  ytrer  Anskuelser 
i  sit  Fag,  som  mulig  ikke  stemme  med  hans  Ministers  —  dernæst, 
at  han  i  alle  væsenlige  Punkter  kun  betragter  sig  som  Organ  *for 
den  Grundanskuelse,  der  repræsenteres  af  hans  Foresatte,  hvem 
han  derfor  ogsaa  gjerne  forelægger  sit  Skrift,  før  det  udkommer. 
Dette  Forhold  er  Aarsag  til,  at  i  Tidsskrifter  og  Aviser  Op- 
lysninger eller  Afhandlinger,  der  berøre  officielle  Anliggender  og 
behandle  dem  med  Sagkundskab,  næsten  uden  Undtagelse  ere 
anonyme,  og  det  forklarer  saadanne  Forunderligheder  som  den,  at 
Anton  v.  Werner,  Kunstakademiets  Direktør,  nylig  modtog  en 
Reprimande  for  den  offentlige  Udtalelse  af  sin  vel  begrundede  Over- 
bevisning om  det  af  Museumsdirektionen  anskaffede  Rubens-Bille- 
des Uægthed  eller  idetmindste  Ubetydelighed. 

Men  vil  man  maaske  sige:  naar  Hæren  og  Administrationen 
virke  saa  lammende  paa  Individualiteterne,  og  naar  Germanerne 
dog  nu  som  før  er  Individualismens  Repræsentanter  i  Evropa  (thi 
en  Stamme  kan  jo  dog  ikke  forandre  sit  Væsen  i  Løbet  af  en 
Snes  Aar),  hvorpaa  beror  da  den  ringe  Tilgang  af  betydelige 
Kræfter  til  Parlamentet? 

Paa  forbigaaende  Forhold,  der  have  sløvet  Publikums  Interesse. 

Politiken  er  ingen  Karriere  i  et  Land,  hvor  Rigsdagen  nød- 
vendigvis er  næsten  indflydelsesløs  overfor  en  Førsteminister,  der 
har  skabt  Riget  og  hævet  det  til  Verdens  første  Stormagt.  An- 
sigt  til  Ansigt  med  Forhold,  der  gjorde  et  Diktatur  nødvendigt,  og 
med  et  Geni,  som  man  paa  det  givne  Tidspunkt  ej  forstod  og  ikke 
kunde  forstaa,  men  som  agtede  ad  sine  egne  Veje  at  virkeliggjøre 
Landets  af  ham  selv  først   spottede  Ideal,    og  som  virkeliggjorde 

det  —  led  Parlamentarismen  et  i  lange  Tider  uopretteligt  Tab  af 
Anseelse  og  Tillid.  Man  kan  beklage,  at  Tysklands  store  politiske 
Opsving  er  sket  ikke  ved  men  trods  Parlamentet,  og  at  Begiven- 
hedernes Udfald  have  stillet  Rigsdagens  Kamp  for  Bevillingsretten 
i  Aarene  1862 — 64  i  saa  skjævt  et  Lys.  Men  det  er  nu  en  Gang 
saa,  og  selv  mere  politisk  udviklede  Folk  end  det  tyske  vilde, 
naar  de  af  Skjæbnens  Haand  havde  modtaget  et  saa  stort  og  sejr- 
rigt politisk  Geni,  have  følt  Fristelsen  til  at  overlade  det  Regerin- 
gens Tøjler  helt. 

Paa  en  Maade  kan  man  endog  sige,  at  det  tyske  Folk  har 
vist  sig  selvstændigt  overfor  Bismarck.  I  hvilket  andet  Land  end 
Tyskland  med  dets  Partikularisme  og  Individualisme  vilde  en  Rege- 
ring, hvis  Chef  havde  Triumfer  at  opvise  som  Benyttelsen  af 
Østerrig  i  1864,  Sejren  over  Østerrig  i  1866  og  dets  Udstødelse  af 
det  tyske  Forbund,  Hannovers  og  Hertugdømmernes  Indlemmelse 
i  Preussen,  den  diplomatiske  Behandling  af  hele  Evropa,  som  førte 
til  Elsas's  og  Lothringens  Erobring  og  Rigets  Oprettelse  —  i  Rigs- 
dagen blot  tre  Aar  efter  have  fundet  en  mandstærk  Opposition,  et 
samlet  Korps  af  erklærede  Rigsfjender  foruden  Fremskridtsmænd, 
Socialister  osv.  Hvert  Aar,  som  gaar,  viser  mere  Bismarcks 
Mesterskab  i  den  ydre  Politik:  han  bevarer  Freden,  slutter  For- 
bund med  Østerrig,  er  Voldgiftsmand  i  Orienten,  isolerer  Rusland, 
sender  de  østerrigsk-ungarske  Hære  ned  i  Bosnien  og  de  franske 
Hære  ned  i  Tunis  —  Oppositionen  voxer  ligefuldt,  og  Regeringen 
har  aldrig  noget  sikkert  Flertal.  Men  da  Forholdene  nu  en  Gang 
er  som  de  er:  i  Spidsen  en  Mand,  hvem  yderst  faa  af  hans  Mod- 
standere ønske  at  fjærne,  fordi  hans  Fald  vilde  være  Tabet  af 
Tysklands  Prestige,  hvem  Ingen  tror  at  kunne  fjærne  og  ingen 
som  helst  tror  at  kunne  erstatte  —  saa  nærer  Folket  ingen  Livs- 
Interesse  for  sin  Rigsdag,  og  Politikken  udøver  ingen  Tiltræknings- 
kraft paa  den  begavede  og  ærgjerrige  Ungdom. 

56. 
Sand. 

22.  September  1881. 

Sand!  Sandl  Sandl  Der  raabes  med  Sand  under  mine  Vin- 
duer, saa  skingrende  og  saa  haardnakket,  at  det  næsten  er  umuligt 
at  samle  Tankerne  under  dette  Akkompagnement. 

Kejsermødet  i  Danzig  .  .  .  Sand!  .  .  .  Revuen  i  Itzehoe  .  .  . 
Sandl  .  .  .  Kejserforgudelsen  .  .  .  Sandl  .  .  .  Formælingshøjtide- 
lighederne  i  Carlsruhe  .  .  .  Sandl  Sandl  Man  kan  lige  saa  gjerne 
opgive  at  skrive. 

Raabet  med  Sand  er  karakteristisk  nok  det  eneste  Gaderaab, 
der  er  tilladt  i  Berlin.  Det  maatte  være  saaledes.  Sand,  det  er 
Byens  Løsen  og  Emblem.  Den  er  bygget  paa  Sand,  og  der  er 
Sand  i  dens  Luft.  Der  er  for  Tiden  ogsaa  Sand  i  dens  aandelige 
Atmosfære  og  i  dens  Herskeres  Politik 

Regi  hedder  en  berømt  Roman  af  Turgeniew,  en  Roman  om 
Rusland.  Alt  forekommer  tilsidst  Bogens  Helt  som  Røg,  hans 
eget  Liv,  det  russiske  Folks  Liv,  alt  Menneskeligt,  men  især  alt 
Russisk.  »Røg  og  Dunst  er  det  alt,  c  siger  han  til  sig  selv,  »evig 
Omskiftelse  og  evigt  det  samme,  alt  farer  og  stormer  et  eller 
andet  Sted  hen,  og  al  Ting  forgaar  sporløst;  en  ny  Vind  og 
Massen  kastes  over  paa  den  modsatte  Side.  c 

En  Roman  om  det  nuværende  Tyskland  burde  hedde  Sand! 
Det  er  kun  faa  Dage  siden,  at  en  af  mine  Bekjendte,  en  indfødt 
Tysker,  og  en  af  Tysklands  fineste  Skribenter,  uden  at  ane,  i 
hvilken  Grad  hans  Tanke  traf  sammen  med  min,  sagde  til  mig: 
»Véd  De  —  det  er  underligt  —  naar  jeg  i  de  sidste  Aar  taler 
med  Menneskene  af  Gjennemsnittet  her,  Mænd  eller  Kvinder,  saa 
har  jeg  en  Følelse,  som  om  jeg  aad  Sand.  Det  er  en  frygtelig 
indre  Tilstand.«  Jeg  forstod  ham  kun  for  godt.  Sandet  er  snart 
grovt,  snart  fint,  snart  begravet  under  Brosten,  snart  bedækket  med 
et  tyndt  Lag  Muldjord,  men  det  er  goldt,  det  er  tørt,  dets  knitrende 

Raslen  er  en  uhyggelig  Lyd,   og   det  er  en  afskyelig  Fornemmelse 
at  føle  det  fylde  Ens  Lunger. 

Goethe  kalder  et  Steds  et  Menneske  uden  indre  Hold  »en 
Tarm,  fuld  af  Frygt  og  Haab«  —  et  Udtryk,  Mesteren  værdigt. 
Det  var  umuligt  bedre  at  betegne  de  arme  Stympere,  der  bestan- 
dig skjælve  for  at  støde  an  og  forspilde  en  Fordel,  i  Haab  om 
hvilken  de  leve  hen  fra  Dag  til  Dag.  Jeg  vil  kalde  Nutidens  tyske 
Filister  en  Tarm  fuld  af  Sand.  En  saadan  Tarm  er  haard,  og 
man  kan  med  den  bibringe  frygtelige  Slag;  Sandet  er,  naar  det 
fyldes  i  Sække  og  stoppes  i  Brescher  et  lige  saa  fortræffeligt  For- 
svarsmiddel; men  Sand  er  og  bliver  det. 

Der  føles  ikke  mere  af  Gjennemsnitsmennesket  i  Tyskland, 
føles  ikke  simpelt,  menneskeligt.  Der  føles,  naar  det  kommer  højt, 
nationalt.  Disse  Mennesker  gaa  om  som  med  en  Blære  om  Hove- 
det, der  hindrer  dem  i  at  indaande  den  friske  Luft.  Hvad  er  der 
i  Blæren?  Den  er  fuld  af  Formaal,  dels  private,  dels  nationale, 
fuld  af  Almensætninger,  fuld  af  Hensyn.  Formaal  og  Almensæt- 
ninger, Hensyn  og  Formaal,  Sandl  Den  oprindelige,  personlige 
Opfattelse  og  Følelse  er  kommen  disse  Mennesker  af  Hænde.  Det 
forstaar  sig  af  sig  selv,  at  de  elske  deres  Forældre  og  Børn,  for- 
elske sig  og  have  Venner.  Men  udenfor  dette  Privatissimum,  som 
ikke  lader  sig  kontrollere,  reagerer  deres  sensitive  Væsen  ikke. 
Hvad  der  hersker  hos  dem  er  Snæverhjærtethed.  Naar  de  føle, 
saa  er  Følelsen  ikke  ægte;  thi  ægte  Følelse  er  en  Magt,  en  Storm 
og  lader  høre  fra  sig,  men  deres  Følelse  er  som  en  falsk,  en  uren 
Tone,  hvis  den  overhovedet  giver  Lyd  og  ikke  er  stum  og  slukt. 

Det  er  paa  Følelsens  Omraade,  at  den  rivende  hurtige,  aande- 
lige  Nedgang,  der  foregaar  i  Tyskland,  finder  Sted.  Thi  Tyskland 
er  i  øvrigt  i  dette  Øjeblik  dygtigt  nok,  ja  man  kan  sige,  at  det  er 
Dygtighedens  Land,  netop  Dygtighedens.  Naar  her  bygges  —  og 
her  bygges  i  umaadeligt  Omfang  —  naar  der,  som  netop  nu '  an- 
lægges en  uhyre  Stadbane  med  Broer  over  Gaderne  og  over  Flo- 
den, saa  er  dette  kæmpemæssige  Arbejde,  trods  den  Hurtighed, 
hvormed  det  er  udført,  solidt.  Disse  svære  Broer  ville  ikke  styrte 
sammen,    disse   mægtige  Buer   ville   holde.     Den   tyske  Viden    og 

Kunnen  er  paa  alle  videnskabelige,  tekniske,  administrative  Om- 
raader  endnu  den  første  eller  en  af  de  første  i  sin  Art.  Ingen 
Steds  gives  der  et  bedre,  paalideligere  Postvæsen,  ingen  Steds  véd 
en  Filolog  eller  Historiker  saa  meget. 

Men  det  er  paa  Følelsens  Omraade,  det  vigtigste  og  fineste  af 
alle,  at  Dekadencen  spores.  Spores,  siger  jeg,  vel  at  mærke  af 
dem,  der  ere  sensibelt  nok  anlagte  til  at  spore  sligt.  Det  lader 
sig  efter  Sagens  Natur  ikke  bevise,  og  man  maa  have  set  en  hel 
Del  til  et  Folk,  levet  længe  med  iblandt  det,  for  at  fornemme 
noget  saadant.  Hvad  jeg  mener  med  denne  Dekadence  er  dette: 
Jeg  er  overbevist  om,  at  hvis  man  kunde  faa  godtgjort,  hvor 
mange  unge  Mænd,  der  i  Aaret  1840  afholdt  sig  fra  Statstjenesten, 
fordi  de  ikke  vilde  tjene  den  daværende  Regering,  altsaa  af  Over- 
bevisning opgav  at  gjøre  Karriere,  hvis  man  gjorde  den  samme 
Beregning  for  i86o's  Vedkommende  og  saa  tilsidst  foretog  den  for 
1880's,  saa  vilde  man  opdage  en  forfærdende  Aftagen.  I  1840 
havde  man  endnu  ikke  sjældent  Overbevisninger  og  bragte  dem 
Ofre,  i  1860  var  man  allerede  betydeligt  slappere,  i  1880  er  man 
paa  dette  Omraade  fuldstændigt  hærdet  —  det  er  blevet  ligegyl- 
digt, om  Ens  Overbevisning  stemmer  eller  ikke  stemmer  med  den 
Regering  eller  med  det  Embede,  som  giver  En  sit  Brød.  Brødet 
gaar  forud,  og  hvad  alt  det  andet  angaar,  har  man  taget  sit  Parti. 
Eller  saadan:  Hvis  det  lod  sig  udregne,  hvor  mange  Procent  af 
Befolkningen  der  i  1840  følte  for  en  Undertrykt,  og  hvis  Tallet 
lod  sig  sammenstille  med  det  i  1880,  vilde  man  finde  den  samme 
umaadelige  Nedgang.  Det  Menneskelige  er  kommen  det  tyske 
Gjennemsnitsmenneske  afhænde. 

Hvad  er  traadt  i  Stedet?  En  hidtil  savnet  politisk  Magtglæde 
og  en  Virkelighedssans,  som  kun  skjønner  den  umiddelbare,  mest 
haandgribelige  Virkelighed.  Man  føler,  at  Bismarck  varetager 
Tysklands  politiske  Interesser  fortrinligt  overfor  Rusland  og  Frankrig, 
men  man  føler  ikke,  at  Vestenvinden  blæser.  Og  forøvrigt  trives 
trods  de  bedst  Begavedes  dybe  Nedslaaethed  i  Massen  af  Borger- 
og  Embedsstanden,  og  trods  Enkeltes  Selvkritik  i  Officers-  og 
Junkerstanden,  alle  de  for  Fremskridt  saa  farlige  Forestillinger  om 

Tyskernes    intellektuelle    og    moralske    Overlegenhed    over    andre 
Folk,  om  deres  højere  Retssans  og  højere  Sædelighed  o.  s.  v.,  der 
rimeligvis  i  dette  Øjeblik  ere   historisk  nyttige   som  fremmende  en 
Selvfølelse  hos  Folket,   for  hvilken  den  tyske  Stat  har  Brug.     Det 
er   maaske    en    nyttig  Pukkel,    men    en  Pukkel   er   det.     Tyskerne 
have  det  fortræffelige    Ord    Wahn  for  urigtige,    falske   Meninger, 
Indbildninger.     For  den  uhildede  fremmede  Betragter  tager  det  sig 
ud,  som  om  den  tyske  Middelstand  og  hvad  der  er  derover  forme- 
lig bed  sig  eller  sugede  sig  fast  i  hele  Klynger  af  »Wahnc -Fore- 
stillinger og  »Wahnc-Begreber  med  samme  Lidenskab,  hvormed  et 
Barn  bider  sig  ind   i  en  Drueklase.     Skuespillet  er  mig   ikke  nyt 
Jeg  har  en  Gang  før  set  et  Folk  svælge  i  den  Art  Druer;  jeg  véd, 
hvor  vanskeligt  det  er  at  løsrive  et  Samfund  fra  denne  Sport.     Og 
jeg  ser,  at  der  her  end  ikke  er  sket  en  Begyndelse  dertil. 

Under  disse  Forhold  kan  man  ikke  undre  sig  over  den  elen- 
dige Tilstand,  i  hvilken  den  ikke  fagvidenskabelige  Del  af  Litera- 
turen,  den,  som  repræsenterer  Folkets  Følelsesliv,  for  Tiden  befin- 
der sig  i  Tyskland.  Der  skrives  ikke  mere  saadanne  Bøger  som 
dem,  hvori  man  tidligere  nedlagde  hele  Indholdet  af  sit  Sjæleliv. 
Man  tage  f.  Ex.  en  Bog  som  Gottfried  Kellers  »Der  griine  Heinrichc 
—  et  Værk  uden  virkelig  Komposition,  men  rigt  paa  Poesi  som 
det  er  fattigt  paa  Kunst  —  saadanne  originale  og  dybsindige 
Bøger  skrives  ikke  mere  i  Tyskland.  Det  sikre  Tegn  paa  Litera- 
turens  Forfald  har  indfundet  sig:  Forlæggerne  have  fortrængt  For- 
fatterne som  Frembringere.  Frembringer  i  første  Linje  er  i  Tysk- 
land nu  altfor  ofte  Forlæggeren  gjennem  Forfattere,  ikke  omvendt 

Allerede  de  mange  Tidsskrifter  virke  ved  den  overvættes 
Masseproduktion,  som  de  fremtvinge,  —  hvert  af  dem  har  en  No- 
velle i  hvert  Hæfte  —  og  ved  deres  fuldstændige  Ide-  og  Tendens- 
løshed,  som  dels  er  en  Følge  af  Frygten  for  at  afskrække  Sub- 
skribenter, dels  begrundet  i  Medarbejdernes  Talrighed,  yderst  for- 
dærveligt paa  Literaturen.  En  stærk  Selvstændighed  passer  ikke 
ind  i  et  Tidsskrift  uden  Farve.  Udgiveren,  o:  Forlæggeren  vrager 
desuden  alt,  hvad  der  er  for  udpræget  eller  usædvanligt,  og  bringer 

til  Gjengjæld  alt  muligt  underholdende  og  belærende  Stof,  Illustra- 
tioner i  Mængde,  endogsaa  Noder,  som  f.  Ex.  det  nye,  uhyre 
billige  og  prægtigt  udstyrede  Maanedsskrift  »Vom  Fels  zum  Meer«. 
Originalitet?  Gudbevares,  allerhelst,  men  indenfor  visse  Grænser. 
Hvem,  der  overskrider  dem,  skriver  Unrnbgliches.  Og  man  tro  ikke 
at  dette  Forhold  simpelthen  stammer  fra  Lønningsforholdene,  fra 
Formues-Modsætningen  mellem  den  i  Reglen  mere  velhavende  For- 
lægger og  mindre  velhavende  Skribent;  thi  i  den  Henseende  ere 
Literaturens  Vilkaar  vel  omtrent  i  alle  Lande  ensartede  om  end 
ikke  ens.  Men  som  kun  svage,  sygelige  Fyrretræer  overgros  og 
ødelægges  af  Snylteplanter,  saaledes  kan  en  kraftig  Literatur  slet 
ikke  forvandles  til  en  Forlægger-Industri.  Ulykken  er,  at  her 
findes  for  Tiden  slet  ingen  Livskraft  i  den  skjønne  Literatur.  I 
den  nytter  Dygtighed  ikke;  der  udfordres  mere  og  netop  det  mere, 
som  fattes  i  Tyskland. 


57- 

Statssocialismens  Modstandere. 

6.  Octobcr  1881. 

Hvis  jeg  var  Tysker,  saa  vilde  jeg  ved  de  forestaaende  Valg 
give  Fyrst  Bismarck  min  Stemme  —  ikke  med  Begejstring,  ikke 
med  Glæde,  men  fordi  jeg  under  de  forhaandenværende  Omstæn- 
digheder i  Tyskland  gjorde  mindst  Skade  derved.  Han  kan  und- 
være min  Stemme,  men  han  skulde  faa  den  tiltrods  for  den  Maade, 
hvorpaa  han  har  ført  Kulturkampen,  og  hvorpaa  han  har  ladet 
den  tabe  sig  i  Sandet,  tiltrods  for  den  modbydelige  Bande  af  be- 
talte Skriblere,  han  benytter  i  sin  Tjeneste,  endelig  tiltrods  for  alle 
de  personlige,  sociale  og  politiske  Baand,  som  knytte  mine  Sympa- 
thier  til  Fremskridtsmændene  og  de  Liberale.     De  ere  og  blive  for 

Nogles  Vedkommende  altfor  karaktersvage,  for  Andres  altfor  kort- 
synede, for  Alles  Vedkommende  altfor  politisk  uproduktive.  Hvis 
Valgene  gaa  dem  imod,  have  de  fortjent  deres  Skjæbne. 

Det  vilde  være  stiv  Doktrinarisme,  hvis  man  under  den  nu 
staaende  økonomisk-poli tiske  Strid,  blot  paa  Grund  af  Regeringens 
Heldning  til  den  religiøse  Reaktion  samt  dens  Benytten  sig  af  de 
gamle  Stamme-  og  Standsfordomme,  vilde  betegne  den  som  ube- 
tinget reaktionær,  og  tro,  at  Fremskridtsmændene  i  dette  Tilfælde 
betyde  Fremskridtet.  Tvertimod!  Det  er  her  Bismarck,  som  be- 
tegner det  modernere  Standpunkt,  eller  rettere  sagt  Om- 
væltningen, fremfor  Alt  Initiativet,  det  geniale  Vovestykke,  og 
det  er  Fremskridtspartierne,  som  betegne  den  tankefattige  og 
uproduktive  Konservatisme. 

Derfor  fortjente  Bismarck  forsaavidt  at  sejre  i  Valgkampen, 
selv  om  de  Midler,  han  bruger,  er  forkastelige,  stundom  oprørende. 
Men  Manden  er  stor,  rig  paa  politisk  Fantasi  og  Ide,  og  hans 
Modstandere  repræsentere  i  dette  Øjeblik  overfor  ham  intet  andet 
end  det  rene  Nejsigeri. 

Lad  det  tjene  til  deres  Undskyldning,  at  det  tyske  Folk  lader 
dem  i  Stikken,  at  det  —  i  Bund  og  Grund  upolitisk  som  det  er 
og  uden  nedarvet  Frihedskjærlighed  —  har  tabt  Interessen  for 
sine  tidligere  politiske  Idealer  og  Formaal;  men  det  er  bedrøveligt 
at  trænge  til  Undskyldning.  Og  man  læse  blot  deres  Argumenter  I 
En  af  den  hele  liberale  Presse  anerkjendt  politisk  Brochure:  Fer 
Valgene  af  en  »Ikke-Politiker«  udvikler,  som  Bladene  billigende 
fremhæve,  »med  stort  Eftertryk  c,  at  det  tyske  Folk  efter  de  sidste 
Aars  stærke  politiske  og  økonomiske  Rystelser  fremfor  Alt  be- 
høver Ro,  og  at  det  ikke  gaar  an  uophørligt  at  hjemsøge  det  med 
Projekter.  Et  Fremskridtsparti,  som  behøver  Ro  og  Stilstand  — 
endda  »fremfor  Alt«  behøver  dette  —  hvilket  Fremskridtsparti  I 

Bladet  Tribune,  som  roser  Brochuren,  erklærer  sig  i  Et  og 
Alt  enig  med  den:  »Det  liberale  Parti  har  intet  Lovforslag,  hvis 
Gjennemførelse  i  næste  Session  ligger  det  særligt  paa  Hjærte  (!). 
Hvis   vi    kunde    opnaa  Forkastelsen    af   Tobaksmonopolet    og   Alt, 

hvad  der  hænger  sammen  med  det,  saa  kan  det  liberale  Parti  for 
næste  Session  være  fuldkomment  tilfreds.* 

Hvilket  begejstrende  Program,  hvilken  herlig  Fanel  Forkastel- 
sen af  Loven  om  Tobaksmonopolet  I  Man  kunde  uden  Anstren- 
gelse tænke  sig  en  mere  overstrømmende  politisk  Produktivitet; 
men  hvis  blot  dette  stakkels  Lovforslag  bliver  forkastet,  saa  er 
Partiet  fuldkomment  tilfreds.  Og  saa  undrer  man  sig  endda  over, 
at  et  saadant  Parti  ingen  Fremgang  har. 

Det  er  i  Længden  irriterende  at  læse  de  stadige  Forbitrelses- 
udbrud  fra  de  Liberales  Side,  som  følge,  hver  Gang  Bismarck 
foretager  et  nyt  Skridt  til  Rigets  Centralisation.  Mais  tu  fas 
voulu,  Georges  Dandin!  Al  denne  Forbitrelse  stammer  fra  de 
samme  Mænd,  som  altid  have  forbandet  den  tyske  Forbundsdag 
og  opsendt  de  hedeste  Ønsker  for  Rigets  Enhed.  Enten  —  Eller  1 
Enten  et  Forbund  og  Smaastats-Selvstændighed,  eller  en  Enhed 
og  Opgaaen  i  Enheden!  Man  har  jo  en  Gang  for  alle  valgt  den 
store  Militærstat;  man  vil  da  ogsaa  maatte  betale  Prisen  for  den. 

Paa  Tobaksmonopolet  i  og  for  sig  ligger  mindre  Vægt. 
Jeg  tager  det  kun  som  Symbol  paa  Bismarcks  Stræben.  Et  To- 
baksmonopol  er  en  fortræffelig  Ting  for  en  Stat,  naar  den  har 
det;  men  det  er  en  meget  vanskelig  Ting  at  indføre,  naar  først  den 
private  Fabrikation  i  lange  Tider  har  været  i  Gang  i  stor  Stil. 
Læser  man  imidlertid  nu  disse  Fremstillinger  af,  hvorledes  det  vil 
være  ude  med  Friheden,  Parlamentarismen  og  Gud  véd  hvilke  flere 
gode  Ting,  paa  hvilke  Tyskland  aldrig  har  havt  Overflod,  ifald 
Tobaksfabrikationen  monopoliseres,  saa  kan  man  ikke  lade  være  at 
undres.  Det  er  jo  nemlig  ikke  ubékjendt,  at  Frankrig,  som  er  en 
parlamentarisk  Republik,  har  Tobaksmonopol,  og  mange  flere 
Lande  end  Frankrig. 

Men,  hedder  det  overalt,  det  vilde  være  en  ren  Ødelæggelse 
for  Bremen.  Jeg  begriber  dette  Argument,  og  jeg  sympathiserer 
med  det,  naar  det,  saaledes  som  jeg  ofte  har  hørt,  fremkommer 
fra  Bremens  Borgeres  Side.  Det  er  naturligt  at  de  værne  deres 
Stads  Interesser,  og  hvem  der  som  Fremmed  har  mere  tilovers  for 
en  gammel   fri  Hansestad    end  for  det  nye  Riges   Statstvang,    vil 

ønske  dem  Held  i  deres  Stræben.  Men  det  er  altfor  urimeligt  at 
tale,  som  om  Bremen  ikke  existerede  for  Bismarck  eller  som  om 
han  havde  kastet  sit  Had  paa  Bremens  Industrielle.  Ikke  af  Had 
til  nogen  enkelt  By  eller  enkelt  Korporation,  men  af  Lidenskab 
for  Rigsenheden  gaar  han  til  Værks  som  han  gjør.  Det  er  jo  nu 
engang  umuligt  at  lave  en  Æggekage  uden  at  slaa  Æg  i  Stykker. 

Men  det  store  Hovedargument  staar  endnu  tilbage:  alle  Kans- 
lerens nye  Planer  ere  ren  Socialisme.  Kansleren  har  sagt:  Jeg  vil 
forsøge  at  imødekomme  de  berettigede  Ideer  og  Krav,  som  findes 
i  Socialismen.  De  liberale  Partier  svare  i  Kor:  Vi  anerkjende 
simpelthen  ingen  berettiget  Socialisme.  De  raabte  allerede  det 
samme,  da  Staten  begyndte  Opkjøbet  af  Jernbanerne.  —  Den 
Snæverhjærtethed  og  Trangsynethed  vil  hævne  sig.  Man  forstaar 
fuldtvel  at  Bismarck  ikke  agter  saadanne  Modstandere  for  politisk 
jævnbyrdige  med  sig. 

Jeg  for  min  Del  er  ganske  ude  af  Stand  til  at  bedømme 
Enkelthederne  i  Kanslerens  forskjellige  store  Forsikringsforslag. 
Det  er  sandsynligt,  at  Meget  i  dem  vil  vise  sig  upraktisk,  uigjennem- 
førligt,  Andet  for  dristigt  og  stort,  atter  Andet  mere  egnet  til  at 
nedbryde  end  til  at  forøge  Arbejdernes  Selvstændighedsfølelse. 
Det  ligger  ikke  i  store  Despoters  Natur  at  meddele  Følelsen  af 
Frihed.  Hvis  de  Liberale  indskrænkede  sig  til  at  møde  Forslagene 
med  en  skarp  og  lærerig  Kritik,  vilde  Enhver  med  Glæde  lade  sig 
belære  af  dem.  Men  dette  Skrig  paa  Forhaand!  Denne  Afvisning 
af  Alt,  hvad  der  smager  af  Socialisme,  som  blot  Utopi,  er  saa 
tarvelig  og  tom,  at  den  kun  røber  Partiets  dybe  Fattigdom  paa 
egne  Ideer. 

Jeg  gjør  mig  ingen  Illusioner;  jeg  venter  mig  ingen  ny  Æra 
for  Tyskland  af  Bismarcks  statssocialistiske  Projekter.  Hverken 
den  politiske  Frihed  eller  Individernes  Uafhængighed  vilde  umiddel- 
bart vinde  ved  deres  Gjennemførelse.  Men  jeg  beundrer  oprigtigt 
Mandens  Initiativ,  hans  Planrigdom,  hans  Mod  til  at  foretage  uhyre 
Omvæltninger  i  det  Indre,  selv  nu,  da  han  staar  i  en  fremrykket 
Alder  og  hver  Dag  kan  risikere  at  se  alle  sine  Cirkler  forstyrrede 
ved  Kejserens  Død.     Han  betragter  jo  selv  Forsikringen  i  Ulykkes- 

og  Alderdoms-Tilfælde  kun  som  det  første  Skridt  paa  en  ny  Bane, 
en  Bane,  som  Tyskland  tidligst  af  alle  Stater  betræder.  Hvor  længe 
kan  det  ikke  vare,  før  Tyskland  igjen  faar  en  Kansler,  der  tør 
vove  at  tage  det  sociale  Spørgsmaal  op  eller  at  gjøre  Socialisterne 
en  Indrømmelse!  Bismarck  kan  det,  fordi  den  stille  tyske  Spids- 
borger siger  til  sig  selv:  Denne  Mand  voxer  de  ikke  over  Hovedet. 
Derfor:  trods  Alt,  hvad  der  kan  indvendes  mod  Tysklands 
Kansler,  trods  hans  politiske  Brutalitet  —  for  ikke  at  tale  om  hans 
ofte  saa  stødende  personlige  Smaalighed  —  først  og  sidst,  tiltrods 
for  Afskyeligheden  af  det  journalistiske  Hundekobbel,  han  slipper 
løs  paa  Enhver,  der  er  ham  i  Vejen,  og  trods  hans  Modstanderes 
relative  Frisind,  trods  de  flestes  Hæderlighed  og  manges  Elskvær- 
dighed —  hvis  jeg  var  tysk,  saa  gav  jeg  ved  de  forestaaende 
Valg  Bismarck  min  Stemme. 


58. 

Stadbanen. 

8de  Februar  1882. 

Det  er  og  bliver  et  forunderligt  Skue,  det  allerførste  Blik  paa 
en  Verdensstad,  naar  man  efter  lang  Tids  Fraværelse  eller  for 
første  Gang  kjører  ind  imod  den  i  et  Jernbanetog.  Alt  som  Toget 
nærmer  sig  Byen,  fyldes  Sindet  af  Forventning:  dér,  langt  borte 
udstrækker  sig  det  uhyre  Dyr  med  lange  Følehorn  og  Fangarme. 
Det  summer,  brummer,  larmer  dumpt  ud  fra  det.  Det  glimter, 
lyser,  flammer  op  mod  Himlen  henover  det.  Saa  er  man  der; 
Opholdet  paa  Stationen  er  overstaaet,  og  afsted  gaar  det  gjennem 
lange  Gader,  forbi  Hundreder  af  Vogne  og  Tusinder  af  Fod- 
gængere i  deres  daglige  Dont,  der  ikke  ane,  hvor  interessant  Skuet 


af  dem    er   for  den,    der    for   første  Gang    ser   eller    gjenser  disse 
Typer. 

Er  det  London,  man  kjører  henimod,  saa  er  det  Træk,  som 
griber  En  mest,  det  uhyre  Omfangsrige,  dette,  at  Byen  begynder 
saa  uendeligt  længe  før  man  er  i  den;  at  disse  Forstæder  ingen 
Ende  tage.  Man  skuer  ud  over  et  formeligt  Hav  af  Hustage, 
kjører  langs  med  Huse,  over  Huse,  under  Huse;  hverken  Synets 
Skjønhed  eller  de  enkelte  Bygningers  Form  og  Art,  men  Umaade- 
ligheden  af  Sten-Oceanet  slaar  En. 

Anderledes,  naar  man   ankommer  til  Paris,  til  Gare  du  Ntfi 
f.  Ex.,    og   ved    Aftenstid    i   en  Fiacre   kjører  ind  i  Byen.    Selve 
Ankomsten  overvælder  ikke.     Det  er  Turen  i  Drosken,  som  sætter 
En  i  Sindsbevægelse.     Hurtigt  ere  Forstadsgaderne  gjennemfare^ 
og  saa  først  føler  man,   at  man  er  der.     Dér  er  Boulevarden,    <*** 
Operaen.     Straalende  af  mægtig  Overdaadighed,  fra  alle  Sider  ^^ 
lyst  af  elektriske  Lamper,  staar  dette  Pragtbjerg  dér  i   dette  1^5^ 
hav,  omgivet  af  Broncestatuer,  smykket  med  Marmorgrupper, 
gyldt  foroven,    omraslet   af  krydsende  Omnibuser   og  Fiacrer 
neden.     Og  festligklædte  Mennesker   strømme   op   af  disse  brer 
smukke   Trapper    og    forsvinde    bag   disse   Mure    af  mangefar*^   . 
Marmor,    Granit  og  Porfyr.    L Avenue  de  l  Opera   lyser   med      ^^ 

Dobbeltrække  af  elektriske  Flammer!    Rue   du  quatre  SeptemS^ 
gaar   ud    fra    den    med    sin    rivaliserende  Dobbeltrække    af  kun 
mæssigt  forstærkede  Gasblus,    der    næsten  fordunkle  de    elektris 
Lamper  med  deres  tindrende  Glans.     Man  skimter  i  Forbikjørsl^ 
blandt   disse  Tusinder   af  Skikkelser  skjønne  Kvinder   af   den    ren 
celtiske  Type,  Ansigter  uden  megen  Farve,  men  med  megen  Karal^ 
ter,    Næsen  fint  krummet,    fuldendt  skjøn  i  Profil,    den  hele  Figu*T 
elegant  og  slank,    baaret  af  en  selvsikker  Ynde;    alt  fra  de  lang^ 
Handsker  til  den  klædelige  Hat  og  fra  Hatten  til  Spidsen  af  Slae^ 
bet,    ét,    helt   og   sluttet   som    et   vandrende  Digt.      Man    gjenser 
Mændenes  kraftige  og   livfulde  Skikkelser,    simple   og    fine  mellem 
hverandre,    Blusemænd  og  Frakkeklædte,  men  alle  velklædte,    for* 
saavidt  deres  Dragt   sidder   passende  og   ugenert  paa   dem;    man 

føler,  at  de  ikke  kjende  til  noget  Tryk  af  Forbigaaendes  satiriske 
Iagttagelse,  som  den  fostres  i  Smaabyer. 

I  Paris  er  det  de  enkelte  Bygninger,  ganske  enkelte  Gader  og 
individuelle  Fysiognomier,  som,  naar  man  kjører  ind  i  Byen,  gjøre 
det  stærkeste  Indtryk.  Man  kan  ikke  kjøre  ad  Jernbane  gjennem 
Byen*,  man  ser  den  ikke  heller  i  Fugleperspektiv  uden  naar  man 
specielt  stiger  op  paa  Taarne.  Kun  tilnærmelsesvis  har  man  et 
Overblik  over  den,  naar  man  gaar  langs  Seine-Quaierne. 

Fra  disse  Dage  af  har  nu  Berlin  et  storartet  arkitektonisk 
Værk  og  et  mægtigt  Samfærdselsmiddel,  som  Paris  ikke  besidder, 
og  det  et  Værk,  som  allerede  har  omformet  Byens  hele  Karakter, 
definitivt  har  givet  den  Verdensstadspræget.  Londons  usyn- 
lige Underground-ratlway  kan,  saa  ejendommeligt  den  end  virker, 
naar  man  er  stegen  ned  til  den,  ikke  sammenlignes  med  dette 
kolossale  Værk,  naar  Talen  er  om  Stadens  ved  første  Blik  iøjne- 
faldende Fysiognomi.  • 

Den  oprindelige  Idé  til  Stadbanen  stammer  fra  en  Bygmester  ved 
Navn  Orth  og  den  blev  i  1871  optaget  og  energisk  forfulgt  af  en 
Gehejmeraad  Hartwich,  som  stod  i  Spidsen  for  et  Aktie-Kom- 
pagni »det  tyske  Jernbanebygnings-Selskab«.  Planer  og  Overslag 
bleve  i  1872  indgivne  til  Ministeriet  for  de  offenlige  Arbejder  for 
at  opnaa  Koncession;  men  allerede  det  næste  Aar  maatte  Selska- 
bet i  Følge  den  da  udbrydende  almindelige  Finansnød  opgive 
Sagen.  I  1874  dannedes  af  alle  de  i  Berlin  udmundende 
Jernbaners  Forstanderskaber  et  nyt  Selskab  for  at  gjennemføre  Pla- 
nen; dog  ogsaa  dettes  Projekt  gjorde  kun  ringe  Fremskridt,  ind- 
til Staten  for  faa  Aar  siden  tog  Sagen  helt  i  sin  Haand  og  med 
Opbyden  af  alle  Kræfter  i  kort  Tid  fuldendte  det  mægtige  Fore- 
tagende. 

Banens  Formaal  er  et  dobbelt:  for  det  Første  skal  den  iværk- 
sætte en  direkte  Forbindelse  mellem  de  i  østlig  og  vestlig  Retning 
gaaende  store  Banelinjer,  for  det  Andet  skal  den  tjene  den  lokale 
Færdsel  og  Trafik.  Men  det  er  tydeligt,  og  meget  ejendommeligt 
for  det  preussiske  Militærmonarki,  at  dersom  Regeringen  ikke  ved 
Banen  havde  opnaaet  en  Besparelse  af  en  halv  Snes  Timer  i  Tilfælde 

2rJ%  M'^ter  lar.g  og  37  Meter  bred  gf^rce  et  Indtryk  af  Vælde, 
rr-er;  ':r  er.or.u  mere  imposant  mec  sir.  paa  26  Viadukter  h\-ilendc 
Sidebygning.  Saa.sr.art  Toget  gaar  ud  af  denne  Banegaard, 
overskrider  det  paa  en  Jernkonstruktion  af  30  Meters  Bredde 
Koppen.-tras.se .  senere  Ar.dreasstrasse ,  Krautstrasse.  Holzmarfct- 
-.tras.se,  det  yderste  Ostens  sørgelige  og  skumle  Gader  og  naaer  i 
3  Minutter  Jannov.itzbroen,  den  første  Station:  dennes  Banegaard 
hviler  paa  Spreeflodens  Leje  og  skjænker  derfor  en  vid  Udsigt 
over  Floden  og  dens  Kyst. 

Kfter  andre  3  Minutters  Forløb  holder  man  ved  Banegaarden 
*  Alexanderplatz* ,  den  smukkeste  af  Stadbanens  samtlige  Byg- 
ninger. Den  store  frie  Hal,  der  med  en  Højde  af  19  Meter  spæn- 
der over  en  Bredde  af  30,  er  opført  af  farvede  Sten  i  italiensk 
Renæssancestil:  den  selv  hviler  paa  18  Buer,  dens  palæagtige  For- 
bygning med  sin  store  Vestibule  paa  7.  Denne  Hal  faar  Lys  fra 
oven  og  fra  kæmpemæssige,  højtliggende  Vinduer  af  Jern,  der  ere 
anbragte  i  dens  enkelte  Buers  Axe.  Den  hele  Bygning  er  ligesaa 
let  og  elegant  som  kolossal. 

I  5  Minutter  naaer  man  den  mindre,  men  kjønne  Banegaard 
*Itørscn*,  fra  hvilken  Banen  gaar  bort  over  begge  Spreeflodens 
Arme  og  Musæums-Øen.  Her  har  man  en  vid  Udsigt  over  Hoved- 
bygningerne i  Stadens  Midte,  Nationalgalleriet,  der  trods  sin 
meningsløse  Fortrappe  virker  pompøst,  det  nye  Musæum  og 
Slottet. 

Over  Kupfergraben,  hvor  de  aarlige  Maleri-Udstillinger  afhol- 
des, gaar  saa  Banen  langs  Georgenstrasse  til  den  ved  sit  Omfang 
overvældende  I  lovedbanegaard  >Friedrichsstrasse«,  der  flankeret  af 
to  hæslige  Taarne  hæver  sig  til  en  Højde  af  27  Meter  over  Bro- 
lægningen. Dens  Perronhal,  der  spænder  over  fulde  40  Meter,  er 
næst  Hallen  i  den  nys  opførte  Anhalter-Banegaard  den  bredeste  i 
Herlin,  og  overtræffes  med  Hensyn  til  Højde  ikke  af  nogen  paa 
J«>rdcn.  Den  faar  dels  sit  Lys  fra  oven,  dels  fra  Sidevindver  i 
Uundbuestil.  Bygningens  Indre  udmærker  sig  ved  en  klar  og  hen- 
sigtstjenlig  Ordning;  man  er,  naar  man  træder  ind,  intet  Øjeblik 
i  Tvivl    om    til    hvilket    af  de  forskjellige  Billetudsalgs-Steder  ma 


I 


skal  henvende  sig.  De  brede  lave  Rum  med  deres  Hvælvings* 
Systemer  og  middelalderlige  Arkitekturformer  minde  om  Kors- 
gangene i  de  gamle  Klostre.  Des  stærkere  er  Virkningen  paa 
Sindet  derfor,  naar  man  ad  den  brede  Granittrappe  stiger  op  til 
Perron  hal  len;    thi     til    en    formelig    svimlende    Hojde    lofter    uden 

nogensom helst    Understøttelse    Buen    sig    over    det    [y.--- 
hvilket  Menneskene  tage  sig  smaabitte  ud. 

Fra  iFriedrichsstrasse«  gaar  Banen  saa  over  en  vældig  Brøb 
af  Jern,  der  er  den  største  i  Berlin  og  en  af  de  største  i  Tyskland, 
henover  Spreefioden.  Denne  Bue  spænder  over  50  Meter.  Snart 
naaer  man  det  lille  Holdested,  som  er  bygget  opad  den  nysopfopte 
Pragtbygning  -Lehrter  Banegaard«  og  derfra  gaar  Vejen  videre 
bort  fra  den  gamle  Stad  ud  mod  de  smilende  Egne  med  h 
lige  Villaer  og  smukke  Landskabsformationer,    som    betegnes 


1   vetl   Zooloi|t-k    Have. 

Navnene    Bellevue,     Zoologisk    Ha' 
Westend     . 

At  nu  dette  gigantiske  Værk  efter   sin   egentlig 
er  et  storartet  Befordringsmiddel   for  Tropper,   det   gaar  hurtig 
Glemme,    naar    raan    dagligt    har  Anledning   til    at    iagttage   dei 
Virksomhed;    thi   det   fornemmes  som   et  af  den   store   Bys   uui 
værligste   Organer.     Næppe   er  det   der,    for    det    forekommer 
som    hørte    det    nødvendigt    med    og    ikke    kunde    tænkes    borte. 
Sætter  man   sig   i   Vinter- Eftermiddagens    Mørke    paa    en    B 

Thiergarten  i  Nærheden  af  et  af  de  Steder,  hvorfra  Stadbane- 
togene ses,  saa  virker  den  regelmæssigt  hver  tiende  Minut  tilbage- 
vendende Susen  af  Toget  og  Glimten  fra  Lokomotivet  forunderlig 
mægtigt.  Det  er  som  hørte  man  Verdensstadens  dybe  stærke 
Aandedræt,  som  saa'  man  den  med  Ildcifre  paa  den  mørke  Him- 
mel markere  hver  lille  Tidsenhed  af  sit  Liv. 

Det  er  som  et  uhyre  Uhrværk,  hvis  Sikkerhed  aldrig  svigter. 
Det  er  som  en  stadig  Paaminder  om  at  bruge  den  saa  hurtigt 
flygtende  Tid,  hvis  Hast  ligesom  legemliggjøres  i  Togenes  uophør- 
lige Forbisusen,  og  det  er  som  en  stor  praktisk  Skole  i  Punktlig- 
hed. Stadbanen  har  desuden  det  Interessante,  at  for  dens  Ved- 
kommende det  preussiske  Formynderskab  over  de  Rejsende  er  af- 
skaffet. Ingen  Jernbane-Embedsmand  raaber  Station-Navnene;  man 
overlader  Passagererne  selv  at  passe  paa.  Ingen  aabner  Dørene 
for  En  eller  lukker  dem  efter  En  *,  det  er  En  selv  overladt  at  sørge 
for,  man  kommer  med  og  kommer  ud. 

Trafiken  er  endnu  forholdsvis  ikke  stor;  der  har  ikke  endnu 
kunnet  udvikle  sig  Vaner  hos  Befolkningen  til  at  benytte  den  nye 
Bane,  og  for  Menigmand  af  Arbejderstanden  er  Priserne,  saa  lave 
de  end  er,  endnu  vel  høje.  Om  Dagen  er  der  imidlertid  selvfølge- 
lig paa  alle  disse  nye  Banegaarde  det  urolige  Liv,  som  altid  ud- 
folder sig  om  Samfærdslens  Knudepunkter.  Men  om  Aftenen  er 
der  stille.  Træder  man  en  sildig  Aften  ind  paa  Alexanderplatz's 
uhyre  Banegaard  for  med  det  sidste  Tog  at  kjøre  til  sit  Hjem, 
saa  er  Indtrykket  eventyrligt,  feagtigt.  Oplyst  a  jour  ved  det 
hvide,  med  overjordisk  Styrke  og  Mildhed  straalende  elektriske 
Lys  ligger  den  umaadelige  Hvælving  dér  i  stille,  ensom  Majestæt 
som  et  fortryllet  Rum,  ubetraadt  af  nogen  Menneskefod. 

Det  elektriske  Lys  hører  ideelt  sammen  med  den  nye  Stad- 
banes monumentale  arkitektoniske  Værker.  Det  peger  ind  i  Frem- 
tiden som  de.  Medens  man  i  Paris  begyndte  med  at  oplyse  For- 
nøjelsernes Centrum,  Operapladsen,  elektrisk,  har  man  her 
begyndt  med  at  oplyse  Stadbanens  Stationer  og  det  alvorlige, 
stærkt  befærdede  Parti  omkring  Potsdamerpladsen.  Træder  man 
ind,  hvor  dette  Lys  hersker,  saa  er  det  En  i  Grunden,  som  traadte 


acQ  Det  gamle  Musæum. 

man  ind  ikke  i  en  ny  Stadsdel,  men  i  en  hel  ny  Epoke,  og 
staar  man  om  Aftenen  paa  Potsdamerplatz  og  lader  Blikket 
først  glide  ned  ad  Leipzigerstrasses  dobbelte  Lysflod,  saa  søge  ind 
i  den  lange  Potsdamerstrasse,  som  med  sine  sædvanlige,  for  20 
Aar  siden  saa  blændende,  Gaslygter  nu  ved  Sammenligningen 
tager  sig  ud  som  den  mørke  Hovedgade  i  en  Kjøbstad  fra  forrige 
Aarhundrede,  da  er  det  En  som  var  man  fra  Barbariets  mørke 
og  henfarne  eller  henfarende  Tider  rykket  ind  i  en  ny  Tidsalder, 
hvis  Væsen  er  Lys  og  Glæde  over  Lyset. 

Det  skulde  synes,  som  opfattede  man  i  Berlin  Kunsten  ikke 
mindre  end  Kongemagten  som  tæmmende  og  disciplinerende  Magt. 
Stiller  man  sig  paa  Pladsen  mellem  Slot  og  Musæum,  ser  man 
lutter  Hestetæmmergrupper  omkring  sig.  Ovenpaa  Musæets  Tag 
ikke  mindre  end  fire  Tæmmere,  der  baxes  med  vældige  Gangere 
højt  oppe  i  Luften.  Og  udenfor  Slottet  de  to  kolossale  Grupper, 
som  Kejser  Nicolaus  i  sin  Tid  forærede  Friedrich  Wilhelm  IV,  og 
som  Berliner- Vittigheden  gav  Navnene  Der  gehinderte  Fortschritt 
og  Der  geforderte  Riickschritt.  Det  er  et  Tilfælde,  der  ser  ud 
som  en  Tanke.  Forædling  er  i  det  nye  Tyskland  næstenjbleven 
enstydig  med  Disciplin. 

Dog  det  være  som  det  vil:  det  Gamle  Musæum  vil  meget 
hyppigt  være  det  Første,  den  Fremmede  besøger  i  Berlin,  og 
mangen  En  siger  til  sig  selv,  at  naar  han  engang  forlader  denne 
By,  da  skal  Musæet  og  dets  Omgivelser  være  det  sidste,  han  siger 
Farvel  til.  Thi  dette  er  det  hyggeligste,  det  lærerigste  Sted  i 
hele  Staden.     Og  ingensteds  føler  man  maaske  som  her,  hvorledes 

Berlin  voxer.  Thi  med  rivende  Hast  tager  dette  Musæum 
medens  de  andre  tyske  Byers  (som  Dresdens,  Miinchens,  Cass 
nødtvungent  staa  stille,  eller  rettere  kun  anskaffe  moderne  Saj 
der  snarere  forringe  end  forøge  deres  Værdi. 

Det  Berlinske  Galleri  er  et  forholdsvis  sildigt  stiftet.  Verdens 
berømteste  Kunstværker  vare  fordelte  paa  faste  Hænder,  da  det 
dukkede  op.  Man  har  været  des  mere  opmærksom  paa  enhver 
Lejlighed,  der  tilbød  sig  til  Erhvervelse  af  noget  Udmærket  og 
man  har  stræbt  at  bøde  paa  de  Savn,  der  blev,  ved  en  mønster- 
værdig Anordning,  der  lader  hvert  Billede  komme  til  sin  Ret.  De 
bedste  have  nu  et  Lys  og  en  Plads,  som  de  for  en  Snes  Aar  siden 
ikke  drømte  om  at  opnaa.  Der  var  en  Tid,  da  Velasquez'  legems- 
store,  tykke  Admiral  næsten  oversaas  paa  Grund  af  Pladsens 
Ugunst,  og  der  var  en  Tid,  da  man  kun  med  Møje  kunde  se 
Musæets  mærkeligste  Billed,  van  Eycks  Underværk  Lammets  Til- 
bedelse,  der  nu  er  saa  sindrigt  anbragt  i  en  Væg,  at  man  i  to  for- 
skjellige  Sale  kan  betragte  dets  to  bemalte  Sider.  Nu  breder  det 
Hele  sig  ud  for  Ens  Øjne,  en  lille  Verden  af  Portrætkunst  og 
Landskabskunst. 

Hurtigere  endnu  end  Antallet  af  Originalværker  voxer  Afstøb- 
ningernes Tal.  I  den  Afdeling  af  Billedhuggerarbejderne,  som  om- 
fatter italiensk  og  tysk  Renæssance  og  som  næsten  helt  er  skabt  i 
den  sidste  halve  Snes  Aar,  har  man  Lejlighed  til  at  studere  en 
Række  af  de  ypperste  Værker  fra  Venedig,  Florents,  Rom  og 
Niirnberg  i  umiddelbar  Nærhed  af  hverandre,  sammenligne  den 
nyere  Kunsts  to  banebrydende  Heststatuer,  Donatello's  Fremstilling  af 
Gattamelata  og  Verocchio's  af  Colleoni,  lige  overfor  hinanden  eller 
jævnføre  de  forskjellige  Varianter  af  en  og  samme  Kunstners  Be- 
handling af  et  Motiv.  Alle  de  Bedste  ere  samlede  her  fra  Donatello 
til  Peter  Vischer. 

Mest  Opsigt  har  i  den  senere  Tid  som  bekjendt  Musæets  For- 
øgelse med  de  mærkværdige  Pergameniske  Marmorfund  vakt.  De 
ordnes  og  opstilles  i  Stue-Etagen,  og  Behandlingsmaaden  illustreres 
ved  Side-Ordning  af  Basrelieffer  og  Grupper,  som  fremstille  samme 
eller  beslægtede  Situationer.  Disse  Fund  ere  skete  i  rette  Tid  til 
at  give  den  nye  Rigshovedstad  en  nødvendig  og  forønsket  arkæolo- 
gisk Tiltrækning.  De  ere  komne  saa  meget  mere  tilpas  som  den 
tyske  Regjerings  store  Foretagende  at  udgrave  det  under  Sand  og 
Jord  i  Aarhundreder  begravne  Olympia  netop  nu  var  ført  til  Ende 

uden  at  have  tilfredsstillet   det  store  Publikums  højt  spændte  For- 
ventninger dertil. 

Ogsaa  dette  første  Foretagende  blev  imidlertid  sat  i  Værk  netop 
paa  det  rette  Tidspunkt.     Det  skulde  ligesom  forsone  de  mod  Tysk- 
land uvenligt  sindede  Lande  i  Evropa   med  det  nye  Riges  blodige 
Tilblivelseshistorie  og    vise   at  det  var  dets  Agt  ikke  blot  at  leve 
for  sine    egne    men    for   Menneskehedens  Interesser.     Det    var    det 
nye   Riges   første    (og    for    lange    Tider   eneste)    rent    idealistiske 
Gjerning.     Man    vilde    dog    tage  fejl,    ifald    man   troede,    det    var 
Bismarcks  eller  et  Bismarcksk  Ministeriums  Idé  at  fastslaa  de  høje 
videnskabelige  og  kunstneriske  Opgaver,  det  nye  Rige  stillede  sig, 
ved  denne  Bedrift,  hvis  storstilede  Uegennyttighed  er  almindelig  aner- 
kjendt.     Ideen  udgik  fra  Ernst  Curtius,  Professor  ved  Universitetet 
i  Berlin,    Grækenlands  idealistiske  (og  altfor  idealistiske)    Historie- 
skriver, og  traadte  kun  ud  i  Virkeligheden,  fordi  det  lykkedes  ham 
som  Kronprinsens   gamle  Opdrager    at   vinde    denne   for  sin  Plan. 
Det  er  til  Kronprinsens  mægtige  Indflydelse,   at  Foretagendet  ude- 
lukkende maa  føres  tilbage.     Og   hvad  Uegennyttigheden    angaar, 
som  røbede  sig  i  den  Kontrakt  ved  hvilken  Tyskland,   der  paatog 
sig  Udgravningsarbejdet,    nøjedes    med    Afstøbninger    af   de    even- 
tuelle Fund    og  overlod  Grækenland  alle  Originalerne,    da    er    den 
for  Bismarcks  Vedkommende  ufrivillig  ;  den  er  visselig  ikke  indgaaet  i 
hans  Aand  og  hyppigt  nok  —  med  Rette  iøvrigt  —  bleven  dadlet 
paa  det  Strengeste  af  ham. 

Formaalet  med  Olympia- Expeditionen  blev  fuldstændig  naaet: 
at  lægge  det  hele  indviede  Omraade  med  Grundmure  og  alle  Lev- 
ninger af  de  Templer,  der  engang  bedækkede  det,  saaledes  for 
Dagen,  at  man  fik  klart  Indblik  i  alle  Enkeltheders  Ejendommelig- 
hed og  Gruppering  og  samlede  Alt,  hvad  der  endnu  var  tilovers 
af  hele  hin  Verden  af  Kunstværker  og  Indskrifter.  Man  har 
lært  meget  gammelgræsk  Kulturhistorie  derved,  men  de,  der  havde 
haabet,  at  man  vilde  finde  en  Mængde  af  den  helleniske  Kunsts 
fuldendteste  Frembringelser  næsten  ubeskadigede  under  Gruset,  have 
lidt  en  Skuffelse.  Kun  Praxiteles's  Hermes  og  Paionios's  Nike 
have  vakt  kunstnerisk  Begejstring.     Den  sidste,  der  mangler  For- 

hoved,  Arme  og  Vinger,  har  dog  lidt  for  megen  Overlast  til  at  kunne 
sætte  Hjerterne  i  Bevægelse,  men  Hermes  er,  som  et  af  de  faa  næsten 
helt  bevarede  Originalværker  af  stor  græsk  Kunst,  bleven  hilset 
med  Henrykkelse.  Det  er  naturligt  nok,  at  en  virkelig  Praxiteles 
modtages  med  Jubel,  efterat  i  Aarhundreder  Kopier  af  ubekjendte 
Kunstnere  efter  ubekjendte  Originaler  have  været  tilstrækkelige  til 
at  vedligehblde  Begeistringen  for  den  antike  Plastik.  I  høj  Grad 
indtagende  er  især  det  Udtryk  af  mild  Elskværdighed,  der  paa 
Fotografier  efter  Originalen  ligger  som  Solskin  over  Trækkene.  Men 
iøvrigt  tilhører  denne  Hermes  trods  sin  store  Skjønhed  allerede  en 
Forfaldstid.  Betegnende  nok  er  Kappen  over  Træstammen  det  i 
teknisk  Henseende  mest  Fuldendte,  hvormed  hverken  Hudens  Be- 
skaffenhed eller  Haarets  Behandling  kan  sammenlignes. 

Efter  min  Opfattelse  have  de  to  Statue  -  Grupper  fra 
Zeustemplets  vestlige  og  østlige  Gavle,  som  man  nu  har  udstillet 
i  to  kolossale  Gavl-Trekanter  af  Træ  i  Camposanto-Ruinens  store 
Hal  i  Musæets  umiddelbare  Nærhed  endnu  større  Interesse  end 
den  saa  populære  Hermes-Figur.  Begge  disse  Grupper,  saavel 
den,  der  forestiller  Kamp  mellem  Lapither  og  Kentaurer  som 
den,  der  fremstiller  Begyndelsen  af  Væddekampen  mellem 
Theseus  og  Oinomaos  ere  udstillede  to  Gange  —  øverst  i  Gavl- 
rammen for  at  man  omtrentlig  kan  bedømme  deres  Virkning,  sete 
nedenfra,  og  nedenunder  uden  Ramme.  Hvad  Østgavlen  angaar, 
er  Anordningen  af  Fragmenterne  helt  forskjellig  foroven  og  for- 
neden. Flere  Fortolkninger  med  Hensyn  til  Kompositionen  ere 
nemlig  mulige.  Den  ene  Ordning  skyldes  Curtius,  hvis  almindelige 
Indsigt  i  det  gamle  Grækenlands  Arkæologi  ingenlunde  understøt- 
tes af  nogen  kunstnerisk  Finsans,  den  anden,  som  slaar  ved  sin 
øjensynlige  Rigtighed,  skyldes  Georg  Treu,  der  personligt  en  Tid 
lang  har  ledet  Udgravningen  paa  Stedet. 

Selv  de  faa,  der  have  været  saa  heldige  at  kunne  studere  de  i  Olym- 
pia fundne  helleniske  Tempel-Billedhuggerarbejder  i  Originalerne,  have 
Møje  med  at  forestille  sig,  hvorledes  de  have  set  ud  og  virket,  den- 
gang deres  Marmor  endnu  prangede  i  Farvepragt  og  med  rige  og 
mangeartede  Prydelser  af  Bronce  og  Guld.     Men  det  forstaar  sig, 

at  Afstanden  er  endnu  engang  saa  stor  mellem  de  farve-  og 
smykkeløse  Marmor-Originaler  og  de  herværende  døde  og  tørre 
Gibs-Afstøbninger.  Ere  end  Gevandterne  ogsaa  i  Marmoret  raat  og 
haandværksmæssigt  behandlede,  saa  har  dog  det  Nøgne,  som  i 
Originalen  staar  saa  højt,  her  mistet  altfor  meget  af  sit  Liv  og 
sin  Varme. 

Derpaa  beror  det  for  en  stor  Del,  at  den  offentlige  Mening 
med  en  langt  større  Inderlighed  har  erklæret  sig  for  Pergamon- 
Fundene.  Her  var  i  det  Mindste  Møjen  ikke  bortødslet  til  Bedste 
for  eri  fremmed  Stat  Her  høstede  man  dog  selv  Frugten  af  sit 
Initiativ  og  sit  Arbejd.  Og  langt  raskere  og  langt  billigere  havde 
man  gjennemført  Udgravningen  af  det  gamle  Pergamons  Akropolis, 
der  indbragte  en  Hærskare  af  overraskende  Originalværker,  hvis 
Tilværelse  Ingen  havde  anet,  end  man  havde  bragt  de  fem  Olym 
piske  Campagner  tilende,  som  ikke  skjænkede  Besiddelsen  af 
en  eneste  græsk  Original. 

Allerede  Massen  af  det  Fundne  var  overvældende-,    alt    dette 
gamle  Marmor  med  store  besynderlige  og  vilde  Skikkelser  i  Kamp 
glædede  blot  som  saadant  Schulzes  og  Mullers  Hjærte.  Men  hertil  kom 
for  de  Mange,  der  medbragte  den  almindelige  højere  Dannelses  gængse 
Indtryk  af  Græciteten  Fornøjelsen  og  Forbavselsen  ved  at  føle  deres 
Forestilling    om    den  ændret  og  udvidet   paa   nogle   faa  Timer  og 
ligesom  se  Grænseskjellet  mellem   antik   og  nyere  Kunst  forrykkes 
i  Samtidens  Menneskers  Bevidsthed.     Det    var   for    dem  som  sank 
det  Winckelmannske  Begreb  om  Antiken  i  Jorden  for   deres  Øjne. 
De  havde  været  vante  til  at  betragte  den  græske  Antik  og  Michel 
Angelo  som  Modpoler  i  Billedhuggerkunst,  og  den  Thorvaldsenske 
Reproduktion  af  Antiken  havde  bestyrket  dem  i  denne  Opfattelse. 
Her  stod  nu  Antiker  i  Hobetal,    med  saa  heftigt  bevægede,    saa 
vildt   pathetiske   Figurer,    at    de   i    deres    Affekt   og   Udførelsens 
virtuose  Maniererthed  nærmest  mindede  om  Michel  Angelo's  Efter- 
lignere,   Baccio  Bandinelli  f.  Ex.,   ja  nu    og    da    i  det  overspændt 
naturalistiske    Udtryk     for    Lidelse     og    Kraftanstrengelse     kunde 
erindre  om  en  Franskmand  som  Puget.     Den  vedføjede  Afbildning, 
der  fremviser  et  Basrelief-Brudstykke   restaureret,  •  giver   paa  Grund 

af  Udbedringens  udglattende  Virkning  ingen  tilstrækkelig  Forestil- 
ling om  Originalernes  Beskaffenhed',  den  ser  i  Sammenligning  med 
dem  næsten  Thorvaldsensk  ud. 

Der  knytter  sig  en  stor  kulturhistorisk  og  kunsthistorisk 
Interesse  til  dette  Fund;  den  rent  kunstneriske  Glæde,  det  volder, 
er  af  ringere  Art.  Det  er  helt  igjennem  Kunst  af  anden  Rang, 
grov  Kunst  og  Virtuos-Kunst  i  Et.  Det  dybere  Personlige,  en 
finere  Inderlighed  mangler  i  Udførelsen  gjennemgaaende.  Værkerne 
have  alle  en  rent  dekorativ  Billedhuggerkunsts  Fortrin  og  Svag- 
heder. 

Ikke  desmindre  er  det  uomtvisteligt,  at  det  Pergameniske  Alters 
Basrelieffer  i  væsenligt  Mon  forøge  Berlins  Betydning  som  et  Sam- 

lingssted  for  Kunstskatte,  og  det  er  let  forstaaeligt,  at  det  især  i 
første  Øjeblik  har  forekommet  Indfødte  og  Udlændinge  som  stod 
man  her  foran  en  Række  af  gjenfundne  Oldtidsværker,  der  ikke 
blot  var  af  højeste  Interesse  men  af  højeste  Rang.  Det  er  øjensyn- 
ligt under  dette  Indtryk,  at  den  store  Russer  Turgeniew  umiddel- 
bart efter  sit  sidste  Besøg  i  Berlin*  i  et  Blad  lod  indrykke  en  forme- 
lig Dithyrambe  over  de  Pergameniske  Marmorer,  ja  priste  sig 
lykkelig  over  at  han  havde  faaet  dette  at  se  før  sin  Død.  Men 
der  forekom  i  hans  Artikel  en  Ytring,  der  ramte  det  Rette  paa  en 
slaaende  Maade.  Den  led  omtrent  saaledes,  at  naar  Tyskerne 
vare  komne  i  Besiddelse  af  denne  store  Skat,   saa  kunde  man  mis- 

unde  dem  den,  om  man  vilde,  men  de  havde  fortjent  den,  fortjent 
den  ved  deres  grundige  Lærdom  og  deres  videnskabelige  Stræben-, 
de  havde  fortjent  den,  fordi  de  havde  forstaaet  at  søge  netop  der, 
hvor  Fundet  laa. 

Dette  er  sandt;    det  er  kun  billigt,    at  de  fundne  Oltidslevnin- 
ger  i  vore  Dage  gaa  til  Berlin,  thi  intetsteds  forstaar  man  som  der 
at    vurdere    og    bestemme    dem;    intetsteds    er    den    filologiske  og 
arkæologiske  Indsigt  i  Oldtiden    saa    stor  og  saa  kritisk.     Men  at 
antike  Kunstværker   i  stort  Tal  i  vore  Dage  bringes  fra   Græken- 
land og  Lilleasien  til  Berlin,  det  er  desuden  ligesom  et  Symbol  paa 
den  Forandring,   der  ved   det  nye   tyske  Riges  Oprettelse  er  fore- 
gaaet  med  den  tyske  Aand: 

I  gamle  Dage  nøjedes  Tyskerne  med  at  studere  Oldtiden  filo- 
logisk og  med  at  skrive  den  antike  Kunsts  Historie  og  Theori; 
Historien  blev  under  deres  Hænder  hypothetisk  og  Theorien  speku- 
lativt vilkaarlig.  Nutildags  er  det  Tyskerne,  som  begive  sig  til 
Kunstens  Hjemsteder,  foretage  Udgravningerne  og  føre  det  Er- 
hvervede tilbage  med  sig  til  deres  Hovedstad.  I  gamle  Dage 
var  det  Englænderen  alene,  der  drog  til  Arabien  for  at  studere 
Kamelen.  Tyskeren  ulejligede  sig  ikke  saa  langt.  Ogsaa  paa  dette 
Omraade  spores  det  nu,  at  den  Tid  er  forbi,  da  Tyskeren  »kon- 
struerede Kamelen  ud  af  sin  sædelige  Bevidsthed' . 


60. 

Bremen. 

9.  April   1S82. 

Man  kjender  visselig  ikke  Tyskland,  fordi  man  har  levet  sig 
ind  i  Berliner-Atmosfæren.  Man  behøver  ikke,  som  jeg,  at  have 
opholdt  sig  i  henved  40  tyske  Byer,  for  at  være  paa  sin  Post  mod  at 
forvexle  Tyskland  og  Berlin.  Ganske  vist  foregaar  Centralisationen 
for  Ens  Øjne  og  med   forbavsende  Hast;  af  Hessere,  Frankfurtere, 

Hannoveranere ,  der  ikke  ville  være  Preussere,  gjøres  saakaldte 
Afuss-Preussen,  og  efterhaanden  vil  den  ene  store  Stad  suge  al 
midtpunktdannende  Evne  ud  af  de  mindre  Hovedstæder,  indtil  en- 
gang Wien,  optaget  i  Riget,  kommer  til  at  udgjøre  en  Modvægt 
imod  den,  som  den  Moskwa  danner  mod  Petersburg. 

Men  endnu  har  dog  hver  af  de  større  Stæder  i  Tyskland  sit 
særegne  Fysiognomi.  Rigets  Enhed  er  saa  ny,  at  den  endnu  intet 
Steds  har  kunnet  udslette  Særpræget.  Dresden  er  en  By,  der 
sover  om  et  yndigt  Slot  og  et  uvurderligt  Musæum,  Leipzig  er 
en  ganske  moderne  og  livlig  Handelsstad  med  et  internationalt 
Universitet,  Munchen  er  en  stor  Kunst-Landsby,  hvor  den  bavujariske 
Snegl  lever  i  et  skrøbeligt  græsk  Kalk-Hylster,  Braunschweig  en 
lille  Skat  af  Levninger  fra  Henrik  Løves  Tid,  Niirnberg  et  ærvær- 
digt, forfaldent  Stykke  Renæssance  o.  s.  v.  Frankfurt  am  Main 
virker  ved  sine  store  Fortidsminder,  sit  Goethehus  og  sine  Beboeres 
Rigdom,  Heidelberg  ved  sin  Beliggenhed  og  sin  dejlige  Ruin,  Lii- 
beck  ved  sine  gamle  Huse  og  Gavle,  Weimar  ved  de  store  Erindringer, 
der  knytte  sig  til  hver  Gade  og  hver  Plads-,  Schwerin  har  sit 
Pragtslot,  Mannheim  sine  Kvadrater,  Karlsruhe  sit  Palæ,  fra  hvilke 
alle  Stadens  Gader  straale  ud.  Hver  har  sit,  og  tidt  er  Forskjellen 
i  Aand  og  Tone  forbausende  stor  mellem  Byer,  der  ligge  hinanden 
ganske  nær:  Darmstadt  er  en  spidsborgerlig,  Mainz  en  livlystig 
By,  Darmstadterinderne  er  den  stive  Ærbarhed  selv,  Mainzerinderne 
fordomsfrie  og  utvungne.  Saaledes  ere  ogsaa  Hamburg  og  Bremen 
meget  forskjellige,  saa  nær  de  ligge  hinanden  og  saa  mange  Paral- 
leler de  end  som  Kjøbstæder  og  Hansestæder  frembyde.  Hamburg 
er  med  sit  abstrakte  europæiske  Præg  og  sin  uhyre  Virksomhed 
den  rent  moderne  Stad,  en  Verdensstad  med  stor  Luxus,  uden 
megen  Karakter.  Bremen  er  i  Sammenligning  med  Hamburg  Pro- 
vinsby; men  ingen  tysk  Provinsby  gjør  paa  én  Gang  det  Indtryk 
af  Velvære  og  af  Stræben  som  den.  Den  ser  formelig  ud  som  en 
lykkelig  By,  og  det  er  allerede  værd  at  rejse  nogle  Mile  for  at 
se  en  saadan  i  vore  Dage. 

Bremen  er  en  af  de  Stæder,  som  har  bevaret  mest  af  sin 
gamle  Originalitet  paa  samme  Tid  som  den  helt  lever  med  i  Nu- 

tiden.     I    de    øvrige    Hansestæder    er    enten    som   i    Hamburg  ^et 

gammeldags  Præg  forsvundet  eller  som  i  Lubeck  det  moderne  ^^H- — Av 
kun  svagt  pulserende.     Her  er  meget  gammelt  og   meget  nyt,  et 

herligt  gammelt  Raadhus,  et  af  de  skjønneste  i  Tyskland,  skr^S*^ 
overfor  et  af  de  bekjendte  Stephan'ske  Postpaladser,  en  gamin^t^l" 
dags  Regeringsform  forenet  med  Iver  for  at  tilegne  sig  alle  Fr&  M~xi- 
skridt,    en  meget  udpræget  Konservatisme   i  Religion  og  Morale  l 

Bevaringen    af   gamle   Skikke    og  stedlige  Moder,    forbunden    nrn-^^0^ 
politisk  Liberalisme   af  vidtgaaende   Art.     Saadan  noget   som  B 
men,    en  lille,    næsten    selvstændig    Republik,    var    i    Grunden 
Ideal,    der  foresvævede  de  Mænd,   der   vilde    grunde  Kommuners 
Paris,  en  Stad,  der  regerede  sig  selv,   en  Stad  uden  Proletariat, 
Stad,   der  tillige   var  Staten.     Fejltagelsen   var  bl.  a.,    at  Sligt  1 
sig  indføre  paa  én  Gang  med  Vold  i  Hovedstaden  for  en  mode 
Stormagt.     Desværre,    det  er  i  Tyskland  i  Færd  med  at  forg; 
Det  bringes  som  Offer  for  Rigsenheden.     I  disse  Dage  er  Breme 
Repræsentant  her   i  Berlin    for  at   forhandle   om  Told- 
d:   for  at  skaffe   Staden  saa   taalelige  Betingelser  som   muligt, 
som  vel  bekjendt  ligger  Tobaks-Monopolet,  i  hvilket  enhver  Brem 
ser  sin  Fødebys  visse  Undergang,   som   en  truende  Sky  i  Horizo 
ten.     Man  tvivler   vel   ikke  i  Bremen  om    at  kunne   forhindre   det 
Gjenncmførelse   i  denne  Rigsdag,    men  hvem   indestaar  for  en   fø 
gende,   og  Bismarck  har  den  Vane  atter  og  atter  at  komme  igjen 
Hvem  sikrer   desuden,    at    han    ikke    giver  Katholikerne  Privilegie 
mod   at   faa  Tobak    af  dem.     Hvem  indestaar  for,    at    den    hellig 
Fader,    der  selv  ikke  røger,    og  hvis  Underordnede  heller  ikke  er 
forfaldne   til  Cigarens  Tillokkelser,    ikke  en    skjøn  Dag  giver  Cen 
trum  et  Vink  om  at  stemme  for  Monopolet  1  Det  moderne  Canossa 
er  ikke  en  By,    hvori  Kejsere  gaar  barfodede  om  i  Gaardene;    det 
er  en  Stad,  hvor  der  drives  Tuskhandel. 

Følgen  er,  at  Bremen,  der  efter  Sigende  indfører  en  Fjerdedel 
af  al  den  Tobak,  Amerika  producerer,  og  som  forsyner  ikke  blot 
Tyskland,  men  hele  Skandinavien  og  det  meste  af  Rusland  med 
Tobak,  for  Tiden  er  febrilsk.  Der  er  ganske  sikkert  ingen  tysk 
By,  hvor  Bismarck  er  mere  upopulær.     Man  har  kaldt  Tyskerne  et 

rolk  sf  Tænkere,  og  det  er  vel  tvivlsomt,  om  de  er  det,  men  et 
rolle  af  Røgere  er  de  ganske  bestemt,  og  det  er  ikke  at  undres 
0ver»  om  den  Stad,  der  ved  Planen  om  at  monopolisere  Fabrika- 
tion*^ ^  foler  sig  truet  i  sine  Livskilder,  spørger  sig  selv  om  dette 
er  **lt,  hvad  det  nye  Rige  bringer  en  gammel  Hanse-  og  Fri- 
h*nci«2lsstad. 

foreløbig  truer   dog  Faren  kun  fjærnt,    og  Bremen   har  endnu 

Mt     ^""^  rundpræg  af  fredelig  Lykke.     Til   at  give   den   dette  bidrager 

e  mest  den  Omstændighed,    at   hele  Byen   over  hver  Familie 

^^^^er  sit  lille  Hus  for  sig.     I  Hamburg  og  London   have  kun  de 

^*l*> avende   et    helt    Hus    til    deres  Raadighed,    her   er    Forholdet 

"     ■"*  *iemgaaende.     Gaderne    med    disse    lave    og    hollandsk   renlige 

,a,S3'^i  med  en  lille  Forhave    ud    imod  Fortouget   gjøre  et  hyggeligt 

In  f"~s 

*"*  ^  ryk,    paa  Byens  gamle   Domplatz  ^  foran   det   ærværdige  Raad- 

^     ^^    pranger  en  kæmpehøj  middelalderlig  Statue  af  Roland,    Byens 

i^tspatron,    og  ser   man  denne  Plads  i  d^n  fantastiske  Belysning, 

^  ^N^ilkcn    jeg    selv    for    et  Par  Aar    siden    saa  den  første  Gang  en 

*>imernat  i  Maaneskin,  saa  har  man  den  middelalderlige  Idyl  lige 

ad  den  moderne. 


Man  faar  et  stærkt  Indtryk  af  gammel  Tradition  i  Bremen. 
^  Gang  aarlig  fejres  her  under  lignende  Former  som  i  London 
Ord  Mayors  Dinner  en  Fest  til  Stadens  og  <\cns  Søfart*  Ære. 
^^et  er  et  Middagsmaaltid,  som  afholdes  nøjagtigt  i  de  Former, 
Xinder  hvilke  riet  indstiftedes  Aar  if/15.  Huset  Secfahrt.  hvori 
det  finder  Sted,  er  en  stor  Stiftelse  med  et  pragtfuldt  Lokale,  i 
hvilken  gamle  veltjente  Somamd  tilbringe  fieres  sidste  Leveaar 
Maaltidct  kaldes  SchatTer  Mahlzeit,  og  gives  Bremens  K hedere  og 
Skippere  af  tre  blandt  de  yngste  Medlemmer,  som  aarlig  vælges 
dertil.  Man  er  »Schatter«  (Ordet  er  det  samme  som  vort  danske 
»skaftet  paa  Omgang,  og  der  er  dem,  som  leve  længe  nok  til  to 
Gange  at  give  Maaltidct.  At  give  tiet  anses  for  en  -lire  og  For- 
nøjelse omtrent  som  i  ilet  gamle  Grækenland  at  udruste  et  Skib 
eller  bekoste  Koret  i  en  Tragedie.  Det  koster  hver  af  de  tre 
Se  ha  flere    omtrent    1500   Mark.     Ingen    indfødt    Kremer,    der    ikke 

enten  som  stor  Kjobmand  eller  som  Skibsforer  er  Medlem  af  Kredsen, 

faar  nogen  Sinde  Festen  at  se;  men  Fremmede  kunne  indbydes, 
og  da  jeg  i  Aar  var  indbudt  Gjæst,  kan  jeg  som  Øjenvidne  be- 
rette om  dette  Middagsmaaltids  gammeldags  Mysterier. 

I  Forværelset,  hvor  hele  Selskabet  er  samlet,  raabes  gjentagne 
Gange  gjennem   de  hule   Hænder  »Schaffen,    schaffen,    boven    und 
untenc  og  man  drager  ind  i  den  store  Hal,    hvor  tre  lange  Borde 
gaa  ud    fra    et   Tværbord    i    den    Indgangsdøren    modsatte    Ende. 
Der  var  vel   en  250  Kuverter.     Man   ordner   sig   parvis,    en    Kjøb- 
mand,  en  Skipper,  en  Kjøbmand,  en  Skipper  og  hist  og  her  en  Frem- 
med.    I  høj  Grad  interessant  var  det,   at  se  Kjøbmændenes   blege, 
civiliserede,    slappe    eller    forfinede    Ansigter    alle    Bordene    rundt 
skifte    med    Sømændenes    rødmussede   og    vejrhaarde,    djærve     og 
udannede   Fysiognomier.     Det  var    to    forskjellige  Menneskekaster, 
der  her  sadde  blandede  med  hinanden  i  broget  Række,  den  Kaste, 
der  lever  i  fri  Luft  og  den,    der  bor   i    lukkede  Rum,    den  Kaste, 
som    har   2000  Mark,    og    den    der    mindst    har    30,000  Mark    om 
Aaret.     Bordet  var  dækket  i   gammel  Stil.     Ved  hver  Kuvert  laa 
Salt   og   Peber  i  Kræmmerhuse    af   Sølv-    og   Guldpapir,    da    man 
paa  Indstiftelsestiden  ikke  havde  Saltkar  og  Peberbøsser;  et  Stykke 
Trykpapir  gjorde  Tjeneste  som  Serviet;  dog  laa  for  ogsaa  at  vare- 
tage de  moderne  Interesser   en  Serviet  af  almindeligt  Lærred  over 
den  gamle  Tids.     Foran  hver  anden   Kuvert  stod  en  KarafFe  med 
01,  brygget  efter  den  gamle  Recept.     Det   havde  en  mjødlignende 
Smag  og  vår  ganske  tykt;  Sagnet  gaar,  at  dets  Kvalitet  blev  prø- 
vet   af   den    gamle    Hansestads    Skippere    paa    følgende    primitive 
Maade:    Man  heldte    noget   deraf   ud  paa  Bænken,    saa    satte  man 
sig  derpaa  med  sine  Læderbuxer,  forsøgte  lidt  efter  at  rejse  sig,  og 
—  hvis  Bænken  fulgte  med,   saa  var  Øllet  godt,   ellers  ikke.     Ved 
Maaltidets  Begyndelse  gik  ved  hvert  Bord  to  store  Sølvdobbelthorn 
med  dette  01  rundt  blandt  Gjæsterne,    og   staaende  nippede   man 
gjentagne  Gange  dertil  under  ceremonielle  Hilsener  og  Klinken  med 
sin  Gjenbo.     Retterne  vare    alle    højst  umoderne,    underlige  Retter 
af  Pølse   og  Kaal,    solide    svære    Spiser,    ingen    andre    Stege    end 
Oxesteg    og   Kalvesteg,    intet    Fjerkræ,    ingen    Dessert;    ved    hver 

Kuvert  laa  et  Cigarfoderal  med  Bremer-Cigarer  af  udsøgt  Be- 
skaffenhed. 

Der  holdes  ikke  mindre  end  11  Taler,  før  Ordet  gives  frit,  og 
de  holdes  allesammen  af  de  tre  Schaffere;  to  af  dem  holder  fire, 
og  den  ene  tre  Taler,  og  alle  disse  Taler  holdes  i  ét  Træk;  en 
mere  original  end  morsom  Ceremoni.  Saa  snart  Schafferen  staar 
op  for  at  tale,  rejse  samtidigt  de  to  Skibskaptejner  paa  hver  sin 
Side  af  ham  sig  som  hans  Sekundanter  og  blive  staaende  saa 
længe  som  han.  Talerne  gjælde  Bremen,  dens  Skibsfart,  dens  Sø- 
mænd, dens  Handelsstand  osv.',  siden  Rigets  Oprettelse  er  Skaalen 
for  Kejser  og  Rige  kommet  til.  Man  vilde  imidlertid  fejle  meget, 
hvis  man  fra  Bevarelsen  af  alle  disse  gammeldags  Skikke  vilde 
slutte  sig  til  et  politisk  konservativt  Sindelag  hos  Bremens  Befolkning. 
En  fornem  Mand,  der  var  til  Stede  som  Gjæst  og  der  i  en  Tale 
drog  denne  Slutning,  blev  hilset  med  Hyssen  og  Hujen,  uden  at 
en  Stemme  hævede  sig  derimod. 

Fra  Synet  af  de  mange  prægtige  gamle  Ulke,  af  hvilke 
enkelte  have  udstaaet  saa  haarde  Gjenvordigheder  paa  fjerne  Have, 
at  der  var  gaaet  Ry  deraf  ogsaa  udenfor  deres  Hjemstavn, 
hævede  Blikket  sig  med  Fornøjelse  mod  Salens  Dekoration.  Dens 
vigtigste  Prydelser  var  ni  store  Vægmalerier,  forestillende  de  fem 
Verdensdele  og  de  fire  Vinde.  Ingen  Steds  ser  man  mere  frem- 
ragende Arbejder  af  den  Kunstner,  som  har  malt  dem.  Hans  Navn 
er  Arthur  Fitger.  Han  er  uden  Tvivl  Bremens  mest  begavede  Søn, 
og  overhovedet  en  af  det  nye  Tysklands  interessanteste  og  flersi- 
digst  begavede  Kunstnernaturer. 


61. 

Arthur  Fitger. 

1 8de  April  1882. 

Bremen   tæller    ikke    faa    blandt   Tysklands   ansete    Forfattere 
blandt  sine  Byesbørn;  en  af  Stadens  Redaktører,  Hr.  A>  Lammer  s, 

cr  Avtoritet  paa  det  Omraade,  man  i  gamle  Dage  betegnede    ^oni 
det  Almennyttiges;    han    forstaar    sig    som    faa    paa    Forvaltnii^^s" 
spørgsmaal,    Skole-    og    Husflidsanliggender ,    Punkter,    der    ang"-^ar 
Kvindesagen.     Byrons  berømte  Oversætter,  Otto  Gildemeister,  rx^^5t 
Paul  Heyse  eller  ved  Siden   af  ham  Tysklands  største  Sprogku  r*-  ■s5*' 
ner,    er  en  af  Byens  Senatorer   og    dens  Repræsentant  i  det  ty^  **~ 
Riges  Forbundsraad.     Efter   længe    at  have   været  Bremens   Bo^^' 
mester,  deler  han  nu  sin  Tid  mellem  den  politiske  og  den  liter^^^"* 
Virksomhed.     Han   var    i   en   Aarrække   den  ledende  Redaktør 
Weser  Zeitung,   der  under  hans  Redaktion  hævede  sig  til  at  bli 
hvad    den    endnu   er,    et    af  Tysklands  bedste  Blade;    han   skri 
endnu  bestandig  deri,    og  man  kan   vel  sige,    at  skarpere  form^^ 
og  fornemmere  følte  Artikler  end  hans  produceres  ikke  i  den  ty: 
Presse.     Der    er   et  stort  Stykke  af  en   Digter    i  Gildemeister-, 
Feuilleton,    et  Foredrag  af  ham  er  en  Lækkerbidsken,  hvortil  m 
glæder  sig   forud  og  som   man   nyder  i  Erindringen.     Men  han 
en  saa  kritisk  Natur,  at  han  kun  sjældent  offentliggjør  et  Essay 
næppe  nogen   Sinde  kommer    til    at    lade   Digte  trykke.      Han  W 
intet  udgive,    som  ikke  bærer   Fuldkommenhedens   Stempel.     D 
véd    han,    at    hans  Oversættelser  af  Digterværker    gjøre.     Han  h£3* 
nu  fuldendt  en  Oversættelse  af  Ariosts  Rasende  Roland,  der  prise^ 
som    den    bedste    af  alle   tyske,    som    bedre    endog   end  Hermanfl 
Kurz's  af  Paul  Heyse  nylig   udgivne   og   gjennemsete  Oversættelse. 
Man  maa  beundre  Taalmodigheden  og  Begejstringen,    der   fører  et 
saadant  Værk  til  Ende,    men   man  kan   ikke   lade   være   at  føle  et 
vist  Mismod   ved   at  se  saa  sjældne  Evner   anvendte  paa  Opgaver, 
der  ikke    tage    dem   helt  i  Beslag.     Den  Uproduktivitet,    som    den 
strenge  og  stolte  Selvkritik  avler,    er  visselig  at  foretrække  for  de 
Selvbehageliges  uafbrudte  og  skvaldrende  Produktivitet,    men   den 
er  trist  som   al  unødig  Goldhed.     I  hvad  Gildemeister  selv  skriver 
er  en  fin,    halvt  angribende,   halvt  afværgende  Ironi  Grundtrækket. 
En   langt  rigere  og  langt  mindre  behersket  Kunstnernatur  er 
Arthur  Fitger.     Han  har  vundet  sig  et  Navn  baade  som  Maler  og 
sorn   Digter,    men    har    ikke    dyrket    begge  sine   Talenter    ligeligt. 
Han  var  oprindeligt  Maler,    har    altid    fortjent    sit    Brød    ved    sine 

Malerier  og  har  kun  digtet  i  de  sildige  Aftentimer,  hans  stadige 
og  haardnakkede  Atelier- Arbejde  levnede  ham;  ikke  desmindre  er 
han  naaet  højere  som  Poet  end  som  bildende  Kunstner. 

Fitger  er  født  d.  4de  Oktober  1840  og  har  fra  1858  af  stude- 
ret Malerkunsten  først  i  Munchen,  saa  i  Antwerpen  og  i  Paris. 
Fra  1863—65  boede  han  i  Rom;  indtil  1869  har  han  afvexlende 
opholdt  sig  i  Wien  og  i  Berlin;  siden  da  har  han  slaaet  sig  ned  i 
Bremen  og  er  skjønt  ikke  født  i  Byen  selv,  men  i  Delmenhorst  i 
det  Oldenborgske,  blevet  betragtet  ikke  blot  som  en  indfødt  Bre- 
mer,  men  som  den  Mand,  til  hvem  Stadens  lokale  Ære  i  fortrin- 
lig Grad  er  knyttet.  Det  kommer  frem  i  talrige  Smaatræk*,  man 
sætter  ham,  hvor  man  blot  kan,  i  Spidsen  for  literære  og  kunst- 
neriske Foretagender  og  man  har  mod  hans  Lyst  valgt  ham  til 
Præsident  for  Bremens  Kunstnerforening.  I  en  Skaaltale  ved 
Schaffer-Maaltidet  blev  han  kaldt  »vor  Arthur  Fitger«,  og  dog 
boer  han  som  en  Eremit,  omgaas  næsten  Ingen. 

Paa  det  Spørgsmaal,  hvorfor  han  saaledes  for  bestandig  har 
bosat  sig  i  en  By  i  Rigets  Udkant  og  en  By,  hvor  der  udenfor 
hans  Atelier  ikke  findes  synderligt  kunstnerisk  Liv,  svarte  han  en- 
gang smilende:  »Hvilken  anden  By  vilde  stille  saadanne  Vægge 
til  min  Raadighed?«  Svaret  er  betegnende  for  den  hjertelige,  naive 
Imødekommen,  med  hvilken  Staden  har  paaskjønnet  at  et  saa 
sjældent  Menneske  og  et  saa  fremragende  Talent  tog  blivende  Op- 
hold i  dens  Midte.  Overalt  hvor  der  var  monumentalt  og  dekora- 
tivt Arbejde  at  udføre,  har  man  overdraget  det  til  Fitger.  Han 
har  dekoreret  Raadhuskjælderen,  han  har  malet  to  store  Billeder 
for  Remberti-Kirken  (»Den  fortabte  Søn«  og  »Den  barmhjertige 
Samaritaner«),  man  har  overladt  ham  Dekorationen  af  et  stort 
Trappehus  paa  Børsen  og  han  har  som  alt  berørt  smykket  Huset 
»Seefahrts«  store  Festsal  med  ni  fortræffelige  Malerier.  Naar  man 
betænker,  hvor  ofte  en  lille  By  i  den  Omstændighed,  at  en  frem- 
ragende Aand  har  forvildet  sig  ind  i  den,  kun  ser  en  Anledning 
til  at  pine  og  ydmyge  den  paa  det  eftertrykkeligste,  saa  er  der 
noget  rørende  i  den  gamle  Hansestads  intelligente  Holdning  over- 
for Fitger.     Og  Beundringen  for  denne  Holdning  øges,    naar  man 

betænker,  at  Bremen  er  en  i  mange  Maader  bedsteborgerlig  gam- 
mel By,  bekjendt  for  ærbar  og  gammeldags  Religiøsitet,  og  at 
Fitger  er  en  af  de  mest  hensynsløse  og  mest  oprørske  Aander  i 
tysk  Poesi.  Men  de  Bedste,  de  i  hvis  Hænder  Byens  Vilje  ligger, 
tillade  ingen  Uvilje  mod  hans  Aandsretning  at  komme  til  Orde. 
Maner  stolt  af  ham,  og  med  Rette. 

Neppe  vil  nogen  virkelig  Kritiker  undgaa  at  blive  stærkt  gre- 
ben af  Fitgers  Væsen.  Den  der  taler  med  ham,  læser  et  Digt  af 
ham  eller  ser  et  Billede  af  ham,  har  den  sjældne  og  saa  velgjørende 
Følelse  af  at  staa  Ansigt  til  Ansigt  med  noget  Ægte.  Hvilket 
Menneske  har  vel  som  en  Kritiker  Lejlighed  til  at  studere  det  For- 
lorne, det  Skabagtige,  det  Opstillede,  det  Hule.  Han  vader  deri 
til  dagligt  Brug.  Derfor  banker  hans  Hjærte  ved  Mødet  med  det 
Ægte.  Hvor  det  oprindeligt  Menneskelige,  den  fuldtlødige  Menneske- 
adel træder  ham  evnerigt  i  møde  i  Liv  og  Kunst,  dér  behøver  han 
slet  ikke  at  dele  Livssynet  eller  personligt  at  sympathisere  med 
Kunstretningen  for  at  føle  en  Glæde  derover,  der  overvinder  Be- 
tænkeligheder og  neutraliserer  Indvendinger. 

I  Heyse's  Roman  »Paradiset«  findes  en  Kunstner  ved  Navn 
Kohle,  der  sværmer  for  Holderlin  og  stadig  drømmer  om  at  fylde 
uhyre  Karton'er  med  mythologiske  Figurer.  Da  han  for  sin  aande- 
lige  Antipode  Maleren  Rossel  har  udviklet  sine  Ideer  til  en  lang 
Række  Vægmalerier  om  Venus  fra  Milo,  faar  han  Svaret:  »Men  i 
alle  gode  Aanders  Navn,  De  er  jo  Digter,  Kohle  I«  »Digter  ?c  — 
svarer  han  med  et  vemodigt  Smil.  »Saa  vidt  er  vi  komne,  at  naar 
en  af  os  Malere  en  Gang  har  et  Indfald,  der  strækker  sig  ud  over 
en  fløjtende  Skomagerdreng,  en  badende  Nymfe  eliler  en  historisk 
Haupt-  und  Staats-action,  strax  maa  han  finde  sig  i  at  skjældes 
ud  for  Digter.« 

Fitger  er  Maler  som  Kohle  er  det,  og  Digter  som  han,  men 
baade  mere  Maler  og  mere  Digter.  Kohles  inderligste  Ønske  er 
det  en  Gang  ret  af  Hjærtenslyst  at  kunne  rase  ud  med  Fresko- 
penslen i  Haand  paa  en  hundrede  Fod  lang  Mur,  og  man  driller 
ham  med  det  Udbrud,  der  en  Gang  er  undsluppet  ham:  »Mit  Liv 
for  en  nøgen  Væg  1  <  Man  mindes  dette  Ord  ved  Fitgers  Taknemme- 


lighcdsudbrud  mod  Bremen.     Men  der   er   foruden  det  poetiske  og 
fantastiske  Element  i  Fitgers  Malerier  et  stærkt  dekorativt  Element. 


Efter  lykkeligt  at  vxrc  sluppen  ud  af  en  Skole,  hvor  i  Cornelius's 
Aand  al  Vægt  blev  lagt  paa  Evnen  ti!  at  føre  Blyanten  rigtigt  og 
med  Pathos,  kastede  han  sig  med  ungdommelig  Varme  ind  i  Glæ- 

den  over  Farvernes  Pragt.  To  Grundretninger  gjøre  sig  gjældende 
baade  i  hans  kunstneriske  og  hans  digteriske  Væsen:  et  grublende 
filosofisk  Hang  og  en  hedensk  Naturglæde.  Som  Tænker  er  han 
melankolsk  radikal,  som  Hedning  from  og  skønhedselskende.  Som 
bildende  Kunstner  er  han  ægte  tysk,  oprindeligt  anlagt  paa  at 
være  Idealist  og  Mytholog  og  virke  mest  ved  Ideen;  men  da  han 
er  i  Besiddelse  af  sin  Kunsts  Midler,  opnaar  han  desuden  en 
meget  betydelig  dekorativ  Virkning. 

Hans  store   Malerier,    forestillende    de   fire    Verdensdele    virke 
ved  en  dyb,  diskret  udtrykt  Poesi.     Asien  er  malet  som  en  ærvær- 
dig detroniseret  Dronning,    der   stiger    ned    fra   sin    Tronskammel 
med  et  storladent   og  dog  simpelt  Udtryk  af  Alvor  og  Sorg  i  alle 
Miner  og    i    Legemets   skjønne  Holdning.     Amerika   er    fremstillet 
som  en  ung,   kraftig,    forhaabningsfuld  Kvinde,    fra  hvis  nøgne   og 
dejlige  Overlegeme  Sløret  kastes  tilbage  og  som  med  et  Blik,  man 
ikke  glemmer  —  det  fremtidsrigeste  Blik,   man   kan  se  —  spejder 
ud  i  Rummet,  medens   hun  trykker  sine  to  Drenge,   Barnet  af  den 
hvide    og    af  den   sorte  Race,    op    imod    sig.     En    lignende    Poesi 
hviler  over  Avstraliens  endnu  halvt  tilslørede  eller  halvt  tildækkede 
unge  Kvindeskikkelse,  der  ligesom  sky  og  uudviklet  endnu  ikke  er 
traadt  frem  paa  den  store  Skueplads.     Fortræffeligt  ere  ogsaa  Frem- 
stillingerne   af   de    fire  Vinde    lykkedes  for  Fitger.     De    ere    malte 
som  mandlige  Skikkelser  med  Ynglinge  i   deres  Følge.     Bedst  lyk- 
kede  ere  Ørkenvinden,    den   tørre,   hede    fortærende   Scirocco   i   sit 
gule    Klædebon,    og    Vestenvinden    med    dens    Følgesvende:    man 
foler  som   en  mild   og  mægtig  Susen   gjennem  Maleriet  og  sporer 
paa  Luftens  Beskaffenhed,  hvorledes  Regnen  nu  vil  falde  i  rigelige, 
frugtbare  Strømme. 

Disse  store  dekorative  Billeder  have  ingen  moderne  Kolorit, 
men  netop  saa  megen  Farve  som  er  nødvendig  for  at  lade  Bille- 
dets maleriske  Ide  fremtræde  i  sin  Fylde.  Koloriten  stemmer  med 
Malerens  Intention;  alt  er  her  harmonisk  og  tilstrækkeligt. 

Saaledes  ogsaa  i  de  to  mindre  Vægmalerier,  forestillende  det  ene 
en  Havnymfe,  det  andet  Dioskurerne,  der  tænde  St.  Elms-Ild  for  de  So- 
farende,  hvilke  findes  i  Børsbygningen.     Der  er  noget  overordentlig 

Smukt  i  Maaden,  paa  hvilken  Dioskurernes  Skikkelser  fylde  Rum- 
met og  i  Hovedernes  Stilling  mod  hinanden.  Derimod  forekommer 
det  mig  som  om  Fitger  i  det  af  disse  smallere  Billeder  indfattede 
store  Maleri,  der  forestiller  et  Skibs  Hjemkomst  til  Bremen,  et 
Maleri  med  mange  nøgne  Nymfer  og  Amoriner  i  Vand  og  Luft, 
har  villet  opnaa  en  stærkere  Farvevirkning  å  la  Makart  og  som 
om  det,  han  derved  har  vundet,  ikke  staar  i  noget  Forhold  til 
hvad  han  har  tabt.  Han  er  ikke  Maler  nok  til  at  gribe  sine 
/Emner  an  fra  denne  Side.  Han  gjør  Vold  paa  sit  Væsen, 
eller  rettere  han  bruger  ikke  sit  Væsens  bedste  Kræfter, 
naar  han  kun  attraar  den  sanselige  Farveglød.  Det  synes  her, 
som  havde  han  manglet  Blik  for,  at  der  i  Kunsten  ikke  gives 
noget  absolut  Bedste,  men  at  for  enhver  Individualitet  kun  de  For- 
trin ere  et  Gode,  der  ligge  indenfor  dens  naturlige  Rækkevidde, 
eftersom  den  højeste,  den  eneste  ubetingede  Lov  er  den  at  blive 
og  forblive  sig  selv. 

Efter  min  Opfattelse  er  Fitger,  som  allerede  antydet,  langt 
betydeligere  som  Digter  end  som  Maler,  skjønt  han  har  ofret 
Digtekunsten  saa  langt  ringere  Tid. 

Han  har  som  Digter  en  Evne,  der  svarer  til  hans  Blik  for  den 
dekorative  Virkning  som  Maler,  nemlig  en  ualmindelig  Følelse  for 
den  store  dramatiske  Effekt. 

Med  sit  Drama  Die  Hexe  opnaaede  han  sit  første  gjennem- 
gribende  Succes.  Det  er  et  tankedybt  og  i  psykologisk  Henseende 
fremragende  Stykke.  Dets  Karaktertegning  er  tydelig  og  interes- 
sant Dets  Mangler  er  saadanne  som  i  Tyskland  støde  mindre 
end  andensteds.  Det  foregaar  paa  Trediveaarskrigens  Tid,  men 
den  historiske  Tone  er  ikke  holdt  helt  igjennem;  af  og  til  gjennem- 
bryde  moderne  Synsmaader  og  Udtryksmaader  den  historiske  Stil; 
desuden  er  Diktionen  paa  tysk  Vis  altfor  lidt  mundtlig,  for  pathe- 
tisk  og  deklamatorisk*,  man  føler  i  dette  Punkt  vel  stærkt,  at  For- 
fatteren er  en  Landsmand  af  Schiller.  Men  naar  Dramaet  er  spil- 
let med  saa  stort  Bifald  paa  de  forskjellige  tyske  Theatre,  stadigt 
tages  frem  paany  og  kun  enkelte  Steder  (som  i  Wien)  paa  Grund  af 
sin  antiklerikale  Aand  ikke  er  kommet  til  Opførelse,  saa  beror  det 


mest    paa    Stykkets   ægte  dramatiske  Anlæg,    paa    Hovedscenen  i 
fjerde  Akts  Slutning:    Thalea  har  elsket  Edzard,    der  er  Officer  i 
den  protestantiske  Hær,   helt  og  trofast  i  den  lange  Række  Aar,  i 
hvilken  hun  Intet  har  hørt  fra  ham;    da   hun  tilsidst  tror  sin  Brud- 
gom falden,    tyr  hun  til  Studierne  som   en   Lindring  i  Sorgen,    o% 
under  en  gammel,    fra  sit  Land   fordreven,    fritænkersk  Jødes  V  *% 
ledning   har   hun   erhvervet  sig  Tidsalderens  højeste  videnskabeL  fc?F 
Kultur.     Saa  forkyndes  paa  én  Gang  Freden,   Freden  efter  trecfc    ^ 
Aars  uafbrudte  Krige,    Freden,    som  ingen  Yngling  eller  ung  P^  ^*6e 
nogensinde    har   kjendt,    og  samtidig    meldes    Edzards  Hjemkou — *^ 
Det  er  Thalea,    som  skulde  hun  forgaa  af  Lykke,    da   han  ile:  -^^  x 
hendes  Favn;    hendes  Bøger,    hendes  Studier  synes  hende  med 

saa  livløse  og  ligegyldige  som  det  Kranie,  hun  til  Omegnens  Tro^^^*11 
des  Forargelse  har  liggende   paa  sit  Arbejdsbord.     Men   det  viss-*-*® 
*ig,    at    hun    ikke    ustraffet    har  udviklet  sin  Aand  i   en  barbari-""^ 
Tid.     Edzard    træffer  hende  ikke  som   han   forlod   hende;    hun  J 

ikke  mere  det  naive  Barn,    han  elskede;    han  gjenfinder  den,   ht-*"* 
for  ti  Aar  siden  tog  Afsked   med,    i  hendes  yngre  Søster,   den  y**^    ^ 
digt   opblomstrende    Almuth.      Dennes    uskyldige    og    ubetydelig*      ** 
Sjæl  stemmer  overens  med   hans  djærve  Soldatersjæl,    og  hun  hm*~*~ 
Intet  imod  at  ledsage  ham  til  Kirken  til  Tedeum;    hun  indtager     ~*~" 
Kirkestolen  Pladsen,  hvor  han  engang  sad  ved  Thaieas  Side. 

Men  han  ræddes   for   sine  Følelser  for  Almuth,    betvinger  si{^* 
resignerer  og  vil  som  Mand  holde  sit  Brudgomsord  uden  at  Thale^^ 
skal  mærke  noget.     Og   Thalea    trænger    mere    end    nogen    ande*^^ 
Kvinde    til    en   Beskytter.      Thi    en    vild    Fanatisme    luer    omkring *~* 
hende    fra   alle   Sider,    iblandt  Egnens  Folk,    hos    katholske    Emis-^-* 
særer  og  blandt  de  hjemvendte,   protestantiske  Soldater  i  Edzards 
Folge.     Man  gruer  for  hendes  Syslen    med  en   ubegraven   Hjerne- 
skal; man  forfærdes  over  hendes  mangeaarige  Udebliven  fra  Kirken 
og   dens  hellige  Sakramenter,   man   er  forvisset  om   at 'hun   er  en 
Hex,  og  hendes  Liv  er  truet. 

Den  Tro  har  fundet  Udbredelse,  at  hun  ikke  paa  sin  Bryllups- 
dag   vil    kunne    overskride    Kirkens    Tærskel    som    Edzards    Brud. 

Hun  nærmer  sig  den  ved  hans  Side,  Forventningen  er  til  det 
Højeste  spændt.  Da  synker  hun  sammen,  ikke  som  Mængden 
tror,  fordi  hun  i  sin  Vantro  bæver  tilbage  for  Altret,  men  fordi 
hun  i  det  afgjørende  Øjeblik  overvældes  af  den  Følelse,  hun 
længe  har  havt,  at  Edzards  Hjerte  drages  til  Almuth  og  han  kun 
af  Pligt  forener  sig  med  hende.  Dette  Dobbeltspil,  dette  Dialek- 
tiske, at  Thalea  synker  sammen,  som  det  forventes,  men  slet  ikke 
af  den  Grund,  som  antages,  er  i  højeste  Grad  dramatisk.  Og 
Virkningen  stiger  yderligere,  da  den  gamle  Præst  hæver  Bibelen  i 
Vejret  for  at  beskytte  den  formentlige  Hex  og  da  Fanatikerne 
raabe,  at  hun  først  skal  vise,  om  hun  er  Bibelens  Beskyttelse  værd 
ved  paa  Bogen  at  sværge,  at  den  Videnskab,  hun  dyrker,  er  af 
Gud  og  fører  til  Gud.  Da  er  det  at  Thalea  i  høj  Begejstring 
sønderriver  Bibelens  Blade  og  lader  dem  flyve  for  Vinden.  Hun 
har  elsket  Bogens  skjønne  Fortællinger  fra  sin  Barndom  af  som 
stedse  rindende  Kilde  af  Poesi,  som  uudtømmelig  Visdomskat;  men 
skal  den  være  Baandet,  der  lænkebinder  hendes  Tænkning,  da 
sprænger  hun  Lænken  i  ædel  Trods. 

En  ikke  mindre  imponerende  Fjerde-Akts-Slutning  findes  i 
Dramet  » Von  Go t tes  Gnaden*,  der  foregaar  paa  den  store  Revolu- 
tionstid i  en  lille  tysk  Stat  paa  venstre  Rhinbred.  Den  unge 
Fyrstinde  har  ægtet  sin  Barndoms-Legekammerat,  Manden  af 
Folket,  Førsteren  Wolfgang.  Men  neppe  har  han  nydt  det 
eventyrlige  Bryllups  Lykke,  før  han  lider  under  den  Ringeagt,  med 
hvilken  Alle  se  ned  paa  ham,  sin  Hustrus  Undersaat,  sin  Kones 
Mand,  og  hertil  kommer  at  hans  Hjærte  ikke  blot  er  med  det  for- 
armede, lidende  Folk,  for  hvilket  ogsaa  Fyrstindens  Hjærte  ban- 
ker, men  at  han  ikke  forstaar  hendes  Følemaade,  ikke  hendes 
Blods  Drift  og  hendes  Viljes  Trang  til  at  opretholde  Mandstugt  i 
Hæren  og  den  fyrstelige  Myndighed  som  suveræn.  Saaledes  er 
Baandet  imellem  dem  bristefærdigt,  og  Wolfgang  stiller  sig  paa 
Oprørernes  Side  mod  sin  egen  Hustru. 

Revolutionen  sejrer,  og  med  oprejst  Hoved,  i  fuldt  Smykke, 
med  Purpurkaaben  om  sine  Skuldre,  Kronen  paa  sit  Hoved  venter 
Anna  Leonore  i  sin  Slotssal  paa  den  vilde,  sejrrige  Pøbel,   der  har 


A7$  Arthur  Fitger. 

nedsablet  hendes  Schweizere.  Hun  skjælver  mere  for  dens  Hæn- 
ders Smuds  og  dens  Aandes  Dunst  end  for  dens  Vaaben.  Hun 
onsker  sig  blot  en  renlig  Kugle  istedenfor  raa  Voldsmænds 
Brutalitet. 

Dd  slaas  Fløjdørene  op,  og  ind  træder  til  Marseillaisens  Toner 
et    langt  Tog   af  Tiggere,    Krøblinge,    Hjælpeløse    af   enhver    Art. 
Den  dybeste  Elendighed  taler  ud  af  deres  Aasyn  og  Klæder;    Sul- 
tens og  Trældommens    blege  Ansigter    vise  sig  i  Mængde.     Disse 
Gjæster  trække  sig  sky   sammen  i  Krogene  og   studse  over  Salens 
Pragt.     Og  deres  Fører  forestiller  dem  med  blodigt  Lune:  Madame 
har  jo  saa  gjerne  besøgt  de  lykkelige,  lave,  beskedne,  stille  Hytter 
--     de  lykkelige,    lave,    beskedne,    stille  Hytter  tillade   sig   at  gjore 
Gjenbesøg.     Her  er  en  Kvinde,    som   har   grædt  sit  Liv   hen   over 
hendes  Sønner,  som  Anna  Leonores  i  Gud  hvilende,  højsalige  Fader 
havde  den  Naade    at   sælge-  til   Englænderne  som   Soldater.      Hun 
har  mistet  sit  Syn  i  Træk- Vinden  paa  den  Bro,    hvor  hun  tiggede. 
Dér  er   fem  Forældreløse,    hvis  Fader   blev   skudt   af  de   fyrstelige 
Jægere,    fordi   han  havde   den  Frækhed   at  knalde  et  Vildsvin  ned 
paa  sin  egen  Kartoffelager;  Moderen  døde  af  Rædsel  derover.     Dér 
er  Enken  efter   en   fattig  Stakkel,    hvem   en   Markgreve   skjød   ned 
fra  Taget,    da  Anna  Leonores    højsalige   Herr  Fader   parerede,    at 
Bossen  ikke   kunde   naa  saa   langt.     Dér  er  Invalider,    som    for    en 
Menneskealder    siden    blev    skudt   til  Krøblinger    fordi    Fyrstindens 
Bedstefader    ikke    kunde    lide   Frederik   den   Store,    og   dér    er    en 
hovedrystende  halvfjerdsindstyveaarig  Studiosus,  der  har  tilbragt  et 
Liv  i  Tugthuset  for  en  letfærdig  Vittighed  angaaende  hendes  Olde- 
faders Sølvbryllup  o.  s.  v.    o    s.  v. 

Fyrstinden  ventede  at  staa  der  stolt  i  sin  fyrstelige  Ret  over- 
for en  vild  og  dyrisk  Pøbelhobs  voldelige  Fremstormen,  og  i  Ste- 
det træder  hende  ét  for  ét  alle  Ofrene  for  fyrstelig  Uret  og  Vold 
gjennem  et  Aarhundrede  frygteligt  lemlæstede  imøde.  Hun  ven- 
tede et  larmende  Angreb,  hun  møder  en  stum  Anklage.  Hun 
ventede  at  se  raa  Magthaveres  Triumftog;  hun  møder  de  uretfær- 
digt Lidendes  tunge  Gang  under  Hungerens  og  Kvalernes  Aag. 

Og  hvilken  Kontrastvirkning  afgiver  ikke  dette  Optog  midt  i 
hint  fyrstelige  Sceneri! 

Desværre  er  et  Stykke  som  »Von  Gottes  Gnaden«  paa  Grund 
af  sin  Aandsretning  udelukket  fra  næsten  alle  tyske  Scener.  Dets 
Diktion  er  udadlelig,  har  ingen  af  det  tidligere  Sørgespils  F«JI. 

Blive  disse  Dramer  af  Fitger  formedelst  Indholdets  Beskaffen- 
hed vanskelig  spilte,  saa  har  et  lille  Epos  i  ni  Sange,  han  har  for- 
fattet i  Disticher,  Reinekes  Brautfahrt,  end  ikke  kunnet  udgaa  i 
Boghandelen.  Det  er  trykt  som  Manuskript  og  er  kun  fordelt  af 
Forfatteren  personligt  til  hans  Venner.  Det  er  en  Satire  over 
Hykleriet  og  Snobberiet  i  det  moderne  Tyskland,  der  har  iklædt 
sig  det  gamle  Reinekedigts  Kostyme  —  Fritænkeren  Reineke 
ender  her  som  Gejstlig,  som  Pastor.  Digtet  vilde,  hvis  det  havde 
været  Offenligheden  forelagt,  ikke  have  undgaaet  en  Anklage  for 
Atheisteri  og  Republikanisme.  Tiderne  er  jo  strænge,  og  selv  en 
saa  godlidende  og  overlegen  Humor  som  dets  havde  næppe 
frikjendt  det. 

Fitgers  Hovedbetydning  som  Digter  beroer  imidlertid  paa 
hans  to  Bind  lyriske  Poesier:  Fahr  endes  Volk  og  Winternachte, 
Samlinger,  ud  fra  hvilke  en  Tænker-  og  Kunstnersjæl  taler  i  Ord 
af  mandig  Velklang. 

En  hel  Gruppe  af  disse  Digte  ere  udsprungne  af  en  dybsindig 
og  grublende  Aand,  en  Aand,  der  øjensynligt  har  udviklet  og 
næret  sig  med  ualmindelig  Selvstændighed.  Det  er  ogsaa  beteg- 
nende, at  Fitger  kun  har  læst  yderst  faa  af  de  Bøger,  som  alle 
Mennesker  have  læst;  han  har  atter  og  atter  studeret  Bibelen, 
gamle  latinske  Krøniker  og  Sange,  filosofiske  Værker,  som  ligge 
fjernt  fra  Studiernes  Landevej.  Han  synes  af  de  Nyere  at  have 
forstaaet  Spinoza  og  Schopenhauer  dybest  og  han  har  inddrukket 
Darwin  Tanke  for  Tanke..  I  et  ypperligt  Digt  Fausts  Skygge 
fil  Charles  Darwin  har  han  ligesom  konfronteret  Tysklands 
aandelige  Stræben  med  den  engelske  Forskers  Erfarings  og  Gjæt- 
nings  Fund.  Blandt  Historikerne  skylder  han  Gibbon,  blandt  Dig- 
terne Heine  mest. 

Der   er    dybe    Grundmodsætninger    i    denne    Aand.     Side    cm 

Side  med  Digte,  der  udtrykke  en  Livstrang  og  Livslyst  saa  skum- 
mende, at  den  ikke  kan  tænke  sig  Døden  som  en  Hvile,  men 
attraar  den  vilde  Jægers  Existens  hinsides  Graven,  findes  Digte, 
der  udtale  en  saa  fortvivlet  Pessimisme,  at  selv  Døden  ikke  er  den 
Sørgende  Lindring  nok,  men  han  til  sin  Kvals  Beroligelse  maa 
fordre  hele  Allivets  Ophør,  thi  om  han  end  forvandledes  fra 
Menneske  til  Træ  eller  Sten,  det  nytter  intet,  Smerten  er  overalt 
og  vil  gribe  ham  overalt;  først  Altets  Ophør  er  Lidelsernes  Ophør. 

Disse  Stemninger  er  begge  lige  ægte  og  mindre  stridende  end  de 
synes.  Thi  hvad  jeg  har  kaldt  Livslyst  er  i  Grunden  kun  det 
kunstnerisk  anlagte  Væsens  Tilskuerglæde  over  det  evigt  fremvæl- 
dende Liv,  over  Skjønhedens  Naturpragt,  nu  og  da  med  lange 
Mellemrum  potenseret  ved  den  blandede  Følelse  af  Elskovs  Glæde 
og  Kval,  og  Pessimismen  opstaar,  saasnart  Tanken  stræber  at  gjætte 
den  Verdens  Gaade,  i  hvis  inderste  Kjærne  den  rastløse  indbyrdes 
Krig,  den  uafbrudte  Tilintetgjørelse  raser. 

En  gjennemgaaende  Grundstemning  er  Stolthed  udadtil  og 
Resignation  indadtil,  en  Stolthed  saa  ægte  som  den  findes  i  en  ren 
Kunstnersjæl,  err  Resignation  saa  sand  i  sit  Udtryk,  at  man  føler, 
i  hvilken  Afgrund  af  Melankoli  denne  Digter  har  stirret  ned  Aar 
ud  og  Aar  ind  for  at  naa  til  den. 

En  hyppigt  udtrykt  Stemning  er  ogsaa  denne:  Hanget  til  ro- 
mantisk Sværmeri,  til  Udhvilen  i  Naturen  afbrydes  af  Virksomheds- 
trang,  af  Daadsdrift.  Jernbanens  Fløjten  høres  midt  i  det  fortryl- 
lende Landskab,  og  Drømmeren  farer  op  med  Tanken,  at  Kampliv 
er  bedre  end  Ro.  Dog  den  mest  ejendommelige  Stemning  er 
maaske  Frembringelsesglædens,  der  næsten  overalt  slaar  igjennem. 
Den  Talende  véd,  at  han  ikke  er  født  til  Lykken,  har  opgivet 
Drømmen  om  Lykke*,  men  han  behøver  ikke  heller  Lykken,  han 
kan  overvinde  Kvalen  over  en  elsket  Piges  Ligegyldighed  eller  For- 
ræderi, thi  Skaberkraft  er  mere  værd  end  Gjenkjærlighed,  og  Skaber- 
kraft føler  han  i  sit  bevægede  Sind  og  helt  ud  i  sine  Fingerspidser. 
Det  er  et  Forsøg  paa  Selvtrøst,  der  vel  stundom  er  slaaet  fejl, 
men  der  er  Mod  og  Manddom  deri,  en  simpel  Selvfølelse,  der 
aldrig  praler. 

Overraskende  er  Fitgers  Mangesidighed  ved  en  i  Masse  saa 
lidet  omfangsrig  Produktion,  en  Mangesidighed,  som  man  hyppigt 
nok  finder  hos  dem,  der  ikke  besidde  nogen  stærk  Personlighed, 
men  som  forbauser,  hvor  den  som  her  paa  ethvert  Punkt  er 
gjennemtrængt  af  en  stærk,  naiv,  men  aldrig  barnlig,  altid  mandig 
Originalitet.  Det  er  en  Oprindelighed  som  i  sit  friske  og  krydrede 
Væsen  minder  om  Markblomsters  og  Skovjordbærs  Duft. 

Fitger  kan  skrive  korte  symbolske  Tankedigte,  afklarede  og 
formfuldendte  som  Sully-Prudhomme  har  skrevet  adskillige  paa 
Fransk,  eller  burlesk  humoristiske  med  et  Hamletsk  Vid,  eller  stor- 
mende lidenskabelige  i  deres  Spørgedrift  og  Erkjendelseskval,  trod- 
sigt flyvende  i  en  Flugt  som  den,  i  hvilken  Swinburne's  Genius 
gjerne  bevæger  sig.  Altid  staar  Ideen  plastisk  som  en  Statuette, 
saa  ganske  er  Formen  og  Stoffet  ét.  Man  læse  disse  Par  Strofer 
af  Centauren: 

Von  deinem  Angesicht  ein  Zug 
Ein  Himmelsabglanz  ward  auch  mir, 
Und  meines  Geists  Gedankenflug 
Hebt  mich  hinauf,  o  Zeus,  zu  dir. 
Doch  weh!  an  das  gemeine  Thier 
Dein  Bann  mich  unaufloslich  schloss, 
Und  dunkle,  dumpfe  Sinnengier 
Ist  meines  lichten  Geists  Genoss. 
An  Leib  ein  Ross  — 
Was  frommt  des  Hauptes  Gotterzier  ? 

Herakles  lauschte  mir  mit  Lust 

Und  Jasons  hoher  Heldenkreis, 

Und  in  Achilleus'  junger  Brust 

Hegt  ich  und  pflegt  ein  Edelreis; 

Doch  von  den  Helden  Keiner  weiss, 

Was  heimlich  mir  das  Herz  durchschreckt, 

Wenn  mich  ans  Himmels tråumen  leis 

Der  Schall  des  eignen  Hufs  erweckt  — 

Mit  Nacht  bedeckt, 

Und  ewiglich  verschwiegen  sei's. 

Men  den  samme  Digter  kan  anslaa  Folkevisetonen,  og  den 
klæder  ham;  den  passer  for-  ham  og  stemmer  og  smelter  sammen 
med  hans  Stof.     Hvilket  Anslag  i  Digtet  Der  GliUkliche: 

Und  wieder  ist's  die  alte  Mår: 
Der  Knabe  kommt  aus  wildem  W.ald, 
Und  Keiner  singt  so  stiss  wie  er, 
Und  Keiner  ist  so  wohlgestalt. 

Man  plejer  at  tro,  Sligt  kun  lykkes  de  Digtere,  som  gaa  op  i 
lutter  Stemning  og  aldrig  have  havt  en  Tanke  i  Panden.  Fitger 
ophører  ikke  at  være  moderne,  selv  naar  han  anslaar  de  gamle 
romantiske  Strenge;  men  Melodiens  Trolddom  indfinder  sig  strax. 

Nær  op  til  Folkevisetonen  er  ogsaa  Tonen  holdt  i  Digtgruppen 
Mursvendens  Sange,  der  er  mindre  realistiske  i  Diktionen  end  Tit- 
len tyder  paa,  skjøndt  Motiverne  tilhobe  ere  tagne  fra  en  virkelig 
Mursvends  Læber.  Følelsen  er  her  paa  én  Gang  djærv  og  fin. 
Snart  se  vi  den  farende  Svend  bygge  skjønne  Rum  for  andre r 
medens  han  selv  ikke  har.  Tag  over  sit  Hoved;  Sovekamre  for 
Brud  og  Brudgom,  mens  han  selv  ligger  ene  paa  det  haarde 
Straa;  snart  se  vi  ham  hemmeligt  elsket  og  favnet  af  de  fornemme 
Kvinder;  snart  i  sin  Ensomhed  fortæret  af  Længsel  efter  Hus  og 
Hjem;  snart  rædselsslagen  gysende 'tilbage  for  Tanken  om  at  sætte 
Børn  i  Verden. 

Ved  Siden  af  disse  Sange  forekomme  Idyller  af  den  Art,  som 
Søskolen  i  England  yndede,  og  endelig  romantiske  Ballader,  ja 
endog  større  romantiske  Fortællinger  paa  Vers,  som  den  om 
Mestertyven,  højst  nydelige,  men  paa  hvilke  Fitger  dog  har  spildt 
et  Talent,  der  var  altfor  godt  og  altfor  moderne  til  sligt,  der  ikke 
bør  gjøres,  fordi  det  er  gjort. 

Men  af  alt,  hvad  Fitger  har  skrevet,  maa  man  sætte  hans 
egentlige  Sange  (Lieder)  højest.  Det  er  ikke  Hvermands  Sag  at 
skrive  en  ægte  lyrisk  Sang,  en  Lied,  i  den  Mening,  hvori  Goethe 
tager  Ordet;  men  Fitger  kan  det.  Der  findes  i  hans  Samlinger 
vel  en  30—40  saadanne  Sange  af  første  Rang,  Digte,  der  skylde 
Elskov,  lykkelig  eller  skuffet  eller  krydset  af  Forholdenes  Over- 
magt, deres  Udspring. 

Her  er  et  Par  Strofer  af  et,  som  udtrykker  den  naive,  mest 
elementære  Kjærlighedslykke : 


Arthur  Fitger.  48  o 

Singend  Uber  die  Heide 
Steigen  Lerchen  empor, 
Goldige  Knospen  der  Weide 
D ringen  am  Ufer  hervor, 
Und  der  Himmel  so  wunderblau 
Allilberall  hellsonnigc  Schau ! 
Ich  und  mein  Lieb,  wir  beide 
Wandeln  durch  spriessendes  Rohr. 

Kargen  Worts  ist  der  Kummer 
Zehrend  in  tiefer  Brust; 
Aber  noch  tausend  Mal  stummer 
Ist  unsagliche  Lust: 

»Ich  bin  ja  dein  und  du  bist  ja  mein!« 
'  Das  mag  ihr  einziges  Wortlein  sein; 

Hat  doch  kein  Weiser,  kein  Dummer 
Jcmals  ein  Bessres  gewusst. 

Her  nogle  Strofer  af  et  andet,  hjertegribende  ved  Sandheden 
af  den  Lidelse,  hvorom  det  taler.     Hvor  er  det  følt: 

Ein  einzger,  steter  Schmcrz 

All  meine  Tage  quålt; 

Bin  ich  nach  so  viel  Schlågen 

Denn  immer  noch  nicht  hart  genug  ? 

Noch  kein  gediegen  Erz  ? 

Noch  nicht  genug  gestahlt  ? 

Auf  Ehr  und  Gut  und  Glanz 
That  ich  schon  långst  Verzicht; 
Die  stolzen  Himmels  traume 
Sie  alle  blies  ich  in  den  Wind: 
Ade,  du  schoner  Kranz, 
Nach  dir  begehr'  ich  nicht. 

Nur  Liebe.  Liebe  gluht 

Noch  weich  in  dieser  Brust, 

Und  meines  Schicksals  Hammer 

Zermalmend  schlågt  er  auf  sie  los, 

O  werde  hart,  Gemtlth, 

Hart,  hart  mein  Herz,  du  musst. 

I  et  andet  Digt  taler  Lidelsen  efter  Tabet.  Den  Talende  mis- 
under ikke  de  Rige  deres  Overdaadighed  eller  Sangerne  deres 
smukke  Toner   eller    de    med   Hæder  Bedækkede  deres  Ry;    dog, 

hedder    det   tilsidst    med   Ord,    hvis  slaaende  Simpelhed   gjør   dem 
uforglemmelige : 

Doch  wenn  ich  in  der  Dåmmerstunde 
Zwei  junge  Buhlen  wandeln  sch, 
Mein  einsam  Herz,  dann  brennt  die  Wunde, 
Dann  schreist  du  auf  vor  Neid  und  Weh. 

Jeg  anfører  endelig  til  Slutning  et  enkelt  Digt  i  dets  Helhed, 
fordi  Nerven  i  Fitgers  melankolske  Poesi  vibrerer  deri: 

Es  sitzen  drex  Weiber  zu  weben, 
Sie  weben  und  wirken  mein  Leben; 
Die  erste,  die  zweite  woben  fein 
Gesponnenes  Gold  und  Seide  hinein; 
Die  dritte  durchzog  es  mit  langen, 
Gifttriefenden  Ottern  und  Schlangen. 

Sie  liessen  die  Schifflein  sausen, 
Die  goldigen  Faden  nach  aussen; 
Nach  aussen  das  schillernde  Farbenspiel, 
Der  grassliche  Einschlag  nach  innen  fiel; 
Nun  kriimme  dich,  Seele,  nun  leide 
Im  heimlichen  Nessuskleide. 

Und  fragt  ihr,  warum  so  strenge 

Den  Mantel  ich  um  mich  hånge  ? 

Warum  ich  mit  offaen  Armen  nie 

Die  Liebste,  den  Freund  ans  Herze  zieh  ? ' 

Warum  keines  Tags  ich  geniesse 

Und  immer  mich  einsam  verschliesse  ? 

Gewahrtet  ihr,  wie  ich  von  Bissen 

Der  bosen  Gcwtlrme  zerrissen, 

Mit  Hiob  und  Lazarus  mtisst'  ich  zur  Stund 

Der  dritte  Geåchtete  sein  im  Bund. 

Lasst  ab,  mich  zu  laden,  zu  werben. 

Lasst  schweigend  mich  gehen  und  sterben. 

Dette  Digt  er  Psykologien  af  det  Eneboervæsen,  der  stikker  i 
Kunstneren  hos  Fitger. 

Billedet  fremstiller  ham  i  den  Mursvendedragt,  han  maatte 
bære  for  ved  Vintertid  at  kunne  udholde  Kulden  paa  Stilladset, 
da    han   malte   Børs-Freskerne.     Holdningen   ser    lidt   opstillet    ud, 

men  er  kun  blevet  det,  fordi  Originalen  i  sin  butte  Alvor  har  stil- 
let sig  som  det  var  ham  bekvemt  for  at  staa  fast  uden  at  have 
Fotografens  Stativ  i  Nakken. 

12.  Juni  1882. 

For  ikke  at  komme  aldeles  tomhændede,  pakkede  vi  en  lille 
Byldt  Barnetøj  sammen,  før  vi  i  Morges  kjørte  med  Stadtbahn  til 
Schlesischer  Bahnhof.  Der  skulde  komme  400  jødiske  Flygtninge 
fra  Rusland;  de  skulde  som  sædvanlig  tilbringe  tre  Timer  paa 
Banegaarden,  før  de  besørgedes  videre  over  Hamburg  til  Amerika. 
De,  der  kom  i  Dag,  høre  til  de  begunstigede,  som  befordres  af 
Komiteen;  Centralbestyrelsen  her  i  Berlin  staar  i  Forbindelse  med 
Komiteen  i  Brody,  med  den  i  New  York  og  alle  de  andre  Komi- 
teer. Den  besørger  Udvalget,  et  Udvalg,  som  det  tidt  er  vanske- 
ligt nok  at  gjøre.  De  sygelige,  de  altfor  muskelsvage,  de,  der 
have  altfor  mange  Smaabørn  og  om  hvem  det  er  at  forudse,  at 
de  ikke  du'  til  Emigrationen,  nødes  man  til  at  holde  tilbage,  hvor 
bittert  de  end  klage  deres  Nød.  De  græde  let,  naar  de  tænke 
paa,  hvad  de  have  udstaaet,  og  hvad  der  venter  dem,  hvis  de 
tvinges  til  atter  at  gaa  over  Grænsen.  De  fleste  svare,  at  de 
heller  ville  dø  af  Sult  end  vende  tilbage  til  Rusland.  De,  der 
kunne  befordres,  udstyres  i  Brody  med  Klæder,  saa  godt  det  lader 
sig  gjøre,  bespises  nogenlunde  rigeligt,  til  de  kunne  afsendes, 
og  forsynes  saa  med  Tredje-Klasses-Billetter  til  Jernbanerejsen  og 
med  Mellemdæksbilletter  til  Overfarten.  En  eller  to  Gange  ugenlig 
ankommer  en  saadan  Horde,  sendt  af  Komiteen;   daglig  ankomme 

Flokke,  der  emigrere  paa  egen  Haand,    og  af  hvilke  mange  endnu 
herfra  maa  sendes  tilbage. 

Det  er  vel  halvandet  Aar  siden,  at  det  første  Hold  russiske 
Jøder  kom  her  igjennem.  Det  var  unge  kraftige  Mænd,  vel  egnede 
til  Pionerer,  og  som  nu  allerede  have  faaet  Jord  i  Amerika,  have 
dannet  en  Koloni  og  trives.  Senere  have  alle  Flokkene  havt  Kvin- 
der og  Børn  i  stort  Antal  med  sig.  De  Rædsler,  disse  Mennesker 
have  lidt  og  set,  gav  snart  den  begyndende  Emigration  Karakter 
af  en  Folkevandring.  Der  var  Børn  iblandt  disse  Udvandrere,  som 
havde  set  begge  deres  Forældre  blive  ihjelslagne  og  som  fortalte 
derom.  Der  var  Mænd  fra  Balta,  i  hvis  Huse  Pøbelen  med  Poli- 
tiets Samtykke  havde  brudt  ind,  plyndrende,  hærjende  og  skjæn- 
dende.  En  Mand  fortalte,  at  man,  efter  at  hans  Hus  var  bleven 
stormet  af  Pøbelen,  havde  skjændet-hans  Datter  for  hans  Øjne,  og 
da  Moderen  var  styrtet  ud  paa  Gaden  og  havde  hentet  Soldater 
ind  til  Beskyttelse,  havde  Soldaterne  skjændet  ogsaa  hende.  Alle 
have  de  kun  reddet  det  nøgne  Liv.  En  Cigararbejder  fra  Kiew, 
med  hvem  jeg  talte  i  Dag,  sagde  kort  uden  Klage:  Først  har  man 
plyndret  os,  saa  har  man  drevet*  os  ud. 

Mærkværdig  er  Maaden,  paa  hvilken  disse  Udvandrergrupper 
have  ordnet  deres  Rejse  og  deres  Fremtid.  Hver  Gruppe  har  en 
Togfører,  i  Regelen  en  Student,  der  har  Opsynet,  og  som  lydes, 
og  alle  Gruppens  Medlemmer  have  afgivet  et  Løfte  om  at  dele 
Vilkaar  med  hverandre.  Og  dette  er  saaledes  at  forstaa,  at  de 
have  sammensvoret  sig  om  en  fuldstændig  socialistisk  Ordning. 
De  have  lovet  at  ville  opdyrke  den  Jord,  der  i  Amerika  indrøm- 
mes hver  ankommende  Flok,  saaledes  at  Grunden  og  Arbejds- 
redskaberne ere  fuldstændig  fælles,  ja  saaledes  at  ogsaa  hele  Ind- 
tægten tilfalder  Gruppen  som  saadan.  De  have  afgivet  det  Løfte, 
at  ingen  enkelt  vil  drive  nogen  Handel,  men  at  kun  Forstander- 
skabet skal  afsætte  Produkterne  for  fælles  Regning.  Der  er  heri 
en  Blanding  af  gammelrussiske  og  modernsocialistiske  Ideer  med 
en  forunderlig  Tilsætning  af  national  Ambition.  Naar  man  taler 
med  en  af  de  fattige  og  energiske  Studenter,  der  føre  en  saadan 
Gruppe  over  Verdenshavet,    saa  sporer  man  hos  ham  tre  forskjel- 

ligartede  Motiver.  Han  gaar  mere  eller  mindre  bevidst  ud  fra 
Forestillingen  om  den  russiske  Kommunes  Fælleseje  af  Jorden  som 
den  rette  og  naturlige  Form  for  Grundbesiddelse.  Han  er  gjennem- 
trængt  af  mere  eller  mindre  velfordøjede  socialistiske  Ideer,  som 
de  især  gjennem  Oversættelser  af  Lassalle's  Brochurer  findes  spredte 
rundt  omkring  i  Rusland.  Han  er  endelig  ivrig  optaget  af  den 
Tanke  at  ville  gjøre  Sit  til  at  udslette  den  gamle  Beskyldning  mod 
Jøderne,  at  de  kun  forstaa  at  drive  Handel  og  kun  ville  erhverve 
sig  Kapital.  Han  og  de,  der  følge  ham,  ere  Enthousiaster  og  Idea- 
lister. Lidelserne  have  ikke  knækket  deres  Mod,  ikke  en  Gang 
brudt  deres  Optimisme.  De  gaa  med  Tillid  til  den  nye  Verden. 
Vil  deres  Socialisme  kunne  trives  i  den?  Ville  de  i  et  Samfund, 
hvor  alt  beror  paa  individuel  Bestræbelse,  kunne  opretholde  deres 
Fællesejendom?  Vil  ikke  med  Nødvendighed  de  individuelle  Bega- 
velser, alt  som  de  udvikle  sig,  sprænge  Ringen?  Den  overvejende 
Sandsynlighed  er  sikkert  for,  at  Grupperne  om  ikke  altfor  lang 
Tid  opløse  sig.  Men  den  socialistiske  Ordning  synes  fortræffelig 
-egnet  for  den  første  Generation  af  agerdyrkende  Kolonister. 

*  * 

* 

Naar  man,  efter  at  et  saadant  Tog  er  løbet  ind  paa  den  schle- 
siske Banegaard,  fordyber  sig  i  Betragtning  af  Fysiognomierne, 
som  møde  En  i  de  Ventesale,  der  ere  indrømmede  Udvandrer- 
flokken,  saa  udfordres  der  et  skjærpet  og  øvet  Blik  til  at  se,  at  de 
alle  tilhøre  den  jødiske  Stamme.  For  Mændenes  Vedkommende  er 
det  i  Reglen  muligt  at  se  det,  skjøndt  Typerne  ere  højst  forskellig- 
artede. Enkelte  ældre  ligne  i  deres  lange  Kaftaner  Orientalere, 
mange  se  ud  som  Spaniere,  andre  som  Italienere,  andre  have  ud- 
præget russiske  Ansigter;  der  er  lige  saa  mange  blonde  som 
mørke  iblandt  dem.  I  Reglen  se  Mændene  temmelig  ringe  ud, 
magre,  smalskuldrede,  uden  synderlig  Muskelkraft,  ofte  lange,  hul- 
kindede, hulbrystede;  man  ser.  de  have  sultet  og  døjet.  De  se 
besluttede,  men  ikke  snilde  ud;  det  er  Haandværkere ,  ikke 
Handelsmænd.    De  ere  høflige,   taknemmelige,   uden  Spor  af  den 

Mistænksomhed,  som  betegner  de  lavere  Klasser  i  andre  Stammer, 
rede  til  at  give  enhver  Oplysning.  De  fortælle  villigt,  godt,  uden 
at  beklage  sig  synderligt.  De  ligesom  bekræfte,  hvad  de  forud- 
sætte bekjendt.  De  fleste  tale  to  Sprog,  dels  russisk,  dels  en  Art 
Tysk  med  mange  hebraiske  Ord  og  med  russisk  Ordstilling, 
russiske  Bøjningsformer  og  Endelser,  som  det  ikke  er  let  for  en 
Fremmed  at  forstaa. 

Synet  af  Kvinderne  overrasker  En.  Kun  ganske  enkelte 
svare  ved  første  Blik  til  de  Forestillinger  man  i  Evropas  øvrige 
Lande  nærer  om  Jødinder.  Mange  se  ud  som  Zigeunersker,  mange 
som  russiske  Bønderpiger,  mange  som  Neapolitanerinder.  De  fleste 
have  et  lille  .Barn  ved  Brystet  og  et  ved  Haanden.  Det  er  et  trist 
Syn  at  se  disse  Kvinders  Dragt,  helt  sammenstykket  som  den  er 
af  milde  Gaver,  de  have  faaet  i  Brody.  Mangen  En  har  til  at 
dække  Bryst  og  Ryg  kun  en  Nattrøje.  En  og  Anden  har  faaet 
en  tynd  Baréges-Kjole ;  forleden  havde  En  en  blaa  Atlaskes-Kjole 
paa  som  eneste  Klædningsstykke,  der  var  bleven  hende  skjænket 
—  hverken  Nattrøjen  eller  Baréges-Kjolen  eller  Baldragten  ere  synder- 
lig heldige  Ko'stymer  at  rejse  til  Amerika  i.  Paa  Hovedet  bære 
de  næsten  alle  hvide  Tørklæder  som  de  anbringe  paa  en  yderst 
klædelig  Maade.  Selv  i  denne  Elendighed  forlader  Skjønheds- 
sansen  og  Behagedriften  ikke  de  unge  Kvinder.  Enkelte  ere  ny- 
gifte, gifte  for  8  eller  14  Dage  siden,  thi  mange  gifte  sig  nu  for 
at  udvandre  i  Fællesskab.  Der  hersker  den  Skik  iblandt  dem  at 
gifte  sig  meget  tidligt.  Vi  saa  Par  paa  23  Aar,  der  havde  6aarige 
Børn;  Sextenaarsalderen  anses  for  passende  til  Giftermaal  for 
begge  Kjøn. 

Kvindernes  Holdning  var  smuk  at  se  i  dens  stille  Værdighed. 
De  syntes  i  Reglen  fortrøstningsfulde.  Kun  Enkeltes  Væsen 
var  præget  af  en  dyb  Sørgmodighed.  Der  var  en  For- 
pagterfamilie  fra  Lillerusland ;  de  havde  været  velstaaende  Folk, 
men  man  havde  taget  alt  fra  dem-,  Manden,  halvhundredaarig, 
sortøjet,  kraftig,  med  lokket  Haar,  med  en  Stav  i  Haanden  som 
Ahasverus  paa  Vandring,  stod  rank  og  patriarkalsk  i  sin  Fa- 
milies Midte  med   en  lille  sølvbeslagen  Pibe  i  Munden}   Moderen, 

der  saa  ud  som  en  Afrikanerinde,  holdt  sig  tæt  ind  til  ham;  ved 
Siden  stod  to  voxne,  ganske  lyse  Sønner,  foran  dem  i  nogen  Af- 
stand Datteren,  en  femtenaarig  Pige,  et  Sorgens  Billede,  som  man 
sjeldent  sér  det.  Hun  var  klædt  med  Omhu  i  en  godt  siddende 
brun  Kattundragt;  hun  var  den  eneste  i  den  hele  Flok,  som  bar 
Hat,  en  simpel  Straahat,  men  hvis  Baand  i  deres  Farve  svarede 
til  Kjolens;  hun  syntes  skabt  til  Dame,  stolt,  forpint  ved  at  være 
i  Flok  med  saa  mange,  sky  ved  Tanken  om  den  lange  Sørejse  og 
den  uigjennemtrængelige  Fremtid,  med  Angsten  over  de  oplevede 
Rædselsscener  gjemt  i  sit  Blik.  Der  er  blandt  disse  Kvinder 
enkelte,  hvis  Stolthed  krymper  sig  under  den  Medlidenhed,  der 
vises  dem,  og  som  helst  afviste  enhver  Gave.  Der  var  forleden 
en  —  en  Skrædders  Kone  fra  Balta,  en  fuldendt  Skjønhed,  høj, 
slank,  24aarig,  med  en  Holdning  som  en  Lady  (jeg  vilde  sige  »som 
en  Fyrstindec,  hvis  jeg  ikke  havde  set  Fyrstinder  med  en  Hold- 
ning som  Grisetter).  Der  gik  Damer  omkring  i  Skaren  og  tilbød 
Forfriskninger.  Hun  afslog:  »Vi  have  faaet  Brød,  det  er  nok,  vi 
ønske  ikke  at  modtage  merec  Saaledes  kunde  en  Kvinde  af 
Makkabæernes  Æt  have  set  ud;  hun  var  som  skabt  til  at  befale  og 
at  hyldes,  og  hun  var  en  forarmet,  hjemløs  Skrædders  Kone. 
Mange  blandt  disse  Ulykkelige  ville  af  Frygt  for  at  overtræde  de 
jødiske  Spiseregler  ikke  modtage  andet  end  bart  Brød.  Der  var 
en  elendigt  udseende  Mand;  hans  hele  Klædning  var  en  —  ikke 
til  ham  syet  —  gammel  hullet  Vinterfrakke,  som  afslog  at  mod- 
tage en  Pølse,  skjøndt  en  jødisk  Dame  forsikrede  ham,  at  den  var 
koscher;    han   erklærede  at  kunne  leve  af  Brød. 

Smerteligt  var  Synet  af  de  mange  Smaabørn.  Det  er  trist  at 
se  sunde,  kraftige,  blomstrende  Toaarsbørn,  der  løbe  barfodede  om 
paa  Perronen  og  rejse  til  Amerika  uden  Strømper  og  Sko.  Endnu 
mere  nedslaaende  er  det  at  se  de  syge  Børn.  Der  sidder  en  saa- 
dan  ung  Moder  i  Skjørt  og  hvid  Nattrøje,  med  et  fint  italiensk 
Ansigt,  et  hvidt  Tørklæde  over  de  brune  Haar  og  holder  en  fem- 
aars  Dreng  paa  Skjødet,  der  bleg  med  blaa  Læber  hverken  kan 
spise  eller  drikke  eller  sove,  men  lider  tavs.  Nu  og  da  nærmer 
Faderen  sig  ham  —  han  er  Snedker  og  fra  de  polske  Provinser  og 

ser  ud,  som  var  han  akkurat  bleven  voxen  —  og  stryger  med  ve- 
modig og  afmægtig  Medlidenhed  Barnet  over  Hovedet.  Fra  Mo- 
derens Øjne  glider  den  ene  tunge  Taare  efter  den  anden  ned  ad 
Kinderne. 

Strax  efter  et  Togs  Ankomst  lader  Komiteen  alle  Børnene 
bade  og  deres  Sundhedstilstand  undersøge  af  jødiske  Læger,  der 
frivillig  have  meldt  sig  hertil.  Kl.  10V2  anrettes  for  alle  et  Maal- 
tid.  Da  Udvandrerne  jo  ikke  have  Raad  til  at  drikke  01  paa  Sta- 
tionerne, forsyne  de  sig  til  Rejsens  Fortsættelse  med  Vand-,  de 
have  de  mærkværdigste  gammeldags  Kjedler  i  Haanden,  som 
de  ile  bort  med  for  at  fylde.  Disse  Kjedler,  nu  og  da  en  Kaffe- 
kande, nu  og  da  et  Tæppe  til  at  vikle  Barnet  i,  det  er  i  Reglen 
alt,  hvad  de  føre  med  sig.  Kun  Føreren  havde  i  Dag  en  Rejse- 
taske og  en  lille  beskeden  Haandkuffert.  Det  var  en  rank,  ganske 
smuk,  taus  og  ensom  ung  Mand.  Han  havde  kastet  sin  luvslidte 
Overfrakke  —  han  alene  havde  to  Frakker  —  frit  over  Skuldrene 
og  mønstrede  stadig  med  aarvaagen  Opmærksomhed  sin  Skare, 
passede  paa,  at  Familierne  kom  i  Vogn  sammen,  og  at  de  ugifte 
først  steg  ind,  da  de  gifte  havde  faaet  Plads.  Man  er  jo  vant  nok  til 
at  se  Udvandrere,  naar  man  er  bosat  i  Berlin.  Man  behøver  kun 
ved  Middagstid  at  gaa  hen  paa  Lehrter  eller  Hamburger  Banegaard 
for  at  se  de  schlesiske  og  polske  Bønderfamilier  med  deres  Smaa- 
børn,  deres  tykke  Dyner  og  deres  {New  York  eller  Chicago 
mærkede)  Trækasser  sidde  ventende  paa  Toget,  der  skal  bringe 
dem  over  Hamburg  eller  Bremen  paa  Vej  til  den  nye  Verden. 
Men  saa  fattige  disse  Udvandrere  end  er,  deres  Armod  er  intet 
mod  de  jødiske  Udvandreres  fra  Rusland. 

Maaltidet  i  Ventesalen  var  til  Ende  —  undtagen  for  de  Smaa- 
børns  Vedkommende,  der  laa  ved  Brystet;  de  drak  endnu.  Vort 
Børnetøj  kom  til  god  Anvendelse;  kun  fik  vi  desværre  en  langt 
større  Flok  af  unge  Mødre  om  os,  end  det  var  os  muligt  at  hjælpe. 
Der  var  en,  som  end  ikke  havde  Svøb  til  sit  Barn,  men  bar  det 
viklet  ind  i  et  gammelt  Shawl.  Hist  og  her  prøvede  en  ung 
Kvinde  med  glædestraalende  Øjne  en  ny,   ren  Bluse  paa  sin  Purk, 

stillede  ham  op  for  sig  og  kunde  ikke  blive  mæt  af  at  beskue  ham  i 
hans  nye  Pragt. 

Der  yar  nogen  Tid  til  at  Toget  skulde  gaa.  Vi  benyttede 
den  til  at  gaa  over  i  Asylet  i  Frucht-Strasse;  den  unge  Rabbiner, 
som  forestaar  det,  og  der,  skjønt  ikke  velhavende,  daglig 
paa  egen  Bekostning  bespiser  20  til  50  Flygtninge,  ledsagede 
os.  Det  er  en  stor  Bygning,  som  Komiteen  har  lejet  til  foreløbigt 
Ophold  for  de  »vilde«,  det  vil  sige  de  paa  egen  Haand  Udvan- 
drede. De  faa  her  Natteleje  og  to  Maaltider.  Asylet  er  kommet 
ud  over  sit  første  primitive  Stadium,  da  man  endnu  ikke  havde 
Sengklæder  men  Emigranterne  maatte  ligge  i  deres  Klæder  paa 
Gulvet.  Nu  er  der  lagt  Madratser  og  Tæpper  paa  Gulvet  i  to 
store  Loftsrum,  et  for  Mænd  og  et  for  Kvinder.  Der  havde  i 
Gaar  været  ikke  mindre  end  135  at  bespise.  Opvartningen  og  Op- 
synet udføres  gratis  af  unge  jødiske  Damer.  Det  er  meget  vanske- 
ligt for  Komiteen  at  gjøre  noget  for  disse  uforudsete  Emigranter. 
De  have  i  Reglen  ingen  Ret  til  dens  Omsorg.  Mange  ere  flyg- 
tede uden  foregaaende  Forfølgelse  blot  for  at  komme  ud  af  Rus- 
land; mange  unge  Familier  ere  udvandrede,  blot  fordi  Faderen 
har  villet  unddrage  sig  Militærtjenesten.  Begejstringen  for  Fædre- 
land og  Kejser  kan  jo  ikke  være  synderlig  stor  hos  dem.  Naar 
det  ikke  er  muligt  at  faa  dem  til  at  vende  tilbage,  skillinge  gode 
Mennesker  undertiden  sammen  for  at  sende  dem  herfra  til  et  frit 
Land,  Holland  eller  England. 

Der  var  tomt  i  Sovesalene;  kun  hist  og  her  sad  en  Moder  ved 
sit  sovende  Barn;  i  den  store  Gaard  gik  Flygtninge  omkring, 
Mænd  og  Kvinder;  de  nærmede  sig  den  unge  Rabbiner  med  den 
bedende  Ydmyghed  i  Blik  og  Holdning,  der  findes  hos  dem,  som 
véd,  at  deres  Skjæbne  kan  afhænge  af,  hvad  Indtryk  de  gjør. 
Uvisheden  knugede  dem  allé. 

Vi  gik  tilbage  til  Perronen.  Ajle  stode  militært  opstillede 
for  at  stige  ind  i  det  snart  afgaaende  Tog.  Bag  Rækkerne  havde 
en  Gruppe  af  Jernbanebetjente  og  Komitémedlemmer  —  kjendelige 
paa  det  røde  Salomonssegl  paa  det  hvide  Bind  om  JF  -  slut-, 

aars  Barn,  der  havde  lagt  sig  ned  og  syntes  at  sove.  Moderen 
vilde  absolut  med  Toget,  hun  frygtede  for  ellers  overhovedet  at 
blive  ladt  i  Stikken.  Det  var  vanskeligt  at  trøste  hende  og  tale  hende 
til  Rette;  endelig  førtes  hun,  Barnet  og  Manden  over  til  Asylet« 
—  Man  stiger  ind  i  Vognene.  Nogle  Herrer  og  Damer  gaa  om- 
kring og  fordele  Cigarretter  eller  Pebermyntekager  til  de  Siddende. 
Man  beder  dem  skrive  fra  Amerika  til  Komiteen  om,  hvordan  det 
gaar  dem.  De  love  det  og  takke.  Et  Fløjt,  en  Prusten,  og  lang- 
somt begynde  de  at  rulle  deres  uvisse  Fremtid  imøde. 


* 

Det  syge  Barn  er  død  i  Asylet  i  Nat.  Moderen  løb  omkring 
og  vred  sine  Hænder.  —  I  Dag  et  endnu  større  og  langt  sørge- 
ligere Tog.  Den  hele  Skare  halvnøgen,  halvt  hyllet  i  de  usleste  Pjalter. 
Den  syntes  mig  mere  nedslaaet.  Jeg  talte  først  med  unge  Mænd 
og  Kvinder  fra  Kiew.  De  havde  maattet  efterlade  deres  Forældre 
dér,  talte  om  Afskeden.  For  at  sige  noget,  sagde  jeg:  »Naar  det 
gaar  Eder  godt,  kunne  I  lade  dem  komme  efter  jer  derover. c  De 
svarede  med  et  Smil,  jeg  ikke  glemmer.  To  ældgamle  Folk  i 
lange  Kaftaner,  havde  deres  Svigerdatter  med  og  hendes  fire  smaa 
Børn.  Sønnen  manglede.  Han  var  bleven  ihjelslaaet  i  Balta. 
Hvorledes  døde  han?  spurgte  jeg.  »Han  blev  stenetc  —  Der  var 
en  ung  Kone,  som  rejste  alene;  hendes  Mand  var  først  rejst  over 
og  havde  nu  skrevet  efter  hende.  Men  hun  naaer  næppe  derover; 
hun  faldt  fra  en  Afmagt  i  en  anden.  De  havde  havt  et  Barn  sam- 
men, en  smuk  Dreng,  Faderen  havde  skrevet  efter  dem  begge; 
nu  kom  hun  alene,  Barnet  var  omkommet  under  Urolighederne; 
hun  syntes  at  ængstes  for  Gjensynet. 

Trods  Alt  hvad  der  i  Øjeblikket  hviler  trykkende,  virker  ind- 
skrænkende og  formindskende  paa  den  tyske  Aands  frie  Udfol- 
delse i  Statsliv  og  Kunst,  finder  stadig  ikke  blot  politiske,  men 
ogsaa  kunstneriske  Forsøg  og  Vovestykker  Sted,  som  ere  utænke- 
lige i  smaa  og  fattige  Lande.  Hvor  stærkt  end  Militarismen  og 
Rigskanslerens  mægtige  Personlighed  trænger  Individualiteterne  i 
deres  Forskjellighed  tilbage,  Landet  er  for  stort,  for  forskjellig- 
artet  og  for  rigt  paa  Hjælpekilder  til  ikke  at  frembyde  talrige 
Exempler  paa  videnskabeligt  og  kunstnerisk  Initiativ.  Her  findes 
paa  én  Gang  den  overofdenlige  Foretagsomhed  i  Rigets  Midtpunkt, 
som  er  en  Følge  af  Centralisationen,  og  rundt  om  i  Landet  den 
spredte  Energi,  som  endnu  er  mulig  ud  fra  de  mange  relativt  selv- 
stændige Smaastaters  Kræfter. 

Det  faldt  mig  ind  forleden  ved  Afsløringen  af  Siemerings 
Gråfemonument.  Hvor  meget  nyt  og  dristigt  var  ikke  her  forsøgt  1 
Den  skjønne  Broncestatue  oxyderet,  for  fra  først  af  at  have  den 
mørke  Farve,  som  ellers  kun  en  længere  Udsathed  for  Vejr  og 
Vind  giver  Broncen;  den  lette  Guldtone  —  en  yderst  svag  For- 
gyldning —  over  Ansigt  og  Hænder  for  at  forøge  Skikkelsens 
Naturlighed  og  Liv;  Blankslibning  af  Øjespejlet,  som  Gråfe  holder 
i  Haanden;  endelig  de  skjønne  farvede  Basrelieffer  til. højre  og 
venstre  for  Statuen,  det  første  Forsøg  paa  kromatisk  Plastik  i 
noget  offenligt  Mindesmærke  i  Berlin,  og  sluttelig  den  af  Gropius 
opførte  arkitektoniske  Baggrund,  som  her  i  Byen  heller  ikke  nogen 
Statue  endnu  har  haft.  Jeg  er  ikke  overbevist  om,  at  de  talrige 
Experimenter,  som  det  smukke  Monument  indeholder,  alle  ere  lyk- 
kedes. Man  kan  mene,  at  de  to  iøvrigt  saa  talentfulde  farvede 
Basreliefer  forestillende  de  Blindes  Ankomst  og  deres  Bortgang  som 
helbredte,  splitte  Indtrykket.     Man  kan  finde  Nischen  og  den  i  den 

anbragte  Stol,  fra  hvilken  Gråfe  har  rejst  sig,  for  lidet  dyb  til  at  Skikkel- 
sen bekvemt  kan  tage  Plads,  man  kan  tvivle  om  den  sarte  Guldtone 
over  Ansigtet  og  Hænderne  vil  holde  sig  osv.,  men  man  føler  uvil- 
kaarligt  Glæde  over  det  Mod  og  den  Genialitet,  hvormed  her  er 
vovet. 

Faa  Mænd  have  saa  tiltrækkende  et  Væsen  som  Siemering 
og  naar  jeg  søger,  hvori  Hemmeligheden  ved  den  Magt  be- 
staar,  med  hvilken  hans  Kunst  og  hans  Personlighed  virker,  saa 
finder  jeg  den  i  en  Forening  af  disse  to  sjældent  sammensmeltede 
Egenskaber:  Siemering  er  paa  én  Gang  i  høj  Grad  naiv  og  i  høj 
Grad  moderne. 

Naiv  som  Uskylden  og  Uvidenheden,  som  Barnet  og  Haand- 
værkeren,  og  dog  en  ægte  Konigsberger,  skjønt  Beboerne  af  >den 
rene  Fornuftsc  Stad  ellers  have  større  Ry  for  Tænkeevne  end  for 
Naivetet.  Men  han  er  Konigsberger  ved  sin  Ædruelighed  og 
Klarhed,  sin  Bravhed  og  sit  Frisind;  et  Pust  af  Johann  Jacoby 's 
Aand  er  gaaet  hen  over  hans  Hoved  som  Dreng,  og  der  er  noget 
i  hans  Sind  af  Præsident  Simsons  frimodige  Fasthed. 

Han  fødtes  i  1835  og  opdroges  til  Haandværker.  Derfor  er 
han  trods  al  sin  kunstneriske  Dannelse  en  ulærd  Mand,  har  ikke 
faaet,  og  vil  næppe  nogen  Sinde  kunne  faa  en  mere  omfattende 
boglig  Dannelse,  men  han  savner  den  ikke  og  den  savnes  aldrig  i 
hans  Kunst.  Den  findes  desuden  i  fuldt  Maal  i  hans  Hjem. 
Dygtige  Folk  i  Konigsberg  opdagede  Talentet  hos  den  smukke, 
bredskuldrede  unge  Haandværkssvend,  og  han  begyndte  forholds- 
vis sent  sine  Læreaar  som  Billedhugger.  Han  blev  Elev  af  Blaser 
(den  Kunstner,  hvem  Berlin  skylder  den  skjønneste  af  Marmor- 
grupperne paa  Slotsbroen:  den  unge  Kriger,  som  falder  ud  til 
Kamp,  beskyttet  af  Minerva  med  Skjoldet),  og  hans  Fødeby  over- 
drog ham  det  første  Arbejde,  som  det  blev  ham  forundt  at  udfore 
selvstændigt,  nemlig  den  plastiske  Udsmykning  af  dens  Universitet 
Saa  fulgte  et  Par  Bestillinger  —  paa  en  Statue  af  Kong  Wilhelm 
til  Børsen  i  Berlin,  en  Statue  af  Leibnitz  til  Pesth  —  Bestillinger, 
der  ikke  indbragte  ham  stort  hverken  af  Penge  eller  af  Ry.  I 
1 863  besøgte  Siemering  for  første  Gang  Paris  og  Rom,  men  maatte 

snøre  sit  Belte  stramt  paa  Vejen;  thi  han  var  uformuende  og 
endnu  ubekjendt. 

Det  var  først  den  nu  i  hele  Tyskland  velbekjendte  Gipsfrise, 
som  han  ved  Hærens  Indtog  i  Berlin  i  1871  udførte  om  Fodstyk- 
ket til  en  i  den  Anledning  opført  kolossal  Germania-Statue,  der 
gjorde  hans  Navn  berømt.  Man  nøjedes  imidlertid  med  at  kjøbe 
forskjelligartede  Afbildninger  af  Frisen;  ingen  følte  Drift  til  at  be- 
stille den  udført  i  Marmor.  Andre  —  af  Omstændighederne,  af 
Venskabsforbindelser  eller  af  Publikum  —  mere  begunstigede  Kunst- 
nere, som  den  lidt  ældre  energiske  Naturalist  Reinhold  Begås,  op- 
toge alt  for  stærkt  Pladsen  og  levnede  den  nyankomne  kun  Skygge- 
siden. Siemering  konkurrerede  forgjæves  om  Schiller-Statuen  paa 
Gendarmenmarkt.     Begas'  Skitse  blev  foretrukket. 

Det  var  de  strænge  Tider  i  hans  Liv.  Han  havde  været  dristig 
nok  til  at  gifte  sig.  Hans  unge  Hustru  havde  et  Hoved,  der 
alene  ved  Maaden,  hvorpaa  det  sad  paa  den  slanke  Hals,  ved  Ud- 
trykkets Tænksomhed  og  sjælfulde  Finhed  nok  kunde  fortrylle  en 
Billedhugger;  han  har  da  ogsaa  gjort  sin  bedste  Buste  efter  hende; 
hun  medbragte  desuden  alle  aandelige  Betingelser  for  at  skabe  et 
lykkeligt  Hjem;  men  den  nygifte  Mand  blev  alvorlig  syg,  han 
havde  ingen  Hjælpekilder  uden  sit  daglige  Arbejde,  og  Armoden 
traadte  over  hans  Tærskel:  uden  Venners  Hjælp  var  han  den 
Gang  gaaet  til  Grunde.  Men  saa  vendte  Lykken  sig.  Der  kom 
Bestilling  fra  Byen  Leipzig  paa  det  store  Sejrsmonument  med 
Rytterstatuer  af  Kejseren,  Kongen  af  Sachsen,  Bismarck  og 
Moltke,  og  saa  fulgte  for  to  Aar  siden  Bestillingen  fra  Nordamerika 
paa  det  kolossale  Mindesmærke  over  Washington,  efter  at  Sieme- 
ring havde  sejret  i  den  for  alle  Evropas  og  Amerikas  Kunstnere 
aabnede  Konkurrence.  Staden  Cincinnati  forpligtede  sig  til  at  be- 
tale Kunstneren  i  aarlige  Rater  en  Sum  af  594,000  Mark  for  det 
færdige  Monument,  der  skal  være  afleveret  til  1891.  Skitsen  der- 
til, der  staar  færdig  i  Siemerings  Atelier,  borger,  beundringsvær- 
dig som  den  er,  for  at  Værket  vil  blive  det  mægtigste  og  mest 
imponerende,  der  er  udgaaet  fra  Mesterens  Haand.  Det  var  med 
en  glad  Følelse,    han    da   kunde   betale  de  Forskud  tilbage,    som 

Venner  havde  forstrakt  ham  med  i  hans  Trængselstid.  Han  har 
nu  Opsynet  over  Rauch-Musæet,  fri  Bolig  i  det  gamle,  ejendomme- 
lige Hus  med  de  udskaarne  Trapper,  det  samme  prægtige  Atelier, 
hvor  han  som  ungt  Menneske  gik  i  Lære  hos  Blaser,  Bestillinger 
paa  Portrætbuster  for  mange  Aar  og  en  stor  Virksomhed. 

Og  Professor  er  han  blevet  og  Senator  og  Ridder  og  den 
store  Udstillingsmedalje  har  han  vundet  i  Aar  i  Berlin,  men  det 
var  heldigvis  umuligt  at  faa  ham  gjort  til  Filister. 

I  hans  Værksted  staar  nu  fuldendt  i  Gibs  det  Mindesmærke 
over  Luther,  som  næste  Aar  skal  rejses  i  Eisleben. 

Luther  var  en  fortræffelig  Opgave  for  Siemering.  Han  elsker 
Luther,  han  har  sin  egen  selvstændige  Opfattelse  af  ham.  Han 
forstaar  ham  helt  fordi  Luther  er  et  Folkets  Barn  som  han  selv. 
Den  store  Djærvhed,  den  drøje  Folkelighed  og  Fastheden,  det 
overlegne  Frisind  hos  Luther  ligger  for  Siemering,  han  ser  kun 
hvad  der  findes  hos  Luther  af  rolig,  halv  hedensk  Højhed,  har 
intet  Blik  for  Fanatikeren  og  Bonde-Udrydderen  i  ham  —  og  der- 
for er  der  den  Naivetetens  Friskhed  over  Skikkelsen,  som  altid  vil 
fattes  i  hans  Medbejler  Begås'  Værker.  Den  eneste  Gang,  jeg  har 
set  Siemering  heftig,  var  da  i  Berlin  en  Fremmed  udtalte  sig  ned- 
sættende om  visse  af  Luthers  Egenskaber;  thi  Siemering  ser  i 
Luther  ikke  den  religiøse,  men  Protestanten,  og  i  Protestanten  en 
ny  stor  Frihedstids  Bebuder. 

Luther  er  da  hans  Helt,  men  for  øvrigt  bliver  let  enhver  Per- 
sonlighed, i  hvem  han  fordyber  sig  for  at  fremstille  den,  Helt  for 
ham.  Han  holdt  af  Moltke,  før  han  modellerede  ham,  —  det 
morede  ham,  at  Feltmarschallen,  der  er  bekjendt  for  sine  skjønne 
Hænder  og  lidt  stolt  af  dem,  først  ikke  fandt  Haanden  fin  nok  — 
men  det  var  Bismarck,  som  i  hine  Dage  tog  ham  med  Storm. 
Fremskridtsmanden  fra  Konigsberg  rejste  til  Friedrichsruhe  med 
forholdsvis  kølige  Følelser  for  den  store  Kansler,  men  han  var 
sandelig  ikke  kold,  da  han  vendte  hjem.  Det  havde  været  et  Syn 
at  se  dette  store,  klartskuende  men  letbevægede  Barn  vandre  Arm 
i  Arm  med  Kæmpen  fra  Varzin  i  Friedrichsruhes  Slotshave,  medens 
Fyrsten  udøste  sit  Hjærte  for  Kunstneren,    klagede  over  sin   Syg- 

•dom,  forklarede  ham  sine  Gjenvordigheder,  sin  skændige  Miskjen- 
delse,  de  Forfølgelser,  for  hvilke  han  var  udsat  af  Modstanderes 
Had  —  nylig  havde  man  jo  endog  forgivet  hans  Yndlingshund  — 
kort  sagt  aabenhjærtigt  skildrede  sig  selv  som  den  plagede  og  for- 
pinte, sandhedskjærlige  og  ligefremme  i  Kampen  mod  lauåer  Lug 
und  Trug  fra  Diplomaternes  Side.  Og  nu  den  idylliske  Familie- 
scene, da  Bismarck  til  Bedste  for  Monumentet  lod  sig  fotografere  i 
Slotsgaarden  til  Hest  i  fuld  Rustning  med  Hjelm,  og  da  Fyrstinden 
sagde:  »Hvor  Hjelmen  klæder  dig,  Otto  I  c  og  Kansleren  kyssede 
sin  Hustru  paa  Panden  og  rørt  svarte:  »Det  finder  du,  fordi  du  er 
min  Kone.  c 

Til  sine  kvindelige  Skikkelser  har  Siemering  med  et  ualminde- 
ligt Blik  fundet  passende  Modeller.  Han  ser  en  smuk  Skikkelse,  et 
dejligt  Hoved;  Kunstnerhjærtet  banker  let;  han  gjør  Bekjendtskab 
og  raster  ikke,  før  den  smukke  Dame  har  staaet  for  ham  til  en 
Germania,  eller  en  Genius,  en  Gudinde,  lige  meget  hvad,  for  hvilket 
han  netop  nu  søger  et  vist  bestemt  Udtryk.  Hvad  han  i  slige 
Tilfælde  attraar  er  ganske  sikkert  det  Karakteristiske;  han  vilde 
aldrig  betænke  sig  paa  at  kalde  sig  selv  Realist;  men  lige  fuldt  er 
han  en  erklæret  Skjønhedsdyrker.  Kun  vil  han  gjengive  Skjøn- 
heden  saa  virkelighedstro  og  gjennemført,  at  han  end  ikke  jasker  med 
det  lille  skjulte  Parti  bag  Ørene,  (Stedet,  hvor  Skjælmen  sidder), 
men  giver  alt  sin  Form. 

Det  var  morsomt,  ved  et  Besøg,  Siemering  aflagde  i  Kjøben- 
havn,  at  gaa  med  ham  i  Thorvaldsens  Musæum.  Synderlig  slaaende 
eller  dybt  kunde  efter  den  moderne  Kunsts  hele  Retning  det  Ind- 
tryk, han  modtog,  ikke  være.  Men  man  havde  Nydelse  og  høstede 
Belæring  af  Maaden,  hvorpaa  han  saa'.  Ikke  at  han  sagde  stort 
—  det  gjør  Billedhuggere  sjældent  —  men  hvad  han  sagde,  var  i 
al  dets  Simpelhed  betegnende. 

»Ja,  det  er  jo  den  gamle  Maade  .  .  .  Om  det  Karakteristiske 
har  han  jo  ikke  brudt  sig  videre  .  .  .  Det  dér  er  meget  smukt  i 
Linjerne  ....  Jeg  synes,  der  mangler  Liv,  Liv  og  Ild  ...  .  Han 
kan  blive  lidt  vel  akademisk  ....  Men  Merkur  og  den  triumfe- 
rende Amor  og  de  ganske  smaa  Relieffer,  det  er  jo  overordentligt.« 

S* 

Ved    Natten   generede  det  ham,    at  Uglen   var  saa  daarligtr 
saa  lidet  naturtro  gjort.     Heller  ikke  led   han  Katten  paa  Relieffet 
Vinteren,    Prinsesse  Baryatinska  henrykte  ham,  men  især  betoges 
han  i  Skizzesalen   af  et  Miniaturarbejde,    Skizzen    til    en   siddende 
Kvindefigur,  i  Virkeligheden   et  henrivende  Kunstværk.  —  »Det  er 
det  Bedste   af  det  hele«,   sagde  han.     Han   vilde   gjærne   have    en 
Afstøbning,  men  der  fandtes  naturligvis  ingen.     Ved  Statuerne  sav- 
nede  han  i  Regelen  Gjennemførthed  \  han  fandt  sjældent  Haand  og 
Fod  delikat  nok  behandlet.     Paa  det  Relief,  der  forestiller  Priamos 
paa  Knæ  for  Achilles,  undrede  og  stødte  det  ham,  at  Thorvaldsen 
har    ladet   Oldingens    Haand    staa    ligesaa    ung    som    Ynglingens. 
Bysterne   kunde    han    nok    lide,    men   kiggede  dem  bag  Ørene  og 
rystede    paa    Hovedet.     Han    fik    Tegningerne   i    Mapperne    frem, 
gjennemsaa  dem  med  Omhu,  glædede  sig  over  meget,   men  mente 
dog,  at  man  havde  opbevaret  adskilligt  Værdiløst. 

Centauren,  der  omfavner  den  modstræbende  Nymfe  henne  i 
den  halvmørke  Krog  ved  Indgangen  til  Afstøbningerne  efter  An- 
tiken,  fandt  han  trods  dens  Uhøviskhed  altfor  spag.  Naar  mart 
allerede  vilde  gjøre  Sligt,  sagde  han,  saa  holdt  han  af  det  vildere,, 
langt  fyrigere  endnu.  Og  han  vendte  paa  ny  tilbage  til  Miniature- 
figuren af  en  siddende  Kvinde  i  Skizze-Salen.  , 

Han  traadte  tilsidst  ind  i  den  Stue,  der  reproducerer  Thorvald- 
sens eget  Værelse.  Siemering,  der  netop  da  var  sysselsat  med  sin 
Lutherstatue,  standsede  foran  den  ufuldendte  Luther-Byste  under 
Glas,  der  som  bekjendt  er  Thorvaldsens  sidste  Arbejde,  og  betrag- 
tede den  længe  med  stor  Opmærksomhed.  Ved  dette  halvfærdige 
kunde  han  jo  komme  under  Vejr  med  Kunstnerens  Fremgangs- 
maade.  En  gammel  Kustode,  der  nu  og  da  havde  generet  lidt 
med  sine  Forklaringer,  nærmede  sig  her  paa  ny  og  gav  sig  til 
yderst  omhyggeligt  paa  sin  Tysk  at  forklare  Siemering,  hvorledes 
Billedhuggerarbejder  blive  til.  »Sehen  Sie,  das  erste  ist,  dass  man 
Thon  hat;  dann  wird  der  Thon,  wenn  er  nass  ist,  geknetet  mit 
den  Fingern  o.  s.  v.  o.  s.  v.  .  .  .«  Siemering  nikkede  og  hen- 
kastede halvhøjt  en  kritisk  Bemærkning  om  Lutherhovedets  Anlæg, 
a   udbrød    den    gamle   Kustode    krænket:     »Was?   meinen    Sie,. 

dass  es  nicht  åhnlich  ist?  Das  ist  es,  darauf  konnen  Sie  Gift 
nehmen.  Er  hat  die  besten  Kupferstiche  gehabt.  Darauf  konnen 
Sie  Gift  nehmen.« 

tWir  wollen  aber  gar  kein  Gift  nehmen,  wir  wollen  leben,« 
svarte  Siemering  sagtmodigt.  »Herren  er  Billedhugger,«  sagde 
hans  Ledsager  lige  saa  stilfærdigt  paa  Dansk. 


64. 

18.  Juni  188?,. 

Atter  maatte  jeg  tænke  paa  det  sørgelige  Tryk,  de  smaa  For- 
hold udøve,  da  jeg  forleden  saa  Schillers  Wallensiein  opført  af 
Meiningeme  paa  Friederich  Wilhelmstådtisches  Theater.  Det  er 
ikke  den  højeste,  bedste  Kunst,  langtfra;  men  det  er  noget  i  sin 
Art  Ejendommeligt  og  Fuldendt,  som  man  aldrig  ser  Mage  til  i 
Norden.  Man  har  der  liden  Foretagsomhed,  fordi  der  er  saa  ringe 
Mulighed  til  at  faa  sine  Udgifter  erstattede.  Her  er  det  en  enkelt 
Mand,  en  Hertug  over  et  Land,  som  ikke  er  større  end  en  af  de 
store  engelske  Lorders  Ejendomme,  der  har  en  nobel  Passion  og 
med  en  Viljeskraft,  der  ingen  Hindring  respekterer,  har  virkelig- 
gjort sit  dramaturgiske  Ideal.  Hertugen  er  Maler,  har  gjort  arki- 
tektoniske Studier,  er  Kostymekjender  og  Arkæolog,  og  han  har 
stillet  alle  sine  Kundskaber  i  Theaterlidenskabens  Tjeneste;  thi  han 
er  først  og  sidst  og  fremfor  alt  Dramaturg. 

Jeg  kjender  alle  Indvendingerne  mod  det  Meiningen'ske  Kunst- 
princip, men  jeg  for  min  Del  tillægger  dem  ringe  Vægt.  Det  er 
klart  som  Dagen,  at  Kostymets  og  Dekorationernes  Ægthed  ikke 
er  Hovedsagen,  at  det  er  bedre  at  se  Genier  spille  mellem  Skjærm- 
brædter  end  jævnt  begavede  Skuespillere  i  Omgivelser,  hvis  histo- 
riske Nøjagtighed  er  ubestridelig;   men  Spørgsmaalet  er  slet  ikke 

dette;  thi  det  staar  ikke  i  Hertugens  Magt  at  udruste  den  Mei- 
ningenske  Trup  med  Genier.  Vil  man  paa  tysk  Grund  se  Skuespil- 
kunst af  første  Rang,  maa  man  rejse  til  Wien  og  gaa  i  Burg- 
theatret.  Men  paa  den  anden  Side  kan  der  ikke  herske  Tvivl  om, 
at  naar  man  allerede  har  Dekorationer,  Kostymer  osv.,  naar  man 
med  andre  Ord  ikke  som  paa  Ludvig  den  I4des  Tid  i  Frankrig 
lokaliserer  og  moderniserer  ethvert  som  helst  Stof,  saa  er  den 
fuldkomne  historiske  Troskab  et  Gode,  beviser  Kjærlighed  til 
Poesien  og  understøtter  dens  Virkning. 

Meiningerne  have  i  Aar  for  første  Gang  opført  Wallenstein 
her  i  Berlin.  Man  spiller  denne  Trilogi  to  Aftener  i  Træk,  først 
Lejren  og  Piccolomini  saa  *Wallensteins  Dødt.  Udstyrelsen  er 
af  en  Korrekthed,  der  i  og  for  sig  n>aa  vække  stor  Interesse.  Det 
tilfredsstiller  naturligvis  blot  en  rent  historisk  Nysgjerrighed  at  se, 
hvorledes  Slottet  i  Eger,  i  hvilket  Wallenstein  blev  myrdet,  saa  ud, 
hvilket  Livre  hans  Tjenere  eller  Grev  Terzky's  Pager  bar,  hvilken 
Form  Vinkjølere  og  Glas  den  Gang  havde,  og  man  har  gjort  gjæl- 
dende,  at  det  i  æsthetisk  Henseende  virker  stødende,  naar  Hertug- 
inden af  Friedland  og  Grevinde  Terzky  optræde  i  Datidens  be- 
synderlige Kvindedragter  med  Puffer  og  Slæb;  En  og  anden  føler 
sig  fristet  til  at  trække  paa  Smilebaandet.  Men  hvad  er  der  at  le 
af?  Det  er  Skuespillerindens  Sag  at  bevæge  sig  frit  i  det  gamle 
Kostyme  —  Frøken  Haverland  spilte  Grevinden  med  udmærket 
Virkning  —  og  der  er  intet  latterligt  ved  en  Aarhundreder  gammel 
Mode.  Man  kunde  lige  saa  gjerne  give  sig  til  at  le  af  et  gammelt 
Portræt.  Jeg  tilstaar  min  Svaghed,  i  Fald  det  skal  være  en  Svag- 
hed: det  morer  mig,  naar  Pappenheims  Kyradserere  træde  ind,  da 
at  vide,  at  de  ere  klædte  nøjagtig  som  hine  berømte  Kyradserere 
var  det,  og  hvor  den  svenske  Afsending  træder  op  —  der  iøvrigt 
blev  meget  dygtigt  spillet  af  den  unge  Bjørnson,  Digterens  Søn  — ,  at 
vide,  han  nøjagtig  bærer  en  svensk  Obersts  Uniform  under  Gustav 
Adolf.  Det  er  selvfølgelig  en  af  Digterens  og  Skuespillerens  Kunst 
uafhængig  Morskab,  men  den  smelter  naturlig  og  harmonisk  sam- 
men med  den  Fornøjelse  man  har  af  Stykket.  Sætter  man  slet 
ingen  Pris  paa  ydre  Prang,  saa  er  det  rigtigst  at  blive  hjemme  og 

læse  Schiller  i  Stedet  for  at  se  ham.  »Det  er  den  heraldiske  Ud- 
stilling endnu  en  Gang«,  sagde  en  aandrig  Landsmand,  der  be- 
søgte mig.  Lad  saa  være;  men  jeg  holder  af  i  Piccolominis  Mod- 
tagelsesværelse at  se  dette  store  ægte  gothiske  Vindve  og  disse 
Døre,  der  ikke  falde  i  med  en  Lyd  som  af  Pap,  men  der  kunstigt 
beslagne  med  udhugne  Jernforsiringer  og  af  forsvarligt  Egetræ 
lukke  sig  til  som  en  ordenlig  solid  Dør  bliver  lukket.  Efter  at  nu 
i  al  Verdens  Tider  Theaterværelser  have  været  store  regulære  Fir- 
kanter, er  man  falden  paa  at  prøve  Virkningen  af  et  trekantet 
Rum,  og  det  meddeler  Scenen  et  overraskende  Præg  af  Hyggelig- 
hed; den  kommer  til  at  gjøre  Indtryk  af  et  virkeligt  Udsnit  af  et 
datidigt  Arbejdsværelse.     Selve  Rummet  medfører  en  Stemning. 

Det  er  en  bekjendt  Sag,  at  Meiningerne  især  stræbe  at  virke 
ved  Massegrupperinger  og  ved  Sammenspil.  Det  er  Skyggesiden 
af  deres  Stræben,  at  der  herved  kommer  til  at  ligge  mindre  Vægt 
paa  den  Enkeltes  Originalitet.  Sammenspillet  er  i  den  Grad  Hoved- 
sagen, at  den,  der  spiller  godt,  ikke  kan  gjøre  sin  Personlighed  til- 
strækkelig gjældende,  medens  for  øvrigt  til  Gjengjæld  den,  der 
spiller  daarlig,  gjør  mindre  Skade  end  ellers.  Man  kunde  paa  For- 
haand  vide,  at  saadanne  Optrin  og  Scener  som  Lejr-Indretningen, 
Krigsraadet  og  Terzky's  Banket  i  Piccolomini,  Pappenheimernes 
Optræden  og  senere  Opstand  i  Wallensteins  Død  vilde  være 
dem,  paa  hvilke  Direktionen  særlig  lagde  an.  Men  Udstyrelsen 
som  et  Hele  er  mønsterværdig  og  sikkert  mest  stemningsvækkende, 
hvor  den  virker  mest  diskret  som  i  det  Præg  af  det  Rædselsslagne 
der  er  meddelt  Scenen  umiddelbart  efter  Wallensteins  Død.  Den 
hele  Iscenesættelse  har  kostet  Hertugen  80,000  Mark,  men  saa 
stor  Lykke  har  den  gjort,  at  Summen  længst  er  kommen  ind. 

Denne  Opførelse  af  »Wallensteinc  har  i  høj  Grad  levendegjort 
mit  Indtryk  af  Stykket.  Den  gjør  det  indlysende,  at  denne  Drama- 
gruppe er  det  Ypperste,  Schiller  har  skrevet  for  Theatret,  og  vil  i 
ethvert  modtageligt  Sind  vække  eller  forøge  Beundringen  for  hans 
Genius.  Hvilket  Dybsind  og  hvilken  Sandhed  i  dette  Skuespil  1 
Næsten  overalt,  hvor  man  lodder,  forbavses  man  over,  hvor  dybt 
der  er  til  Bunden.     Som  altid  hos  Schiller  blander  det  Didaktiske 

sig  altfor  hyppigt  og  hos  alle  Personer  ind  i  det  Dramatiske,  — 
de  omsætte  ved  alle  Lejligheder  hvad  der  hænder  dem  i  en  al- 
mindelig Sentens  —  men  der  er  en  Skat  af  Menneskekundskab  og 
af  rigtig  fortolket  Erfaring  i  dette  Didaktiske.  Et  stort  dramatisk 
Pust  gjennemfarer  jo  dog  den  hele  Trilogi,  og  man  maa  være  en 
æsthetisk  Pedant  for  ikke  at  kunne  taale,  at  den  saakaldte  Hand- 
ling hviler,  medens  der  udtales  saadanne  Tanker  som  f.  Ex.  Wallen- 
steins  Svar  paa  Max's  Anklage  for  Forræderi: 

Eng  ist  die  Welt  und  das  Gehirn  ist  weit, 
Leicht  bei  einander  wohnen  die  Gedanken, 
Doch  hart  im  Raume  stossen  sich  die  Sachen. 

Der  er  saa  sand  og  dyb  en  Filosofi  i  Wallensteins  Vægring 
ved  at  betragte  sig  som  Forbryder,  at  den  overhovedet  i  Grund- 
rids indeholder  enhver  stor  Handlings  Filosofi.  Man  elsker  Schiller 
i  hans  Ungdomsværker  for  hans  Begejstrings,  for  hans  Friheds-  og 
Menneskekærligheds  Skyld;  mig  synes  han  endnu  elskværdigere  i 
dette  sit  Manddomsværk,  fordi  der  her  i  hans  Opfattelse  af  Menneske- 
handling og  Menneskeskæbne  ligger  en  dybere,  mægtigere  Protest 
mod  Filistrøsitetens  Moral  end  i  noget  nok  saa  varmblodigt  af 
hans  Ungdoms  Digte.  Blandt  Schillers  Breve  til  Goethe,  i  hvilke 
man  fire  Aar  igjennem  kan  forfølge  hans  Kamp  med  Stoffet  til 
Wallenstein  findes  et  fra  Februar  1798,  hvor  han  udtaler  sin 
Glæde  over  nu  at  have  en  Situation  bag  sig,  »i  hvilken  det  gjaldt 
om  at  lade  den  gemene  moralske  Dom  over  Wallensteins  Forbry- 
delse blive  udtalt«.  Jeg  véd  ikke  ret,  om  han  herved  har  tænkt 
paa  Querstenbergs  Udtalelser  eller  om  Stedet  hører  til  de  senere 
strøgne,  men  vist  er  det,  at  Schillers  Dom  over  Wallenstein,  hæver 
sig  saa  højt  over  hvad  han  kalder  »den  gemene  moralskec,  at  den 
turde  være  uden  Appel,  fordi  den  er  en  stor  og  med  den  sjældne 
Sans  for  Handling  udrustet  Aands  Anskuelse  af  Menneskelivet. 
Hvor  er  den  følt  og  gjennemtænkt,  denne  Determinisme  hos  Schil- 
ler I  hvor  synes  den  moderne,  jeg  mener,  hvor  uafhængig  er  den 
af  hans  Tidsalder  1 

Det  er  forbavsende,  saa  fortræffeligt  de  haardeste  Karakterer, 
•de,  der  øjensynlig  have  interesseret  Schiller  personlig  mindst,  ere 
lykkedes  ham.  Først  og  fremmest  Grevinde  Terzky.  Det  er  Kvin- 
den, der  som  en  Søster  har  knyttet  sin  Skæbne  og  sit  Liv  til  en 
stor  Mands.  Hun  siger  det  aldrig,  men  man  føler  det:  hun  sér 
ned  paa  sin  Mand,  han  er  god  til  at  tjene  Wallenstein;  hun  for- 
agter af  hele  sit  Hjærte  de  to  unges  Elskovskurren;  hun  er  — 
ægte  kvindeligt  —  tusinde  Gange  mere  resolut  og  fremfusende  end 
sin  Helt,  fordi  hans  Modgrunde,  hans  Betænkeligheder  ikke  existere 
for  hende,  da  han  for  hende  som  Kvinde  er  Retten  og  Moralen  i 
Person:  lad  ham  blot  tage  sit  Parti,  saa  bliver  det,  han  vælger, 
strax  Ret.  Mesterligt  er  det  Træk,  at  hun  søger  at  opflamme  ham 
ved  bestandige  Henvisninger  til  Begivenheder  i  hans  Fortid,  i  hans 
eget  Liv  —  dets  Horisont  er  hendes  Horisont  —  medens  han 
paa  sin  Side,  saa  snart  han  bliver  ene,  ikke  skjænker  hendes 
Grunde  en  Tanke,  derimod  strax  griber  en  stor  historisk  Parallel: 

Was  thu'  ich  Schlimmres 
Als  jener  Casar  that,  dess  Name  noch 
Bis  heut  das  Hochste  in  der  Welt  benennet  ? 
Er  ftthrte  wider  Rom  die  Legionen 
Die  Rom  ihm  zur  Beschtltzung  anvertraut. 
Warf  er  das  Schwert  von  sich,  er  war  verloren, 
Wie  ich  es  wår,  wenn  ich  entwaffhete. 

Dog  i  endnu  højere  Grad  end  Grevinde  Terzky  vækker  Butler 
Beundring.  Denne  Karakter,  der  er  af  ét  Stykke  og  netop  derfor 
i  Stand  til  uberegnelige  Omslag,  er  den  mest  slaaende  sande  i 
Dramet.  Det  er  Manden,  hvis  Hjerne  kun  rummer  én  Tanke,  det 
vil  sige  én  Tanke  ad  Gangen,  det  er  det  snevre  Hoved,  Fanatike- 
ren —  han  følger  Wallenstein  som  en  Slave,  til  han  pludselig,  da 
han  føler  sig  ramt  paa  én  Gang  i  sin  Forfængelighed  og  i  sin 
Tillid,  slaar  om  og  bliver  til  hans  Hader  og  Morder.  Hvem  har 
levet  Livet  med  aabne  Øjne  og  har  ikke  truffet  Butler! 

Næsten  modstræbende  har  Schiller  formet  disse  fortræffelige 
Karakterer,  han  har  ligesom  aftrodset  sine  bløde  Digtersympathier 
dem.    I  November   1796   skriver  han  til  Goethe,   at   Æmnet  slet 

ikke  interesserer  ham,  at  han  aldrig  har  følt  en  saadan  Kulde  for 
Gjenstanden  forenet  med  en  saadan  Varme  for  Arbejdet;  han  har 
»kun  en  Kunstners  rene  Kjærlighed  c  til  disse  Skikkelser;  alene  for 
den  unge  Piccolomini  er  han,  som  han  udtrykker  sig,  »interesseret 
ved  sin  egen  Tilbøjelighed  c.  Havde  han  blot  ikke  været  det  l 
Havde  han  blot  nøjedes  med  ogsaa  at  have  »en  Kunstners  rene 
Kjærlighed  c  til  Max  og  Thekla;  saa  havde  de  ikke  staaet  udenfor 
Stykkets  Atmosfære,  saa  havde  vi  ikke  bestandig  hørt  Schillers 
Rhetorik  igjennem  dem? 

Jeg  har  aldrig  kunnet  lide  disse  to  Figurer.  Hos  Meiningerne 
bleve  de  endda  begge  spillet  usselt  og  deklamatorisk;  men  alligevel  er 
der  —  for  den,  der  ret  fordyber  sig  i  Schillers  Væsen  og  som  rigtig  fatter, 
hvad  han  har  ment  —  noget  smukt  selv  ved  dette  Par.  For  Schiller 
var  Max-Thekla  Episoden  det  Egentlige,  det  Poetiske  i  Wallenstcin, 
han  kalder  den  i  Nov.  98  i  Brev  til  Goethe  »den  poetisk  vigtigste  Del 
af  Wallensteinc,  den  er,  siger  han,  helliget  Kjærligheden,  som  ved 
sin  frie  menneskelige  Natur  fuldkomment  skiller  sig  fra  den  øvrige 
Stats- Aktion,  ja  efter  sin  Aand  er  den  modsat.  Alt  det  øvrige  har 
han  først  »skaffet  sig  fra  Halsene,  før  han  begynder  Udarbejdelsen 
af  denne  Episode.  Man  ser  allerede  heraf,  paa  hvor  svigefuld  en 
Grundvold  han  stillede  sig.  Han  gik  ud  fra  at  Kjærlighedens  Væ- 
sen til  alle  Tider  var  det  samme,  han  holdt  Fremstillingen  af  det 
Erotiske  for  den  poetiske  Hovedsag  selv  i  »Wallensteinc.  Han 
gav  da  her  sin  personlige  Stemning  Tøjlen,  gav  i  den  sentimentale, 
humane,  pligtkjære,  idealistiske  Ryttergeneral  sit  Ideal  af  aaben 
Sandhedskærlighed  og  ødelagde  ved  denne  direkte  Meddelelse  af 
et  formentligt  Ideal  paa  flere  Punkter  sit  Stykkes  Virkning.  Max 
er  der  for  at  gaa  tilgrunde,  for  at  røre  Tilskueren  ved  Synet  af 
det  Ideales  nødvendige  Undergang  her  paa  Jorden.  Han  er  hvad 
Theodor  Korner,  en  anden  Søn  af  den  Schillerske  Genius,  blev  i 
den  virkelige  Verden. 

Max  maa  spilles,  saa  man  føler,  at  Schiller  selv  stikker  i  hans 
Hud;  men  hvad  der  skal  betegne  den  djærve  Rytteroberst,  maa 
Skuespilleren  lægge  til  af  sit  Eget  og  saaledes  fuldstændiggjøre 
Digteren.     Thekla  bør   spilles  saadan,    at   man  alt   i   Barnet   føler 

Prinsessen  dæmre,  der  kan  beherske  sig,  tie,  elske  Æren  mere  end 
Lykken  og  gaa  til  Grunde  med  sin  Elskede.  Men  uden  en  Rollen 
overlegen  Kunst  vil  den  som  Helhed  ikke  være  til  at  redde.  Det 
gjælder  om  at  lade  Tilskueren  føle  den  ejendommelige  Schillerske 
Pessimisme  gjennem  Skikkelsen.  Den  maa  anlægges  paa  de  sidste 
Ord  i  Theklas  Monolog  om  Skæbnen,  der  raa  og  kold  kaster  den 
Elskedes  Skikkelse  under  hans  Hestes  Hove  —  »det  er  det  Skjøn- 
nes  Lod  paa  Jordene. 

Det  hele  Stykke  drejer  sig  om  Schillers  halvt  modern-deter- 
ministiske,  halvt  fra  den  græske  Tragedie  fornyede  Skæbne-Idé. 
Denne  gjennemløber  i  hans  Dramer  mange  Stadier,  men  i  »Wallen- 
s tein  c  er  den  sandest  og  størst.  Her  har  han  med  størst  Held  for- 
søgt selv  at  levendegjøre  hvad  han  i  det  samtidigt  skrevne  epigram- 
matiske Digt  Shakespeares  Skygge  har  kaldt  »den  store,  kæmpe- 
stærke Skæbne,  der  opløfter  Mennesket,  naar  den  knuser 
Mennesket,  t 


Shakespeares  Skygge  —  hvor  ofte  er  ikke  i  den  senere  Tid  i 
Norden  denne  Skygge  bleven  manet  i  Vejret  til  Skræk  og  Be- 
skjæmmelse  for  alle  dem,  der  haabe  og  stræbe  at  hidføre  en  san- 
dere og  mere  levende  Form  af  dramatisk  Kunst.  Allerede  da 
Bjørnsons  En  Fallit  kom  ud,  summede  det  En  om  Ørene  med 
Verset: 

Aber  das  habt  Ihr  ja  Alles  bequemer  und  besser  zu  Haase. 

og  der  er  ingen  anonym  Journalist  af  den  gamle  Tro  saa  lille,  at 
han  ikke  i  Anledning  af  det  moderne  Skuespil  udtaler  sit  Savn  af 
kæmpestore  Skæbner  med  Ordene: 

Woher  nehmt  Ihr  denn  aber  das  grosse,  gigantische  Schicksal  ? 

Saaledes  forsøger  man  at  gjøre  Schiller  til  den  plumpe  Knip- 
pel, man  har  Brug  for,  i  sin  Kamp  for  den  gamle  deklamatoriske 
Tragedie  paa  Vers  mod  Forsøgene  paa  at  afvinde  Samtidens  Liv 
en  dramatisk  Interesse. 

Stakkels  Schiller  I    Han   maa  som  alle  store  Mænd  døje  ufor-^ 
standig  Ros  og  uforstandige  Angreb  efter  Døden. 

Her  i  Berlin  gives  en  lille  Kreds  af  fintdannede  unge  Mænd, 
kritisk  begavede,  Hedsporer  for  den  moderne  Kunstretning,  Be- 
undrere af  Bismarck  og  Henrik  Ibsen,  af  Realpolitik  og  Realpoesi, 
for  hvem  Schiller  er  en  Gru.  De  holde  ham  for  en  Digter  af  lav 
Rang,  finde  Dialogen  i  hans  senere  Dramer  ligesaa  usand  som  den 
i  hans  tidligste  er  unaturlig  og  forceret,  og  betragte  hans  politisk- 
humanitære Pathos  som  barnagtig.  Marquis  Posa  er  deres  Rædsel; 
de  paastaa  at  Lasker  stammer  ned  i  lige  Linje  fra  ham.  De  gjøre 
Schiller  ansvarlig  for  det  senere  pathetiske  Dramas  Unatur  i  Tysk- 
land, for  Wildenbruch  o.  s.  v.  De  se  paa  Schiller  med  samme 
Øjne,  med  hvilke  adskillige  unge  hidsige  Nordboer  se  paa  Oehlen- 
schlåger.  Deres  Kritik  staar  paa  svage  Fødder  fordi  den  ikke 
maaler  Schiller  med  hans  eget  Maal,  ikke  heller  med  Tidsalderens, 
og  fordi  de  ikke  formaa  at  se  den  Sum  af  Sandhed,  den  Skat  af 
Sjælekyndighed  og  Livserfaring,  der  hos  ham  dølger  sig  bag  en 
abstrakt  Rhetorik  og  en  forældet  dramatisk  Form. 

Dog  urimeligere  endnu  end  de,  der  søge  at  nedkanonere 
Schiller  ved  Hjælp  af  det  moderne  Skuespil,  bære  de  sig  ad,  der 
søge  at  slaa  dette  ned  ved  Citater  af  iShakespeares  Skygget. 

Først  maa  det  bemærkes,  at  Shakespeare  dog  nok  har  sagt 
adskilligt  andet  end  det,  Schiller  lægger  ham  i  Munden,  og  som  han, 
der  i  Timon  og  Othello  har  leveret  saa  storladne  borgerlige  Skue- 
spil, aldrig  kunde  have  sagt.  Han  har  f.  Ex.  gjennem  sin  Hamlet 
mindet  os  om,  at  Skuespillet  bør  holde  Spejlet  op  for  Tidsalderen, 
hvad  de  Moderne  jo  netop  bestræbe  sig  for  at  gjøre.  Dernæst 
burde  man  dog  begribe,  at  Schillers  Digt  er  skrevet  i  en  bestemt 
historisk  Situation  og  at  man  maa  sætte  sig  ind  i  den  for  at 
komme  paa  det  Rene  med,  hvad  han  egentlig  mener,  hvad  Ret 
han  har  og  hvorvidt  det,  han  udtaler,  passer  paa  os. 

Det  var  det  saakaldte  begrædelige,  borgerlige  Drama  paa 
Schillers  Tid,  som  han  med  sit  Epigram  (forfattet  i  August  1796) 
vilde  ramme.  Det  var  særlig  Kotzebue,  han  gik  ud  paa  at  ærgre. 
Ikke  fordi  Ifflands  Stykker  i   og    for   sig   var   ham   kjærere,    men 

ganske  simpelt  —  som  han  meget  aabenhjærtig  tilstaar  Goethe  — 
fordi  han  netop  i  Øjeblikket  har  Brug  for  Iffland  som  Skuespiller 
og  for  ingen  Pris  vil  støde  ham  for  Hovedet.  Han  lader  sig  der- 
for fra  Theatret  i  Weimar  give  en  Fortegnelse  over  Personalet  i 
fem  til  sex  af  Kotzebues  Stykker  og  passer  omhyggelig  paa,  at 
der  i  hans  Skildring  ikke  indløber  noget  Træk,  der  kan  synes  at 
passe  paa  Iffland.  Han  skriver:  »For  ikke  et  tilføje  Iffland  Ærgrelse, 
vil  jeg  hentyde  til  lutter  Kotzebueske  og  Schroderske  Stykker«. 

Shakespeares  Skygge  er  altsaa  møntet  paa  det  larmoyante, 
borgerlige  Skuespil  i  dettes  Kotzebueske  Form. 

Det  borgerlige  Skuespil  er  af  saare  gammel  Dato.  Ganske 
bortset  fra  Oldtidens  dramatiske  Skoler,  har  det  alt  i  den  nyere 
Tid  et  langt  Stamtræ.  Det  opstaar  i  England  efter  den  engelske 
Revolution,  der  ligesom  berøvede  den  romantiske  Poesi  sit  Grund- 
lag, forplantede  sig  derfra  til  Frankrig  og  Tyskland  og  sank  i 
begge  disse  Lande  dybt,  indtil  i  Frankrig  Diderot,  i  Tyskland 
Lessing  bragte  det  paa  Fode  igjen.  Ejendommeligt  for  det  er,  at 
det  alt  fra  først  af  i  England  har  Tilskuernes  moralske  Forbedring 
til  Formaal,  i  Frankrig  lægger  det  endnu  stærkere  an  paa  den 
moralske  Rørelse,  og  i  Tyskland  bliver  det  under  Gottsched  helt 
og  fuldstændig  begrædeligt.  Vinder  det  nu  end  under  Diderots  og 
Lessings  Behandling  fastere,  kunstnerisk  Form,  saa  klæber  dog  og- 
saa  hos  disse  Mestre  nogen  Prosa  ved  det. 

Og  det  fordi  det  borgerlige  Drama  er  en  moraliserende 
Oplysningstids  Barn  og  længe  har  beholdt  et  Modermærke. 

Spørgsmaalet  er  nu:  Ligger  den  Prosa,  som  det  borgerlige 
Drama  hyppigst  har  lidt  af,  i  Kunstarten  eller  ikke?  Lader  det  sig 
ikke  godtgjøre,  at  de  Mangler,  det  historisk  har  fremvist,  have 
været  Digternes  eller  Tidsalderens?  Og  lader  dette  Skuespil  sig 
ikke  bygge  op  paa  en  ny,  sædelig  og  kunstnerisk  Grundvold?  Man 
maa,  før  man  gaar  til  Besvarelsen  af  Spørgsmaalet,  mindes,  hvorledes 
det  borgerlige  Drama  i  Tyskland  udviklede  sig  efter  Lessing,  og  hvad 
Skikkelse  det  havde  antaget,  da  Schiller  rettede  sine  Pile 
imod  det. 

Det  havde  under  Schroders,  Ifflands,  Kotzebues,  Claurens 
Hænder  bredt  sig  utroligt  som  trivielt  moraliserende  Underholdnings- 
skuespil,  det  vil  sige  som  Skuespil  uden  Stil. 

Der  var  den  Gang  og  har  siden  altid  været  en  dybere  Kløft 
mellem  den  egenlige  Kunstpoesi  og  Underholdningspoesien  i  Tysk- 
land end  i  andre  Lande.  Det  beror  paa  den  Vanskelighed,  df 
tyske  Kunstdigtere  have  havt  ved  at  opfatte  og  gjengive  Virkelig- 
heden, deres  Samtids  Liv  og  Interesser;  de  have  nødtvungent 
maattet  overlade  dette  rige  Felt  til  de  ukunstneriske  Under- 
holdningsskribenter,  der  have  vundet  Publikum  ved  at  tale  til  det 
om  dets  Hverdagsliv,  og  som  til  Gjengjæld  ere  blevne  forfulgte 
med  Spottegloser  af  de  fornemme  Skribenter,  de  egentlige  Digtere, 
hvem  Masserne  lod  i  Stikken. 

Paa  den  Tid,  da  Shakespeares  Skygge  fremmanedes,  var 
hin  Kløft  mellem  to  Grupper  af  Theaterdigtere  og  den  ene  Grup- 
pes saare  lille,  fornemme  Publikum,  den  andens  lidet  kræsne,  men 
talløse,  bleven  uoverskridelig.  Tidens  to  store  Digtere,  Goethe  6g 
Schiller,  havde  begge  løbet  sig  fast  i  en  falsk  Idealisme,  og  Under- 
holdningsliteratorerne  vare  sunkne  ned  i  en  formløs,  stilløs  Natur- 
efterligning uden  kunstnerisk  Værd.  men  hvori  der  dog  stak  Evner 
og  Kræfter,  som  de  store  Digtere  ikke  besad  og  fuldstændig 
underkjendte. 

Goethe  og  Schiller  vare  begge  to  begyndte  som  ubændige 
Naturalister,  Goethe  med  Gotz,  Schiller  med  Cabale  und  Ldebe\ 
det  sidste  endda  et  borgerligt  Drama.  Men  til  de  store  Mænds 
Ulykke  fandt  de  intet  i  deres  Samtid,  der  kunde  begejstre  en 
Digter.  Tysklands  over  al  Beskrivelse  elendige  politiske  og  kummer- 
lige sociale  Tilstand  afskrækkede  dem  fra  Samtidens  Liv.  Der  var 
ingen  Opgaver  i  Virkeligheden  for  den  Enkelte;  derfor  ingen  Plads 
for  Geniet.  Theatret  var  det  eneste  Sted,  hvor  den,  som  ikke  var 
fyrstelig  født,  kunde  gjennemleve  Menneskelivet.  Da  der  intet 
Samfund  var  at  virke  i,  fik  al  Virksomhed  nødvendigvis  Form  af 
Kamp  mod  Virkeligheden  eller  Flugt  fra  Virkeligheden. 

De  to  store  Digtere  undflyede  Virkeligheden.  De  saa  bort  fra 
deres  Omgivelser,   deres  Samtid,  tænkte  aldrig  paa  at  vælge  deres 

Skuespilstoffer  ud  af  den,  men  tænkte  frem  for  alt  paa  Kunsten. 
Medens  Hjemmets  Grund  gled  bort  under  Fødderne  paa  deres 
Kunst,  fortabte  de  sig  i  rent  formelle  Spørgsmaal.  De  dekreterede 
formelig  Kunstens  fuldkomne  Uafhængighed  af  Naturen.  Goethe 
skrev  antikiserende  Studier,  symboliserende  Skuespil,  Allegorier 
som  dem,  der  fylde  anden  Del  af  Faust,  Schiller  beundrede 
denne  hans  Bestræbelse,  beundrede  endog  Den  naturlige  Datter, 
skrev  selv  Polykrates  Ring  og  Dykkeren  for  at  gjenoplive  den 
antike  Skæbnetro,  ja  taler  i  sine  Breve  til  Goethe  om,  at  man 
i  Grunden  burde  indføre  symbolske  Begreber  istedenfor  Personer  i 
den  dramatiske  Poesi. 

Det  tyske  Publikum  vendte  de  to  høje  Kunstnere  Ryggen.  Og 
medens  disse  sad  sysselsatte  med  den  græske  Oldtids  Ideer,  tilfreds- 
stillede de  halvdannede,  populære,  moraliserende,  »kristelig- mo- 
ralske« Naturalister  Publikums  Læse-  og  Skuelyst  med  Fremstillin- 
gen af  en  Hverdagsvirkelighed.  Kotzebues  Menneskehad  og 
Anger  blev  et  evropæisk  Yndlingsstykke,  Goethes  Tasso  og 
Iphigenia  kunde  man  i  Weimar  selv  kun  opføre  én  Gang  hvert 
tredje,  fjerde  Aar.  Under  disse  Forhold  var  det,  at  Schiller  lader 
Shakespeare's  Skygge  spørge  sig  for  om  de  tyske  Theatres  Til- 
stand; Digtets  sidste  Halvdel  lyder: 

»Also  sieht  man  bei  euch  den  leichten  Tanz  der  Thalia 
Neben  dem  ernsten  Gang,  welchen  Melpomene  geht?« 

Keines  von  Beiden!  Uns  kann  nur  das  Christlich-Moralische  rllhren, 
Und  was  recht  populår,  håuslich  und  bilrgerlich  ist. 

»Was  ?  Es  dtlrfte  kein  Casar  auf  euren  Bllhnen  sich  zeigen, 
Kein  Achill,  kein  Orest,  keine  Andromache  mehr?« 

Nichts!  Man  siehet  bei  uns  nur  Pfarrer,  Commerzienrathe, 
Fåhndriche,  Secretårs  oder  Husa renmajors. 

»Aber  ich  bitte  dich,  Freund,  was  kann  denn  dieser  Misere 

Grosses  begegnen,  was  kann  Grosses  denn  durch  sie  geschehn  ?« 

Was !  Sie  machen  Cabale,  sie  leihen  auf  Pfander,  sie  stecken 
Silbeme  Loflfel  ein,  wagen  den  Pranger  und  mehr. 

»Woher  nehmt  ihr  denn  aber  das  grosse,  gigantische  Schicksal, 

Welches  den  Menschen  erhebt,  wenn  es  den  Menschen  zermalmt  ? « 

Das  sind  Grillen!  Uns  selbst  und  unsere  guten  Bekannten, 
Unsern  Jammer  und  Noth  suchen  und  finden  wir  bier. 

»Aber  das  habt  ihr  ja  Alles  bequemer  und  besser  zu  Hause; 
Wanim  entfliehet  ihr  euch,  wenn  ihr  euch  selber  nor  sucbt  ? 

Niram's  nicht  tibel,  mein  Heros,  das  ist  ein  verschiedener  Casus, 
Das  Geschick,  das  ist  blind,  und  der  Poet  ist  gerecht. 

»Also  eure  Natur,  die  erbårmliche,  trifft  man  auf  euren 

Blihnen,  die  grosse  nur  nicht,  nicht  die  unendliche  an  ?c  — 

Der  Poet  ist  der  Wirth  und  der  letzte  Actus  die  Zeche, 

Wenn  sich  das  Laster  erbricht,  setzt  sich  die  Tugend  zu  Tisch. 


Digtet  er  ganske  sikkert  noget  af  det  Vittigste,   Schiller  i 
Liv  har  skrevet.     Lige    fra   Udfaldet   mod    dem,    der   kun   kur^ 


-£  sit 

tine 

røres    af   det  »Kristelig-moralske«    i  Kunsten  —  til  Slutningslinj^        . 
der  karakteriserer  sidste  Akt  i  de  rørende  borgerlige  Skuespil  mw^    .. 
de  djærve  Ord:    »Naar  Lasten  brækker  sig,    sætter  Dyden  sig  r 
Bords«,    er  Parodien   baaret  af  en  overlegen,    stridbar  Haan,    de^^ 
sande  Kunstners    Haan   over  den  stilløse  Halvdannelse  i  Poesien  ^^  ' 
den    store    Tænkers    Haan    over    dem,    der   fordre    Spidsborgerlig^-     ^ 


hedens  Moral  med  dens  udvortes  Straf  for  Lasten  og  udvortes  Lø:  «^^ 
for  Dyden  af  den  dramatiske  Kunst. 

Findes  der  nu  i  dette  Øjeblik  i  Norden  æsthetiske  Tilstandc^^  e' 
som  de,  der  give  dette  Digt  dets  Berettigelse  og  alene  gjøre  de-^^*f 
begribeligt,  findes  der  ogsaa  her  samme  Spaltning  mellem  er-'  -n 
Gruppe  af  virkelige  Digtere,  der  sky  de  virkelige  Stoffer  og  ei 
Gruppe  Underholdningsliteratorer,  der  udnytte  dem  paa  Scenen L-  ' 
Ingenlunde.  Lige  modsat.  Den  Spot,  som  Schiller  og  efter 
den  hele  romantiske  Skole  i  Tyskland  retter  mod  Datidens  Natura- 
lister for  Stilløshed,  for  Mangel  paa  kunstnerisk  Dannelse,  kunstne- 
risk Vilje  lader  sig  af  den  simple  Grund  ikke  overføre  paa  vore 
Forhold,  fordi  det  nutildags  er  paa  det  borgerlige  Dramas  Side  at 
de  kunstneriske  Anlæg  befinde  sig.  Den  nuværende  dansk-norske 
Literatur  har  mange  Gjenvordigheder  at  kæmpe  med,  men  den 
har  én  Lykke,  og  det  er  den,  at  hin  Kløft  mellem  en  Kunstpoesi 
uden  Forhold  til  Livet  og  en  Underholdningspoesi  uden  Idealitet 
hverken  er  opstaaet  i  den  eller  mere  kan  opstaa,  fordi  de  virkelige 
Kunstnere  blandt  Nordens  Digtere  omsider   have  faaet  Øjnene  op 


Schiller  og  »Shakespeares  Skygget.  cjj 

for  det  rige  Materiale,  Samtidens  Liv  frembyder  dem.  Det  er  hos 
os  paa  den  stik  modsatte  Side,  at  Fladheden  og  Ideløsheden  findes. 

Tilbage  staar  da  kun  det  Hovedspørgsmaal,  om  Manglerne 
klæbe  ved  selve  Kunstarten,  saa  at  de  selv  under  den  største  Dig- 
ters Behandling  af  den  ikke  lade  sig  fjerne.  I  saa  Fald  kunde  man 
tænke  sig,  at  Schillers  Ord  rammede  Bjørnsons  og  Ibsens  nye 
Skuespil  ikke  mindre  sikkert  end  Kotzebue's  og   Schroders. 

Det  borgerlige  Dramas  historiske  Mangel  er  Prosa,  Moraliseren, 
Rørelse,  nøgen  Fremstilling  af  den  lave  Jammer  og  fysiske  Elendig- 
hed eller  af  det  kjedsommeligt  Kriminelle. 

Er  der  i  Ibsens,  Bjørnsons  og  enkelte  begavede  Yngres  borger- 
lige Skuespil  Glimt  af  denne  historiske  Mangel? 

Der  er  Glimt  deraf,  men  heller  ikke  mere.  Denne  Mangel 
glimter  frem,  fordi  det  borgerlige  Drama  hos  os  endnu  bevarer 
Præget  af  de  Omstændigheder,  hvorunder  det  historisk  blev  til,  og 
Manglen  har  holdt  sig,  fordi  Digterne  ikke  resolut  og  energisk  nok 
have  bygget  Skuespillet  op  paa  en  ny  sædelig  Grundvold,  den 
moderne  Livsanskuelses.  De  have  selv  befundet  sig  i  Gjæring  og 
Udvikling  med  Hensyn  til  deres  Livsanskuelse  og  have  derved  nu 
og  da  gjort  sig  skyldige  i  en  vis  Halvhed,  der  har  hævnet  sig. 

En  strander  nu  og  da  paa  det  Rørende,  der  har  en  Grænse 
tilfælles  med  det  Vamle.  Det  beror  ikke  paa  Stoffets  Art,  men 
paa  den  bløde  Behandling  af  Stoffet,  paa  en  Sentimentalitet,  der 
fordrer  at  se  det  gaa  de  gode  Mennesker  godt  til  sidst.  Andre 
strande  paa  den  overleverede  Forestilling  om  en  »Omvendelses« 
Mulighed.  De  overse  dens  Utroværdighed  for  at  opnaa  en  for- 
sonende og  beroligende  Virkning,  have  ikke  formaaet  helt  at  løs- 
rive sig  fra  den  Opfattelse,  at  et  Stykke  bør  have  Karakter  af  en 
Prædiken.  Hvad  en  abstrakt  Religiøsitet  er  for  En,  er  den  rent 
moraliserende  Tendens  for  en  anden.  Dette  Moraliserende  er  en 
Arv  fra  Oplysningstiden;  hvor  det  raader,  fastslaas  i  Regelen  Sand- 
heder, der  vel  ere  altfor  lidet  anerkjendte,  men  der  ligge  noget  lavt. 

Dette  betyder  jo  imidlertid  ingenlunde,  at  det  moderne  Skue- 
spil som  saadant  er  paa  Vildspor,  men  kun  at  Digterne  maa  blive 
endnu  langt  mere  moderne  end  de  er,  helt  maa  være  gjenoen 

af  den  Livsanskuelse,  de  i  Strid  med  Omgivelserne  have  tilkæm- 
pet sig,  for  at  kunne  gjennemtrænge  deres  Skuespil  med  den;  da 
skal  det  nok  vise  sig,  at  den  Kunstart,  de  dyrke,  lader  sig  be- 
handle i  poetisk  Aand. 

Det   hedder  hos  Schiller:    »Hvorledes?   Ingen   Cæsar   tør  vise 
sig  paa  Eders  Scener,  ingen  Achilles,   ingen  Orestes,  ingen  Andro- 
mache?c    Og  paa  Svaret,  at  man  dér  kun   ser  Præster,    Kommers- 
raader,  Fændriker,   Sekretærer  og  Husarmajorer,    følger  Udraabet: 
»Hvad  Stort  kan   da  hændes  denne  Misere  osv.  Ic    Skal   dette    op- 
fattes som  bogstavelig  Alvor,  som  endelig  Dom,  saa  vilde  Schillers 
Blik   være    endnu    mere    indskrænket   end    hans    falsk    idealistiske 
Standpunkt  nødvendig  fører  med  sig.     Saa  vilde  blandt  andet  hans 
eget  Ungdomsdrama  Cabale  und  Liebe  hvor  der  forekommer  en 
Major,    en  Sekretær,    en  Stadsmusikant  osv.    være   det  første  til  at 
falde  under  Fordømmelsen. 

Men  derom  kan  selvfølgelig  ikke  være  Tale.  Den  Mening,  at 
Konger  og  Dronninger,  Fyrster  og  Fyrstinder  alene  have  en  minde- 
værdig Skæbne,  er  saa  aflægs,  at  den  ingen  Gjendrivelse  behøver. 
Der  gives  fyrstelige  Personer,  hvis  Karakterer  og  Skæbner  er  i  lige 
Grad  uinteressante,  og  der  kan  forekomme  »store,  gigantiske  Skæb- 
ner« i  den  ringeste  Families,  i  den  mest  borgerlige  Enkeltmands 
Liv.  »Det  Store«  afhænger  ikke  af  Standen  og  Samfundsstillingen. 
Det  er  ingen  Kunst  at  stille  en  Dukke  op,  fylde  den  med  Klid 
eller  Blaar,  give  den  Navn  af  en  eller  anden  gammel  Konge,  en 
Sagnhelt  eller  Eventyrhelt,  og  derved  bilde  nogle  Ukyndige  ind, 
at  man  har  frembragt  »det  Store«.  Det  vanskelige  er  at  tage  det 
tilsyneladende  Simple,  Dagligdags,  Smaa  og  gjøre  det  stort.  Det 
har  f.  Ex.  Ibsen  gjort  i  Gjengangere.  I  dette  Stykke  optræder 
en  Præst,  en  Snedker,  en  Kammerherreinde  og  en  Tjenestepige, 
men  mellem  dem,  over  dem  gaar  »den  store,  gigantiske  Skæbne«. 
Paa  den  Tid,  da  Schiller  skrev  Shakespeares  Skygge,  vilde  han 
endnu  ikke  have  billiget  denne  Skæbne,  fordi  den  virker  mere 
knusende  end  opløftende.  Men  i  de  følgende  Aar  da  Sofokles's 
Kong  Oedtpus  stedse  bestemtere  bliver  hans  Ideal,  da  han  stedse 
stærkere  fremhæver  som  det  Fortrinlige,    Efterlignelsesværdige  ved 

denne  Tragedie,  at  den  kun  indeholder  en  tragisk  Analyse  af  en 
given  Situation,  og  da  han  selv  først  i  Maria  Stuart,  saa  i  Bru- 
den fra  Messina,  stræber  at  opnaa  samme  Fordel  og  især  en  lig- 
nende Skæbnevirkning,  vilde  Skæbnen  i  Ibsens  »Gjengangerec  høj- 
ligt have  imponeret  ham. 

Ligesaa  sikkert  som  det  er,  at  de  Modernes  Stræben  lader 
Pieteten  for  Schiller  ganske  uskadt,  ligesaa  sikkert  er  det,  at  der  i 
dennes  dybeste  Stræben  som  Tragiker  er  noget  med  den  moderne 
beslægtet.  Han  er  om  ikke  i  Form,  saa  dog  i  Aand  paa  mange 
Maader  i  Slægt  med  den  senere  Tids  Livsopfattelse.  Der  er  intet 
Svælg  mellem  ham  og  dé  Bedste  i  vor  Samtid.  De  virkeligt  Store 
forliges  altid  godt. 


65. 

Den  5.  Juli  1882. 

I  disse  Dage  er  Dr.  Georg  Treu  bleven  ansat  i  den  afdøde 
Hettners  Sted  som  Musæumsdirektør  og  Professor  ved  Polytechni- 
cum  og  Kunstakademiet  i  Dresden.  Saa  ukjær  denne  Udnævnelse 
end  er  for  Dr.  Treus  mange  Venner  her,  der  havde  vænnet  sig  til 
Tanken  om  et  uforstyrret  Samliv  med  ham,  saa  egnet  er  han  paa 
den  anden  Side  til  at  indtage  den  ledige  Post.  Valget  kunde  sik- 
kert ikke  falde  paa  nogen  bedre.  Treu  er  en  af  de  Skikkelser, 
som  vinde  Hjærter,  og  en  af  de  Intelligenser,  hvis  Arbejde  ved  en 
Forening  af  punktlig  Undersøgelse  og  dristig  Slutningsevne  fører 
til  overraskende  og  rigtige  Resultater.  Han  er  født  i  Rusland,  han 
har  studeret  i  Dorpat,  og  hans  første  Ansættelse  var  ved  Eremita- 
gen i  Petersburg,  men  da  hans  tyske  Afstamning  og  Sympa- 
thier  drog  ham  til  hans  egentlige  Fædreland,  udvandrede  han,  be- 
gyndte som  Privatdocent  i  Gottingen,  blev,  da  Olympia-Udgrav- 
ningerne begyndte,  sendt  til  Grækenland  som  Foretagendets  Leder, 

og  har  tilbragt  flere  Aar  paa  den  klassiske  Grund.     Han  har 
det  de  to  eneste  Hoveder   af  Skopas,  vi  besidde.     Alt  i   en  A 
række  har  han  været  sysselsat  med   Bearbejdelsen   af  sine  græs 
Fund,  og  det  er  at  haabe,   at  han   nu  i  Dresden  vil  faa  Otium  - 
at  udgive  en  Række  Arbejder  om  Olympia-Sagerne. 

Den  Mand,    han  skal   afløse,    passede  mindre    godt  til  Post 
end  han,    skjønt  han,    i  øvrigt  med  Rette,    havde  vundet  et  Ian 
større  Navn.     Men  han  havde  vundet  sit  egentlige  Ry  som  Litera 
historiker..   Enhver,   der  havde  kjendt  Hermann  Hettner  og  ha 
ham    kjær,    har   sikkert   med    en    blandet,    vemodig    Følelse    læsi 
Efterretningen  om  hans  Død.     Jeg  sigter  ikke  til,    at   hans   sids 
Sygdom  var  saa  kvalfuld,   at  man  maatte  ønske  ham  Døden,    m 
til  den  Tanke,  der  naturlig  opstod,  at  saa  Lidt  havde  kunnet  gjø 
denne  Mand  lykkelig,    og    at    dette  Lidet   til  hans  Død  blev  ha 
negtet.     Han  forsmægtede  i  Dresden,   han  ønskede  sig  stedse  hæfc: 
tigere   bort    derfra,    han    følte    sig  tilsidesat   og   glemt,    og    efte 
haanden  sløvedes  under   denne  Følelse   hans   Evner.     Hettner  va 
Familiefader  med   et  stort,  smukt  Hus,    en    elskværdig   Hustru   o 
mange  Børn,  men,  skjønt  legemlig  kraftig,  rig  og  anset,   efter   mi" 
personlige  Indtryk  ulykkelig  som  en  Fisk  paa  Landjorden,   som  e 
Væsen,  der  i  et  fjendtligt  Element  forgjæves  snapper  efter  Næring 
som  spræller  sig  træt  og  langsomt  tørres  ind. 

Hettner  var  en  halvhundrede  Aar  gammel,  da  jeg  lærte  harm- 
at  kjende.  Han  mindede,  skjønt  langt  smukkere,  i  Skikkelse  og~ 
Holdning  om  Renan;  i  øvrigt  var  han  lige  saa  imødekommende 
som  denne  tilbageholdende,  den  naturlige  Følge  af,  at  hin  boede  i 
en  Verdensstad  og  var  overløbet  af  Fremmede,  som  han  med 
Møje  holdt  sig  fra  Halsen,  medens  den  anden  var  fordømt  til  at 
tilbringe  sit  Liv  i  en  By,  hvis  Lidenhed  og  Smaalighed  var  ham 
en  evig  Pine.  Den  sachsiske  Lokalpatriotisme  var  paa  sin  Post 
mod  ham,  den  fødte  Preusser.  »O  disse  Sachserel«  sagde  han  en 
Dag,  sGellert  er  deres  store  Mand,  og  de  er  nær  ved  at  anse 
ham  for  Tysklands  største  Digter,  blot  fordi  han  er  en  af  deres«. 
Det  var  Hettners  hede  Ønske  at  opnaa  en  Ansættelse  ved  Berliner- 
Universitetet,    og  hans  faste  Tro,    at  dette  Ønskes   Opfyldelse  be- 

standig  strandede  paa  det  Frisind,  han  havde  lagt  for  Dagen  i  sine 
Bøger,  især  i  sit  Hovedværk  Det  attende  Aarhundredes  litteratur- 
historie.    Han  havde  udarbejdet  denne  Bog  ikke  af  en  blot  viden- 
skabelig Interesse  for  Stoffet,    men  i  den  Hensigt  at  gjøre  Propa- 
ganda for  sine  Ideer  og  paavirke  sine  Læsere  ogsaa  praktisk.     Han 
betragtede  den  som  den  store  Anstødssten  paa  hans  Bane.     Rime- 
ligvis har  han  taget  fejl  heri.     Hans  Frisind,  der  deles  af  adskillige 
blandt  Tysklands  Universitetsprofessorer,    har  sikkert  langt  mindre 
været  ham  i  Vejen,    end  den  filosofiske  Aand,    i  hvilken  han  drev 
sin  Forskning.     I  Tyskland  er  for  Tiden  den  rene  Filologi  ovenpaa; 
den  har  med  en  Reaktions  hele  Kraft  fortrængt  den  tidligere  filoso- 
fiske   Behandling   af  Aandsvidenskaberne,    og    Hettner   bød    ingen 
Garantier  som  Germanist  eller  Filolog.     Han    følte    smertelig    den 
unge  Slægts  Overseen  af  de  Ældres  humanistiske  Bestræbelser  og 
Interesser. 

Hettner  var  en  af  de  tyske  Mænd,  hvis  aandelige  Grundpræg 
betegnes  ved  Aaret  1848.  Han  havde  delt  det  »førmartslige« 
Tysklands  Tro,  Ideer  og  Forhaabninger  og  blev  til  sin  Død  tro- 
fast mod  sin  Ungdoms  Idealer.  Den,  der  havde  Lejlighed  til  at 
se  ham  i  de  Uger,  der  fulgte  paa  Ludwig  Feuerbachs  Død,  følte, 
at  endnu  mere  end  selve  Dødsfaldet  gik  den  Maade,  paa  hvilken 
Begravelsen  fandt  Sted,  ham  til  Hjærte.  »Hvilken  Skjændsel!« 
sagde  han,  »hvor  frygteligt  er  vi  ikke  gaaet  tilbage  i  den  sidste 
Menneskealder  I  man  skammer  sig  ikke  ved  at  overlade  en  Hob 
socialistiske  Arbejdere  Æren  af  at  følge  Ludwig  Feuerbach  til 
Jorden  1  Alle  tyske  Universiteter  burde  have  sendt  Deputationer  til 
Begravelsen,  de  Bedste  burde  have  kappedes  om  Æren  af  at  tale 
ved  denne  Grav.«  Hettner  plejede  at  betegne  Studiet  af  Feuer- 
bachs Filosofi  som  afgjørende  for  hans  egen  Udvikling,  og  jeg 
tror,  at  Bekjendtskabet  med  den  hele  Feuerbach'ske  Familie  hørte 
til  hans  kjæreste  og  lyseste  Minder.  Ikke  meget  havde  gjort  et 
saadant  Indtryk  paa  Hettner  som  den  forbavsende  Sum  af  Bega- 
velse, der  havde  ophobet  sig  i  denne  ene  Slægt.  Faderen,  Tysk- 
lands berømteste  Kriminalist,  —  Sønnen  Anselm,  den  udmærkede 
Arkæolog,    Forfatter   af  Værket   om   den   vatikanske   Apollo.   — 

33* 


Hettner  og  Feuerbach.  t\j 

at  sige.  Han  har  selv  udgivet  Anselm  Feuerbachs  efterladte  Vær- 
ker (kun  første  Bind,  indeholdende  Levnet,  Breve  og  Digte,  er  ud- 
givet af  Henriette  F.),  og  han  fandt  i  dem  nogle  af  Spirerne  til 
en  fremtidig  empirisk  Æsthetik  —  thi  paa  den  nu  existerende 
troede  han  ikke.  Men  det  var  dog  især  Ludwig  Feuerbach,  der 
var  Gjenstand  for  hans  ildfulde  Beundring,  og  han  led  aldeles 
ikke  den  Maade,  paa  hvilken  Strauss  plejede  at  tale  om  den  Be- 
undrede —  omtrent  som  en  Tilhænger  af  det  konstitutionelle 
Monarki  om  en  Republikaner  —  da  han  dog  selv  endte  med  at 
laane  hans  væsenligste  Ideer.  Hettner  stillede  Feuerbach  himmel- 
højt over  Strauss  baade  som  Tænker  og  som  Karakter.  Ikke 
sjældent  talte  han  om  de  skjændige,  af  den  klerikale  Presse  ud- 
bredte Rygter  om  Aarsagerne  til  Feuerbachs  elendige  legemlige 
Tilstand  i  Slutningen  af  hans  Liv.  Da  Brøchner  i  sine  »Erindrin- 
ger om  S.  Kierkegaard«  har  berørt,  at  ogsaa  Kierkegaard,  rigtig- 
nok af  en  højst  latterlig  Grund  (Feuerbachs  Lovprisning  af  Van- 
det og  dets  styrkende  Kraft)  troede  paa  Fabelen  om  Feuerbachs 
^Svækkethed  ved  Sanselighed«,  bør  med  et  Par  Ord  Grunden 
meddeles  til  den  Sindssvaghed,  der  i  de  sidste  Aar  ramte  Ludwig 
Feuerbach.  Den  var  ikke  blot  Hettner,  men  ogsaa  Auerbachvel- 
bekjendt.  Feuerbach  havde  været  en  7,  8  Aar  gift,  da  en  ung, 
højt  begavet  Pige,  en  Datter  af  hans  bedste  Ven,  forelskede  sig 
dødelig  i  ham.  Man  kan  finde  hendes  Navn  i  den  1876  udgivne 
Brewexling  mellem  Ludwig  Feuerbach  og  Christian  Kapp.  Feuer- 
bach gjengjældte  hendes  Kjærlighed,  men  betvang  ethvert  Udbrud 
af  den.  De  ophørte  efter  fælles  Aftale  at  ses.  Imidlertid  vedblev 
Lidenskaben  at  tære  paa  dem  begge  og  undergravede  deres  Sund- 
hed. De  bleve  begge  sindssyge,  først  hun,  saa  han.  Det  er  dette, 
der  er  blevet  gjort  til  Eftervirkning  af  en  udsvævende  Ungdom, 
som  Feuerbach  aldrig  har  havt. 

I  Sammenligning  med  den  store  Mængdes  Liv  maa  Hettners 
kaldes  begunstiget  og  rigt.  Selv  udvortes  talt  manglede  det 
hverken  Afvexling  eller  Medgang.  Herman  Hettner  (født  1821) 
var  velhavende  Forældres  Barn  og  viste  i  sin  Ungdom  som  kjær- 
lig Søn  kun  Gjengjæld  for  den  varme  og  forstandige  Kjærlighed, 

der  fra  Hjemmet  af  stadig  bragtes  ham  imøde.  Man  undte  ham 
al  mulig  Frihed,  lod  ham  efter  hans  Ønske  studere  afvexlende  i 
Berlin,  i  Heidelberg,  i  Halle,  i  Breslau,  lod  ham  allerede  som  Stu- 
dent se  Schweiz  og  Norditalien,  endelig  kun  23  Aar  gammel  fore- 
tage en  Rejse  til  Italien,  der  varede  halvtredje  Aar,  paa  hvilken 
han  lagde  Grunden  til  sin  kunsthistoriske  Dannelse  og  vandt  sin 
første  Hustrus  Hjerte,  den  nittenaarige  Datter  af  den  for  sin  diplo- 
matiske Klogskab  og  Indflydelse  berømte  Friherre  von  Stockmar. 

Hettners  Studenteraar  faldt  i   den  bevægede  Tid,    da  Hegelia- 
nernes  venstre  Fløj  ved   Hjælp    af  deres   Organ   Hallische   Jahr- 
biicher   bestemte    Ungdommens   Synsmaader.     Hettner   tænkte    og 
følte    ganske    i    dette  Tidsskrifts  Aand.     Fra    først   af  havde    han 
været  ren  Hegelianer,    abstrakt  Metafysiker; .  saa  blev  han,    endnu 
bestandig  beskjæftigende  sig  med  den  rene  Filosofi,    erklæret    Til- 
hænger af  Ludwig  Feuerbach  og  debuterede  som  Forfatter  med  et 
lidenskabeligt  Forsvar  for  Mesteren  mod  en  nu  forglemt  Angriber. 
Snart  gik  det  ham  imidlertid  som   det  skulde  gaa  hele  hans  egen 
Generation  i  Tyskland  og  den  senere  i  Norden,   han  arbejdede  sig 
kraftigt  ud  af  den  filosofiske  og  ind  i  den  historiske  Betragtnings- 
maade  af  de  Æmner,    han   især  var  kaldet  til  at  fordybe  sig  i,  for 
hans   Vedkommende   de    literære  og  kunstneriske.     Lidt   efter    lidt 
udvikledes    hos   ham   en   dyb  Mistro    til  den  spekulative  Æsthetik 
og  snart  bød  han  Vischer  Stangen. 

Og  som  det  ikke  skortede  paa  sund  og  kraftig  Udvikling,  saa- 
ledes  heller  ikke  paa  ypperlige  og  lærerige  Venskabsforbindelser. 
Hettner  var  nøje  Ven  af  ikke  faa  blandt  de  Bedste  af  hans  Sam- 
tidige. Han  var  alt  som  Yngling  nær  forbunden  med  Friedrich 
//ebbet,  og  modtog  vel  dybere  Indtryk  af  denne  sære  og  stærke 
Aand  end  han  kunde  bibringe;  han  var  nøje  Ven  af  Heinrich 
/irunn%  nøje  kjendt  med  Mommsen,  med  Liszt,  med  Adolf  Stahr 
og  Fanny  Lewald,  med  Filosofen  Christian  Kapp,  med  Karl 
Gutzkow  og  Otto  Ludwig  og  en  Tid  lang  med  Auerbach.  Dog 
det  inderligste  Venskab,  et  Broderforbund,  der  varede  Livet  ud, 
sluttede  han  allerede  som  Student  med  Jacob  Moleschott,  den  be- 
rønte  materialistiske  Naturforsker;  næst  ham  stod  Gottfried  Keller 

ham  nærmest,  allerede  fra  den  Tid  af  da  Keller  i  1848  hørte  Hettners 
første  Forelæsninger  over  Spinoza,  og  i  senere  Aar  forbandt  den 
varmeste  gjensidige  Sympathi  Hettner  med  den  udmærkede  Billed- 
hugger Rietschel,  i  hvis  Nærhed  han  i  mange  Aar  levede  i  Dres- 
den og  til  hvis  Minde  han  siden  fik  det  smukke  Rietschel-Musæum 
oprettet 

Hettner  var  hele  sit  Liv  igjennem  i  sit  Hjem  en  fuldkomment 
lykkelig  Mand.  Hans  første  Ægteskab  (1848  —  55)  med  Marie  von 
Stockmar  synes  at  have  tilfredsstillet  ham  helt,  og  efterat  Sorgen 
over  hendes  Død  i  et  Par  Aar  havde  nedslaaet  og  lammet  hans 
Kræfter,  indgik  han  i  1858  et  nyt,  ligesaa  lykkeligt  og  skyfrit 
Ægteskab  med  Anna  Grahl,  Datter  af  en  dygtig  Maler  og  ud- 
mærket Kunstkjender.  Begge  hans  Hustruer  stode  ualmindelig  højt 
ved  Dannelse  og  social  Stilling,  begge  delte  hans  Interesser,  begge 
fødte  ham  Børn,  der  artede  sig  vel.  Ingen  af  dem  lagde  Baand 
paa  ham,  de  lod  ham  gjøre  sine  store  Kunst-  og  Rekreationsrejser 
alene  (til  Grækenland,  til  Italien,  til  England,  til  Holland  og  Frankrig), 
begge  vare  vel  egnede  til  Værtinder  i  et  Hus,  hvor  Mange,  og  det 
ikke  de  Ringeste,  søgte  hen.  Saaledes  havde  han  tilsyneladende 
Alt,  hvad  der  udfordres  til  et  rigt  Liv,  Fred  og  Frihed  og  Kjærlig- 
hed i  sit  Hjem ,  Venskabs-  og  Kjendskabs  -  Forhold  til  en  ikke 
ringe  Kreds  af  Tysklands  allerførste  Kunstnere  og  Tænkere,  rige- 
lig Lejlighed  til  at  se  fremmede  Lande  og  Forhold,  endelig  som 
Professor  i  Jena  (fra  sit  29de  Aar  af)  og  som  Professor  og  Direk- 
tør i  Dresden  (fra  sit  34te  Aar  af)  en  Virkekreds,  han  altid  havde 
ønsket  og  som  svarede  til  hans  Evner. 

Hans  Samtale  var  da  ogsaa  righoldig;  han  talte  let  og  meget 
og  han  var  fuld  af  morsomme  og  lærerige  Anekdoter  om  de 
Mange,  han  havde  kjendt ;  han  havde  ikke  Stænk  af  Hovmod  eller 
Pedanteri.  Ikke  desmindre  havde  man  det  pinlige  Indtryk:  Denne 
Mand  har  intet  Liv  ført,  der  kunde  udvikle  Forfatterpersonligheden 
frit  og  fuldstændigt.  Var  han  for  tidligt  bleven  Embedsmand? 
Var  han  for  usammensat  af  Naturel?  Eller  var  dette  Naturel  kun 
bleven  draget   gjennem  et  altfor  jævnt  Dagligliv?  Ligemeget,  han 


CJ20  Hettner  og  Chasles. 

var  som  Forfatter  for  lidt  —  hvad  skal  man  kalde  det?   dæmonisk 
sagde  man,  tror  jeg,  dengang  han  var  ung. 

Hettners  Væsen  var  en  Blanding  af  klar,  ædru  Forstand  og 
idealistisk  Begejstring,  en  Forening  af  solid  Dømmekraft  og  sang- 
vinske Sving.  Han  var  i  mange  Maader  forud  selv  for  de  bedste 
blandt  sine  Samtidige;  han  var  af  de  faa,  der  allerede  i  1848  ind- 
saa  det  sociale  Spørgsmaals  uhyre  Betydning  og  Rækkevidde  og 
spm  derfor  allerede  da  kom  paa  Kant  med  Gothaer-Partiets  dok- 
trinære Liberalisme.  Tidt  kom  han  i  sine  Samtaler  tilbage  til 
dette  Punkt. 

Og  dog  øvede  han  i  politisk-social  Henseende  aldrig  ringeste 
Indflydelse  paa  Forholdenes  Gang  i  Tyskland;  han  var  for  meget 
en  blot  Lærd  til  at  træde  praktisk  op.  Men  end  ikke  i  kunstnerisk  og 
literær  Henseende  var  hans  Indflydelse  paa  de  Frembringende  af 
synderlig  Betydning.  Det  var  hans  Haab  at  levere  produktiv  Kri- 
tik. Men  Literaturen  og  Kunsten  gik  bestandig  ad  andre  Veje 
end  dem,  han  holdt  for  de  rette,  og  han  havde  kun  den  hjertelige 
Deltagelse  i  de  enkelte  nære  Venners  Virksomhed  og  Held  tilbage. 
Han  lærte  meget  af  udmærkede  Mænd;  men  lærte  neppe  dem 
meget;  hans  Individualitet  var  ikke  stærk  nok  til  at  gjøre  ham  til 
et  Midtpunkt,  og  Embedsstillingen  som  tysk  Professor  arbejdede, 
ham  selv  ubevidst,  i  mere  end  en  Menneskealder  paa  at  afslibe  og 
udviske  den.  Det  blev  mig  dobbelt  klart,  da  jeg  i  disse  Dage  fik 
de  to  Bind  Memoirer  af  den  gamle  franske  Literaturhistoriker 
Philaréte  Chasles  i  Haanden.  Chasles  var  som  Personlighed  paa 
langt  nær  ikke  Hettners  Lige;  han  var  forfængelig,  han  var  paradox 
og  dilettantisk,  hvor  Hettner  var  jævn,  sund  og  gjennemdannet 
Men  han  har  havt  den  uvurderlige  Fordel  at  være  Franskmand  og 
at  tilbringe  den  største  Del  af  sit  Liv  i  Paris.  Man  tænke  sig  et 
Øjeblik  Hettner  efterladende  Memoirer  —  eller  rettere  man  kan 
ikke  tænke  sig  det.  En  tysk  Professor  lever  et  altfor  reguleret  og 
beskedent  Liv  til  at  have  noget  Interessant  at  fortælle.  Han  er 
for  vant  til  at  betragte  sig  som  blot  Led  i  et  Hele,  som  blot  Med- 
arbejder i  en  Videnskab  til  at  ville  eller  kunne  gjøre  sin  Personlig- 
hed til  Centrum  i  »Erindringer c,   og  det  tyske  Liv  gaar  overhove- 

det  i  Sammenligning  med  det  parisiske  ud  paa  at  undertrykke 
Personligheden.  Jeg  véd  vel,  at  Tyskerne  tro  og  paastaa  [det  Mod- 
satte, og  der  er  den  Sandhed  deri,  at  man  finder  flere  Særlinge  og 
mere  provinsiel  Originalitet  i  Tyskland  end  i  Frankrig.  Men  hos 
dem,  der  ere  trængte  igjennem  og  have  opnaaet  Navnkundighed, 
er  Personlighedens  Særpræg  uomtvistelig  i  Reglen  dybere  i 
Frankrig.  Det  store  Samkvem  i  Paris  lærer  dem  langt  flere  Sider 
af  Menneskelivet  og  langt  mere  forskjelligartede  Mennesker  at 
kjende.  Det  umuliggjør  Naiveteten,  det  aabner  Iagttagerblikket, 
det  meddeler  en  fin  Skepticisme.  Hettner  mindede  som  sagt,  ud- 
vortes set,  om  Renan.  Men  hvilken  Forskjel  paa  de  to  Menne- 
skers Erfaringer  og  Levevis  1  Renan  havde  hans  gode  Skæbne  an- 
bragt i  Midtpunktet  af  det  moderne  Liv,  han  havde  rejst  i  Orien- 
ten, men  havde  iøvrigt  set  Evropa  og  Amerika  i  Paris;  af  alle 
Lande,  alle  Civilisationer,  alle  Stænder  var  der  bleven  præsenteret 
ham  Essensen.  Han  kjendte  Landenes  Fyrster,  Rigmænd,  Genier, 
skjønne  Damer,  og  havde  saa  rigelig  Adgang  til  det  gode,  fornemme  og 
slette  Selskab,  at  han  uafbrudt  maatte  stræbe  at  undgaa  Bekjendt- 
skaber.  Naar  jeg  nu  som  Modsætning  mindes  Hettner,  som  han 
ved  Sommertid  efter  Middag  laa  og  sov  i  sin  Have,  træt  afDresdener- 
livets  Intethed,  mere  og  mere  ligegyldig  for  Omverdenen,  glad, 
naar  man  kom,  over  at  se  et  Menneske,  over  at  finde  En,  med 
hvem  han  kunde  udvexle  Tanker,  —  saa  fornemmer  jeg  Kontrasten. 
Og  nu  at  tænke,  at  Kløften  i  den  Henseende  mellem  Tyskland 
og  Danmark  er  godt  og  vel  dobbelt  saa  stor  som  den  mellem 
Frankrig  og  Tyskland!  Naar  man  overvejer  det,  begriber  man  kun 
altfor  let  saa  mange  nordiske  Talenters  tidlige  Goldhed  og  Stille- 
staaen. 

Ingen  fransk  Forfatter  var  mere  gjæstfri,  mere  indladende,  en 
livligere  Fortæller  end  Philaréte  Chasles.  Hans  »Erindringer«  give 
endda  kun  en  svækket  Forestilling  om  hvad  han  som  Fortæller  var. 
Hans  mundtlige  Skildring  af  Benjamin  Constant  som  Olding  var 
f.  Ex.  endnu  langt  mere  glimrende  og  pikant  end  det  i  øvrigt  ud- 
mærket udførte  Portræt  i  hans  Bog.  Men  han  var  med  Aarene 
bleven  lidt  af  en  gammel  Nar.     Han  havde  sine  fixe  Ideer,  f 

det  Skjændige  i  at  han  ikke  var  Medlem  af  det  franske  Akade 
han  roste  sig  af  Kundskaber,  han  ikke  besad;    han  talte  om 
han    ikke    forstod.      Charlatanen   var  ham    ikke   fremmed.      H^m~z& 
Foredrag  i  College  de  France  var  Causerier  af  den  lettest  muli 
Art.     Nu  og  da  en  stilistisk  Vending,  der  gjorde  Indtryk,  et  ora_ 
risk  Kunstgreb,    en  livfuld  Udmaling  af  en  Situation,    en  hul 
velberegnet    Pathos,    en   behændig   anbragt   Selvros    for   at   vin 
Applaus !  Forfatteren  var  tilsidst  næsten  helt  gaaet  op  i  Skuespiller 
Paris  havde  strøet  sit  Peber  og  Salt  ud  over  denne  ikke  rige,  m 
haardnakkede  Individualitet  og  hidset  dens  Virksomhedsdrift  til 
yderste. 

Hvor  simpel  og  ædel  var  ikke  Hettner  i  Sammenligning! 
Kollega,    der   uventet   kom   ind    paa   en   af  hans  Forelæsninger 
Dresden,  saa  ham  rødme  over  den  uventede  Ankomst; 
tabte  Traaden  af  Generthed  og  løb  efter  Foredragets  Slutning  m 
aabne  Arme  mod   den  Paagjældende,    beklagende  at   denne    hav 
faaet  noget   saa   daarligt   at  høre;    det   var   jo    kun  beregnet 
Studenter  osv. 

Hans  store  Værk  (Det  18de  Aarhundredes  Literaturhistorie) 
et   Mønster    paa    Grundighed    i    Forarbejdet   og   samvittighedsfuld 
Elegance  i  Udførelsen ;  vel  sandt,  det  er  ikke  den  Elegance,  der  e 
den    fødte    Gratie,    men    den    gode    og    sikre    Smags,    den    rigtig 
Takts.    Han  er  aldrig  pedantisk,  aldrig  slap,  aldrig  paradox,  stundo 
lidt  overfladisk;  aldrig  effektjagende,  men  rigtignok  heller  aldrig  sa 
stærkt  personlig,  at  han  bliver  genial.     Han   maatte  skrive   for  si 
Publikum,  og  det  søgte  i  Værket  kun  Belæring,    kun  Stoffet,    ikk 
Forfatteren,    eller  hvis  det  brød  sig  om  Forfatteren,    kun   én    tyslc^ 
Professor  mere,    ikke   en  ny  Aand.     Tyve  Aar    af  sit  Liv  betrag- 
tede han,  denne  fine,  sikre,  oplyste,  filosofisk  dannede  Skribent,  en 
Julian  Schmidt  som  sin  Rival,   ja   som   sin    heldige  Rival.     Denne 
grove  og  plumpe,    alt  andet  end  kundskabsrige  Skolemester  havde 
hos  det  grove  og  plumpe,    alt  andet  end  kundskabsrige  Publikum 
et  langt  større  Navn.     Han  havde  udgivet  Tidsskrifter,    han  havde 
Kammerater,    han  baxede  det  unge  Tyskland;    Hettner  maatte  for 
Alvor  regne  med  ham  som  Medbejler.     Schmidts  slette  Bøger  ud- 

kom  i  Oplag '  efter  Oplag ;  det  varede  evige  Tider,  inden  der 
kunde  tænkes  paa  et  andet  Oplag  af  Hettners  Literaturhistorie,  og 
endda  ikke  af  den  hele,  men  kun  af  den  Del,  der  handler  om 
Tyskland. 

Han  blev  mere  og  mere  kjed  af  at  sysle  med  Literaturhistorien. 
Efter  at  han  havde  endt  sin  store  Bog,  gik  han  fra  den  tilbage  til 
Kunsthistorien,  som  havde  været  hans  første  Kjærlighed  og  som 
han  behandlede  mere  fra  Idé-Siden  end  fra  Form-Siden.  Han 
skrev  sine  Italienske  Studier \  men  syslede  i  de  sidste  Aar  kun 
med  mindre  Ting,  som  f.  Ex.  den  Udlægning  af  det  bekjendte 
Vægmaleri  med  Hundene  i  det  spanske  Kapel  i  Santa  Maria  No- 
vella  i  Florents,  som  han  støttede  paa  et  Sted  i  Thomas  fra 
Aquinas.  Og  ikke  blot  Literaturhistorien  opgav  han,  men  selve 
Literaturen.  Af  hvad  der  skreves  i  tysk  Skjønliteratur  efter  1848 
kjendte  han  yderst  lidt.  Han  havde,  da  jeg  sidst  saa  ham,  endnu 
ikke  læst  en  Linje  af  Paul  Heyse,  end  mindre  en  Linje  af  Eduard 
von  Hartmann.  Han  var  udenfor  den  moderne  Bevægelse  i  tysk 
Literatur,  den  berørte  ham  ikke,  interesserede  ham  ikke.  Han 
var  end  ikke  Medlem  af  Dresdens  literære  Forening.  Det  var  som 
om  den  lille  døde  Hovedstad,  »denne  By,  der  sover  om  et  Mu- 
sæumc,  dette  Dresden,  der  tiltaler  de  Danske  saa  meget  og  min- 
der dem  om  Kjøbenhavn  —  en  anden  By  med  et  Musæum  —  det 
var,  som  om  al  denne  Stillestaaen  uden  om  ham  efterhaanden 
lagde  sig  kvælende  op  om  ham.  Han  gjorde  lidet  eller  intet  ud 
af  sin  Stilling  som  Musæumsdirektør;  hans  Kataloger  vare  alminde- 
lige Musæumskataloger,  han  holdt  sine  Forelæsninger  beskedent, 
stilfærdigt  uden  Charlatanen  og  uden  Krydder.  Han  levede  op  i 
Kredsen  af  gode  gamle  Venner,  skrev  nu  og  da  en  lærd  vel 
gjennemformet  Afhandling,  men  blev  stedse  ufrugtbarere  af  Mis- 
mod og  Forladthedsfølelse,  indtil  haarde  Lidelser  nu  gjorde  Ende 
paa  hans  Liv. 

Der  findes  i  Tyskland  en  enkelt  Skribent,  som  i  Hettners  Fag 
besidder  netop  den  Evne,    der  fattedes  eller  svigtede  ham,    Evnen 

til  at  give  sig  hen  i  sine  Skrifter,  Evnen  til  at  træde  Læseren 
imøde  som  Personlighed.  Denne  Skribent  er  Karl  Hillebrand. 
Men  da  ifjor  en  frygtelig  Nerverystelse  har  slaaet  ham  saaledes  til 
Jorden,  at  der  er  liden  Udsigt  til,  han  nogensinde  kan  komme  til 
at  fortsætte  sin  Produktion,  maa  desværre  ogsaa  han  allerede  hen- 
regnes til  Fortiden. 

Medens  Hettner  først  og  fremmest  er  Fortæller,    hans  Frem- 
stilling episk,   hans  Stil  glat  og  uden  Fordybelse  i  Enkeltheder,  er 
Hillebrand  af  Anlæg  Essayist   og   har   altid    kun    dvælet  ved  det 
Enkelte,  der  interesserede  ham.     Medens  Hettner,  naar  han  skildrer 
Tyskere,  fremstiller  dem  saaledes,  at  man  ikke  føler,  de  er  Tyskere, 
idet   det  tyske  Væsen  for  ham   er  Menneskevæsenet  i  Almindelig- 
hed, og  medens  han,  naar  Talen  er  om  Franskmænd,  sjældent  for- 
staar  dem  ud  fra  deres  egne  Forudsætninger,    men  ser   dem   med 
den    dannede     Fremmedes    Blik,     vil    Hillebrand    slet    ikke    være 
andet   end    en    sammenlignende  Psykolog.     Derpaa    beror    det,    at 
hans  Portræter,    skjøndt   de    sjældent    naa  den  højeste   Rang,    ere 
langt  skarpere  skaarne  end  Hettners. 

Han  er  Verdensmanden  blandt  Tysklands  lærde  Forfattere, 
den  blandt  dem  alle,  der  har  lært  mest  af  Mennesker,  mindst  af 
Bøger,  skjøndt  han  kjender  Bøger  nok.  Derfor  er  han  heller  aldrig 
bleven  taget  helt  for  fulde  af  Professorerne;  man  mærkede  det  paa 
hans  Skrifter,  at  han  var  ingen  Professor.  Derfor  er  han  heller 
ikke  forstaaet  af  det  store  Publikum  i  Tyskland.  Thi  dette  søger 
i  Bogen  en  Lærebog,  i  Frembringelsen  ikke  Forfatteren,  men  Ind- 
holdet. Det  tyske  Publikum  er,  som  det  danske,  menneskeligt  og 
kunstnerisk  altfor  uudviklet  til  at  se  mere  paa  Fremstillingens  end 
paa  Stoffets  Universalitet.  Det  søger  den  groveste  og  mest  kvantita- 
tive Belæring  i  Bogen.  Der  vil  gaa  hundrede  Aar,  før  det  begri- 
ber, at  der  kan  være  mere  sand  Kundskab  og  Vækkelse  at  hente 
i  en  kort  Artikel  om  en  enkelt  Personlighed  end  i  et  Værk  om 
en  Tidsalder,  eller  at  man  kan  erfare  langt  mere  af  en  Bog  om 
tyve  Aars  Historie  end  af  en  Udsigt  over  et  helt  Folks  Literatur- 
historie  gjennem  alle  Tider.     Verdenshistorie  og  Verdens-Literatur- 

historie  i  kort  Begreb  det  er  hvad  de  Naive  ville  have;  de  tro  at 
de  da  gjennem  en  enkelt  Bog  erobre  Indsigten  i  det  He  le. 

Det  er  for  at  tilkæmpe  sig  den  Agtelse,  man  i  den  tyske 
Borgerstand  og  Tysklands  lærde  Verden  kun  vinder  ved  »et  større 
Værk«,  at  Hillebrand  i  de  senere  Aar  har  imødekommet  en  Op- 
fordring, der  blev  rettet  til  ham,  og  har  udarbejdet  to  Bind  af  det 
grundlærde  Værk  Frankrigs  Historie  fra  1830—1870,  som  des- 
værre neppe  rykker  videre  frem.  Men  i  Virkeligheden  aabenbare 
hans  ypperste  Egenskaber  sig  ikke  her,  men  i  de  korte,  brogede 
Essays,  han  har  samlet  under  Titlen  Zeiten,  Volker  und  Menschen 
i  en  sex,  syv  Bind.  I  sit  større  Historieværk  har  han  været  nødt 
til  at  gaa  ind  paa  den  saakaldte  videnskabelige,  det  vil  sige  ske- 
matiske Fremstillingsmaade,  som  i  sit  inderste  Væsen  er  illiterær, 
fordi  den  er  ukunstnerisk.  Her,  hvor  han  ikke  optræder  som  Fag- 
mand ,  men  giver  det  videnskabeligt  Er kj endte  fri  kunstnerisk  Form, 
kan  han  frit  bruge  alle  sine  Evner.  Her  viser  han  sig  ogsaa  som 
en  dygtig  Kritiker,  maaske  Tysklands  bedste. 

Det  findes  i  dette  Øjeblik  i  Tyskland  en  hel  Skole  af  yngre 
Literaturforskere,  der  drive  Literaturhistoriens  Studium  strengt 
videnskabeligt  paa  filologisk  Grundlag.  De  nøjes  ikke  med  at 
studere  og  samle  alle  Kulturbetingelserne  og  de  personlige  Be- 
tingelser for  de  literære  Kunstværkers  Opstaaen,  men  de  fordybe 
sig  med  Forkjærlighed  i  deres  Teknik.  I  Spidsen  for  dem  staar 
den  kundskabsrige,  fintdannede  Professor  Wilhelm  Scherer  i  Berlin, 
Forfatter  til  den  nyeste  tyske  Literaturhistorie,  en  født  Wiener, 
med  Wiener-Elskværdighed  og  Veltalenhed,  indsigtsfuld  som  faa  og 
indflydelsesrig  som  i  dette  Øjeblik  endnu  færre  tyske  Professorer.  Denne 
Mands  og  hans  Elevers  Methode  har  naaet  betydelige  Resultater, 
men  overfor  Skolens  exakte  Kritik  har  Hillebrand  følt  Driften  til 
at  stille  en  kunstnerisk  Kritik.  Han  er  Intuitiønist,  han  tror  i 
Literaturkritiken  i  sidste  Instans  kun  paa  Anskuelsen;  Anskuelse 
er  hans  Yndlingsord.  Det  er  ogsaa  den,  som  giver  hans  Essays 
deres  Tiltrækning. 

Hillebrand  er  en  Skribent  af  en  ganske  ny  Type,  som  først 
vore  Dage  have  set  opstaa.     Han  tilhører  Verdensliteraturen;  han 

er,  skønt  varmt  følende  Patriot,  fuldstændig  international.  F^T^n 
skriver  med  tilsyneladende  lige  sikker  Dygtighed  Tysk,  Frarm-^^k> 
Engelsk  og  Italiensk.  Han  debuterede  som  Forfatter  med  en  Li  Ue 
Række  fortræffelige  Afhandlinger  i  Revue  des  deux  mondes,  -^^-ar 
længe  stadig  Medarbejder  af  de  ypperste  engelske  Tidsskrifter  <=>g 
har  i  de  senere  Aar  været  Udgiver  af  det  store,  nu  indgaaede,  i 
Florents  heftevis  udkomne  Værk  Italia,  hvis  Opgave  var  gjenn«^"^11 
Bidrag  af  tyske  og  italienske  Forfattere  at  gøre  Tyskland  bekjer*  ^^dt 
med  Italien  og  omvendt.  Kort  sagt,  Hillebrand  er  en  Forfatter  ^ 
den  Art,  som  Goethe  ventede  vilde  opstaa  i  den  nærmeste  Frem'fc  "*<* 
efter  hans  Død.  Ingen  tysk  Skribent  i  vore  Dage  har  en  ^-^^a 
mangesidig  evropæisk  Dannelse  som  han. 

Han  fødtes  i  1829  i  Giessen  som  Søn  af  en  fremragende  his 
risk  og  filosofisk  Forfatter,  hvis  Anlæg  han  synes  at  have  arvet 
forfinet.     Han  studerede  Jurisprudens  i  Giessen  og  Heidelberg.   M~ 
som  ung  nittenaarig  Student  reves  han  med  afRevolutionsbevæg 
sen  1848,  deltog  i  Opstanden  i  Baden,  blev  i  Rastadt  1849  tagen 
Fange  og  sat  i  Fængsel  i  denne  Fæstnings  Kasematter.     Efter  tr 
Maaneders  Fængsling   undveg  han   og  levede  nu   som  Flygtninge 
Strassburg,  Paris  og  Bordeaux,  tog  de   forskjellige  Grader  ved  di 
franske  Universitet  og  blev  1863    først  en  kort  Tid  Lærer   i 
ved  Militærskolen  i  Saint-Cyr,  saa  endnu  i  samme  Aar  udnævnt  tr- 
Professor  i  fremmed  Literatur  ved   det  filosofiske  Fakultet  i  Doua 

Da  han  skulde  udtrykke  sig  i  det  franske  Sprog  fraKathedrer 
af,  var  han  nødt  til  at  lære  at  beherske  det  til  Fuldkommenhed. 

De  Aar,  som  nu  fulgte,  have  vistnok  været  de  indtryksrigest^" 
i  hans  Liv.     Det  var  netop  det  Tidsrum,  da  i  Frankrig  Interessen 
og  Modtageligheden  for  tysk  Aand   og  Lærdom  var  størst.     De» 
videnskabelige    Literatur    indførte    og    bearbejdede    tyske    Ideer;    £ 
Skjønliteraturen  havde  Tyskeren  eller  dog  Elsasseren  som  tysk  den 
smukke  Rolle.      Det  var  blevet  et  fransk  Dogma,    at  i   Tyskland 
foregik  de  aandelige   Opdagelser  og  at  der  alene  havde  Hjertets 
Renhed  og  Alvor  sit  Hjem.     De  tyske  Doktorer  var  vel  grimme, 
men  uskyldige  og   naive,   o  saa  naive.     De  tyske  Professorer  var 
skrækkelig  pedantiske,  men  saa  lærde,  saa  umaadeligt  lærde. 

Der  kom  nu  Hillebrand,  udmærket  smuk,  meget  elskværdig, 
end  ikke  den  mindste  Kjende  pedantisk,  overordentligt  og  mange- 
sidigt kundskabsrig,  en  Verdensmand,  hvis  Uskyld  indskrænkede 
sig  til,  at  han  var  en  brav  Mand;  han  talte  Fransk  som  en  Engel 
eller  en  Russer;  han  skrev  Fransk  som  en  Indfødt,  det  vil  sige  som 
en  Franskmand,  der  ikke  var  Literator  af  Fag,  rigtigt  og  klart, 
men  uden  at  der  ellers  var  Stads  ved  det  —  desbedre  —  saa  nød 
man  sin  Overlegenhed.  Saa  blev  han  da  modtaget  i  Frankrigs 
bedste  Selskab,  som  sikkert  sjældent  en  Fremmed  er  bleven  mod- 
taget der.  Paa  vid  Gab  sloges  Dørene  op  for  ham.  Man  kom 
ham  i  Møde,  man  gav  ham  Raad  med  Hensyn  til  Stil  og  Frem- 
stilling. Man  anbefalede  ham  videre.  Følgen  var,  at  han  i  Virke- 
ligheden var  bosat  i  Paris  og  kun,  naar  han  skulde  holde  sine  Foredrag, 
tog  med  Jernbanen  til  Douai.  Han  indførtes  overalt  hos  de  bedste, 
og  Buloz,  Revue  des  deux  mondes'  bekjendte  Udgiver,  hvis  Sans  for 
Klarhed  og  Logik  var  skarpere  end  den  for  literære  Finesser,  er- 
klærede til  Enhver,  der  vilde  høre  det,  at  ingen  af  hans  franske 
Skribenter  skrev  et  Fransk  som  Hillebrand.  Der  var  i  Tredserne 
et  Tidspunkt,  paa  hvilket  Hillebrand  vistnok  næstefter  Turgeniew 
var  den  mest  ansete  og  afholdte  fremmede  Skribent  i  Paris.  Han  kom 
til  Thiers,  til  Renan,  til  Sainte-Beuve  og  var  optaget  som  Ligemand 
i  de  mest  kræsne  Forfatterkredse.  Der  var  for  de  parisiske  Ari- 
stokrater bl.  a.  den  Tiltrækning  ved  ham,  at  han  var  en  Mand  med 
en  revolutionært  bevæget  Fortid,  desuden  fuldstændigt  aandsfri, 
religiøst  endog  radikal,  men  ikke  desmindre  en  udpræget  Modstan- 
der af  Demokratiet. 

Saa  kom  Krigen  i  1870.  Som  tysk  Patriot  (og  stor  Bismarck- 
beundrer)  tog  Hillebrand  strax  efter  Krigserklæringen  sin  Afsked 
som  Professor,  skrev  tysksindede  Artikler  i  tyske  Blade,  og  nu 
fulgte  i  Frankrig  Omslaget.  Man  havde  troet  i  Hillebrand  at  have 
en  annekteret  Franskmand,  en  Ven  under  alle  Forhold,  mere  endnu : 
en  Beundrer.  Og  nu  dette.  Han  var  da  altsaa  en  Fjende,  ja 
værre:  Han  var  en  Spion,  selve  Spionen,  Typen  paa  den  saa  meget 
omtalte  og  omskrevne  tyske  Spejder  i  det  gæstfri  og  umistænk- 
somme Frankrig.     Alt,   hvad    der   var   blevet   sagt  i  de  parisis 

Dagligstuer  og   Selskabssale  havde    han  rapporteret  til  Bismar— « 
Og  da  han  efter  Krigen  skrev  sin  gode,  lærerige  og  næsten   u] 
tiske  Bog  Frankreich  und  die  Franzosen,    vistnok   den   indsigt — te- 
fuldeste  psykologiske  Studie,  en  Tysker  har  givet  af  Frankrig, 
da  Rygtet   udbredte  sig  i  Paris  om   alle  de  forskrækkelige  TL 
der  skulde  staa  i  den,  men  som  var  utilgængelige  for  de  allerfl< 
da  næsten  ingen  forstod  Tysk,   saa  blev  Hillebrand  til  Gavns 
hadt  og  foragtet.     Selv  Taine  samlede  alle  Hillebrands  Bøger,  s* 
denne  efterhaanden  havde  foræret  ham,  i  en  stor  Pakke  og  sen« 
ham  dem  tilbage. 

Hillebrand  vendte  ikke  hjem  til  Tyskland;  maaske  have  h»- 
huslige  Forhold  gjort  ham  Opholdet  der  mindre  ønskeligt,      rt 
bosatte  sig  i  Florents  og  udfoldede  der  den  utrolige  literære  Pi 
duktivitet  paa  fire  Sprog,  der  nu  har  lammet  og  tilintetgjort  hs 
Kraft. 

Han  har  visse  faste  Fordomme,  som  vende  tilbage   hos  hai 
deriblandt  Afskyen  for  Demokratiet.    Da  Gabriel  Monod  i 
betegnede  det  som  en  Inkonsekvens  hos  ham,  at  han  med  sin  F< 
tid  var  saa  haardnakket  Anti-Demokrat,  svarede  Hillebrand,   at  I 
konsekvensen  i  det  mindste  ikke  var  literær;    thi    havde   han    ei 
som  nittenaarig  Yngling  kæmpet  paa  Barrikaderne,  saa  havde 
fra  det  Øjeblik,  da  hans  Tankeliv  blev  vakt,  aldrig  følt  sig  usikk« 
og  saaledes  aldrig  skrevet  en  Linje  i  demokratisk  Retning. 

Med    Uviljen    mod   Demokratiet   hænger   en    anden    Fordoi 
sammen,  den,  som  Hillebrand  gerne  formulerer  i  Vendingen  Polt 
tiken  fordærver  Karakteren,     Dette  har  været  et  stadigt  Strid« 
punkt    mellem   ham  og  hans   fortrolige  Ven,   men  politiske  Mod-^ 
stander  Bamberger.    I  en  literær  Strid  desangaaende  gjorde  Bam-~ 
berger  meget  rigtigt  gældende,   at   nøjagtig  det  samme  kan  siges 
om   Handelsvirksomheden,    om  Jurisprudensen,    om  Digtekunsten, 
Skuespilkunsten  osv.,    og  endte   med   den  vittige   Sætning:    »Kort 
sagt,  Livet  fordærver  Karakterenc. 

I  sit  Had  til  Demokraterne  og  sin  Sky  for  Politiken  er  Hille- 
brand ikke  lidet  paavirket  af  Renan,  hvem  han  i  højeste  Grad  be- 
undrer som  Skribent. 

Han  er  ligesom  Renan  dybt  paavirket  af  Herder,  og  fordi 
han  elsker  det  alsidigt  Modtagelige,  alsidigt  Forstaaende,  er  der 
ingen  moderne  Forfatter,  hvem  han  saa  lidenskabeligt  anerkender 
som  Sainte-Beuve.  Hvor  forbavsede  han  de  tyske  Bedsteborgere, 
da  han  for  første  Gang  i  Tyskland  paa  Prent  udtalte  den  An- 
skuelse, at  Sainte-Beuve  var  en  langt  større  Historiker  end  Macaulay ! 
Hans  Beundring  af  Sainte-Beuve  er  gaaet  til  Efterligning,  under- 
tiden til  Optagen  af  Sætninger  og  Vendinger.  Saaledes  er  Hille- 
brands Metternich  nøjagtig  støbt  over  Sainte-Beuve's  Talleyrand. 

Selv  har  han  en  rumligt  videre  Synskreds  end  Sainte-Beuve, 
hvad  allerede  Æmnerne  for  hans  Skrifter  vise,  men  det  skorter 
ham  i  Sammenligning  med  denne  paa  personligt  Talent,  paa  kri- 
tisk Geni. 

Et  Par  Sætninger  af  det  lidet  kjendte,  anonyme  Skrift  af  ham 
Zwblf  Briefe  eines  åsthetischen  Ketzers  ville  give  et  Begreb  om 
hans  Aandsform  og  Udtryksmaade: 

»Det  er  det  Ejendommelige  for  den  tyske  Nation  og  dens  Ud- 
vikling, at  den  er  bleven  fremmet  langt  mere  ved  enkelte  Indivi- 
der end  ved  Massebevægelser,  og  Intet  er  mindre  berettiget  end 
den  tyske  Nationalstolthed,  naar  den  bryster  sig  med  Mænd  som 
Luther  og  Bismarck,  Lessing  og  Goethe.  Mod  Nationens  Vilje  og 
bekæmpede  af  den  i  Stedet  for  at  bæres  oppe  af  den,  er  de  alle, 
mere  ved  deres  ikke-tyske  end  ved  deres  tyske  Karakter-  og 
Aands-Egenskaber  trængt  igjennem,  endskjønt  de  ganske  vist  kun 
havde  kunnet  opstaa  i  Tyskland.« 

I  denne  Sætning  siger  han  sine  Landsmænd  de  hvasseste  Ord, 
som  vel  nogen  Tysk  har  sagt  dem.  Af  den  følgende  ser  man,  hvor 
højt  han  ligefuldt  skatter  dem  paa  de  øvrige  Folkeslags  Be- 
kostning : 

»Naturligvis  er  ogsaa  i  Tyskland  Løgnerne  og  Misunderne 
Flertallet.  Men  der  gives  dog  endnu  hos  os  Folk,  der  ære  Sand- 
heden og  med  Glæde  anerkjende  fremmed  Fortjeneste,  hvad 
der  udenfor  England  vel  ellers  næppe  turde  være  at  finde  i 
Evropa«. 

Overdrivelsen    er   klar,    men    ligefuldt    er    det   sandsynligt,  at 

intet    tysk   Blik   er   saa    lidet    omtaaget   af   den  tyske  AsmosC^a^Kre 
som  hans. 


66. 

Japanesisk  og  impressionistisk  Kunst 

30.  Oktober  1882. 


Det  er  og  bliver  uomtvisteligt,   at  for  den,  der  mest  er 
til    Erkjendelsesglæde ,    særlig    til    den    Art    deraf,    som    ops 
naar  vidt  forskjellige  Kulturer  indbyde  Øjet  til  Sammenligning, 
intet  Opholdssted  at  sammenligne  med  en  Verdensstad.     I  de  sids^ 
Uger  har  man  her  havt  Anledning  til  vexelvis  at  fordybe  sig  i 
sammenhængende  Studium  af  det  japanesiske  Maleri  og  til  at  gjø: 
Bekjendtskab  med  den  mest  moderne  parisiske  Kunst. 

De  japanesiske  Malerier  ere  udstillede  i  det  nye  Kunstgemerh 
museum,  en  Bygning,  der  vil  blive  af  stor  Betydning  for  den  tyskr 
Industri.  Her  ville  Haandværk  og  Fabrikvirksomhed  i  de  består^ 
digt  aabne  Rum  stadigt  kunne  finde  ypperlige  Mønstre  paa  de  for^ 
skjelligste  Tidsalderes  Stil  og  Smag  til  Efterligning  og  Videre-Ui  " 
vikling.  Rummene  ere  ikke  som  vort  Rosenborgs  til  daglig  Bru 
aflukkede  og  kun  tilgjængelige  for  en  Menneske-Horde,  der  drivet 
uden  Ophold  fra  Værelse  til  Værelse  af  en  Forklarer;  men  Enhver*^ 
kan  dvæle  hvor  han  vil  og  eftertegne  hvad  han  vil. 

En  Professor  Gierke,  der  i  en  Aarrække  har  levet  i  Japanr 
har  her  udstillet  sin  i  Tyskland  enestaaende  Samling  af  japanesiske 
Malerier,  der  giver  en  Oversigt  over  Japans  Malerkunst  fra  Aaret 
600  af  indtil  vore  Dage.  Man  kan  ikke  let  tænke  sig  en  for  et 
moderne  Menneske  mere  fængslende  Udstilling  end  denne,  som 
aabner  Indblik  i  en  Kultur  og  Kunst,  der  ikke  paa  et  eneste 
Punkt  af  tolv  hundrede  Aars  Udviklingstrin  hænger  sammen  med 

ar  i  Berøring  med  Evropas  og  dog  nødvendigvis  frem- 
■  Analogier  til  Evropas  Kultur  og  paa  visse  Punkter  Paral- 
leler  med  dets  Kunst.  At  lære  Sligt  at  kjende,  er  for  en  vide- 
begjærlig  Aand  en  Lykke. 

I  høj  Grad  lærerigt  er  det  allerede  at  møde  Begreberne  Skole 
og  SkoleStil  paa  japanesisk  Grund  og  se  deres  Gyldighed  be- 
kræftet og  udvidet  som  den  bliver  det   i  et  Land,  hvor    indtil  den 


Jt 


nyeste  Tid  den  individuelle  Stil  helt  er  bestemt  ud  fra  Skolens, 
skjøndt  Kjenderne  med  ubetinget  Bestemthed  formaa  at  tilbageføre 
ethvert  gammelt  Kunstværk  til  den  enkelte  Maler ,  hvem  det 
skyldes. 

Dernæst  er  det  interessant  at  se,  hvorledes  det  religiøse  Fore- 
stillingsliv i  Ostasien  og  Sydevropa  har  fremkaldt  beslægtede  kunst- 
neriske Fremstillinger.  Af  en  af  Japans  største  Mestere,  en  Maler 
fra   det   11te  Aarhundrede   Kasuga   Molomt/su   findes  et    Buddha- 

Billed,    i    hvilket    der  raader   en   med  den  kristelige   nærbeslægtet 
Fromhed.     Buddha  er  fremstilt  i  en  noget  ældre  Alder  end  Kristus, 
med  fyldigere,  skægløst  Ansigt;  Udtrykket  er  stille  Værdighed  og 
Højhed;    men    det  gudmenneskelige  Præg  er  det  samme.     Der  er 
ogsaa  meget  i  den  symmetriske  Anordning  af  Gude-  og   Helgen- 
billeder, der  levende  minder  om  gammel-italienske  Malerier;  etsteds 
tage  to  ungdommelige  (rigtignok  vingeløse)   Figurer  i   lange   Klæ- 
der, der  er  anbragt  i  nogen  Afstand  paa  hver  sin  Side  af  Buddha, 
sig  ganske  ud  som  Engle  i  ældre  kristelig  Kunst.     Der   findes  en 
Forsamling  af  buddhistiske   Helgene  af  Maleren  Schiubun  fra  det 
15de  Aarhundrede,    der  synes  at  stamme  fra  Japans  Fiesole.     Og 
endelig  give  fem   store  Dobbelt-Skærme,    der  indeholde   Kopier  af 
et  af  Japans  allerberømteste   gamle  Malerier,   et  mærkværdigt  Ind- 
blik i  Overensstemmelsen  mellem  evropæiske  og  østasiatiske  Fanta- 
sier over  Tilstanden  efter  Døden.     Billederne  forestille  det  buddhi- 
stiske Helvede    og    Paradis    i    parallele    Fremstillinger   paa    en    og 
samme  Flade,  og  ere  udførte  af  Maleren  Kose  no  Hierotaka,  som 
levede  omtrent  Aar  1000.     I    Helvede    undersøger   Overdommeren 
Erna   og  hans  Underordnede  de   Afdødes  Liv.     I  et  Spejl    ses    de 
slette  Handlinger,  de  i  deres  Levetid  begik.     Andensteds  falder  et 
spøgelseagtigt    Lys   paa    dem    og    gjør   dem    helt   gjennemsigtige. 
I  stort  Omfang    og    med    megen  Vidtløftighed  ere    de    Straffe    ud- 
malte, som  de  Onde  blive  idømte.     Hvor  Meget  end  enkelte  ældre 
italienske  Malere    have    hittet   paa    af  raffineret  Helvedeskval,    saa 
naa    deres    Paafund    dog    paa    langt    nær    ikke    den   japanesiske 
Mesters.     Mest  Lighed    har  hans  Indbildningskraft,    naar    den    be- 
væger  sig    i  Retning    af   de    gloende  Tængers  Mysterier,    maaské 
med  Helvedes-Breughels;  men  Hollænderen  tager  dog  sine  Straffe- 
domme mere  humoristisk;  her  er  det  ramme  Alvor  med  den  i  den 
strænge  Retfærdigheds  Tjeneste  arbejdende  Bøddelfantasi. 

Teknisk  sete  staa  de  Malerier,    der  fremstille  Planter  og  Dyr, 
højt  over  de  religiøse,    højt  over  alle  de  andre,   ja  højt  over  evro- 
pæiske   Billeder   af  samme  Art.     Dette    Omraade   er   Japanesernes 
egentlige  Felt;  her  ere  de  utvivlsomt  og  have  allerede  længe  været 
Jærere  for  Evropas  Kunst. 

Højst  ejendommelig  er  deres  Landskabsopfattelse.  Her  møder 
En  en  helt  fremmed  Følemaade,  i  hvilken  man  maa  leve  sig  ind 
for  at  forstaa  dens  Frembringelser.  Det  særegent  japanesiske 
Landskabsmaleri  giver  ligesom  det  henaandede  Landskab.  Medens 
den  kinesiske  Maler  anser  det  for  nødvendigt  at  pakke  saameget, 
som  Rummet  blot  tilsteder,  af  Bjærge,  Vandfald,  Træer,  Huse  og 
Mennesker  sammen  ved  Siden  af  og  over  hverandre  paa  Billedets 
Flade,  vil  Japaneseren  ved  de  færrest  og  knappest  mulige  Midler, 
ved  lette  Antydninger  hensætte  Beskueren  i  en  poetisk  Stemning. 
Med  sarte  Omrids,  svage  Farver  gjengiver  han  Duften  af  et  Land- 
skab. Der  er  heri  noget,  som  kommer  den  moderne  Impressio- 
nisme imøde. 

Hvorledes  Japaneserne  elske  og  forstaa  at  gjengive  det  enkelte 
Træ,  den  enkelte  blomstrende  Gren  er  tilstrækkeligt  bekjendt 
allerede  af  deres  uovertrufne  Broderier;  men  med  Beundring  lærer 
man  dem  her  at  kjende.  som  Dyrmalere.  Her  findes  et  fortræffeligt 
malet  Billede  af  den  i  Japan  navnkundige  Maler  Maruyama  Okio 
fra  det  18de  Aarhundrede,  som  forestiller  Karper,  der  svømme 
opad  et  Vandfald.  Man  har  aldrig  set  Fisk  saadan  malte,  saa 
naturstridig  Scenen  end  er.  Men  Japaneserne  tro,  at  Karperne 
kunne  svømme  saaledes  mod  en  rivende  Vandstrøm,  og  de  frem- 
stille dem  derfor  som  Symbol  paa  den  alle  Vanskeligheder  over- 
vindende Energi.  Dog  allerhøjest  staar  sikkert  en  Kakemono  (af- 
langt, hængende  Maleri)  af  Maleren  Sosen  fra  Begyndelsen  af  det 
nittende  Aarhundrede,  forestillende  en  Gruppe  Aber.  For  ret  at 
lære  Abernes  Friluftsliv  at  kjende  trak  denne  udmærkede  Dyre- 
maler sig  tilbage  fra  Verden  i  en  ensom  og  skovrig  Bjærgegn  og 
førte  der  et  Eneboerliv.  Deraf  hans  Abcbilleders  uforlignelige 
Natursandhed,  der  har  gjort  dem  kjendte  og  yndede  overalt  i 
Japan 

De  talrige  udstillede  Makimono  (o:  Ruller:  tyve,  tredive  Fod 
lange,  en  Fod  eller  halvanden  høje,  Strimler  Silke  eller  Papir  med 
en  fortløbende  Række  af  maleriske  Fremstillinger)  ere  især  lærerige 
i  ethnografisk  Henseende.  De  skildre  krigersk  eller  fredelig  Sæd 
og  Skik,  Træfninger  tilhest  og  tilfods,   Belejringer,  Optog,  Festlig- 

heder,  Rejser  o.  s.  v.  Deres  Nøjagtighed  i  det  historiske  Kosty-~  ^me 
er  saa  stor,  at  man  paa  en  af  Rullerne  fra  det  16de  Aarhundre-  -^^e, 
der  forestiller  Jagtscener,  har  kunnet  kjende  en  Gruppe  Tatas — -^"er 
paa  den  med  Troskab  gjengivne  middelalderlige  Klædedragt.  H^K3e- 
undringsværdig  ved  Friskhed  og  Naivetet  er  især  én  Maldnu>  "^cno, 
der  forestiller  en  Fyrstes  Bryllupsrejse  i  det  17de  Aarhundr^-  ^cde. 
Alle  Personlighederne  i  Følget,  alle  Tilberedelserne  til  Bryllupp^**  ^ 
Overbringelsen  af  Gaver,  Værelsernes  Udsmykning,  Indkjøbene 
Maaltidet,  den  travle  Virksomhed  i  Slagterhus  og  Bageri  og  Kj 
ken,  endelig  selve  Festlighederne  ved  Giftermaalet,  alt  er  samvitt^ 
hedsfuldt  og  nøjagtigt  gjengivet  med  samtlige  Enkeltheder  i 
lange  Miniature-Frise,  indtil  det  Hele  afsluttes  med  det  ikke  min 
naive  og  tilforladelige  Maleri  af  Brudekamret  efter  at  man  har  ft 
føjet  sig  til  Ro. 

En    ganske    særegen    psykologisk    Interesse    have    endelig   c^ 
gamle  Billeder,   der   gjengive   de  indfødte  Japaneseres  Opfattelse 
de  første  Evropæere,    de  lærte    at  kjende.     En  Kakemono  fra  d^' 
1 8de  Aarhundrede,  der  forestiller  en  Hollænder,   som   med  Kikker"3 
i  Haanden  staar   bag  sin  siddende   Hustru,    er  daarlig  malt,    me 
giver    dog    et    godt  Indtryk  af  den  Uvilje   og  Ringeagt,    hvormecJ 
man  har   set  paa  disse   Fremmede   med  deres  blege   Ansigter    0^ 
lange,  stive  og  ligefuldt  holdningsløse  Kroppe.  Men  en  ren  Guldgrube 
af  Karakteristik  er  en  Makimono   fra  Enden   af  det  17de  Aarhun- 
drede,  der  skildrer  Kinesere  og  Hollændere   gaaende  gjennem  Ga- 
derne i  Nagasaki.     Det  er  et  Stykke  Folkepsykologi,  som  søger  sin 
Lige.     Man  ser  en   og   samme  Ringeagt  omfatte  baade  Kineserne 
og  Evropæerne;    men  er  Kineserne  opfattede  som   svagt  latterlige, 
saa  ere  Evropæerne  uden  mindste  Karikeren,  med  skarp  Opfattelse 
af  de  fysiognomiske  Grundtræk  tilmed  rent  ud  modbydelige.     Man 
føler,  hvor  led  den  lille  brune  Japaneser  har  været  ved  disse  blonde, 
flegmatiske    Legemer,    i    hvilke    man    ser    Aarerne    under    Huden. 
Disse  Hollændere  se  paa  én  Gang  indbildske,   flove,   raa  og  tyran- 
niske ud.     Blot  ved  det  ydmyge  og  ængstelige  Blik,  hvormed  deres 
Negerslaver  se  op  paa  dem,   er  de  betegnede  som  grusomme  Bar- 
barer.    Den    talentfulde    Maler    (Roban   var  hans  Navn)    som   har 

malt  dette  Billed,  anede  ikke,  at  200  Aar  efter  skulde  hans 
Landsmænd  paa  én  Gang  vrage  deres  egen  gamle  Kultur  for  at  til- 
egne sig  disse  forhadte  Fremmedes,  og  maaske  endnu  mindre,  at 
netop  samtidigt  vilde  disse  indbildske  Udlændinge  give  sig  til  med 
andagtsfuld  Beundring  at  studere  den  da  af  Landets  egne  Sønner 
vragede  Kunst. 

Blandt  den  opvoxende  Generation  af  Kunstnere  i  Berlin  som  i 
Paris  er  der  neppe  nogen  af  de  Bedre,  som  ikke  villigt  tilstaar,  hvor 
meget  han  har  lært  af  Japanesernes  Natursans  og  dekorative  Blik. 


* 


Det  er  morsomt,  at  man  nu  netop  samtidigt  med  at  man 
lærer  ældgamle  Kunstskoler  fra  Østasien  at  lejende  har  Lejlighed 
til  her  at  faa  et  Indtryk  af  vore  Dages  senest  fremtraadte,  evro- 
pæiske  Kunstretning. 

En  rig  russisk  Privatmand,  der  er  bosat  her,  kjøbte  for  et 
Par  Maaneder  siden  i  Paris  en  halv  Snes  Malerier  og  nogle  Akva- 
reller af  franske  Impressionister  og  lod  dem  hænge  op  i  sine 
Værelser,  der  forinden  rummede  Kunstsager  af  mangehaande  Art. 
Disse  Billeder  ere  de  første  i  sin  Slags,  der  ere  komne  til  Berlin, 
og  da  den  Fremgangsmaade,  efter  hvilken  de  ere  malte,  ikke  blot 
er  ganske  ukjendt  her,  men  staar  i  den  stærkeste  Strid  med  den 
tyske  Skoles  Traditioner,  have  Maleriernes  Besidder  og  hans  Ven- 
ner gjort  sig  en  Fornøjelse  af  at  føre  tyske  Malere  hen  foran  dem 
og  iagttage  Indtrykket.  Den  Bemærkning  maa  forudskikkes,  at 
Billederne  rimeligvis  ikke  ere  udmærkede  Repræsentanter  for  den 
nye  Retning,  skjønt  flere  af  dem  repræsentere  berømte  Navne, 
men  at  de  dog  meddele  en  nogenlunde  mangesidig  Forestilling  om 
den.  Retningen  gaar  som  bekjendt  ud  paa  at  gjengive  Øjebliks- 
indtrykket,  som  Omverdenen  gjør  paa  os;  Billederne  fremstille 
Tingene  saaledes  som  de  sete  i  Afstand  tage  sig  ud,  ikke  som  de 
vise  sig,  naar  man  underkaster  dem  en  nærsynet  Betragtning  og 
derpaa  overskuende  dem  i  Afstand  maler  sin  Erindring  om  det  i 
Nærheden  Sete.    Det   er  altsaa  en  Retning,    der   lader   en  Maa 

Enkeltheder  ligge,  der  fremfor  alt  søger  at  gjengive  Helheden, 
Stemningen,  og  som  erklærer  Maleriet  for  »færdigt« ,  saa  snart 
denne  Gjengivelse  formentlig  er  lykkedes,  ganske  uanset,  hvor 
ufærdigt  det  efter  almindelige  Forestillinger  tager  sig  ud.  At  Ret- 
ningen kun  er  ny  i  den  Forstand,  at  den  hæver  til  Princip,  hvad 
der  alt  for  lange  Tider  siden  har  existeret  spredt  og  individuelt, 
det  viser  noksom  Rembrandts  hele  Kunst  og  et  Ord  som  hans  be- 
kjendte,  at  et  Maleri  bør  man  se  paa,  ikke  lugte  til.  • 

Efter  de  faa  Prøver,  man  her  har  set  af  den  nye  Kuastskoles 
Produktioner,  forekommer  det  En,  at  den  er  mere  egnet  til  at  afgive 
et  nyttigt  Gjæringselement  end  til  ubetinget  at  sejre.  De  Malere  synes 
at  have  Fremtiden  for  sig,  der  som  de  Nittis  uden  helt  at  gaa  med 
Impressionisterne  have  ladet  sig  paavirke  af  dem  og  lært  meget  af 
dem,  men  det  er  neppe  sandsynligt,  at  den  rene  Impressionisme  som 
saadan  vil  kunne  blive  herskende  Stil.  Dertil  synes  den  at  ligge 
altfor  nær  op  til  Dilettanteri.  Selve  dens  Princip  aabner  paa  vid 
Gab  Porten  for  Søgthed,  Originalitetsjagt,  Skjødesløshed  og  Jaskeri; 
man  maa  frygte  for,  at  dens  Mesteres  Billeder  drukne  i  Mængden 
af  dens  Fuskeres. 

Den  kunstneriske  Afstand  mellem  Paris  og  Berlin  er  saa  stor, 
at  ikke  en  blandt  fyrre  af  de  herværende  Malere  havde  set  et 
impressionistisk  Billede  før.  Det  første  Indtryk  selv  paa  de  yngste 
og  modtageligste  var  Forbavselse,  næsten  Forfærdelse;  en  og  anden 
vidste  ikke  ret,  om  dette  skulde  være  Alvor,  en  spurgte  naivt 
Ejermanden,  om  han  virkelig  havde  givet  Penge  ud  for  dette 
Smøreri.  Dog  selv  de,  der  fra  først  af  havde  været  mest  forundrede 
eller  afskrækkede,  kom  efter  nogle  Dages  Forløb  igjen  og  bad  om 
at  maatte  se  Malerierne  endnu  en  Gang.  Indtrykket  havde  allige- 
vel ikke  undt  dem  Ro,  og  de  ville,  tror  jeg,  ende  med  at  optage 
noget  af  den  nye  Synsmaade  i  deres  Arbejder.  Anderledes  gik 
det  —  som  det  var  at  vente  —  med  MenzeL  Den  tyske  Kunsts 
store  Mester  viste  sig  ude  af  Stand  til  at  paaskjønne  saa  at  sige 
noget  som  helst  hos  de  impressionistiske  Vovehalse.  Menzel  er 
som  bekjendt  en  af  de  største  nulevende  Tegnere  og  var  som  saa- 
dan nødvendigvis   ikke  synderligt    modtagelig    for  en  Kunst,    hvor 

der  tegnes  saa  lidet.  Han  har  som  Maler  udviklet  sig  til  en 
meget  betydelig  Kolorist.  Medens  han  i  sin  første  Manér  endnu 
var  noget  ængstelig  og  smaalig,  har  han  paa  sit  nuværende  Stadium 
et  overordentlig  Liv  i  Opfattelsen  og  en  sjælden  Bredde  i  Udførelsen. 
Impressionisterne  beundre  dog  ingenlunde  hans  Teknik.  Da  man 
spurgte  deres  Chef  Manet,  hvad  han  syntes  om  Menzel,  svarede 
han:  »Cest  un  grand  ar  tis  te,  mats  c'est  de  la  mauvaise  peinture*. 
Hvem  der  omvendt  har  hørt  Menzel  udtale  sig  om  Manet,  kan  vidne, 
at  Udtrykkene  var  endnu  mindre  smigrende. 

Om  enkelte  Billeder  blandt  de  impressionistiske  fandt  han, 
sikkert  med  Rette,  at  de  var  en  dygtig  Undermaling  •,  om  et  af 
Damernes  Arbejder  ytrede  han,  at  naar  hun  fik  lært  noget,  kunde 
de  maaske  nok  bliver  noget  af  hende,  især  hvis  hun  kunde  lægge 
sine  grove  og  forskrækkelige  Tegnefejl  af  —  Fejl,  som  de  øvrige 
tyske  Kunstnere  ogsaa  strax  havde  bemærket.  Af  Manet  be- 
tragtede han  først  længe  nogle  Blomster  —  Roser  og  Tulipaner  — 
i  et  Glas,  et  grovt  Billede,  som  man  havde  Møje  ved  at  finde  det 
tilstrækkeligt  fjerne  Synspunkt  for,  men  som  dog  var  udført  med 
en  Bredde  og  Kjækhed,  der  slog  os  andre.  Han  bedømte  det 
med  Strænghed  og  med  skarpsindig  Kritik.  Nogen  Sympathi 
kunde  han  ikke  nære  for  det.  Han  fandt  Opstillingen  forsætligt 
hæslig,  han  undrede  sig  over,  hvorfor  Glasset  var  skjævt*,  han  saa' 
i  det  hele  Billede  kun  et  Vidnesbyrd  om  Kunstnerens  Mangel  paa 
Kjærlighed  til  sin  Gjensand  og  om  hans  redelige  Vilje  til  at  impo- 
nere ved  at  stemple  det  Ufærdige  som  færdigt.  Mere  Indtryk 
gjorde  et  andet  Maleri  af  Manet  paa  ham.  Det  forestiller  et 
Dampskib,  der  har  lagt  til  ved  en  Flodbred;  der  er  Trængsel  af 
Mennesker  foran  Skibet  i  Forgrunden,  og  paa  Agterdækket  ses 
ligeledes  et  Menneskemylr.  Dette  Mylr,  der  nær  beset  kun  er 
Farveklatter  og  Farveklumper,  anerkjendte  Menzel  som  dygtigt 
gjort,  fordi  det  set  i  Afstand  gav  et  Indtryk  af  bevæget  Liv. 
Ligeledes  anerkjendte  han,  endog  med  nogen  Varme,  den  friske 
slaaende  Maade,  paa  hvilken  den  anden  Kyst  og  Himlen 
over  den  vare  givne.  Men  Forgrundsfigurerne  vare  ham  —  og 
det  forekommer  mig  med  Rette  —  ufattelige,  modbydelige.    ] 

Tilskueren  nærmeste  Mandsperson,  der  øjensynlig  har  et  langt 
Skjæg,  er  saadan  malet,  at  det  er  umuligt  at  se,  om  det  er  An- 
sigtet eller  Nakken  han  vender  til.  Nær  beset  er  dette  Parti  kun 
en  formløs  graa  Farvestribe  af  en  halv  Tommes  Bredde.  Man 
maa  —  hedder  det  —  gaa  længer  bort  for  at  iagttage  Virkningen. 
Men  om  man  ogsaa  med  Udholdenhed  gaar  baglæns  og  mere  bag- 
læns som  i  Heibergs  Nej,  hvor  alle  gaa  tilbage  for  at  se,  hvad 
der  staar  paa  Papiret  —  saa  nytter,  hvis  man  har  gode,  skarpe 
Øjne,  selv  Baglænsgaaen  gjennem  en  rummelig  Sal  ikke  noget. 
Man  vedbliver  haardnakket  at  se  den  graa  Stribe,  og  den  bliver 
hverken  til  Ansigt  eller  Nakke.  Lige  saa  lidt  lykkedes  det  at 
komme  til  fuld  Klarhed  over,  om  Noget  i  Forgrunden  er  en  Dame 
med  en  hvid  Parasol  eller  maaske  et  Par  Mandspersoner.  Manet 
er  rimeligvis  dalet  stærkt  fra  sin  tidligere  Højde.  Han  er  sikkert 
gaaet  tilbage,  siden  han  malte  de  Billeder,  Zola  priser  saa  stærkt  i 
Mes  Haines. 

Flere  impressionistiske  Landskaber  ere  derimod  i  høj  Grad 
indtagende.  Et  af  Monet  (ikke  at  forvexle  med  Manet)  gjengiver 
Sollysets  fulde  Virkning  ved  Middagstid  en  Sommerdag  paa  en 
saftrig  Eng,  over  hvilken  en  ung  Dame  skrider  hen,  med  en  pludse- 
lig Kraft,  hvortil  jeg  aldrig  har  set  Mage.  Et  andet  Maleri,  der 
forestillede  en  Kystlinje  med  Villaer  ud  mod  Havet,  var  saa  sitrende 
sart,  saa  henaandet  lyst,  saa  sammenstemt,  at  man  intet  savnede. 
Intet  var  der  her  gjort  Forsøg  paa  at  udmale,  som  Øjet  i  det  paa- 
kommende  Tilfælde  ikke  vilde  kunne  skjelne.  Men  Billedet  virkede 
ved  sin  Luftfylde,  sin  Lysglans  og  sin  mægtige  Enhed. 

Det  er,  synes  det,  en  staaende  Grille  hos  Impressionisterne  at 
hensætte  en  Figurgruppe,  der  vilde  gjøre  godt  som  enkelt  Led  i 
Kompositionen  af  et  større  Billede,  med  den  Prætension,  at  denne 
Gruppe  skal  udgjøre  et  helt  Maleri  for  sig  alene.  Der  er  heri  mere 
Trods  end  virkelig  Kraft  'og  Evne.  Man  undgaar  vel  Arrange- 
mentet, men  strander  paa  det  Tilfældige  og  Tomme.  Den  nye 
Retning  har  efter  de  udstillede  Prøver  at  dømme  en  Styrke  i 
Portrætet.  Navnlig  gjorde  et  Barneportræt  af  Madame  Gonzalés 
et  betydeligt  Indtryk  \  saa  mesterligt  var  Haaret,  Kinden,  det  talende 

Øje  malte;  og  skjønt  ogsaa  her  de  tyske  Kunstnere  havde  den 
Indvending  beredt,  at  Billedet  ikke  var  færdigt,  indrømmede  de  dog 
efter  nogen  Betragtning,  at  hvad  det  paa  sin  skitserede  Maade 
gav,  var  nok. 


67. 

Berlin. 

4.  December  1882. 

Den  almindelige  Rejsende  spørger,  naar  han  kommer  til  en 
stor  By,  han  ikke  kjender,  sig  selv  og  Andre:  Kan  jeg  more  mig 
i  denne  By?  Den  nysankomne  Virtuos,  Skuespiller,  Taler,  Skribent 
spørger  sig:  Kan  jeg  vinde,  erobre  denne  By?  Forskeren,  Psykolo- 
gen siger  til  sig  selv:  Kan  jeg  forstaa  denne  By?  og  hvis  det  lyk- 
kes den  Rejsende  at  nyde,  Virtuosen  at  vinde,  Forskeren  at  be- 
gribe Staden,  saa  have  de  Glæde  af  deres  Ophold. 

Det  er  allerede  en  Nydelse  at  føle,  hvorledes  en  stor  Stad, 
der  fra  først  af  var  En  fremmed,  lidt  efter  lidt  bliver  hjemlig  for 
En.  En  Gade,  i  hvilken  man  ikke  har  Adgang  til  noget  Hus, 
hvor  man  ikke  kjender  nogen  Enkelt  eller  nogen  Familie,  er  som 
en  død  Gade  for  En;  levende  bliver  den  først,  naar  man  har  sin 
Gang  i  den,  og  véd,  hvor  den  rummer  Væsener,  der  er  En  kjære; 
slige  Huse  blive  da  som  Lyspunkter,  der  oplyse  Gaden  eller  hele 
Kvarteret  for  En 

Jeg  véd  Den,  som  for  adskillige  Aar  siden  en  stille  Oktober- 
aften i  tæt  fin  Regn  for  første  Gang  efter  sin  Bosættelse  i  Berlin 
gik  ned  ad  Unter  den  Linden  og  saa'  en  lukket  By  ligge  for  sig 
og  om  sig.  Butikkernes  Lys  var  slukte  og  der  var  Jernskodder 
for  alle  Vindver;  Husene  syntes  ham  fremmede  og  tillaaste;  han 
trøstede  sig  med  det  Ord  af  en  eller  anden  Romanhelt,  som  fak 


ham  ind:  »Har  Du  i  denne  By  end  neppe  nogen  Ven,    saa  hell^^> 
ikke  en  eneste  Fjende«.     Siden  da  have  Husene  i  stort  Antal  aat^^^ 
net  sig  for  ham,  saa  det  nu  er  ham,  som  saa'  han  Byen  lige  ind  S*" 
Hjærtet. 

Man  maa  her  være  paa  sin  Post  mod  en  Skuffelse.  Thi  det 
er  utroligt  vanskeligt  at  trænge  ind  i  et  fremmed  Folks  Sjæleliv 
(i  Regelen  oplyser  det  ufuldstændigt  Iagttagne  eller  Forstaaede  den 
Paagjældende  egentlig  tilgavns  kun  om  hans  eget  Folks  Ejendomme- 
ligheder) og  særligt  vanskeligt  er  det  at  forene  Blikket  for  det 
Blivende  i  den  fremmede  Folkekarakter  med  Sansen  for  den  Ud- 
vikling, den  i  Øjeblikket  undergaar.  Selv  de  ypperste,  de  finest 
konstruerede  Iagttagere  tilfredsstille  sjældent  helt:  naar  man  læser 
Heines  tre  Bind  Franske  Tilstande,  forbavser  kun  Forfatterens 
dybe  Indblik  i  den  tyske  Psyche;  Frankrig  forstaar  han  ikke  i 
samme  Grad;  naar  man  læser  Taines  Optegnelser  om  England 
synes  Alt,  hvad  der  berører  det  i  Aarhundreder  Uforandrede  i  det 
engelske  Samfund  slaaende  rigtigt,  men  der  savnes  Blik  for  det 
Strømmende  i  Sindene  og  Staten;  og  saaledes  næsten  altid. 

Imidlertid  gives  der  jo  Midler  til  at  kontrollere  Indtryks,  Iagt- 
tagelsers og  Almensætningers  Rigtighed,  nemlig  deres  Svaren  til 
andre  Enkeltheder  end  dem,  af  hvilke  de  bleve  udledede,  og  deres 
indbyrdes  Overensstemmelse  og  Sammenhæng.  Saa  tidt  jeg  har 
underkastet  mine  Indtryk  af  Berlin  en  Prøve  gjennem  Indtrykkene 
af  den  samtidige  tyske  Literatur,  føler  jeg  mig  bestyrket  i  den 
Tro,  at  jeg  kjender  en  væsentlig  Del  af  Byen  og  dens  Aandsliv, 
og  allerede  dette  er  en  vis  Fornøjelse-,  thi  som  Enhver,  der  er  et 
Stykke  af  en  Kunstner,  vil  have  det  ærgjærrige  Ønske  at  være 
kjendt  af  den  Stad,  hvori  han  lever;  saaledes  vil  Enhver,  der  er  et 
Stykke  af  en  Psykolog,  have  det  beskednere  Ønske  at  kjende  den. 


* 


Men  til  denne  abstraktere  Erkjendelsesglæde  kommer  den  be- 
synderligt vækkende  og  ansporende  Følelse  af  at  leve  i  en  Stad, 
som  befinder  sig  i  mægtigt  svulmende  Væxt,    i  rivende  hurtig  og 

dog  fuldstændigt  solid  og  paalidtlig  Udvikling.  Ligesom  man  i 
Danmark,  selv  uden  at  vide  det,  behøver  et  vist  Overskud  af  Kraft 
eller  Mod  til  det  jævneste  Dagværk  for  at  modarbejde  Trykket  af 
Bevidstheden  om  at  tilhøre  en  Stat,  der  stadigt  er  blevet  mindre 
og  magtesløsere:  stadigt  er  gaaet  tilbage  i  Omfang  og  Indflydelse, 
saaledes  behøver  Beboeren  af  Berlin  omvendt  ikke  at  udfolde 
nogen  stor  Kraftanstrengelse  for  at  udføre  et  Overskud  af  Arbejde, 
idet  han  bæres  oppe  og  ligesom  tvinges  frem  ved  Synet  af  alle 
de  Vanskeligheder,  han  daglig  ser  overvindes  som  i  Leg.   ved  Ind- 


trykket af  alle  de  Kjæm  pc  foretagender,  til  hvis  Iværksættelse  og 
Udførelse  han  stadigt  er  Vidne.  Han  er  tilmode  som  den  enkelte 
Soldat  i  en  stor  og  sejrrig  Hær,  der  bliver  heltemodig  ved  den 
almindelige  Fremgang  over  hele  Linjen,  selv  om  han  af  Naturen 
er  forsagt,  og  som  i  Sejrens  Hede  udholder  Strabadser  og  udret- 
ter Bedrifter,  til  hvilke  han  aldrig  tilforn  vidste  sig  istand. 

Naar  man  efter  at  have  ladet  Blikket  falde  paa  et  gammelt 
Stik  af  Berlins  Hovedgade,  som  den  var  i  Aaret  1690,  lader  det 
glide  hen  over  de  prægtige  Rækker  af  paladsagtige  Bygninger, 
hvoraf  den  nu  bestaar,    faar  man   ikke  Indtrykket  af  en  synderlig! 

større  Afstand  end  naar  man  sammenligner  Berlins  politiske  og 
industrielle  Forhold  som  de  vare  i  1850  med  dem  som  de  er  nutil- 
dags.  En  enkelt  Menneskealder  har  i  flere  Henseender  frembragt 
ligesaa  store  Forandringer  som  ellers  to  hundrede  Aar. 

Det  er  især  Industriens  Opsving  i  Berlin,  som  er  fabelagtigt. 
Og  man  tro  ikke,  at  det  er  kjøbt  paa  de  øvrige  tyske  Stæders 
Bekostning,  saa  at  Berlin  skulde  have  overvundet  og  blodsuget  dem. 
Nej,  det  er  med  Wien  og  Paris  at  Berlin  er  begyndt  at  kappes 
paa  alle  de  Omraader,  paa  hvilke  disse  Byer  hidtil  overstraalede 
den,  og  hvor  Byen  med  en  Art  Begejstring,  der  ytrer  sig  som 
rastløs  Flid,  som  haardnakket  og  stedse  mere  afgjort  sejerrig  Foretag- 
somhed, er  gaaet  frem  i  Stormskridt  fra  Aar  til  Aar. 

Efter  at  Tyskland  i  politisk  Henseende  er  blevet  Verdens  af- 
gjørende  Magt,  er  den  Ærgjærrighed  faret  i  den  tyske  Handels- 
mand og  den  tyske  Fabrikant,  at  heller  ikke  han  mere  vil  staa  til- 
bage for  Nogen.  Hører  han,  at  en  fremmed  Industridrivende  til  en  vis 
billig  Pris  kan  levere  en  Vare,  der  har  skaffet  den  Paagjældende  Be- 
stillinger, bryder  han  sit  Hoved  indtil  han  finder,  hvorledes  han 
selv  kan  levere  den  fuldt  saa  billigt;  ser  han  et  Wiensk  eller 
Parisisk  Produkt,  hvis  Lethed  og  Elegance  synes  at  maatte  staa 
som  uopnaaeligt  Mønster  for  den  nordtyske  Industri,  saa  raster 
han  ikke,  før  han  kommer  den  fremmede  Fabrikant  paa  Siden.  I 
dot  store  Væddeløb  anstrenger  i  dette  Øjeblik  Berlin  hver  Fiber  og 
ikko  feberagtigt,  men  med  den  Tillid  til  Sejren,  som  tidligere 
Sejre  skjænker.  Og  hvis  man  undtager  et  ganske  lille  Omraade, 
visse  Luxusgjenstandes ,  hvor  det  kommer  an  paa  en  medfødt 
Kunstsans  og  kunstnerisk  Smag,  som  den  Berlinske  Fabrikherre 
saa  lidt  som  den  Berlinske  Arbejder  kan  give  sig  —  saa  staar  i 
dette  Ojoblik  Berlins  Industri  paa  alle  de  Omraader,  hvor  den  for- 
hen laa  under,  lige  saa  højt  som  eller  højere  end  den  østerrigske  og 
don  franske.  Den  tager  Næringen  fra  dem.  Man  er  paa  det  indu- 
strielle Omraade  fuldt  tilfreds  i  Berlin,  medens  man  fra  Wien  og 
Paris  horer  stadige  Klager.  Selv  den  franske  Fabrikant  taber 
Mvnlet  Naar  man  i  vore  Dage  viser  ham  et  i  Berlin  tilvirket  Pro- 
t/tifct  og  opforvirer  ham  til  at  gøre  det  billigere  eller  bedre  for  at 

tilrive  sig  Afsætningen  paany,  vil  han  i  Regelen  ryste  paa  Hovedet 
og  forud  opgive  Kappestriden. 


Og  som  det  er  paa  det  industrielle  Omraade,  saaledes  paa  en 
Mængde  videnskabelige.  I  Medicin,  i  Oldforskning,  i  Religions 
videnskab,  i  Sprogvidenskab,  i  historisk  Studium,  i  filologisk  Kritik 
staa  Tyskerne  ved  deres  ypperlige  Skole  som  de  første.  Derom 
kan  ingen  Tvivl  være,  at  de  tyske  Universiteter  er  de  bedste  i 
Verden.  Og  naar  en  Udlænding,  en  Russer  eller  Skandinav,  vil 
vide  grundig  og  udtømmende  Besked  om  et  historisk  eller  medi- 
cinsk eller  sprogvidenskabeligt  Fænomen,  hvor  det  kommer  ham 
an  paa  at  se  en  stræng  Methode  anvendt,  saa  er  det  i  Regelen 
en  tysk  Bog,  efter  hvilken  han  først  vil  gribe.  Intetsteds  er  det  i 
højere  Grad  end  i  Tyskland  en  Sandhed,  at  det  videnskabelige 
Arbejde  er  kollektivt.  Selv  med  et  Minimum  af  Talent  hos  de 
Enkelte  opnaas  dér  ved  Kræfternes  Forening  nyttige  og  værdifulde 
Resultater. 

Og  nu  er  det,  som  var  Alt  siden  Rigets  Stiftelse  blevet  sat 
i  ny  og  stærkere  Svingning.  I  industriel  som  i  militær,  i  viden- 
skabelig som  i  industriel  Henseende  er  det  methodiske  Arbejde 
blevet  gjennemordnet  og  samlet  om  Midtpunkter.  Paa  alle  Om- 
raader  virkes  her  ved  Massebevægelser,  fortræffeligt  ledede  under 
anspændt  Flid. 

Man  tage  en  Pakke  gamle  politiske  Karikaturer  fra  Fyrrerne 
eller  Halvtredserne  for  sig  og  man  vil  da  maaske  skarpest  spore 
Afstanden  mellem  før  og  nu.  Paa  hine  Billeder  evigt  og  altid  den 
tyske  Michel  med  sin  sløve.  Kraft,  Nathuen  over  Ørene,  liggende 
paa  alle  fire,  redet  og  pryglet  af  mere  end  tredive  suveræne 
Ryttere  paa  én  Gang.  Hvad  betyde  nutildags  de  mange  Suve- 
ræner? Hvor  er  nutildags  den  tyske  Michel?  Selve  Symbolet,  selve 
Navnet  er  som  sunket  i  Jorden;  Ingen  kjender  det  mere. 

Naturligvis  vare  de  store  Kræfter  der  allerede  da,  men  de 
vare  ikke  overtagne,    ikke  samlede  og  brugte.     Som  det  ikke  nyt 

ter  det  enkelte  Menneske  noget,  om  han  sidder  inde  med  st«rr>ri 
Evner,  før  der  kommer  en  Vilje  til,  der  tager  disse  Evner  i  ^sin 
Haand  og  anvender  dem  ufortrødent  i  et  Formaals  Tjeneste  — 
da  først  stiger  Manden   i  Magt  og  Ry  —  saaledes    nytte    splitt^=-dc 


Bismarcks  Hus  i   Wilhelmsslraase. 


og  indbyrdes  stridige  Kræfter  et  Folk  ikke  noget,  men 
Folket  og  dets  Hovedstad  føler  ligesom  Kræfterne  fordobles,  saa- 
snart  de  sammenspændes  og  Alt  med  ét  Slag  bliver  sat  i  Gang 
og  Fart.     Og  hvem  kan  maale  hvad  det  allerede  rent  nervøst  har 

at  betyde,  at  den  jævne  Berliner  Borger,  naar  han  gaar  forbi  Bis- 
marcks  Palæ  i  Wilhelmsstrasse,  med  Rette  siger  til  sig  selv:  Her 
er  i  Øjeblikket  Tyngdepunktet  for  den  hele  Verdenspolitik.  Han 
føler  sig  som  levende  i  Evropas  politiske  Centrum,  ser  sin  Stad 
blomstre  op  omkring  sig  og  forvandles,  ser  Gaderne  fyldes  med 
Mennesker,  Musæerne  med  Kunstværker,  og  føler  sig  dunkelt  op- 
draget til  større  Skjæbner  og  ægget  til  større  Virksomhed. 


* 


Ogsaa  den  i  Berlin  bosatte  Fremmede  har  om  end  paa  anden 
Maade  den  velgjørende  Fornemmelse  af  at  leve  med  i  et  Samfund, 
som  er  i  uafbrudt  Fremgang  og  som  Følelsen-  af  egen  Kraft,  ny 
og  ung  Kraft,  bærer  oppe.  Dog  for  ham,  der  staar  udenfor  Hel- 
heden, beror  Følelsen  af  Velvære  naturligvis  i  højere  Grad  end  for 
den  Indfødte  paa  hans  Forhold  til  de  Enkelte  af  Befolkningen  paa 
hvilke  han  særligt  sætter  Pris.  De  blive  ham  ligesom  Lyspunkter 
i  Staden*,  deres  Væsen  er  som  en  Bivuak,  ved  hvilken  han  i  den 
store  kolde  By  finder  Varme.  I  Regelen  vil  man  finde  at  en 
hvilkensomhelst  Stad  i  Evropa,  i  hvilken  man  har  opholdt  sig,  for 
En  uvilkaarligt  er  personificeret  i  en  Snes  Individer. 

For  enhver  Udlænding  er  det  Berlin,  han  skatter  højest,  levende 
i  en  lille  Gruppe  Personligheder,  af  hvilke  mange  høre  Privatlivet 
til  og  ikke  egne  sig  til  Omtale.  Om  En  har  et  Guldhjærte, 
bliver  han  jo  ikke  navnkundig  derved,  selv  om  han  fortjente  det 
i  langt  højere  Grad  end  mangen  smidig  Gøgler  paa  Livets  Scene. 
Men  der  er  ogsaa  Mænd,  hvis  Navne  tilhøre  Offentligheden, 
som  udøve  særlig  Tiltrækning  paa  den  Fremmede.  En  af  de  mest 
søgte  er  det  bekjendte  Rigsdagsmedlem  Dr.  Loewe  (ikke  at  for- 
vexle  med  Symaskinefabrikanten  af  samme  Navn,  der  ogsaa  spil- 
ler en  Rolle  i  Rigsdagen).  Faa  tyske  Politikere  have  set  saa 
meget,  opfattet  saa  skarpt  og  samlet  en  saadan  Erfaringsskat 
som  han.  Han  forener  Lægens  Menneskekjærlighed  med  Verdens- 
mandens vide  Blik,    og  er  i  høj  Grad  national.  •  I  sit  Livs  Afl 

staar  han  som  et  Indbegreb  af  tysk  Levevisdom  med  det  Prs 
at  man  ikke  let  kan  tænke  sig  ham  helt  ungdommelig  da  han  var  u»  ~=^ng. 
Det  stik  modsatte,  men  Hgesaa  tysk-ejendommelige  Præg  "^fcar 
en  anden  Politiker ,  ligeledes  Medlem  af  Rigsdagen ,  den  t^"-  sk 
amerikanske  Historieskriver  Friedrich  Kafp.  Kærnen  i  hans  ^i  mnd 
er  trods  hans  58  Aar  noget  uforgængelig  Ungt,  Ynglingemand  M  gt. 
En  Maler  vilde  kunne  bruge  ham  til  Model  for  en  Siegfc-i^d. 
Hans  Væsen  er  dannet   af  den  ariske  Stammes  fineste  Marv.     M — >en 


høje  smukt  byggede  Figur  med  det  prægtige,  aflange  Hoved,  det 
aabne  Ansigt  og  det  rige,  blonde  Haar  og  Skjæg,  der  gjør  et 
strengt  Indtryk,  naar  Ansigtet  er  alvorligt,  men  opklares  af  det 
ungdommeligste  og  dog  samtidigt  mest  overlegne  Lune,  naar  Smi- 
let bryder  frem,  virker  som  en  Lysskikkelse.  Det  Hele,  hanø 
Aasyn,  hans  Aand,  hans  Vid,  hans  Frisind,  forgyldt  med  Straaler 
af  Germanismens  blondeste  Blondhed. 

Kapp   er  ingen  Begavelse  af  første  Rang,    hvis   man  ved   Be- 

gaveise  forstaar  Talent,  den  næsten  massive  Evne  til  at  præstere. 
Men  hans  Væsens  Ejendommelighed  og  Ypperlighed  er  af  en 
finere,  flygtigere,  mere  personlig  og  mundtlig  Natur  end  Talentets. 
Han  har  denne  allerfineste  Art  af  Begavelse,  der  selv  hos  den 
mandigste  Mand  er  i  Slægt  med  Kvindens  Skjønhed  og  Barnets 
Ynde,  den  der  føles  dybt  uden  at  efterlade  sig  haandgribelige 
Spor.  Han  er  af  de  Mennesker,  om  hvilke  Goethe  siger,  at  de 
virke  mere  ved  hvad  de  er  end  ved  hvad  de  gj*r. 

Han  har  drevet  det  historiske  Studium  i  de  Fritimer,  hans 
Virksomhed  som  Advokat  i  New  York  og  senere  som  aktiv  Poli- 
tiker i  Berlin  har  levnet  ham,  har  bl.  A.  skrevet  de  amerikanske 
Generaler  von  Steuben's  og  von  Kalbs  Levnetsløb,  to  Biografier, 
der  fortælle  Uafhængighedskrigens  hele  Gang  under  Washingtons 
Kommando,  en  Slaveriets  og  en  Soldaterhandelens  Historie,  en 
historisk  Fremstilling  af  den  tyske  Indvandring  i  de  amerikanske 
Fristater,  det  morsomme,  lærerige  Værk  Aus  und  iiber  Amerika, 
en  Bog  om  Frederik  den  Stores  Forhold  til  de  forenede  Stater 
o.  s.  v.  Imidlertid  er  hans  Væsens  evige,  uopslidelige  Ungdom  i 
disse  Skrifter  veget  for  en  koldere  og  roligere,  men  fattigere 
Mands-Alvor.  Han  har  ikke  naaet  den  første  Rang  som  Historie- 
skriver, thi,  som  alt  tidligere  berørt,  hans  Væsens  fineste  Blomst  for- 
svinder, naar  han  skriver.  Maaske  fordi  han  mundtlig  er  saa 
humoristisk  original  i  alle  Udtryk  og  Vendinger,  mener  han,  at 
hans  mundtlige  Væsen  ikke  passer  for  Historieskrivningens  Stil,  og 
lægger  i  Reglen,  naar  han  skriver,  sit  Ansigt  i  altfor  alvorlige 
Folder.  Historien  er  ham  den  strengeste  af  alle  Muser.  IJans 
Samvittighedsfuldhed  i  Kildestudiet  vilde  gjøre  den  største  Histo- 
riker Ære,  men  Behandlingen  er  under  hans  Hænder  kun  klar  og 
mandig,  uden  en  mere  udpræget  Oprindelighed.  Han  stræber 
ud  fra  Theorien  om  Historiens  Objektivitet  af  al  Magt  at  trænge 
sin  egen  Personlighed  tilbage,  og  det  lykkes  ham  saa  godt,  at  faa 
af  dem,  der  kun  lære  ham  at  kjende  gjennem  hans  Skrifter,  ville 
ane,  hvad  han  som  Menneske  er.  Slige  Mænd  maa  ikke  blot 
læses,  men  kjendes  personligt.  Det  i  Tyskland  saa  sjældne  Præg 
af  en  fr%  Mand,  som  Friedrich  Kapp  har  over  sig,  er  paa  én  Gan§ 

medfødt  som  Slægtarv  —  Christian  Kapp,  Feuerbachs  broderlige 
Ven,  og  Ernst  Kapp,  Forfatteren  til  det  udmærkede  Værk 
Philosophie  der  Technik  er  hans  Onkler  —  og  erhvervet  under 
Omgangen  med  nogle  af  Evropas  og  Amerikas  fordomsfrieste 
Mænd. 

Som  et  virkeligt  Arnested  for  Tankeproduktion  maa  i  Berlin  Laza- 
rus's og  Steinthais  Kreds  betragtes.  Deres  Tidsskrift  Zeitschrift  fur 
Volkerpsychologie  und  Sprackwissenschaft  har  grundet  og  frem- 
met Studiet  af  en  helt  ny  Disciplin,  som  Lazarus  har  givet  Navnet 
Folkepsykologi.  Hans  eget  Hovedskrift  er  et  tre  Binds  Værk 
Das  Leben  der  Seele. 

Lazarus  er  en  meget  rig  Mand  (han  ejer  vist  henved  en 
Tiendedel  af  Byen  Leipzig)  og  Bestyrelsen  af  hans  store  Formue 
optager  nødvendigvis  en  Del  af  hans  Tid;  men  han  forstaar  med 
sand  Finfølelse  i  Berlin  ganske  at  gaa  op  i  en  Universitetsprofessors 
Stilling.  Som  Taler  er  han  en  af  Tysklands  formfuldendteste ;  som 
Verdensmand  ligeledes  i  Besiddelse  af  den  sikreste  Form;  som 
Menneske  er  han  paa  en  Gang  fast  og  blid,  den  inkarnerede  Takt, 
i  alle  Kredse  et  velgjørende  Element.  Den  Forening  af  udpræget 
Humanitet,  skarp  Kløgt  og  stor  Rigdom,  der  betegner  Nathan  den 
Vises  Skikkelse,  findes  hos  ham.  Med  en  Sejghed  og  Kraft,  som 
den  gjerne  findes  hos  dem,  der  først  pege  hen  paa  nye  Tankeret- 
ninger, har  han,  uden  selv  at  være  en  stærkt  produktiv  Natur, 
samlet  en  lille  Skare  om  sig,  der  arbejder  paa  at  lægge  og  tilslibe 
Grundstenene  til  en  Folkepsychologi. 

Hans  Ven  og  Medarbejder  Sprogfilosofen  Steinthai  er  en 
Tænker  af  helt  modsat  Type,  en  genial  Særling,  en  ensom  Ar- 
bejder, en  verdensfremmed  og  stridbar  Lærd.  Man  kan  nævne 
ham  som  Forsker  ved  Siden  af  Navne  som  Mommsens,  Helmholtz's 
og  Dubois-Reymonds.  Hans  Værker  over  Sprogets  Historie  og 
Theori  ere  epokegjørende.  Der  er  i  hans  Tanke  noget  af  den 
sønderdelende  Skarphed,  som  udmærker  Lessings  Kritik.  Han  er 
en  Psykolog  af  høj  Rang. 

Den,  der  ikke  har  Tid  eller  Evne  til  at  læse  hans  store  Vær- 
ker   over  Sprogets    Oprindelse    eller    Sprogvidenskaben,    kan   fa 

ham  at  kjende  gjennem  de  smaa,  fine  og  dybe,  bibelkritiske  Af- 
handlinger, som  hans  Tidsskrift  indeholder  af  ham.  Disse  Afhand- 
linger er  Mønstre;  man  finder  sjældent  saa  indtrængende  literær 
Kritik.  Man  tage  f.  Ex.  den  Afhandling,  i  hvilken  Steinthai  be- 
grunder den  Anskuelse,  at  femte  Mosebog  tvertimod  den  alminde- 
lige Antagelse  er  den  ældste  af  de  fem  Mosebøger;  den  røber  en 
psykologisk  Evne,  som  ikke  er  mindre  overlegen  og  imponerende 
end  den  historiske  og  filologiske  Lærdom,  hvortil  den  støtter  sig. 

Disse  Mænd  ere  kjendte  nok  ogsaa  udenfor  Berlins  og  Tysk- 
lands Grænser,  men  der  er  mange  andre,  hvis  Væsens  Oprindelig- 
hed eller  hvis  Dannelses  Selvstændighed  ikke  blot  gjør  Bekjendt- 
skabet  med  dem  værdifuldt,  men  som  skjøndt  de  ere  lidet  kjendte 
udenfor  Berlin,  staa  saa  højt,  at  de  gjøre  Opholdet  i  Byen  tiltræk- 
kende. Jeg  vil  exempelvis  nævne  en  Personlighed  som  Filosofen 
Friedrich  Paulsen,  en  frisisk  Bondesøn  med  et  Luther-Fysiognomi, 
en  af  de  yngre  Mænd,  som  love  mest,  og  som  allerede  har  holdt 
mange  Løfter..  Den  store  Almenhed  er  han  kun  bekjendt  ved 
sine  Afhandlinger  om  Kant  og  sin  modige  Bekjæmpen  af  Latin- 
Undervisningen  i  Skolerne  (se  hans  store  Værk  Geschichte  des  ge- 
lehrten  Unterrichts)\  men  han  er  en  Type  paa  noget  af  det 
Bedste,  der  arbejder  sig  frem  i  den  yngre  lærde  Slægt.  Eller  jeg 
kunde  nævne  en  Forfatter  som  Heinrich  Homberger,  den  polære 
Modsætning  til  Paulsen,  kosmopolitisk  som  denne  national,  fin  og 
preciøs  i  sin  Stil,  som  denne  djærv  og  behersket,  maaske  den 
Mand  af  alle  Yngre  i  Tyskland,  som  skriver  det  smukkeste  og 
mest  udsøgte  Tysk.  Hans  Bind  Italienische  Novellen  udmærker 
sig  ved  at  indeholde  de  eneste  helt  ægte  italienske  Noveller,  der  ere 
skrevne  udenfor  Italien;  end  ikke  Paul  de  Mussets  fortræffelige 
Nouvelles  siciliennes  ere  ganske  saa  ægte,  skjøndt  de  kommer 
dom  nærmest.  Da  Hombérgers  Noveller  bleve  oversatte  paa  Italiensk, 
var  det  som  vendte  de  tilbage  til  deres  Modersmaal.  En  Afhand- 
ling eller  Kritik  af  ham  er  altid  et  Kunstværk. 

Det  Indtryk,  den  Fremmede  længst  vil  bevare  af  Berlin,  er 
et  Indtryk  af  Duft  og  Klang,  ved  Sommertid  af  Byens  Duft,  ved 
Vintertid  af  Musiken  i  dens  Gader.  I  dette  Aars  Juli  stod  der  en 
Duft  af  blomstrende  Linde  vel  en  Uge  i  Træk  lige  nede  fra  Slot- 
tet og  ud  til  det  yderste  Vesten.  Saadan  dufte  Lindene  ellers 
kun  i  Heines  Buch  der  Lieder.  Og  som  der  dengang  var  Duft  i 
Luften,  er  der  nu  og  iøvrigt  til  alle  Tider  Klang.  Krigsministeriet 
lader  Aaret  rundt  Tropperne  marchere;  man  vækkes  hver  Morgen 
tidlig  af  Regimentsmusik,  og  paa  hvert  andet  Gadehjørne  maa  man 
om  Dagen  vente  for  at  lade  en  Bataljon  eller  Eskadron  passere 
forbi  med  sit  brusende  Orkester.  Det  klinger  saa  fuldt,  saa  taktfast, 
saa  sejrrigt  og  sejrforjættende,  at  man  kan  blive  ganske  vemodig 
af  at  høre  derpaa,  og  Tropperne  se  saa  mandhaftige,  smukke, 
velplejede  ud,  at  det  er  en  Lyst  for  Øjet  at  se  dem.  Mon  der 
gives  smukkere  Tropper  i  Evropa  end  den  preussiske  Garde,  som 
udgjør  Berlins  Garnison? 

Det  slog  selv  mange  Ikke-Tyskere,  hvor  kummerligt  paa  Ma- 
nøvrernes Tid  de  fremmede  Militær-Attachéer,  der  dog  var  udvalgte 
Folk  fra  de  forskjellige  Lande,  tog  sig  ud  ved  Siden  af  de  ind- 
fødte Officerer.  Ikke  én  af  dem  havde  en  Holdning  som  de  tyske 
Befalingsmænd,  ingen  bar  Præget  af  deres  rolige  Selvfølelse. 

Berlin  oplevede  for  et  Par  Uger  siden  et  i  al  sin  Lidenhed 
ret  mærkeligt  militært  Skuespil.  Efter  at  i  Fjor  den  engelske 
Skytte  Dr.  Carver  havde  vakt  den  højeste  Forbavselse  selv  i  mili- 
tære Kredse  og  i  Hofkredsene  ved  sin  Skydekunst,  indfandt  i  Vin- 
ter en  amerikansk  Medbejler  af  ham  sig  her  i  Berlin,  Mr.  Ira 
Paine,  og  gav  Forestillinger  paa  Walhalla  Theatret.  Mr.  Paine 
havde  sin  Hustru  med  sig,  der  assisterede  ham  ved  alle  hans 
Skyde-Øvelser,  og  denne  amerikanske  Dames  fuldendte  Dejlighed 
lokkede  maaske  vel  saa  mange  Tilskuere  som  Mandens  Kunst. 
Det  var  ogsaa  nok  værd  at  se  Mrs.  Paine.  Klædt  som  sin  Mand 
i  en  sort  Fløjlsbluse  med  langskygget  Kasket  (som  Værn  mod 
Skaarene  af  de  Glaskugler,  hun  kastede  op  i  Luften  for  at  Manden 
kunde  skyde  efter  dem)  indfandt  hun  sig  hver  Aften  paa  Scenen 
under  det  skarpe  elektriske  Lys.    Langt  nede  paa  Tilskuerpladsen 


var  der  en  Forhøjning  for  Mr.  Paine,  der  med  en  Pistol  uden 
Visér,  ja  med  en  Pistol,  der  over  Mundingen  bar  en  tre  Tommers 
Ramme  af  sort  Pap,  som  dækkede  Gjenstandene  for  Skytten,  skjød 
Esset  ud  af  et  Kortblad,  hans  Frue  holdt  i  Haanden,  ja  skjød  alle 
Hjerterne  ud  af  en  Hjerter  Fem  uden  en  eneste  Gang  at  fejle, 
endsige  beskadige  de  fine  Fingre,  der  holdt  Bladet.  Palnatoke  og 
Wilhelm  Tell  skød  dog  kun  et  Æble  af  Hovedet  paa  deres  Søn, 
Mr.  Paine  skød  tredive  eller  fyrretyve  Aftener  i  Træk  en  Valnød 
af  Hovedet  paa  sin  unge  Hustru,  indtil  Politiet  lagde  sig  imellem 
og  forbød  det.  Mærkværdigt  var  det  at  iagttage  Fruen  nærved. 
Ikke  en  Skjælven  i  de  faste,  regelmæssige  Træk;  aldrig  en  nok 
saa  svag  nervøs  Dirren  af  Haanden,  naar  Kuglen  slog  ind  en 
Tomme  fra  Fingerspidserne. 

En  Dag  faldt  nu  Mr.  Paine  paa  at  foranstalte  en  Kapskydning 
i  Theatret.  Han  opfordrede  tyske  Mænd,  der  ikke  stode  i  aktiv 
Tjeneste,  til  fire  Aftener  i  Træk  at  skyde  til  Maals  i  Walhallatheatret 
med  Mauser-Geværer.  Den  bedste  Skytte  vilde  han  hver  Aften  give  en 
Guldmedalje;  selv  vilde  han  derpaa  vise  Skytterne  og  Publikum  hvad 
der  lod  sig  gjøre  med  dette  Vaaben.  Hver  Skytte  turde  kun  skyde  ét 
Minut  og  ingen  turde  deltage,  der  ikke  forud  godtgjorde  sin  Evne 
til  at  skyde  mindst  27  Skud  i  Minutet.  Det  var  oprindelig  Mr. 
Paines  Hensigt  at  tillade  hvem  som  helst  at  konkurrere,  men  da 
enkelte  af  Theatrets  Velyndere  forestillede  ham,  at  han  næppe 
gjorde  sig  Rede  for  den  Færdighed,  de  aktive  tyske  Underofficerer 
besad  i  Brugen  af  deres  Gevær  eller  for  den  Iver,  hvormed  Skyde- 
kunsten  dyrkedes  i  Hæren,  indskrænkede  han  sin  Indbydelse  til 
Folk,  der  ikke  stode  i  aktiv  Tjeneste.  Nu  vel!  Mr.  Paine  blev 
ligefuldt  overvundet  alle  fire  Aftener  i  Træk  og  ikke  af  én  Skytte, 
men  af  næsten  alle  de  afdankede  Underofficerer,  der  havde  meldt 
sig.  Det  viste  sig,  at  han  hver  Aften  skød  omtrent  daarligst  saa- 
vel  med  Hensyn  til  Antallet  af  de  i  et  Minut  affyrede  Skud  som 
med  Hensyn  til  Antallet  af  Træffere.  Overrasket  og  beskjæmmet 
forlod  han  hurtig  Berlin.  Han  var  vant  til  at  gjøre  Underværker 
med  sit  eget  saa  langt  vanskeligere  Vaaben,  han  anede  ikke,  hvilken 


553  Slutningsord. 

Grad  af  Fortrolighed  det  preussiske  Militær  har  opnaaet    med    det 
*saa  mange  Gange  lettere  Vaaben,  det  er  vant  til  at  tumle. 

Det  sidste  Indtryk  af  Berlin  er  det,  at  det  er  Byen,  hvor  den 
afskedigede  Underofficer  skyder  tredive  Skud  i  Minutet  paa  en 
Prik. 


68. 
Slutningsord  af  en  Tale 

holdt  ved  Afskedsfesten  for  Forfatteren  i  Kais*»rhofs  vtore  Sal 


l.  Februar  1 883. 


Den  som  én  Gang  har  levet  med  i  et  stort  Lands  og  en 
Verdensstads  Liv,  han  finder  sig  nodvendigvis  vanskeligt  paany  til 
Rette  i  et  ganske  lille  Land  og  i  en  middelstor  By. 

Dog  det  forstaar  sig,  aandeligt  kan  jeg  ikke  skille  mig  fra 
Tyskland,  allerede  af  den  Grund,  at  Sjælelivet  og  det  politiske  Liv 
i  de  skandinaviske  Lande  nodvendigvis  altid  paavirkes  dybt  af 
tyske  Tilstande.  Dersom  det  staar  godt  til  i  Tyskland,  dersom  ile 
Bedste  her  er  ved  godt  Mod,  dersom  her  modnes  mange  nye  Tan- 
ker, dersom  store,  gavnlige  Omformninger  blive  forsogte  og  mi- 
forte  her  saa  kommer  efter  faa  Aars  Forlob  alt  flette  de  smaa 
Stater  i  Norden  til  Gode  og  omvendt,  sejrer  i  Tyskland  den 
aandelige  og  politiske  Reaktion,  ophidses  slette  Lidenskaber,  hersker 
Voldsregimente  og  Forfolgelsessyge ,  saa  spore  vi  Virkningen 
næsten  strax.  Det  maa  De  vide:  de  Tider  er  begravne,  da  vi  i 
Norden  glædede  os,  naar  det  gik  ilde  til  i  Tyskland,  og  sorgede 
over  Tysklands  Velfærd.  Vore  Skjæbner  er  noje  knyttede  til 
Deres.  Hersker  Lyset  her,  saa  bliver  hos  os  Morket  lettere  for- 
drevet; hersker  i  Tyskland  fri  og  skjon  Menneskelighed,  *aa  tabe 
visse   Sm.iafolk    i    Norden,    der    gjerne    vilde    trælbinde  Aandslivet. 

Modet.  De,  som  ville  noget  Godt,  er  i  alle  Folkeslag  solidarisk 
forbundne. 

Derfor  tror  jeg  at  tale  ikke  blot  i  eget  Navn,  men  i  en  hel 
yngre  Slægts  i  Norden,  naar  jeg  udtaler  det  Ønske:  Maatte  Tysk- 
land udvikle  sig  lykkeligt  og  rigt  —  og  maatte  det  ikke  gjøre 
dem,  der  kjende  og  vurdere  det  i  Norden,  det  altfor  vanskeligt  at 
tale  tysk  Væsens  og  tysk  Fremfærds  Sagl 

Mit  Hjærte  snører  sig  sammen  i  mit  Bryst,  naar  jeg  tænker 
paa,  at  netop  nu,  da  jeg  frivillig  forlader  Tyskland,  maa  hundreder 
af  danske  Borgere  som  jeg,  nordslesvigske  Bondesønner,  der  mente 
at  have  en  Ret  til  at  bo  paa  deres  Fødejord,  ufrivilligt  og  uden 
nogetsomhelst  Festmaaltid,  forlade  Landet.  Jeg  vover  ikke  at  ud- 
tale mig  om  Retsspørgsmaalet ,  men  Tyskland  synes  mig  stærkt 
nok  til  at  kunne  vise  Højmodighed. 

Maatte  alle  den  Stærkes  og  Vældiges  Dyder  udfolde  sig  i 
Tyskland  1  Meget  er  jo  alt  virkeliggjort  af  det,  som  de  Førmaris- 
lige  haabede  for  det  tyske  Rige.  Maatte  af  deres  Fremtidsdrømme 
ogsaa  alt  det  Ikke- Fantastiske,  der  endnu  ikke  er  opnaaet,  blive 
en  Virkelighed  I  Maatte  der  forestaa  Tyskland  en  stor  og  glorrig 
Fremtid,  rig  paa  sand  Lykke  og  sand  Hæder! 

Thorvaldsen  55,  462,  497  fT 
Tliyra,  Prinsesse  299. 
Tieck  350 

Tizian   113,  219. 

